
A TANKÖNYV CÉLJA ÉS FELÉPÍTÉSE 


A tankönyv összeállítása során abból indultunk ki, hogy a neveléstudomány mindegyik 
nagy egyetemi műhelyének vannak olyan sajátos területei, amelyeket ott dolgoztak ki, 
ott művelnek legmagasabb szinten vagy - szerényebben fogalmazva - ott terjesztik ki a 
képzést leghatározottabban az adott irányban. Úgy véljük, hogy a lineáris képzés beve- 
zetését megelőző, az ország különböző neveléstudományi tanszékeivel és szakjaival 
történő egyeztetéseknek, az e munkát támogató szervezetek és anyagi források alapján 
létrejövő tananyagok kidolgozásának közös célja lehet, hogy az oktatásban valamennjd, 
így készült tananyagot fel tudjuk majd használni saját szakunk oktatói munkájában is. 
Tehát nem törekedünk a teljességre, hanem csupán néhány ránk jellemző, a szakunkon 
oktatott terület bemutatására és tananyagként történő felhasználására. 

A neveléstudomány „pécsi műhelye" meggyőződésünk szerint rendelkezik olyan 
sajátos profillal, amely megfelel a fenti célkitűzésnek. Kötetünkben nem az oktatók- 
kutatók új tudományos eredményeit adjuk közre - tehát nem tanulmánygyűjteményt 
állítunk össze -, hanem olyan széles szakirodalmi bázison nyugvó áttekintéseket, 
amelyeket a hallgatók használni és alkalmazni tudnak tanulmányaik során, illetve az 
alapozó képzésről a munka piacára kilépve gyakorlatuk során is. Az irodalomjegyzé- 
keket úgy áUítottuk össze, hogy az érdeklődő diák további tanulmányaihoz felhasznál- 
ható anyagokat is találjon. 

A tananyagok szerzői maguk is sokéves tapasztalattal rendelkező oktatók, akik 
ismerik a hallgatóságot, ismerik azokat a lehetőségeket, amelyek a továbbtanulásban 
és a munkapiacon hasznosíthatók. 

A széles szakirodalmi bázison építkező bevezető, alapozó, alapértelmezéseket, 
rendszer-összefüggéseket felmutató tananyagok felhasználhatók az alábbi területeken: 

- a pedagógia alapképzési (bachelor, Ba) szak szakmai törzsképzésében, 

- a pedagógia alapképzési (bachelor, Ba) szak differenciált szakmai képzésében, 

- valameimyi olyan alapképzési szaknál, ahol a hallgató tanári mesterszakra ori- 
entáló pedagógiai, pszichológiai stúdiumokat választ, és 

- a neveléstudományi mesterszakon folytatott tanulmányok megalapozásához. 

A tankönyv egyes anyagai inkább az általánosabb, mások inkább a differenciált 
szakmai képzést szolgálják, ugyanakkor hasznosítani lehet őket egyéb képzési terüle- 
teken is, törekvésünk szerint a hallgatók, a leendő értelmiségiek széleskörű műveltsé- 
gének megalapozásához. 

Célunk volt az is, hogy a hallgatók a megszerzett elméleti ismereteket elmélyít- 
hessék, ezért minden tanulmányhoz fogalom-magyarázatokat, kérdéseket és feladato- 
kat fűztünk. A kérdések és tesztfeladatok részint az önellenőrzést szolgálják, részint az 
elméleti ismeretek gyakorlati alkalmazásához adnak segítséget. 

A tankönyvi szövegeket, a fogalom-magyarázatokat („forrószavak"), a kérdéseket 
és feladatokat elektronikus formában a tankönyvhöz csatolt CD-lemezen is közread- 
juk. Ily módon tankönyvünk alkalmas lehet a levelező és a távoktatásban való felhasz- 
náláshoz is. Ráépülve az egyes egyetemek belső internetes rendszereire, a hallgatókkal 
való elektronikus kommunikáció lehetőségével élve egyéni konzultációk, illetve az 
önellenőrzés és a számonkérés egyéni elektronikus formái is lehetővé válnak. Az 


3 


egyes tananyagokhoz készült irodalomjegyzékek és feladatgyűjtemények tehát lehető- 
vé teszik mind az elmélyültebb ismeretek megszerzését, mind pedig a tananyag, ezzel 
együtt a számítógépes technika módszereinek alaposabb begyakorlását. 

Mindegyik tananyag diszciplinárisán is elhelyezhető a szak főtárgyainak körében, 
azonban mindegyiknek van olyan sajátossága, amely az egyes diszciplínákon belül 
egy-egy területre helyezi a hangsúlyt. Az első, három tanulmányból álló blokk a leg- 
újabb törekvéseket és eredményeket mutatja be a nevelés- és művelődéstörténet terü- 
letén: az egyik az összehasonlító kultúra-kutatással, a másik a világképek kialakulásá- 
nak, formálódásának bemutatása révén a filozófiával, a harmadik az oktatáspolitikával 
teremt összefüggést. 

Ezt a tankönyvrészt követően az intézményes oktatás belső világához kerülünk 
közelebb. Előbb a tantervelmélet és tantervfejlesztés lehetőségeit, szabályait, kutatá- 
sának kérdéseit tárgyaljuk, a következő fejezet pedig a „felhasználók", a diákok felől 
közelít: megismerjük a felsőoktatásba belépő, illetőleg a tanárnak készülő hallgatók 
igényeit, elvárásait, nézeteit, attitűdjeit a tanulással és a tanárokkal kapcsolatban. 

A következő rész négy speciális területet tárgyal. A nevelésszociológia sajátossága, 
hogy a tudományterület a romológiai tanulmányokkal van összefüggésben, azaz a ci- 
gány, roma népesség kultúrájának, szociális helyzetének, valamint az ezzel kapcsolatos 
kutatásoknak a nevelésszociológiai értelmezésére kerül sor. Az egészségneveléssel fog- 
lalkozó tananyag összekapcsolja a jelen problémáira való reagálást és a jövő életminő- 
ségét megalapozó tevékenységeket, ezért is indokolt szerepeltetése a pedagógiai alap- 
képzésben. Hasonlóan kiemelt szerepe van az integrált nevelés lehetőségeinek, felada- 
tainak, törvényi kereteinek is a képzés szempontjából, ezt mutatja be a következő rész. 
Időszerű és fontos a kötet utolsó írása, amely a médiumpedagógiával kapcsolatos leg- 
újabb ismereteket, fogalmakat foglalja össze. 

Az egyes fejezetek felépítése és tartalmi kibontása, a hozzájuk kapcsolódó fela- 
datok, példák köre bizonyára meggyőzi az olvasót, a felhasználót arról, hogy az alko- 
tók könyvüket nem a hagyományos értelemben vett „betanulásra - levizsgázásra - 
elfelejtésre mozgósító" jegyzetként céltételezik. Sokkal inkább olyan forrásként, mely 
az egyes fejezetekben testet öltő tananyagtartalmakhoz (ezzel összefüggésben a fela- 
datok, példák, kiegészítő irodalmak tartalmához) kapcsolódóan kíván alapozást nyúj- 
tani az értelmes, értő tanuláshoz, és ösztönözni, mozgósítani a továbbgondolásra, az 
alkotó alkalmazásra. 

Könyvünkkel ahhoz szeretnénk hozzájárulni, hogy az egyes fejezeteket tanulmá- 
nyozók, a forrószavak alatt elérhető fogalomértelmezéseket, jelentéseket, példákat 
feldolgozók, a feladatokat megoldók: 

- felismerhessék, megérthessék az alapismeretek mögött a mélyebb, szélesebb 
összefüggéseket, 

- előzetes tudásukat mozgósítva kerülhessenek „élő kapcsolatba", párbeszédbe, 
vitába az egyes fejezetek üzenetével, 

- az egyes fejezetek (témakibontások, fogalomértelmezések, példák, ábrák, fela- 
datok, ajánlott irodalmak) értő, értelmező, reflektáló, rendszerező, továbbgon- 
doló, újrastrukturáló feldolgozásával teremtsék meg saját jelentésüket. 

A tananyagtartalmak kibontásánál, a feladatok megtervezésénél szándékaink sze- 
rint külön is hangsúlyt fektetünk az interdiszciplinaritás, a komplexitás, a produktivi- 

tás, az elmélet és gyakorlat integritása, az elméletileg megalapozott gyakoriati irá- 
nyultság értéktételezésére és lehetőség szerinti érvényesítésére. Az egyes fejezetek 
széles szakirodalmi bázison építkező, rendszerösszefüggéseket felmutató pedagógiai 
(nevelés- és oktatásszociológiai, oktatáspolitikai, nevelés- és művelődéstörténeti, okta- 
tás- és tantervelméleti, alkalmazott pedagógiai, médiumpedagógiai) tananyagtartalmakat 
foglalnak magukba. A tananyaghoz - megértést könnyítő, egyúttal a tananyag (az egyes 
fejezetek) mondanivalóját kiterjesztő, elmélyítő, esetenként a gyakorlatban való alkal- 
mazás, felhasználás mikéntjét is felmutató - „forrószavas" példák, fogalomértelmezések 
is kapcsolódnak. A feladatok pedig a tananyaghoz, az egyes fejezetek témáihoz kötődő 
elméleti ismeretek elméljdtését, alkalmazását, alkotó felhasználását igénylik, saját pro- 
duktumok létrehozására, kisebb kutatásokra, vizsgálódásra, fejlesztésre mozgósítanak. 

A feladatok jelentős része, különösképpen a feladatok eredményének megosztása 
igényli természetesen a közös tanulási szituációkat, a kontaktórákat is. A megoldott 
feladatok, a kész produktumok közzététele, megvitatása, elemzése és értékelése a ta- 
nulás hatékonyságának növeléséhez, az „alkotások" továbbfejlesztéséhez, kiterjesz- 
tettebb szakmai kompetenciák mozgósításához járul(hat) hozzá. 

NEVELÉS- ÉS MŰVELŐDÉSTÖRTÉNET A KÉPZÉSBEN 

Ahogyan fentebb már jeleztük, e témakör bemutatásának, elemzésének pécsi sajátos- 
ságaitjelenítik meg a tanulmányok. Melyek ezek a sajátosságok? 

Ennek a tankönyvi blokknak az első fejezete egy olyan tananyag - és a témához 
kapcsolódó részletes, nyomtatott és elektronikus munkák adatait tartalmazó bibliográ- 
fia -, amely támpontokat nyújt a diákok számára az európai kultúrkörhöz tartozó és az 
Európán kívüli népek, kultúrák neveléstörténetének tanulmányozásához. Ennek a té- 
mának a feldolgozása az 1990-es évek közepe óta kifejezetten a pécsi neveléstudomá- 
nyi képzés és kutatás megújító törekvéseihez tartozik, ám feltehetően széleskörű ér- 
deklődésre is számot tarthat. A kérdéskör bemutatásában különös hangsúly kerül a 
muszlim kultúra, értékrend tárgyalására. Az iszlám kultúrájának ismerete egyre fonto- 
sabbá válik nálunk is, hiszen az ,3urópán kívüli" világnak ez a szegmense fokozódó 
mértékben válik Európa belső ügyévé, amint ezt a közelmúlt politikai fejleményei is 
mutatják. E hatások alól Magyarország az Európai Unió tagjaként már nem vonhatja 
ki magát. A muszlim kultúra megismerése azért is nagyon aktuális feladata a pedagó- 
giai alapképzésnek, mert feltételezhető, hogy az alapképzést végzett hallgatók egy 
része már gyakorlati munkája során is találkozik e kultúra tagjaival. 

A könyvfejezet azzal a céllal íródott, hogy a pedagógia szakos diákok számára 
segítséget nyújtson - összhangban a mai magyar oktatásügy célkitűzéseivel - más 
kultúrák, vallások, szokások nevelés- és művelődéstörténeti értelemben vett megisme- 
réséhez. Ehhez szükséges az egyetemes neveléstörténet kereteinek újragondolása, 
tágítása, új forrástípusok és elemző módszerek beemelése. 

A tanulmány áttekintést ad arról, hogy a neveléstörténet a 19. század elejétől mi- 
lyen témák, kiemelt területek vizsgálatával foglalkozik. A historiográfiai áttekintés 
háttér-anyagaként vázlatosan bemutatásra kerül a történettudomány irányzatainak 
elmúlt két évszázadra jellemző alakulása valamint az összehasonlító történeti módszer 
és a komparatív pedagógia szemléleti módjainak rövid leírása. 

Az erősségeket kiemelő, ugyanakkor a hiányosságokra is utaló áttekintés vezeti 

be az olvasót a külföldi egyetemes neveléstörténeti szakmunkák sajátosságaiba. Ezt 
kiegészíti egy részletesebb, a szerző önálló forráskutató munkáján nyugvó áttekintés, 
amely a 19-20. század fordulóján keletkezett néhány magyar neveléstörténeti munka 
tartalmi elemzéséhez ad szempontokat a téma vonatkozásában. 

A diákok önálló tanulását, forrásfeltáró- és elemző munkáját megkönnyítendő 
került a tananyagba az az alfejezet, amely szempontokat, értelmezési keretet nyújt más 
országok, népek nevelési múltjának a feltárásához. Ezt követve, saját szempontjaikkal 
kiegészítve vagy akár gyökeresen átformálva a tanulók képessé válnak a sok szem- 
pontú forráselemzésre, a kultúrközi kapcsolatok és konfliktusok felismerésére, a más- 
ság tolerálására; a kitágított tér- és időfogalom révén a globális történeti gondolkodás- 
ra, a holisztikus látásmód kialakítására és alkalmazására. 

A fejezet végén a szerző saját, többéves kutatásaira támaszkodó (ugyanakkor 
ehelyütt csupán vázlatos) áttekintést nyújt (mintegy példaként) az iszlám nevelésügy 
múltjáról. Emellett a diákok számára segítséget adhat még az a válogatott irodalom- 
jegyzék, amely egyrészt a fejezet alrészeihez igazítottan, másrészt pedig néhány föld- 
rajzi terület (ország) vonatkozásában bőséges magyar és idegen nyelvű műcímet tar- 
talmaz: könyvek és tanulmányok adatait. 

A nem intézményes nevelés kérdéseinek előtérbe állítása paradox módon nem a 
korszakok komplex megközelítésével foglalkozó tudományok részéről történt meg, a 
másféle hozzáállást a neveléstudomány egyik erős irányzata, a kognitív pedagógia 
szorgalmazza. A kognitív pedagógia ugyanis az ellenőrizhető keretek, azaz az iskolá- 
ban lezajló gondolkodási müveletek és képességek fejlesztésének, a tanulási potenciált 
befolyásoló lehetőségeknek, azoknak az értékeknek a fejlesztésével foglalkozik, ame- 
lyek a tudással és tanulással kapcsolatban állnak. 

A fejezetben áttekintjük, hogy néhány alapvető kérdésben - diszciplína, világkép- 
képzés és intézményfenntartás, műveltségkép - milyen előzményekre építhetünk, s mely 
felismerések segítették elő a nem intézményes nevelés kérdéskörének tematizálódását. 
Felsorakoztatjuk a horizont megrajzolásához szükséges aspektusokat: az európai kultu- 
rális mintázatok kialakulását, a tudásátadás két kitüntetett technológiáját, és ezek kö- 
vetkezményeit a világképek és műveltségképek alakulására. 

Úgy véljük, az alapképzés szakmaiságának erősítése mellett a hallgatók általános 
műveltségi szintjének növeléséhez is hozzájárulunk azzal, hogy tárgyaljuk a világké- 
pek alakulását-fejlődését az ókori világ nagy korszakaiban, nagy gondolkodók művei- 
ben az ókortól a felvilágosodás koráig. Végigkövetjük az írás megjelenésének hatását 
a műveltség, a tudások átörökítési technikáira, ezzel pedig az egyes történelmi korok 
műveltségképének és intézményeinek formálódását is. 

A tudást ígérő helyszínek között az intézményes oktatást nyújtó iskola (és ennek 
történelmi előzményei) szerepe a 21. századra alaposan megváltozott. Az iskolában 
szerzett tudás mennyiségénél többet biztosít szinte valamennyi, a tanulók által kitöltött 
színtér. Egyenként is több felhasznált információt kap a tanuló a kortárs csoportból, a 
családból, a médiumokból és a nem iskolai intézményekből - múzeumtól, könyvtártól, 
vallási közösségtől stb. -, mint az iskolai oktatás folyamatában. Emellett az iskolázta- 
tás előtti tudás mértéke megnövekedett, így az iskolába behozott ismeretek és az is- 
kolaiak is egyeztetésre várnak. Nem véletlen, hogy ez a fejezet Rousseau Emil-jének 
bemutatásával kezdődik, és ide is kanyarodik vissza: e szép, gondozott kertben a ne- 
velődésnek legfontosabb forrása maga a környezet, a természet és a saját tapasztalat. 

A tudományterülettel kapcsolatos harmadik tanulmány a nevelés történetét okta- 

táspolitikai szempontból vizsgálja meg. Azt mutatja be, hogyan válnak az uralkodó 
neveléselméletek oktatáspolitikává, milyen érdekeket képviselnek, milyenekkel száll- 
nak szembe, s legitimitásukat hogyan teremtik meg. A hangsúly a 20. századra össz- 
pontosul, főként a két világháború közötti Magyarországra, ahol különösen érzéklete- 
sen fejeződtek ki az érdek- és értékviszonyok. A fejezetben figyelemmel kísérhetjük, 
hogy történt az egyház és az állam szétválása az oktatás intézményrendszerében a 20. 
század első felének magyar viszonyai között, éspedig éppen a hatalmi viszonyokkal 
való összefüggésben. 

Fontos cél az, hogy a hallgatók megismerjék és megértsék, hogy a mai magyar 
oktatásügynek, oktatáspolitikának milyen történeti hagyományai vannak, és ennek 
birtokában lássák meg az eredményeket és problémákat. A fejezet bemutatja azokat az 
oktatáspolitikai folyamatokat, amelyek az ország területi elhelyezkedéséből, gazdasági 
szerkezetéből következnek. 

Mindhárom írást főként olyan feladatok egészítik ki, amelyek elsősorban a forrá- 
sok értő tanulmányozását, elemzését segítik. 

CURRICULUMELMÉLETI ALAPOZÁS ÉS 
PEDAGÓGIAI NÉZETEK SZEREPE A KÉPZÉSBEN 

A pécsi neveléstudományi műhely egyik progresszív hagyományának tekinthető az 

oktató, kutató, fejlesztő munkára befolyást gyakorló interdiszciplináris megközelítés, 
az iskola- és személyközpontú szemlélet, valamint az elméleti (diszciplinárisán alapo- 
zott) és gyakorlati (szakma- és fejlesztésorientált) kérdések integratív kezelése. Ezen 
irányultság egyik sajátos területét jelenti a curriculumelméleti és curriculumfej lesztési 
orientáció, mely a pécsi pedagógia szakos képzés programjának is - több mint húsz éve 
- szerves részét képezi. E tantárgyak a vonatkozó kutatások, elméleti ismeretek feltárá- 
sán túl tantervelemzések, tantervfejlesztések, tantervi adaptációk, helyi tantervi munká- 
latok elvégzéséhez is kiindulópontokat nyújtanak, felhasználva a pécsi műhelyhez kap- 
csolódó iskola- és programfejlesztések tapasztalatait, kritikus pontjait, eredményeit. 

A fejezetben összefoglalt tananyag arra a kölcsönös meghatározottságra mutat rá, 
ami a curriculumelmélet és a curriculumfej lesztés között fennáll. Annak átgondolására is 
invitálja az olvasót, mi indokolja a curriculumelméleti háttértudás és a curriculum- 
fejlesztési kompetencia iskolakultúrába, pedagógiai kultúrába való szervesülését. 

A fejezetben rögzített tananyag konceptuális kiindulópontjait az értéktételezi, 
hogy az oktatás, képzés tartalmi tervezésében világszerte a kommunikációs és koope- 
rációs funkciók erősödtek fel, hogy a tartalmi szabályozásra, az oktatás, képzés prog- 
ramjainak fejlesztésére ható társadalmi, helyi, intézményi szintű tényezők és feltételek 
jelentősége megnőtt. A fejezet rávilágít arra, hogy az egyik legfontosabb tényező a 
programfejlesztésekben közreműködő szakemberek szakmai tudásának kérdésköre. A 
fejezet tananyagának összeállítója az olvasók - a tanárjelöltek, a pedagógia szakos 
hallgatók, a pedagógus szakemberek - vonatkozó szakmai tudásának orientálását, 
alapozását, mozgósítását, kiterjesztését tekinti feladatának. 

A fejezet tartalmi kibontása két nagy problémakör mentén építkezik. A miként 
járulhat hozzá a curriculumelmélet a curriculum-fejlesztéshez kapcsolódó szakmai 
tudás alapozásához és mozgósításához kérdésköre - miután a tanterv és a curriculum 
alapértelmezéséhez nyújt fogalmi kereteivel és kapcsolódó példáival fogódzókat - 

három kérdés lehetséges válaszait veszi sorra. Egyrészt azt vizsgálja, hogy a 
curriculumelmélet (mint nyitott, más diszciplínákkal interdiszciplináris kérdésfeltevé- 
sek közös megválaszolásában együttműködő rendszer) milyen kérdéseket emel be 
kutatásának fókuszába, s milyen tudományterületek támogatják ebben. Másrészt - 
tematikus csomópontok mentén - azt foglalja össze, milyen kutatások, eredmények 
vezettek a tantervelmélet curriculumelméletté bővüléséhez. Harmadrészt arra világít 
rá, milyen kutatások, fejlesztések hatnak napjaink curriculum-elméletére és curricu- 
limi-fejlesztésére. 

A második nagy egység a curriculumfejlesztés aktuális kérdései köré szerveződik. 
Ezen belül kerül sor a kétpólusú tartalmi szabályozás jelentésének, jelentőségének 
megfogalmazására a curriculumfejlesztés szempontjából. Itt foglalkozik a tananyag 
azzal a kérdéssel is, vajon mire irányul(hat) a pedagógusok curriculum-fejlesztési (ta- 
nulástervezési) hozzáértése és felelőssége. 

Ehhez a tananyaghoz megértést könnyítő, egyúttal a tananyag mondanivalóját 
kitágító, elmélyítő fogalomértelmezések és példák kapcsolódnak. Az egyes szövegegy- 
ségekhez szervesen kapcsolódó feladatok a vonatkozó tudásanyag alkalmazását 
igénylő, az olvasottakat tovább gondoló, a saját produktumok létrehozására mozgósító 
kihívást j elentenek. 

A személyközpontú szemlélet, az elméleti (diszciplinárisán alapozott) és gyakorlati 
(szakma- és fejlődésorientált) megközelítés másik területét jelenti a pedagógia szakosok, 
a tanárjelöltek szakmára, iskolára vonatkozó nézeteinek, s ezek képzésbe való mozgósí- 
tásának, alakításának kérdésköre a szakmai fejlődés megalapozása érdekében. 

A felsőoktatásba - a pedagógia szakos alapképzésbe - belépő, illetőleg a tanári 
mesterképzésre készülő hallgatók nézeteinek tárgyalásához kiindulópontokat azok a 
képzési tapasztalatok és kutatási eredmények jelentettek, amelyek szerint a képzés haté- 
konysága érdekében szükséges és lehetséges a tanulóként szerzett élmények feldolgozá- 
sa, és az ezek eredményeképpen kialakult belépő nézetek (vélekedések, hitek, meggyő- 
ződések) feltárása. Szükséges azért, mert a hallgatók nincsenek tudatában annak, hogy 
magukkal hozzák a képzésbe személyes és iskolai élményeik nyomán kialakult néze- 
teiket. Mint ahogyan annak sem, hogy a többnyire implicit jellegű nézetek befolyá- 
solják tanulmányaikat a képzés során, és csak azokat az ismereteket képesek a meglé- 
vő gondolkodási-fogalmi kereteikbe beilleszteni, amelyek nézeteikkel egybeesnek. 

„A belépő nézetek feltárása" megfogalmazás arra utal, hogy nemcsak szükséges, de 
lehetséges is a hallgatók képzést megelőző iskolázási tapasztalatainak elemzése és ref- 
lektálása, vannak alkalmas módszerek a képzésbe belépéskor már kialakult „saját peda- 
gógia", a képzés eredményességének kulcsát jelentő belépő nézetek megismerésére. 

Először összefoglaljuk a nézetek fogalmának értelmezésére, a nézetek jelentősé- 
gére, képzésben betöltött funkciójára vonatkozó szakirodalom eredményeit. A széles 
körű szakirodalmi jegyzék arra is szolgál, hogy az érdeklődő hallgatók elmélyüljenek 
egyes kérdésekben, illetve segíti a neveléstudományi vagy tanári mesterképzésre ké- 
szülőket az elméletigényesebb feladatok elvégzésében. Ezután bemutatjuk a nézetek 
feltárására felhasználható módszereket A módszertannak az ad különös fontosságot, 
hogy hasonló eszközökkel nemcsak ez a konkrét téma vizsgálható, hanem felhasznál- 
ható más foglalkozások körében is. A belépő nézetek vizsgálatára irányuló tanárképzés- 
kutatások fontosabb tapasztalatainak összefoglalása arról törekszik meggyőzni az olva- 
sót, hogy szükséges, lehetséges és érdemes is elvégezni a nézetek ilyen vizsgálatát. 

A fejezet végül tartalmazza a belépő hallgatók képzést megelőző élményeinek 
reflexiójára, a nézetek, a személyes elméletek feltárására alkalmas - egyéni munkában 
és együttműködésen alapuló (kooperatív) tanulásban megoldható - feladatokat, ame- 
lyek megoldásához a példák is segítséget nyújtanak. 

A kérdések megválaszolása, a feladatok megoldása ad esélyt arra, hogy az új hall- 
gató a saját helyzetével, addigi s további fejlődésével értelmező, értékelő, felelős vi- 
szonyba kerüljön, ismereteket szerezzen és módszereket, eszközöket kapjon tanuló- 
ként szerzett korábbi élményeinek feldolgozására, saját nézeteinek megismerésére és 
tudatosítására. A belépő nézetekre vonatkozó kutatási eredményeknek a megismerése 
és a saját feltárt nézetekkel való összehasonlítása a reflektív tanári gondolkodás és gya- 
korlat kialakulását is szolgálja, segítve a hallgatót a „saját pedagógiájába" való beve- 
zetésben, a neveléstudomány szakra, a tanári szakmára való sikeres felkészülésben. 

SAJÁTOS KÉPZÉSI TERÜLETEK 

E körbe négy tananyagunk - témakörünk - tartozik: a romológia és nevelésszociológia 
együttese, az egészségnevelés, az integrált nevelés és a médiumpedagógia. 

Az első írás a Pécsi Tudományegyetem neveléstudományi műhelyének azt a sa- 
játos vonását jeleníti meg, amely a neveléstudományba a romológiát is szervesen be- 
építi. Ez egyrészt a kisebbségi ismereteknek a nevelésszociológiába való beágyazását 
jelenti, másrészt annak a sajátos nevelési-oktatási, oktatáspolitikai környezetnek a 
leírását, amely a cigány, roma közösségekből érkezett gyermekeket és fiatalokat kö- 
rülveszi. A népcsoportra irányuló kutatási előzmények bemutatása, az etnikai és szo- 
ciológiai jellemzőknek megismertetése képezi az anyag központi részét. Áttekintjük az 
oktatáspolitikának azt a sajátos vonulatát, amely a cigány, roma közösséget előbb asz- 
szimilálandó „vadembernek" tekintette, majd negligálta, aztán mint szociokulturálisan 
hátrányos helyzetűeket kétes sikerű támogatásban részesítette. Bemutatjuk a rendszer- 
váltás utáni oktatáspolitikának azt a vonulatát, amely a nemzetiségi oktatás mintájára 
próbálta megszervezni a cigányság oktatását is. A tananyag nemcsak elméleti ismere- 
teket, hanem a gyakorlatban is alkalmazható készségeket és jártasságokat, kompeten- 
ciákat törekszik átadni a hallgatóknak. 

A leírás azt célozza, hogy érzékelhetővé váljon: a nevelésszociológia alapkérdései 
jelennek meg akkor is, amikor e népcsoport helyzetét vizsgáljuk. A tananyag elméleti 
része a cigány, roma közösség, valamint a többség-kisebbség viszony leírására vállal- 
kozik, kitekintve a magyar tudományosságra és az európai fejleményekre. 

Előbb történetileg tekintjük át a cigánysággal kapcsolatos magyar és nemzetközi 
kutatásokat, különös tekintettel a korábbi - a 19. századi, 20. század eleji - magyar 
tudományosság kiemelkedő teljesítményeire a cigánykutatásban. A modem kutatások 
csoportosításában bemutatjuk a szociológiai vizsgálatokat, és azok eredményeit a hát- 
rányos és halmozottan hátrányos helyzetű tanulók iskolai problémáinak feltárásában. 
Ezután az etnikus kultúrát középpontba helyező vizsgálódásokat foglaljuk össze, rá- 
mutatva e kutatásoknak az iskolai gyakorlatban megjelent eredményeire (a cigány 
kisebbségi oktatás bevezetésére, a bölcsészeti és a pedagógusképzésben megjelenő 
szakirányokban, szakokban tett jelentős lépésekre). A cigányság életforma- 
csoportként való értelmezésének vizsgálata vezet el az egyéni és kulturális különbsé- 
gekre egyaránt reflektáló iskolai gyakorlathoz. Az utolsó alfejezet a cigányságra irá- 
nyuló oktatáspolitikákat tárgyalja a hatvanas évektől napjainkig. 

A fejezethez kapcsolódó kérdések, feladatok további információt adnak a ma- 
gyarországi cigányságról, a kisebbség és többség kapcsolatáról, az iskolázás és mun- 
kaerőpiac összefiiggéseiröl. Az önálló gondolkodás és elemzés erősítését, az elméleti 
ismeretek gyakorlati alkalmazhatóságát is célul tűzik ki ezek a feladatok, különös tekin- 
tettel arra, hogy a mesterképzésben tovább nem tanuló hallgatóink a munkaerőpiac sok 
szegmensében fognak találkozni a cigány, roma népcsoport tagjaival, és a velük való 
kommunikációban hasznukra válnak ezek az ismeretek, készségek, kompetenciák. 

A következő írás az iskolai egészségnevelés koncepcionáUs kereteit dolgozza ki. 
A pécsi neveléstudományi oktatás és kutatás egyik sajátossága az egészségnevelésnek 
a bekapcsolása az elméletbe és a gyakorlatba. Olyan kérdés ez, amely hallatlanul aktu- 
ális ma Magyarországon, és nemcsak az iskolai gyakorlatban, hanem az életünk min- 
den területén. 

A társadalmi-kulturális jelentést is hordozó egészségtartalmak szemléletmódbeli 
változásai a társadalmi-történeti idő lenyomatai, melynek során a holisztikus szemlé- 
letmódtól eljutunk az elemeire bomlott, a biológiai és a társadalmi tényezőknek más- 
más hangsúlyt adó egészségfelfogásokhoz. A tanulók egészségmagatartásának pedagó- 
giai stratégiákkal, módszerekkel és eszközökkel történő befolyásolásához az egészség 
fogalmát alkotó tartalmak feltárása és a neveléstudomány számára is elfogadható értel- 
mezése szükséges. Ehhez több szempont együttes figyelembevételével juthatunk el. 

Az egészséges életvitel azon az (egészséget is magában foglaló) értékrendszeren 
alapul, mellyel a bennünket körülvevő szűkebb és tágabb világhoz viszonyulunk. 
Ezért az intézményes egészségnevelés újragondolásakor nem elégséges csupán az 
egészség érték-mivoltára koncentráhiunk, hanem meg kell keresnünk az egészséges- 
séghez szükséges támogató értékeket is. Az életminőséget meghatározó legfontosabb 
tényezők egyike a mentálhigiénével, az interperszonális kapcsolatok minőségével, a 
problémamegoldással, a konfliktuskezelés flexibilitásával összefüggő értékrendszer, 
mely az egészségérték beágyazódásának függvényében társadalmi csoportonként el- 
különíthető egészségmagatartásokat eredményez. 

Az életminőség romlásához vezető korai jelenségek felismerésében és a beavat- 
kozás kontrollálhatóságában kitüntetett szerepet játszik a tanköteles korosztályokat 
befogadó iskolarendszer. Ezért az egészségnevelést az iskola oktatási-nevelési rend- 
szerét átfogó feladatként és koordináló szemléletmódként értelmezzük, mely akkor 
felel meg a vele szemben elvárt követelményeknek, ha a neveléstudomány által felkí- 
nált egészségfogalmat értelmezi és nevelési feladattá alakítja. 

Az egészségfogalom résztartalmai egymástól független pályákon futnak, azonban a 
leUd egészségtartalmakon keresztül megtörténhet az összekapcsolódás. A lelki egészség 
kedvező folyamatai valamennyi dimenzió esetében az egészségesség irányába mutató 
törekvéseket hívnak elő, míg a lelki egészség megbomlása a többi dimenzióban is az 
egészség szempontjából kedvezőtlen tüneteket vagy tünetegyütteseket eredményez. 

A lelki egészség integráló, a teljes személyiséget és életvitelét befolyásoló szerepe 
teremt lehetőséget az iskolai egészségnevelés újrafogalmazásához, a feladat intézmé- 
nyi szintre emeléséhez. A lelki egészség tartalma ugyanis nem engedi meg a tantár- 
gyiasítást, ellenben felkínálja az egész iskolát átfogó nevelési rendszerbe való integ- 
rálás lehetőségét. Az iskolai egészségnevelés alapvető előfeltétele a pedagógusok 
egymás közötti valamint a tanulókkal és szüleikkel való együttműködő attitűdje, saját 
magukra és másokra vonatkoztatott mentálhigiénés felkészültsége, pedagógusi szere- 
pük újraértelmezése. 

Az iskolai egészségnevelés egyidejűleg kétfajta időszemléletet igénylő feladatot 
lát el. Egyrészt a jövőre irányuló és ezért szükségképpen az iskoláztatás éveitől időben 
jóval távolabb eső eredmény érdekében stratégiai feladatként kezeli az egészségneve- 
lést, másrészt a jelen rizikófaktorainak ismeretében a napi problémákra azonnal rea- 
gálva kellene eredményes választ adnia. Míg a jelen problémáira való reagálás korrek- 
cióban és ismeretadásban realizálódik, addig a jövőt szem előtt tartó egészségnevelés 
más perspektívában, a felnövekvő korosztályok életminőségében gondolkodik. Az élet- 
minőséget szem előtt tartó egészségmagatartás formálásának a jelen problémáival való 
szembenézés is részét képezi. Hogy e problémák megfelelő helyen és megfelelő súllyal 
szerepeljenek, ahhoz az iskolai egészségnevelés jövőre iránjoiló teljes rendszerének a 
kidolgozása szükséges, mely a közeli és távoli célok megvalósításának szinkronba ho- 
zatalának a garanciája. A tankönyvfejezet esetében széles szakirodalmi áttekintés és a 
gyakorlatot segítő kérdések, feladatok teszik teljessé a fontos terület bemutatását. 

A közoktatási intézmények közül egyre többnek a pedagógiai programjában cél- 
megjelölésként szerepel, hogy az intézmény befogadja és képezi sajátos nevelési igé- 
nyei szerint a részképesség-zavarral vagy fogyatékossággal küzdő gyermekeket, fia- 
talokat: erről szól az integrált nevelés kérdéseit néhány szempontból megvilágító feje- 
zet. A sajátos nevelési igényű gyermekek integrált nevelése olyan törekvés, amely az 
Európai Unió tagállamainak dokumentumaiban is szerepel, a pedagógiai feladatvállalás- 
ok közt tartalmi, módszertani szempontból gyakran elsődlegesnek tűnik. A magyaror- 
szági intézményi fogadókészség még nem forrta ki magát, a gyógypedagógiai ismere- 
tek, speciális fejlesztések, ezek eszközei általában még nem állnak rendelkezésre. A 
pedagógusképzés feladatai között azonban már megjelent az integrált nevelés. Az 
Oktatási Minisztérium 2005 márciusa óta fogyatékossági területenként rendelettel 
szabályozza a fejlesztő feladatokat. 

A könyvfejezet a hallgatók képzésének részeként a sajátos nevelési igénnyel élő 
gyermekek helyzetét, a kapcsolódó nemzetközi dokumentumokat és a hazai oktatás- 
politikai intézkedéseket mutatja be elsőként. Az óvodapedagógusok fogadókészsége 
példás, a közoktatási intézményekben a „tagozatok" határvonalai mentén a pedagógu- 
sok részéről fokozatosan visszaszoruló fogadási készség mutatkozik. A fogyatékkal 
élő fiatalok speciális képzésének területenkénti eltérései a testi, szellemi hiányossá- 
gok, akadályok figyelembe vételét követeli meg. Szempontjukból kiemelt fontosságú 
az akadálymentesítés is, ezen a területen nagy elmaradásokkal kell még számolnunk. 

A fejezet kiemelten foglalkozik a kommunikációban gátolt gyermekek, ifjak kép- 
zésével, a pedagógusképzés sajátos nevelési igényű tanulókkal kapcsolatos teendőivel, 
a megújuló szaktudás tartalmi elemei közül néhánnyal. A fejezet tartalmát néhány 
kapcsolódó törvény, rendelet, nemzetközi dokumentumból kiemelt részek egészítik ki, 
melyek támogatják a feladatok megoldását. 

A fejezet feldolgozásakor mód van arra is, hogy a szakkifejezések kifejtésére 
rákapcsolódjon az olvasó. A szakirodalom listáját a témából fakadóan fontos Interne- 
tes források egészítik ki. Fontosnak tartjuk azt is, hogy a hallgatók megismerkedjenek 
a törvényi szabályozás azon pontjaival, amelyek a sajátos nevelési igényű gyermekek, 
fiatalok meghatározását, illetve az őket illető jogokat tartalmazzák. 

A kötet utolsó fejezete olyan tanárok képzéséhez nyújt segítséget, akik a nyom- 
tatott, képi és auditív rendszerek elméletét és gyakorlatát ismerik, alkalmazásukra 
felkészültek, a médiumokhoz tudatosan kulturáltan viszonyulnak, akik magas szinten 
művelik az informatikát. Képesek az audiovizuális vagy nyomtatott taneszközök 

megtervezésére is: mindezeket alkotó módon alkalmazzák. Rendkívüli fontosságú, 
hogy minden tanár, szakjától függetlenül, ismerje, használni tudja munkájában a mé- 
diumokat. Az ezredfordulón műveltségünk, sőt egész életünk szerves része a rádió, a 
televízió, az újságok, a számítógép illetve az Internet-használat, s hatásuk életvitelünk- 
re, viselkedésünkre. Ily módon elképzelhetetlen, hogy a közoktatás nélkülözze a mé- 
diumokat, az informatikai ismereteket. Használatuknak a tanításba kell beépülnie, 
mégpedig hozzáértő, e területen müveit, tudatos tanáregyéniségek révén. 

Itt valójában szinte egy hagyomány nélküli műveltségi részterületről van, ezért itt 
az alapvető feltételek megteremtése elemi kérdés. A médiumpedagógia minimális, 
elengedhetetlen, feltételei a következők: Szakképzett és érdeklődő a tanár; tanterv - 
akár az önálló tantárgyi forma számára, akár az integrált, ill. komplex formák számára, 
ne váljanak ötletszerű beszélgetésekké az órák. Tankönyvek, segédanyagok - 
segédkönyvek, oktatási videó- és audiokazetták, filmek (celluloidon és videón). 

A Mozgóképkultúra és médiaismeret műveltségi részterületet nagyon sok ország- 
ban szemléletként, módszerként tanítják, méghozzá nem a közoktatásban, hanem a 
felsőoktatásban, a tanárképzésben. A leendő tanár módszertani felkészítést kap arra, 
hogy intelligens (tudatos értelmiségi) fogyasztója legyen a különböző audiovizuális 
üzeneteknek; képes legyen arra, hogy bármely szaktárgyi órán reagáljon a diákokat 
foglalkoztató kérdésekre, problémákra, amelyek a különböző médiumok felől érkez- 
nek. A leendő képzéseknek tehát ezeket a módszertani segítségeket kell megadniuk 
egyrészt a médiumok felől érkező üzenetek elemzése révén, másrészt a filmnyelvi 
elemek elsajátítása révén, harmadrészt a gyakorlatok, az ún. alkotó médiapedagógia 
révén. Ehhez kíván segítséget nyújtani a kötet Médiumpedagógia - A médiumok al- 
kalmazása az oktatásban című fejezete. 

AJÁNLÁS 

Mivel Ön, kedves Hallgató ebben a - Tananyagok a pedagógia szakos alapképzéshez 
című - könyvben a neveléstudományok több területéről kaphat információt egy kötet- 
be rendezve, ezért ezt „sajátos kézikönjrvként" is forgathatja a legkülönfélébb pedagó- 
giai tantárgyak tanulása, alkotó feladatmegoldásai, tanulmányi tevékenysége, továbbá 
a vizsgákra, a szigorlatokra, a szakdolgozati témaválasztására, a záróvizsgára való 
felkészülése során. Reméljük, hasznosnak találja az elektronikus formát is, mindene- 
kelőtt az egyes fejezetekhez kapcsolódó feladatokat, kérdéseket. 

A tankönyvben foglalt ismereteket tanulása során jól kiegészítheti néhány olyan 
tanulmánnyal, amelyek a Forray R. Katalin által szerkesztett Ismeretek a romológia 
alapképzési szakhoz című kötetben találhatók. Kiemelten figyelmébe ajánljuk ebből a 
társ-tankönyvből Varga Aranka: Multikulturalizmus, inkluzív oktatási rendszer című 
írását és Cserti Csapó Tibor: Szociológiai, szociális tényezők a cigány népesség vizs- 
gálatában című tanulmányának iskolázottsággal kapcsolatos fejezetét. 

Tanulmányaihoz sok sikert kívánunk! 

Pécs, 2006. május 31. 

A szerkesztők 

KÉRI KATALIN 


EGYETEMES NEVELÉSTÖRTÉNET ÉS TÖRTÉNETI, 
NEVELÉSTUDOMÁNYI KOMPARATISZTIKA 

„A világ nevelési fejlődése a nemzeti nevelési örökségek szövedéke. " 

(Salimova - Dodde) 

ELŐSZÓ 

A Pécsi Tudományegyetem Neveléstudományi Intézetében az 1990-es évek közepe 
óta a nevelés- és művelődéstörténet kutatásának, tanításának egyik határozott iránya- 
ként van jelen az egyetemes neveléstörténet kereteinek tágítása, a széleskörű európai 
és az Európán kívüli területekre is kiterjesztett történeti vizsgálódás, a kultúrközi kap- 
csolatokra érzékeny szemléleti mód. Ez, a népek és földrészek, vallások és civilizációk 
közötti művelődési és tudományos kapcsolatok jellemzőire figyelő, összehasonlító és 
hatásvizsgálati szempontokat is érvényesítő kutatási, vizsgálódási irány logikusan 
következik korunk problémáiból, és fontos kapaszkodót jelenthet a leendő pedagógu- 
sok sikeres oktató-nevelő munkájához. A magyar oktatásügy célkitűzéseit megfogal- 
mazó dokumentumok ugyanis ezt a fajta látásmódot ösztönzik. A Nemzeti Alaptan- 
tervben ez áll: „A tanulók ismerjék meg az egyetemes emberi kultúra legjellemzőbb, 
legnagyobb hatású eredményeit. Legyenek nyitottak, megértők a különböző szokások, 
életmódok, kultúrák, vallások, a másság iránt, becsüljék meg ezeket." (NAT, 1995) 

Az Európán kívüli népek neveléstörténetének behatóbb megismerésére egyrészt 
speciálkollégium keretében nyílik lehetőség, másrészt a nevelés- és művelődéstörténet 
egyes korszakainak jellemzése során (például az ókori Kelet államalakulatainak neve- 
lésügye; a középkori Európa keresztény-zsidó-muszlim kultúrája; kulturális találkozások 
és kölcsönhatások a földrajzi felfedezések időszakában; a reformpedagógiai irányzatok 
és hatásuk Európában és Európán kívül). Az egyetemes neveléstörténet ezen irányának 
kibontása az elért eredmények ellenére is még hosszú, sok munkát igénylő folyamat, 
melynek csak részben vannak kidolgozott módszertani-forrástani kapaszkodói. 

BEVEZETÉS 

A neveléstörténet a történettudománnyal összevetve fiatal tudományág. Kialakulása 
alapvetően a 19. századra tehető, bár természetesen voltak korábbi próbálkozások a 
nevelési múlt valamely részletének feltárására, bemutatására. A neveléstörténet szű- 
kebb értelemben vett tárgya a kultúraközvetítés intézményesült formáinak történeti 
vizsgálata, a tágabb értelmű megközelítés szerint viszont ez a tudományterület a ne- 
velés és oktatás valamennyi színterével és típusával, minden formális és informális 
szint históriájával foglalkozik, és azt is vizsgálja, milyen hatást gyakorolt a nevelés az 
egyes emberekre vagy közösségekre {Brickman, 1978). 

A neveléstörténet az elmúlt két évszázadban - merítve a történettudomány irány- 
zatainak változásaiból, támaszkodva a pedagógia valóságának, problémáinak alakulá- 

sára és szoros kapcsolatban a neveléstudományokkal - sokat formálódott tematikáját, 
kutatási forrásbázisát és módszertani repertoárját illetően. A vizsgálódások az elmúlt 
évtizedekben kiterjedtek valamennyi korszakra és országra, és a diakrón kutatások 
mellett, gyakran azokkal összefonódva napjainkban mind jobban kiteljesednek a 
szinkrón feltárások, témaközelítések. Gábriel Compayré már 1886-ban kifejtette min- 
dezt, leírva, hogy a neveléstörténeti kutatásoknak ki kell terjedniük az emberiség teljes 
szellemi és morális kultúrtörténetére, minden időszakra és népre. {Compayré, 1886) A 
neveléstörténetet illető változások vonatkoznak az egyetemes neveléstörténet (azon 
belül az Európán kívüli népek nevelési múltjának) felfogására is, amely ugyan külön- 
böző mértékben és hangsúlyokkal mindig jelen volt a neveléstörténet-írásban, de ke- 
reteinek, tartalmának értelmezése történetfilozófia- és történelemszemlélet-fíiggő volt. 

Az alábbiakban áttekintjük azt, hogy mely történetírói irányzatok gyakoroltak 
leginkább befolyást az egyetemes neveléstörténet felfogására. 

TÖRTÉNETÍRÓI IRÁNYZATOK A 19-20. SZÁZADBAN 

Iggers összefoglalása alapján {Iggers, 2005. 55-57.) a 19. század közepétől a 20. szá- 
zad közepéig uralkodott a történelemírásban és történelem-kutatásban az a történeti 
módszer, amely lényegét a források kritikai vizsgálatában látta. A történelem tudomá- 
nyos jellegét maga a módszertan adta. A kutatók előtérbe helyezték, előnyben része- 
sítették az írott forrásokat, főként a hivatalos, levéltárban, irattárban őrzött iratokat. 
„Ezek a források feltárták a politikai döntéshozó helyzetben lévő, többnyire férfi tör- 
ténelmi szereplők szándékait..." {Iggers, 2005. 55.) A II. világháborút követően a tör- 
ténetkutatásban és történetírásban egyre fontosabb szerepet játszottak a társadalomtu- 
dományi megközelítések; az ú.n. társadalomtudományi történetírás különböző formái 
alakultak ki (például az amerikai „New History", a francia Annales folyóirat körül 
szerveződő történészgenerációk, a németországi Weber-i történetírás, a szovjet típusú 
marxizmus-leninizmus és a nyugati típusú neomarxizmus). Ehhez kapcsolódtak a gaz- 
dasági-demográfiai típusú és a kvantitatív elemzéseken nyugvó irányzatok is. A 20. 
század második felétől bontakozott ki (mintegy a társadalomtudományi modellekre 
adott válaszként) a múlt kulturalista megközelítése. Ez olyan történetírásra támaszt 
igényt, amely a lakosság széles tömegei felé fordul, nem követi a történelem lineáris 
folyamatként való felfogását, és (legalábbis elméletben) a „Nyugatra való fixálódástól 
a nem-nyugati társadalmak és kultúrák felé fordul"(/gger5, 2005. 56.), amelyek önma- 
gukban is értékesek és figyelemre méltóak. A gazdasági-politikai fókuszálás helyett ez 
a fajta történetírás a kulturális (vallási, ideológiai, művelődésügyi stb.) tényezőket 
vizsgálja. Megjegyzendő, hogy az irányzatot mások másként nevezik, például 
Manning „tudományos-kulturális" módszemek hívja ugyanezt {Manning, 2003), 
Conrad pedig „történelmi kultúratudománynak" {Conrad, 2005. 65.). 

A kulturalista megközelítés keretei között (újra)értelmezhető maga az egyetemes 
neveléstörténet is, és ennek művelése esetén szintén lényeges a régiók, népek és kon- 
tinensek közötti kulturális, politikai és gazdasági kapcsolatok korábban feltárt jellem- 
zőinek átértékelése. Wolf - a fentebb idézett Iggers gondolataihoz hasonlóan - úgy 
fogalmazott, hogy „ennek az újragondolásnak túl kell lépnie a nyugati történelem áb- 
rázolásának hagyományos módszerein, és tekintetbe kell vennie azt, hogy ebben a 

világméretű folyamatban együttesen vettek részt nyugati és nem nyugati népek". {Wolf, 
1995. 9.) Éppen ezért fogalmazott úgy, hogy az „elemző történetírás nem bontakozhat ki 
egyetlen kultúra, nemzet, egyetlen kulturális area, sőt, egyetlen kontinens tanulmányo- 
zásából sem", és „...az emberi világ egy sokdimenziós világ, egymással összefüggő fo- 
lyamatok totalitása, és a valóságot hamisítják meg azok a vizsgálódások, amelyek ezt a 
totalitást feldarabolják, majd képtelenek azt újra összeállítani." (Wolf, 1995. 9.; 15.) 

A kulturalista, és - ezzel összefüggő - komparatív szemléletmód az utóbbi évti- 
zedek történetírásában tehát egyre inkább tért hódító irányzat. Korunkra nyilvánvalóvá 
vált, hogy a történelem globális áttekintése iránti igény számos kutatóra jelentős hatást 
gyakorol. Ok azok, akik például 1 990 óta működtetik a Journal of World History című 
folyóiratot, és előkészületben van a Journal of Global History című tudományos lap 
létrehozása is. Ugyanakkor vitathatatlan, hogy sok még a megoldandó terminológiai és 
módszertani kérdés az efféle történészi vizsgálódásmód hátterében. A komparatív 
kutatásoknál például világosan meg kell fogalmazni, hogy mely történelmi jelensége- 
ket és milyen metódussal kívánunk összehasonlítani. (Iggers, 2005. 57.) Az ilyen jel- 
legű kutatásoknál rendkívülien fontos a széleskörű nyelvtudás, az interdiszciplináris és 
multi-perspektivikus látásmód, a kutatói együttműködés is. 

Le Goff szerint a történelmi vizsgálódásoknak ma az a legfontosabb feladata, 
hogy új kapcsolatokat kell kiépíteniük a társadalomtudományokkal, azaz egy olyan 
„történeti antropológiára" van szükség, amely egybefogja a történelmet, a szocioló- 
giát és az antropológiát, amely bemutatja és minden szinten magyarázza a különböző 
társadalmak időbeni változásait. A történetírásnak fel kell találnia saját, szintetizált 
tárgyát. Ezt kísérnie kell a szemantikai megújulásnak is, mely tisztázza, pontosítja a 
kifejezéseket és a kutatás során használt kategóriákat. A források tanulmányozása 
vonatkozásában túl kell lépni a szövegeken (dokumentummá kell minősíteni például a 
képeket, a régészeti leleteket és magát a tájat). O is azt hangsúlyozza, hogy fejlődnie 
kell az összehasonlító történetírásnak, el kell szakadni a Nyugat egyoldalú tanulmá- 
nyozásától, és fel kell tárni a látens történelmi struktúrákat. {Le Goff 2001. 3-4.) 

GLOBÁLIS TÖRTÉNELEM ÉS 
ÖSSZEHASONLÍTÓ TÖRTÉNETI MÓDSZER 

A globális látásmód igényével fellépő történetírói munkákra Iggers szerint nem csu- 
pán az újabb időkben találhatunk példákat. A nagy földrajzi felfedezések időszakától 
kezdve Európa folyamatosan szembesült azzal, hogy a kontinens területén kívül mi- 
lyen nagy számú és változatos kultúrájú nép, népcsoport él, és ez hatott az európai 
múlt-felfogásra is. 1736-ban készült el - egy angol történész-csoport közös munkája- 
ként - az az átfogó világtörténet, amelynek háttérmunkálatait éppen a földrajzi tudás 
jelentős gyarapodása tette lehetővé Universal History from the Earliest Account of 
Time to the Present címmel. Ebben Európán kívül Ázsia, Afrika és Amerika történeté- 
nek bemutatása is helyet kapott. {Iggers, 2005b. 17.) A 19. században - a nemzeti 
ébredés és a birodalmi terjeszkedés, a gyarmatosítás időszakában - ez a látómező je- 
lentősen szűkült, és ez többek között hatással volt az akkoriban születő neveléstörténet 
tematikájának, értelmezési kereteinek alakulására is. A történészek többsége ebben az 
időszakban a nem nyugati világhoz az európai dominancia nézőpontjából közelített. 

Iggers megfogalmazásában „az a szemlélet, amely Európát - azaz Nyugat- és Közép- 
Európát, később pedig Észak-Amerikát is - tekintette a civilizáció csúcsának, nagyjá- 
ból kizárta, hogy a világ többi részét komolyan vegyék. De jórészt még az európai 
perspektíva is hiányzott, mivel a történettudomány leginkább az adott nemzetállamra 
fókuszált. Mindez nemcsak az új nacionalizmust tükrözte, de azt is, hogy a kutatók 
leginkább levéltári forrásokra támaszkodtak, ami megnehezítette a nemzeti határokon, 
pláne Európa és Amerika keretein való túllépést. A levéltárak állami dokumentumai- 
hoz való ragaszkodás ezen kívül a tágabb társadalmi és kulturális összefüggések elha- 
nyagolásához vezetett." {Iggers, 2005b. 17.) 

A neveléstörténeti kutatásokra is hosszú időn keresztül egyértelműen hatást gya- 
korló gondolkodásmód - miként már jeleztük - az utóbbi időben jelentősen változott. A 
neveléstörténet-írás azonban hazánkban ezt alig követte, ami annál is inkább meglepő, 
mivel vannak az efféle szemléletmódnak külföldi előzmények mellett hazai gyökerei is, 
ráadásul maga az összehasonlító pedagógia szintén fontos módszertani és fogalmi appa- 
rátussaljárulhat hozzá egy térben és időben kitágított történeti vizsgálódáshoz. 

AZ ÖSSZEHASONLÍTÓ NEVELÉSTUDOMÁNY 

Schriewer gondolatát részben megfordítva, mely szerint az „összehasonlító pedagógia 
közvetlen előzménye, illetve mai legfontosabb társtudománya a nevelés és oktatás 
kultúrtörténete" (Idézi: Kárpáti, 2002. 11.), könnyen belátható, hogy a neveléstörténet, 
különösen annak „egyetemes" felfogása sokat meríthet a tudományos módszerként 
értelmezett összehasonlító pedagógiából. Nagyon fontos kiindulópont lehet például az 
a szemléleti mód, amelyet Sadler már 1900-ban megfogalmazott: egyetlen oktatási 
rendszer sem érthető meg úgy, ha társadalmi, gazdasági, szociális és egyéb környeze- 
téből kiragadva vizsgáljuk, ezért átfogó tájékozódásra van szükség. {Sadler, 1979) 
Napjainkban mind inkább megerősödik az az irányzat, amely a nevelést, az iskolai 
munkát összességében, a pedagógiai tevékenységeket kulturális jelenségként értelme- 
zi, és azokat a lehető legteljesebb módon, a korábbiaknál komplexebb és reálisabb 
formában igyekszik megragadni {Gordon Győri, 2004a. 65.), mintegy újjáértelmezve, 
kiteljesítve a sadler-i gondolatokat. Mindez történeti keretek között, a neveléstörténet 
kutatása során is érvényre jut, hiszen a nevelés egyetemes múltja, a kultúrközi kap- 
csolatok és az egyes korszakokra, helyszínekre jellemző jelenségek is érthetőbbé, vi- 
lágosabbá válnak (egyáltalán: előtűnnek!) az efféle szemléleti módnak köszönhetően. 
Ez azonban nem kis kihívást jelent a neveléstörténet művelői számára, hiszen új for- 
ráscsoportokat, forrásvizsgálati módszereket kell beemelni a kutatásokba; eddigi (nem 
ritkán széles körben elterjedt) kijelentéseket kell átértékelni, esetenként cáfolni; és 
jelentős erőfeszítésekre, kutatói együttműködésekre van szükség az átfogó, összeha- 
sonlító látásmódot kívánó vizsgálódások végigviteléhez. Nehezíti a helyzetet az a ha- 
sadás - mely a kulturális összehasonlító neveléstudományon belül keletkezett, de az 
egyetemes neveléstörténet művelésére is hatást gyakorolt -, amely a kultúrközi (cross 
cultural) és a kulturális (cultural) irányvonal között ment végbe. {Nguyen Lm, 2003) 

A kultúrközi megközelítés a pedagógiai jelenségek mögött univerzális, a világ 
különböző korszakaiban és helyszínein egyetemes, ám a helyi különbözőségekből 
következően másként manifesztálódó jelenségeket feltételez. Ez a megközelítés a spe- 

cifikumokból megérthető egyetemest keresi és értelmezi. A kulturális megközelítés 
viszont azt tartja, hogy az egymástól különböző pedagógiai jelenségek „az egymástól 
soha és semmilyen fázisában nem szétválasztható specifikus kultúra- és 
pszichéalakulás manifesztációi, s mint ilyenek, mások és mások, vagyis különböznek 
egymástól" {Gordon Győri, 2004b. 68). 

Napjainkban az összehasonlító pedagógia területén egyrészt a kultúrközi és 
kulturalista, másrészt, más megközelítésben a holisztikus és a szisztematikus szemlé- 
leti mód viaskodik, mindezzel párhuzamosan és szoros összefüggésben - a történetírói 
irányzatok új iskoláira is támaszkodva - az egyetemes neveléstörténet kutatásában is 
nagy szemléletváltás zajlik. Bár az egyetemes neveléstörténet bemutatása esetében a 
leíró jellegű „országtanulmányok" és az egyes neveléstudományi gondolkodók élet- 
művét (több-kevesebb történeti háttérrel) feltáró művek még mindig dominálnak, a 
problémacentrikus, folyamatelemzéseken nyugvó, a kulturális kölcsönhatásokat, 
kultúrközi hasadásokat fürkésző, hatásvizsgálatokkal operáló kutatások - hazánkban 
csakúgy, mint külföldön - egyre jobban előtérbe kerülnek. 

EGYETEMES NEVELÉSTÖRTÉNET KÜLFÖLDÖN 

A 21. század elején szükség van arra, hogy bolygónk gazdasági, politikai, ökológiai, 
társadalmi és egyéb problémáit ne csupán helyi szinten ismerjük és kezeljük, hanem 
rendelkezzünk az ezeket illető átfogó szemlélettel. Az egyes népeknek, országoknak 
és kontinenseknek közös erőfeszítéseket is kell tenniük az emberi civilizáció jövője, 
túlélése érdekében. Szükség van tehát az erők, az ismeretek egyesítésére, és ennek 
előmozdításához arra is, hogy minél többet tudjunk meg másokról, a másik-ró\. Egy 
átfogó és kontinensek felett átívelő szemlélet jegyében íródott egyetemes neveléstör- 
téneti kézikönyv szerzői előszavukban azt fogalmazták meg, hogy fentiek miatt nap- 
jainkban (is) kiemelt fontosságú az i^úság nevelése, ám a diákoknak nem elegendő 
olyan életvezetési tanácsokat átadni, mint „Élj békében másokkal!" vagy „Fogadd el 
mások kultúráját!", hanem mindennek az előmozdításához mindennapi, folyamatos 
építkezés szükséges. A modem szemléletű, glóbusz-szintű neveléstörténet kedvező 
módon alakíthatja a tudományos szemléletet és a multi-perspektivikus látásmódot, a 
saját hazánk és más országok népei iránti attitűdöt. (Salimova — Dodde, 2000. 12.) A 
valóban egyetemes neveléstörténet művelése ugyanis segít közös szellemi kapcsolódá- 
sokat, összekötő kulturáhs elemeket keresni különböző népek között, rámutatva ugya- 
nakkor az egyediségekre, amelyek mind-mind az emberiség nevelési múltjának, ne- 
velési örökségének a részei. 

Konkrét, a közelmúltban keletkezett szakirodalmi munkákkal is alátámasztható, 
hogy az átfogó, glóbusz-szintű, kulturalista alapokon álló egyetemes neveléstörténeti 
vizsgálódásokra többféle metódus, szemléleti mód is kínálkozik. Az egyik lehetőség 
az - amit a Salimova és Dodde által szerkesztett mű is követ -, hogy különböző orszá- 
gok nevelési múltját áttekintik, megteremtve ezzel a későbbi összevetés alapját. Jólle- 
het, üdvözlendő minden ilyesfajta kezdeményezés, törekvés, ahhoz, hogy az „egyete- 
mes" neveléstörténet minél teljesebben kibontakozzon, és megteremtődjön az össze- 
vetésekhez szükséges alap, nélkülözhetetlen bizonyos fogalmi-értelmezési keretek 
kidolgozása. Az efféle áttekintés kétségtelen előnye, hogy a korábbinál tágabb rálátást 

ad különböző kultúrákra, és elősegíti, elmélyíti a világ eltérő részeiből származó ku- 
tatók együttműködését, reflektorfénybe állítja a neveléstörténet nemzetközi szinten 
korábban nem ismert részleteit, segít rávilágítani az országok közötti hasonlóságokra 
és egyediségekre, különleges nevelési jelenségekre. Mindezzel hozzájárulhat a globá- 
lis etika kialakulásához, a különböző kultúrák közötti kapcsolatok kiteljesedéséhez, 
végső soron gyengítheti, gátolhatja az előítéletek, a hibás sztereotípiák, a sovinizmus, 
a fajgyűlölet kialakulását. Ugyanakkor az ilyen típusú „egyetemes" neveléstörténeti 
áttekintéseknek számos olyan hibája, hiányossága is van, ami az értelmezési keretek, 
fogalmak meghatározásának nehézkességéből következik, hiszen a kötet(ek) szer- 
kesztői, az egyes ország-bemutatásokat végzők saját fogalomhasználatukból, saját 
történészi, neveléstudományi, filozófiai stb. ismereteikből indulnak ki, amit tovább 
bonyolít az a tény, hogy kultúránként mennyire eltérő lehet a múlt korszakolása, a 
(történeti) idő felfogása. Az egyes országok neveléstörténetét bemutató egyetemes 
neveléstörténeti munkák hiányossága továbbá az, hogy sohasem képesek megjeleníte- 
ni az emberiség nevelési múltjának egészét, mert ez még akkor sem teljesülne, ha va- 
lamennyi ország jellemzése helyet kapna az efféle átfogó müvekben, hiszen ez óha- 
tatlanul elmosná az egyes népcsoportok, több államban jelenlévő (esetleg önálló álla- 
mi alakulattal nem rendelkező) nemzetek múltjának a jellemzőit. 

Egy másik fontos, az egyetemes neveléstörténetet különálló országok nevelésügyi 
históriájaként bemutató könyveket jellemző hiányosság még az, hogy a kultúrközi, 
országhatárok felett átívelő művelődési-nevelési kapcsolatok szinte teljesen háttérben 
maradnak. Márpedig a tág keretek között értelmezett egyetemes neveléstörténet egyik 
legfontosabb célja éppen az, hogy a kultúrák közötti kapcsolatokra és a köztük lévő 
hasadásvonalakra rámutasson. 

Az egyetemes neveléstörténet megközelítésének másik módja az, hogy a világ 
különböző területeiről válogatva a pedagógiatörténet jeles képviselőinek életművét 
gyűjtik egy csokorba. Az utóbbi évtizedben például a francia kiadókra jellemző ez a 
szerkesztési mód, mely nagyon hasznos lehet abból a szempontból, hogy a korábban 
megszokottnál átfogóbb képet ad a pedagógiai gondolkodás, a nevelésfilozófia törté- 
netéről, (részben) rávilágít arra is, hogy a pedagógiai gondolatok, iskolai programok 
hogyan vándoroltak térben és időben a történelem során. Az ilyen monumentális ösz- 
szefoglalások nagyszerű kiindulópontok lehetnek a hatásvizsgálatok tágabb körű ki- 
bontásához, magának a gondolkodástörténetnek az árnyaltabb megértéséhez. 

Ugyanakkor az egyes országok neveléstörténetét egymás mellé illesztő kéziköny- 
vekhez hasonlóan, a legszélesebb merítéssel dolgozó, az egyes pedagógiai gondolko- 
dók életművét bemutató összeállítások is mindig hiányosak lesznek. Ebben az esetben 
is fennáll a válogatás szubjektivitásának problémája: a legutóbbi, monumentális, az 
UNESCO által támogatott 4 kötetes pedagógiai arcképcsarnokban a magyarországi 
nevelés történetéből például Trefort Ágoston és Eötvös József bemutatása kapott he- 
lyet, ami ugyan önmagában örvendetes, ám elgondolkodtató is, ha más, a kötetben 
helyet nem kapott egykori kiválóságainkra gondolunk, akár csak az oktatáspolitika 
szereplői közül (Morsy, 1995). 

Az említett hiányosságok, problémák, értelmezési nehézségek ellenére a különbö- 
ző (európai és más kontinensen lévő) országok neveléstörténetét bemutató könyvek és 
az egyes népek múltjából felidézett pedagógiai gondolkodók, iskolateremtők életmű- 
vét összefoglaló válogatások nagyon fontos lépéseket jelenthetnek a jelenleginél telje- 

sebb egyetemes neveléstörténet müveléséhez. Ahhoz, hogy ez ne csupán utópisztikus 
és kevés haszonnal kecsegtető vállalkozás legyen, sok-sok szempontot, módszertani és 
tartalmi kérdést kell végiggondolniuk a világ neveléstörténészeinek, kutatócsoportjai- 
nak, tudományos szervezeteinek. Az alábbiakban két adalékkal kívánunk ehhez hoz- 
zájárulni. Röviden, egy-két jellemző példa felidézésével áttekintjük azt, hogy a ma- 
gyarországi neveléstörténet-írásban hogyan jelent meg és milyen szemléleti módot 
jelenített meg az „egyetemes" neveléstörténet a 19-20. század fordulóján. Másrészt 
szempontokat fogalmazunk az egyetemes neveléstörténet jelenleginél teljesebb ki- 
bontakoztatásához, kutatásához és tanulásához. 

EGYETEMES NEVELÉSTÖRTÉNET 

A HAZAI NEVELÉSTÖRTÉNET-ÍRÁSBAN 

Korunk tehát felveti egy széles kitekintésű, hazánk értékeinek megismerése és megőr- 
zése mellett más népekre és kultúrákra is figyelő neveléstörténet müvelését. Eddigi 
ismereteink és vizsgálódásaink egyértelműen azt bizonyítják, hogy országunkban már 
a 19. században íródtak olyan müvek, amelyekben szó esett Európán kívüli területek- 
ről. Ez az igény tehát nem teljesen új, nem hagyományok nélkül való. Az 1800-as 
években magyar nyelven kiadott neveléstörténeti tankönyvek és a nevelés múltját is 
felvillantó kézikönyvek azonban természetszerűleg nem a mai, a kulturalista történet- 
tudományi módszeren és összehasonlító pedagógiai törekvéseken nyugvó, globális 
szemléleten alapultak. Kiss Aron, Lubrich Ágost vagy Fináczy Ernő és mások számára 
ugyanis - hasonlóan más európai, köztük a korabeli hazai neveléstörténet-írásra nagy 
hatást gyakoroló német szerzőkhöz - más kontinensek népeinek kultúrája főként csak 
abból a szempontból volt érdekes, hogy azok hogyan hatottak az európai civilizáció 
fejlődésére, mennyiben tekinthetők a kereszténység „előzményének". Szempontjukból 
meghatározó volt a „nem keresztény" és keresztény nevelés jellemzőinek „egymáshoz 
képest" való bemutatása, ahol is a „nem keresztény" népek nevelési múltja a fejlődés 
alacsonyabb szintjét képviselte. A korabeli történelemfelfogás szerint több hazai szer- 
ző is vallotta, hogy az ókori keleti népek a civilizáció „gyermekkorát" jelentik, és 
könnyedén mosták egybe a kínai, indiai, perzsa vagy egyiptomi nevelés valóságban 
nagyon is eltérő jellemzőit. 

Ezekben az Európa periférikus-félperiférikus területeit, illetve a kontinensünkön 
kívül létező kultúrákat is bemutató müvekben - bár a legtöbb esetben nem csupán az 
ókori időszak kulturáUs sokszínűségét villantották fel, hanem a későbbi korok európa- 
itól eltérő nevelési eszményeire és gyakorlatára is rámutattak - abszolút túlsúlyban 
volt (miként gyakran mai müvekben is) a régmúlt, a kereszténység kialakulását meg- 
előző időszakok tárgyalása. A középkor és újkor vonatkozásában többnyire csak a 
muszlimok, a zsidóság és (esetleg) Észak-Amerika nevelésügyéről olvashatunk. 

Az első magyar nyelvű neveléstörténeti könyvek szerzői nagy mértékben merí- 
tettek német kortársaik munkáiból és természetesen egymástól is. Jelen tanulmány 
keretei között nem célunk az e témával kapcsolatos részletes elemzések és hatásvizs- 
gálatok bemutatása, csupán egy-két, az „egyetemes" neveléstörténet mibenlétével 
kapcsolatban megfogalmazott jellegzetes gondolatot és felfogást szeretnénk felidézni. 
Klasszikusnak számító, 1874-ben megjelent, A nevelés történelme című háromkötetes 

munkájában Lubrich Ágost például máig érvényes módon az alábbi gondolatokat fo- 
galmazta meg: „...a nevelés történelmének az a feladata, hogy mutassa ki: mikép fog- 
ták föl különböző időben a népek a nevelés eszméjét s mennyire közelítették azt meg a 
gyakorlatban; micsoda műveltségi eszményt jeleltek ki egyes gondolkodó fejek népük 
elé, vagyis mikép fogták fÖl a nevelés lényegét és czélját. A nevelés történelmének 
ezen feladatából nem nehéz belátni, hogy az szoros összefüggésben van az egyetemes, 
különösen a művelődési történelemmel. A nevelés történelmét ugyanis lehetetlen 
megimi a nélkül, hogy az egyes népek viszontagságait ne ismerjük. A nevelés törté- 
nelmét csakis a világtörténelemmel való összefüggésében láthatni világosan." 
{Lubrich, 1874. 1. 1-2.) 

Lubrich müve I. kötetében tárgyalta az „érzékiség fokán álló" népek neveléstörté- 
netét, valamint röviden bemutatta az ókori kínai, indiai, perzsa, egyiptomi és zsidó 
nevelés múltjának jellemzőit, és - német forrásaira hivatkozva - utalt más népekre is: 
„Schvv^arz és Wohlfahrt a babyloniak, medusok és más nemzetek, és Cramerrel együtt 
a phoeniciek és karthágóiak neveléséről is szólanak; de bár elég terjedelmesen, mégis 
az egészből csak azt tudjuk meg, amit a nélkül is tudhatunk, t. i. hogy e népek 
műveltségi állapotából arra következtethetünk, miszerint nálok sem hiányzott a neve- 
lés. Ami adatokat némelyek felhoznak, azok ismeretlen forrásból folytak; a scythák 
pedig a barbár népekhez tartoznak." {Lubrich, 1874. I. 40.) Nem csupán a szöveg tar- 
talmából, de terjedelméből is kitűnik, hogy Lubrich azokra az ókori kultúrákra fordí- 
tott nagyobb figyelmet, amelyeket az európai (keresztény) civilizáció gyökereinek 
tartott. Műve 390 oldalas első kötetében így 3-3 oldalt tesz ki a természeti népekről és 
a perzsákról szóló rész (ez 0,8%-a a teljes szövegnek), 10-10 oldalt (2,6%) a kínaiak, 
indiaiak és egyiptomiak nevelése és 33 (8,5%) oldalt Izrael népének ókori neveléstör- 
ténete, míg 167 oldal (43%)) a régi görög és 147 oldal (37,7%)) az ókori római nevelés 
bemutatása. (A fennmaradó részt a 6 oldalas bevezetés adja.) 

A mű II. kötetében a diakrón módon végigvitt témakifejtés során már csak a kö- 
zépkori iszlám nevelésügyére vonatkozó utalásokat találhatunk, a 647 oldalas vaskos 
könyv 13 lapján (2%); a következő, 480 oldalas III. kötetben pedig „Éjszakameriká- 
ról" esik szó, 7 oldalnyi (1,5%) terjedelemben. 

Kora azon történetfilozófiai gondolatához csatlakozva, hogy az emberiség (csak- 
úgy, mint az egyes emberek) különböző „életszakaszokat" él meg, illetve hogy külön- 
böző civilizációk más-más életkort „testesítenek meg", Lubrich egyes területek kultú- 
rájáról helyenként sommás összegzést is adott. Ázsiáról például ezt írta: „... a kelő nap 
hazájában az ó világ szellemi napja még nem érte el délpontját, honnan sugaraival 
szabadon és akadálytalanul törhetett volna keresztül és a szellem talaját megvilágít- 
hatta és megtermékenyíthette volna (...). Mivel Ázsia az emberiségnek bölcsőül és 
gyermekségének szinteréül volt kijelelve, s így népei alacson fokán maradának a fej- 
lődésnek (...), azért ott, valamint általában az élet magasabb érdekeit, ugy a nevelést is 
nem lehetett a maga tisztaságában fölfogni és megállapítani." {Lubrich, 1874. I. 41.) 
Mindezt az egyes népekre vonatkoztatva is kifejtette, ráadásul úgy, hogy civilizációs 
fejlődési sorrendet állapított meg az egyes ázsiai országok között. Eszerint „... gyer- 
meknek tarthatjuk a sínait is, kinek jellege, mint azt nyelve s egész élete mutatja, ki- 
csinyes mükészség, mely e nép önző elszigeteltségénél fogva gyermeki önzéskép tű- 
nik föl" és „első tekintetre úgy tetszhetik, mintha Sína műveltsége és ezzel összefüggő 
nevelése magas fokon állana; ez azonban csalódás. (...) Sína intézményei már hárma- 

dik évezrede megkövülve, megmerevedve állanak; lakosai minden polgáriasultságuk- 
kal és a tudomány- és művészetben tett korábbi haladásukkal sem képesek bizonyos 
alsó ponton túl menni, hanem maradnak változatlanul Ahonnan Sína népét eleven 
múmiának mondhatni." (Lubrich, 1874. 1. 8. és 16.) Az indiai kultúráról Lubrich ha- 
sonlóan lekicsinylő véleményt közölt, melynek summázatát így foglalta össze: „(hi- 
dia) nevelési eszméje, a nemzetiség és a kasztok szűkkeblű korlátai közt szorítva, 
messze van (...) még az emberiség legmagasabb czéljaitól..." {Lubrich, 1874. I. 27.) 
Igazán értékes és az emberi kultúra legmagasabb rendű megnyilvánulása Lubrich 
meggyőződése szerint a keresztény vallás, nevelési szempontból pedig a keresztény 
tanítások követése. {Lubrich, 1874. 1. 4.) 

A 19. század végének magyar nevelési irodalmából mindenképpen kiemelendő 
még Verédy Károly enciklopédiája, amely aránytalanságai, hibái és hiányai mellett is a 
korszak pedagógiai gondolkodásának érdekes és fontos tűkre. {Verédy, 1886) Ebben 
hosszabb-rövidebb történeti leírások (utalások) találhatóak az egyiptomi, kínai, indiai, 
japán, perzsa, muszlim, zsidó, észak-amerikai nevelésről, valamint az adott kor angol, 
francia, portugál gyarmati területeinek oktatásügyére vonatkozó kitekintések is helyet 
kaptak a kötetben (pl. Fokváros, Algír, Abesszínia esetében stb.). Az e témával kap- 
csolatos szócikkek nagyobb részét a kor sokat publikáló szerzője. Hídvégi Benő írta, 
akinek a neve (monogramja) azonban a legtöbb esetben nem került feltűntetésre a 
műben. Az enciklopédia a pontos és hiteles ismeretterjesztést szem előtt tartva nagy- 
ban merített az Európán kívüli országokat is megjárt magyar utazók (pl. Asbóth János, 
Goldziher Ignác, Széchenyi Béla) írásaiból. Mindemellett találkozhatunk a szövegben 
olyan, ma már megmosolyogtató mondatokkal, mint például az alábbi: „A morál pedig 
nagyon hiányzik a japániaknál." {Verédy, 1886. 480) Figyelemre méltó, hogy a kötet 
mennyire sok európai ország nevelésügyét mutatta be Portugáliától Oroszországig, 
Bosznia-Hercegovinától Norvégiáig (több esetben történeti bevezetéssel). 

A 20. század elejének monumentális, máig sokat emlegetett és használt egyetemes 
neveléstörténeti könyvsorozatának készítőjét, Fináczy Ernőt is azon tudósaink között 
említhetjük, akik figyelmet fordítottak az Európán kívüli népek nevelési múltjának 
bemutatására is. Elődeihez hasonlóan ókori nevelésről készített kötetében {Fináczy, 
1906) többek között írt a kínaiakról, indiaiakról, a középkor kapcsán {Fináczy, 1914) a 
zsidókról és muszlimokról. 

Az első jelentős magyarországi neveléstörténeti munkákban tehát kisebb-nagyobb 
súllyal, eltérő terjedelemben, de következetesen szerepelt különböző Európán kívüli 
népek nevelésügyének bemutatása. A 20. század szakírói, kutatói az utóbbi két évtize- 
dig mindehhez csak igen keveset tudtak hozzátenni, sőt a témakínálat a korábbiakhoz 
képest gyakran szegényesebbé vált. Napjaink és közeljövőnk feladata ezért a magyar 
neveléstörténeti irodalom témával kapcsolatos értékeinek felkutatása, összegyűjtése, a 
historiográfiai jellemzők megértése, hiszen ez fontos kiindulópont lehet a valóban 
egyetemes nevelés- és művelődéstörténet felé. 

SZEMPONTOK AZ EGYETEMES NEVELÉSTÖRTÉNET 
TANULMÁNYOZÁSÁHOZ 


Az európai és Európán kívüli, a kontinensek között átívelő, bonyolult kölcsönhatásban 
álló, „egyetemes" nevelési és művelődési törekvések múltjának tanulmányozásához 
először is meg kell történnie a legfontosabb szakirodalmak (annotált) számbavételé- 
nek. Olyan bibliográfiáknak keli készülniük, amelyek nyomtatott és elektronikus for- 
mában tájékoztatnak a világ különböző régióit, országait, kultúráit érintő nevelés- és 
művelődéstörténeti jellegzetességekről. Ezzel párhuzamosan a szakmimkákból merít- 
ve fel kell tárni, hogy különböző földrajzi területek népei esetében melyek azok a leg- 
fontosabb források, amelyek a neveléstörténet vizsgálódási körébe tartoznak. A forrá- 
sok körét Le Goff, Iggers és mások előbbiekben idézett gondolataira támaszkodva 
széles körben kell értelmezni, messze nem csak a levéltárakban, irattárakban őrzött 
írott kútfőkről van szó ebben az esetben. Egyes népek, vallások szent iratai, vallásma- 
gyarázó, filozofikus tudományos hagyatéka, kozmológiai, antropológiai elképzelései- 
nek különböző (akár irodalmi, képzőművészeti) megjelenítése, a szóban hagyományo- 
zott gazdag kulturális örökség, az intézményesült nevelés tárgyi emlékei: mind-mind 
lényegesek a neveléstörténet megismeréséhez. 

Ahhoz, hogy egy adott korszak, terület vagy nép neveléstörténetének bemutatása 
a lehető legteljesebb (ráadásul más területek nevelésügyével összevethető) legyen, 
szükséges az értelmezési keretek átgondolt kimunkálása. Ehhez több hazai és külföl- 
di szakirodalmi mimka nyújt kapaszkodót, azok, amelyek a nevelési-művelődési jelen- 
ségeket nem a korabeli társadalmi, gazdasági, politikai, mentalitás- és tudománytörté- 
neti, életmódbeli, művészeti, vallási és egyéb jellemzőktől elszakítva, önmagában 
„kikristályosítva" vizsgálják, hanem mindezekbe beágyazottan. Nagyon lényeges ez- 
zel szoros összefüggésben az egyes kultúrák körében megfigyelhető kozmológiai el- 
képzelések, világképi jellemzők valamint az ember- és gyermekszemlélet sajátos vo- 
násaira utaló gondolatok feltárása. Komparatív neveléstörténet müvelése során elke- 
rülhetetlen az a fajta szemlélet, amely a kulturális hasadásokat is tekintetbe veszi, és 
figyelmet fordít a civilizációk közötti bonyolult és sokirányú kapcsolati rendszerekre. 
Tulajdonképpen a szinkrón és diakrón szemlélet együttes érvényre juttatása szükséges 
{tudományközi és multidiszciplináris keretek között). 

Az egyes területek, népek neveléstörténetének a bemutatásához az alábbi tevé- 
kenységek szükségesek: 

1., Át kell tekinteni azokat a történelmi, földrajzi, politikai, társadalom- és kap- 
csolattörténeti jellemzőket, amelyekbe ágyazottan vizsgálhatóak maguk a kultúraát- 
adás, a nevelés és művelődés folyamatai, jelenségei. 

2., Meg kell vizsgálni a korszak (térség) világképének, ember- és gyermekszem- 
léletének jellemzőit, természetesen a vallásos-kozmogóniai, tudományos-filozófiai, 
mentalitástörténeti sajátosságokból kiindulva. Fel kell tárni azokat az ehhez kapcsoló- 
dó fontos, az emberiség különböző népeinek története folyamán gyakran fellelhető 
gondolatsorokat, amelyek az emberi és/vagy gyermeki életkor szakaszolásáról fogal- 
mazódtak meg. 

3., Fel kell térképezni a legfontosabb forrásokat, forráscsoportokat, amelyek rá- 
világíthatnak a nevelési eszmény, az emberideál, a nevelési célok jellemzőire. 

4., A gyermekszemlélet, a családtörténet, a társadalomszerveződés jellemzőiből 

kiindulva meg kell vizsgálni a nem intézményesült (családi, közösségi) nevelés főbb 
vonásait. Ehhez a témakörhöz kapcsolódik a világ számos kultúrájának történetében 
jelenlévő magánnevelés (uralkodói, főúri nevelés) vizsgálata is. 

5., Számba kell venni és jellemezni a kultúrkörhöz tartozó legfontosabb iskolatí- 
pusokat, nevelési szinteket. Ennél a résztémánál (az összehasonlító törekvések betelj e- 
sítéséhez) elengedhetetlenül fontos a fogalmak, iskolai elnevezések tisztázása, pontos 
értelmezése. Az eddigi neveléstörténet-írási gyakorlatot meghaladva kívánatosnak és 
hasznosnak tűnik az iskolai típusok, iskolarendszerek bemutatása mellett az intézmé- 
nyesült művelődés egyéb helyszíneinek a kutatása, hiszen a könyvtárak, „múzeumok", 
szakmák elsajátítására szolgáló műhelyek, kolostorok, templomok, zenetanodák, csil- 
lagvizsgálók, kutatói laboratóriumok, kórházak, testgyakorlási helyszínek stb., mind- 
mind elvitathatatlan és kiemelkedő szerepet játszottak az emberiség nevelés- és mű- 
velődéstörténetében. 

6., A nevelés históriájának vizsgálata, tanulmányozása során nagyon fontos a 
„személyi" és „tárgyi" feltételek áttekintése. Ami a személyi kérdéseket, azaz a neve- 
lés-oktatás történetének szereplőit illeti, kiemelt kérdés annak kutatása, hogy kik le- 
hettek egy adott társadalomban a tudás átörökítői, ők hogyan kerültek kiválasztásra, 
milyen tulajdonságokkal, kompetenciákkal, végzettséggel kellett rendelkezniük. Fon- 
tos, hogy milyen volt a tudásátadók (tanárok, guruk, sámánok stb.) társadalmi meg- 
ítélése, megbecsültsége, milyen juttatásokban részesültek, léteztek-e szakmai tömörü- 
léseik, érdekvédelmi szervezeteik, hogyan történt munkájuk ellenőrzése stb. 

Ezzel szorosan összefüggő, nagyon lényeges neveléstörténeti téma az is, hogy 
egyes társadalmak mely rétegei részesülhettek egy adott időszak (kultúra) intézménye- 
sült nevelési formáiban, hogy őket hogyan választották ki, milyen szinteket, próbatéte- 
leket (vizsgákat, beavatási szertartásokat stb.) kellett teljesíteniük, a tanulói éveik alatt 
milyen csoportokra oszlottak és minek alapján. (Ehhez kapcsolódó téma az iskolai 
szintek problematikája és a gyermeki/emberi élet szakaszolása.) 

Mivel általános jelenségnek tekinthető, hogy a fiúk és lányok intézményesült 
nevelése a világ különböző kultúráiban évezredeken át (közép- és felső szinten több- 
nyire a 19-20. század fordulójáig) részben vagy egészében külön szálon, eltérő hely- 
színeken futó, egymástól eltérő tartalmú volt, szükséges a leánynevelés történetére való 
külön reflektálás. Fontos és érdekes, ám jelenleg a neveléstörténet ritkán kutatott terüle- 
tei közé tartozik a tanár-diák, szülő-gyermek, tanár-szülő kapcsolatok vizsgálata. 

7., A tárgyi feltételek kutatása egyrészt minden kultúra esetében az íráshordozók, 
az íróeszközök, a könyvek és tanszerek, a szemléltetésre használt tárgyak, berendezé- 
sek megismerését célozza. Másrészt ide tartozik az iskolai építmények (azok régészeti 
maradványai), az iskolai bútorzat jellegzetességeinek a vizsgálata, magának a tágan 
értelmezett iskolai térnek a kutatása. Megjegyzendő, hogy a nevelés tárgyi feltételeinek 
történetét nem csupán a ránk maradt tárgjd leletek, hanem azok képi és írott formában 
való ábrázolása, leírása is segít megismerni. A széles értelemben vett neveléstörténet az 
iskolán kívüli egyéb, a nevelés szervezett formáját nyújtó intézmények tárgyi körülmé- 
nyeit is vizsgálja: a könyvtárak, (tan)kórházak, kolostorok stb. berendezését. 

8., A nevelés és oktatás tartalma egy adott nép, egy kultúra világról való elkép- 
zeléseit, vallási-tudományos, technikai és művészeti elképzeléseit tükrözi, ezért feltá- 
rása rendkívülien fontos. Iskolai szintenként, társadalmi, vallási hovatartozástól füg- 
gően, nemenként eltérő tartalmakat találhatunk az időben visszatekintve, amire tekin- 

tettel kell lennünk a neveléstörténet e részterületének feltárásakor. Hasznos adalékot 
jelenthet minden korszak és terület neveléstörténetének jobb megismeréséhez a tudo- 
mányfelosztás, a tudományrendszerezés korabeli jellemzőinek kutatása. 

9., A kultúraközvetítés módszereinek szisztematikus összegyűjtése is nagyban 
hozzájárulhat ahhoz, hogy áttekintsük és összehasonlíthatóvá tegyük különböző népek 
múltjának nevelési jellemzőit. Ennél a kérdésnél tisztában kell lennünk az egyes kultú- 
rákban használt nyelv(ek) és írásmód, a számolási szokások, a zenei világ, a taneszkö- 
zök és (tan)könyvek, az íráshordozó anyagok és írószerek sajátosságaira éppúgy, mint 
egyes népek (vallások, filozófiai irányzatok) lélekről, megismerésről, helyes magatar- 
tásról, erényekről, jutalmazásról és büntetésről (fegyelmezésről) vallott nézeteivel és 
magának a nevelésnek a céljával. 

10., Fontos megvizsgálni minden földrajzi terület, nép, történelmi korszak eseté- 
ben az oktatás- és nevelésügy szervezeti kereteinek az alakulását. A magánnevelés 
jellemzőinek, az egyház és/vagy az állam oktatásügyi törekvéseinek, az oktatáspoliti- 
kának, az oktatási törvénykezésnek, a tanügyigazgatás történetének a vizsgálata tarto- 
zik ehhez a tárgykörhöz. 

11., A nevelési-művelődési gyakorlat, a neveléstörténeti „hétköznapok" vizsgá- 
lata, az oktatáspolitika áttekintése nem lehet teljes, ha nem tekintjük át az azok kriti- 
káját és továbbfejlesztését adó, az azokra való reflexió eredményeként megszülető, az 
adott kornak vagy akár több korszaknak programot, célokat adó nevelési gondolatok, 
pedagógiai rendszertanok, a nevelésfilozófia jellemzőit. A konkrét szerzőkhöz köthe- 
tő, vagy több (esetleg névtelen) személytől való, szóban vagy írásban továbbhagyo- 
mányozott nevelési gondolatok tárháza hihetetlenül gazdag, jóllehet, közülük számos 
az enyészeté lett, a ránk maradt források feltárása és értelmezése is gyakorta nehézkes, 
áttekintésükkor ezért a teljességre törekedni szinte reménytelen vállalkozás. Az egyes 
országokról vagy kiemelkedő pedagógiai gondolkodókról készült neveléstörténeti 
összefoglalások mindazonáltal segíthetnek az eligazodásban. 

12., Bármely ország, nép vagy kultúra neveléstörténetének bemutatását megerő- 
sítheti, hitelesítheti az eredeti források tanulmányozása; a témához írott fogalomma- 
gyarázatok és a jelenségeket összefüggésbe állító fogalmi háló, táblázatos vagy egyéb 
módon elkészített áttekintések, a kultúrközi kapcsolatokat, az ismeretáramlást térben 
is szemléltető térképvázlatok. 

EGY PÉLDA A KULTURALISTA NEVELÉSTÖRTÉNETI 
MEGKÖZELÍTÉSRE: 

AZ ISZLÁM NEVELÉSÜGYÉNEK RÖVID TÖRTÉNETE 

A kutatás keretei és módszerei 

A PTE Neveléstudományi hitézete Európán kívüli népek neveléstörténetének bemu- 
tatására figyelő kutatásai közül eddig a leginkább feltárt és kidolgozott az iszlám ne- 
velésügy históriája, különösen annak 7-15. század közötti időszaka. {Kéri, 2002) Je- 
lentős erőfeszítések történtek továbbá az azték, az indiai és a japán neveléstörténet 
elsődleges és másodlagos forrásainak számbavétele és azok feltárása vonatkozásában. 
A pécsi iszlámkutatás nyomtatásban megjelent és európai nyelveken a 19-20. 

században kiadott elsődleges és másodlagos (főként angol, spanyol, francia és magyar, 
kisebb részben német, egyes esetekben arab, olasz, latin és orosz nyelvű) forrásokon 
alapul. A módszer tulajdonképpen történeti-társadalomtudományi iszlámkutatás volt 
{Tibi, 2003. 26-29.), kiegészítve forráselemzésekkel. Fő feladatunkat abban láttuk, amit 
Theda Skocpol megfogalmazott: „...az összehasonlító történész feladata... nem csak 
abban merül ki, hogy specifikus nézetek népszerűsítése céljából új tényeket tárjon fel..., 
hanem mindenekelőtt abban, hogy rámutasson azokra az okozati szabályszerűségekre, 
amelyek egy-egy történelmi tárgykörhöz kapcsolhatók, és így érvei iránt felkeltse az 
érdeklődést, illetve helyességüket bizonyítsa... Az összehasonlító módszerrel dolgozó 
tudósnak az adott témakörrel foglalkozó szaktekintélyek publikációinak felkutatására, 
egyszersmind azok rendszerezésére kell összpontosítania..." {Skocpol, 1984. 14.) 

A historiográfiai áttekintéshez elsődleges forrásként átvizsgáltunk kb. 30 olyan, 
nagyjából az elmúlt száz évben íródott hazai és külföldi neveléstörténeti kézikönyvet 
és tankönyvet, amelyek az iszlám nevelésügyéről is tartalmaznak adatokat. A muszlim 
nevelés elméleti és történeti alapjainak feltárásához használt források között fontos 
helyen áll a Korán (annak több magyar és arab nyelvű kiadása) és a témához kapcsol- 
ható hadíszok (angol és magyar nyelvű) szövege. Régen és ma is ezek jelentették a 
muszlim élet, így a (nevelés)filozófia és etika alapját is, mivel az iszlám esetében a 
vallás és a tudományosság, illetve a vallás és a mindennapi élet egymástól elválaszt- 
hatatlan, szerves egységet alkot. Ezek mellett megpróbáltunk nyomára jutni minél 
több olyan, Európában, az USA-ban és Közel-Keleten az elmúlt 150 évben kiadott 
fordításnak, amely eredeti (arab vagy perzsa nyelvű) középkori muszlim pedagógiai 
tárgyú mű alapján készült. Megismerhettük így például Ibn Szahnún, Ibn Sza'id, al- 
Farábí, Szá'dí, Miszkavajh, Ibn Szína, Ibn Hazm, al-Ghazzálí, al-Zarnúdzsí, Ibn 
Tufail, Ibn Khaldún és az Ikhwán al-Szafá ' társaság tagjainak nevelésről, iskoláztatás- 
ról, művelődésről, az egyén tökéletesedéséről való gondolatait. 

A lehető legeredményesebb forráselemzések és az áttekintések elvégzéséhez ösz- 
szegyüjtöttük továbbá a speciálisan a muszlim nevelés történetéről íródott főbb külföl- 
di (elsősorban angol nyelven fellelhető) monográfiákat, és több tucatnyi tanulmányt, 
melyek nagyrészt orientalisztikai folyóiratokban, tanulmány- és konferenciakötetek- 
ben jelentek meg. E helyen ki kell emelnünk, hogy előzetes várakozásainkat messze 
felülmúlta a külföldön kiadott, témával kapcsolatos szakirodalom mennyisége és vál- 
tozatossága. Szakmai szempontból megállapítható, hogy az általunk vizsgált nyugat- 
európai és észak-amerikai történetírásnak mindig is kiemelt figyelme fordult az iszlám 
kultúrája, ezen belül a muszlim kultúraközvetítés és nevelésügy felé, a kutatási ered- 
mények azonban - Spanyolországot és Franciaországot kivéve - alig-ahg gazdagítot- 
ták a neveléstörténet anyagát. 

Világosan látható az is, hogy az e témakörben végzett elemzéseket mindenkor 
alapvetően befolyásolta az elemzések születésének időpontja, az azokat készítő kuta- 
tók földrajzi és világnézeti hovatartozása (például az, hogy muszlim vagy nem 
muszlim szerző készített el egy-egy művet) és egyéb tényezők. A kereszténység és az 
iszlám között évezredesen meglévő ellentétek miatt e témánál is különösen élesen 
vetődik fel a (nevelés)történetírás objektivitásának problematikája. Kutatási tapaszta- 
lataink alapján úgy véljük, szükséges lenne a muszlim neveléstörténet vizsgálatának 
historiográfiáját alaposabban feltáró elemzés, mely pontosabban bemutathatná a mü- 
vekben tapasztalható forrásértelmezési különbözőségek háttérokait. 

Az iszlám kialakulása 


Az iszlám napjainkban egyike a világ legnagyobb vallásainak. Követőinek száma a 
legutóbbi statisztikai adatok szerint 1,2-1,3 milliárd fő és folyamatosan növekszik. A 
vallás, melynek neve az „Isten akaratában való megnyugvást, az Istenség iránti oda- 
adást" fejezi ki, a 6. századi Arábiában alakult ki, ám mára már korántsem csak az 
arab országok lakói közül kerül ki a muszlim hívők tömege. Ez a vallás napjainkban 
jelen van Ázsia, Amerika, Afrika és Európa számos országában, és megjelent Auszt- 
ráliában és Óceániában is. Nevelés- és művelődéstörténetének vizsgálata rendkívül 
fontos a kultúrközi kapcsolatok, a civilizációs értékek áramlásának megismeréséhez és 
megértéséhez. 

Az iszlám vallása Mohamed (570-632) fellépése nyomán a 7. századi Arábiában 
jött létre, amely térség felemelkedése sajátos történelmi helyzetnek köszönhetően tör- 
tént. Abesszínia, Jemen és Észak-Arábia területének - mint a hadakozó bizánciak és 
perzsák között fekvő „harmadik világnak" - jelentőségét nem annyira katonapolitikai, 
mint inkább kereskedelmi értelemben vett fontossága adta. Bizáncnak különösen 
szüksége volt új szárazföldi kereskedelmi útvonalakra, hogy az Ázsiából jövő (lu- 
xus)termékekhez hozzájusson, hiszen az indiai-óceán és a Perzsa-öböl közti vízi utat 
az irániak uralták. A sivatagi Mekka városa kulcspozícióba került a térségben, a köz- 
vetítő kereskedelem kapuja lett, és gazdasági felemelkedésének köszönhetően - az 
Észak-arab térséggel együtt - fontos történelmi szerephez jutott. 

Az iszlám univerzalizmusa, világvallás jellege már Mohamed tanításaiban, magá- 
ban a Koránban, illetve a korai muszlim politikai gyakorlatban világosan megfogal- 
mazódott. A muszlimok vallási-politikai-gazdasági értelemben vett, hihetetlenül gyors 
terjeszkedése hosszanti irányban (Nyugat-Kelet) szinte átfogta az egykori Római Bi- 
rodalom területét, kihasználva a Bizánci Birodalom-rész hanyatlását, a nyugati részek 
barbár invázióktól sújtott gyengülését, illetve a keleti és nyugati egyház közötti folya- 
matos vetélkedést és az 1054-es egyházszakadást. 

Az iszlám - csakúgy, mint kezdetben a kereszténység - az egész világra kiterjedő 
vallási és kormányzási rendszer megteremtésének gondolatával lépett fel, terjeszkedé- 
se során azonban összegző és heterogén civilizáció-szervező erővé vált a sokszínű 
kulturális hatás következtében. Abban az időszakban, amikor Nyugat-Európa lemon- 
dott az ógörög és hellenisztikus szellemi örökségről, a muszlimok felvállalták ezen 
tudományos-filozófiai kultúrkincs átörökítését és gazdagítását, eleinte főként szír- 
nesztoriánus közvetítéssel {Nakosteen, 1964. 11.). Indiától az Ibériai-félszigetig ívelő, 
hatalmas birodalom jött létre, mely - jóllehet, politikailag, vallásjogi értelemben soha- 
sem volt egységes - hihetetlenül nagy szerepet játszott a nevelésügy és a tudásátadás 
intézményesült kereteinek kimunkálásában. 

Világ-, ember- és gyermekkép az iszlámban 

Az iszlám vallás alaptanítása a hit Isten egységében, ami alapvető és meghatározó 
jelentőségű a muszlim világnézet és világkép szempontjából. Allah, a világegyetemen 
uralkodó, mindent teremtő és átfogó hatalmas istenség a legfőbb a muszlimok számá- 
ra, a világot szerintük egy mindenek felett álló törvény igazgatja. Tökéletes, Allah 
által létrehozott és működtetett rendszemek tartják magát a természetet, az univerziun 

minden jelenségét és objektumát. Tagadják, hogy mindez véletlenszerűen létrejött, 
kaotikus halmaz volna csupán, és azt is, hogy magától jött létre vagy hogy valaha be- 
fejeződhet. A muszlimok életszemléletéhez szorosan hozzátartozik a halál utáni, túl- 
világi életbe vetett hit. A hívők minden földi cselekedetét és gondolatát áthatja az a 
bizonyosság, hogy haláluk után evilági érdemeik vagy bűneik szerinti lét vár rájuk, az 
Utolsó ítélet napjának isteni döntése szerint. 

A halál utáni életbe vetett hit alapvetően meghatározta a középkorban is a 
muszlimok világnézetét és életszemléletét. Ennek a mozzanatnak nagyon sok köze van 
az oktatás- és művelődésügyhöz is, hiszen a tudás tökéletesítése, a vallásos ismeretek 
elsajátítása és Allah minél jobb megközelítése, valamint mások tanítása a muszlimok 
legfőbb életcéljai között szerepeltek, ezek mindegyike a túlvilági boldogság irányába 
vezető út volt. A halál utáni életbe vetett hitet a muszlimok az emberi élet legfonto- 
sabb és legmeghatározóbb tényezőjének tartották (és tartják), melynek elfogadása 
vagy tagadása meghatározza az emberek egész életmódját és viselkedését. Vélemé- 
nyük szerint ha valaki ebben nem hisz, akkor csakis az evilági sikert tartja szem előtt, 
ebből következően pedig cselekedeteit és gondolatait másként irányítja, olyasmit cse- 
lekszik, amitől előnyöket remél, és nem óvja meg semmi a rossz cselekedetektől és a 
tanulás mellőzésétől. Mindezzel azonban csak rövid és múlandó dicsőséget ér el. 

A muszlim életszemlélet tág keretek között, az örökkévalóság és a mindenség 
távlataiban mozog, nem hisz a relatív erkölcsben, nem a világi mérce szerint mér, 
hanem az isteni törvényekhez igazodik, minduntalan azoknak akar megfelelni. A 
muszlim emberkép olyan hívőt állít a közösség tagjai elé ideálként, aki magát min- 
denben aláveti Allahnak, aki teljesíti az előzőekben kifejtett kötelezettségeket, és min- 
den pillanatában törekszik a jóra, még akkor is, ha az nem hoz számára evilági hasz- 
not. A muszlim embernek tehát istentől kapott képességeit, tehetségét ebben a szel- 
lemben kell felhasználnia. A „jó" és „rossz" megkülönböztetése azonban sok esetben 
nem könnyű, a hívő dilemmáin és tudatlanságán csakis az segíthet, hogyha tanul, ha 
minél többet megtud és megért a kinyilatkoztatottnak hitt tanításokból. A származás, a 
nem, a vagyoni helyzet és egyéb dolgok helyett az iszlám szerint az ember egyedüli 
értékmérői a lelki nagyság, a becsületesség és mértékletesség, az Allah szolgálatában 
mutatott odaadás. 

A muszlimok szerint a nevelés az a folyamat, amely során az emberi lények fel- 
készülnek arra, hogy Allah parancsai szerint éljék az életüket, és amelynek beteljesíté- 
seként haláluk után elnyerik majd méltó jutalmukat teremtőjüktől. E definícióban is 
megjelenik az, az iszlámra olyannyira jellemző hohsztikus mozzanat, mely visszautasít 
mindenféle szétválasztást az élet, a halál és a halál utáni örök élet vonatkozásában, az 
evilági, a tapasztalati, a metafizikai és a spirituális világ kapcsán. Vallási irányzattól, 
jogi iskolától függetlenül minden muszlim filozófus, vallásmagyarázó úgy vélekedett (és 
vélekedik ma is) a nevelésről, hogy az kötelező, hasznos, hatékony és lehetséges dolog, 
az iszlám megmaradásának, erősödésének elengedhetetlen feltétele. Ennek értelmében a 
muszlim norma nem az „ erősebb túlélése ", az ügyesebb boldogulása, az egyén sikerre 
jutása, nem az értékek relativizmusa, az „értéksemleges" nevelés, hanem a tisztesség, a 
becsület, a nagylelkűség, az együttérzés, a kooperáció, az erkölcsi-lelki értelemben vett 
„fejlettség", valamint az abszolút értékekben, az univerzalizmusban való hit hirdetése. 

A gyermekkép és gyermekfelfogás vizsgálata a muszlim neveléstörténet tárgyalása 
kapcsán is fontos, és a világ- és emberképpel szorosan összefüggő terület. Egy Bagdad- 

ban 1979-ben megjelent arab nyelvű könyv szerzője mintegy 350 tételt számláló bibli- 
ográfiát állított össze csak azokról a muszlim forrásokról, amelyek a gyermekkortörténet 
kapcsán adatokkal szolgálhatnak. {Kurkísz, 1979) A muszlimok számára a gyermek 
nagyon nagy érték, születése öröm, a sokgyermekes családmodell a középkortól napja- 
inkig húzódóan a legtöbb muszlim közösségre, országra jellemző. Az iszlám tanításai 
szerint valamennyi újszülött ártatlanként jön a világra, nem származik át rájiik az első 
emberpár bűne. így az, hogy valaki hogyan éli Istennek tetsző módon az életét, hogyan 
készül fel a túlvilági életre, alapvetően fíigg, hogy milyen nevelésben részesül, milyen 
példákat, életvezetési mintákat nyújtanak számára a körülötte élő felnőttek. A gyerme- 
kek számára az elsődleges nevelési színtér a család, maga a közösség. Ami a nem in- 
tézményesült nevelést illeti, a középkortól fogva a fiúk és a lányok első éveikben több- 
nyire a nők és gyerekek számára elkülönített lakrészben, a háremben nevelkedtek. A 
nyilvános iskoláztatás leginkább a fiúkat érintette, bár keleti és nyugati területeken is 
találhatunk példákat a nők iskoláztatására vonatkozóan {Kéri, 2003). Számos régi és 
újabb kori muszlim szerző műveiben találkozhatunk a gyermeki (emberi) életkor sza- 
kaszolásával és az életkori sajátosságokhoz kapcsolódó nevelési-oktatási tartalmak és 
módszerek kifejtésével (például al-Ghazzálí, Ibn Szína, Ibn Tufajl stb.). 

Intézményesült nevelés- és művelődésügy az iszlámban 

A muszlim neveléstörténet korszakolása fontos politika-, tudomány- és társadalom- 
történeti eseményekhez, jelenségekhez kapcsolódik, és kutatásaink alapján hangsúlyo- 
zottan kiemeljük szinkretikus jellegét, a valamennyi meghódított nép ismereteit egye- 
sítő és továbbgondoló, elemző természetét. 

Az alapfokú oktatás kezdetben vagy palotai iskolákban, vagy mecsetekben folyt, 
majd a 9-10. századtól megfigyelhető az önálló iskolák létrejötte, ami jelzi azt a 
megnövekedett igényt, ami a tanulással kapcsolatosan jelentkezett. Az iskolák kiala- 
kulása hosszú, és igen bonyolult folyamat volt. Az első muszlim „iskolák" (a kuttáb 
első típusai) csakis és kizárólag írást-olvasást tanító helyszínek voltak, általában a 
betűvetésre okító tanító házában. Később ez a képzési forma feledésbe merült, és a 
korai oktatási intézményeket Korán-iskolákként emlegették a kutatók, jóllehet, az 
iszlám kezdeti idején a Koránnal nem ezekben az iskolákban ismerkedtek meg a gyere- 
kek. A 9. század közepétől kezdve egyre több, vallási ismereteket is nyújtó alapszintű 
iskola nyílott. Szinte nem volt olyan település az iszlám világában, ahol ne lett volna 
alapiskola (tanulói kör), vagyis az elemi ismeretek tanulását (főként fiúk esetében) 
szinte általánosnak tételezhetjük, legalábbis az aranykorban és a városlakók körében. 

Az alapiskola megnevezésére számos kifejezés szolgál(t), gyakran a már koráb- 
ban megszokott, ám új tartalommal bíró kifejezések, amelyek arabul az írás tevékeny- 
ségére utaltak. Az egyik legáltalánosabban használt köznév volt a kuttáb, mellyel 
szinonim fogalomként használták arab és perzsa területeken a maktab-ot, később a 
törököknél a mektep-et. Córdobában a mahdar és Perzsiában a dabirisztán is ezt az 
iskolafokot jelölte. Az alapiskolákban - az iszlám világában mindenütt - a Korán ol- 
vasását, az arab írást és a szövegek memorizálását tanították elsősorban. Az iskola 
sohasem volt hivatalos intézmény, és a hivatalnokszervezet nem avatkozott bele a 
működésébe, és még a kalifák vagy szultánok által alapított iskolák sem álltak állami 
felügyelet alatt. 

A közép- és felsőfokú képzés legfőbb intézménye a madrasza. Ez ugyanis eredetét, 
kialakulási és működési körülményeit illetően közép- és felsőfokú képzést nyújtó in- 
tézmény is lehetett, akár egyidejűleg is. Több, különböző korabeli európai iskolatípus- 
sal mutat hasonlóságot tananyagrendjét, az alapítás szokását és fokozatadományozási 
rendszerét tekintve. Emellett olyan sajátos és egyedi jellemzői is vannak, hogy konti- 
nensünk egyetlen iskolamodelljének sem feleltethető meg teljesen. A madrasza fejlő- 
déstörténetét nyomon követve világosan látszik, hogy a főként jogi képzést nyújtó 
iskolatípus kezdetben egy-egy vallásjogi irányzat tanításainak továbbadására, megtá- 
mogatására szerveződött. Ali. században viszont már olyan madraszák is megjelen- 
tek, ahol egy helyszínen, de elkülönült módon valamennyi vallásjogi iskola képvisel- 
tette magát, mint például a bagdadi Nizámíja, vagy a későbbi Musztansziríja nevű 
intézményekben. Ezek az iskolakompleximiok (könyvtárral, lakóhelyiségekkel, étke- 
zőkkel, csillagvizsgálókkal és fürdőkkel felszerelve) a középkori muszlim világ legra- 
gyogóbb képzési és tudományos központjai lettek, tananyagstruktúrájuk és számonké- 
rési módszereik kapcsán is méltán tekinthetjük őket felsőfokú tanintézeteknek. Véle- 
ményünk szerint azonban az európai egyetemekkel való megfeleltetésük minden ha- 
sonlóság ellenére sem pontos: sajátosan muszlim, csakis az iszlám világára jellemző 
felsőszintű iskolák voltak ezek, amelyek kapcsán vélhetőleg leghelyesebb az alapító- 
iktól kapott tulajdonneveiket emlegetnünk. 

Az iskolák támogatása szorosan összefüggött a muszlim uralkodók tudomány- 
pártolásával, és kutatásaink során széles körű betekintést nyertünk a korabeh tudomá- 
nyok főbb eredményeibe, az akkori kutatók törekvéseibe. Ezen ismeretek birtokában 
sikerült feltárnunk és értelmeznünk az akkori iskolák tananyagstruktúráját. {Kéri, 
2001) Emellett betekinthettünk a muszlim pedagógiai tevékenységek folyamatába, 
láthattuk azok módszertani és tanulástani sajátosságait. 

Az iszlám középkori világában a bemutatott oktatási formák mellett számos, 
szakmai és egyéb jellegű (például zenei) képzés létezett. A nevelés- és művelődés 
sokszínű és jól kiépített intézményhálózata jött létre a muszlim neveléstörténet arany- 
korában: zeneiskolák, kórházak, csillagvizsgálók, könyvtárak és kézművesműhelyek 
biztosítottak széleskörű lehetőségeket a tanulni vágyóknak. Ezeken a helyszíneken 
kötött vagy teljesen szabad formában foglalkozhattak a diákok az egyes tudományok 
vagy mesterségek elsajátításával, felkészülhettek életpályájukra vagy egyszerűen csak 
hódolhattak kedvtelésüknek, illetve gyarapíthatták tudásukat. A kultúraközvetítés 
alábbiakban felsorolt és jellemzett helyszínei a szó szoros értelmében vett iskolák 
látogatásával párhuzamosan, vagy az iskola befejezését követően (esetenként, például 
egyes szakképzési formák kapcsán az iskolai tanulás helyett) teremtettek kereteket az 
ismeretek bővítéséhez. 

Képzési tartalmak és oktatási módszerek 

A muszlim kisiskolákban alapvetően fontos tananyag az olvasás és írás tanulása volt, 
kapcsolódóan a Korán szövegeinek memorizálásához. A madraszák működésének 
központi jelentőségű területe volt (és gyakran ma is az) a vallásjog tanítása. Ennek 
megvilágításához azonban számos tudományterület eredményeivel kellett megismer- 
kedniük a diákoknak. A curriculum általában a tantárgyak két fontosabb csoportját 
fogta egybe, bár az óriási muszlim birodalom területén a számtalan iskola némelyiké- 

ben lehettek ettől való eltérések. A nyelvi felkészítést szolgáló, illetve a kinyilatkoz- 
tatott szövegek tanulmányozását elősegítő területek jelentették a tananyag egyik ré- 
szét, az úgynevezett „racionális" tudományok tantárgyi megjelenése pedig a másikat, 
mintegy kiegészítve az előbbi csoport képzési tartalmait. A tananyag felépítése az 
alábbiakban foglalható össze: I. csoport: arab nyelv, a nyelvtan, a retorika, az iroda- 
lom, a Korán-olvasás, a Korán szövegeinek magyarázata, a hagyományok, a jog, a jog 
forrásai és alapelvei, vallástudomány. II. csoport: matematika, az örökösödési jog és a 
logika. {Dodge, 1962. 29.) 

A középkori muszlim világ oktatási módszereinek egyik legteljesebb, rendszere- 
zett és kritikus hangvételű összefoglalását minden bizonnyal Ibn Khaldún adta, aki 
személyes példákat is bőségesen ismertetett a memoriterekkel és tananyagmegértéssel 
kapcsolatosan. Eszerint a középkori madraszákban folyt tanítás legfőbb módszerei: a 
tanári szövegmondás és/vagy felolvasás, az állandó ismétlés, a disputák és a hallás utáni 
tanulás. Fontosnak tartották a fokozatosságot, a megtanulandó tananyag átgondolt fel- 
osztását, a szövegek kommentálását, az összefoglalásokat és ismétléseket. {Ibn Khaldún, 
1994. 520.) A nyelvtani, irodalmi müveket gyakran diktálás útján jegyezték le a tanulók. 
A hadísz, illetve jogi szövegek esetében különösen fontos volt a diktálás, majd az azt 
követő ellenőrzés, hiszen itt elsődleges jelentőségű volt a szöveg pontos rögzítése. 

Művek a nevelésről 

Hangsúlyozandó, hogy a hasonló európai műveket messze megelőzve (viszont régebbi 
görög, perzsa és indiai hagyományokra támaszkodva) a középkori iszlám világában 
számos kiváló pedagógiai-filozófiai mű, műrészlet született. Nevelésről írt gondolatait 
tekintve a középkori muszlim szerzők legnagyobb része nem volt a mai értelemben 
véve „autonóm" személy, hiszen eszméiket nagyban befolyásolták magának az iszlám- 
nak (annak valamely irányzatának) a tanításai, illetve az előttük élt (főként görög és 
perzsa) gondolkodók szövegei. Ritkán találkozhatunk a nevelésnek pusztán a gyermekre 
való vonatkoztatásával. A fogalom - csakúgy, mint az ókori társadalmak nagy részé- 
ben is - a teljes emberre figyelő: az embert egészében és egész élete során érintő fej- 
lődés/fejlesztés folyamatát fejezte ki. A tanárok számára írott útmutatók, a diákoknak 
készült, a tanulást megkönnyítő módszertani segédletek, a nevelési ideálról, sarkalatos 
erényekről, a lélekről és a jellemnevelésről, az egészségfelfogásról, a tanulás megfelelő 
és helyes idejéről szóló értekezések, a leendő fejedelmek neveléséhez írott királytükrök 
változatos műfaji, nyelvi, terjedelmi sajátosságokat mutatnak. A régi muszlim nevelési 
intézmények és művek jelentős hatást gyakoroltak kontinensünkre is. 

A legfontosabb kultúraközvetítő helyszín az Ibériai-félsziget volt, ahová Keletről 
és Észak-Afi-ikából tömegesen érkeztek a tudósok és művészek. Könyvtárak, iskolák, 
irodalmi szalonok, kórházak és fordítóműhelyek sora jelezte a spanyolországi (és szi- 
cíliai) iszlám kultúrájának dicsőségét. A középkori európai történelem számos kiemel- 
kedő alakjának életművére kisebb-nagyobb befolyással volt a muszlim tudományosság 
és a művészetek: vallástudományi, filozófiai gondolkodók, költők és tudósok sora 
ismerkedett saját kontinensén vagy az iszlám Európán kívüli országaiban Allah köve- 
tőinek gondolataival. Éppen ezért az iszlám neveléstörténetének további tanulmányo- 
zása, árnyaltabb kibontása, a kultúrközi kapcsolatok jobb megismerése jelentősen 
szélesítheti egyetemes művelődés- és neveléstörténeti ismereteinket. 

összegzés 


Az UNESCO keretei között létrejött, a „Kultúra és Fejlődés Világbizottsága" nevet 
viselő csoportosulás az 1990-es évek közepén írt jelentésében - melyet tízéves kuta- 
tómunka, a világ különböző országaiban végzett vizsgálódások alapján készítettek a 
bizottsági tagok - alapvető elvként fogalmazta meg a pluralizmust. Kötetük bevezető 
összegzésében olvasható az, hogy „... az etnikai azonosságtudat normális és egészsé- 
ges válasz a globahzáció nyomására..." és hogy a „kultúrák nem elszigeteltek, de nem 
is statikusak, hanem egymásra hatnak és alakulnak." {Kreatív sokszínűség, 1996. 19.) 
A pluralizmus azonban üres szó marad csupán, ha az egyes közösségek nem mutat- 
hatják meg értékeiket másoknak, ha nem kommunikálhatnak más társadalmak tagjai- 
val, ha más csoportok számára érdektelenek vagy érthetetlenek maradnak. 

A nevelésügy jövője szempontjából is fontos, hogy tekintetbe vegyük a sokszínű- 
ség létezését és helyénvalóságát. Az egyetemes neveléstörténet kereteinek tágítása, az 
európai és Európán kívüli népek nevelés- és művelődéstörténetének árnyalt, az eddigi- 
eknél részletesebb, komparatív vizsgálata mindehhez nagyban hozzájárulhat. 

FELADATOK 


1. feladat : Állítson össze 20-25 tételből álló (magyar és idegen nyelvű) bibliográfiát va- 
lamely, ön által választott Európán kívüli nép nevelés- és művelődéstörténeté- 
ről! Készítsen legalább öthöz ezek közül rövid annotáeiót! 


2. feladat : India neveléstörténetéről szóló (a bibliográfiában megadott és/vagy más) mü- 
vek és műrészletek alapján (pl. Wojtilla, 1988) foglalja össze, milyen nevelés 
voltjellemző a védikus rendszerre. Térjen ki az életkori szakaszolásra, a neve- 
lési célokra és tartalmakra, szem előtt tartva a kasztonként eltérő nevelési sajá- 

tosságokat! 


3. feladat : A könyvfejezetben megadott szempontok szerint mutassa be valamely, ön által 
választott ország vagy nép neveléstörténetének főbb csomópontjait vagy vala- 
melyik korszakát. 


4. feladat : Az iszlámról szóló müvek (pl. Kéri, 2002) és/vagy az alábbi címen elérhető 
kislexikon segítségével értelmezze a következő fogalmakat: maktáb, madrasza, 
idzsáza, mudarrisz, waqf. Fejtse ki, véleménye szerint megfeleltethetők-e ezen 
neveléstörténeti fogalmak tartalmának európai kifejezések! Az elektronikus 

kislexikon címe: http://kerikata.hu/publikaciok/text/islam01/16-islam.htm 


5. feladat : A Függelékben olvasható forrásrészletek alapján fejtse ki, régebbi korok embe- 
rei mit tartottak fontosnak egy leendő uralkodó/főrangú személy nevelése vo- 
natkozásában! Voltak-e hasonlóságok és különbségek egymástól időben és tér- 
ben távol élő népek esetében? Gyűjtsön önállóan is példákat a téma vonatkozá- 
sában! 


6. feladat : Gyűjtsön jellemző példákat az Európán kívüli leánynevelés/gyermekszemlé- 
let/írás- és olvasástanítás/testi nevelés, egészségmegőrzés stb. kapcsán a meg- 
adott szakirodalom alapján! 


7. feladat : Válasszon egy tetszőleges, 19. században született, valamely Európán kívüli 
nép neveléstörténetéről íródott magyar vagy idegen nyelvű forrást, és azt ele- 
mezve jellemezze az akkori kor (a szerző) történelem-szemléletét, pedagógiai 
gondolkodását. Gyűjtse ki a forrásból azokat a megállapításokat, amelyek tény- 

szerűek, és azokat, amelyek a szerző szubjektív véleményét tükrözik. 


8. feladat : Olvassa el a Függelékben található forrásrészietet a régi kínai nevelés történeté- 
ről (melyet lelőhelyén, az 1894-es Vasárnapi Újságban használatos írásmód 
szerint közlünk). Próbálja kigyűjteni a cikkből a kínai neveléstörténet ott be- 
mutatottjellemzőit (tantárgyak, tankönyvek, vizsgamódszerek), és vesse össze 
ezek leírását modem, a 20-21. század fordulóján íródott művelődés- és neve- 
léstörténeti könyvek részleteivel (1. pl.: Vasziljev (1977), Bognár (1992), 
Gémet (1980) műveit)! Tapasztal-e alapvető eltéréseket a régi és új szövegek 
tartalmát illetően? Végezze el az 1894-es szövegben található művek és sze- 
mélyek címének illetve nevének „beazonosításáf , és stihsztikai, helyesírási, 

tartalmi szempontból írja át a szöveget egy mai olvasó számára! 

FÜGGELÉK 


SZÖVEGEK AZ 5. FELADATHOZ 
1. 

Ptahhotep egyiptomi nagyvezír intelmeiből 
(Kr. e. 24. század) 
(részletek) 

„Királyom, uram! Beáll az öregkor és leszáll az aggság, az aggkori gyengeség eljön és a vén- 
ség jelenti az újat. (...) De parancsoltassék meg a szolgának, hogy csináljon öregsége számára 
botot (nevelje fiát). Hadd mondja el neki a meghallgatni való beszédet, az elődök tanácsait, 
melyeket az istenektől hallottak. Ó, tétessék számodra is hasonló, hogy elháríttassék a néptől a 
baj, és neked szolgáljon a Két Part (a Nílus partjai).'" 

így szólt őfelsége, ez az isten;„Tanítsd hát őt az ősök szavaira, hogy példakép legyen a 
Nagyok gyermekei számára, hogy meghallgatás szálljon belé és minden szívbéli egyenesség. 
Mondd neki, hogy senki sem született bölcsnek." 

Ne légy gőgös tudásodra, ne légy elbizakodott amiatt, hogy tudós vagy, kérj tanácsot 
tudatlantól éppúgy, mint tudóstól, mert nem lehet elérni a művészet határát, és egy művész 
sincs varázserővel felruházva." 

Fordította: Dobrovits Aladár 

Forrás : Világirodalmi antológia I. kötet 

(Szerkesztette: Szilágyi János György és Trencsényi-Waldapfel Imre) 
Tankönyvkiadó, Budapest, 1952. 35-36. o. 


2. 

Hárún al-Rasíd bagdadi kalifa útmutatásai 11a tanítójának 
(8. század közepe) 

(részlet) 

„Ó Ahmar! Az igazhívők emírje rád bízta (a fiát), lelke legjavát és szíve gyümölcsét. Szilárdan 
tartsd őt kézben, s fogd kötelező engedelmességre! Foglald el azt a helyet nála, amit az igazhí- 
vők emírje kijelölt a számodra! Tanítsd meg neki a Korán-recitálást! Oktasd neki a történelmi 
híradásokat! Közvetítsd neki a költeményeket, tanítsd meg neki a prófétai hagyományokat! Adj 
betekintést neki a beszéd megfelelő alkalmaiba és elkezdésébe! Tiltsd meg neki a nevetést, ha 
azt nem a maga idejében teszi! Szoktasd rá, hogy tisztelje a hásimita ('abbásida) tisztségviselő- 
ket, ha felkeresik őt, s ültesse díszhelyre a katonai vezetőket, ha megjelennek az ülésén! Ne 
múljon el egyetlen óra sem, amelyet nem használsz föl arra, hogy valami hasznosat tanítasz 
neki! Ám ezt úgy tedd, hogy ne okozz szomorúságot neki, ami pusztító lenne értelmének! Ám 
ne legyél vele túlságosan elnéző, mert akkor kellemesebb lesz neki a semmittevés és meg- 
szokja azt! Amennyire csak lehet, kedvesen és gyengéden javítsd őt! Ha elhárítja ezt, akkor 
legyél szigorú és kemény!" 

Fordította: Simon Róbert. 

Forrás: Ibn Khaldún: Bevezetés a világtörténelembe. 
Osiris, Budapest, 1994. 531. o. 

3. 

Azték herceg intelmei llának 
(16. század közepe) 

(részlet) 

, Jmádott és hőn szeretett fiam, jegyezd meg jól, amit mondok neked. Isten segítségével megérted 
ezt az órát, amikor is olyasmiről szeretnék beszélni neked, amit egész életedre eszedbe kell vés- 
ned. Azért szólok hozzád, mert nagyon kedves és tiszteletre méltó fiam vagy, értékesebb, mint 
bármilyen drágakő, mint akármely ritka madártoll, és nincs egyéb kincsem, csakis Te. (...) 

Szeretném neked mindazt elmondani, fiam, amit meg kell jegyezned egy életre, és gyako- 
rolnod is kell. Olyan intelmeket adok át, amelyek méltók arra, hogy megbecsüld és őrizd őket, 
mint az aranyat a kendődbe kötve vagy a drágaköveket a kincsesládában, mert így tanították 
már a régi vének is, bölcs elődeink, akik ebben a birodalomban éltek, akik népünkhöz tartoz- 
tak, akik méltóságteljesek és hercegi vérek voltak. Tudd meg, hogy e jeles emberek, királyi és 
főúri méltóságok, sohasem voltak fennhéjázók, nem voltak önteltek, inkább alázatosak; meg- 
hajtott háttal jártak, a föld felé fordítva arcukat, sírva, könnyezve és sóhajtozva. Alattvalóik 
nem azért becsülték őket, mert urak voltak, hanem azért, mert úgy éltek, mint a szegények és 
az alázatos zarándokok. Ezek az elődeink tehát nagyon szerényen élték az életüket. Nem voltak 
kérkedők, gőgösek, fennhéjázók vagy megbecsülésre áhítozók. És, jóllehet - mint már mon- 
dottam -, nagyon alázatosan éltek, mégis nagy tiszteletnek örvendtek és sokra tartották őket az 
emberek, és királyi méltóságot viseltek. (...) És, jóllehet, Isten kegyelméből uralkodók voltak, 
hatalmuk alatt tartották a földeket, kormányozták a rájuk bízott birodalmat, ítélkeztek és eljár- 
tak az állam ügyeiben, vigasztalták és támogatták alattvalóikat, mindennek ellenére nem ve- 
szítették el alázatosságukat, nem lettek gőgössé és felfuvalkodottá, nem cselekedtek szemé- 
lyükhöz méltatlan dolgokat. Pedig tudd meg, hogy rendkívül gazdagok és nagyhatalmúak vol- 
tak, hatalmas. Istentől eredő vagyonnal: illatos parfümöket és virágokat birtokoltak, volt min- 
denféle drága takarójuk, nagy házaik, ételük és italuk korlátlan mennyiségben, bámulatra méltó 
fegyvereik és csodás ruháik, ékszernek gyönyörű ajakpálcáik, fülbevalóik és szépséges fejdí- 
szeik, de olyanok ám, fiacskám, hogy minden embert ámulatba ejtettek káprázatos pompájuk- 
kal. És vajon elveszítették-e alázatukat és komolyságukat? Hiúvá és dicsekvővé lettek-e a va- 
gyonuk és hatalmuk miatt? Nagy szerencséjük okán lenézték-e azokat, akik alattuk álltak, 
semmibe vették-e vajon a szegényeket? Megváltozott-e mindettől a gondolkodásuk, elveszí- 
tették-e józan ítélőképességüket? Nem, biztosra veheted, hogy nem. 

Éppen ellenkezőleg. Illedelmesen beszéltek mindig, alázatosan viselkedtek és jólneveltek 
voltak, mindenkit tiszteltek, a földig hajolva jártak, és minél inkább becsülték és tisztelték őket 
az emberek, annál inkább sokat sírtak, szomorkodtak, sóhajtoztak és hajlongtak. így éltek, 
fiam, azok az öregek, akiktől mi is származunk, a nagyapáid, dédapáid és ükapáid, akiknek a 
létezésünket köszönhetjük, akiktől a te életed is ered. Vesd rájuk figyelmesen szemeidet. Vedd 
szemügyre erkölcseiket; tekints hírnevükre, fényükre és tisztaságukra, amivel a mi életünket is 
bearanyozzák; nézz mindig abba a tükörbe, ahol az ő képük tükröződik vissza, és mindig az ő 
dicső példájuk lebegjen a szemeid előtt. Nézz a tükrükbe, és meglátod fiam azt, hogy ki is vagy 
te magad. Ügyelj rá, hogy legyen az életed az övékéhez hasonló. Kövesd példájukat, és így 
rádöbbensz majd saját hibáidra és hiányosságaidra. (...) 

Fiam, hajó szerencséd folytán elérsz valamilyen magas méltóságot, kiérdemled azt, hogy 
valaki legyél, ha megválasztanak téged valamely fontos hivatalra, sohase felejtsd el, hogy hon- 
nan származol. Legyél alázatos, járj meghajolva és szerényen, add át magad a sírásnak, az 
ájtatosságnak, a szomorúságnak és a sóhajtozásnak, és mások iránt tanúsítsd a legnagyobb 
tiszteletet. Mindenkit becsülj meg magad körül. Jegyezd meg nagyon jól, fiam, ezeket a szava- 
kat, sohase feledd el, amit mondtam neked a helyes viselkedésről, arról, hogy soha ne tartsd 
magad túl sokra, szerénységed legyen szívből jövő a mi urunk és istenünk előtt. Ügyelj rá, 

hogy szerénységed ne legyen tettetett, mert akkor azt fogják mondani rólad, hogy képmutató 
(titoloxocston) vagy. És azt is fogják beszélni rólad, hogy tettető ember (titlanixikipile) vagy. 

Tartsd észben azt, hogy Isten látja a szíveket és minden titkot ismer, akkor is, ha az rejtett, 
és figyelj arra, hogy szívedben mit halmozol fel az életed során. Ügyelj rá, hogy szerénységed 
igaz lelkedből fakadjon, és ne keveredjen semmiféle gőggel. Vigyázz rá, hogy alázatos visel- 
kedésed Isten előtt legyen olyan tiszta, mint valami igen áttetsző, finom drágakő. Mindig azon 
legyél, hogy ne mutasd magad másmilyennek, mint amilyen valójában vagy; azt tedd láthatóvá, 
amit bensődben hordozol." 

Fordította: Kéri Katalin 

Forrás : Sahagún, Fray Bemardino de; História generál de las cosas de Nueva Espaiia I. 
Alianza Universidad, Madrid, 1988. 6/XX. fejezet (részlet) 371-378. o. 


SZÖVEG A 8. FELADATHOZ 
A kínaiak iskolázása 

,A művelődés és tanulás a khinai bölcsek s maga Konfucze szerint is egyik legfőbb kötelessé- 
ge a khinai embernek, már t. i. olyannak a ki teheti. De nemcsak ez ösztönzi a mennyei biro- 
dalom fiait a tanulásra, hanem sokkal inkább az a gyakorlati törekvés, hogy hivatalt és állami 
fizetést kapjanak. Mert Khinában az a szokás, hogy mindenki, aki tanultsága folytán bizonyos 
fokot elér, jogosítva van állami szolgálattá. Ebből a jogból csak néhányan vannak kizárva, u. 
m. a hóhérok, börtönőrök, színészek, meg a mandarinok szolgái. A hivatalokra való képesítés 
pedig csak az iskolai képzettségtől függ. 

Hanem, hogy miben áll a khinai iskolai képzettség, az megint olyan sajátságos, mint a 
legtöbb dolog, a mit Khináról tudunk és hallunk. A khinai tudomány és műveltség egészen 
más, mint a mit e szavak alatt Európában értenek. Náluk a nyelv a gondolatok kifejezésére való 
eszköz; a khinaiaknál a tanulás egyedüli tárgya, a legmagasabb tudomány. Megjegyzendő, 
hogy nem az élő, a mindeimapi érintkezésben használt nyelvet tanulják, hanem az írottat, ennek 
a dialektusa pedig sokkal régibb, mint akármelyik európai nyelv. 

Az írott nyelvnek nemcsak irodalmi, hanem állami fontossága is van, s összekötő 
kapocsúl szolgál a nagy császárság egyes nagy tartományai közt. A junssanii tartomány lakója 
megérti írásban a dsilii tartomány lakóját, de az élő nyelv még egy és ugyanazon tartomány 
lakói közt is annyira különböző, hogy egyik vidékbeli nem igen érti meg a másik vidékről 
valót. így történik aztán, hogy a kikötő-városokban az éjszaki ember kevert angol, fi^anczia, 
khinai nyelven beszél a délivel. 

A khinaiak az ő irott nyelvüket az egész világon a legelsőnek tartják. S van benne annyi 
igaz, hogy ha megtanulásáról van szó, akkor a legnehezebb az egész világon. Ezt a nyelvet nem 
lehet úgy megtanulni, mint mást, hogy egy ideig tanuljuk, aztán elkészültünk vele; ezt örökö- 
sen tanulni kell és fő feltétele a rendkívüli emlékező tehetség. Vannak, a kik azt állítják, hogy a 
ki a khinai nyelvet alaposan meg akarja tanulni, annak mániákusnak kell lennie. Ez természete- 
sen túlzás, de annyi bizonyos, hogy a khinai nyelv tanulása bizonyos egyoldalúságra vezet. 

Az elemi iskolák a mennyei birodalomban háromfélék: falusiak (se-szjo), kerületiek 
(szjan-szjo) és tartományiak (su-juan.) A tanulás az összes iskolákban egész éven át tart, csak 
az új-esztendei ünnepek alatt van néhány napi szünet. A gyerekek napfelkeltekor mennek az 
iskolába s egész nap tanulnak, csak ebéd idején pihennek egy kicsit. Valamennyi iskolában egy 
és ugyanaz a tantárgy; kezdődik a tanulás a «szan-czzi-czzin» könyvvel, a melyben a hierogli- 
fok három sorozata foglaltatik. Az ebben levő hangokat, a melyek pontokkal, czikczakokkal, 

vonalakkal stb. vannak jelölve, a tanuló bemagolja, abban a sorrendben, amelyben irva vannak, 
de a nélkül, hogy értené őket. Ez azért van, mert a khinai a kiejtést nem tudja leimi, nem lévén 
neki ábéczéje, - nem tud leimi bizonyos hangot. Aztán a magolást az együtt levő tanulók egy- 
szerre végzik, még pedig hangosan, a mi fül-bosszantó zajjal jár. 

A tanulás második fokán azt próbálják, hogy milyen irásjegygyel kell szemlélhető vé tenni 
a megtanult szót. Megkezdődik a hieroglifek irása, helyesebben mondva, rajzolása, a mit hígí- 
tott tussal és teve-szőrből készült pamaccsal végeznek. Mikor a tanuló már jó csomó hieroglif- 
fel megismerkedett, a «czjan-czzi-ven» könyvet kapja olvasmányul; egy meglehetősen üres, 
hoszabb költemény, ezer hierogliffel. Azok, a kik kereskedelmi pályára készülnek, az ezer 
hieroglif után a «Czsza-czszi» könyvet kapják, a melyben különféle tárgyak vaimak felsorolva. 
Elérve a tudományos pálya pontjáig, t. i. mikor már körülbelől két ezer hieroglifet megtanultak, 
a kislelküek megszöknek a tudomány tövises pályájáról. 

A tanuló, mikor már eléggé megismerkedett a fent említett könyvekkel, az úgynevezett 
«kis tudomány»-nyal (szjao-szjo), erről a kerületi főnök által kiküldött vizsgálótól bizonyít- 
ványt kap. A ki a vizsgálatot sikerrel kiállja, az a «huan-sze-sen» rangot kapja, a mi azt jelenti, 
hogy hivatalnok-tanuló, s joga van belépni a tartományi iskolába. Ott már némi változatosság 
kerül a tanulásba, a meimyiben a tanulóval dolgozatokat iratnak versben és prózában, csakhogy 
ehhez nem kell sem képzelő tehetség, sem költői adomány, sem ihlettség; úgy a prózai, mint a 
verses müvek valamely feladott, többnyire valamely régi bölcs üres frázisára készülnek, bizo- 
nyos szabály szerint egy hajszálnyira sem térve el a négyeskönyv és az Ötöskönyv («Szy-szi» 
és «U-czszin» - amaz Konfucse aforizmái, a másik ez utóbbi tanítványának, Menczszinek 
filozófiai rendszere) klasszikus formáitól. Az Ötöskönyv tartalma: 1 . A változások könyve (Kr. 
e. a XII. századból), a melyben szemléltető alakban van a világrendszer feltüntetve; oly homá- 
lyos és mély értelmű, hogy még a nagyeszű konfucse sem bírt vele tökéletesen boldogulni; - 2. 
a szertartások könyve, mely a családi és közélet különféle tapasztalati szabályait tartalmazza; - 
3. a történelem könyve, történeti adatokat akarna előadni, de tényleg fantasztikus históriákkal 
bíbelődik; - 4. ű költészet könyve (Sí-czszín) igen kezdetleges versekkel; - 5. Tavasz és Ősz, 
írta Konfucse; ebben van Lju fejedelemség (Kr. e. 500 évvel) leírása is. 

(...)A tantárgyak közt szerepel a zene is, a mely Konfucse szerint feltétlenül szükséges a jó 
neveléshez és az erkölcsök nemesítéséhez. Természetesen a khínaíak e tekintetben is nagyra 
tartják magukat, legszebbnek tartván a maguk zenéjét. A császári zene-akadémia gondosan is 
ügyel rá, hogy el ne térjenek a régi, tiszta zenétől s újabb elemeket be ne vígyenek belé. 

19-20 éves korában a tanuló rendesen megismerkedik a kiszabott tantárgyakkal s készen 
van arra, hogy kiállja az első fokú állam-vizsgálatot (szju-czszaj). Ezeket a vizsgálatokat a 
tartományi fővárosokban tartják, Pekingből kiküldött hivatalnokok s a helybeh főnök jelenlét- 
ében. A kitűzött napon a szigorlók (néhol több ezren) összegyűlnek az e czélra szolgáló nagy 
épületekben, magukkal vivén a külön erre a czélra való bélyeges papirt, valamint több napra 
való élelmi szert. A szigorlókat előleges szemle és megmotozás után bebocsájtják a kazama- 
tákhoz hasonló vizsgálati szobákba, a hová, - miután előb a feladványukat megkapták, - be- 
csukják őket. Ott aztán dolgoznak, csak ebédkor és este pihenvén. Sokan meg is bolondulnak a 
sok és hosszan tartó munka alatt; de az elme-zavarba esetteket sem bocsátják ki addig, míg a 
meghatározott elkülönítési idő le nem telik. A vizsgálat megkezdése attól az időponttól szá- 
míttatik, a melyben a vizsgálók, írnokok, titkárok, katonák, őrök s más hivatalos személyek 
átlépték a kapu küszöbét. Feltételezik, hogy a szobákban elzárt szigorlóknak nincs semmi ösz- 
szeköttetésük a külső világgal; de a legnagyobb szomorúság mellett is megtörténik, hogy a 
szigorló kivűhől kapja meg feladványa kidolgozását. Az ilyet szigorúan büntetik. Csak nem 
régiben történt Pekingben, hogy egy vizsgáló szolgája közre működött egy ilyeimemű csalás 
elkövetésében s azért halállal lakolt. 

A khinai diák, ha nem állja ki a vizsgálatot, Eizért nem veszti el bátorságát; újra szerencsét 
próbál, ismételten neki megy a szigorlatoknak. A német egyetemeken lehet látni úgynevezett 
«ős diákokat)) 40 éves, sőt idősebb burschokat, a kik nem birják a tudás fájának gyümölcsét 

megemésztem, hanem azért ebben a tekintetben az elsőség pálmája a khinai diákokat illeti. A 
khinai szigorlatokon a legkülönfélébb korú emberek találkoznak; nagyapa, fiú és unoka, a kik 
egy és ugyanazon tanulmányi fokot igyekeznek elérni. A «tiszteletbeli tudományi fokot» min- 
den évben egy csomó, 80, 90, sőt 100 éves diákoknak is osztogatják már csak azért is, hogy oly 
kitartók voltak. Természetes, hogy az ilyen matuzsálemek egy része , miután életét a meddő 
khinai tudomány tanulására fordította, mire tiszteletbeli tudóssá mozdítják elő, tökéletes hülyé- 
vé lesz. Tanuláson és kitartáson kívül van még egy mód, a melylyel oklevelet lehet szerezni, s 
ez az, a mi az egész világon biztos eszköznek bizonyult: a pénz. Az olyan, a kinek nehéz a 
derekát meghajtania, hogy a tudomány forrásából a korsóját megmerítse, egyszerűen áldoz egy 
bizonyos összeget a tüzkárosultak vagy éhinségesek javára, de legalább is 30-40 ezer lant (1 
lan= 2 forint), s megkapja a bizonyítványt vagy oklevelet. 

Sokan, a kik az első fokot elérték, megelégesznek ezzel, elbúcsúznak a tudományoktól s 
valamely gyakorlati foglalkozást keresnek, kapnak kisebb közigazgatási hivatalt, vagy tanítói 
állást. Hanem azért a második fok oklevelét is hivatalos vizsgálatok utján adják; ezeket három 
évenként tartják a legkülönfélébb formaságok mellett. 

A czuj zsenj (bemutatott) fokozatát elért tanulónak joga van rá, hogy a következő évben 
bemutassák őt a fővárosban a harmadik és utolsó vizsgálat letételére. Ez a «czzín-sí», vagyis a 
hivatalba való lépés vizsgálata s minden öt évben kétszer tartatik. A vizsgáltak száma ekkor 
nem nagy, 300-350 közt ingadozik. (...) A kik ezt a vizsgálatot kiállják, a császári palotába 
mennek, ahol a császár jelenlétében még egy vizsgálatot tesznek le. A jelöltek közül a négy 
legjelesebb különféle czímeket kap. Az elsőnek a czeremóniák minisztere piros átalvető gallért 
és a sapkájára két arany virágot ád. A boldog jelöltet ezekkel a jelvényekkel lóra ültetik és a 
lovászok muzsika csengése és udvari emberek és cselédek kiabálása közt kivezetik a palota 
udvaráról a középső kapun, a melyen át csak a bogdychannak van joga ki- s bejárni. A székvá- 
rosi híradóban közhírré teszik a diadalmas jelölt nevét, s mikor ez haza tér szülő falujába vagy 
városába, az előre értesített lakosok ünnepélyesen fogadják. Megjegyzendő azonban, hogy az 
ilyen kitüntetett tudós is voltaképen egészen tudatlan ember a mi felfogásunk szerint, mert 
például azt sem tudja, hogy a föld gömbölyű s hogy az eső a felhőkből esik, nem pedig a sár- 
kány szájából. 

Ujabban azonban (1861 óta) van Pekingben egy khinai-európai kollégium is (Tung-ven- 
ugan). Ennek az igazgatója európai ember (a khinai vámhivatal főnöke, sír Róbert Hart) s ebben a 
kollégiumban már tanítják az angol, franczia, német, orosz és khinai nyelven kívül a vegytant, 
természetrajzot, számtant, orvostant, fizikát, fiziológiát, csillagászatot és a nemzetközi jogot is." 

Forrás : A khinaiak iskolázása. 

Vasárnapi Újság 1894., 41. évf., 15. sz., 247-248. o. 

GÉCZI JÁNOS 


A TUDÁSÁTADÁS TÖRTÉNELMI 
FORMÁI ÉS AZ ISKOLA 


BEVEZETÉS 

AZ INTÉZMÉNYEN KÍVÜL SZERZETT TUDÁS ELŐTÉRBE KERÜLÉSE 

A neveléstudományi kutatók a tanulói tudás összetevőinek elemzésekor témánk vizsgá- 
latában is fontos sajátosságra lettek figyelmesek. A tudást kifejező osztályzatok mint 
fíiggő változók mögött sokféle független változót áttekintve arra a következtetésre ju- 
tottak, hogy általában nagyon kevés (leginkább négy) változó legalább ötven százalékos 
magyarázatot adott a mért tudást meghatározó tényezőkről. Néhány új változó fölvételé- 
vel pedig 65-70%-ban jutunk ismerethez a tudás származásának helyéről, ráadásul a 
megvizsgált változók rendszerbe foglaltak. A tantárgyi tudást meghatározó tényezők 
között mindenkor elsődleges szerep jut a verbáHs képességeknek, vagy azoknak, ame- 
lyek a verbális képességen keresztül fejtik ki a hatásukat, s amelyekre az írás-, olvasás-, 
illetve irodalomjegy utal. Másrészt a tantárgyon kívüli tényezők közül a matematikához 
köthető mért tudás, vagyis a matematikai attitűd szerepe is magas. Más kutatók azt álla- 
pították meg, hogy a matematikai ismeretek mértékéhez az ismert tényezők közül az 
irodalom inkább hozzájárul, mint például a matematikai tesztekből származók. Hasonló 
eredményekre jutottak további, reprezentatív pedagógiai mérések is. {Csapó, 2001) 

Vannak tehát módszerek, amelyek a jegyekkel kifejezett tanulói tudás összetevői- 
nek meghatározására alkalmazhatóak. Ezek értékelése során arra következtettek a 
neveléstudományi szakemberek, hogy a megvizsgált kognitív képességek az értékelt 
tudásban kevésbé jelennek meg, a meghatározó tényezők a kognitív szférán kívül es- 
nek. Általában azonban minden tantárgyi tudásban kiugróan magas a verbalizációhoz 
és a matematizálts ághoz kapcsolt tényezők szerepe - s ez alkalmat kínál arra, hogy a 
művelődési javak továbbadásának csatornáiról óvatos kérdéseket fogalmazzunk meg. 

Más empirikus neveléstudományi kutatásokból is meríthetünk példát művelődés- és 
neveléstörténeti okfejtésünkhöz. Az ún. metafora-módszer kutatás kialakulásához a 
kognitív pszichológia, a neveléstudomány és a nyelvészet {Csapó, 1998., Csapó, 2001, 
Pléh - Győri, 1998., Vámos, 2001) járult hozzá, s a fogalmak megértéséről, a fogalmak 
jelentéséről ígér ismeretet, széles vizsgálati keretet. Bárhonnan származzanak is a kettős 
képek, a metaforák vizsgálatából megközelíthető és értelmezhető az individuum és kör- 
nyezete kapcsolata. Vámos Ágnes a metafora pedagógiai fogalmak elemzésében betöl- 
tött funkcióját vizsgálta meg a felsőoktatás hallgatóinál. {Vámos, 2001) Jelzésszerűnek 
tekinthető - ámbár eimek elemzésére nem került sor -, hogy a résztvevők által a tanítás- 
képről felkínált metaforák java jól körbehatárolható művelődéstörténeti egységekhez 
kötődik. A hallgatók saját metaforáinak tartalma a reneszánsz vitalista, a felvilágosodás 
mechanikai világképeihez, illetve a pozitivizmus elemeihez kötődik, s az ezekre vonat- 
kozó elképzelésekre is utal. Mindez evidencia-voltán - a korábbi világképek egészének 
vagy elemeinek korszakokon átnyúló továbbélésén - túl arra is figyelmeztet, hogy a 

nevelési helyzetek kortárs értelmezésében a történeti sztereotípiák prototípusainak és 
hagyományozódásának vizsgálatához is hozzá lehet kezdem. 

A neveléstudomány is arra figyelmeztet, hogy az ismeretek, a gondolkodás törté- 
netének eredményei emberek, nemzedékek, korok közötti átadása több csatomán ke- 
resztül zajlik. A neveléstudomány számára sokáig az intézményes nevelés formai és 
tartalmi megragadását szolgálta a történetiség - s éppen ettől távolodott el. Amikor az 
1950-es évek végével előtérbe került a tudás-fogalom kibontása, s kezdetét vette a 
kognitív forradalom, a belső mentális működésre, a készség- és képességfejlesztési 
gyakorlatra való figyelem koncentrálásában az ezen történeti formák iránti korábbi 
heves érdeklődés lanyhulni látszott. Az ismeret, a tartalom szerepének fölértékelődése 
azonban napjainkra a tudás fogalmának további átértelmezését eredményezte. Jerome 
Bruner The Culture of Education című műve (Bruner, 1996.) az egyéni és az emberi 
kultúra összefüggéseit kutatván nem az intézményes - természetes nevelés, hanem a 
közösségi vonások áthagyományozódásának módjaiban, továbbá az egyén és egyén, 
az egyén és közösség kommunikációs formáiban fedezi fel az átörökítés valódi forrá- 
sát. A tudás rejtettebb formáit mindenekelőtt a közösségi civilizációs mintázatok köz- 
vetítik, s valójában ezek rögzítését, esetleg tudatosítását és szolgálatát látják el az in- 
tézmények. A megformált információk - a szimbólumok - a történeti vizsgálatok 
számára annak lehetőségét kínálták, hogy eltávolodva az iskolai környezettől azokat a 
formációkat vegyék figyelembe, amelyek magát az iskolai, illetve a tágan értelmezett 
intézményi szerepet és tartalmat alakítják. A tartalmakra, műveletekre, az egyedi hely- 
zetekben alkalmazható tudásra összpontosító tudásfelfogásnak szüksége mutatkozott 
arra, hogy különbség tételeződjék a kulturális környezetből a szimbólumokon keresz- 
tül az egyéni értelembe jutó információk és az egyéni konstrukciók között, továbbá az 
ezek hitelesítését elvégző nevelési intézményi és a nem e célból létrehozott, éppen 
ezért egyelőre strukturálatlanabbnak látszó források között. 

EGY TÖRTÉNETI PÉLDA: ROUSSEAU 

Rousseau érdeme, hogy amikor megírta Emiljét, a botrányos fogadtatása és különféle 
értelmezései révén nagy hatást kiváltó nevelési regényt, akkor amellett a nevelési el- 
képzelés mellett emelt szót, amely szerint a gyermek ártatlan lény (Rousseau, 1978). 
Rousseau az első bestsellerek egyikévé vált, regény terjedelmű véleményével azon 
történelmi emlékezetben fennmaradt személyek közé került, akik az európai nevelés 
legfontosabb eredményét, a pedagógia, illetve a neveléstudomány vallástalanítását 
szorgalmazták. Rousseau tagadta a kereszténység Augustinustól eredeztetett vélekedé- 
sét, miszerint minden újszülött magával hozza az első emberpár paradicsomi bűnét, s 
ez lenne legfontosabb öröksége, és hogy végső soron a tanítás alapvető célja az ettől a 
bűntől való megszabadítás. A regényszerző moralista nézete szerint az ember mentes 
ettől a tehertételtől. A nevelőnek - s tán ez a legnagyszerűbb megállapítása -, leszá- 
molva az eredendő bűnnel, nem feladata, hogy vallási szempont szerint alakítsa a ne- 
velést. Nézete szerint a természetes fejlődésnek - vagy legalább a kezdetének - mutat- 
kozik egy erkölcsi neveléstől tökéletesen mentes szakasza, melynek során kifejlődnek 
az egyéni képességek. E képességek pedig naturális - biológiai adottságok mentén 
alakuló - módon, érzékszervi, kísérletező ismeretszerzés útján alakulnak ki. Mindé- 

zekből következett, hogy a nevelés feladata az egyéni képességek kibontakoztatása, s 
nem célja az egyénen kívül létező törekvések megvalósítása. 

Rousseau vélekedése szerint a természet a társadalom előtt fejlődött ki, s a termé- 
szetes nevelés során az egyén a társadalom kialakulása előtti folyamatok-ismeretek ősi 
egységéből részesedik. Emil emiatt nevelkedett a társadalomtól távoli, természetelle- 
nes dolgokat nem ismerő világban, ahol a környezetből származó ismeretekre alapo- 
zott, szabályosan alakuló fejlődésében egyetlen önzetlen nevelő működött közre. Ez a 
tanító a mai, ideálisnak tartott pedagógus előképe: neveltjét önzetlenül támogatta, s 
mindent megtett azért, hogy saját tapasztalatokhoz jutva kezdje el önálló életét. Szün- 
telenül kérdez, de a válaszadás lehetősége, a tapasztalás gyümölcse a tanítványé. Emil 
mintaszerű térben, egy kerítéssel behatárolt kertben nevelkedett. Izolált tere hasonlatos 
Dániel Defoe Robinson Cníose-jmak érintetlen szigetével, de emlékeztet a természe- 
tes nevelést népszerűsítő Ibn Tufajl A természetes ember című filozófiai munkájában 
felvázolt szigetre is. {Ibn Tufajl, 1961) Ibn Tufajl peripatetikus igazságokat előtérbe 
állító, több civilizáció és művelődési korszak számára jelentéssel bíró traktátusa a 
kettős igazság tanának, a tökéletes ismeret két lehetséges megszerzési útjának, a hittel 
és tudással egyként előbbre jutás eszméjének középkori népszerűsítője. Ibn Tufajl 
európai ismertségéhez állítólag Spinoza is hozzájárult. Defoe tudáshoz természetes 
módon jutó szigetlakója meg is jelent Rousseau Ewf/jében: ez az egyetlen regény, 
amelyet Emil első nevelése során kézhez vett, s elolvasott. 

Ibn Tufajl, Defoe és Rousseau hőseiben közös, hogy számukra a természet kínálta 
az első példákat - s a példázatok nyomán, tanulás révén, a ráció segítségével általáno- 
sabb ismeretek indukálódtak számukra. Példájuk azt bizonyítja: a belső okokkal szor- 
galmazott tanulás köti össze az embert és közegét. 

Rousseau a felvilágosodás korában is ható középkori keresztény organikus világké- 
pet, ahhoz tartozó antropológiát s azt a valláserkölcsöt relativizálta, amelyen a kortárs 
nevelési elmélet és gyakorlat intézményekkel is támogatott képzetei alapultak. A termé- 
szetes nevelés elvét sértette, ha a nevelő erkölcsi rendszere irányítja a nevelés folyama- 
tát; amíg a természetes nevelés belső kényszer, és így támogatandó, a felnőtt erkölcsisé- 
ge szerint alakuló nevelés külső kényszer, így korlátozásra szorul. A pedagógiai prog- 
ramját teológiájának alávető, nézeteit szilárdan képviselő egyház, amely másfél évezre- 
den át a gonosz kipurgálásában találta meg legfőbb feladatát, s annak rendelte alá em- 
berképét is, mélyen érintett e hol kibontottan, hol rejtetten jelentkező, újszerűen elrende- 
zett világ- és emberképű elképzeléstől: ugyanis Rousseau nem az iskolai intézmények- 
ben átörökített, elemeiben módosítható tudásrendszert kérdőjelezte meg. Sokkal inkább 
a műveltségkép mögött álló, sérthetetlennek látszó emberképet és az azt meghatározó 
univerzum-elképzelést. Fel sem vetette a régi világ restaurációját, hanem elutasította. 

A tiszta nevelés metaforájával együtt Rousseau egy paradicsomhoz hasonló kertet 
is létrehozott. A paradicsom ugyancsak fontos metafora-komplexuma a keresztény- 
ségnek és természetesen az antik mitikus elképzeléseknek. A tökéletes kert nem külső 
szempontok alapján épült, hanem a saját törvényei mentén fejlődött ki. Rousseau vagy 
nem kívánt, vagy nem tudott lemondani egy, az intézményes nevelésen kívüli tudás- 
forrásokból bőven táplálkozó jelképről. Amivel nem mást sugall, mint hogy az ideáli- 
san megkonstruált környezet és a támogató tanár hatékony kettőse - a tudás intézmé- 
nyen kívüli és intézményes formái -, illetve az induktív és a deduktív ismeretszerzés 
együttese teszik lehetővé a civilizált polgárrá nevelődést. 

Rousseau a nem intézményben megszerzett, a saját tapasztalaton nyugvó tudás 
fontosságát hangsúlyozta. De a kert, amelyből Emil ismeretei származnak, emberkéz 
alkotta, s akár intézménynek is tekinthető: olyan iskolának, amelyben nem tekintély- 
érvek, hanem saját tapasztalatok növesztik a kertlakó tudását. 

* * * 

Minden egyes korszak világképében meghatározott helye van az emberről alkotott 
elképzeléseknek. Az emberkép ugyancsak változatos, ráadásul rendszerint eltérő mó- 
don ítélték meg benne a férfit, a nőt, a gyermeket, s e megítélést még a társadalmi 
helyzet is befolyásolta. A világról szóló nézetek, a társadalomról referáló elképzelések 
és az antropológiai szempontok kitapinthatóak azokban a műveltségképekben, amelye- 
ket a civilizációk önmagukról hoztak létre. A műveltségkép átörökítése egyrészt in- 
tézményekben, másrészt intézményekkel kevésbé szabályozott módon (pl. öltözködés, 
viselkedési formák, közösségi szokások, írástechnikák stb.) történt. Az intézmények 
között a nevelés-oktatás színterei is megjelentek, hiszen a nevelési módszerek, peda- 
gógiák által kialakított iskoláztatás a leghatékonyabb ismeretátadásnak tíínt. A külön- 
böző korszakok pedagógiai nézeteit ezért úgy célszerű megközelíteni, hogy együtt 
tárgyaljuk annak világképét (-képeit), antropológiáját, műveltségképét (-képeit), in- 
tézményes és intézményen kívüli tudásközvetítését, s a neveléssel kapcsolatos hely- 
színeit, tartalmait és eljárásait. 

VILÁGKÉPEK 

Minden kornak szüksége van arra, hogy a rendelkezésére álló tapasztalatokat, ismerete- 
ket, hagyományokat, szemléleteket, nézeteket rendszerbe állítva jellemezze a maga vilá- 
gát, s e maga által választott teljesség áttekintésével megállapításokat tegyen, amelyek a 
cselekedeteket, a múltat, a jelent és a jövőt értelmezik. Mindazt az ismeretet, amely a 
világra vonatkozik, azaz a világképét, arra használja a kor embere, hogy magát, a kör- 
nyezetét, a világbeli tevékenységét minősítse, reflektáljon rá, s muníciót találjon önmaga 
sikerességéhez. A világkép az emberi gyakorlat eredményeként jön létre, s az emberi 
tevékenység vizsgálatának alapjául szolgál, a tapasztalatok értékelése bármilyen helyzet 
uralásában segítséget ígér. (Géczi - Striling - Tüske, 2000) 

A különböző emberi képességek a világ teljességét egymástól eltérő módokon 
ragadhatják meg, s különböző világnézettípusokat eredményezhetnek. Az érzéki el- 
rendezettséget hangsúlyozzák a művészi világképek, a hit érzelmén alapulnak a vallási, 
a ráció használatán a tudományos vagy filozófiai világképek. E három típus egyaránt 
összefüggő, ellentmondásmentes, saját szabályai által lehetőleg megmagyarázható 
rendszert épít ki. A hétköznapi világképek kialakítását az ember akarata hatja át; cél- 
juk a célszerű igények kiszolgálása s interpretálása. A különálló, egységbe nem állít- 
ható összefüggések használata alkalomszerű, s a mindennapok teljességében ígér 
használható egyéni vagy közösségi útmutatást és magyarázatot. Az emberek egyéni 
világképén belül, értékei és érdekei szerint e világnézettípusok különböző elegye nyil- 
vánul meg. 

A világképek egymást követő s egymással együtt jelentkező történeti formái: az 

ősi, mágikus (vagy archaikus) világfelfogás, a mitologikus világfölfogás, s az Európá- 
ban az i. e. VII. században, a Mediterráneumban megjelent tudományos (vagy filozófi- 
ai) világfelfogás. Mindegyikben megjelent az ember szándéka, hogy hasson a környe- 
zetére, s azzal egységet alkosson - a tagolást éppen az ember és a természet egysége, 
illetve elkülönbözése jelentette. A mágikus világfelfogásokban közös tulajdonság az, 
hogy hasonlóság van az ok és az okozat között, az előzményhez hasonlatos lesz a kö- 
vetkezmény, továbbá, hogy az egyszer már megmutatkozó kapcsolatok tér- és idővál- 
tozástól függetlenül, a netán fennállt fizikai kapcsolat elvesztése után is megmaradnak. 
A mágikus kor embere egy olyan antropomorf világfölfogást konstruált, amelyben 
megtalálta a maga alávetett helyzetét is. Kevésbé ellentmondásos rendszerek születtek 
a mitologikus világképekben. Az ember és világa közötti viszony egyértelműbb, a 
történetekké összeálló mítoszok stabilan meghatározták az ember tevékenységét. Az 
emberi tevékenység ismételten megjelenő tudáselemei, amelyek az élelemszerzéssel, 
egészségmegőrzéssel, szakrális tevékenységekkel függtek össze, hozzájárultak, hogy a 
megfigyeléseket, a tapasztalatok alapján tisztázódó fogalmakat, a módszert, a gondol- 
kodást összefüggéseik alapján rendszerbe álljanak. A filozófiai világképek (amelyek 
legkorábban csak bölcseletnek, s még inkább természetbölcseletnek láthatóak) tartal- 
mazták a legtöbb kritikai elemet, s a leginkább ezek tekinthetők dezantropomorfnak. 

A világról alkotott fogalmi rendszerben kezdetben nem különíthető el mindaz, 
ami utóbb a művészethez, a valláshoz, a tudományhoz tartozik. Az a tudás, amit az 
ember létezőnek talált, és fogalmilag megragadott, a bölcseleti rendszerekben gyűlt 
össze. Bennük differenciálatlanul szerepelnek az utóbb a tudomány, a filozófia és a 
gyakorlat tárgyköréhez tartozó elemek: azok elkülönülése a társadalmi munkameg- 
osztás, a tagozódás, a felgyűlő tapasztalatok eredményeként mutatkozott meg. így 
érthető, hogy a tudományos vagy filozófiai világszemléletek első formái a természetre 
vonatkoztak. Az egészre vonatkozott a korai tudás, s csak később, a gyakorlat ered- 
ményeként jelentkeztek a szaktudások, amelyek csillagászatként, orvoslásként, geo- 
metriaként, mechanikaként stb. elkülöníthetőségüket és önállóságukat hangsúlyozták. 
Az egy csoportba sorolható tapasztalatok, ismeretek s a belőlük levezethető fogalmak 
a résztudományok kialakulásához vezettek, s ezek a résztudományok adták idővel a 
tudományt. Másrészt az igény, amely a részlegesség vizsgálata mellett fontosnak ta- 
lálja a teljes, az egész összefüggéseinek megjelenítését, eredményezte a filozófiát. A 
résztudományok (amelyek ekkor még leginkább a természet milyenségére tettek meg- 
állapításokat) és a filozófia elválása a görög világban, az i. e. IV. században követke- 
zett be. Arisztotelész metafizikájában már azt állította, hogy a filozófia egyetlen, a 
részleteket vizsgáló szaktudománnyal sem lehet azonos. 

A filozófia és a tudomány fejlődése párhuzamosan, egymást áthatva haladt. Kap- 
csolatuk vizsgálata nélkül egyiknek a fejlődése sem érthető meg. A tudomány a gya- 
korlat igényei, az általa felkínált lehetőségek révén differenciálódott, s nem sűrített 
magába világnézeti szempontokat, még ha nem is nélkülözte azokat. A filozófia a 
részterületek közösét vizsgálva, az egészet, a lényegeset, a mindenhol megjelenőt ál- 
lítja vizsgálata tárgyául. Miként a tudomány, úgy a filozófia is részterületekre bomlik 
szét, megjelenik benne az emberi oldal (ismeretelmélet), az embertől független, általa 
megismerhető valóság oldala (lételmélet) és a konkrét-gyakorlati oldal (pl. a logika, 
esztétika, etika, vallásfilozófia, tudományfilozófia) kitüntetett vizsgálata. 


48 


A VILÁGKÉPEK TÖRTÉNETI FORMÁI 


Az európai természetfogalom történelmileg változó. A természettel a különböző korok 
más-más tudományos és/vagy filozófiai viszonyban voltak, másként határozták meg 
az univerzumot, s más-más arányú halmaznak tudták benne a természetet. Van, ami- 
kor a természet azonos valamennyi létezővel, van, hogy az ember elválik a természeti 
világtól, s van, amikor éppen a csillagok világa, átmeneti formát képezve a természet 
és a szellemvilág között, kerül ki a természet tiszta hatóköréből. 

A különböző korszakok világképei az univerzumról, az annak részét képező ter- 
mészetről s a természetfölöttiről való különféle elképzelésekre épültek. A természet- 
filozófiák különféle természetfogalmakat alakítottak ki, s már a görög antikvitást is 
eltérő típusokkal jellemezhetjük. Az archaikus álláspont szerint (Anaximandrosz, 
Hérakleitosz) a lét és a létezők egységet képeznek, nincs különálló természet sem. A 
természet tartalma háttérben marad a határtalan, szüntelen változó mindenség műkö- 
désében. Ez az álláspont - amelyhez közel állnak a keleti természetfilozófiák kínálta 
világképek - nem igényelte a természetre vonatkozó tudás résztudományokká szerve- 
ződését. A létesülést phüszisz-nek (természet), nevezték, amely maga a lét, s e foga- 
lomba nem tartoztak bele a létezők. Ily módon az ember, bár nem különült el a 
phüszisztől, de nem is része annak. 

Az analitikus szemléletűek a létező dolgok meghatározását, azok tulajdonságait, 
fennállásuk körülményeit vizsgálták. A dolgokat belső tulajdonságaikkal azonosítot- 
ták, a természet pedig a dolog természetével vált azonosíthatóvá. Vizsgálták a moz- 
gást, az időt, a természet elemeit, az elemiség mibenlétét, a természet forrását, az ele- 
mek struktúrába állíthatóságát. Arisztotelész vagy a későbbi korok tekintélyei (akik 
Arisztotelész szemléletére hivatkoztak) a természet létezőit, a létezők tulajdonságait és 
egységképződéseit tanulmányozták. Arisztotelész az, aki a természetet nemcsak a 
dolgok tulajdonságainak, hanem a létezők sokaságának is tekintette, azaz kétféle je- 
lentést tulajdonított a phüszisznek. 

A görögség legelterjedtebb természetfogalma a természet terjedelmét vizsgálta, a 
létező dolgokat pedig azonosításuk után rendszerbe foglalta. Ennek az extenzív, rend- 
szerező szemléletnek szüksége volt a résztudományok eredményeire, azokat fölhasz- 
nálva szervezte meg természetképét. 

A természetfogalom különböző használata mutatkozott meg a természetképek és a 
világképek történelmi formáiban. Ezek az ember és a természet primátusát különbö- 
zőképpen értelmező, a két pólus között elhelyezkedő változatokként jelentkeztek. 

Az antik mitikus világkép az antik természetkép s a természetfilozófia megjelené- 
sével együtt alakult ki. Több változata terjedt el, amelyek mindegyike a rendezett világ 
lényegének áttekintésére vállalkozott. Számos alternatív megoldás született, amelyek 
közül a milétoszi természetfilozófusok. Platón és a természettel, a csillagokkal, az 
állatokkal, a növényekkel és az emberrel egyként foglalkozó Arisztotelész nézetei, 
továbbá a hellenizmus korának sztoicizmusa, epikureizmusa és szkepticizmusa s az 
alexandriai természetfilozófia változatai léteznek. 

A középkori organikus világkép kifejlődése két szakaszú. Az antik eredetű tudás 
krisztianizálódása a patrisztika idején következett be, s a Platónhoz és követőihez kap- 
csolt ismeretek szigorú hierarchizálása, a teológia előtérbe kerülése s kérdéseinek 
megválaszolása vált fontossá. A világ az isteni elrendezettség eredményét mutatta, s a 
dolgok megismerése voltaképpen Isten megismeréseként jelentkezett. 


A patrisztikában e világkép „szellemvilágának" és „csillagvilágának" a struktúrája 
és tartalma tisztázódott, míg a skolasztika - Arisztotelész természetismeretét föleleve- 
nítve - az „elemi világ" megismerését állította előtérbe. 

A reneszánsz vitalista világkép a középkor világképét alakította át. Miközben 
elfogadta annak eleve elrendelt, merev, változtathatatlan struktúráját, a Létezés lánco- 
latában az elemi világ legfelsőbb szintjén álló embernek akarattól függő mozgást 
adott. Az ember önérvényesítési lehetősége az emberi tevékenység, a gondolkodás, az 
emberkép megváltozását és egy új világkép megjelenését tette lehetővé. 

A mechanisztikus (mechanikai) világkép a reneszánsz természetfilozófia alapjain 
állva a 16-17. században, a tudományok differenciálódásával, a fizika eredményeinek 
világképbe épülésével teljesedett ki. A világkép hangsúlyos elemévé vált az a termé- 
szetkép, amely lényegét tekintve egy mechanikai modell. A mechanisztikus világmagya- 
rázat mellett egyéb, azzal ellentétes eredmények is megnyilvánultak, összefüggésben 
azzal, hogy a kémia, a geográfia és a biológia szaktudománnyá alakult. 

A spekulatív természetfilozófia a racionalista világkép számos változatához járult 
hozzá. Goethe, Alexander von Humboldt, Herder és követőinek tanai a mechaniszti- 
kus természetképhez illeszkedő világkép bomlásához vezettek. A 18-19. században 
Európában párhuzamos módon egymás mellett éltek a romantika, a materializmus és a 
pozitivizmus egymástól eltérő világképei. Éppen ezért ezt a korszakot a torlódó világ- 
képek időszakának tekintjük. 

Az egymásra következő világképek vagy az elemeiket adó egységek váltakozásá- 
ban megfigyelhető, hogy egyes gondolatok, módszerek kiiktatódtak, mások eredeti 
vagy átalakult formákban tovább éltek. Az egyes korszakok népessége egyidejűleg 
több világkép elemeit birtokolta. A világkép kialakítását hol a mindennapi praxis, hol 
a tudomány, hol a szaktudományok, hol a filozófia siettette, s leginkább a világhoz 
közelítés, az ismeretek megszerzésének módszerében ragadható meg az a változás, 
amely tárgyaihatóvá teszi e történetet. 

A TUDÁSMINTÁZATOK 

Tapasztaljuk, hogy ugyanazokat a tényeket Európa különböző pontjain nem egyszer 
különféleképpen értelmezték. A problémákra karakteresen eltérő választ adtak a más 
szempontból netán hasonlító kultúrák is. Van, ahol egyes kérdéseket árnyaltan lehetett 
leírni, máshol már a kérdés fölvetése is nehézségeket okozott. A természetről másként 
gondolkodtak az antikvitás korában, másként a keresztény organikus világképet isme- 
rők s másként a felvilágosodás idején élők: a pogány filozófusok némelyike szerint a 
természethez csak részben tartozik hozzá a csillagok világa; a középkori keresztények 
intelligenciával rendelkező, tisztán szellemi dolgoknak látták azt; a felvilágosodás fizi- 
kusai pedig azokkal a törvényekkel tudták jellemezni, amelyek a földi világra is igazak 
voltak. Az európai tudományok között például nem volt helye olyan diszciplínáknak, 
amelyeknek az iszlámban évezredes hagyománya volt, és fordítva. Amit a reneszánsz 
utáni kereszténységben művészetnek tekintettek, máshol nem. 

A civilizációkat összehasonlító kutatások során az utóbbi időkben - igaz, csupán 
az európainak nevezett kultúrkörön belül - két kérdéskör került előtérbe. Az emléke- 
zés, az emlékezet kulturális alakzatairól egyre több elgondolás született, (v. ö. 

Assmann, 1992; Yerushalmi, 2000). S ugyan az európai civilizációk alakzatainak ösz- 
szevetését minden korszak elvégezte, de az utóbbi időben ismét vizsgálatba vonták a 
megkülönböztetések okát és magukat a különbségeket. (Brague, 1994). Európa négy 
kulturális hasadása következményének föltárása a kultúratudományok vizsgálataiban 
pedig a kiindulási pontot jelenti. 

A négy nagy kulturális hasadás rávilágított, hogy a világképek - a múltról, jelen- 
ről, jövőről referáló ismeretek és szabályok rögzített elvek szerinti mintázata - a meg- 
határozóak az univerzumról és az emberről szóló tudás kialakításában, az ember mű- 
veltségfelfogásában s abban, hogy a világról szóló ismereteket mely intézmények s 
miként strukturálva képesek azt az emberek kortárs csoportjai és generációi között 
átörökíteni. A világképbe rendezett ismereteknek a korszak mértékadó értelmiségijei 
(papjai) által kiválogatott lényegét az ismereteket átörökítő helyeken, köztük az okta- 
tási-nevelési intézményekben történt meg az ellenőrzött átadása. 

Túl azon, hogy a tudásátadás két alapvető formája logikai alapon került megneve- 
zésre, az ismeretszerzésben a saját, induktív módon megszerzett tapasztalatnak és a 
mások által szerzettek átadásának egyaránt jelentősége van. Minthogy e kérdéssel az 
iszlám, a zsidó és a keresztény nevelés is szembesült, mielőtt tartalmuk kifejtésére sort 
kerítenénk, fel kell tennünk a kérdést, hogy mely kulturáhs átörökítési móddal rendel- 
kező civilizációk, illetve e civilizációk milyen müvelődéstörténetileg körbehatárolható 
alakzatai számára jelentett problémát a tudásátadás ilyen megkülönböztetése. 

Jan Assmann szerint valamennyi kultúratudománynak új nézőpontot kínált az, 
hogy a művészetet, irodalmat, politikát, társadalmat, vallást és jogot, de tegyük hozzá, 
az emberi gondolkodással és a tudás átörökítésével kapcsolatban álló valamennyi tu- 
dományt is összefüggésükben kell látnunk. {Assmann, 1999) Az emlékezésben betöl- 
tött szerepük alapján bizonyulnak összevethetőnek e területek. A kulturális emlékezés 
formáiról, hordozóiról és a kommentálásról, a kollektív emlékezésről, annak nemzeti 
történeti változatairól iskolák sora számolt be. Az antikvitásban elterjedt formákat, a 
zsidó tradíció továbbélését, az emlékezés eszközeinek és hordozóinak históriáját mo- 
nográfiákban tárták föl, s ezzel újabb és újabb, eddig a művelődéstörténet tárgyát ké- 
pező adatat és friss szemponfrendszert kínáltak a történetírás számára. 

A KULTURÁLIS EMLÉKEZET MODELLJEI 

A civilizációk alapvető problémája, hogy milyen formába képesek öltöztetni az emlé- 
keiket. Az emlékezés, amely a múlfról szól, egyben iránymutatást jelent a jelen meg- 
tapasztalásához és a jövő elképzeléséhez. S arról is szólt, hogy az embernek milyen 
kötelezettségei voltak. A kulturális folytonosság az emlékek által valósulhat meg, s az 
emlékeket az emlékezet technikái rögzítik. 

Mint arra Assmann is rámutatott, az emlékezetnek négy formája ismert. A 
mimetikus emlékezet az utánzás révén születik. A használt és készített tárgyakban is 
tudás jegecesedik ki, s ezt tekinthetjük az emlékezet tárgyias formájának. A kommuni- 
katív emlékezet a beszéd és a vele együtt járó kommunikáció. A kulturális emlékezet - a 
mimetikus-rituális, a tárgyi és a verbális és nem verbális kommunikáció formáin túl - az 
értelmezést is áthagyományozza. 

Az emlékezet, amely a tudásnak a múlfra vonatkozó részét és a narratív aspektu- 

sát foglalja magába, illetve a világkép azonosak abban, hogy útmutatást adnak az 
egyéni és a közösségi élet dolgainak magyarázatára, miközben az egyes elemeket 
rendszerbe foglalják, s így megőrzik. Az emberi faj első két világképtípusa, az archai- 
kus és a mitikus forma közti határvonalat az írás megjelenése, a hagyomány írott szö- 
veggé formázódása jelentette. De ez egyben azt is jelentette, hogy az utánzás és is- 
métlés helyére, ami az ismeretanyag fennmaradását biztosította a közösségekben, az 
anyagi hordozókon rögzített jelekkel, szimbólumokkal történt megjelenítés került. Az 
írás átveszi a mimetikus és szóbeli tudásátadás szerepét, s ettől kezdve a rituáhs cse- 
lekvésekben az ismétlések száma egyre csökken. 

A világképbe rendeződött ismeretek szóbeli átadását a mezopotámiai kultúrákban 
először kiegészítette egy írott jelekkel történő rögzítés, amely a térben és időben tá- 
vollevők közötti közvetítést biztosította. Az írás, amely egyidejű a tudásátadás intéz- 
ményi átadásának igényével, a tudás tartalmát, a tudás megszerzésének eljárásait s az 
elképzelhető és megszerezhető tudás alakzatát is meghatározta - ezért nem csak nar- 
ratív tartalmak hordozója. Az írásnak azonban egyéb funkciói is voltak, s ezek egyike 
az, hogy az ismereteket akkumulálta, s lehetővé tette, hogy azok is elraktározódjanak, 
amelyek csupán a speciális használók számára tartalmaznak jelentést. Az írással rög- 
zített ismeretek három csoportja, a gazdasági jellegű adatok archiválását, az uralko- 
dást, valamint az identitást biztosító mítoszokat, azaz a világképet biztosította. 

A folyó menti társadalmakban vetődött fel először az, hogy az emlékezet olyan 
mintázatot hozzon létre, amely tartalmazza a csoport kultúrájának lényegi közös je- 
gyeit. A közösség tagjainak azonosítása ezen mintázat: az elsajátított és megtartott, 
értelmezett és emlékezésben jelen lévő kultúra révén jött létre. Ezzel egyidejűleg az 
egyéni emlékezet jelentősége csökkent. 

Az ókori világban a mezopotámiai-egyiptomi térségben jött létre az első, a saját 
kulturális hagyományozásra épülő társadalmi modell. Azonban nem ez a liturgiát, 
képet és írásbeliséget együttesen felhasználó mód volt az, amely a mai, európai iden- 
titást megteremtette. Ahhoz mindenekelőtt a zsidó, de még inkább a görög hagyomá- 
nyozás modellje járult hozzá. 

Az egyiptomi társadalomban a kulturális áthagyományozás nem nyelvi, hanem ki- 
zárólagosan kvázi-nyelvi eszközökkel járt együtt. A cselekvés, a viselkedés, a képi és a 
nyelvi jelbehség együttes használatára utasított e kultúra. A kívül-belül hierogUfákkal 
teleírt templomot, amelyet egy papvezető segítségével lehetett bejárni, tekintjük az 
egyiptomi áthagyományozás modelljének. Azaz templomi rítussal, irodalommal és kép- 
pel együtt történt a hagyományokba történő bevezetés. Az egyiptomiak konzervativiz- 
musát jelzi, hogy a kánonok megsértését nem tűrték, s az örökség folülírása tiltott volt. 

Egyiptom a zártságra, a meg nem változtatható kinyilatkoztatásra példa: ahol a 
rendet a rítusok biztosítják, a rítusok formáját pedig legkevésbé éppen a nyelvi szöve- 
gek kínálták. Az egyiptomi fölfogás szerint a templom struktúrája az a kánon, amely 
biztosítja a kozmosz és a társadalom rendezettségét. 

Izrael a kollektív emlékezést nyelvi úton valósította meg, egy szövegkánont ho- 
zott létre. A rögzített szövegekbe rendezett hagyomány a múltra emlékezésre szólít fel, 
de ezeket a kinyilatkozott és lezárt hagyományokat értelmezni is szabad. A huszon- 
négy könyv egy szétszóratott nép identitása számára adott közös keretet, a benne rög- 
zítettekjelentették a lehetőséget a törvényekkel és a történelemmel való azonosulásra. 
A rovásírásos kultúrákban az emlékezés a jogi és közigazgatási emlékezésre szűkült le 

- Izraelben kibővült a történelem szférájával. A zsidóság a szövegkánont, és az általa 
kanonizált rítusokat tekintette csupán sérthetetlennek. A kulturális örökség reprezen- 
tálója az Ószövetség, amelynek ismerete a zsidó lét kritériuma. A szövegen alapuló 
kulturális folytonosság azonban korlátozott érvényű: az írott nyelv kizárólag mással- 
hangzókat ismer, a szöveg megértése így kommentár nélkül lehetetlen. A zsidó hagyo- 
mánynak csak az lehet részese, akit a közösség bevezet az írás helyes értelmezésébe. 

A görög kulturális áthagyományozás a közösségi szempontok mellett az indivi- 
duális elképzelések érvényesülését is támogatta. A magán- és mássalhangzókat is is- 
merő, a hangokat hűen követő betűírás par excellence lehetővé tette, hogy az, aki el- 
sajátította az olvasást, olyan szövegeket is el tudjon olvasni, akár a közösség segítsége 
nélkül, amelyekről semmiféle előzetes ismerete nem lehetett. Görögországban alakult 
ki az összes hangot követő betűírás, melynek rugalmassága alkalmas a szóbeli hagyo- 
mányok változatosságának követésére. A görögség szinte teljes egészében írásos kul- 
túrának tekinthető. A görög írás az individuális nézetek rögzítésére és terjesztésére 
kínált lehetőséget - s ez az út, amely a történeti európai civilizáció irányát kijelölte. A 
sérthetetlen, közösségi kánon szerepe erősen csökkent, az egyéni elképzelés értéke 
pedig megnőtt. A sokféleség idővel felvetette az összehasonlítás és a rendszerezés 
igényét, azaz a filológia szerepét. Amellyel ugyan a görög szofisták és filozófusok is 
gyakran éltek, de az intézményesedése csak a hellenizmus idejében, Alexandriában, a 
ptolemaida fáraók könyvtárában következett be. A hellenizmusban megkezdik a múlt 
szövegeinek gyűjtését, rendszerezését és összehasonlítását: egy koherens rendszer jön 
létre, amely azonban nem tekinthető nemzetinek. A felgjóílt tudást szabad interpretál- 
ni, egyéni módon értelmezni: a szövegek között is létrejöhet az a szabadon alakítható 
viszony, amely a térség görög népességét jellemezte. A görög gyakorlat adja a későbbi 
európai fejlődés alapját. 

EURÓPA KULTURÁLIS HASADÁSAI 

Az európai kultúra ma is jelenlévő, egymástól karakterisztikusan különböző, nagy 
változatait célszerű kialakulásában áttekinteni. Az egymás ellenében létrejött, önma- 
gukat eszerint is meghatározó civilizációk egymástól jelentős mértékben eltérnek, s 
érdemes a különbözés okait éppúgy föltárni, mint azok következményeit. A civilizáci- 
ós eseményekről történő legtöbb elmélkedés legtöbbször nem vezet igazolt eredmény- 
re, ha nem látjuk azokat a történelmileg kimutatható tények együttesét, amely hatása 
alatt formázódtak meg a vizsgált folyamatok, tények stb. 

Az európai civilizáció történelmi okok miatt kialakult négy nagy megosztás 
eredményeként létrejött mintázatként írható le. Egységességét a földrajzi okok bizto- 
sítják, a különbségeket az eltérő gazdasági, kulturáhs és társadalmi fejlődés történeti 
változatossága magyarázza. Európa megosztása két tengely mentén, kelet és nyugat, 
észak és dél tengelyével írható le. Az első észak-déli tengely menti elválás kezdő- 
pontja a Nagy Sándor és hadvezérei által létrehozott hellenisztikus birodalom kezdete 
s a Római Birodalom kialakulása által jött létre. A mediterrán világ polgárok által 
lakott területét, az oikumenét civilizáltnak, többi részét pedig barbárnak tekintették. A 
hellenizmus alatti és a római területek egybeesése nem teljes, ez a mintázat tehát csak 
közelítő mértékben írja le az első kulturális megosztást. Ugyanakkor a hellenizmus 

kulturális hagyományán tovább fejlődött a római világ, s az abban a térségben megje- 
lent kereszténység az időszámításunk utáni 4. századra egyetemessé (katolikussá) 
formálta e térséget. 

A kelet-nyugati tengely mentén létrejött második felosztás a mediterrán térség 
magas kultúráját szinte pontosan kettéhasította. Ez az esemény a 7. és 8. században 
jött létre, s a római mare nostrumból (arabul bahr Rum) fokozatosan elkülönült a kez- 
detben csak arab népességből álló, s nem keresztény vallású térség. Az iszlám első 
100-150 éve alatt Észak-Afrikán, Szicílián át Andalúziáig, Kis-Ázsiában Palesztinán, 
Szírián keresztül Anatóliáig és Dél- és Közép-Ázsiáig terjeszkedett. Ennek folyamán 
az arabság örökségévé vált nem csupán a hellenisztikus, de a helyi - például perzsa, 
indiai - hagyomány is. Ugyanakkor hatott rá a vele egyre élesebb konfliktusba kerülő 
bizánci, majd a bizáncit hellyel-közzel támogató nyugati keresztény világ. Az arab- 
keresztény szembenállás a két térség kulturális centrumát eltávolította egymástól, a 
kezdetben legfontosabb kalifátus fővárosa, Damaszkusz szerepét a kereszténységtől 
távolabbi városok, például Bagdad, Kairó s mások vették át, az eleinte Róma- 
központú kereszténység központja pedig nyugatabbra, illetve északabbra, a Loire és a 
Rajna közé került. A keresztény világ terjeszkedése a továbbiakban Közép-Ázsia felé, 
majd a kontinens felfedezése után Amerikára irányult. 

Az arabok által elzárt, illetve arab fennhatóság alatt álló területeken a keresztény- 
ség tovább élt, de az örmény, grúz, a közép-ázsiai és kínai nesztoriánus térség, az eti- 
óp, illetve a szír keresztények vallásalakulatai a Földközi-tenger térségének vallási 
fejleményeit nem követték. 

A harmadik, észak-déli irányú kulturális hasadás is az összefüggő keresztény 
térséget érintette. A Római Birodalom keleti és nyugati térsége másként viszonyult a 
kereszténység kezdetének műveltségképéhez. A keleti térségben a görög, a nyugatiban 
a latin örökséget tekintették inkább folytatásra érdemesnek. A skizma kialakította az 
egymással megbékélni képtelen, a mai értelemben vett katolikus, Róma-központú 
nyugatot, illetve a Bizánc körüli ortodox keletet. 

A kelet-nyugati irányba futó utolsó hasadás a 16. században következett be, s 
Közép-, Nyugat- és Észak-Európát érintette. A reformáció-ellenreformáció a keresz- 
tény örökséghez való különböző viszony mentén protestáns és katolikus területre kü- 
lönítette el a kontinens addig egységesen katolikus népességét. 

A folyamatok eredményeként ma Európát iszlám, ortodox, protestáns és katolikus 
hagyományon alapuló világnak láthatjuk, amelyekben azonban az antikvitás zsidó és 
pogány öröksége egyként kimutatható. A kulturális hasadások vallási jellegük ellenére 
az európai társadalomtörténet legnagyobb hatású folyamatai voltak: eredményükként 
jöhettek létre a különböző korszakok eltérő társadalomtörténeti, gondolkodástörténeti, 
mentalitásbeli sajátosságai. A térségek önmeghatározása többnyire a többi térség sa- 
játosságának megítélésével járt együtt, s állandó, kölcsönös hatások révén alakult ki a 
vallási, világképi, s azt követő ember- és műveltségképi specifikumok sora. 

A TUDÁSÁTADÁS EGYIK FORMÁJA: AZ ÍRÁS ÉS OLVASÁS 

Az ember egyedi emlékezete mellett a közösségi emlékezetet is használja. A közössé- 
gi emlékezési formák a kultúra lényegére, működésére, közvetítésére világítanak rá. A 

kulturális értékek megtartása szükségessé tette, hogy annak adatait ne az egyedek 
idegrendszerében, hanem valamilyen attól független módon, külsőleg tárolják. Ez 
egyszerre vetette fol az intézménytől független, másként természetes nevelés, az in- 
tézményes keretek, a szakemberek és a jehendszerek szükségességét. A szimbolikus 
megjelenítésben, az írásban együtt jelentkezett a szokásosnál nagyobb hatóterületű 
kommimikáció és a tárolás. Ezt nevezzük a tudás, az információ objektiválásának. 
Erre egyként szüksége volt a gazdaságnak, a politikai hatalomnak és az identitást adó 
mítoszokat igénylő közősségeknek. 

Az írás kialakulása átalakította az emlékezetkultúrát: homogenizálta a közösségi 
tudást, relativizálta az egyéni emlékezetet, túlterjedt egy korszakon, megváltoztatta a 
kommunikáció gyakorlatát, a tudás és a kompetenciák fölvételének módjait. Az 
individumokra kifejtett hatásánál jelentősebb a társadalmi kommunikációban betöltött 
szerepe, hiszen óriási mértékben megnövelte a kulturális emlékezet lehetőségeit. 

A tudás fenntartását és átadását intézmények és intellektuális technikák szolgál- 
ják, amelyek különbözőségei és egyediségei az egyes korszakokat jellemzik. Másként 
használta, értette és fogadta be az írást és az olvasást az antikvitástól kezdve egymást 
váltó társadalmak embere, másképpen alakultak az író és/vagy olvasó emberek kom- 
petenciái, mint az írástudatlanoké, mások a normák és a konvenciók a különböző kö- 
zösségekben, s korhoz kötött annak a tudásnak az értéke is, amely írott, akárcsak az, 
ahogyan azt elolvassa és értelmezi az olvasója. 

Az olvasás története élesen szakaszolható. Eltérő gyakorlatok mutatkoztak a gö- 
rög és a hellenisztikus világban: a szóbehség és az írásbeliség egjoittese különböző 
változatokat eredményez: írott diskurzust, nyilvános olvasást, felolvasást, néma olva- 
sást, hagyományrögzítést és szórakoztatást ugyanúgy, mint az univerzális és a racio- 
nálisan kezelhető gyüjteménj^, a könyvtárat, amely munkaeszközül szolgált vagy ép- 
pen olvasók különböző igényeit elégítette ki. 

A görögség szövegtekercseit a latinitásban a 2. századtól a kódexek váltották fel. 
A nyilvános és magánkönyvtárak az olvasási igény megváltozását jelezték, s az olva- 
sók között a nők is megjelentek. A lapozható könyv más írási, szövegszerkesztési és 
olvasási szokásokat eredményezett, s ezt a latin nyelvű, nyugati kereszténység inkább 
folytatta, mint a görögkeleti. A bizánci területeken a laikus olvasás, az alsó- és felső- 
fokú nyilvános oktatás a középkor végéig fennmaradt, s a hangos, antik olvasási mó- 
dot követték. A nyugati civilizáció ellenben kifejlesztette a csöndes vagy mormoló 
olvasási módot. A patrisztika idején az olvasható művek száma korlátozott volt, ezek 
csakis az egyházi és szerzetesi világ tagjai számára voltak elérhetőek. A kódex formai 
átalakulása a funkció változásait követi: szétválasztják a szavakat, grafikai jeleket 
alkalmaznak. A skolasztikában a korábban szétvált írás- és olvasástudás közelebb 
került egymáshoz, a könyv az intellektuális munka eszközévé vált, a könyvtár nem- 
csak a hagyományok gyűjtőhelye, de az olvasást kiszolgáló intézmény is lett. Kiala- 
kult a skolasztikus, közösségi olvasási mód, és az olvasói igények alapján megjelen- 
nek a válogatások, gyűjtemények és különböző segédkönyvek. A 15. században, a 
könyvnyomtatás megjelenése után a könyv továbbra is a kódexek formáját követte, 
csak utóbb jelentkeznek azok az újítások, amelyeket a technika lehetővé tett. A huma- 
nisztikus olvasási mód a tudós gyakorlat megerősödése volt: az egyéni idézési módok, 
az összehasonlítás lehetősége a korábbi tudás átrendeződéséhez vezetett. A humanista, 
értelmező olvasási mód az olvasás első nagy forradalmasítója. A 16-17. századi vallási 

refomok eredményezik a másodikat, amikor a külső kontrollt vesztett egyéni olvasás 
szabaddá vált. A 19. század a nőket és a gyerekeket is bevonta az olvasók körébe: ettől 
kezdve szinte mindenki elsajátította az olvasás képességét. 

Az írás- és olvasástörténet nélkül a civilizációs sajátosságok leírhatatlanok. Az 
európai kultúra írásos kultúrává válása a homéroszi szövegek lejegyzésével egyidőben 
indult el. Mindezzel együtt a szövegek egymással összevethetősége s jelentésük ily 
módon történő szétterülése lesz e kulturális emlékezet egyik értéke. S ehhez hozzá- 
tartozik az eredetnyomozó filológiai szemlélet, amely a kanonizáció formáihoz nagy- 
ban hozzájárult. A szöveg alkotója és olvasója a kanonizáló eliten kívül álló személy 
is lehet. De ezen írásmód következményei között kell számon tartani a filozófia meg- 
jelenését is: az intertextualitás ezen formája értelmében a régi szöveg olyan jelentéssel 
egészül ki, amelyről korábban nem esett szó. 

AZ ISKOLAI, INTÉZMÉNYES TUDÁS 

Létezik-e a tudásnak intézményes és intézményen kívüli formája? S ha igen, van-e 
köztük különbség? Mi az eltérés azon tudásegyüttes között, amelyhez az intézmények 
egyikében, az iskolában, s amelyhez nem intézményesített formában jutunk? 

Az iskola intézménye a társadalom elitje által, csoportosan konstruált ismeretek 
átadásáért és azok életben tartásáért felelős, s egyidős az emberi társadalom kialakulá- 
sával. Itt történik meg a tudásátadás legfontosabb technikáinak, az írás-olvasásnak és a 
matematizált gondolkodásnak az elsajátítása. Kiknek, miért és mi a célja a tudás át- 
örökítésével a különböző korok folyamán? És az iskolában algoritmizált minták mel- 
lett van-e lehetőség más módokra is? Melyek azok a fejlemények, amelyek elvezetnek 
a modem neveléstudomány sajátosságaihoz? 

A diszciplína 

A neveléssel foglalkozók nézeteit befoglaló diszciplína sem művelődéstörténeti kor- 
szakonként, sem a kulturális hasadásokkal megosztott Európa különböző térfelein nem 
lehet azonos. Amikor a kulturáUs javak átadásának legsikeresebb módjává az írásbeli- 
ség válik, az ehhez a technológiához hozzáférők lesznek az értelmiségiek. Az írás 
funkciója szerint pedig megkezdődhet az értelmiségi státusz változatainak elkülönülé- 
se. A mezopotámiai-egyiptomi kulturális áthagyományozás esetében az államszerve- 
zetben a vezető funkció az istenkirály hatalmát legitimizáló, a világképet és az írást 
egyként birtokló papé, akihez képest az orvos vagy az írnok szerepe másodrendű. A 
templom, majd a világiasodó ímokiskola intézménye a mitikus rend megmaradását 
szolgálta. A képzettebbek célja nem más, mint a papi rétegbe történő fölemelkedés. 

A görög világban önálló, a mezopotámiai-egyiptomi modelltől eltérő kulturális 
áthagyományozási eljárás körvonalazódott, s ebben - a múltat és a jövőt tekintve 
egyedülálló módon - a vallási és a nevelői-oktatói szerepek nem kötődtek egymáshoz. 
Ezzel magyarázható, hogy a különböző kultikus eljárásokról, a vallási szokásról kevés 
a forrásunk, különösen ahhoz képest, hogy mennyire gazdagok vagyunk az oktatási 
intézményekről, elvekről és gyakorlatról szóló bölcseleti és filozófiai feljegyzésekben. 
Érthető ez, mert az előző a közösség által gyakorolt volt, s kiesett az írásbehség vilá- 

gából. A görög hagyományok ellentmondása, hogy a széles körökben elfogadott, s 
ezért a nevelési intézményekkel meg nem támogatott ismeretek alig maradtak fenn, s a 
görögre következő rómaiság nevelésébe sem kerültek be. A görög világban a tanítói 
élesen elvált az egyéb értelmiségi szereptől. A nevelő a tanítványaival a kalokagathia 
eszméje szerint való, a szakmai és általános műveltség kialakítása érdekében enciklo- 
pédikusán összefogott ismeretrendszert és magatartást sajátíttatott el. 

Miként a görög, úgy a római világban sem az állam feladata a nevelés. És bár faji- 
nyelvi-nemzeti-mitikus identitást kifejező, világképpé rendeződő eszmények is alakí- 
tották, a papság itt sem jelent meg a nevelő intézményekben. Már csak azért sem, mert 
a műveltség megszerzésének támogatása a mindennapok szintjén a család kötelessége. 

Az európai antikvitásban a neveléstani problémák a magánélet részét formázó 
bölcseletben és filozófiában összegződtek. A kereszténységben azonban - a filozófia 
teológiába történő beolvadásával együtt - a nevelés a teológiához illeszkedett, és így 
közösségi funkciót kapott. 

A reneszánszban a nevelést érintő kérdések a teológián belül az etikába, a retori- 
kába és a közösség elmés meggyőzéséhez szükséges poétikába összpontosultak, s a 
19. századig ott is maradtak. 

A filozófia részeként tételezett pedagógia csak ekkor, a társadalmi, mentalitásbeli 
változások következményeként, s az irányadó világkép párhuzamos világelképzelé- 
sekké hullásával egyidőben kezdett diszciplinarizálódni. A filozófiától meghatározott 
pedagógia elképzelése kizárólag Európa egyik térfelén, a német felvilágosodás utóha- 
tása alatt álló térségben nyert elfogadást. Ott, ahol a pozitivizmus és az abból kifejlődő 
neopozitivizmus markáns hatást gyakorol a társadalomra, a filozófiai alapokon nyugvó 
pedagógia, mint önálló diszciplína kifejlődése nem következett be. A francia térségben 
önálló tudománnyá fejlődéséhez a szociológia és a társadalomtudomány eredményei 
járultak hozzá. Ebben az esetben az empirikus alapozás igénye és az törekvés jelle- 
mezte, s az, hogy a probléma értelmezése multidiszciplínáris módon történt. Az angol- 
amerikai térségben, ahol a pozitivista elvárások ennél erősebben érvényesültek, a pe- 
dagógia a szakmai elvárások megoldására professzionaUzálódott, s a pragmatikus 
kérdések módszeres feltárójává vált. 

Az európai örökség hellenisztikus hagyományához kapcsolt, és a középkorban 
három, egyre elkülönültebb irányt vevő, a peripatetikus, a vallástudósok által fejlesz- 
tett s a misztika képviselői által konstruált pedagógiai nézetei sem egységesek. Az 
arisztotelészi hagyományt vállaló elképzelésben a nevelési tartalmak hasonlatosan az 
európai középkorihoz, ahol a pedagógia a filozófia része. A két másik alapvető világ- 
kép szerint kialakult nevelési tartalmak más-más diszciplínakör - a jogtudomány, a 
teológia - nehezen körvonalazható, diffúz összetevői voltak. 

S ugyancsak más tudományhoz illeszthető a szintén görög-hellenisztikus hagyo- 
mányokon nyugvó, azok örökségét követő, a görög hagyományt ápoló kereszténység 
nevelését meghatározó pedagógia. Ebben a térségben, mivel az állam nagyon hamar 
felügyelete alá vonta az oktatást, és annak monopóliumát az egyháznak sosem sikerül 
megragadnia, a képzés tartalma az államhivatalnokok jogi-államigazgatási műveltségi 
igényét tükrözte. 

A mai Európában a neveléstudomány funkciójáról más-más vélemény körvonala- 
zódott a különböző kulturális hagyományokkal rendelkező térségekben, s ezért azok 
diszciplináris elhelyezése is eltérő. A hellenizmussal egykor közvetlenebbül rokonsá- 

got tartó iszlám, a keleti kereszténység s az erről leváló nyugati katolicizmus történe- 
tileg nem egyszer átformált hagyományai azonban nem oldódtak fel nyomtalanul a 
manapság világszerte leginkább követett modem - angolszász, francia és német - 
európai mintákban. 

A nevelés kérdéseivel foglalkozó tudomány helye a nevelésügyet meghatározó 
vallás és a társadalom fölötti állam egymáshoz való viszonyától, s az értelmiségi réteg 
pozíciójától fíigg. 

A vallás és a társadalom elválása 

Az intézmények, így a nevelési intézmények létrehozói kitüntetett helyzetűek: önmagu- 
kat s az általuk képviselt eszméket legaUzálják. Amikor i. e. 4000 környékén a sumé- 
roknál az írás megjelent, s azzal rögzített és kanonizált lett az első, az emberi közösség 
rendjét követő, szabályozó, s az ember normáit érvényesítő mitikus világkép, az írás 
birtokosai nem csupán a kultúra áthagyományozóivá, de a hatalom alakítóivá is voltak. 
A közösség működése és az értelmiségi működtetők viszonyát megingathatatlanná 
egyedül az írás- és olvasásképesség tette. Ekkor, és még hosszú ideig az írás- és olva- 
sástudás az első lépcsőfok a legteljesebb müveltség-együttest birtokló papi pozícióhoz. 

Az egyén teste és az emberi faj igényeinek kielégítése mentén kijegecesedtek az 
„ókori tudományok"-nak nevezett ismeretrendszerek, melyek egyik része a természet, 
másik a társadalom leírását tartalmazta. S mert az istenkirályi hatalmat szolgáló társa- 
dalomra a klerikus réteg, a papság adott magyarázatot, miközben annak rendjét fenn is 
tartotta, mind a papi réteg utánpótlását biztosító, mind az egyéb közösségi szerepekre 
felkészítő, a korabeh tudás valamennyi halmazát (agronómia, geomefria, aszfrológia, 
medicina, technika) magába foglaló oktatás e csoport kezében volt. 

A történeti korszakok és kultúrák nevelésügye - a görög-római szakaszt kivéve - 
a mitikus elképzelések fenntartóinak, a vallás(ok) szolgálatában álló, képzett elit tag- 
jainak kezében volt. A görög és római vallás papjai kevésbé jutnak szerephez a neve- 
lési intézményekben - vélhetően éppen azért, mert az oktatás tartalmi magvát amúgy 
is a világkép mítoszrendszere adja. A görög kultúrához tartozás a nevelés mindkét, 
klasszikus és hellenisztikus korszakában erőteljesebben kötődött az íráshoz és az olva- 
sáshoz, mint a valláshoz. 

A római nevelés, a vir bonushoz igazítva, sajátjának fogadta el a hellenisztikus 
eszményeket, s az állampolgári kötelességnek tekintett vallásgyakorlásnál fontosabb 
egy-egy etikai irányultságú filozófiai rendszer ismerete. 

A kereszténység Róma-központú nyugati változata s a görög hagyományoktól és 
annak tisztelőitől a 1 1 . századra végképpen elhatárolódó pápista katolikus kereszténység 
a Frank Birodalom létrejöttéig egy nemzetektől független, kizárólag az egyházi normá- 
kat figyelembe vevő művelődési rendszert dolgozott ki. A 9. század elején ír szerzetese- 
ket segítségül hívó Nagy Károly a birodalmában a keresztény teológiát középpontban 
tartó, pápai törekvéseket figyelembe vevő, területi elvet követő intézménystruktúrát 
honosított meg - amely aló. századig működőképesnek mutatkozott. Az ekkor megszer- 
veződő nevelési folyamatok szervezésében a klerikus értelmiségi állt a középpontban. 

Ugyan a reneszánsz felvetette a klerikusokat képző universitas felhasználásával 
történő literátorképzés lehetőségét - de ez ugyanúgy kevés ember számára biztosított 
művelődési alkalmat és életpályát, miként a papi képzés hagyományos egységei, illetve 

stációi (kolostori iskolák, plébániai iskolák, székesegyházi iskolák, stúdium generálék és 
universitasok). Az oktatás különböző helyszínein éppen annyi értelmiségi nevelésére 
vállalkoztak, amennyire az egyház befolyása alatt álló államoknak szüksége volt. 

Az oktatási-nevelési intézményrendszer előbb szorosan, majd lazább módon, az 
egyház intézményrendszerén belül, majd amellett működött. Az egyházi hivatalokban 
kívánt tartalomtól legtávolabb az udvari nevelés, valamint a céhes nevelés kívánalmai 
estek, de létüket indokolta a praktikus szükségletek tömeges megjelenése. A 13. századtól 
a városi polgárság a városi plébániai iskolák tartalmát világiasabb igényei alapján képes 
volt ugyan átformálni, de a fenntartótól való távolodás lehetősége fÖl sem vetődhetett. 

A reneszánsz világi műveltségű embere végezte el a műveltség kettéválasztását: a 
klerikus és a literátori tudás más-más karrierhez vezetett, s mindez a civilizációs ha- 
gyomány bevált eljárásait - a latin nyelven történő oktatást, a műveltségképnek meg- 
felelő tantárgyakat, a nevelői képzést - relativizálta. 

A reneszánszban a társadalom, az állam s az individuum tartalommal rendelkező 
fogalmának kialakulásával együtt az is megjelent, mindennek milyen lehetőségei mutat- 
koztak a nevelésben és az oktatásban. A platonikus örökség értelme szerint az ókori elit- 
képzés eszméje tovább élt, s a közösségben betöltött pozíció határozta meg az ismeretek- 
hezjutás mértékét. A nevelés, ami a tömeges képzést illeti, egyelőre nem volt közügy. 

A felvilágosodásig megbonthatatlan maradt a nevelés kisajátításában a keresztény 
állam és a vallás közötti egység. A nevelés közegét, tartalmát és célját a papi művelt- 
ség igényei alakították - amelyet pedig a matematika tisztaságával és bonyolultságával 
rendelkező konstrukciójú teológia uralt. Amint megkezdődött a modem értelemben vett 
tudományok körvonalazódása, megjelent az igény a tanári kompetenciák bővítésére is. 
Megkülönböztették az erkölcsre ható, a vallásos és a társadalommal összekapcsolt világi 
tárgyakat, a könyvnyomtatás jóvoltából hatékonyabb lett a tudás közvetítése, az olvasási 
szokások átalakultak, értékelni kezdték a mindenoldalúságra, azaz az önálló döntés le- 
hetőségére törekvést. A nevelés célját meghatározó keresztény organikus világkép, em- 
berkép, műveltségeszmény s az ezeket kiszolgáló intézmények szerepe csak akkor esett 
át lényeges változásokon, amikor az állam és az egyház egymáshoz való viszonyát vita 
tárgyává tehették. Az átértékelés eredményeként a keresztény állam már nem érezte 
kötelességének, hogy kizárólagossá tegye a keresztény teológia univerzumképet. S az a 
néhány, az évezredes hagyományt nem, kevésbé avagy másként követő világképi konst- 
rukció alig kétszáz év alatt tovább növelte az állam és az egyház távolságát. 

A gyereknevelés és az iskoláztatás a 18. században vált közüggyé - s alakult ki az 
állam által felvállalt népoktatás eszméje. Az állam átvette az egyháztól az intézmény- 
hálózatot s törekedett az irányítás átvállalására is. Kezdetben csak az ellenőrző szerepe 
növekedett, majd egyre bátrabban szólt bele a tartalmi kérdésekbe is. 

A nemzetgazdasági rendszerű, anyanyelvi kultúrájukra büszke államokban a klé- 
rus szerepe csökkent, de jelen maradt úgy a katolikus térségben, mint a három feleke- 
zetre tagolt protestáns világban. A népoktatás esetében, ha az erkölcsi nevelésben meg is 
mutatkozott a normaadó tevékenysége, valóban átadta a papság a terepet, de az elitkép- 
zés lehetősége még sokáig a kezében maradt. A felsőbb rétegek nevelését a katolikusok- 
nál a jezsuiták, a protestánsoknál a protestáns akadémiák és universitások végezték el. 

Mindez a 19. század végével institualizálódott. Az új, egymással párhuzamosan 
létező és ható világképek (romantikus, materialista, pozitivista) következményei meg- 
kerülhetetlenekké váltak. Az ember társadalmi szerepe, a nő és a gyerek képe minősé- 


gileg átalakult, a keresztény hagyomány megtört, a műveltségkép és a tantárgyi rend- 
szer leszakadt a középkor eszmevilágáról, s az etika, ha nem is vált le a vallástól, de 
megengedőbbé, emberiesebbé, mindenekelőtt szeretetet elfogadóbbá alakult. A neve- 
lésügy számos területe az intézmény fenntartójának megváltozása után még inkább 
kivonódott a vallás befolyása alól. 

A nemzeti nyelv oktatásban történő elterjedése is az állam szerepének megnöve- 
kedését követte. Az írás- és olvasástudó emberek arányának emelkedése az önképzés 
esélyeit növelte, s az író-olvasó ember könnyebben kivonhatta magát a közösségi cen- 
zúrák - pl. a közös vallásgyakorlatok - alól. Megjelentek a természettudományos és a 
köznapi gyakorlat fejlesztését vállaló képzőhelyek, s az állam morális kötelessége, 
mert egyre több gyermek került az iskolákba, a többféle képzési lehetőség fenntartása, 
valamint a képzési szintek határozott megkülönböztetése. A nemzeti nyelv, a termé- 
szettudományos ismeretek tömege, a matematizálódás, a kisebb csoportok egymástól 
eltérő, de kielégítést igényelő praktikus képzése mind-mind támogatta az oktatás val- 
lástól történő függetlenedését, de az attól történő végleges elszakadást már nem. 

Az európai oktatás a tömeg- és elitképzés megoldására a 19. században minden- 
hol elfogadta a kettős képzési rendszert. A népoktatás, amelyet az állam kötelezővé 
tett és finanszírozott, az általános képzés területévé vált. A középiskoláztatás az elit- 
képzés kiinduló, többnyire az általános műveltséget adó tere, amelyet a speciális isme- 
reteket kínáló felsőoktatásban ki lehetett teljesíteni. 

Az elitképzéstől a népoktatásig, az oktatás családi finanszírozásától az állami 
részvállalásig, a társadalmat fenntartó eszmék és rétegek szolgálatától az annál kisebb 
létszámú csoportok, avagy az individuáhs nézetek elfogadásáig, a mitikus világkép 
teológiája, teogóniája, kozmogóniája, kozmológiája és antropológiája helyett a disz- 
ciplínák formázta világképek rendszeréig mintegy 5-4000 év alatt jutott el Európa 
nevelésügye. Ebben a folyamatban két tudásátadási eljárás játszott mindvégig szere- 
pet: az egyik a hatásosan elsajátítható írás-olvasás, a másik a fokozódó 
matematizáltság, s az, hogy ezen algoritmizált módok segítségével mindenkor az elit 
által konstruált műveltségmintázat került a nemzedékek között átadásra. 

Enciklopédikus ismeretektől a készségekig 

Az az áttekinthetőség és megmagyarázhatóság, amellyel a különböző korok emberei 
ábrázolják a természetet, a természetfölöttit és az embereket, azaz a mítoszokat, azt is 
feladatául szabja a korszak emberének, hogy utódai számára ismereteit rendezetten 
származtassa át. Az intézményekben felkínált ismeret-komplexiun sosem lehet ugyan 
teljes, de a teljesség ígéretével, ha már az univerzumról tudósít, rendelkezik. A szo- 
fista Hippiasz enkükliosz paideia-eszméje, miszerint a teljes képzés köre megvalósít- 
ható, a görögség előtti civilizációkra inkább vonatkozott, mint a görögökére: a hellé- 
nek a neveléssel olyan, mindenben átlagos embert akartak létrehozni, ha a szükség úgy 
hozza, emberfölöttivé képes növekedni. 

Arisztotelész szerint a dialektikát, a megismerés törvényeit Platóntól tanulva 
kezdték művelni az emberek, ámbár van, aki szerint azt Zénón alapozta meg. Azonos 
az elképzelésekben, hogy a dialektika együtt keletkezett a fizikával és az etikával, azaz 
a makrokozmosz és a mikrokozmosz vizsgálatával, és segítségével mindkét terület 
vizsgálható. A sztoikusok értelmezésében a dialektika a gondolkodás, azaz a belső 


61 


beszéd szabályairól szólt. A külső beszéddel a grammatika, a szabályokkal pedig a 
retorika foglalkozott. A rómaiak e hármat a septem artes Uberales mikrokozmosszal 
foglalkozó triviumává vonták össze az enciklopédikus törekvés kívánalma szerint. A 
természetbölcselettől eltérő módon, a világban a számokkal, hangokkal, arányokkal 
harmóniát kereső püthagoreusok, illetve az eredményeikre hivatkozó Platón négyes 
ars-együttese: s a makrokozmosz vizsgálatát lehetővé tevő aritmetika, geometria, aszt- 
ronómia és muzsika képezte a septem artes liberales quadriviumát. Tévedés lenne 
azonban arra a következtetésre jutni, hogy a makrokozmosz leírására alkalmas isme- 
retek az 'antik természettudományok' - hiszen a csillagok világa az antik görög világ- 
kép értelmében nagyobb lélektartalommal rendelkezik, mint pl. a növények, az állatok 
vagy éppenséggel az ember. 

A trivium és a quadrivium szerves egységet alkotott: általuk tökéletesen leírható- 
nak találta a görög s nyomában a római világ az univerzum valamennyi hierarchiáját. 
Nem véletlen, hogy az antik világkép platóni és arisztotelészi eredetű stuktúrája fenn- 
maradt a keresztény középkorban is: ez pedig azt szorgalmazta, hogy a septem artes 
liberales által képviselt, az enciklopédikus elképzelést közvetítő műveltségkép és mű- 
velődési program ugyancsak jelen legyen. 

Igaz, nem változatlanul. Amikor az i. e. 2. évszázadban a rómaiak átvették és a 
sajátjukká alakították a görögöktől az univerzális műveltséghez szükséges ismeretanyag- 
felosztást, a szabad emberek számára normaként állítva azt, a rómaiaktól a kereszté- 
nyekhez jutó hét szabad művészet is a monoteizmushoz, a szentháromságtanhoz, és a 
neoplatonizmus duális univerzum-szerkezetéhez formálták és ezzel krisztianizálták. 

A görög műveltség római átvételét a hagyományok szerint Marcus Terentius Varró 
(i. e. 116-27) Disciplinae (Ismeretek) című, elveszett munkája végezte el. Varró az épí- 
tészetet és a medicinát is értékes és folj^tásra érdemes ismeretegyüttesnek állította. A 
hetes felosztást Cicero (i. e. 106-43) nyomán Seneca (i. e. 4-65) is elfogadni javasolta. 

A nyugati Római Birodalom bukásáig a korabeli tudományosság legnagyobb 
része pogány kezekben maradt. A pogányság fölszámolása a birodalmi keleten gyor- 
sabban zajlott, ott az erősebb államhatalom privilegizálta az oktatást és az államigaz- 
gatás igényei szerint meghatározta annak tartalmát. A nyugati közoktatás az 5-6. szá- 
zadra széthullt, a keresztény világszemlélet követői fogják azt magukhoz ragadni - 
Afrikában és Andalúziában pedig az ott megjelenő moszlim arabok. 

A 6. században Cassiodorus a meglévő ismeretanyag keresztény felhasználását 
készítette elő. Institutiones divinarum et humanorum lectionum (Az egyházi és emberi 
tudományok rendszere) című munkájához nagyban hozzájárult, hogy már 450 táján 
Martianus Capella {De nuptiis Mercurii et Philologia; Mercurius és Filológia házassá- 
ga), előtte pedig Szent Ágoston (354-430) {De ordine, A rendről) kidolgozta a ke- 
resztény tanítások elvi tartalmát, s hangsúlyozták a római enciklopédikus hagyomány 
nyomán konstruált hét szabad művészet elengedhetetlen szerepét. Cassiodorus kortár- 
sa, az Arisztotelész munkáit görögről latinra fordító Anicius M. S. Boéthius (480 k.- 
524) is értekezett minderről {De consolatione philosophiae; A filozófia vigasztalása). 

Az előbbiek valamennyien a középkor keresztény művelődési és iskoláztatási 
rendszerének sokat kommentált szerzői voltak. Sevillai Isidorus (560 k.-636) és mun- 
katársai végezték be az Ágostonnal kezdődő s Cassiodorusig érő műveltségi progra- 
mot, s még összefoglalóbbá s egyben kivonatossá tették az ókor szellemi örökségét. 
636-ban jelent meg az a műve, amelyben a műveltség alapozásához a hét szabad művé- 

szet komplexumát s további ismeretek müvelését (medicina, jog) javasolja (Etymologiae 
vei Origenes; Etimológia vagy az Eredetek). Az enciklopédiái ismeretek tömege az ő - 
amúgy vizigót király kérésére készített - sokkötetes munkájában egységgé állt össze, s 
ez az egység az, ami a középkori klerikus műveltség sajátja lett. Isidor enciklopédiájá- 
nak szerkezetét (miként egykor az arisztotelészi corpusét is) a kor világképe kínálta: 
egy-egy könyv egy-egy hierarchiához kapcsolódó műveltség bemutatója. 

A karoling reneszánszban Alcuin (735 k.-804) és tanítványa, az önálló gondolatot 
felkínálni sem akaró Hrabanus Maurus (776 k.-856) kiegészítette az isidorusi monu- 
mentumot, s mivel Alcuinnak köszönhető a nagy károlyi, területi elveken nyugvó is- 
kolahálózat előkészítése és tartalmi kidolgozása, kézirataikat számosan forgatták, né- 
zeteiket sokan követték. A tudományok tárházának másik újrafogalmazója Gerbert 
d'Aurillac (II. Szilveszter pápa) (945-1003), akinek munkássága ugyancsak klerikusok 
számára készült. A hét szabad művészet immár a keresztény univerzumkép magyará- 
zatához szükséges elemeket tartalmazta. 

A skolasztika sem csökkentette e műveltség tartalmát, mi több, új elemekkel bő- 
vítette azt. Hugó de Saint Victor (1079 k.-1141) Didascalion műve kolostori iskolája 
tanítványai számára készült tanítási-tanulási tervezet, melyben azonban az enciklopé- 
dikusság mellett más kéziratszervezői törekvés is jelen volt. A skolasztika összegző 
munkáihoz hasonlóan e summa tartalmazta pl. a septem artes mechanicae-t is. Szinte 
ezzel egyidőben e summázó-enciklopédizáló mentalitás a világi nevelés kezdetére is 
kifejtette hatását: a lovagi, illetve a céhes műveltség anyagai azonos mintázatúvá vált, 
rájuk is jellemző lett a hetes szám. 

Az európai enciklopédizáláshoz munícióval szolgáltak az érdeklődéssel fogadott, 
frissen latinra fordított arab művek. Mivel a muszlimok világában is létrejöttek a ta- 
nult és a tudós emberektől elvárt műveltséget összegző műveltségképek, azok tartal- 
máról az intézményesülés kezdetétől művek sokasága született. A tudományok hie- 
rarchiájának feltárását Al Kindítől (800 k.-870), al-Farábítól (870 k.-954) Ibn Színán 
(980-1036) át Ibn Khaldúnig (I332-I406) sokan elvégezték: művelt embernek vala- 
mennyi szerző szerint azt nevezhették, aki egyszerre minden tudományban járatos. Az 
arab tudomány- és műveltségrendszerezés az európai skolasztikára jelentős hatást 
gyakorolt, a latinitás világára ható munkákat többnyire Andalúziában fordították le. A 
keresztény és a muszlim gondolkodás egyként táplálta azt az alkotást, amelynek szer- 
zője a ferences Raimundus Lullus (1232 k.-1319 k.). Lullus arabul írt munkája 
propedeutikai jellegű: a fia számára írta, s azt a helyes utat vázolta benne, amellyel az 
ismeretek lépésről lépésre megszerezhetőek; ilyennek írja le a teológiát alapozó 
triviumot és quadriviumot is. 

A skolasztika jogi, medicinái és teológiai gondolkodói számosan csupán az antik, 
a keresztény és az arab hagyományok szaktekintélyeinek nézetei felsorakoztató, össze- 
foglaló művek tömegét állították elő. Vincent de Beauvais (1190-1264), Albertus 
Magnus (1206 k.-1280), Roger Bacon (1212 k.-1292) és mások azonban az enciklopé- 
dikusság eszméjét másként értelmezték. Akadt, aki valamennyi emberi ismeretanyag 
átfogó képét vázolta fel, a másik egyetlen szakterületét, pl. a növények, illetve az ál- 
latok világáét avagy a gyógyító anyagokét, s volt, aki csak a módszerrel - mégpedig a 
kísérletek útján történő megismeréssel - foglalkozott. A középkor végéig felhalmozó- 
dott bölcseleti-filozófiai-természetismereti tények mennyisége olyannyira megnőtt, 
hogy áttekintésére egyre nehezebben vállalkozhattak, amint arra is, hogy ez alapján 
szervezték meg a tanulmányi programokat. 

A reneszánsz, sőt a koraújkor polihisztorságra törekvő értelmisége azonban nem 
kívánt lemondani arról a tudásszervezési módról, amelyet az enciklopédikusság bizto- 
sított. Egyelőre a világkép és az annak rendjét követő reneszánsz-, illetve felvilágoso- 
dás kori tudományok együttállása erős, s nem a tudomány határozza meg az univer- 
zumról alakított elképzelést, hanem éppen fordítva. 

A reneszánsz és a reformáció a praktikus ismereteket felértékelték ugyan, de csu- 
pán a régi tananyagtartalmak mellé helyezték azokat. A studia humanitatis , a Petrarca 
által felélesztett és az etikai-poétikai-retorikai, azaz az individuumra vonatkozó tar- 
talmakkal kiegészített római művelődési elképzelés átalakította a tananyag belső tar- 
talmát. A humanizálás a tekintélyelvet kezdte ki így. Az enciklopédikusság eszméje 
megmaradt - szinte nincs egyetlen olyan reneszánsz, neoplatonizmustól átitatott mü 
sem, amely, legyen bár erotológiai, viselkedéstani, hadászati elmélkedés vagy önélet- 
rajz, építészeti följegyzés, útleírás, illetve utópia, amely ezt az igényt ne igyekezne 
kiszolgálni. Másrészt jelentősen csökkent azoknak a műveknek a száma, amelyek egy- 
egy tudásegyüttesnél tágabb terület bemutatását célozták meg. Ez az igény, érthetően a 
kivonatosság szintjének növekedésével, majd csak a tanulmányaikat végzők számára 
készült, immár nyomtatással előállított munkák sajátja lett. 

A tankönyv jelentősége a könyvnyomtatás után értékelődött föl. Addig többnyire 
a diktálás után készült - sok-sok szempontból romlott - másolatokból, de még inkább 
szóbeli útmutatások alapján tanultak a diákok, s emlékezetükre bízták a tényeket. A 
16-17. század tankönyvei - legyen akár Comenius (1592-1670) több nyelvre lefordí- 
tott, Európa-szerte népszerű Orbis pictusa, vagy Apáczai Csere János (1625-1659) 
magyarul írt Magyar enciklopédiája, avagy az Újszövetség - továbbra is a régi embe- 
rek által egykor tökéletesen megismert és le is írt teljességet ígért. S ugyanez a jellem- 
ző a korai tudományos munkákra. 

A természettudományban és a matematikában bekövetkező változások eredmé- 
nyeként s Francis Bacon (1561-1626), René Descartes (1596-1650), Isaac Newton 
(1642-1727) s mások nyomán a gondolkodási eljárásokról, annak törvényeiről élénk 
nemzetközi disputa bontakozott ki. A tekintélyelvűséggel szemben az ember jogot 
szerzett az önálló, érvekkel alátámasztott vélekedéshez - s ez a szemlélet, az állam 
támogatása mellett, megjelent a nevelési intézményekben is. A nemzetek fölötti peda- 
gógiájú jezsuita iskolaprogramban a tanulók tanórai kísérletek által juthattak tapasz- 
talathoz, a legújabb elképzelések, eljárások és eszközök is felbukkantak a nevelésük- 
ben. A tapasztalatra, a kísérleti eljárásokra hivatkozó nézetek és a mérések rendszeres- 
sé váltak az iskolákban, s a természet vizsgálata alapján kialakított tudásnak az értéke 
növekedett. 

A felvilágosodás végére, ha nem is a mai igények szerint, kialakult a tudomány, a 
tudományosság kritériuma Nemzetközi normák alapján minősített tudósok közössége 
művelte a tudományt, s megingathatatlan befolyással bírtak az oktatás tartalmára, a peda- 
gógia, a pszichológia és a szociológia megjelenésével egyidejűleg pedig magára az isko- 
lai munkára. A műveltségkép kialakításában saját gondolataikat is érvényesíthették a 
vallási és az állami elképzelések mellett. A gyakorlatias ismeretekhez ekkor még nem 
társult az a fehsmerés, hogy mekkora jelentősége van a képességek és készségek fejlesz- 
tésének, de az érzékszervi tapasztalatok és az önálló munka presztízse megnövekedett. 

A klasszikus hagyományoktól való eltávolodás a 17. századdal kezdődött s a 19. 
században következett be, mintegy a klerikus neveléstől leszakadó nemzetállami neve- 

lésügy kialakulásával párhuzamosan. A tananyag enciklopédikus tartalma lecserélődött a 
formálódó szaktudományok és a szaktudományokhoz békésebb viszonyt kínáló vallás 
által. A nemzeti jellegű ismeretek, a történelem, a nyelvészet, az irodalom s az államtu- 
dományok széttagolták a korábban nemzetek fölötti oktatási tartalmat, s a nem nemzeti 
jellegű, azaz a természettudományos gondolkodási módszereket és az algoritmizáltságot 
állították előtérbe. Az állam segítségével meghatározott, a nemzetképzéshez elengedhe- 
tetlen ismeretek előtérbe helyeződése a felvilágosodással egyidejű. S az is, hogy nemzeti 
karakterű pedagógiák alakulhattak ki, amelyek a maguk módján meghatározták az ér- 
telmi, a vallásos és az erkölcsi nevelés kritériumait. A társadalmakban a szóbeli művelt- 
ség szerepét leváltotta az íráshoz, az irodalomhoz kötött műveltség, s a következmény- 
ként megjelenő individualizáció, azaz az egyének gondolati szabadságának és cselekvési 
lehetőségének megnövekedése kiteljesítette a tudomány szekularizációs hatását. 

A felvilágosodástól kezdve a nevelés a kiművelt egyénnek már nem csupán kö- 
zösségi szerepet tulajdonított. Túl azon, hogy a nevelés feladata nem a túlvilágra tör- 
ténő felkészítés, hanem az evilági boldogulás elősegítése, mindez nem ellentéte a val- 
lásosságnak. A nevelésnek szolgálnia kellett az egyéni képességek kibontakoztatását, 
melynek folyamatában nem a tanár a meghatározó, hanem a tanuló és a társadalmat 
képviselő tanár - és egyéb tényezők, akár személyek, akár intézmények - együttese. 
Az iskolai nevelés e felismerések ellenére sem volt képes, ismerték fel egyre többen, 
egész életre szóló munícióval ellátni az iskolába járókat. 

A 20. század második felére - az életmódreformok, a reformpedagógiák, az alter- 
natív pedagógiák és a pedagógia tudományát leváltó neveléstudomány hatására - fe- 
lülvizsgálatra került az iskolai tudás mibenléte s az intézményes oktatásnak a tudás 
kialakításában betöltött szerepe. A tudománj^ól kapott, diszciplináris ismeretek, me- 
lyeket az oktatás a 17-20. század között fogadott el és épített be, a tudomány sajátos- 
ságait hordozták magukkal. Az iskola a tudomány előnyeit - pl. történetiség és hal- 
mazképzés, rendszerezettség, ellenőrizhetőség, közösségi érték - éppen úgy hordozta, 
ahogy a hátrányait, mint amilyen az egységes világkép széttöredezettsége, az egyén 
saját szerepének elértéktelenedése. A tudományok szerint tagolt tudás mellett egyre 
nagyobb szüksége volt a társadalomnak és a benne sikeressé válni akaró embernek a 
gyakorlati felhasználás igényei alapján szervezett ismeretekre. A társadalom érdeke, 
hogy minél nagyobb legyen az intézményesen felajánlott műveltségből eredő alkal- 
mazható tudás, amely az iskolában sajátítható el. A tanítás gyakorlatában a képessé- 
gek, az intelligencia, a szakértelem, a műveltség kifejlesztése és alakítása vált céllá. 


A TANULÁS ISKOLÁTLANÍTÁSA? 

A nem intézményes nevelés kérdéseinek előtérbe állítása paradox módon nem a kor- 
szakok komplex megközelítésével foglalkozó tudományok részéről történt meg: a 
másféle hozzáállást a neveléstudomány egyik erős irányzata, a kognitív pedagógia 
szorgalmazta. A kognitív pedagógia az ellenőrizhető keretek között, azaz az iskolában 
lezajló gondolkodási képességek fejlesztésének, a tanulási potenciált befolyásoló le- 
hetőségeknek, azoknak az értékeknek a fejlesztésével foglakozik, amelyek a tudással 
és tanulással kapcsolatban állnak. Mindezek nem egyetlen intézményhez, hanem első- 
sorban személyiséghez kötődnek. 


A tudást ígérő helyszínek között az intézményes oktatást nyújtó iskola szerepe a 21. 
századra alaposan megváltozott. Az iskolában szerzett tudás mennyiségénél többet bizto- 
sít szinte valamennyi, a tanulók által kitöltött színtér. Egyenként is több felhasználható 
információt kap a tanuló a kortárs csoportból, a családból, a médiumokból és a nem is- 
kolai intézményekből - múzeumtól, könyvtártól, vallási közösségtől stb. -, mint az isko- 
lai oktatás folyamatában. Emellett az iskoláztatás előtti tudás mértéke is megnövekedett, 
így az iskolába behozott ismeretek és az iskolaiak is egyeztetésre várnak. 

A modem pedagógia, amelyet szerencsésebb neveléstudománynak nevezni, ugyan- 
úgy az őt létrehozó társadalmak lenyomata, mint a régebbi nevelési nézetek. A neve- 
léstörténetnek az az (önmagát leginkább önérvényesíteni képes) változata, amely esz- 
metörténeti alapon konstruálja meg a tárgyát, hajlamos a különböző korszakok peda- 
gógiái között a valóságosnál erőteljesebb összefüggést látni, s egyetlen történetként 
mondani el a társadalmak tudásátadási tradícióit. Nem véletlenül, hiszen 
hermeneutikai és fenomenológiai módszerei, illetve önlegitimációs eljárásai azonosak 
a társtudományokéval, s a tagjai ugyanannak az elitnek a köréből kerülnek ki. A bő- 
séggel megragadható források, a hivatkozott dokumentumok többsége azonban az 
eszmetörténet tárgya, és ezek ugyan rendelkeznek pedagógiai jelentéssel, s a követ- 
kezményei is számottevőek, de java részük az intézményes ismeretátadás különböző 
szeleteiről referál. Az iskolai intézményekben átadott tudásból - a reformációig, illet- 
ve a felvilágosodásig - csupán a mindenkori társadalmi elit részesedik; a népoktatás, 
illetve a tömeges oktatás eszméje ugyan nem, de a megvalósítása az európai konti- 
nensnek a 19-20. századi eredménye. 

FELADATOK 


1. feladat: 

Tanulmányozza az alábbi forrásokat. Különítse el a kulturális emlékezetre valló 


szöveghelyeket. A forrás alapján rövid esszében jellemezze azokat. 


[HOGYAN JÖTT A GABONA SUMERBE?] 


Midon az emberek meg luvet ettek, 


mint a juh legeltek, 


s hajdankor napján a Gabonát 


An az ég mélyéből leküldte. 


Enlil, mint a vadjuh, felment a hegységbe. 


szemét felemelte. 


Szeme lefelé nézett: 


ott a tenger, a vízzel teli; 


szeme leliele nézett: 


ott a hegység, ízes füvű, jó cédrusú. 


Enlil az árpát egybegyűjtötte, 


a hegységben halomba rakta; 


az Ország bőségét egybegyűjtötte. 


a tápláló gabonát a hegységben halomba rakta. 


Majd s hegység bejáratát, mintegy kapuval, elzárta: 


zárja eget, földet szilárdan elzár. 


retesze [...] 


[...] 


Egy napon Nizazu 


testvérének, Namadának, így mondja a szót: 


„Rajta hat, menjünk tel a hegységbe. 


a hegységbe, hol árpa, köles terem. 


az ott fakadó folyóhoz, hol a főidből édes víz tör fel: 


hozzuk le onnan, a hegységből az árpát. 


hozzuk le ide, az Országba a tápláló gabonát. 


s az Országot, mely az árpát nem ismeri. 


az árpával ismertessük meg." 


Nimada, ki feli Ant, igy adja vissza szot: 


,JDe hisz atyánk nem adott erre parancsot. 


J_1_'T'1*1 Jj-i. J. 

de hisz Enlil nem adott erre parancsot: 


hogyan mehetnénk fel a hegységbe 


hogyan hozhatnánk le onnan, a hegységből az arpat.'. 


hogyan hozhatnánk le ide, az Országba a tápláló gabonát?. 


s az Országot, mely az árpát nem ismeri. 


az árpával hogyan ismertethetnénk meg? 


Rajta hát, menjünk Utu, az égben lakozó elé. 


hozzá, kire hódolattal tekint mindenki. 


EŰcár ül, akár fekszik. 


0, a vitéz, Ningal fia, kire hódolattal tekint mindenki. 


akár ül, akár fekszik. 


Utu majd kitárja előttünk a hetven kaput..." 


[A KAPA TEREMTÉSE] 

„Az úr tökéletes dolgot ... " 

Az úr tökéletes dolgot csinált. 
Az úr, kinek sorsot szabó parancsa másíthatatlan, 
Enlil, hogy az Ország magját a földből kisarjassza, 
eget a földtől eltávolított, önként támadt akarata, 
földet az égtől eltávolított, önként támadt akarata; 
hogy a test-termő földből fej növekedhessék, 
ég s föld köldökévé kötötte el a vágást. 

Midőn a Nap felragyogott, csinált egy kapát, 
megszabta a teendőket, a kapálás rendjét, 
karjával a kapa, a kosár felé nyúlt, 
Enlil a kapájáról dicsérő dalt énekelt. 

Kapája színarany, színezüst; feje lazúrkö; 
kapálja erős kötésű; pántja finom ezüst, 
a kapa foka lazúrkő, 
feje öklelő bika, nagy falat rontó. 

Az úr a kapa nevét kimondta: sorsát megszabta; 
a földbe mélyedőt, fénylő koronáját, 
fejét reá illesztette: 

kapájával mélyen a test-termő földbe vágott. 

Az emberiség feje ott volt a kapanyomban. 

Az Ország népe Enlil felé kibújik a földből, 

fekete fejű népére ő kegyes szemmel tekint. 

Az Anunnák mindannyian hozzá sietnek, 

kezüket szájukhoz emelik: 

Enlilnek imával hódolnak, 

fekete fejű népének átadják a kapát. 

* * * 

A kapa, a kosár városokat épít. 

Az igaz házat a kapa építi, 

az igaz házat a kapa emeli, 

az igaz házat ékessé teszi; 

ám a házat, mely a király ellen lázad, 

a házat, mely a királynak nem engedelmes, 

a kapa a király előtt a földre dönti. 

Gyom, gaz fejét a kapa levágja, 

gyökerét tépi, szárát elmetszi; 

ám a termesztett növényeket gondozza. 

A kapa sorsát Enlil atya megszabta: 
a kapa feje dicsértessék! 

Ó, Niszaba, dicsértessél! 


HIPPOKRATÉSZ: AZ EMBERI TERMÉSZET 
(In.: Válogatások a Hippokratészi Gyűjteményből. Budapest: Gondolat, 1991 . p. 32-39.) 

1. [Az emberi természet egységéről vallott természetfilozófiai tan elvetése] Bárki, aki hozzászo- 
kott ahhoz, hogy meghallgassa az emberi természetről szóló, az orvostan szűkebb területén 
túllépő értekezéseket, nem sok használhatót talál abban, hogy meghallgassa ezt az okfejtést. 
Mert én egyáltalán nem szólok arról, hogy az ember levegőből, tűzből, vízből vagy bármely 
más elemből áll, ezek ugyanis nyilván nincsenek meg az emberben. Számomra mégis úgy lát- 
szik, hogy akik ilyen kijelentéseket tesznek, azok nem ismerik pontosan a dolgokat. Bár va- 
lamennyien ugyanazt az elképzelést osztják, de nem ugyanúgy fejezik ki magukat. Nézetük- 
höz ugyan egyforma okfejtést fíiznek: azt mondják, hogy ami van, az egység, és ez egy is, 
meg minden is - ám az elnevezésekkel kapcsolatban már nincsenek egy véleményen. Van, 
aki azt állítja közülük, hogy ez az egy, és ez a minden: a levegő; van aki szerint ez a víz; más 
ezt tűznek; megint más földnek mondja. Tételét azonban mindenki semmit sem érő érvekre és 
bizonyítékokra alapozza. Minthogy a lényeget illetően egyetértenek, a nevekben azonban 
nem, ez nyilvánvalóvá teszi, hogy tudásuk egészen hamis. Erről főképp úgy győződhetünk 
meg, ha részt veszünk szópárbajaikon: legyenek ugyanazok a vitázók, legyen ugyanaz a kö- 
zönség, ugyanaz a személy sohasem fog háromszor egymás után győztesként kikerülni a szó- 
váltásból, hanem hol ez győz, hol a másik, hol a harmadik, az, aki történetesen a legjobban 
eltalálja a hangot a tömeg előtt. Mégis joggal várjuk el, hogy aki igényt formál a helyes tudás- 
ra, az mindig diadalra tudja vinni az álláspontját, már amennyiben tudása megfelel a valóság- 
nak, és azt pontosan ki is tudja fejezni. Nekem viszont úgy tűnik fel, hogy ostobaságuk révén 
ezek az emberek már a vitáikban felvonultatott kifejezéseikkel megcáfolják önmagukat, és 
Melisszosz elméletének szereznek érvényt. 

2. [Az emberi természet egységéről vallott orvosi felfogás elvetése] Elég már az, amit ezekről az 
emberekről mondtam. Egyes orvosoknak az a véleménye, hogy az ember csak vér, mások 
szerint csupán epe, megint mások úgy vélik, hogy pusztán nyálka. Ök maguk is azonban va- 
lamennyien ugyanazt az érvelést vonultatják fel. Azt állítják ugyanis, hogy az ember egyetlen 
lényegből áll (akármilyen nevet is akarjanak ennek egyesek adni), és hogy ez a meleg és a hi- 
deg hatására megváltoztatja formáját és tulajdonságát: édessé, keserűvé, fehérré, feketévé és 
más egyébbé alakul át. Szerintem azonban ez egyáltalán nem így van. Nos, nagyon sok orvos 
ilyen és ehhez hasonló nézete vall; én azonban azt tartom, hogyha az ember egyetlen dologból 
tevődne ki, akkor sohasem érezne fájdaknat, mert semmi ok nem létezne, amitől ez az egye- 
dülvalóság szenvedhetne. De még ha gyötrődnék is, akkor is szükségképpen egyvalami lenne 
számára az orvosság. Márpedig sokfajta gyógyszer van. Ezért a test számos olyan elemből áll, 
amely egymással kölcsönhatásban fölmelegedve és lehűlve, kiszáradva és nedvességgel teh- 
tődve, természete ellenére betegséget idéz elő. így tehát sokfajta betegség van, és sokféle ke- 
zelés is létezik. Én viszont azt kérem attól, aki azt hajtogatja, hogy az ember csak vér és sem- 
mi más, mutasson nekem olyan valakit, aki nem változtatja meg a külsejét, és nem vesz fel 
mindenféle tulajdonságot; mutasson nekem egy olyan időpontot, évszakot vagy életkort, ami- 
kor látnivalóan pusztán a vér alkotja az embert. Mert csak természetes, hogy lennie kell egy 
olyan időszaknak, midőn az önmagában létező úgy jelenik meg, mint kizárólagos alkotórész. 
Ugyanez az ellenvetésem azzal szemben is, aki azt állítja, hogy az ember csupán epe vagy 
csupán nyálka. Ami engem illet, én majd azt adom elő, hogy szerintem az embert alkotó ele- 
mek - a használatnak és a természetnek megfelelően - állandóak és változatlanok, függetlenül 
attól, hogy valaki fiatal vagy öreg, illetve: hideg-e vagy meleg. Arra is bizonyítékot hozok 
majd fel, és azt is bemutatom: milyen szükségszerű okok miatt növekszik és csökken minden 
egyes elem a testben. 

3. [Arra vonatkozó érvek, hogy az emberben több hatóanyagot kell feltételeznünk] Először is, 
elengedhetetlen, hogy a nemzés ne egyetlen elemből induljon ki. Hogyan lenne képes ugyanis 
egyetlen lény nemzeni, ha nem egyesül egy másikkal? Ráadásul akkor sem következik be a 
fogamzás, ha nem azonos fajtájú és tulajdonságú lények fonódnak össze. Továbbá akkor sem 
kerülhet sor semmiféle nemzésre, ha nem áll fenn helyes arány és egyensúly a meleg és a hi- 
deg, a száraz és a nedves között, söt az egyik elem túlsúlyba kerül a másikkal szemben, va- 
gyis az erösebb a gyöngébbel szemben. így hát hogyan is leeime elképzelhető, hogy a fogam- 
zás egyetlen lény részéről történjék, amikor még akkor sem következik be a nemzés, ha nem 
ál fenn a kölcsönösen helyes keveredés lehetősége? Mivel pedig minden létező és az ember 
természete ilyen, ezért az ember nem egyetlen elemből áll, hanem a nemzéshez hozzájáruló 
minden egyes tényező megtartja a testben a neki tulajdonított hajtóerejét. Úgyszintén: amikor 
az emberi test kimúl, minden egyes elem visszatér tulajdon természetéhez; a nedves a nedves- 
hez, a száraz a szárazhoz, a meleg a meleghez, a hideg a hideghez. Ilyen tehát az élőlények- 
nek és minden más dolgoknak a természete. Valamennyien hasonló módon kezdődnek, és 
valamennyien hasonlóképpen érnek véget. Természetük ugyanis a fentebb említett összes 
elem egyesüléséből jön létre, s úgy szűnik meg - mint már mondtuk -, hogy minden visszatér 
a kiindulópontjára. 

4. [A négy nedv az egészség és a betegség oka] Az emberi test vért, nyáUcát, sárga és fekete epét 
12 rejt magában; ezekben lakozik a test természete, s ezek miatt szenved vagy egészséges. 
Akkor örvend tehát a legtökéletesebb egészségnek, amikor ezek az elemek helyes arányban 
keverednek benne minőségi és mennyiségi szempontból egyaránt, s ezért eszmény a kevere- 
désük. Van olyan betegség, amikor ezen alkotóelemek egyike vagy hiányzik, vagy túlsúlyba 
kerül, vagy pedig a testen belül elkülönülve nem olvad össze az összes többivel. Mert amikor 
egy rész elkülönül és kénytelen önmagában állni, akkor szükségképpen nemcsak az a hely 
válik beteggé, amelyet elhagyott, hanem az is fájdalmat és szenvedést okoz, ahol szétárad és 
felgyülemlik. Valóban: ha valamelyik nedvből több folyik ki a testből, mint ahogy az a több- 
let levezetéséhez szükséges, akkor ez a kiürülés gyötrelmet vált ki. Ha viszont a testen belül 
megy végbe a kiválasztódás, a többi nedvtől való elkülönülés és elhatárolódás, akkor a mon- 
dottaknak megfelelően az embernek elkerülhetetlenül kettő fájdalmat kell éreznie, egyfelől az 
üressé vált, másfelől a túltelített helyen. 


2. feladat : Értelmezze a kommunikatív és a kulturális emlékezet jellemzőit az alábbi táb- 

lázat segítségével: 



kommunikatív emlékezet 

kulturális emlékezet 

tartalom 

történelmi tapasztalatok az egyéni 
életút keretei között 

mitikus őstörténet, az abszolút múlt ese- 
ményei 

forma 

informális, kevéssé megformált, 
természetadta; személyközi érintke- 
zésben alakul ki; köznapi 

alapítást igényel; nagyfokú megformált- 
ság; ceremonális kommunikáció; ünnep 

közvetítő- 
csatornák 

eleven emlékezés az organikus cmlc- 
kezőképesség révén, személyes ta- 
pasztalás és szájhagyomány 

rögzített, kifinomult tárgyias eszközök; 
hagyományos szimbolikus rögzítés, ill. 
szóbeli, képes, táncos stb. megjelenítés 

időszerkezet 

80-100 év; 3-4 nemzedék idő hori- 
zontja, mely a jelennel együtt halad 

tova 

a mitikus ősidők abszolút múltja 

hordozók 

aspecifikus; kortársi emlékezet- 
közösség 

a hagyomány szakosodott hordozói 


(Assman, 1999. 56) 

3. feladat : Jellemezze az alábbi mitikus világképet közvetítő szöveget a következő szem- 

pontok alapján. Ismétlés. Interpretáció. Hagyomány. Kanonizáció. Variáció. 
Minta. 


4. feladat : A Magyar Pedagógia, az Iskolakultúra és az Új Pedagógiai Szemle honlapjának 

segítségével gyűjtsön össze az intézményes és az intézményen kívüli tudását- 
adással kapcsolatos tanulmányokat. Készítse el azok bibliográfiáját. 


5. feladat : A forrás alapján állapítsa meg, az milyen világképet képvisel. Ismertesse emnak 

sajátosságait: az emberképét, a műveltségképét és a pedagógiáját. 

Szemelvények MACROBIUS 
COMMENTARII AD SOMNIUM SCIPIONIS című művéből 
I. 5. 5. - 1. 6. 28.; 1. 11. - 14.; I. 17.; I. 22.; II. 12. - 13. 

I. 5. 5. Minden testet felület határol, és ez a testek legkülső része. Mivel a határ mindig akörül a 
test körül van, amelynek a határa, testetlennek tartjuk. Meddig mondható valamiről, 
hogy test, de még nem önmagának a határa? Egy fogalom a határ, amely nem foglalja 
magába a testet. 

I. 5. 6. Tehát az első lépés a testektől a testetlen dolgokhoz a határuk, ez az első, a testeken lévő 

testetlen természetű dolog, de mégsem tisztán, mégsem tökéletesen test nélküli, mert bár 
léte a testen kívül van, de csakis a test körül jelenik meg. Elvégre amikor az egész testet 
említed, ez a szó magába foglalja a felületet is, mert nem valóság, hanem az értelem vá- 
lasztja el a testektől. 

I. 5. 7. A felület, minthogy a testek határa, vonalak határozzák meg, melyeket Hellász a saját 
megnevezésével grammá-knak hívott; a vonalakat pedig pontok alkotják. Ezek olyan 
testek, melyeket a matematika határoz meg, melyeket a geometria hozzáértő elmélete 
vizsgál. 

I. 5. 8. A felület tehát, mivel a test valamelyik részéről van szó, a vele határos test alakja szerint 
a vonalak száma szabja meg. Mert ha három csúcsa van, akkor háromszöget, ha négy, 
akkor négyszöget alkot, vagy ha több, akkor annyi, egymást a csúcsokban metsző vonal 
foglalja magába a síkidomot. 

I. 5. 9. Itt kell emlékeztetnünk arra, hogy minden testet a hosszúság, a szélesség és a magasság 
dimenziója határoz meg. E három közül a vonalnak egy kiterjedése van - t.i. hossza 
szélesség nélkül -, a síkidomnak pedig, amit a görögök epiphaneia-nak hívnak, hosszú- 
sága és szélessége van, nincs magassága, s hogy hány vonal fogja körbe a síkidomot, azt 
már kifejtettem. A testek térbelisége pedig EÚckor jön létre, ha a korábbi két dimenzióhoz 
társul a magasság, mert így lesz három kiterjedéssel rendelkező térbeli testté, amit 
sztereon-nak hívnak, amilyen a kocka is, melyet kübosz-nak mondanak. 

I. 5. 10. Ha azonban az egész testnek, s nem csupán egy részének a felületére gondolsz, tegyük 
fel, hogy egy hasábról van szó - elég, ha egy példát megvizsgálunk -, már nem négy, 
hanem nyolc csúcsot számlálsz. Figyelemmel kísérheted, ha egy négyszög fölé maga- 
sabban elhelyezve egy másik négyszöget képzelsz, hogy magassága is legyen, amivel a 
síkidom nem rendelkezett, és így három kiterjedéssel rendelkező térbeli test jön létre, 
amit sztereon-nak hívnak a kocka mintájára, melynek kübosz a neve. 

I. 5. 11. Mindebből nyilvánvaló, hogy a nyolcas szám és a térbeli test összetartozik. Ha pedig a 
geometriával foglalkozók számára az egy a pont lényegét jelenti, a kettő a vonalnak az 

irányát szabja meg, melyet két pont határoz meg, akkor a négy pont két sorban egymás- 

sal szemben kettesével elhelyezkedve négyszögformát alkot az egyes pontokból a mel- 
lette lévőkhöz húzva a vonalakat. A négy, ahogy mondtam, megkettőzve, azaz nyolccá 
bővítve két egyforma négyszöget ad, melyek egymás fölé helyezve, s ezzel magasságot 
nyerve hasábformát hoznak léfre, amely térbeh test. 

I. 5. 12. Mindezekből világossá válik, hogy a szám előbb való a felületnél, a vonalaknál, ame- 
lyekből - ahogy említettem - a felület létrejön, és előbb való minden idomnál. Mert a 
vonalaktól fel kell emelkedni a számhoz mint előbb valóhoz, hiszen a vonalak különbö- 
ző számából érthető meg, hogy milyen geometriai formáról van szó. 

I. 5. 13. A felületet pedig az őt alkotó vonalakkal az első, testeken kívüli testetlen természetnek 
mondtam, mégsem választható el a testektől a velük való állandó kapcsolat miatt. Ami 
tehát a felületen kívül van, az már testetlen, a számok pedig előbb valók a felületnél, 
ahogy a korábbi gondolatmenet nyilvánvalóvá tette, tehát a testetlenség tökéletessége 
először a számokban található meg, és - amint mondottam - ez tesz minden számot tel- 
jessé. 

I. 5. 14. Az még külön teljességet ad bizonyos számoknak - ahogy fentebb említettem -, hogy 
testet alkotnak, vagy egyesítő erővel rendelkeznek, s nem kétlem, lehetnek más okok is, 
amelyek teljessé teszik a számokat. 

I. 5. 15. A nyolcas szám térbeh testet alkot, amint az előbbiekben részletesen bebizonyosodott. 
Tehát térbeli test létrehozása miatt is joggal mondják egyedülállóan teljesnek, de két- 
ségtelen, hogy ez a szám még inkább kapcsolódik az égi harmóniához, azaz a zenei 
összhanghoz, mivel nyolc mozgásban lévő szféra van, melyekről majd egy következő 
értekezés szól. 

I. 5. 16. Ennek a számnak minden alkotórésze olyan, hogy összekapcsolódásukból teljesség 
származik. Mert vagy az egyből és a hétből áll, melyek nem származtathatók más szá- 
mokból, és nem hoznak létre újakat, ezek mibenlétét a maga helyén bővebben kifejtem. 
Vagy abból a megkettőzött számból áll a nyolc, amely egy másikból származik, és ő 
maga is egy újabba alkotója, azaz a négyből -, mert a négyes szám maga a kettőből jön 
létre, és a nyolcat hozza létre. Vagy a három és az öt a nyolc összetevője, az előbbi az 
összes szám közül az első páratlan szám, az ötös jelentőségét pedig majd egy későbbi 
gondolatmenet tárgyalja. 

I. 5. 17. A püthagoreusok a nyolcast tulajdonképpen igazságosságnak nevezték, mivel a számok 
közül elsőként bomlik egyforma páros számokra úgy - ez a kétszer négy -, hogy maguk 
az alkotórészek is teljesen egyforma számokra bonthatók, azaz kétszer kettőre. E tulaj- 
donság alapján össze is kapcsolódnak, azaz kétszer kettőször kettő a nyolc. 

I. 5. 18. Minthogy ez az összeg egyformán felbontható tagokból áll, az egyenlő részekre való 
felbontása visszatér egészen az egy(ség)ig, amelyet számtani eljárással nem lehet tovább 
osztani; így méltán kapta az igazságosság nevet az egyenlő felosztás okán a nyolcas. A 
fentebb mondottakból kitűnik a jelentősége, és minthogy alkotórészeinek és önmagának 
a teljességén alapszik, jogosan mondják teljesnek. 

1. 6. 1. Hátra van még az, hogy az általánosan elfogadott felfogás igazolja, miért is kell a hetes 
számot teljesnek mondani. Először is nem mehetünk el csodálat nélkül mellett, hogy a 
két szám, amelyek egymással összeteirtozva a bátor férfi (t.i. Scipio Aemilianus) életko- 
rát adják, egyike páros, a másik páratlan. Mert ettől igazán tökéletes az, ami ezeknek a 
számoknak a kapcsolatából jön létre. Ugyanis a páratlan számot férfi, a párosat női ter- 
mészetűnek mondják, éppen ezért a számokkal foglalkozók a páratlan számot az apa, a 
párosat az anya elnevezéssel ruházták fel. 

I. 6. 2. Azt Platón Timaiosza is úgy mondta el, hogy a világiélek alkotórészeit az őt alkotó isten 
a páros és páratlan, illetve a kétszeres és háromszoros számok szerint vegyítette össze 
úgy, hogy a megkétszerezés és megháromszorozás felváltva tart egészen nyolcig, illetve 

huszonhétig. 

1. 6. 3. Mert ezek, az első köbszámok születnek meg a két eljárással, t.i. a páros számokból a 
kétszer kettő, a négy felületet aUcot, a kétszer kettőször kettő, a nyolc térbeli testet for- 
mál; a páratlanokból pedig a háromszor három, a kilenc is felületet ad, és a háromszor 
háromszor három, a háromszor kilenc, azaz a huszonhét a második eljárás során éppúgy 
először hoz létre kockát. Ezért válik érthetővé, hogy ez a két szám, t.i. a nyolc és a hét, 
amely összekapcsolódik az államban tökéletes férfi éveinek meghatározására, bizonyult 
egyedül alkaknasnak a világiélek létrehozására, amelynél a teremtőn kívül semmi sem 
lehet tökéletesebb. 

I. 6. 4. Azt is meg kell jegyezni, hogy korábban az összes szám közös értékét fejtegetve rámu- 
tattam arra, hogy előbb valók a felületnél, annak vonalainál és minden idomnál; a továb- 
bi fejtegetés pedig megállapította, hogy a számok előbb voltak a világiéleknél, melyek- 
ről azt állítja a Timaiosz legnagyszerűbb tanítása, a természet avatott ismerője, hogy a 
számok segítségével jött létre a világiélek. 

I. 6. 5. Ezért nem haboztak kijelenteni a bölcsek, hogy a lélek önmagát mozgató szám. Most 
pedig lássuk, hogy a hetes számot miért tartják önmagában is méltán teljes számnak. 
Hogy világosabban felismerhető legyen a teljessége, először alkotórészeinek jelentősé- 
gét tárom fel, majd végül azt, hogy önmaga mit ér. 

I. 6. 6. A hét vagy egy meg hatból, vagy kettő meg ötből vagy három meg négyből tevődik 
össze. Sorra veszem az egyes felbontások tagjait, melyek alapján meg fogom erősíteni, 
hogy egyetlen más szám sem bővelkedik ennyi különféle értékben. 

I. 6. 7. Az első felbontás az egy meg hat. Az egy, amelyet monasz-nak, azaz egységnek monda- 
nak, egyszerre férfi és női természetű, páros és páratlan, nem is szám, hanem a számok 
eredete és forrása. 

I. 6. 8. Ez az egység mindennek a kezdete és a vége, és ö maga nem ismerve a kezdetet vagy a 
véget visszatér a legfőbb istenhez, és értelme elválasztja őt az utána következő dolgok és 
erők sokaságától; nem hiába érezted, hogy az isten után kell következnie. Ez az a leg- 
főbb istentől származó értelem, amely nem ismerve az idő múlását mindig egy korban 
marad a jelenben, és bár tudvalevőleg az egy nem számlálható, mégis önmagából a 
származás számtalan formáját hozza létre és foglalja magába. 

I. 6. 9. Majd némi éleslátással figyelve az egységre, a lélekhez való visszatérését veszed észre. 
Mert a lélek, amely mentes a durva anyag érintésétől, csak a teremtőjétől és önmagától 
függ, egyszerű természetet kapott, s bár a megelevenítendő mindenség mérhetetlenségé- 
be árad ki, mégsem szenved csorbát szemernyire sem az egysége. Látod, hogy az egység 
a dolgok végső okától kezdve egészen a lélekig mindenütt sértetlenül és mindig feloszt- 
hatatlanul tartja meg hatalmának folytonosságát. Ennyit az egységről, ami bizony keve- 
sebb, mint ahogy azt az anyag bősége megkívánja. 

I. 6. 10. Ne riasszon vissza, hogy, noha úgy tetszik, ez áll az összes szám előtt, mégis kiváltkép- 
pen a hetessel való kapcsolatában emlegetik: ugyanis a romlatlan egység legszorosabban 
s szűzhöz kapcsolódik. A hetes számhoz pedig egészen hozzánőtt a szüzesség képzete, 
ahogyan Pallaszt is nevezik. 

I. 6. 11. Ezt a számot azért tartják szűznek, mert megkettőzve nem ad tízen belüli számot, s a tíz 
a számok első egysége. Paliasz pedig azért szűz, mert önálló egység nemzéséből és 
megsokszorozódásából jött világra, miként Minerváról is azt áhítják, hogy egyedül ő 
származott egy szülőtől. 

I. 6. 12. A hatosnak pedig, ami az eggyel a hetet alkotja, különböző és sokszoros tisztelet és 
képesség a sajátja. Először, hogy a tízen belüli számok közül az egyetlen, amelyik a sa- 
ját alkotórészeiből tevődik össze, mégpedig a következőképpen. A hatnak fele, heumada 
és hatoda van, a fele három, a harmada kettő, a hatoda egy, s ezek összege hat. 
I. 6. 13. Vannak a tiszteletének más indítékai is, de hogy a hosszas fejtegetés ne okozzon csö- 
mört, mindössze egy dologról, a tisztéről fogok beszélni, s ezt azért hoztam elő, mivel 


74 


ezt taglalva nemcsak a hatos, hanem egyúttal a hetes jelentőségét is bizonyítom. 

I. 6. 14. A természet a számok bizonyos összhangzó rendje alapján úgy szabta meg, hogy az 
ember megszületéséhez kilenc hónap szükséges, de a már méltatott hatos szám megsok- 
szorozásával számolva hét hónapnak is elegendőnek kell lennie. 

I. 6. 15. Minél rövidebben és teljesebben igyekszem ezt elmondani. Korábban részleteztem, 
hogy a két első köbszám: a nyolc a párosok közül, illetve a huszonhét a páratlanok kö- 
zül, továbbá, hogy a páratlan szám a férfi, a páros a női természetű. Ha mindkét köb- 
számot meghatszorozzuk, összeadva hét hónapot tesz ki a napok száma. 

I. 6. 16. Mert egyesülnek a számok, az említett férfi és nő, azaz a nyolc és a huszonhét, ezek 
összege harmincöt, meghatszorozva kétszáztíz, s ez hét hónap. A természet szerint tehát 
attól teljes ez a szám, hogy az ember ekkor már megszülethet, így szinte az érettség be- 
teljesítője. 

I. 6. 17. Az utód neme a méhben dől el, mint Hippokratész állítja. A magzat a hetvenedik vagy a 
kilencvenedik napon mozdul meg, bármelyik is a megmozdulás napja, megháromszo- 
rozva a hetedik vagy a kilencedik hónapot jelöli ki. A hetes első felbontásából ezek a tit- 
kok tárultak fel. 

I. 6. 18. A második felbontás: a kettő meg öt. Közülük a kettes, mivel az egy(ség) után követke- 
zik, az első szám. Ez hanyatlott le elsőként az érzékelhető test irányába az egyedüli min- 
denhatóságból, ezért a csillagok és a bolygók mozgó gömbjeihez kapcsolódik, mivel 
ezek az amplanész-nek (álló, nem mozgó) mondott szférából szakadtak ki., és különbö- 
ző mozgással ellentétes irányba forognak. Tehát ez a szám az ötössel a legmegfelelőb- 
ben kapcsolódik össze, mivel az egyik - mint mondtam - a bolygókra vonatkozik, a má- 
sik az ég öveire, de míg ez utóbbi az elkülönülés miatt, addig az előbbi a szám révén. 

I. 6. 19. Az ötös számnak tulajdonított sajátosság, hogy t.i. a többi dolog fölé emelkedik jelentő- 
ségével, kiviláglik abból, hogy egymaga magába foglalja mindazt, ami létezik és ami 
létezni látszik. Meggyőződésem, hogy a dolgok érzékelhetőek, hogy minden úgy tűnik, 
van teste, akár isteni, akár múlandó. Ez a szám egyszerre jelöl mindent, égieket és alan- 
tabb lévőket. 

I. 6. 20. Mert van a legfőbb isten, majd a belőle származó ész, mely magába foglalja a dolgok 
fajtáit, továbbá a világiélek, minden lélek forrása, és vannak az égitestek, kívül a mi 
Földünkön, valamint a földi természet; és így öt dolog mindent magába foglal. 

I. 6. 21. A hete szám második felbontásáról legyen elég ennyi, mert rövidségre kell törekednem. 
A harmadik felbontás a három meg négy, ezekről a számokról újra felidézem, hogy mi a 
jelentőségük. 

I. 6. 22. A páratlan oldalú geometriai síkidomok közül az elsőt három vonal alkotja, ezek egy 
háromszöget zárnak közre, a páros oldalúak közül az elsőnek négy oldala van. 

1. 6. 23. Hasonlóképpen Platón nyomán tudjuk, azaz magának az igazságnak a titka szerint, hogy 
erős kötelékkel kapcsolódnak össze azok a számok, melyeknél az összetartozás erőssé- 
gét a középarányos biztosítja. Amikor pedig két középarányos vem, a két szélső szám 
nemcsak erősen, hanem elválaszthatatlanul kapcsolódik össze. 

I. 6. 2. Az első eset a hármas számra vonatkozik, ugyanis egy középső számot vesz maga közé 
két szám, s így ezek szélsők lesznek, s a középső kapcsolja őket össze; a négyes szám 
pedig minden szám közül az első, amelynek két középarányosa van. 

I. 6. 24. Ezeket kölcsönözve a négyes számtól az Isten, az anyagi világ művészi megalkotója és 
létrehozója, az elemeket felbonthatatlan kötelékkel kapcsolta egymáshoz, amint az Pla- 
tón Timaioszában olvasható. Az egymástól oly különböző, egymással ellentétes, közös 
természettel nem rendelkező elemek nem vegyülhettek össze másként - a tűzről és a 
földről beszélek - , és nem egyesülhettek másként összeillőén, csak úgy, hogy két kö- 
zöttük lévő elem, a levegő és a víz kötötte össze őket; 

I. 6. 25. mert így az egymással legellentétesebb elemeket kapcsolta össze megfelel ekendezéssel 

a teremtő isten, hogy könnyebben egyesüljenek. Mert hogy két tulajdonság van az egyes 
elemekben, mindegyikben a kettő egyike olyan, hogy általa rokona és hasonló hozzá a 
vele kapcsolatban lévő elem. 
1. 6. 26. A föld száraz és hideg, a víz pedig hideg és nedves. Ez a két elem, noha a szárazság 
illetve a nedvesség miatt egymással ellentétes, a hideg okán mégis összetartozik. A le- 
vegő nedves és meleg, és bár a víz hidegével ellentétes a meleg, mégis a nedvességben 
való azonosság összeköti a levegőt és a vizet. Továbbá a tűz, mivel meleg és száraz, a 
szárazsága révén idegen a levegő nedvességétől, de a két elem összetartozik a meleg 
azonossága miatt. 

I. 6. 27. így lehet, hogy az elemek mindegyikét két másik szomszédja mint valami karral öleli át 
egyik és másik oldalról egyes tulajdonságokkal: a víz a földet a hideggel, a levegőt a 
nedvességgel kapcsolja magához. A levegő a vízzel a nedvességben azonos, a tíízhöz a 
meleg révén kötődik: a tűz a levegővel a melegben egyezik meg, a földhöz a szárazság 
révén kapcsolódik; a föld a tüzet a szárazság miatt türi, a vizet a hideg okán nem taszítja 
el. 

I. 6. 28. Ha két elem lenne, közöttük semmiféle, változatosságában erős kapcsolat nem volna, ha 
három, valamilyen kötődéssel összetartoznának, de nem túl szorosan, a négy elem kö- 
zött viszont elszakíthatatlan kötődés van, mivel a két szélső elemet két közöttük lévő 
kapcsolja össze, s ez kézzelföghatóbb lesz, ha e felfögásnak azt az összefüggését emlí- 
tem, melyet Platón Timaioszából vettem. 

I. 11 . 1 . El kell mondanom, hogy az eddigiekhez az igazságnak mely részét tette hozzá a későb- 
biekben a filozófiai kutatás serény müvelője. Előbb Püthagorasz, majd Platón követői 
azt vallották, hogy kétféle halál van, az egyik a léleké, a másik az élő testé. Az élő test a 
léleknek a testből való távozáskor hal meg, a lélek pedig megítélésük szerint akkor, 
amikor a természet egyetlen és természetes forrása révén szétszóródik testet öltött ré- 
szekbe. 

I. 11.2. Az első halál nyilvánvaló és mindenki által ismeretes, a másikat csak a bölcsek ismerik 
fel, míg a többi ember azt hiszi, hogy az az élet; azért nem tudja a legtöbb ember, hogy a 
halál istenét azért hívják egyszer Disnek, máskor kérlelhetetlennek, mert a lélek egy má- 
sik halál árán, az élő test halála árán szabadul ki, és térhet vissza a természet valódi kin- 
cseihez és saját szabadságába, áldott neve legyen erre bizonyság; másrészt pedig vallom, 
bár félek kimondani, hogy amit életnek tartunk, az a lélek kiűzése halhatatlanságának 
fényéből a halál sötétségébe. 

I. 11.3. Ahhoz, hogy az élőlény létezzék, a léleknek a testbe kell költöznie, ezért a testet 
demasz-nak (testalkat, külső) nevezik, ez börtön, és a szóma (test) mint valami széma 
(sír), a lélek sírja: ezért Cicero mindkettőt egyaránt használva azt mondja, hogy a test 
börtön, a test sír azért, mert az eltemetettek börtöne, „ akik, miként börtönből, megsza- 
badultak testük béklyóiból". 

I. 11. 4. Egyesek kétfelé osztották a világot, egyik fele cselekszik, a másik pedig elszenvedi az 
előbbit, s azt nevezték cselekvőnek, amelyik változatlan volta miatt megszabja a világ 
másik felének a változásait és azok szükségességét; a szenvedő fél pedig az, amelyik a 
változástól mássá lesz. 

I. 11. 6. Továbbá változatlaimak tartották a világnak a szférától aplanész-nek mondják - 

egészen a holdpályáig tartó részét, változónak pedig a Holdtól a Földig lévőt; s a lelkek 
addig élnek, míg a változatlan világrészben tartózkodnak, akkor pedig, mikor a változó 
részbe hullanak, meghalnak. Ezért a Hold és a Föld közötti területet a halál és a halottak 
lEÚchelyének nevezték, s a Hold az élet és a halál határa. Ezért joggal vélték úgy, hogy az 
innen Földre hulló lelkek meghalnak, az innen felfelé tartó lelkek az életbe térnek vissza. 
Mert a Holdtól lefelé kezdődik a múlandóság világa, s általa a lelkek a napok és az idő 
hataknába kerülnek. 


76 


I. 11.7. Végtére is a Holdat égi földnek nevezték el a természettudósok, és az ott élőket holdla- 
kóknak mondták, s hogy így van, igen sok érvvel bizonyították, melyekről hosszú lenne 
most számot adni. Nem kétséges, hogy a halandó testeknek sem nem alkotója, sem nem 
létrehozója a Hold, különösen, mivel vannak testek, melyek a Hold megtelésekor meg- 
növekednek, és fogyatkozáskor kisebbednek. De hogy a nyilvánvaló dologról való hosz- 
szas magyarázat ne szüljön unalmat, áttérek arra, amit az alvilág hollétéről mások állíta- 
nak. 

I. 11. 8. Szerintük a világ háromszor négy elemre oszlik, miszerint az első csoportba a földet, a 
vizet, a levegőt és a tüzet sorolják, amely a levegőnek a Holdhoz közeli ritkább része; 
továbbá újra ugyanannyi, de tisztább természetű elem a második csoport tagja: a földnek 
a Hold felel meg, amit - mint mondtam - a természettudósok égi földnek neveztek el, a 
víz Mercuiius szférája, a levegő Venusé, a tüz a Napban található. Az elemek harmadik 
csoportja úgy helyezkedik el hozzánk képest, hogy a föld megfelelője a legtávolabbi 
szféra, a többi elem pedig középre kerül, s a földhöz képest annyival van lejjebb, mint 
amennyivel feljebb van az utána következőnél; tehát a Mars szféráját tűznek, Jupiterét 
levegőnek, Satumusét víznek tartják, a föld pedig az aplanész (nem mozgó), s a régiek 
ránk hagyott felfogása szerint itt vannak az elysiumi mezők a tiszta lelkek számára. 

I. 11. 9. A lélek, amikor a testbe kerül, ezekről a mezőkről az elemek három csoportján át há- 
romszoros halállal száll alá a testbe. Ez a második nézet a platorúkusok között a lélek 
haláláról, amikor a testbe kényszerül. 

I. 1 1. lO.Ismét mások pedig - mert három különböző nézet van, amint korábban jeleztem - szin- 
tén két részre osztják a világot, akár az először említettek, de más határok szerint. Ezek 
ugyanis az eget tekintették az egyik résznek, amelyet nem mozgó szférának szoktak hív- 
ni, a másik rész pedig a hét bolygónak mondott szféra, valamint a Föld, s ami közöttük 
van. 

1. 1 1. 1 l.Oszerintük tehát, s elgondolásuk egész megnyerő, a boldog lelkek bármiféle testtel való 
érintkezéstől mentesen az égben tartózkodnak, az a lélek pedig, amelyik a magasságok 
magasságából és az örök fényből letekintve titkos kívánsággal a test és a földi élet után 
vágyakozik, e szándék terhétől lassanként lejjebb süllyed. 

I. 1 1. 12.Nem egyszerre ölti magára a sárból való testet a tökéletes testetlenség után, hanem las- 
sanként jut el a csillagtest valamiféle csírájáig, észrevétlen veszteségek árán és a termé- 
szetes, legteljesebb tisztaság fokozatos elvesztésén át. Ugyanis minden egyes szférában, 
amely az ég alatt helyezkedik el, éteri öltözetet vesz magára, hogy a szférákon át fokról 
fokra egyesüljön a földi megjelenés közösségével, és ezért ugyanannyi halál árán jut el 
ahhoz, amit a Földön életnek neveznek, mint ahány szférán áthatol. 

I. 12. 1. Az alászállásnak, amelynek során a lélek az égből a földi élet alacsonyabb fokára jut, a 
következő a menete. Az állatövet úgy fogja körül a tejút, elkerülve a haránt irányú ka- 
nyarulattal való találkozást, hogy ott metszi, ahol a két trópikus csillagkép: a Bak és a 
Rák található. Ezeket a Nap kapuinak nevezik a természettudósok, mivel a nyári napfor- 
dulókor megakadályozzák a Napot útja folytatásában, és visszafordítják az öv területére, 
melynek határait a Nap sohasem hagyja el. 

I. 12. 2. Azt tartják, hogy a lelkek ezeken a kapukon át érkeznek az égből a Földre, és itt térnek 
vissza a Földről az égbe. Ezért az egyiket az emberek kapujának, a másikat az isteneké- 
nek mondják: az embereké a Rák, mert ezen keresztül szállnak le a lelkek az alant lévő 
világba, a Bak pedig azért az isteneké, mivel rajta át jutnak vissza halhatatlanságuk 
székhelyére és az istenek sorába. 

I. 12. 3. Ez az, amit Homérosz isteni bölcsessége az ithakai barlang leírásában megjelenít. így 
gondolja Püthagorasz is, hogy Dis birodalma a tejúttól lefelé kezdődik, mivel az innen 
lecsúszott lelkek már az égiektől megválni látszanak. Ebből adódóan mondja, hogy az 

újszülötteknek az első táplálékot a tej nyújtja, mert az alászállók első útja a tejúttól vezet 

a íoldi világba. Emiatt hallotta Scipio és a boldogok lelkéről, miközben a tejutat láthatta: 
„ innen szállnak alá, s ide térnek vissza". 

I. 12. 4. Tehát az alászállni készülők, mikor még a Rák csillagképben vannak, minthogy ott 
tartózkodván még nem hagyták el a tejutat, az istenek sorában vannak. Amikor azonban 
leszállásuk során elérik az Oroszlánt, elkezdődik jövendő sorsuk, mert az Oroszlán csil- 
lagképben vannak a megszületendő emberi természet csírái és első megnyilvánulásai; a 
Vízöntő pedig az Oroszlánnal szemben van , s a Vízöntő feljöttekor az Oroszlán leha- 
nyatlik, ezért amikor a Nap a Vízöntőnél jár, a halottak szellemeinek áldoznak, tudniillik 
abban a jegyben kel fel a Nap, amely ártalma és ellensége az emberi életnek. 

I. 12. 5. A lélek megválva a gömbalaktól, az egyedüli isteni formától, az állatöv és a tejút hatá- 
rától leereszkedve szögletes formában jelenik meg, ahogyan a pontból megszületik a 
vonal, s így az oszthatatlanságból hosszúság jön létre; ezzel a pontból, ami az egység, 
kettős szám jön létre, s ez az első kiterjedés. 

I. 12. 6. Ez az a lényeg, amit Platón, a Timaioszban oszthatatlannak és ugyanakkor oszthatónak 
is mondott, amikor a világiélek megalkotásáról beszél. Mert a lélek, mind a világé, mind 
pedig az egyes emberé, mivel az előbbi a világ részeiben, utóbbi az ember tagjaiban árad 
szét, hol feloszthatatlannak bizonyul, ha az isteni természet egységéről van szó, hol pe- 
dig részekből állónak látszik. 

I. 12. 7. Amikor a lélek a testbe kényszerül, tehát önmagából való első kilépéskor, az anyag 
zavarát, azaz a belé áramló hülé-t (anyag) kezdi érezni. Ez az, amit Platón a Phaidónban 
így ad elő, hogy a lélek új mámortól vergődve enged a test csábításának, mert érzékelni 
akarja a kiáradó anyag új italát, s a testbe megrészegedve és megterhelve kerül. 

I. 12. 8. Ennek a titoknak a bizonyítéka Liber atya Serlege, ez a csillagkép a Rák és az Oroszlán 
közötti területen helyezkedik el, elsőként jelezve az alászállni készülő lelkeknek, hogy 
részegség tör rájuk a sürü tömeg beáramlásával, és ettől kezdve a részegség kísérője, a 
feledés is belopózik a lelkekbe. 

I. 12. 9. Ha a lelkek magukkal hozzák a testbe az isteni dolgok emlékét, melyeket az égben is- 
mertek, semmiféle nézeteltérés nem lett volna az emberek között az istenséget illetően, 
de bizony az alá-szálás során a felfedést is magába szívta minden lélek, némelyik job- 
béin, a másik kevésbé. Noha egykori tudásuk nem mindegyik számára egyformán vilá- 
gos, mert megromlott az emlékezetük, azért a Földön még bizonyos dolgokat sejtenek. 

1. 12. 10. Akik kevésbé merültek alá a feledésbe, jobban rájönnek erre, mivel könnyebben felidé- 
zik, amit ott azelőtt tudtak. Ezért hívják a görögöknél ismételt megismerésnek azt, amit a 
latinok tanulásnak mondanak, hiszen az igazság megtanulása során azokat a dolgokat 
ismerjük meg, amelyeket eredendően tudtunk, mielőtt az anyag behatolása a testet öltő 
lelket megrészegítette volna. 

I. 12. 11. Az pedig a hülé, ami a világban látható összes testet az ideákra emlékezve megformálta. 
A legmagasztosabb és legtisztább részét nektárnak hívják, ez élteti és tartja meg az iste- 
neket, ezért az istenek italának hiszik, valójában azonban a lelkek legalacsonyabbrendű 
és tisztátalanabb itala. Ezt nevezik a régiek Léthé folyónak. 

1. 12. 12. Az orphikusok eddig magát Liber atyát tartják nousz hülikosz-nak (anyagi értelem), aki 
ama oszthatatlanból származva maga oszlik egyes részekre. Ezért hagyományozódik kö- 
zöttük úgy misztériuma, hogy titánok haragja tépte szét darabokra, és miután ezeket kü- 
lön-külön eltemették, egyben és sértetlenül feltámadt, mivel a nousz, amiről azt mond- 
tam, hogy észnek nevezik, az oszthatatlanból saját maga átadásával oszthatót, és fordít- 
va, a felosztottból ismét oszthatatlant csinál, valamint betölti a világ hivatását, és nem 
válik meg természetének titkaitól sem. 

1. 12. 13. A lélek az első teherrel az állatövből és a tejúfról a lentebb lévő szférákon át ereszkedik 
le, mindegyikben közelebb kerül a fénylő testhez, amint már mondtam, sőt egyes moz- 

zanatokkal is gazdagszik, melyekkel majd a gyakorlati életben fog rendelkezni. 

1. 12. 14. Satumus szférájában a megfontolás és gondolkodás képességét ölti magára, amit 
logisztikon-nak és theorétikon-nak hívnak; Juppiterében a cselekvés képességét, amit 
praktikon-nak mondanak, Marséban a szenvedélyesség hevét, amit thümikon-nak ne- 
veznek; a Napéban az észlelést és az ítélőerőt, amit aiszthétikon-ként és fantasztikon- 
ként emlegetnek; a vágyakozás szenvedélye pedig, amit epithümetikon-nak hívnak, 
Vénus szférájában lesz a sajátja; az észlelt dolgok kinyilvánítását és értelmezését - ezt 
mondják herméneutikon-nak - Mercurius övében sajátítja el; a fütikon-t pedig, azaz a 
testek létrehozásának és növelésének a Hold pályáján. 

1. 12. 15. Végül itt van az istenségektől legtávolabbi, ezért hozzánk és minden földi dologhoz a 
legközelebbi dolog: mert a test mintegy az isteni dolgok salakja, ezért az első elő testű 
létező. 

1. 12. 16. Az a különbség a földi és föntebb lévő testek között - utóbbi alatt az ég, a csillagok és a 
többi elem testét értem -, hogy ezek fölfelé, a lélek székhelyéhez közelednek, és a hal- 
hatatlanságra törekszenek helyük természetéből és a fölemelkedésből adódóan; a földi 
testekbe pedig leszáll a lélek, és ezért tartják úgy, hogy meghal, amikor a múlandó világ, 
a halandó hely foglalja magába. 

1. 12. 17. Ne ingasson meg, hogy a halhatatlannak mondott lélekkel kapcsolatban annyiszor emle- 
getem a halált. Ugyanis nem enyészik el saját halálakor a lélek, hanem egy időre elho- 
mályosul, az ideiglenes alámerüléstől nem szűnik meg az örökkévalóság ajándéka, mert 
a testből, ahol a bűnök mélyétől alaposan megfertőzve rászolgál a megtisztulásra, visz- 
szatér az örök élet fényére, elfoglalva a korábbi helyét. 

1. 12. 18. Úgy vélem, a lélek életéről és haláláról tökéletesen világos Cicero megfogalmeizása, 
amit tanítása és bölcsessége elénk tárt a filozófia szentélyéből. 

I. 13. 1 . Miután Scipio álmában meglátta apját, akiről azért érdeklődött, mert nem tudta, hogy él- 
e, a halhatatlanság ígéretétől lelkesen, és attól, hogy a boldogok kiváltsága az ég, egyre 
jobban megerősítette a dicsővé és nevezetessé lett eredményt. 

I. 13. 2. Már inkább a halálra vágyott az élet helyett, s nem elégedve meg apja látásával, akit 
halottnak hitt, mihelyt meg tudott szólalni a sírástól, erről akart először hallani, mert 
semmire sem vágyott jobban, mint hogy apjával lehessen. Mégsem választotta azt, amit 
pedig meg kívánt termi, mielőtt körültekintően és istenfélőén megfontolta volna dönté- 
sét. Most fontolgatását, illetve elgondolkozását idézem: 

I. 13. 3. ,JCérdem tőled, szentséges, jó atyám, miért késlekedem a Földön, ha a ti életetek az 
igazi, ahogy Africanustól hallom. Miért nem siethetek oda hozzátok? Nem úgy van - 
felelte. - Nem nyílik meg az ide vezető út számodra, hacsak az isten, akinek temploma 
mindaz, amit látsz, meg nem szabadít tested rabságától. Az emberek azzal a szent ren- 
deléssel születtek, hogy oltalmazzák ezt a gömbölyű égitestet, amelyet eimek az égi tér- 
nek a közepén látsz, és amelyet Földnek neveznek. 


6. feladat : Tanulmányozza a két honlapot: 

http://www.bbf dipfde/virtuellesbildarchiv/projektbeschreibimg.html 
http://education.umn.edu/edpa/iconics/default.htm 

Válasszon ki egy fényképet illetve egy grafikát a gyűjteményekből, s elemezze annak 
világképi, antropológiai és pedagógiai jelentéseit. 

NAGY PÉTER TIBOR 


NEVELÉSTÖRTÉNETÍRÁS 
ÉS OKTATÁSPOLITIKA 


A neveléstörténet tanításának - a világban és nálunk - többféle funkciója és többféle 
gondolatmenete lehetséges. A Magyarországon jelenleg uralkodó paradigma a nevelés- 
elmélet-történeti - melyet az utóbbi időben a művelődéstörténeti és gyermekkortörténeti 
megközelítés gazdagít. A neveléselmélet-történeti paradigma természetesen sosem avul- 
hat el, hiszen a nevelésről való gondolkodás mindig is a pedagógia szakos képzés és 
pedagógusképzés egyik alapvető témája marad. 
http://kerikata.hu/publikaciok/text/mozaik02/mozaik02.htm 

Látnunk kell ugyanakkor, hogy a neveléselmélet-történeti paradigma logikai ösz- 
szefüggésben áll a neveléselmélet nevű tárgy egy meghatározott felfogásával. Ez a 
felfogás azt feltételezi, hogy neveléselmélet órán valamely ma uralkodó neveléselmé- 
leti rendszert rendszerszerűén, normatívan tanítanak. Elképzelhető azonban egy olyan 
nézet is - s e sorok szerzője nem neveléstörténészként, hanem társadalomtudósként, 
pedagógia szakosok, tanárképzésben részt vevők oktatójaként ezen az állásponton van 
- mely szerint a pluralista társadalomhoz nem egyetlen (s ekképpen normatív) nevelés- 
elmélet logikájára felfűzött kurzus az adekvát, hanem a különféle neveléselméletek- 
nevelésfilozófiák ismertetése. Ebben az esetben elképzelhető, hogy a neveléselmélet óra 
valójában neveléselmélet-történet órává válik, hiszen a neveléselméletek egyik leglogi- 
kusabb rendszerezése azok történetiségében rejlik. Ez esetben a neveléstörténet tanítása 
keretében a neveléselmélet-történet indokolatlan, s a neveléstörténet más funkciót nyer. 

Más intézményekben - függetlenül a neveléselmélet értelmezésétől - az egy, két 
vagy többféléves neveléstörténet tárgy egyik funkciójának az oktatáspolitika-történet - 
s az abból következő oktatáspolitika tanítását látják. 

Az oktatáspolitika is egyre több intézményben önálló tárgy. Az oktatáspolitika- 
tanítás sokféleképpen történhet. Kiindulhat a jelen legaktuálisabb kérdéseiből, és be- 
mutathatja az ezek körüli vitákat. Sokan azonban idegenkednek ettől a megoldástól, 
mert attól tartanak, hogy az oktatáspolitika aktuális kérdéseit az egyetem vagy a főis- 
kola falai közé viszi, s óhatatlanul állásfoglalásra készteti a tanárt és diákot, ami kétféle 
értelemben is problematikus: a diák és oktatója maga is az oktatáspolitikai aréna sze- 
replője, számos kérdésben sokak szerint nem is várható elfogulatlan vizsgálódás tőlük. 
Másrészt viszont, minthogy az oktatáspolitika minden szakkérdése pártpolitikai kérdés 
is, óhatatlanul pártpolitikai nézeteket visz be a tanórára. A másik megoldási javaslat a 
nagy nemzetközi minták tanítása. Ez nyilvánvalóan lehetővé teszi a közvetlen hazai 
oktatáspolitikai kérdésekben való állásfoglalás elkerülését, ugyanakkor más problémá- 
kat vet fel. Ilyen probléma például, hogy - különösen a diákság idegen nyelvi kompe- 
tenciájának jelen viszonyai között - szinte lehetetlen az egyes országok oktatáspoliti- 
kájáról szóló órákat úgy feltölteni szakirodalommal, hogy az egymással vitatkozó ál- 
láspontok is világosak legyenek. Ez azt a veszélyt rejti magában, hogy a diákok sze- 
mében statikus nemzeti modellek képe rögzül, és nem a dinamikusan változó oktatás- 


politika. A másik probléma, hogy ahhoz, hogy az oktatáspolitika változásait, erőviszo- 
nyait a diákok érdemben megérthessék, valamennyire ismerniük kellene az adott or- 
szágok politikai viszonyainak legfontosabb elemeit. Ez a tudás azonban természetesen 
hiányzik, így az a veszély merül fel, hogy a diákok az oktatáspolitikát a konkrét politi- 
kai viszonyoktól elválasztható szabadon választható, modulokból összerakható világ- 
nak látják. Nem egyszerűen téves és leegyszerűsítő ez a felfogás, hanem szélsőségesen 
elhúz az oktatáspolitika szakértői, szakmai értelmezése (azaz az oktatáspolitika laikus, 
csak a konkrét helyi politikai erőviszonyokból megérthető szereplőinek kizárása) felé - 
mely az oktatáspolitika-értelmezés egyik fontos, de korántsem domináns eleme. 

A fenti érvelésből az következik, hogy a legjobb, ha a többé-kevésbé ismert ma- 
gyar történelemmel, magyar politikatörténettel kapcsolatos oktatáspolitikát tanulmá- 
nyozzák a diákok, s így az alapkönyvön, alapirodalmon kívül gazdag szakirodalom- 
hoz, forrásokhoz is könnyedén hozzájuthatnak. A cél ezen belül kétféle lehet: az egyik 
cél az oktatáspolitika középtávú trendjeinek megértése. E célt elsősorban a hatvanas- 
nyolcvanas évek elemzésével lehet elérni, hiszen - sokak szerint - a magyar oktatás- 
politika jelenlegi strukturális kérdései erre az időszakra mennek vissza. A történészek 
közhelynek szokták tekinteni, hogy valamely korszakot megelőző korszak, mintegy 
érdemben is előzménye annak, „hordozza a jövőt." - ez alól csak szélsőséges esetek- 
ben vannak kivételek. (Ilyen szélsőséges kivétel, hogy az NDK oktatáspolitikájának 
1980-as évekbeli trendjei nem hordozzák „jövőként" a 2000-es évekbeli berlini vagy 
szászországi oktatáspolitikát.) Az oktatáspolitika-történészek véleménye mégiscsak 
erősen eltér abban, hogy a hatvanas-nyolcvanas évek folyamataiban mennyire láthat- 
juk a későbbi folyamatok előképét, (lásd erről az Iskolakultúra című folyóirat nagy 
vitáját: http://epa.oszk.hu/00000/0001 l/00046/pdf/v200 l-2.pdf, illetve 
http://epa.oszk.hu/00000/00035/00074/2003-09-ta-Kelemen-Oktataspolitikai.html) 

Valamifajta logikai folytonosságot látnak azok, akik azzal érvelnek, hogy az ok- 
tatáspolitika legfontosabb szereplői az autonómiára törekvő pedagógusok és szakértői 
körük, de azok is, akik centralizálás-decentralizálás politikai folyamatainak rendszer- 
független szereplői körét határozzák meg. Megszakítottságot hangsúlyoznak azok, 
akik politikai szereplők körének radikális kibővülésében - elsősorban a pártpolitikai 
pluralizmus megjelenésében - látják a lényeget, de azok is, akik a világnézeti alterna- 
tívákat megfogalmazó iskolarendszeren belüli alrendszer megjelenését tekintik fordu- 
lópontnak stb. Folytonosságot látnak azok, akik a demográfiai és településszerkezeti 
sajátosságokat tekintik az oktatáspolitika legfőbb környezeti feltételének, olyan ob- 
jektív kihívásnak, melyre minden oktatáspolitikának választ kell adnia, s a demográfia 
és a településszerkezet az évtizedek alatt alig változik. A megszakítottságot hangsú- 
lyozzák azok, akik a gazdaság és a munkaerőpiac nemzeti és nemzetközi szintű válto- 
zásaiban látják az igazi kihívást stb. Bármennyit vitatkozzanak is a szakértők a struk- 
túrák folytonosságáról vagy megszakítottságáról, azt senki nem tagadhatja, hogy a 
2000-s évek Magyarországán élő, az oktatáspolitikában részt vevő emberek - oktatás- 
politikai döntéshozók, tanárok, szülők stb. - elsöprő többsége már élt a hatvanas- 
hetvenes-nyolcvanas években, ezeknek az éveknek a viszonyai, az akkoriban szerzett 
iskolai és társadalmi tapasztalatok visszavonhatatlanul befolyásolják az 1935 és 1975 
között született, az oktatáspolitikát ma (a kétezres években) mindenféle értelemben 
meghatározó nemzedékek gondolkozását, sőt az sem vitatható, hogy a konszolidált 
rendszerváltás következtében az oktatáspolitika fiatalabb nemzedéke is ezen nemze- 

dékek kiemelkedő képviselőinek köpönyegéből bújik (majd) elő, sokban továbbviszi e 
nemzedékek „pártállami oktatáspolitizálást" utánérző szokásait - így „a hatvanas- 
nyolcvanas évek a mai oktatáspolitika befolyásolói" életérzése akkor sem fog eltűnni, 
amikor a 20 1 -gyei, 202-vel kezdődnek a keltezések. 

Az oktatáspolitika, oktatáspolitikai neveléstörténet másik célja az oktatáspolitika 
működési mechanizmusának megértése. Minthogy 1 990 óta Magyarországon nyílt, több- 
szereplős oktatáspolitikai tér van, s az európai erőviszonyok nem nagyon engednek reális 
teret annak a feltételezésnek, hogy ez a belátható jövőben ismét zárttá vagy egyszereplős- 
sé válna, ennek a funkciónak a betöltéséhez egy hasonlóképpen nyílt, többszereplős ok- 
tatáspolitikai tér tanulmányozása szükséges. Ahhoz, hogy e logikának eleget tegyünk 
viszonylag bőségesen kell merítenünk a pártállami fordulatot megelőző évszázad, azon 
belül pedig különösen a valóban sokszereplős dualizmus közoktatás-politikájából. 

A neveléstörténet és az oktatáspolitika ugyanakkor egyaránt a pedagógusképzés, a 
pedagógia szak ún. bölcsész ágának a része (tehát nem a tantárgy-pedagógiai mérések- 
re, pszichológiai tesztekre, sok számmal operáló szociológiai felmérésekre épülő tár- 
sadalomtudományos ágnak, s nem is a tanári gyakorlatra épülő ágnak). Mint minden 
bölcsészeti diszciplína, a neveléstörténet és oktatáspolitika is jellegzetesen 
narratívából, narratívákból áll. A történeti szövegek - s különösen a tankönyvszöve- 
gek - sajátossága, hogy az interpretatív elemeken túl, valamiképpen hordozzák azt a 
„tényanyagot" - akármit is jelentsen a „történelmi tény" -, amelyet a diákoknak el kell 
sajátítaniuk. Ez jelen terjedelmi kötöttségek mellett lehetetlen. 

Ezért abból indulunk ki, hogy a hallgatók számára két neveléstörténeti anyag min- 
denképpen könnyedén hozzáférhető, s a jelen szöveg elolvasását megelőzően, ill. a szö- 
veg olvasása közben áttanulmányozandó. Az előre elolvasandó anyagot a Pukánszky 
Béla-Németh András féle neveléstörténet VU./G, VIU/G, IX, XI, Xll. fejezetei jelentik, 
melyek korlátozás nélkül hozzáférhetők a http://mek.oszk.hu/01800/01893 ill. 
http://magyar-irodalom.elte.hu/nevelestortenet/ website-on. A szöveg közben felbukka- 
nó fogalmakra a Pedagógiai Lexikon 

http://www.pedagogia-online.hu/modules.php ?name=PedLex ill. 
http://human.kando.hu/pedlex/ website-on célszerű rákeresni. A szövegben szürke 
sávval jelezzük azokat a „forró pontokat", amely szavakra érdemes a lexikonban ráke- 
resni. Ezenkívül az egyes témákhoz kapcsolódó tanulmányok linkként szerepelnek a 
szövegben. Az interneten rendkívül sok neveléstörténeti szöveg van: a neveléstörténet 
szóra vonatkozóan a google 37000, az oktatástörténetre 600 találatot ad. Közismert, 
hogy a honlapok gyakran megváltoznak, eltűnnek stb. Ezért azt a megoldást válasz- 
tottuk, hogy csak olyan szövegeket „linkeltünk fel", melyek biztosnak tűnő helyen 
vannak - vagy valamilyen tartósan létező folyóirat honlapján, vagy az OSZK által 
fenntartott Magyar Elektronikus Könyvtárban. 

ELŐTÖRTÉNET 

A 18. század hatvanas-hetvenes éveiben kezdődő - általában a Ratio Educationis-hoz 
kötött, de valójában már Sonnenfels s Ürményi hivatalnoki tevékenységével ill. a 
Helytartótanács korábbi lépéseivel, a jezsuita rend feloszlatásával megkezdődő -, s jó 
évszázadig tartó periódus legfontosabb jellemzője, hogy az államilag vezérelt okta- 

tásigazgatási modernizáció és az oktatásügy társadalmi szereplői között nincsen ér- 
demi kapcsolat, s a tradicionális főszereplők, az egyházak korlátozása is csak fél szív- 
vel történik. http://mek.oszk.hu/0 1 800/0 1 893/html/07.1itm#Heading32, 
http://www.opkm.hU/konyvesneveles/2003/l/Kelemen.html, 

Az oktatásügyi modernizáció szinte semmilyen összefüggésben nem állott a ma- 
gyar országgyűlés (1790-től konstatálható) oktatáspolitikai törekvéseivel, melyek az 
oktatásügyet a megyei keretek között látták fejleszthetőnek. A 18. századi rövid „egy- 
házkorlátozását" követően az egyházak befolyásának növelésére került sor, sőt a kato- 
likus esperességekre ruházódtak a tanügyigazgatási funkciók is. Ezzel a katolizálódott 
állami hatalommal szemben a protestáns iskolák autonóm mozgástérrel rendelkeztek. 
A neveléstörténet-írásban nincsen egyetértés arról, hogy a protestáns egyházak auto- 
nómiája mennyiben a nemzeti liberalizmus szövetségese a klerikális abszolutizmussal 
szemben, s mennyiben a modernizációs törekvések egyik legfontosabb akadálya. Ez a 
vita áthúzódik az 1849 utáni idők, az Entwurf megítélésére is. 

A hazai társadalom inkább a nyelvi modernizációban - a latin tanítási nyelvtől 
való folyamatos és 1844-ben véglegesült eltávolodásban - jeleskedett, de abban is 
úgy, hogy az oktatásügyön belüli erők (az iskolafenntartó egyházak és a tanárok) vé- 
gig többségükben a modernizáció-ellenes oldalon álltak, s csak a politizáló külvilág - 
a II. József-i bürokrácia vagy a reformországgyülési többség - nyomására változott 
meg az oktatás latin nyelvűsége. (S az is úgy, hogy újabb frontvonalakat vág a moder- 
nizáció tömbjén belül, hiszen a latint - nem németek és nem magyarok számára is - 
némettel és magyarral váltja fel.) (magyamyelvüség a hazai oktatásban) 

Az 1848-as eötvösi elképzelés látszólagos sikere - ti. hogy a megyéket és egyhá- 
zakat egyaránt háttérbe szoritó törvényjavaslata az alsóházon átment - sokkal inkább 
annak tudható be, hogy a megyei nemesség még nem látta át az oktatásügy jelentősé- 
gét, s a Batthyány kormánnyal ellenszenvező katolikus és görögkeleti egyházak jogait 
pedig nem nagyon volt ildomos védeni a liberális többség körében, semmint annak, 
hogy a modemizátori szándék a politizáló többség akaratával találkozott volna. 

Az 1850-es évek (Entwurffal kezdődő) hihetetlenül intenzív modernizációja sem 
találkozott a hazai politikai közvélemény támogatásával, még ha a modernizáció tar- 
talmi elemeit - pl. az érettségi bevezetését, a szaktanári rendszer bevezetését - elvileg 
helyeselte is a magyar értelmiségi elit. Politikailag azonban egyértelmű, hogy a cent- 
ralizációs törekvések ekkoriban abszolutisztikusak, a decentralizáció sak pedig feudáli- 
sak voltak. Csak 1867-ben kezdődött az a korszak, amikor mind a centralizáció, mind 
a decentralizáció oldalán az alkotmányos Magyarország erőit találhatjuk. 

AZ OKTATÁSPOLITIKA ÉS FŐ PARTNEREI 

A polgári magyar oktatáspolitika első korszaka az 1860-as évek végétől az 1870-es 
évek közepéig tart. Ekkoriban az új liberális alkotmányosság gyors és felülről (a par- 
lamentnek felelős VKM - Vallás és közoktatásügyi Minisztérium - felől) vezérelt 
oktatásügyi modernizációt tervezett. A tanfelügyelők e korszakban a megyékkel csak 
területileg egybeeső, de azoktól politikailag független népoktatási kerületek élére ki- 
nevezett „oktatásügyi kormánybiztosok" voltak. 

A kor kultúrpolitikusai a tanügyigazgatásnak ugyanazt a funkciót szabták, mint 

európai kollégáik. Egész Európában az állam és egyház, az állam és a tradicionális 
erők konfliktusa zajlott - ennek csak intenzitását tekintve kimagasló, de egyébként 
egyáltalán nem kivételes formája a német kultúrharc. A tanügyigazgatás feladata tehát 
az volt, hogy megtörje a felekezetek ellenállását, a megyei erők partikularitását. A 
centralisták részéről komoly reményeket fűztek a feudális tradíciójú megyével szem- 
beállítható polgári/parasztpolgári mentalitású városi-községi önkormányzathoz, helyi 
iskolafenntartáshoz, iskolaszéki hatalomgyakorláshoz. A népiskolai törvény felső- 
népiskolájában, az elkészített kilencéves liceális középiskolai tervezetben egy demok- 
ratikus, de tulajdonképpen egyetlen társadalmi csoport által sem támogatott középfo- 
kú iskolarendszer megvalósítása kezdődött meg, s maradt félbe. 

Ugyanakkor az egész polgári korra szóló érvénnyel megalapozódott a több fenn- 
tartóra, helyi adókra és államsegélyre épülő népiskolai rendszer, a hozzá tartozó isko- 
láztatási és iskolaállítási kötelezettséggel, illetve tanszabadsággal. 

A következő korszak az 1870-es évek közepétől az 1890-es évek közepéig terjed. 
Ekkoriban épült ki a tényleges realitásokkal - a megyék, a felekezetek súlyával - szá- 
moló népiskola-igazgatás. A tanfelügyelőt ugyan felülről nevezték ki, de ő csak a vá- 
lasztott megyei közigazgatási bizottság döntése nyomán cselekedhetett. A népoktatás- 
ból kinövő intézmények fokozatos szakmai autonómiát vívtak ki a népoktatási szférá- 
tól, ami azt jelentette, hogy a tanfelügyelőségeken külön előadókra bízták a polgárikat, 
tanítóképzőket, kereskedelmiket stb. A középiskolák irányítása, vezetése a meglévő 
realitásokhoz - a nyolcosztályos középiskolához - igazodó szakszerüsödésen esett át. 
Ugyanakkor a népiskolázás, a tanítóképzés és a klasszikus gimnáziumok többsége 
felekezeti tulajdonú maradt - s a fenntartók széleskörű autonómiát élveztek. 

Miközben a nagy társadalmi csoportok vetélkedtek az iskoláért, miközben az 
állam és egyház konfliktusának nagypolitikai folyamata zajlott, a szorosabban vett 
oktatás világában is megfigyelhetjük az állami hatalom növekedését. 

A szembenálló felek ebben a történetben immár maga a szűkebben vett oktatási 
törvényhozás, minisztériumi szintű rendeletalkotás, ill. a konkrét iskolákkal szemben 
fellépő tanügyigazgatás, s a másik oldalon a konkrét iskolák, tantestületek, tanárok s 
civil szervezeteik. 

Az „óriások csatájában" a szűkebb értelemben vett oktatás főszereplőinek - a 
tanügyigazgatási apparátus munkatársainak, a tanároknak, tanítóknak, igazgatóknak, 
tanáregyesületi, tanítóegyesületi vezetőknek, szakmai szervezetek vezetőinek, tan- 
könyvíróknak, s kiadóknak, taneszköz-gyártóknak, kisebb iskolafenntartóknak, szaktu- 
dományos egyesületeknek - természetes szerepük adott volt: azáltal, hogy professziona- 
lizálódtak, s megfogalmazták érdekeiket, és sajátos egyensúlyt alakítottak ki, az állam 
szövetségesei voltak a tradicionális egyházakkal, s a szakszerűséggel szemben szintén 
közömbös megyei elitekkel szemben. 

A népoktatásügyben - a törvényhozással, a kormánnyal, az egyházzal, a megyék- 
kel szemben - az oktatási rendszer saját szereplőinek semmiféle esélyük nem lehetett, 
hatalmuk, súlyuk egyszerűen összemérhetetlen volt e szereplők hatalmával. Termé- 
szetesen „a lakossággal" szembeni érdekérvényesítés - az iskoláztatási kötelezettség 
kikényszeritése azoknál, akik nem akarnak iskolába járni - sem olyan méretű feladat, 
mely az oktatásügy szereplői számára a reális lépték lett volna. 

A népoktatás története ekképpen mindig is a „nehézsúlyú" szereplők mérkőzési 
terepe maradt, azaz a minisztériumé, az e kérdésekre nemzetiségpolitikai megfontolá- 

sokból odafigyelő miniszterelnökségé, a nagy egyházaké, a megyéké, a nagyvárosoké. 
A tanítók - önálló erőként - nem nagyon játszanak szerepet, s a tanfelügyelői testület 
is csak részben „a népoktatási szféra képviselője", gyakran - minthogy az állás nyil- 
vánvalóan politikai - a megyében tekintélyes birtokos család sarja tölti be e fontos 
tisztséget. A kisebb szereplők éppen azáltal jutnak szerephez, hogy az egyes intézmé- 
nyeket fokozatosan kiszakítják a tanfelügyelő befolyása alól. 

A népoktatásból alapvetően háromféle intézmény szakíttatott ki. 

Már az 1868-as népiskolai törvényben is nevesített különállósággal rendelkezik a 
polgári iskola. A polgári iskolai érdekkör hamarosan kiformálódott. A polgári iskola 
önállóságában érdekeltek voltak 1. a népiskolában már egyáltalán nem tanító polgári 
iskolai tanítók 2. az intézményigazgatók 3. azok a kisvárosok, melyeknek iskolavárosi 
körbe való belépését éppen a népiskolától világosan megkülönböztethető polgári is- 
kola léte tette világossá, valamint azok a nagyvárosok, ahol az alsó-középiskolázásra 
vágyó kispolgárság fontos helyi politikai szerepet játszott 4. azok a minisztériumi 
tisztviselők, akik az állami tulajdonú iskolák kormányzását, mint hatalmi és munka- 
formátjobban kedvelték, mint a zömében nem állami tulajdonú népiskolák felügyeletét. 

A polgári iskola függetlenedésében érdekeltek több egymással párhuzamos politi- 
katerületen érték el a polgári iskola kiszakadását a népiskolai érdekkörből. Az iskola- 
székek és gondnokságok - azaz a laikus kontroll - hatalmát visszaszorították: az is- 
kolák teljes jogú vezetői államilag kinevezett közalkalmazottak, a polgári iskolai igaz- 
gatók lettek. Az iskola pedagógusai elérték, hogy ne tanítói, hanem tanári oklevelet és 
besorolást kapjanak. A tanfelügyelő hatalmát több hullámban veszítette el, a végén 
szakmai jogköreit csak a polgári iskolai előadóján keresztül gyakorolhatta, (hogy majd 
1929-ben teljes hatáskörét a polgári iskolai főigazgatóra ruházza át). 

Ez azt jelenti, hogy a központi államhatalom és egy kizárólag az államtól függő 
szakmai csoport sajátos koalíciót alkot, mely fokozatosan kiszoritja a megyei erőktől 
is függő - s hagyományosan az állam-egyház-megye erőviszonyrendszer figyelembe- 
vételével kinevezett - tanfelügyelőt. 

A polgári iskola az 1883-as minősítési törvény után, s tantervének az 
alreáliskolához igazítását követően fokozatosan alsó-középiskolává válik, de e tanári 
csoporttal szemben az állami tanügyigazgatás befolyása sokkal nagyobb, mint az alsó- 
középiskolák egyetemet végzett tanári csoportjaival szemben. Az alsó-középiskolákat, 
különösen, mivel tanáraik a felső-középiskola tanáraival azonosak, némileg védi a 
tudományági autonómia - a polgári iskolában semmi ilyesmiről nincs és nem is lehet 
szó. Ennek következtében a polgári iskolában a tanításmódszertan állami ellenőrzése 
sokkal hamarabb kap teret, mint az alreáliskolában, vagy az algimnáziumban. így a 
középiskolai szféra későbbi ellenőrzése a polgári iskolai közegben kialakított normák- 
kal, igazgatási pattemekkel folyik. 

A középfokú szakoktatás intézményei közül a felsőkereskedelmi iskolák az 1883- 
as minősítési törvénytől kezdve számítanak bizonyos értelemben középiskolának, de 
mivel érettségit adó intézmények, s mivel jelentősebb központi kapcsolatokkal - tud- 
niillik az ipari és kereskedelmi szakminisztérium-béliekkel - rendelkeznek, hamarabb 
szakadnak ki a tanfelügyelő alól, mint a polgári iskolák. 

A tanítóképzős és gyógypedagógiai érdekkör - mivel, bár különböző szempontból - 
a legerősebben kötődött a népiskolai szférához, csak igen későn, s csak részlegesen tud 
kiszakadni. A tanítóképzés - noha a polgári iskolára épül - sokkal kevésbé párhuzamos 

intézmény a felső-középiskolával, mint a polgári iskola az alsó-középiskolával (a tanító- 
képzésről, lásd: Kelemen: http://epa.oszk.hu/00000/00011/00069/pdf/konf2003-3.pdf). 
Az állami szabályozás gyakoriatilag egyedülálló példájaként a szakmai csoport által már 
kiharcolt hatévfolyamosságot, ötévfolyamosságra léptették vissza a húszas években. 

A klasszikus középiskolai szférában az állami kontroll növekedése egyfelől abban 
érhető tetten, hogy maga az állami középiskolai tanterv - mely a formális képzésről a 
tudományági képzésre helyezi a hangsúlyt - az 1867 előtti régi rendszerben képzett 
tanárokat sok tekintetben kellemetlenül érintette. Másfelől pedig abban, hogy az álla- 
mi befolyás növekedése az új - a klasszikus gimnáziumokétól eltérő - szellemiségű 
intézmények által kiadott évfolyam-bizonyítványok elfogadását a nagytekintélyű 
klasszikus intézményekre gyakorlatilag rákényszerítette. 

A főigazgatói hatalom nagyon sok tekintetben növekedett, az igazgató a tanárok 
egyenrangú kollégájából egyes helyeken a testület felsőbbség előtti képviselőjévé, 
másutt viszont fordítva, az állami hatalom iskolákra kényszeritőjévé változott. Az 
állami hatalom növekedése ellenére a dualizmus korában a tanári-igazgatói autonómia 
magas szintű, a rendszer alapvetően egyensúlyelvű maradt. 

Az oktatáspolitika beillesztette magát a „nagypolitikai" (oktatáson kívüli, a rend- 
szer alapvető belpolitikai kérdéseit érintő) folyamatokba: szerepet kapott a nemzeti- 
ségpolitikai és az egyházpolitikai küzdelmekben, az egységes (származás, vallási ho- 
vatartozás, helybeliség és más tradíciók helyett képzettség által meghatározott) mo- 
dem bürokrácia kialakulásában. A tanoncszabályozás révén „viszonyba került" az 
iparszabadság és az állami fejlesztés dichotómiájában gondolkozó gazdaságpolitiká- 
val, és az érettségizett státussal járó „önkéntesi intézmény" (a hosszú sorkatonai szol- 
gálattal szemben könnyített, s az úri léttel inkább összeegyeztethető sorkatonáskodási 
forma) révén a katonapolitikával is. 

Az oktatáspolitika immár nem pusztán a polgárosodás történelmi értelemben vett 
igényének, az alfabetizációnak tett eleget, hanem konkrét értelemben is kielégítette a 
modem rétegek, illetve a modem gazdaság által megfogalmazott szükségleteket. A 
miniszteri rendeletek e „konkrét" polgárság által mintegy megrendelt iskolatípusokat, 
tantárgyakat vezettek be, alapvetően az oktatásügy régi szereplői, tudniillik az egyhá- 
zak ellenében. A népiskola 1877-es, mértant és rajzot bevezető tantervével alkalmassá 
vált a leendő iparosok és munkások előképzésére. A sokak számára az első négy közép- 
iskolai osztály helyébe lépő polgári iskola (melyet Pest város képviselője a miniszterrel 
szemben a parlamentben kezdeményezett még 1868-ban) gyors ütemben épült ki, a ke- 
reskedelmi szakiskolák fokozatosan érettségit adó intézménnyé nőtték ki magukat. A 
liberális oktatáspolitika sajátos bizonyítékaként a kereskedelmi rövidebb tanulmányi idő 
(népiskolával és polgárival együtt 1 1 év) alatt kínált érettségit, mint a klasszikus gimná- 
zium (népiskolával együtt 12 év). A reáliskola előbb rendelet, majd törvény erejénél 
fogva lett egyenlő időbeli hosszúságú, s sok tekintetben azonos értékű az érettségit adó 
gimnáziummal. A reáliskolák száma állami építések folytán radikálisan megugrott. 

Mindennek eredményeképpen átalakult az iskolázottak társadalmi összetétele az 
átlagnál nagyobb arányban analfabéta felekezeti és anyanyelvi csoportok - a keleti 
megyékben élő ortodox zsidók, görögkeletiek (leginkább: románok, szerbek), keleti 
szlovákok, kisebb falvakban élő magyarok, de még a legelmaradottabb ruszinok (kár- 
pátukránok) is - megkezdhették alfabetizációs hátrányuk ledolgozását. A városi né- 
pesség neológ zsidói, evangélikus németjei - Karády Viktor kifejezésével allogén 


csoportjai - eredményesebb népiskolalátogatással, valamint a polgáriban, reáliskolá- 
ban, felsőkereskedelmiben elvégzett osztályokkal, illetve az egyre nagyobb arányban 
állami gimnáziumokban szerzett bizonyítványokkal növelték felülreprezentációjukat 
az iskolázott népességben. Iittp://epa.oszk.hu/00000/000 11/0004 l/pdf/k20009.pdf Az 
oktatásügy állami expanziója szempontjából ezen csoportokkal való objektív törté- 
nelmi kompromisszum a természetes: mindenki, aki érvényesülését, befolyását, ha- 
talmát nem a történetileg öröklött viszonyoknak, hanem az iskolázás szabad piacán 
felmutatott teljesítményeknek köszönheti - a teljesítményelvü és növekedéselvü okta- 
táspolitika természetes partnere. (Ugyanakkor a kelleténél talán kevesebb figyelemben 
részesült, hogy fokozatosan a többi csoport is „begyorsított".) 

Ezek a négyosztályos végzettségek, ill. érettségik a közszolgálatban való elhe- 
lyezkedés, a munkaerőpiac, az önkéntesi intézmény és a későbbi népszámlálási nyil- 
vántartás szempontjából egyenrangúak voltak. Az egyetemre való felvétel szempont- 
jából viszont - ahol a törvényalkotónak leginkább figyelembe kellett venni az oktatási 
szféra hagyományos erőit - differenciált mértékben képesítettek továbbtanulásra. Azaz 
a hetvenes-nyolcvanas évekbeli középfokú expanzióval elsőként a középszintű értel- 
miségi funkciók felé indulhattak meg az új társadalmi csoportok, s csak később az 
állami gimnáziumok kilencvenes évekbeli aránynövekedésével nőtt az esélyük a fel- 
sőoktatásba és ekképpen az értelmiségi elitbejutásra. 

A középiskolai tantervi utasítás - még 1879-ben, tehát a felekezetektől dominált 
felsőházon nehezen átnyomott 1883-as középiskolai törvény előtt - a racionalista is- 
meret-elsajátítási módot preferálta, az ógörög fakultatívvá válásával (1890-ben, azaz a 
felekezeteket meggyengítő 1886-os felsőházi reform után) pedig modernizálódott a 
klasszikus középiskola is. 

http://wvw.neurnann-haz.hu/tei/educatio/educatio/1998tel/studies/3nagype1/3nagypet_hu.htrnl 
INTÉZMÉNYESÜLT EGYENSÚLYRENDSZER 

A következő korszak a kilencvenes évektől talán az első világháború végéig tartott. A 
tanügyigazgatásban továbbra is egyensúlyelvü hagyomány érvényesült, de most már 
úgy, hogy amint megerősödött egy-egy elem a rendszerben, rögvest intézményes ellen- 
súlyok keletkeztek. Példa erre az 1890-es évektől működő közigazgatási bíróság vagy 
az 1902-es katolikus iskolaszékekről szóló rendelet - olyan intézmények létrehozása, 
melyekkel a politika éppen az erősödő végrehajtó hatalom ellensúlyait teremtette meg, 
s formálta ezzel újjá az egyensúlyelvü tanügyigazgatást. 

Az előző időszak széles másodfokú iskolázásának - a polgári és az alreáliskola 
elterjedése - bázisán a századfordulóra a polgári iskola - alreáliskola, algimnázium - 
egymáshoz való tantervi közeledésével, a latin kiiktatásával elérhető közelségbe került 
egy átjárható, csak 14 éves korban iskolaválasztásra kényszeritő iskolarendszer. (Per- 
sze, csak a szakmunkás-szülőktől felfelé: a parasztság tömegeinek gyermekei számára 
továbbra is csak a hatéves - sőt sokak számára gyakorlatilag még ennél is rövidebb - 
népiskola jelentette az iskolázást.) 

A polgárit végzettek érdemi eséllyel rendelkeztek ahhoz, hogy középiskolában 
tanuljanak tovább, a középiskolások még nagyobbal ahhoz, hogy a „királyi útról letér- 
ve" felső-kereskedelmis érettségit vagy tanítóképesítőt szerezzenek. Azt mondhatjuk. 

hogy azt az alapvető lehetőséget, melyet a feltörekvő társadalmi csoportok szocializá- 
ciója jelentett a kilencvenes években, immár a gimnáziumi szférára is kiterjedő iskola- 
alapítások és a tantervpolitika együttes hatásaként az állam és a városok mind nagyobb 
mértékben vehették át az egyházaktól. 

Az újonnan szerveződő felekezeti tanáregyesületek az egyházpolitikától és a 
nagypolitikától leválasztható módon jelenítik meg az oktatás felekezeti tagoltságát is. 
(http://epa.oszk.hu/00000/00011/00083/pdf/tan20046_7.pdf). (Ugyanakkor a katolikus 
tanárok szervezete és a katolikus iskolák tantestületei - még ha ugyanazon szemé- 
lyekből állnak is - egymástól eltérő álláspontot foglalhattak el, pl. államsegély kérdé- 
sében.) Az iskolatípusok elitje - amely a századvégtől iskolatípusonként bomló tanár- 
egyesületekbe szerveződik, s iskolatípusonként saját szakfolyóiratot ad ki - a szakirá- 
nyú felügyelet, a szak-főigazgatóságok kiharcolásával az oktatáspolitika döntési cent- 
rumait iskolatípusonként is feldarabolja. 

A modernizáció felülről vezéreltsége csökken, mert kiformálódnak azok az in- 
tézmények, amelyek képesek a gazdaság, a társadalom szereplőit is megjeleníteni: a 
szakoktatás elvi irányításában nem csak - mint korábban - az ágazati minisztériumok, 
hanem a piaci szféra képviselői közvetlenül is részt vettek. Már a kilencvenes évektől 
működött - meghívott nagyvállalkozók, érdekképviseleti vezetők részvételével - a 
kereskedelmi és ipari oktatási tanács. (Az agrároktatás jó része ekkoriban még az ag- 
rárkörök érdekképviseleti szerveivel szoros viszonyban álló agrártárca kezében volt, 
hogy majd a következő korszakban, a húszas években, hasonló tanácsot kapjon.) A 
kereskedelmi és ipari oktatás gyakorlati irányításában továbbra is jutott szerep az ille- 
tékes minisztériumnak, másrészt minden iskolatípusnak - még ha teljesen a VKM alá 
tartozott is - saját főigazgatója volt, aki kifejezetten e speciális „külső erők" szem- 
pontjainak integrálásához értett. 

A pedagógiai tudományosság pólusai a korábbi időszakban a „kormánypárti" 
racionális-liberális-herbartista beállítottságú gyakorló gimnázium és az „ellenzéki" 
keresztény-konzervatív egyetemi pedagógiai tanszék voltak (ha nevesíteni akarjuk, 
akkor ez a Kármán kontra Lubrich vitát jelenti), a századfordulón azonban az utóbbi 
tanszéken is a modem oktatáspolitikát képviselő (addig minisztériumi karriert befutó) 
Fináczy Ernő lett a tanszékvezető. 

http://primus.arts.u-szeged.hu/~pukanszk/mars/refregenma.htm 

A modem liberális erők - ha az országban nem is, de Budapesten, ha az iskolázás 
egészében nem is, de annak legfontosabb centramaiban - hegemón szerepbe jutottak. 
Ellenük már nem csak - mint addig - a konzervativizmus és klerikalizmus erői szer- 
vezkedtek, hanem a baloldali - radikális, ill. látensen vagy ténylegesen szocialista - 
csoportok is. 

A század elején olyan új erők és törekvések intézményesültek - az 1891 óta mű- 
ködő Magyar Paedagogiai Társaság, illetve az egyetemi tanszék ellenlábasaként -, 
mint az 1907-ben megalakult Magyar Gyermektanulmányi Társaság, és az 1912-től 
működő Fővárosi Pedagógiai Szeminárium. A Szabadtanítás Országos Kongresszusán 
felvonultak a felnőttnevelés különféle szempontokat megfogalmazó érdekkörei: a 
Szabad Líceum Egyesülete és a munkásgimnáziumok tanárai. Az iskolán kívüli oktatás 
társadalmi, politikai mozgalmait - az ellenzékieket és kormánypártiakat egyaránt - az 
államigazgatás nem hivatallal, hanem a jól bevált „tanács" rendszerrel kívánta koordi- 
nálni: az 1910-es évektől Szabadoktatási Tanács szerveződött a VKM-ben. (Ez 1922- 


ben szűnt meg.) Az Országos Testnevelési Kongresszuson, a testnevelés és a honvédel- 
mi nevelés különféle érdekköreinek megjelenése 1913-ban egy Országos Testnevelési 
Tanács alakításáig is elvezetett. E két újonnan alakult tanács bizonyítja, hogy a VKM 
az egyre-másra felbukkanó érdekcsoportokat - s nem csak a gazdasági érdekképvise- 
leteket - efféle tanácsok szervezésével kívánta az oktatáspolitika-formálásba beépíteni. 

A politikai baloldal és a szociális érdeklődésű értelmiség teljesen új szempontú 
csoportosulásokat igényelt. Megszerveződtek a baloldali tanítók (1910), a Gyermek- 
szanatórium Egyesület (1910). Főiskolai Szociális Telep (1912) alakult. 

A korábbi kisebb-nagyobb magánkiadók mellé nagy kapacitású, s immár rész- 
vénytársasági formájú tanszergyártó cégek léptek az oktatási arénába: a kisebb vállal- 
kozásként már régen jelen lévő, de ekkoriban modem nagyvállalattá alakuló 
Calderoni Rt. (1910), a Pedagógiai Filmgyár Rt. (1913) stb. A leghatalmasabb 
könyvkiadók foglalkoztak az ország tankönyvellátásával. 

A politikát integráló intézmények száma radikálisan megnőtt, hiszen az oktatáspo- 
litika fentebb felsorolt szereplői - egy szinttel „lejjebb" - vitahelyszínként is működtek. 
Az Országos Polgári Iskolai Tanáregyesületi Közlöny, a Magyar Tanítóképző, a Keres- 
kedelmi Szakoktatás, az Országos Középiskolai Tanáregyesületi Közlöny és más egye- 
sületi folyóiratok arról tanúskodnak, hogy a minisztériumi kibocsátású rendeleteket, 
utasításokat, rendtartásokat, szabályzatokat gyakran már a tervezet fázisában, de kiadás 
után az egyesületek választmánya, közgyűlése és helyi körei mindenképpen minden 
jelentősebb esetben részletesen megvitatták. Az egyesületek maguk is kidolgoztak - 
bár zömében csak egy-egy iskolatípus, iskolafokozat sorsára kiterjedő - oktatáspolitikai 
koncepciókat. 


1. feladat : A környezetében elérhető bármely oktatásügyi folyóirat egy évfolyama alap- 

ján írjon katalógust az oktatáspolitikai problémákról! 


Ha a különféle oktatáspolitikai kérdések eldöntésének centralizáltságát vagy de- 
centralizáltságát vizsgáljuk, úgy azt mondhatjuk, hogy az iskolaszerkezettel, az iskolai 
bizonyítványok minősítő erejével, a fenntartók és a minisztérium viszonyával, a bére- 
zéssel kapcsolatos döntések rendkívül centralizáltak, a tantervek egyes tantárgyakat 
érintő részével, illetve az iskolai rendtartásokkal kapcsolatos kérdések lényegesen 
decentralizáltabbak voltak. Különösen a középiskolai tanárok szakmai kompetenciája 
(szakirányú egyetemi végzettség, tudományos társasági tagság) volt megkérdőjelez- 
hetetlen - e kompetencia a dualista korszak második felében már többféle (felekezeti 
és felekezet-semleges) tanáregyesületeken keresztül is érvényesült. 
http://www.mek.iif.hu/porta/szint/tarsad/pedagog/nevtort/antonina.hun 

Ez a bonyolult iskolapolitika egyszerre volt képes arra, hogy az egyházak hatal- 
mát fokozatosan visszaszorítsa, s hogy a kispolgárság számára felemelkedési lehető- 
séget biztosítson. A közoktatáspolitika tehát - minden mérhető jegy szerint - lényegé- 
ben azokat a csoportokat - emelte be az oktatásba, akik számára korábban erre nem 
volt esély. Természetesen ez a felemelés nem volt erőszakolt, ezért a felemelkedés 
sikere nem minden csoport számára ugyanazt a eredményt jelenti: az alul lévő cso- 
portok számára elsősorban az alfabetizációba való bekapcsolódást, a középrétegeknek 
a középiskolázás, a polgárrá, értelmiségivé válás esélyét. A magyar közoktatás expan- 
ziója tulajdonképpen mindenkinek előnyös volt. 

A dualizmuskori oktatáspolitika legvitatottabb kérdése a kisebbségi politika. 

EGYÉNI ÉS KOLLEKTÍV JOGOK 


A magyar állam a kisebbségi egyének számára teljes egyenjogúságot biztosított. En- 
nek a jelentőségét hajlamosak vagyunk lebecsülni, annak fényében, hogy a kisebbsé- 
gek számára kollektív jogokat nem biztosított. 

http://www.mek.iif.hu/porta/szint/tarsad/pedagog/nevtort/lexapony.hun 

A klasszikus érvelés szerint az egyéni jogok biztosításával a kisebbségi egyén 
rendkívüli hátrányban van a magyar nemzetiséggel szemben, hiszen annak nyelvi jo- 
gait - pl. az anyanyelvű egyetemre járás jogát és lehetőségét - értelemszerűen maga a 
magyar állam biztosítja. Az érv kétségtelenül igaz. Ha azonban a történeti folyamatot 
nézzük, ez az egyenlőtlenség akkor is csökken, ha csak az egyéni jogokról beszélünk. 
Ugyanis a nemzetiségek körében összehasonlíthatatlanul alacsonyabb volt a nemesek 
aránya, mint a magyarok körében. így a nemesek és nem-nemesek jogegyenlőségének 
kimondása a nemzetiségeknek relatíve sokkal nagyobb hányadát emelte fel, mint a 
magyaroknak. S ha a társadalom tehetősebb csoportjait nézzük, ez az arányeltolódás 
még feltűnőbb. Azaz a vagyonosabb románok, szerbek között sokkal kevesebben ren- 
delkeztek rendi jogokkal, mint a vagyonosabb magyarok között. Vagyis mindazokhoz 
a lehetőségekhez, amelyek „a kollektív jogok" kiváltására, helyettesítésére alkalmasak 
(tehát a politikai életben való részvétel, egyesület-alakítási jog stb.) relatíve egyre 
nagyobb arányban fémek hozzá a nemzetiségiek. Tehát az adott történelmi helyzetben 
az egyéni egyenjogúsodás valójában a nyelvi egyenjogúsodásnak sokkal inkább része, 
mint azokban az esetekben, amikor minden etnikum „teljes társadalmat" alkot, mikor 
minden etnikumnak, már a jogegyenlőtlenség idején is van saját nemessége. Mi a 
helyzet ezek után a valóban kollektív jogokkal és kollektív lehetőségekkel? 

A nemzetiségi egyházak nép- és polgári iskolái a korszakon át végig léteztek. Úgy 
tűnik, az a kompromisszum, hogy a nemzetiségi nyelvvel kapcsolatos érdekek a nem- 
zetiségi egyházak iskolafenntartása formájában jelentek meg, szinte mindenkinek 
megfelelt. Az iskolarendszer nemzetiségi-fenntartói osztottsága forrásallokációs esz- 
köz volt és maradt egészen a korszak végéig. A nemzetiségi tanítók (és papok) bizo- 
nyos értelemben ugyanazzal érveltek, amivel magyar kollégáik. Az utóbbiak arról 
akarták meggyőzni a magyar politikai közvéleményt, hogy az iskola a magyarosítás 
legfontosabb eszköze, s ekképpen olyan fontos nemzeti cél, hogy a tanítókat fokozato- 
san ki kell emelni a magánszférából; először a fizetési minimumukat kell megállapíta- 
ni, azután fokozatosan garantálni kell az egyébként csak állami-községi alkalmazot- 
taknál működő fizetési rendszert. A nemzetiségi tanítók ezzel szemben saját egyházi 
hatóságaiknál érveltek azzal, hogy a magyarosításnak - és persze az elvilágiasodás- 
nak, a kultúrharc táján Budapestről áradó szabadabb szellemnek - az iskolában kell 
útját állni. E nemzetiségi tanítók objektíve éppúgy érdekeltek a magyar állam magya- 
rosító politikájában, mint a magyar tanítók, hiszen a magyar jogállam csak úgy avat- 
kozhat bele a felekezeti iskolák belügyeibe, ha államsegéllyel egészíti ki a tanítók 
fizetését. A tanítói fizetés-kiegészítésért viszont a nemzetiségi tanítóság nemcsak bér- 
harcot nem indított, de kifejezetten elvárta, hogy a magyar állam levegye a válláról a 
béralku dolgát, és őket is nyilvánítsa közalkalmazottnak. Az 1907-es Apponyi-féle 
törvények idején nem voltak hajlandók segítséget nyújtani saját szerb és román görög- 
keleti egyházuknak, mert a törvény olyan erőteljes egzisztenciális javulást helyezett 
kilátásba, hogy az ideológiai szempontok eltörpültek e mögött. 
http://epa.oszk.hu/00000/00035/00029/1999-07-mu-Felkai-Kultuszminiszter.html 


Az Apponyi-féle törvény után nem csak azért csökken a nemzetiségi iskolák szá- 
ma, mert a felekezetek kénytelenek államsegélyt kérni, tehát engedni kényszerülnek, 
hanem azért is, mert - nyilván mérlegelve a költségeket és hasznokat - inkább bizo- 
nyos iskolák bezárása mellett döntenek, mintsem, hogy államsegélyt kérjenek rájuk. 

Ugyanakkor a nemzetiségi egyházak is érdekeltek voltak az ideológiai feszültség 
fenntartásában, mert e nélkül - bármilyen gyenge is volt a nemzetiségi világi közép- 
osztály - a külső erők pragmatikusabb irányba terelték volna az iskolarendszert. Olyan 
irányba, ahol például a görögkeleti egyház már sokkal kevésbé érezné magát otthon. A 
görögkeleti egyház éppen azzal teremtette meg nélkülözhetetlenségét, hogy az egyházi 
autonómia köntösében a nemzeti identitás legfontosabb menedékének tüntette fÖl ma- 
gát. A magyar állami miniszteriális apparátus viszont nem tudott volna újabb és újabb 
forrásokhoz jutni - amire nem csak a fizetés-kiegészítő államsegély, de a tárca szinte 
állandó beruházási láza, a közalkalmazotti réteg munkaerőpiacának bővítése miatt is 
szükség volt -, ha nem hangoztatta volna a magyarosítás szempontját. Ráadásul a 
nemzetiségi kérdés különböző értelmezései különböző állami beruházásokhoz, külön- 
böző fajta tanügyigazgatási expanziókhoz szolgáltak ideológiaként: „a nemzetiségek 
megmagyarításának" ideológiájával a színtiszta nemzetiségi területekre lehetett állami 
iskolákat építeni, illetve államsegélyeket nyújtani, a „leszakadó magyarok megerősíté- 
se" ideológiájával a nyelvhatárra lehetett iskolákat telepíteni, a „magyar kultúrfölény a 
nemzetiségek felett" fenntartása-megteremtése pedig az ország belső területeinek ál- 
lami iskolaépítéseihez szolgált indokul. 


2. feladat : Bármilyen - lehetőleg helyi - nem oktatásügyi sajtótermék egy évfolyeima, 
nemzetiségi kérdéssel kapcsolatos cikkeinek kigyűjtése! 


A kormányzat oktatáspolitikája azok számára is hasznos volt, akik a másik politi- 
kai konfliktusban, tudniillik az egyházpolitikaiban harcoltak egymás ellen. A kultúr- 
harc szekuláris oldalán állók tudhatták, hogy a nyolcvanas évek középiskolai törvénye 
nem csak a nemzetiségi egyházak számára volt hátrányos, de minden olyan egyházi 
fenntartónak is, amely nem tudott megfelelni a növekvő igényeknek. A magyar nyel- 
ven tudás - pontosabban az azt feltételező társadalmi mobilitás - a görögkeleti egy- 
házak érdekköréből szakíthat ki történelmi távon támogatókat. A szlovák identitás 
csökkenése azonos az ellenzéki klerikális Néppárt esélyeinek csökkenésével. Az egy- 
házi oldal a professzionális standardizációval s bármiféle állami tanügyigazgatási lé- 
péssel szemben, a nemzeti sérelmekre való hivatkozás bevetését az ötvenes években 
hasonlóan viselkedő magyar protestáns elittől tanulhatta. (Akkoriban a magyar elit 
olyan iskolákat akart megvédelmezni az abszolutista modernizációtól, amelyekben 
még annak a minimáhs követelménynek sem tudtak eleget tenni, hogy a szaktárgyakat 
szaktárgyi vagy legalább rokon-szaktárgyi végzettségű pedagógus tanítsa.) 

A felekezetek iskolafenntartó tevékenységének közpénzekből történő finanszíro- 
zását vagy nem finanszírozását kellett eldönteni, s ehhez mindkét fél számára ideális- 
nak bizonyult, hogy ide valójában nem tartozó nemzeti érveket lehetett berángatni a 
harcba. Azaz pontos szabályokká fogalmazni, mely esetben mennyi pénzt ad az állam 
az egyházi iskola költségvetésébe, és azt is pontosan meg kellett határozni, hogy a 
közpénzekért cserében az állam milyen jogosítványokat kíván szerezni a felekezeti 
iskolában. (Pontosan ugyanilyen viták zajlanak a századforduló angol oktatáspolitika- 

jában, ahol nem a nemzetiségi politikáról, hanem az állam és az egyház új viszonyáról 
esett szó.) A liberálisok legfontosabb eszköze, a közigazgatási bíróság is azon őrkö- 
dött, hogy az iskolafenntartók egyforma mértékben kapjanak törvényhatósági segélyt. 
Nem véletlen, hogy a nemzetiségi ügyben fokozottan érzékeny polgári radikálisok az 
Apponyi-féle törvényben elsősorban a tankötelezettség fontos akadályának számító 
tandíj eltörlését, a tanítói fizetés rendezését, az egyházi befolyás visszaszorítását lát- 
ták, s nem elsősorban nemzetiségi problémát. A nemzetiségi iskolázás körüli konflik- 
tusokra tehát minden beépített feltétel megvolt: a szó legszorosabb értelmében min- 
denki érdekelt volt benne. 

Mindennek eredményeképpen a nemzetiségek iskolázási helyzete nemcsak gyor- 
sabban javult, mint a magyaroké, de a nemzetiségek összes mérhető hátrányához ké- 
pest jobb volt iskolai részvételük. A középiskolai részvétel - a nyelvi szempontból 
kevésbé támogató közeg ellenére - szintén elég jelentős, s például névjelleg alapján 
nyugodtan állítható, nem arról van szó, hogy a magyar etnikumúaknak jelentős iskolá- 
zási fölénye van, hanem arról, hogy az iskolábajárás valószínűsíti a nyelvváltást. 

* * Hí 

Az 1867-től 1918-ig tartó korszaknak, melyet legfőképpen az állami hatalom expanzi- 
ója jellemzett, nem, vagy legalábbis nem elsősorban a tanügyigazgatás vagy az állam- 
gépezet volt a nyertese 

Minthogy az állami befolyás expanziójának legfőbb célja az egyházak hatalmának 
és az egyházak által determinált iskolázottsági erőviszonyoknak a megváltoztatása 
volt - a folyamat objektív eredménye az oktatáspolitikai erőtér pluralizálása lett. A 
társadalmi szereplők közül természetesen mindazok győztesei voltak ennek a folya- 
matnak, akik korábban nem voltak jelen az oktatás szférájában. Azaz győztesek voltak 
a nem nemesek a nemesekkel szemben, az egykor nem egyenrangú felekezetekhez 
tartozók a korábbi államegyház híveivel szemben, az iskolai bizonyítványért tanulni 
készek a családjuk lokális hatalmára építeni akarókkal szemben, a mobilak a helyben 
maradást preferálók ellen, a pozitivista tudománynak elkötelezettek a tekintélyelvű 
tudásnak elkötelezettekkel szemben. Azok győzelme volt, akik mozgásterüket növelni 
akarták, s készek voltak megfizetni azt az árat, mely a kötöttségek és védettségek eltű- 
nésével várt rájuk. 

AZ ELSŐ ÉS A MÁSODIK KORSZAK HATÁRÁN: 

ÚJ TARTALMÚ RÉGI FORMÁJÚ ÁLLAMI BEAVATKOZÁS 

A dualizmus korí magyar oktatáspolitika, melyet mint a polgárí alkotmányosság egyik 
ideáltipikus oktatáspolitikáját jellemezhetünk, az első világháború után válságba ke- 
rült, s a bethleni konszolidáció során nem a dualizmus kori állapot restaurálására 
került sor, hanem olyan kompromisszumokra, az új elemek olyan elrejtésére, melyek 
- egy újabb válság után, s természetesen nem függetlenül a berlini hatalomváltástól - 
szinte szükségszerűen vezettek ahhoz a bizonyos hómani fordulathoz, a liberális jog- 
állami oktatáspolitikai tradíció elvetéséhez. 

1. A Monarchia felbomlása és a történelmi ország szétesése 

A Monarchia szétesése és Trianon következtében nem egyszerűen annyi történt, hogy 
felbomlott egy (oktatási kérdésekre egyébként ki sem terjedő) államszövetség, ill. 
hogy elcsatolták az ország kétharmadát, tehát méreteiben csökkent a magyar oktatási 
rendszer: 1918 ill. 1920 után a magyar oktatáspolitika egész kontextusa megváltozott. 

Az egyházpolitika relatív súlya megváltozott a rendszerben. Egyfelől a katolikus 
egyház „kormányon átnyúló" „közvetlenül az uralkodóhoz" kötődő sajátos helyzete 
megváltozott, ugyanakkor az új országban igazi többségi felekezetté vált. A reformá- 
tus egyház sajátos helyzete, miszerint a kormányzatnál jobban kötődött a függetlensé- 
gi tradíciókhoz (s ekképpen a „nemzeti történeti" jelszavakkal és szimbólumokkal 
könnyebben operálhatott) megszűnt, viszont a kormányzó felekezeti elkötelezettsége 
révén sajátos informális előnyökhöz jutott. Az evangélikus egyház nemzeti sajátossága 
(erős német anyanyelvű kisebbség a hívek sorában) megszűnt, hívői sorában elsöprő 
többségbe kerültek a magyar anyanyelvűek - viszont önálló, a református egyháztól 
független játéktere lecsökkent. Az izraelita felekezet helyzete akkor is megváltozott 
volna, ha a változások nem járnak együtt az antiszemitizmus expanziójával, hiszen a 
neológia aránya óriási mértékben megnőtt az ortodoxiával szemben. 

Megváltozott a tudomány és felsőoktatás-politika egész kontextusa: a tudomány- 
politika és közgyűjtemény-politika legitimitása immár nem az volt, hogy Európa egyik 
legnagyobb kulturális centrumával, Béccsel kell versenyre kelnie, hanem hogy egy kis 
nemzetállam viszonyaihoz kell alkalmazkodnia, s a versenyt is csak nálánál fejletle- 
nebb vagy kisebb szellemi központokkal (Bukaresttel, Belgráddal, Prágával) kell állnia. 

A felsőoktatás-politika az 1 920-at megelőző évtizedekben azon dolgozott, hogy a 
főiskolára készülő ifjúság számára minél vonzóbbá tegye a hazai, azaz magyarországi 
intézményeket, ellentétben az ausztriai konkurenseikkel. 1920 után diplomás túlter- 
melési válságról, az egyetemekre özönlő tömegekről esik szó. Hosszú évtizedeken át a 
magyarországi felsőoktatás-politika két centrummal, Budapesttel és a valóban távoli, 
egy országrész központjaként viselkedő Kolozsvárral számolhatott, a csonka ország- 
ban Budapesthez közeli vidéki centrumok, Debrecen, Pécs, Szeged jelentek meg. 

A közoktatás-politika egyik legfontosabb kérdése - a nyelvkérdés - az ország 
egynyelvűvé válása következtében egyszerűen irrelevánssá vált, a magyarul tanítás, a 
magyarra való megtanítás képessége köré szerveződött - s tanítókat, iskolákat, iskola- 
fenntartókat eszerint ehendező-minősítő - oktatáspolitika kategóriarendszerét egy 
teljesen újjal kellett felcserélni. Ebből persze az is következik, hogy a nemzetiségpoli- 
tikai konfliktus fentebb jelzett forrásallokációs funkciója helyett is más után kellett 
nézni. Mindez kifejezetten nyitottá tette a szűkebben vett oktatáspolitika szereplőit az 
új ideológiai célok keresgélésére. Az oktatáspolitika egyik „természetes" ellenfele a 
liberalizmus, a másik pedig a szekularizáció volt. Merthogy a társadalomban - minden 
állami törekvés ellenére - a szekularizáció előrehaladt. 

A kettős monarchia felbomlása következtében az oktatáspolitika hagyományos 
parlamenti erőtere (hatvanhetesség/negyvennyolcasság) hirtelen átalakult. 1920 előtt 
az oktatáspolitika fő kérdéseiben az ellenzék nem tárgyi és koncepcionális, hanem 
„párt-hovatartozási" okoknál fogva opponált, az oktatáspolitika illetve oktatásfejlesz- 
tés nagy kérdéseinek (pl. középiskola-típusok, minősítő erő, nyelvi program, egyetem- 
alapítás, költségvetés-növelés) édeskevés köze volt a jegybank, a vámterület, a hadse- 

reg függetlenségére, ill. birodalmi integráltságára vonatkozó, meghatározó politikai 
vitákhoz. Ezzel szemben 1 920 illetve 1 922 után nem csak a liberális és szociáldemok- 
rata ellenzék jelenítette meg szakkérdésekben is eltérő oktatáspolitikai arculatát, ha- 
nem a két kormánypárt (lévén egyikük keresztényszocialista) is érzékelhetően eltérő 
mértékben azonosította önmagát például a legnagyobb iskolafenntartó, a katolikus 
egyház álláspontjával. 

2. Az ágazati szereplők megváltozása 

Az irányított gazdaság megerősödött már az első világháború idején - a várakozások- 
kal ellentétben azonban a gazdaság nem állt vissza a megszokott kerékvágásba, nem 
oldódtak a hadigazdaság kötöttségei. A gazdaság bürokratikus irányításának tartósan 
magas szinten maradása ahhoz vezetett, hogy a szakoktatásban tanítók számára egyre 
kevésbé a leendő munkáltatók, illetve szabadon szerveződő munkavállalói csoportok 
voltak a kívánatos partnerek: sokkal inkább az új gazdasági bürokráciák. Az iparokta- 
tás szférájában és a - volumenében jóval kisebb - mezőgazdasági oktatásban alkalma- 
zottakat, folyóirataikat, egyesületeiket egységesen jellemzi ez. 

A kereskedelmi iskolák tanárai pedig kettészakadnak - egy részük továbbra is a 
liberális nagytőkével „barátkozik", a másik szervezet viszont a jobboldallal. A két 
irányból kétféle stratégia következik, az előbbi a tényleges munkapiaci sikert tekinti az 
oktatás beválásának, a második fordítva, abban reménykedik, hogy a gazdaság az ő 
értékei szerint alakul majd át, s ezen új világ számára kíván a „parancsnoki pozíciók- 
ra" kádereket képezni. 

A tudományok belső szerkezetében fokozatosan bekövetkezett változás az első 
világháború után tudatosodott, s ez kihatott a középiskolai oktatásra. A 19. századi 
magyar tudomány egyetemi és középiskolai képviselői egyaránt abban jeleskedtek, 
hogy a forráskritika, illetve a tudományos megfigyelés szigorú módszerességével 
számba vegyék a Kárpát-medence tényeit. Publikálják az oklevélanyagot, szövegkriti- 
kai alapossággal adják közzé első, másod vagy éppen harmadosztályú írók müveit, 
leírják a növény-, állat- és kőzetvilágot. A hosszú 19. század tudományképében a kö- 
zépiskolai tanszékének (!) elfoglalásakor székfoglaló előadást (!) tartó, az iskolai érte- 
sítőben tanulmányt publikáló középiskolai tanár önmaga és egykori professzora sze- 
mében is a tudomány (szaktudomány) nagy épületéhez járul hozzá a maga téglájával. 
Az iskolai szertár és könyvtár a helyi tudományos élet legfontosabb egysége (Buda- 
pest kivételével még az egyetemi városokra is igaz ez) ill. a nemzeti közgyűjtemény- 
hálózat központilag számon tartott szerves része. A helyi középiskolai szakkör tudo- 
mányos fórum. És fordítva: az országos tudományos folyóiratok (a Századoktól a Fi- 
zikai Szemléig) tanulmányaikat nagyobb részben középiskolai tanároktól várják, a 
tudományos konferenciáknak többségében ők az előadói, de még a zártszámú tudo- 
mányos társaságokban is többségben vannak. Az egyetemi órakínálat is csak úgy tud 
sokszínű és izgalmas maradni, hogy akiket „a nemzet" (közadóval, tandíjjal) középis- 
kolai tanárként amúgy is „eltart", szerény díjazásért, szimbolikus tőkéjének gyarapítá- 
sa céljából egyetemi magántanárként órát ad. 

http://www.mek.iif.hu/porta/szint/tarsad/pedagog/nevtort/tanark/tanark.mek 

A tudományos szférában előretörő szellemtudományi áramlat ezt a fajta „téglák- 
ból építkező" tudományképet megkérdőjelezi. A nagy koncepciókat, távoli összefíig- 

géseket, nemzetközi szellemi hatásokat kedvelő, tudományáganként saját nyelvezetet 
kialakító szellemtudományi iskola követéséhez és az efféle tudomány színvonalas 
müveléséhez sokkal több olvasásra fordítható „szabadidő" kell, ezenkívül aktívabb és 
egyes tudományágak csoportnyelvében, a kifejezések jelentésámyalataiban is tájéko- 
zott szaknyelvi jellegű idegennyelvtudásra van szükség. Ebben a tudományos munká- 
ban már csak a legkiválóbbak vehetnek részt, lényegében a főállású tudósok, egyetemi 
emberek. Az alternatívák - pl. a szellemtörténettel szemben a társadalomtudomány 
teljesen új áramlatát képviselő Hajnal István követéséhez sem elegendő a szaktanárok 
tömegeinek meglévő képzettsége. 

Természetesen a helytörténetírás, helyi irodalmi - földrajzi, természeti jelenségek 
leírása megmarad a szolid 19. századi bázison, már csak azért is, mert annak megújítá- 
sához éppen olyan módszerekre lenne szükség, melyek a szociológusok 1900 és 1919 
között játszott szerepe következtében a kormányzat szemében legalábbis gyanúsak, 
rosszabb esetben ellenségesek voltak. így ez a tudományos tevékenység a tudomány 
perifériájára kerül. 

A szaktanárok erős összefonódottsága a tudományos élet köreivel tehát rohamo- 
san gyengült: ez objektíve arra késztette őket, hogy egyrészt a nem tudományos, ha- 
nem politikai és társadalmi propaganda feladatokban (Revíziós Liga stb.) fejtsék ki 
aktivitásukat, másrészt, hogy az oktatáspolitika elvárásainak feleljenek meg minél 
inkább (iskolán belüli adminisztratív feladatok, cserkészmozgalom stb.). Nyilvánvaló, 
hogy amennyiben egy szakmai csoport a tanügyigazgatással szemben egy olyan politi- 
kától független szövetségessel rendelkezik, mint az akadémiai/egyetemi érdekkör, 
teljesen más a viselkedésmódja, mintha politikai szövetségesei lennének. Különös 
tekintettel arra, hogy ezek a politikai szövetségesek nem nagyon jelentettek ellenzéki 
politikai erőket, tehát a szintén az államot és uralkodó politikai erőket képviselő tan- 
ügyigazgatással szemben csak korlátozottan lehetett rájuk támaszkodni. 

A tudományos szférában való elismertségtől független kérdés, hogy a szélesebb 
középosztályi közvélemény mennyire értékeli a tudós tanárt. Úgy tűnik, ez is meg- 
változik. 

A hosszú 19. századi közvéleményben a tanárnak azért volt tekintélye, mert amíg 
a legnagyobb tudósok, egyetemi tanárok az uralkodók okleveleit publikálták, addig a 
tanárok a helyi nemesi családokét, amiképpen a legnagyobbak a nemzet legjelentő- 
sebb íróinak müveit adták ki kritikailag, elemezték pozitivista hatástörténeti eszkö- 
zökkel, úgy a tanárok valamely szűkebb közösség (megye vagy település) számára 
legfontosabbakkal tették ugyanezt stb. 

1919 után viszont a közéletet, az értelmiségi közvéleményt nem az új tények hoz- 
zák lázba - noha ekkor nyílnak meg például a bécsi levéltárak, ekkor futja legjobb 
formáját az országos és fővárosi statisztikai hivatal, ekkorra válik világossá, hogy 
mennyi mindent kellene (kellett volna) tudni a technikáról és a gépekről, vagy a ma- 
gyar munkásosztályról - hanem éppen ellenkezőleg új , erősen ideologikus narratívák. 

A tradicionális középosztály körében a Szekfü-féle „Három nemzedék" elké- 
pesztő sikerének nyilvánvalóan nincs köze a helyi régiségeket gyűjtögető történelem- 
tanár világához, a Szabó Dezsö-i „Az elsodort falu" sikerének a klasszikus szigorú 
esztétika és filológia magyartanáraihoz, a „faji gondolat" sikerének a Linné (gyakorla- 
tilag: Lüben ill. Gönczy Pál) paradigmáját követően alaktant és rendszertant tanító 
biológiatanárokhoz, „A Nyugat alkonya" sikerének a klasszikus ill. kantiánus filozófia 

kategóriáiban mozgó filozófiatanárhoz. De a „korszerű" - például Salvatorelli „Itália 
történeté"-ben, mely az etruszkoktól Mussoliniig húzza a vonalat, megtestesülő - Ró- 
ma-kép sem „teljesen" azonos azzal, melyre az iskolában még mindig meghatározó 
szerepű latintanárok tekintélyüket alapozzák. 

A modem értelmiség, amely a Nyugatot és a Századunkat vagy éppen a Szocia- 
lizmust olvasta (a jobboldallal ellentétben) nem „korszerűtlenül pozitivistának, s ek- 
képpen objektíve liberálisnak", hanem porosnak és unalmasnak tartja a középiskolai 
tanárok világát, már amennyiben a regényeknek, tárcáknak, pamfleteknek, kabarétré- 
fáknak hinni lehet. 

A társadalmi szövetségesek tehát megfogyatkoztak a hagyományos gimnázium 
körül. A szélesebb, új csoportok a munkásság, a kisiparosság, módosabb gazdák stb. 
számára pedig a polgári iskola minden tekintetben vonzóbb alternatíva volt, mint a 
gimnázium vagy akár a reáliskola. 

A középiskolát végzett emberek száma a gyerekeiket iskoláztató szülők körében 
megnőtt. Egyrészt a középiskolázás deflációja után a kilencvenes években s a század 
elején tapasztalható az érettségizők aránynövekedése. A demográfiai adatok tanúsága 
szerint e nemzedék gyerekei ekkortájt iskolások. Másrészt az elcsatolt területekről 
arányukat messze meghaladó mértékben jönnek át az érettségizettek, közülük is a 
közszolgálatban alkalmazottak. Sokan közülük már nem kapnak hasonló állást „Kis- 
Magyarországon", de gyermekeik iskolázását mindannyian nagyon ambicionálják. 

Ez azt is jelenti, hogy a tanítók falusi, kisvárosi tekintélye mindinkább csökke- 
nésnek indult, mind több olyan szülő - és potenciális iskolaszéki tag - volt, akik érett- 
ségizettek voltak, s általános műveltségük messze meghaladta a tanítóét. A tanítók - 
nyilván ezért is - egyre intenzívebben szorgalmazzák a középiskolai érettségire épülő 
felsőfokú tanítóképzést, http://epa.oszk.hu/00000/0001 l/00083/pdf/tan20046_7.pdf 
http://www.mek.iif.hu/porta/szint/tarsad/pedagog/nevtort/magy_tan/magy_tan.mek 

Az iskolaszerkezet, iskolafenntartás, tanügyirányítás gyors átalakításához hozzá- 
fogó - legalábbis ide vonatkozó rendeleteket nagyszámban kiadó - forradalmi kor- 
mányzatok a tanító és tanártársadalom korábban kisebbségben lévő és jelentéktelen- 
nek tűnő csoportjaira támaszkodtak, melyek ezáltal hirtelen láthatókká, sőt „túlzottan 
is" látványosakká váltak. 

Polarizálódott a korábban az értelmiségi csoportok átlagánál politikai- 
lag/világnézetileg homogénebbnek tűnő tanító és tanártársadalom, a világnézeti politi- 
kai ellentétek explicitté váltak. Mindez olyan körülmények között, amikor nem csak 
politikai természetű tisztogatásokban, de költségvetési okokból is létszámcsökkentés- 
ben gondolkozott a kurzus. Ha a húszas évek második felére csökkent is a politikai 
illetve financiális nyomás: a tanárok és tanítók tudatából már nem lehetett kitörölni az 
emléket: azt, hogy ami korábban elképzelhetetlen volt: az oktatás világán belül értel- 
mezhető fegyelmi vétség nélkül, pusztán szociáldemokrata és radikális politikai néze- 
tek miatt tanárok és tanítók kirúghatók állásukból. Ráadásul úgy, hogy közben a sajtó- 
nyilvánosságban bárki lehet szociáldemokrata, sőt (kicsit később) még radikális is. 

1919 másik hatásaképpen a „csak lassú változások lehetségesek az oktatásügy- 
ben" életérzése végképp tovaszállt, olyan neves pedagógia-professzorok, mint Fináczy 
Ernő híres „Négy hónap" című tanulmánya a Tanácsköztársaság reformjainak szakmai 
megítéléséről, Imre Sándor 1918-as és 1919 augusztusi politikai szerepvállalása stb. 
egyszerűen lehetetlenné tette, hogy „egyszerű szakmai képtelenségként" utasítsa el a 


mindenkori oktatási kormányzat a szelekciós pont feljebb vitelét, illetve a 
diákszociális szempontok beemelését. 

A változások lehetségessége egyfelől, szükségességének tudata másfelöl a ha- 
gyományos „állagörző" álláspontot lehetetlenné tette. Ennek jellegzetes következmé- 
nye, hogy a szelekciós pontot objektíve lefelé nyomó (három eltérő képzési utat je- 
lentő középiskola-típust definiáló) 1924-es középiskolai törvénnyel együtt kellett jár- 
nia az alternatív részleges felemelkedési utat megnyitó 1927-es polgári iskolai tör- 
vénynek. (Az elsőnek, amely az 1868-as népiskolai törvény és 1883-as középiskolai 
törvény logikája által sugallt szférafelosztást megkérdőjelezte, a polgári iskolát ki- 
emelve a népoktatási érdekkörből...) 

A nyelvi értelemben nacionalista oktatáspolitika - mely az 1918 előtti évtizedeket 
jellemezte - Trianon következtében okafogyottá vált, minthogy a centrifugáló nemze- 
tiségek a határon kívül kerültek, az oktatáspolitika szükségképpen fordult a nemzetfo- 
galom új értelmezései felé. A nemzeti ideológia hivatásos gyárosai önálló érdekkör- 
ként jelentek meg az oktatáspolitikai erőtérben. Ezek az „ideológusok" mind a ha- 
gyományos tanügyigazgatással, mind a szaktudományos tanári érdekkörökkel 
szembenálltak, új tartalmak, új munkaformák bevitelét szorgalmazták az iskolákba. 
http://epa.oszk.hu/00000/00011/00090/pdf/szemle2005-2.pdf 

A Klebelsberg Kúnó nevéhez fűződő kormányzat tanügyigazgatási/oktatáspolitikai 
törekvései során a szük pénzügyi lehetőségekből képes volt kitömi, expanziós iskola- 
építési politikába tudott kezdeni. A kormányzati erőforrásokat a VKM funkcióbővítésé- 
vel tudta kiterjeszteni. E funkcióbövülés többirányú volt: ismert szlogen volt, hogy a 
VKM „maga a honvédelmi tárca", ami a propagandán túl annyiban tárgyszerűen is igaz 
volt, hogy tartalékos tisztek „kézbentartásának" legfontosabb eszköze a tanítói állásokba 
való elhelyezésük volt, illetve, hogy az iskolai testnevelés jelentősége ez irányban foko- 
zódott. A VKM - korábbi mértéket meghaladó módon - társadalompolitikai feladatokat 
vett át a Trianoni határ túloldaláról átzúduló közalkalmazotti tömeg integrálásában. 
Tette ezt szellemi központjaik (az elcsatolt egyetemek) újrateremtésével, gyermekeik 
továbbtanulásának támogatásával, illetve konkrét tisztviselői akciókkal. A VKM - a 
CoUegium Hungaricumok rendszerével - külpolitikai feladatokat is átvállalt. 

A „numerus clausus" - noha a zsidók egyetemi felvételét korlátozó 1 920-as tör- 
vény nyilvánvalóan nem oktatáspolitikai célrendszerü, hanem a szélsőjobboldali di- 
ákmozgalmak kielégítését és a keresztény középosztály előnyhöz juttatását szolgálja - 
speciális oktatáspolitikai értelmet is nyer. A modem oktatás társadalmi funkcióját 
akképpen is megfogalmazhatjuk, hogy a társadalmi egyenlőtlenségeket iskolázottsági 
egyenlőtlenséggé konvertálja át. Azt állítja - és fogadtatja el a társadalommal -, hogy 
az oktatási versengésben a legkiválóbbak válogatódnak ki, az ő társadalmi vezető sze- 
repük tehát indokolt. Ez persze „ideológia", mely az előnyös helyzetűek öröklött 
esélyelönyeit hivatott leplezni, de nem csak az: az oktatás, mint versenypálya nem 
alkalmas arra, hogy a legalsó társadalmi csoportokat felsegítse, és a legfelsőket meg- 
buktassa, de arra igenis alkalmas, hogy a felfelé törekvő alsó középrétegek és a pozí- 
ciójukat őrző, uralomban lévő csoportok gyermekei összemérjék teljesítményeiket és 
kiválogatódjanak. Az „alsó közép" legkiválóbbjaiból így válhat felső közép, s ha az 
iskolázottsági pozíciók száma nem bővül kellő mértékben a felső közép leggyengébb- 
jei így sodródhatnak ki elitpoziciójukból. 

http://www.neumann-haz.hu/tei'educatio/educatio/1998tel/studies/3nagype1/3nagypet_hu.html 

Az „egész történet" akkor nyer értelmet, akkor és csak akkor tarthat számot a 
„polgári" jelzőre, ha a rendszer minden részelemére igaz: nem vizsgálja ugyan, ki 
mekkora erőfeszítéssel, honnan indulva teljesíti a feltételeket (ekképpen tehát „iga- 
zságtalan"), de a meghatározott eredményeket produkálók között már semmilyen kül- 
ső szempont alapján nem tesz különbséget. E tekintetben 1920-ig a magyar iskola- 
rendszer minden tekintetben „polgári" volt. Azaz természetesen könnyebben fértek 
hozzá a gazdagok, mint a szegények, az iskolázottak, mint az iskolázatlanok, a városi- 
ak, mint a falusiak. Az iskolában természetesen érvényesült, hogy akik otthonról (is- 
kolázottsági, felekezeti, anyanyelvi oknál fogva) hoztak műveltségi tőkét, olvasáskés- 
zséget, verbális kultúrát, asszimilációs motivációt, azok könnyebben, akik nem hoztak, 
azok nehezebben teljesítették a feltételeket. Érvényesült, hogy az úri családból jötteket 
családtagjaik - még gyengébb teljesítmény esetén is - keresztülhajtották a rendszeren, 
viszont a kispolgári és alsóbb családokból jöttek gyerekeit gyengébb tanulmányi ered- 
ménynél nem adták gimnáziumba, vagy néhány év után kivették, tanoncnak adták, vagy 
a családi gazdaságban, boltban helyezték el. Természetesen érvényesült, hogy a közép- 
iskolai tanárok szívesebben adtak jó jegyet azoknak, akik az ő felekezeti, nemzetiségi, 
foglalkozási miliőjükből érkeztek, s kevésbé szívesen azoknak, akik „kívülről" jöttek. 

De: ha valaki elvégezte az iskolát, megszerezte a bizonyítványt vagy annak bizo- 
nyos szintjét, senki és semmilyen módon nem akadályozhatta, hogy felsőbb osztályba 
léphessen. 

1920-ban, amikor a numerus clausus kimondta, hogy az egyetemre kerülésnél az 
azonos feltételt - tudniillik az érettségit teljesítők között felekezet (1928-1938 között 
eufemisztikusan foglalkozási és területi hovatartozás) alapján differenciálni lehet: 
megszüntette a magyar oktatásügy polgári egyenlőséget feltételező jellegét. 
http://www.mek.iif hu/porta/szint/tarsad/tortenel/mo_l 9 1 8/numerus.hun 

Természetesen egy ilyen lépést lehetetlen úgy megtenni, hogy csak egy csoportra, 
jelen esetben az izraelita felekezetűek esélyeire hasson ki. Minden oktatási rendszer 
lényege, hogy legalább a rendszeren belül ehsmerik minősítő kompetenciáját. A nume- 
rus clausustól kezdve világossá vált: a magyar oktatási rendszerben többé nem a tu- 
dásalapú teljesítményelvé a megkérdőjelezhetetlen tekintély, hanem bárki, bármikor 
kijelölheti, hogy az oktatási rendszerben ki haladhat tovább, és ki akadhat el. 

Ennek tudata bármely rendszerben bomlasztóan hat a rendszer minden elemére. 
Ez a numerus clausus szélesebb értelemben vett oktatáspolitika jelentősége. 

Hasonlóképpen még a Klebelsberg korszak előtt az iskoláztatási kötelezettség új 
törvényének elfogadásakor került sor a vasárnapi templomjárási kötelezettség tör- 
vénybe iktatására. Ez egy teljesen új típusú kötelezettség, olyan erős állami segítséget 
ad a vallásos neveléshez, amit a vallást magánügynek tekintő dualizmus kora - bár az 
iskolai hittan akkor is kötelező volt - semmiképpen nem adott. 

A fenti elemek kivétel nélkül arra utalnak, hogy 1920-ban a magyar polgári fejlő- 
dés alapvetően új útra tért. A konszolidáció ennek az „új útnak" a látványosságát meg- 
szüntette, látszólag helyreállított egy működő polgári oktatási rendszert. De: az 
1919/20-ban bekerült - a dualizmus kori elvek és gyakorlat konzisztenciáját bom- 
lasztó elemeket nem kiemelte vagy kiirtotta, csupán elaltatta, a külső szemlélők sze- 
mében pedig elfedte. 

Külső okokra volt szükség, hogy a konfliktusok láthatóvá és explicitté váljanak. 


A tanügyigazgatásra visszatérve megállapíthatjuk, hogy 1867 óta az egész irá- 
nyítási rendszer olyan irányban haladt, hogy minél inkább speciahzálódtak az intéz- 
mények, annál több központból irányították azokat, s annál többféle helyi, szakmai, 
korporatív egyensúly épült be a rendszerbe. A tanárok és a tanítók erősen tagolt érde- 
keiket a szak-főigazgatóságokon, szakfelügyelőségeken, tanfelügyelőségeken keresz- 
tül közvetítették a minisztérium felé. Minden csoport elitje a „maga" szak- 
főigazgatóságát (pl. felsőkereskedelmi iskolák főigazgatósága, polgári iskolák főigaz- 
gatósága stb.) tekintette karrierje terepének. A tagoltság nemcsak iskolatípusonként, 
hanem konfliktusfajtánként is eltérő volt. Az elemi iskolázásban a püspökökkel, egy- 
házközségekkel és megyei erőkkel, a községi képviselőtestülettel való konfliktusok 
kezelése volt a tanfelügyelőségek feladata; az iskoláztatási kötelezettség biztosítása, az 
iskolaállítási kötelezettség behajtása a helyi közigazgatással való sajátos együttműkö- 
dést igényelt. A tanfelügyelőknek nem csak, hogy együtt kellett működniük a válasz- 
tott megyei közigazgatási bizottsággal, de közigazgatási bírósági fellépéssel kellett 
számolniuk, amennyiben az iskolai adók elosztása vagy a tanítók kinevezése bármiféle 
felekezeti elfogultságot tükrözött. 

A szakoktatásnál a társadalmi partnerek szava végig döntő maradt, csak éppen az 
ipari és kereskedelmi oktatási tanács a kilencvenes években, a mezőgazdasági oktatási 
tanács a húszas években „felváltotta" a szakminisztériumok érdekképviseleti funkcióját. 

A középiskoláknál a helyi társadalom legtekintélyesebb - és tandíjfizetésre is 
kész - polgárai, a volt tanítványok formális és informális hálózatai, a leendő hallgatók 
képzettségi színvonalának romlásától tartó egyetemek, és a saját vagyonnal, csak ál- 
taluk mozgatható tagokkal rendelkező szerzetesrendek a tanügyigazgatás partnerei. E 
szférában a tanárok szakmai kompetenciája (szakirányú egyetemi végzettség, tudomá- 
nyos társasági tagság) megkérdőjelezhetetlen - itt kifejezetten nagy tekintélyű közéleti 
tudós férfiakra volt szükség. 

Mindeközben a tanügyigazgatás a hatáskörök kiszélesítésére, az igazgatás „racio- 
nalizálására" a maga szempontjai szerint folyamatosan törekedett - ha több központi 
forrás állt rendelkezésre, nagyobb, ha kevesebb, kisebb sikerrel. 

A tanügyigazgatás e természetes törekvései szükségképpen sikertelenek maradtak. 
A tanügyigazgatási szempontból „útban lévő" érdekcsoportok - megyei, gazdasági, 
tudományos elitek - a századfordulón rendkívül erősek voltak. Noha az oktatáspoliti- 
kai alrendszeren belül már a világháború végére, a húszas évekre meggyengültek a 
„társadalmi szereplők", fordulat azonban mégsem következett be. A gyengülő 
aktorokat nagypolitikai erőegyensúlyok (állam-egyház viszony, megye-központ vi- 
szony, tőke-kormányzat viszony, értelmiség-államigazgatás viszony) tartották benn az 
oktatáspolitika-formálás erőterében. 

Az átmeneti időszakban a numerus dausus révén társadalompolitikai értelemben, 
az állam és egyház összefonódása révén ideológiai értelemben számolódott fel a ma- 
gyar alkotmányos oktatáspolitika: a következő időszakban, a harmincas években az 
igazgatásban is alapvető fordulat játszódott le. 

3. Politikai fordulat a középiskola-politikában 

Az 1934-es egységes középiskoláról szóló törvényben az állami finanszírozás arányá- 
nak növekedése nagyobb beleszólást tett lehetővé a tanügyigazgatás részére. A hiunán 


gimnáziumok felszámolása, 1934 (ill. az annak alapján kiadott 1938-as tanterv) után 
pedig a szerzetesrendek, illetve a református és evangélikus egyház iskolapolitikájá- 
nak egyik legfontosabb sajátosságát szüntette meg. Az 1934-es reform egyik legfőbb 
célja volt a szelekciós szakasz beiktatása. E szerint az érettségi maga nem, csak annak 
egy külön záradéka képesít egyetemi tanulmányokra. E cikkely a továbbtanulás kérdé- 
sében - hogy az antiliberális argumentációkat idézzük - „szaktárgyi szempontokat 
eltúlzó" szaktanárok, „a konzervatív-liberális" iskolai vezetés, a „partikuláris érdeke- 
ket előtérbe helyező fenntartók" kezéből a minisztérium által kinevezett érettségi biz- 
tos, azaz a politikus-ideologikus tanügyigazgatás kezébe adta át a jogosítványokat. 
(Végrehajtási utasítást a cikkelyhez nem adtak ki, ezért nem tudhatjuk, mindez az 
igazgatás napi gyakorlatában valóban arra szolgált volna-e, hogy az érettségiző diákok 
egy részétől ténylegesen megvonják a továbbtanulás lehetőségét, vagy pusztán arra, 
hogy ezen lehetőség érzékeltetésével kézben tartsák az érettségiztető tanárokat, vagy 
éppen csak arra, hogy megjelenítsék a nyilvánosságban, hogy a szaktárgyi mellett az 
ideológiai szempontú szelekció is legitim.) 

A törvényszöveget megalkotó Hóman Bálint által vezetett minisztérium másik 
fontos célja volt „az iskolai nevelés rendszeres kiegészítése és betetőzése, a tanulók 
erkölcsi érzékének és erkölcsi tudatának fejlesztése, jellem-képzés és állampolgári 
nevelés által." A megvalósítás érdekében megalkotott tantervek és utasítások a koráb- 
ban mindenekelőtt intellektuális-individuális értékvilágú középiskolát fokozatosan 
elmozdították egy morális-kollektivista értékvilágot követő, a személyiség átalakítá- 
sát, kézbentartását célul kitűző intézmény felé. (A valláserkölcs mint a középiskolai 
anyag kiválasztásának szempontja egyébként először 1924-ben jelent meg - a dualiz- 
mus korában, ha nem is semleges az iskolai oktatás, de a „valláserkölcs" követésének 
követelménye nem jelenik meg törvényben.) 

A középiskolai törvény tagadhatatlanul széles társadalmi vitája egyfajta kísérlet is 
volt az oktatási szférában található politikai erők reakcióinak mérésére. A „kísérlet" 
fényes sikerrel járt, mindenki úgy viselkedett, hogy azzal modellálni lehetett az okta- 
tási rendszer lényegi reformját célzó tanügyigazgatási törvény várható hatását. Az 
egyházak ugyan nem „örvendeztek", de nem vállaltak nyílt konfliktust, a nem állami 
tanárok továbbléptek a köztisztviselőség irányába, s ezért hajlandóak voltak feladni 
valamit a szabadságukból, az értelmiségi elitet a színvonal és gyakorlatiasság jelsza- 
vaival ki lehetett békíteni, a latinos műveltség elkötelezettjeit a középiskolai latinta- 
nulás (hatvan évvel korábbi állapotra emlékeztető) kötelezővé tételével lehetett meg- 
nyerni, a politikai baloldal pedig csak a legdurvább politikai elemet vette észre, azzal 
kapcsolatban hangoztatta elvi szembenállását, s ezzel kizárta magát a részletes ágazati 
politikai vitából, onnan, ahol valódi koalíciókat köthetett volna. 

A frazeológia és a törvényhozási processzus mintája is jól kialakult: először meg 
kell puhítani a szakmailag ellenálló csoportokat, ki kell fizetni és meg kell békíteni 
őket valamiféle, a politikai pluralizmust, a lelkiismereti szabadságot általában sértő, de 
egy-egy foglalkozásnak, szakmai áramlatnak kedvező intézkedés kilátásba helyezésé- 
vel, mindenfajta szakértői csoport köztisztviselői arculatának fokozásával. Ezzel meg 
lehet akadályozni, hogy a szakmai csoportok a politikai ellenzék szakértői bázisává 
váljanak. Azután egy kerettörvényt kell a parlament elé vinni, melyben hangoztatni 
lehet, hogy az oktatás egyfelől össznemzeti (értsd nagypolitikai) ügy, ezzel lényegte- 
leníteni lehet a szakmai ellenérveket, másfelől „szakmai kérdés", és ezzel vissza lehet 


no 


utasítani mindenféle pártpolitikai ellenérvet. Harmadik lépésként a szakmai vitákban 
ellenvéleményüket kimutató tanárokat és tisztviselőket el lehet bocsátani, vagy ala- 
csonyabb beosztásba lehet helyezni, s helyükre kisebb tekintélyű, és ezért kinevezőik- 
nek kiszolgáltatottabb, illetve eleve kormánypártibb kollégáikat lehet kinevezni. Ne- 
gyedik lépésként pedig ki lehet bocsátani azokat a rendeleteket, amelyek már súlyosan 
sértik a tanárok érdekeit is, de a már korábban „korrumpálódott", a politikai ellenzék- 
kel kapcsolatokat nem kereső, ellenzéki vezetőiktől megfosztott tanáregyesületek nem 
képesek tartós ellenállásra. 

A tanítóképzés évtizedes vitáját - miszerint a továbbfejlesztést a gimnáziumi 
érettségire épített főiskolával vagy a tanítóképző intézmények képzési idejének meg- 
hosszabbításával kell-e rendezni - a VKM a tanítóképző intézeti érettségire épített 
főiskola koncepciójának kialakításával oldotta meg. Tette ezt abban a reményben, 
hogy az új akadémiák helyének (amelyik egykori tanítóképzőhöz kapcsolódhat és 
melyikhez nem meghatározása) jelentős pozíciót ad majd a tanügyigazgatásnak. A 
tanítóegyesületeknek 1936-ban fel kellett adniuk évtizedes követelésüket, de a tanító- 
képzős egyesületet sem vonta be a VKM e törvény kialakításába. 

Az 1938-as szakoktatási törvény készítése során a VKM a legjelentősebb szakokta- 
tási érdekcsoportot - a kereskedelmi iskolai tanárokét gyakorlatilag neghgálta. Az érett- 
ségit adó - polgárira épülő - szakirányú középiskolák a középiskolával szemben alterna- 
tív képzési utat kínáltak fel. A harmincas évek második felében a VKM új koncepciójá- 
nak megfelelően rendeződött a régi konfliktus a mezőgazdasági oktatást ellenőrző két 
tárca között. Hasonlóképpen, érdemi veszteség nélkül sikerült rendeznie az óvodaügyet 
a BM-mel. A VKM e két szférában a számára igazán fontos nevelési felügyelet és sze- 
mélyzeti politika kizárólagos jogát megőrizte, az agráriskolák és óvodák anyagi mű- 
ködtetésének jogosítványairól viszont lemondott. A második Gömbös kormány új 
kulcstárcája, az Ipari Minisztérium, nem szerzett jogosítványokat az iparoktatás körül. 

A népiskolai érdekcsoport és a politikai baloldal által évtizedek óta dédelgetett, 
hivatalossá 1928-ban vált nyolcosztályos népiskola koncepciót az 1940-es (az éves 
tanulmányi időt megrövidítő, a 7-8. osztályból átjárási utakat lényegileg fel nem 
ajánló) népiskolai törvénnyel „véglegesítették". 

Az évtizedfordulóra kialakult az iskolaszerkezet „új rendje." Kialakult az alap- és 
középfokú intézményrendszer kerete, bemerevült az iskolastruktúra, az iskolai karrier 
három párhuzamos útja. Gyakorlatilag már tízéves korra beépült a választási kényszer. 
Három iskolai karrier egymás mellettisége jött létre: a 8+0-ás, a 4+4+4-es, a 4+8-as. 
Ha feloldjuk e jeleket, a három út a következő: 

1. ) Nyolcosztályos elemi, mely az esetek nagyobbik részében sehová, még a ran- 

gosabb tanoncszakmákba sem vezetett tovább, hiszen gyakorlatilag az utóbbi- 
akhoz is négy polgári kellett. (A negyedik elemi után ötödik elemiben a tanu- 
lók mintegy háromnegyede folytatta tanulmányait. A tanulmányi idő csök- 
kentése lehetővé tette, hogy javuljon a beiskolázási arány, hiszen a törvény 
bevezetése előtti évben mindössze a diákok huszada lépett nyolcadikba, a tör- 
vény bevezetése utáni ötödik évben már egyötöde.) 

2. ) A négy elemire plusz négy polgárira épülő négy éves szakképző iskola (ipari, 

kereskedelmi, mezőgazdasági, pedagógiai vagy - bár ez csak az érvek szintjén 
- egészségügyi iránjoiltságú), mely az elit felsőoktatási intézményekbe való 

ni 


felvételre nem jogosító érettségivel zárult. Polgáris végzettségig az egykori 
negyedikes elemisek mintegy tizede jutott el, kb. 21 ezer tanuló, az arra épülő 
szakiskolai végzettségig már csak négyezer tanuló. 

3. ) A négy elemi után választható (nyolc esztendeig tartó) egységes középiskola, 

mely a legrangosabb egyetemek felé is jogosítványt nyújtott. E középiskola ne- 
gyedik osztályába mintegy 10 ezren jártak, nyolcadikig e szám hétezerre esett 
le. (A felsőoktatás első évfolyamára négy és fél ezer hallgató iratkozott be.) 

4. Fordulat a tanügyigazgatásban 

Az egyik legfontosabb változás, hogy míg a korábbi időszakban az állami expanzió 
legfontosabb módja az oktatás hagyományos szereplőivel szembeni alternatív erők 
megerősítése és ekképpen új egyensúlyok teremtése volt (merthogy nemcsak a politika 
„aktorai" jelenthetnek egyensúlyt, hanem maga a szekuláris-liberális ideológiai közeg 
is, a felekezeti preferenciáktól függetlenül felemelkedő emberek százezrei is), addig az 
új korszakban magának a tanügyigazgatási hatalomnak a kiterjesztésére került sor. 

A tanügyigazgatási politika egyik fő vonása tehát a felügyelet hatáskörének ki- 
terjesztése, amely az egyházak határozott rosszallása ellenére bővítette az állam lehe- 
tőségeit a nem állami fenntartású iskolákban, ahogy ez az 1934-es törvényen már ta- 
nulmányozható. A másik fő vonal a szakmai autonómiák korlátozása volt. 

A közoktatás-irányítás reformja, amelyet az 1935: 6. tc. indított el - s az 1941 : 12. 
tc. tetőzött be -, a középiskolai reformnál is alkalmasabb volt arra, hogy lényegileg 
újat hozzon a Klebelsberg-féle korszakhoz képest. Ha a húszas évek kulcsmondata az 
volt, hogy a kultúrfölény érdekében ki kell építeni egy vadonatúj oktatás- és művelő- 
désügyi intézményrendszert, akkor a harmincas éveké az, hogy a nemzetnevelés egy- 
ségesítése érdekében ki kell építeni egy vadonatúj irányítási, felügyeleti és minősítési 
rendszert. A szakmai értékek képviseletét, amely a húszas években még a szakmai 
szféra része, hivatalossá kellett emelni, eleget téve a „modernizáció" és az „egységes 
nemzeti érdekek" követelményeinek. A miniszteriális apparátus nem jelenthette e 
törekvés ellensúlyát. Klebelsberg hosszú minisztersége idején a tárca politikai termé- 
szete kettős volt: egyrészt, mint jellegzetesen köztisztviselői mentalitású tárca mind- 
végig kifejezte ennek a rétegnek - korántsem liberális - érdekeit és értékeit, másrészt 
mivel maga a miniszter, mint a merkantilista csoportok szövetségese, a kormánypárt 
liberális szárnyához tartozott, s oroszlánrészt vállalt a felsőoktatás terén a fajvédők 
visszaszorításában, közel sem számított jobboldali szempontból megbízhatónak. A 
harmincas évek szélsőségesen antiliberális (és Klebelsberg személyes politikai ellen- 
fele, Gömbös Gyula által vezetett) uralkodó körei számára a tárca apparátusának bizo- 
nyítékokkal kellett szolgálni, hogy „ez a tárca már nem az a tárca", e nélkül nem le- 
hetett volna újabb jelentős anyagi forrásokhoz jutni. 

A közoktatás totális ellenőrzése érdekében a magyar tanügyigazgatás egész egyen- 
súlyelvü hagyományát le kellett rombolni. A harmincas években két tendencia találko- 
zott: az oktatásügjd kontroll racionaUzációjának és az egyöntetű nemzeti világnézet 
kialakításának, ellenőrzésének politikai igénye. A két tendencia találkozását az tette 
különösen fontossá, hogy a Gömbös-kormánynak nem álltak rendelkezésére mindazok 
az eszközök, amelyek totalitárius céljaival adekvátak lettek volna. Nem tudta megvaló- 
sítani az egypártrendszert, a sajtómonopóliumot, csak korlátozottan volt képes a propa- 

ganda szolgálatába állítani a rádiót, nem tudta államosítani a filmgyártást. Az államnak 
ott „kellett" megvalósítani céljait, ahol ez lehetséges volt, s ez a közoktatás szférája volt. 

A tanügyigazgatási kerettörvény látványosan átalakította a rendszert. A korábbi 
egyenrangú szak-főigazgatóságok és megyei tanfelügyelöségek helyett területi igaz- 
gatási egységekre osztotta az országot. Ezek élére tankerületi főigazgatókat állított, és 
hatáskörüket valamennyi középfokú iskolatípusra kiterjesztette. Iskolalátogatókat, 
tanulmányi felügyelőket osztott be a tankerületi főigazgatóságokra, a népiskolai tan- 
felügyelőségeket pedig a főigazgatóságok alá sorolta. (Később a tankerületi főigazga- 
tók népoktatási helyettesei lettek a tanfelügyelők igazi főnökei, s őket természetesen 
már semmilyen értelemben nem zavarták a megyei erők.) A kormányzat a tanügyigaz- 
gatás és -felügyelet lehetőségeit radikálisan megnövelte, az iskolafenntartók szerinti 
differenciálást erősen lecsökkentette. A tanügyigazgatás és a központi igazgatás 
(utóbbiba most beleértve a szakértői kontroll átalakulását, az Országos Közoktatási 
Tanács érdekszimulációs szervből legitimáló szervvé változtatását is) szervezeti és 
személyi átalakulása egyaránt tanulságos: az igazgatási kulcspozíciókba politikailag és 
ideológiailag kiválasztott személyek kerülnek, a szakmai, politikai, igazgatási kom- 
petenciák összemosódnak, a szakmai szervezetek súlytalanná válnak. A liberális ha- 
gyomány három igen fontos eleme: a szakigazgatási bürokrácia politikamentessége, a 
szakmai viták politikai vitáktól való elválasztottsága, illetve a tanári, intézményi, helyi 
és központi kompetenciák elválasztottsága gyengült meg az 1930-as években. 

Az iskolatörvények fogadtatása és végrehajtása a minősítési rendszer átalakításá- 
val, az iskola hagyományos hierarchikus viszonyainak megbomlásával járt. Állam- 
igazgatási úton behajthatóvá válik a tanmenetek, óratervek, óravázlatok tanári-tanítói 
elkészítése, s erre a „behajtásra" nagyszámú iskolalátogató körzeti iskolafelügyelő 
beállítása tényleges lehetőséget is biztosított. Rendkívül megnőtt a tanórán kívüli taná- 
ri-tanítói tevékenység, a tanári könyvtárak kontrollja, sőt, lehetővé vált tanári lakások 
(!) meglátogatása, s ezeket az információkat a tanárok „végelbánás alá vonásakor" 
- ahogyan ez 1933 óta lehetséges volt - „egyéb" okként fel is használták. 

Arra a tudományos kérdésre, hogy milyen mértékig hatolt be az iskola tényleges 
gyakorlatába az új tanügyigazgatás, az új szellem, csak azt lehet válaszolni: valószí- 
nűleg minden korábbinál mélyebben, hiszen a minden korábbinál nagyobb számban 
megkövetelt írásos dokumentumok ezt mutatják, s a jelentések valóságtartalmának 
ellenőrzésére szintén minden korábbinál nagyobb apparátus állt rendelkezésre. Az 
1944-ig működő tanáregyesületi folyóiratok uralkodó hangneme általában egy-két 
éves késéssel követi a tanügyigazgatási tisztviselők stílusát, majd az új rendelkezések 
kifogásolását hozzávetőlegesen ugyanennyi időn belül váltják fel a hatékonyabb vég- 
rehajtást segítő tanácsok, gyakran ugyanazon tanárok tollából. 

Nemcsak a tanáregyesületek „törnek be", hanem a fenntartók - a községek, sőt az 
egyházak - is belenyugszanak az általuk is felismert burkolt államosítási folyamatba, 
amely a széles iskolalátogatói jogkörben, az állami tanterv részleges bevezetésében, a 
tankönyvi pluralizmus leépítésében jelenik meg. Minderre lehetőséget az nyújtott, 
hogy az egyházak inkább elfogadták a nagyobb állami beavatkozást, mintsem hogy 
akár fínanszírozhatatlan méretű iskolarendszerük volumenét csökkentették, akár a 
világi hívői kontroll növekedését vállalták volna. (Az egyházi autonómia csökkenése 
jól érzékelhető az iskolalátogató, az állami vizsgabiztos hatalmának növekedésében, a 
katolikus középiskolai főigazgatóság rendi autonómiákat szorongató tevékenységében, 
az állami tanterv protestáns középiskolai átvételében.) 

Hiába ellenezték sokan a totalitarizációt, a szempontok különbözősége miatt nem 
jött létre közöttük koalíció. Nem bontakozott ki sem a konzervatív ellenzők és a balol- 
dal szövetsége, ami talán természetes, de az egyéb értelmiségi rétegszervezetek és a 
középiskolai, felsőkereskedelmi iskolai tanárok szövetsége sem, mert minden értelmi- 
ségi erő a kormányzattól várta - akár egymás rovására is - sorsa jobbra fordulását. 

Korlátozta-e végső soron a „mozgalmár" (azaz az oktatáspolitika hagyományos 
erőközpontjaitól, erőkifejtési módjaitól idegen) politikai akaratot maga a tárca appa- 
rátusa? Nem tette. Érzékelte ugyanis, hogy a tárca Klebelsberg-korszakbeli expanziója 
a kormányzaton belül megtorpant. A szakoktatási funkciókat ugyan részben „felvette" 
a tárca, de az óvodát „leadta", és a politikai hatalom szempontjából kulcsfontosságú 
két területen elveszítette 1919 óta gyakorolt hatáskörét. Egyrészt a honvédelmi tör- 
vény következtében a honvédelmi képzés, leventeoktatás felügyelete átkerült a had- 
ügyminisztériumhoz, másrészt az évtized végén a propaganda minisztérium létrejötte, 
illetve a kormánypárti sajtóirányítás határozottabbá válása (a cenzúra bevezetése) mi- 
att az oktatásügyi intézményrendszeren kívüli propaganda is megszűnt a VKM illeté- 
kességi körébe tartozni. 

Hóman semmivel sem volt kevésbé jelentős politikai személyiség, mint 
Klebelsberg, pozícióvesztését tehát nem a kettejük közötti különbségekkel magyaráz- 
hatjuk, hanem azzal a kétféle történelmi helyzettel, amelyek Magyarországot a húszas, 
illetve a harmincas években jellemezték. Ezek a következők: 

A húszas években a nemzetközi figyelem középpontjában álló HM helyett egy 
belpolitikai arculatú tárcának kellett elvégeznie a honvédelmi-propaganda feladatokat, 
illetve a tartalékos tisztek stabilizálását - tanítói állások révén. (E jelenség fontosságát 
nem lehet eléggé hangsúlyozni: a nyolcvanas-kilenvenes évek kiemelkedő történésze. 
Szabó Miklós az egész népiskola-akciót ennek tulajdonítja.) A harmincas években erre 
már nem volt szükség, lehetségessé vált a nyílt katonai propaganda, a tartalékos tisztek 
katonai alkalmazása. 

A revízió irrealitásának korában, a belpolitikai „reformtalanság" évtizedében a 
propagandát a hosszú távú elvi álláspontok vezérlésére alkalmas oktatásügyi szférában 
lehetett hagyni. Amikor a revízió, s a jobboldali változások a rendszer struktúrájában 
küszöbön állottak, ezt már nem lehetett így intézni, mert az napi aktualitássá vált, s a 
politikai élet bármely szereplője a politikai nyilvánosság bármely fórumán fejthetett ki 
erre irányuló propagandát. 

Amikor a bethleni rendszer a köztisztviselők jólétét, képzési igényeit bevallottan 
társadalmi célnak ismerte el, e cél végrehajtására, tehát a legfontosabb társadalompo- 
litikai célra, „rá lehetett állítani" egy tárcát. A harmincas évek végének populista célja, 
céljai már sokkal több csoportot vesznek célba, mintsem hogy ez lehetséges legyen. 

A negyvenes években nem a háború miatt jutott kevesebb figyelem az oktatásra 
és kevesebb hatalom a VKM számára, hanem fordítva: éppen azok a belpolitikai fo- 
lyamatok sodorták Magyarországot a háborúba (természetesen a nemzetközi kénysze- 
rek mellett), amelyek az ágazati totalitarizmus iskolapéldájának a VKM-t választották 
ugyan, de ezzel egyidejűleg megszüntették a VKM ágazat feletti jellegét. Sőt, az „el- 
lentámadásra" - a funkciók visszavétele az 194 l-es törvénnyel megtörtént - már csak 
azután kerülhetett sor, hogy a tárca - kvázi - „jobbról előzött." A magyar oktatás tör- 
ténetében ekkor a „pedagógiai szakmai progresszió" - például a reformpedagógia - 
érdekei egybeestek egy antiintellektuális indíttatású, állami vezérlésű ideológiai offen- 

zíva érdekeivel. Az igazgatási racionalizáció - egy másik szakmai progresszió és mo- 
dernizáció - érdekei egybeestek egy politikai totalitarizáció, egy erős ágazati szakbü- 
rokrácia érdekeivel. A tanítói-tanári szakma speciális érdekei - néhány kivételes cso- 
porttól eltekintve - egybeestek a Minisztérium élén álló ideológus csoport érdekeivel, az 
oktatásnak mindenekelőtt ideológiai kérdésként való beállításával. Az ellenoldalon nincs 
és nem is lehet koalíció a különböző értelemben visszaszoruló egyházi, tudományos, 
liberális, önkormányzati és szakmai körök között. A tanügyigazgatás a totalitárius irá- 
nyítás prototípusa, a közoktatás-irányítás funkcionárius gárdája pedig a leendő totalitári- 
us állam élcsapatává vált. Ha a tényleges tanügyigazgatási tevékenységet nem 1944-ig, 
csak 1941 nyaráig vizsgáljuk, még egyértelműbbé válik: az általánosan elterjedt néze- 
tekkel ellentétben nem a háborús szükség és a rendkívüli állapot idézi elő az oktatás 
totális ellenőrzését, hanem alapvetően a belső társadalmi mozgásfolyamatok indukálják 
azokat. Mint ahogy az is számszerűsíthető, hogy a zsidók kiszoritása (a közép és felső- 
fokról) tanügyigazgatási eszközökkel már a zsidótörvények előtt megkezdődött. 

Az oktatásnak - a jóváhagyott tantervek, óravázlatok, tankönyvek, szakcikkek, 
tanulmányi felügyelői jelentések tanúsága szerint - egészen más a tartalma, mint akár 
a húszas években volt. Fordulat állt be egyfelől a valláserkölcs, a nemzethűség, a hon- 
védelmi nevelés, másfelől a történelem, az irodalom, a földrajz értelmezésében. A 
szaktárgyak - bár elnevezésük megegyezik egy-egy tudományág nevével - kikerülnek 
a tudományos szférából, legitimációjuk, kontrolijuk egyaránt az oktatáspolitika al- 
rendszerébe kerül. Az ideológiák, nevelési eszmények - a „nemzet" vagy a „valláser- 
kölcs" - függetlenednek a maguk „külön" ideológiai környezetétől, és igazgatási úton 
behajtható normákká válnak. A „helyes értelemben vett" „nemzeti" értékek iskolai 
érvényesülésének megítélésében a hagyományosan megkérdőjelezhetetlen „legitimitá- 
sok" - pl. a nemzeti nyelvet kiválóan tudók köre - helyébe a politikailag legitim tan- 
ügyigazgatás kitüntetett tisztviselői léptek, gyakran alacsonyabb presztízsű személyek 
(pl. tornatanárok) segítségét igénybe véve. Mi több a „valláserkölcsi" szempont meg- 
ítélése sem maradt az egyházak kizárólagos kompetenciája. 

Ahogy a fentiekből kiderül, a régi magyar oktatásügy történetének utolsó szaka- 
szában az iskolatípusok elitjei - melyek a konkrét oktatás szintjén tulajdonképpen az 
egyházi befolyás 19. század visszaszorulásának győztesei voltak - vereséget szenved- 
tek az oktatásigazgatás elitjétől. Mindez azonban nem azt jelentette, hogy az oktatás- 
igazgatás által hordozott hivatali racionalitás a maga eredeti formájában győzött volna 
az iskolatípusok által hordozott szokásszerűség és tudományos racionalitás felett: sok- 
kal inkább azt mondhatjuk, mindkettővel szemben a politikai-ideológiai racionalitás 
győzedelmeskedett, s mindkettőt szolgálatába állította. 

A harmincas évek második, a negyvenes évek első felében sem az igazgatás, sem 
az egyes iskolatípusok régi elitjei nem jelentettek érdemi ellenerőt az állami oktatás- 
politika és az állami ideológia közvetítése szemben. 

Ezeknek az önálló, egymásnak korábban gyakran ellentmondó logikáknak a hiá- 
nya sohasem látott mértékig integrált oktatáspolitikát tett lehetővé. 

INTEGRÁLT POLITIKA 


Az oktatáspolitikák integrálttá válásának mindenütt a világon vannak „hasznai és ká- 
rai". (Haszonén hagyományosan azt értjük, ami egy ágazatpolitikából akkor is visz- 
szamarad, ha a konla-ét politikai kontextus tovaszáll, pl. felépített iskolák stb.) Vizs- 
gáljuk meg a lehetséges („elvárható") hasznokat, s azt is, mennyi és miképpen valósult 
meg mindebből. 

1 . ) Az integrált oktatáspolitikának - minthogy túlemelkedik a megyei és feleke- 
zeti partikularizmusokon, csoportérdekeken - egyes történészi érvelések szerint van 
egy modernizációs arca is. 

Régiónk állami oktatáspolitikájának vonatkozásában a sokszor emlegetett moder- 
nizációs funkciót érdemes újragondolni. A harmincas években a kormányzat úgy akart 
modernizálni - ahogy ez az iskolák rekrutációjából, az ösztöndíj -preferenciákból kitű- 
nik - az oktatási rendszer segítségével, hogy éppen a nyugati típusú társadalmi rétege- 
ket, a liberális polgárságot, a kiskereskedői réteget, a szabadfoglalkozású értelmiséget, 
a modem ágazatokban foglalkoztatott szakértelmiséget, a kvalifikált munkásságot 
kívánta háttérbe szorítani. A dualizmus kori modernizációban a „nagy nemzedék" 
birtokos vagy politikus fiai a polgárosult és polgárosodó rétegekkel kötöttek történel- 
mi kompromisszumot, ezért lett a dualizmus kori modernizáció alapvetően sikeres. 
Ezzel szemben 1918 után a „nagy nemzedékkel" már semmiféle kapcsolatot nem tar- 
tó, állásukat és tekintélyüket veszített uralkodó körök kötötték meg kompromisszu- 
maikat a szintén piacellenes mentalitású alsóközéposztállyal, s kezdték meg a modem 
rétegek kiszorítását. 

Egy modemizációs logika szerint a harmincas években a reális ismeretek előtérbe 
kerülésére, a világgazdasági válság utáni kétségbeejtő gazdasági helyzetben több 
pragmatizmusra lett volna szükség, de ehelyett az iskola több ideológiát adott. Ugya- 
nezen logika szerint a piaccal, a gazdasági élettel szorosabb kapcsolatokat tartó cso- 
portok tekintélyének, mozgásterének növelésére lett volna szükség, ehelyett a szak- 
oktatás fölött is az úri Magyarország értékrendje került fölénybe. A mobilabb és m- 
galmasabb szabadfoglalkozású, magánalkalmazott középrétegek számára a tanári pá- 
lya idegen maradt, annak közhivatalnoki arca erősödött meg. A középrétegek alsóbb 
csoportjai számára sem volt már elegendő a tanítói pálya erősen csökkenő presztízse. 

Ugyanezen logika szerint polgárosítani kellett volna - az iskola segítségével pia- 
con értékesíthető készségeket biztosítva - a több milliós parasztságot, ehelyett csak az 
úri Magyarország másodrendűnek kezelt szövetségesévé sikerült tenni - s zömében 
közalkalmazottá képezni - a felemelkedettek kis csoportjait, a szélesebb tömegeknek 
szánt nyolcosztályos népiskola tanterve és szervezete pedig kizárta a modemizációt. 

2. ) Olyan látszat is keletkezhet, hogy ez az integrált oktatáspolitika az „oktatás 
szférájának" előnyös: növekednek az oktatásra fordítható források, növekszik - lega- 
lábbis verbálisan - az oktatásban dolgozók „megbecsülése". 

Érdemes azonban ezen - egyébként sem könnyen bizonyítható - előny „sötét 
oldalait" is végiggondolni. 

Az oktatás a harmincas évektől kezdve a magyarországi társadalomban túlsúlyos 
szerepet töltött be. Régen a hatalom alapját a föld adta, a legújabb korban már a hiva- 
tal. A hatalom legitimációja korábban a nemesi származás volt, később az iskolai vég- 
zettség bizonyos szintje. Ideológiája korábban az államnemzet egysége, aztán az is- 
kolában elsajátítható nemzeti gondolat. 

Ez a kiemelt szerep azzal együtt, hogy a numerus clausus megkérdőjelezte az 
egész iskolai minősítési rendszert, alapvetően anti-intellektuálissá vált. 

E két hatás együttesen felerősítette azt a speciális társadalmi helyzetet, hogy bizo- 
nyos rétegek nem polgári eredetű vagyonukkal vagy valós értékké konvertálható szak- 
értelmükkel vettek részt a gazdasági életben, hanem mintegy az államtól, a politikától 
kapott pozíciójukkal és presztízsükkel. Az oktatás speciális helyzete így nem a polgá- 
rosodást segítette elő, hanem az ország megrekedt helyzetét konzerválta. A húszas 
években az állam már nem tudott pénzzel fizetni a közalkalmazotti hűségért, ezért 
iskolával fizetett érte: gyermekeik lehetőségeivel, értékeik kizárólagossá tételével 
jutalmazta meg a közalkalmazottakat. 

Csakhogy a kör bezárult. Amennyiben a valós anyagi helyzet, a teljesítményképes 
tudás helyett a „pozícionáltság" (bizonyos társadalmi feladatok elvégzésére való kije- 
löltség) a legfontosabb társadalmi érték, a pozíciót viszont tekintélyelvű oktatási rend- 
szerrel lehet elérni, ám az oktatási rendszerben való érvényesüléshez (annak szelektív 
volta következtében) eleve pozíció kell, viszont az állam (az állami költségvetés vé- 
gessége, illetve restrikciós jellege miatt) már nem tud újabb pozíciókat teremteni, ak- 
kor szükségszerűen az állam, illetve a már pozíciókban lévők dolga lesz, hogy a ko- 
rábban szakértelmet ígérő helyeket is köztisztviselői típusú pozíciókká alakítsák át. 

Az oktatási szféra dolga pedig az lesz, hogy a gazdasági pozíciók eddigi szelekci- 
ós rendszere - azaz a szakértelem és a vagyon - helyébe köztisztviselői típusú szelek- 
ciós rendszert teremtsen: államilag kontrollált szakoktatást, olyan formális képzettségi 
rendszer kialakítását, mely lehetővé teszi, hogy csak bizonyos iskolai végzettséggel 
lehessen gazdaságirányítási funkciókat betölteni, hogy hivatali úton (jogi és műszaki 
iskolázottságú tisztviselők által) irányított gazdaságot lehessen működtetni. 

3. ) A hagyományos iskolatípusok, és az iskola szokásszerü rendje általában kon- 
zerválja a meglévő társadalmi viszonyokat, a tudás társadalmi eloszlását. Ehhez képest 
a totális-integrált oktatáspolitika új, egyébként esélytelen társadalmi csoportok fel- 
emelkedésével szokott járni. Vajon Magyarországon is ilyen folyamat ment végbe? 

E vélekedés tényalapja kétségbevonható. A harmincas években az állam egyre 
keményebben avatkozott be az iskolarendszerbe, s ez visszaszorította a többszínűség 
elemeit, ám ennek ellentételezéseképpen nem fokozta a szocialitást. A modern oktatási 
rendszerekre jellemző szabadság-egyenlőség értékpárral szemben a (relatív) szabad- 
ság (dualizmus kori) világa felől a változatlan, de irányítottabb egyenlőtlenség irá- 
nyába mozdult el a rendszer. Az iskolatípusok konzerválták a magyar társadalom sú- 
lyos egyenlőtlenségeit, s a rendszerbe juttatott további források nem a korai választás 
ellen hatottak, hanem a nyolc elemi létrehozásával, a szakoktatási továbbtanulás le- 
hetőségének felvillantásával még fokozták is annak esélyét, hogy mindenki a „maga 
köreinek megfelelő" iskolatípust válassza. A numerus clausus - 1920-as, 1928-as és 
1938 utáni formáiban egyaránt - szociológiai értelemben nem a magyar társadalom 
95%-nyi nem zsidó polgára számára biztosította az egyetemi/középiskolai férőhelye- 
ket, hanem az egyetemi tanulásra egyáltalán esélyesek - különböző definíciók szerint 
- 60-70%-a (legfeljebb ekkora ugyanis a nem zsidók aránya) számára biztosította a 
pozíciók 90-100%-át. 

4. ) Az integrált oktatáspolitika a látszat szerint a nagyobb szakszerűség áldásait 
hozta az oktatásügyre. 

Ugyanakkor a modernizáció szakszerűsége, szakmai érvelése az állam - és az 

államfüggő rétegek - hatalmi expanziójának fokozódását mutatja. A szakszerűséggel 
önmagukat legitimáló lobbyk előretörése - a harmincas évek egyik legfontosabb je- 
lensége - (a bevallottan politikai, illetve regionális vagy csoportérdeket megjelenítő 
lobbykkal szemben) éppen ezért nem valamiféle „objektív jó" megtestesülése volt a 
rendszerben. A hivatalnoki értelemben vett, kizárólagosságot követelő szakszerűség 
politikai érvkészletként szolgál az alternatívákat felmutató szakszerűséggel (vagy: az 
alternatívák között megoszló szakértők világával), a piackontrollal és a pluralista poli- 
tikai kontrollal szemben. A hivatalnoki típusú szakszerűség ideális partnere a politikai 
totalitarizmusnak. Ennek iskolapéldája a Magyary Zoltán-féle szákigazgatási reform- 
koncepció, vagy az objektív népegészségügyi és szociális feszültségekre adott, etatista 
értelemben szakszerű válaszok halmaza. (E szakszerűség egyébként is szignifikánsan 
hatékonyabban korlátozta a liberális értelemben, mint a poszt-feudáhs értelemben vett 
sokszínűséget, „rendetlenséget".) 

Az ilyen típusú szakszerűségnek a modernizáció kudarcához kellett vezetnie, 
hiszen miközben képes volt a korszerűtlen elemeket kiszűrni az általa ellenőrzött 
rendszerekből, eközben elpusztította azokat az erőket és struktúrákat, amelyek meg- 
védhették volna a kanonizációtól, illetve azokat, amelyek egyéb korszerűtlenségek 
(például a rendiesség, ideologikusság) ellenérdekeltjei voltak. Azaz a modernizált 
tanügyigazgatást egy újrarendiesített iskolarendszer és egy ideologizált tananyag 
védelmére és terjesztésére használta fel. 

5.) Az integrált oktatáspolitika sokak szerint racionálisabban képes kialakítani az 
iskolai tananyagot, mint a helyi- és csoportérdekek által állandóan toldozgatott iskola- 
típusonkénti politika, iskolatípusonkénti igazgatás. 

E racionalizáció helyett a rendszer növekvő mértékben ideologizálttá vált. A tan- 
ügyigazgatás és az egyes tanári-tanítói csoportok a nemzeti ideológia egyre 
monolitabb terjesztésében találták meg szerepüket. Az állam növekvő hatalmában 
pedig a köztisztviselők saját maguk relatíve növekvő hatalmát ismerték fel, az egyhá- 
zak és a lakosság oktatáspolitikai tevékenységének korlátozásában pedig szakmai te- 
kintélyük kizárólagosságának biztosítékát látták. Az egyházak képtelenek voltak a 
szellemi ellenállásra, a református egyház - saját speciális image-ének veszélyeztetése 
nélkül - nem léphetett fel a nacionalizmus ellen, a katolikus egyház - hasonló okokból 
- a tekintélyelv ellen. Mivel mindhárom nagy keresztény egyház sokkal nagyobb is- 
kolarendszert tartott fenn, mint amelyre saját forrásaiból, illetve a hívek iskola- 
adóiból, tandíjaiból képes volt, a növekvő államsegéllyel fokozatosan elfogadta a nö- 
vekvő tanügyigazgatási beavatkozást. 

Mindezek az erők a nacionalista versengésben tették érdekeltté az oktatáspolitika 
aktorait. Azaz, míg korábban bizonyos csoportok a nyelvi magyarosításban, mások a 
piacképességben, megint mások a tudományosságban találhatták meg legitimációju- 
kat, most mindenki egy mércével, a „nemzetnevelés" mércéjével méretett meg. 

Az iskola az alapvető humanisztikus, racionális, liberális vagy felekezeti értékek 
helyett egyre inkább a kormányzat által értelmezett „nemzeti" értékeket közvetítette 
hatékonyan, már csak ezért is, mert a humanisztikus tárgyak tanárai számára a korsze- 
rű pedagógiai technikák átvételénél a nemzeti jelszavak hangoztatása könnyebbnek 
bizonyult. 

Ahol tehát a nemzet mint megkülönböztetett érték áll az oktatás és a nevelés kö- 
zéppontjában, s ahol ezzel egyidejűleg nem építik be a társadalmi érdekek ütközteté- 

sének technikáit, ott korlátlan út nyílik arra, hogy azok, akik magukat a nemzeti érdek 
kizárólagos hordozóinak nyilváníthatják, kontrollálhatatlan hatalomhoz jussanak, s 
„nemzeti érték" gyanánt saját társadalompolitikai elképzeléseiket és érdekeiket köz- 
vetítsék az iskolarendszeren keresztül. 

Olyan helyzetben, ahol a társadalomban és a gazdaságban nem a teljesítményké- 
pes szaktudásnak van „becsülete", ott a képzés tartalma szükségszerűen tekintélyelvű 
és ideologikus marad, hiszen az általános műveltség funkciója ekkor éppen az, hogy ne 
kelljen polgárosodni. Ahol az uralkodó körök képesek kikényszeríteni, hogy több 
generációnyi polgári alkotómunka semmivé válhasson, ott mindenki számára világos: 
a karrierhez nem szakmai tudást, hanem szimbolikus tudást kell elsajátítani, vagyis az 
uralkodó körök legitimációs érvrendszerét. 


3. feladat : Olvasson el bármely témáról szóló, nem oktatáspolitikai szemléletű nevelés- 

történeti tanulmányt, s a benne olvasott álláspontokat kísérelje meg egy-egy 
oktatáspolitikai csoporthoz, oktatáspolitikai ideológiához hozzárendelni! 


* * * 

A 19-20. századi magyar oktatáspolitika - mint többszereplős játszma - tehát leírható 
a állami hatalom fokozatos kiterjedésével. A tradicionális erők ellenében fellépő állam 
némiképp hasonló szerepet tölt be, mint a gazdaságban: lebontja azokat a korlátokat, 
melyek a csoportok közötti szabad verseny útjában állnak, szokásszerűségi normák 
helyett racionális normákat fogalmaz meg az oktatásügy szereplőivel szemben, s ezek 
bázisán integrálja a rendszert. Az állami expanzió továbbhaladásával éppen hogy a 
korábban kiépült piacelv korlátozása és a kialakult normák irracionális irányú, ideoló- 
giai természetű megkérdőjelezése történik meg. Ha van egyáltalán egy történeti fo- 
lyamatnak tanulsága, az ennyi: az állami jelenlét kritikus szintje alatt az egyéni és 
közszabadság éppoly fogyatékos, mint amilyen mértékben az állami jelenlét kritikus 
szintje fölött veszélyeztetett. 

BÁRDOSSY ILDIKÓ 


A CURRICULUMFEJLESZTÉS 
ELMÉLETI ÉS GYAKORLATI KÉRDÉSEI 

Tantervben nem tananyagot, hanem oktatási folyamatot kell 
tervezni. Már a tantervi kérdések eldöntésében szerepének 
kell lennie annak a kérdésnek, hogyan tanul a gyermek, ho- 
gyan akarjuk mi őt tanítani. 

(Faludi Szilárd, 1963.) 

Bizonyára Önt is foglalkoztatta már diákként, leendő tanárként, pedagógiai szakember- 
ként, hogy mit és miért tanulunk a különböző iskolatípusokban, mi és miként befolyá- 
solja az oktatás, képzés tartalmának kérdéseit. Talán azon is elgondolkodott már, vajon 
kik vesznek részt az intézményes tanulás folyamatát szabályozó dokumentumok terve- 
zésében, fejlesztésében. A fejezetben rögzített tananyag arra kíván rávilágítani, hogy az 
oktatás, képzés tartalmi tervezésébe világszerte a kommunikációs és kooperációs funk- 
ciók erősödtek fel, s ezáltal a tartalmi szabályozásra, az oktatás, képzés programjainak 
fejlesztésére ható társadalmi, helyi, intézményi szintű tényezők és feltételek jelentősége 
is megnőtt. Az egyik legfontosabb tényezővé - a programfejlesztésben bármely módon 
közreműködő - szakemberek szakmai tudásának kérdése vált. A fejezet az alábbi két 
nagy problémakör mentén invitálja Önt közös gondolkodásra, vonatkozó tudásának 
mozgósítására, orientálására, kiterjesztésére: 1) Miként járulhat hozzá a 
curriculumelmélet a curriculumfej lesztéshez kapcsolódó szakmai tudás alapozásához és 
mozgósításához? 2) Miként körvonalazhatók a curriculumfej lesztés aktuális kérdései? 

MIKÉNT JÁRULHAT HOZZÁ A CURRICULUMELMÉLET 
A CURRICULUMFEJLESZTÉSHEZ KAPCSOLÓDÓ 
SZAKMAI TUDÁS ALAPOZÁSÁHOZ ÉS MOZGÓSÍTÁSÁHOZ? 

Mielőtt a ma tantervelmélete (a curriculumelmélet) általános kérdésfeltevéseit, főbb 
kutatási területeit és eredményeit áttekintenénk, vegyük szemügyre a curriculum és a 
curriculumelmélet alapvető értelmezését. 

Honnan ered a curriculum szó, s mi a jelentései A curriculum szó a latin currö 
(„futni", „versenyt futni") igéből származik, jelentése a régi latinban „futás", „pálya- 
futás", „folyamat", „lefutás". A latin nyelvű pedagógiai irodalomban először a XVI. 
században fordult elő ez a kifejezés, a tananyag-kiválasztás és tananyag-elrendezés 
megnevezésére szolgált (pl. de curriculo scholastica). Ugyanakkor állíthatjuk, jelentős 
gondolkodók foglalkoztak - már az ókortól kezdődően - a tanítandó, tanulandó tar- 
talmakkal. Gondolhatunk többek között Platón: Allam-éia, Vives magyar fordításban 
A tanulmányok rendszeréről címmel kiadott művére, Comenius: Nagy Oktatástan-ára, 
Pestalozzi: Hogyan tanítja Gertrúd gyermekeit? című munkájára vagy Herbart: Alta- 
lános pedagógiá-jára. 

Hogyan nevezik a tantervet a különböző nyelvekben? A kiválasztott és elrendezett 
tananyagot tantervbe rögzítették. A tanterv megnevezésére a franciák a „programme 
de l'enseignement" vagy „programme des études" kifejezést, a németek a „Lehrplan" 
szót használják. A tanterv szó az angol nyelvben a „syllabus ", a „school curriculum ", 
ill. a „curriculum " szavaknak felel meg. A curriculum (angol nyelvterületen) a tanterv 
megnevezésére, s egyúttal a tantervi műfajfejlődés meghatározott fokozatának jelölé- 
sére is szolgál. A magyar szaknyelvben a szillabus, valamint a tanterv (az oktatás ter- 
ve) és a curriculum szavak egyaránt használatosak, azonban mindegyik elnevezés 
másfajta tantervi műfajt jelent. 

Melyek a tantervi műfajtípusok? A szillabust a tananyag tervének is szokták ne- 
vezni. Ez a tantervi műfaj a nevelési célok és a tananyag rövid kifejtését, a tantárgyak- 
ra és tanévekre előírt tartalom vázát és óratervét tartalmazta. A tanítandó, tanulandó 
tartalom vázlatos - a tananyag tematikus kibontását, a tanítás sorrendjét, menetét sem 
tartalmazó - rögzítését jelentette. Bár a tanítandó tartalom kötött volt, a tanulási se- 
gédletek (a tankönyvek) kiválasztásában szabadságot élvezhettek a pedagógusok, mi- 
vel egy-egy tantárgyhoz többféle tankönyv is készült. Az állami oktatás első szillabus- 
tervétől (a Mária Terézia által kiadott „Ratio Educationis"-tól, azaz 1777-től) kezdő- 
dően 1950-ig kidolgozott tantervek lényegében ebbe a tantervi müfajtípusba sorolha- 
tók. A tantervi műfaj fejlődés következő fokozatát az oktatás, ill. a nevelés és oktatás 
tervei jelentették. Ezek a tantervek rögzítették az intézmények általános céljain, fela- 
datain túl az egyes tantárgyak céljait, feladatait, órakeretét, a tanítandó tartalom 
struktúráját, a követelményeket, a módszertani utasításokat, majd alapelveket, vala- 
mint a taneszközöket, s később a tanórán és iskolán kívüli nevelés szerepét is. Az ok- 
tatás terve típusú tanterv fogalma a következőképpen körvonalazódott. A tanterv egy 
adott iskolatípus célrendszerének figyelembevételével kiválogatott és a tanulók életko- 
ri sajátosságainak, lehetőségeinek megfelelően elrendezett művelődési anyag, amely a 
személyiség sokoldalú formálása, a képességek optimális fejlesztése érdekében reális 
oktatási folyamattá szervezhető, korszerű módszerekkel és eszközökkel eredményesen 
feldolgozható. Más megközelítésben a tanterv az oktatás és képzés tartalmát meghatá- 
rozó dokumentum; az oktatás és képzés tartalma pedig a korszerű műveltségnek az a 
törzsanyaga, amely szükséges ahhoz, hogy a személyiségnek a nevelési célban meg- 
jelölt műveltségi szintjét elérjük. (Nagy S., 1981, 1979.) A tantervi müfajfejlődés kö- 
vetkező fokozataként értelmezhető a curriculum. A curriculum - azaz a folyamatterv 
vagy program - a tanulási, tanítási folyamat (meghatározott tartalmi egységeihez hoz- 
zárendelhető) tervezését és leírását jelenti a céloktól az értékelésig. A curriculum mű- 
faját még árnyaltabban közelíthetjük meg akkor, ha figyelembe vesszük az oktatáster- 
vezés különböző rendszerszintjein megmutatkozó curriculumokat, pédául a core 
curriculumot (az alaptantervet) vagy éppen a local curriculumokat (az iskolai, tantár- 
gyi, tanári, tanulói programokat). A core curriculum jelentése magtanterv, törzstan- 
terv, alaptanterv, kerettanterv. A core curriculum azokat a - tervezésről értékelésig 
terjedő - tartalmakat rögzíti az oktatási, képzési folyamattervben, programban, ame- 
lyek az adott oktatásban, képzésben részesülők teljes körére nézve alapvető fontossá- 
gúak, közösek, számukra hozzáférhetőek. Úgy is mondhatjuk, hogy a core curriculum 
a tanterv „szívének" meghatározását jelenti (az angol core szó ugyanis a latin „szív" 
(cor) szóból származik). Ujabban a core helyett/mellett a common (jelentése: közös) 
kifejezés is használatos. A local curriculum jelentése helyi tanterv (helyi curriculum). 

A local cumculumok azokat a - tervezéstől értékelésig terjedő - tartalmakat rögzítik a 
helyi oktatási, képzési folyamattervekben, programokban, amelyek az adott intéz- 
mény, az adott képzési szakirány (core curriculumhoz, országos képzési, képesítési 
követelményekhez igazodó) helyi sajátosságait tartalmazzák: 

- az intézmény, a képzés egészére (az intézmény, a képzés tantervére); 

- az egyes tantárgyi, képzési modulokra (a tantárgy tantervére); 

- az egyes pedagógusra, képző szakemberre, ill. oktatási, képzési csoportra (a 
tanár tantervére); 

- az egyes tanulóra, a képzésben résztvevő egyén programjára,(a tanuló tantervé- 
re, az ún. egyéni curriculumra) vonatkoztatva. 

Miután számba vettük a tantervi műfajtípusokat, s eljutottunk a curriculum műfa- 
jához, nézzük meg azt, miként értelmezhető, mi is az a curriculumelmélet? A didaktika 
(az oktatáselmélet) kereteiből kiváló tantervelmélet (a születő curriculumelmélet) a 
XX. század közepére válik tárgyát kiszélesítő diszciplínává. A cutriculumelméleti 
diszciplína a tantervelmélet klasszikus - a tananyag kiválasztására és elrendezésére, a 
„mit" tanítsunk kérdésére koncentráló - területein túl, a tan-tervezés kutatásának 
komplex kérdéskörévé szélesíti a didaktika alapproblémáinak, vagyis a „miért, mi 
célból", „mit", „kinek, ki", „hogyan", „milyen eredményért, milyen eredménnyel" 
tanulni és tanítani kérdéseinek teljes körét. A szakirodalom curriculumelméletnek 
nevezi azt a diszciplínát, mely a tantervek kidolgozásának és fejlesztésének objektív 
értékelésre épülő rendszerét és folyamatát állítja előtérbe (v.ö.: Ballér, 1997). A 
curriculumelmélet összefoglalható úgy is, hogy az a tantervi döntések, a tantervi kom- 
petenciák, a tantervi célok, követelmények, tananyagok, a kapcsolódó taneszközök, 
módszerek, értékelési módok, a tanulási és tanítási folyamatok kutatását fogja át a 
tantervezés különböző rendszerszintjein (az oktatáspolitikai szint tantervi tervezésétől 
az osztálytermi szint tanulástervezéséig). 

A ma tantervelmélete (a curriculumelmélet) milyen kérdésekre 
keresi válaszait, milyen tudományterületek támogathatják ebben? 

A neveléstudomány részdiszciplínái - köztük a curriculumelmélet is - nyitott, más 
diszciplínákkal interdiszciplináris kérdésfeltevések közös megválaszolásában együtt- 
működő rendszerként jeleníthetők meg {Kron, 1994; 1997). Tekintsük át azt, hogy a 
curriculumelmélet milyen kérdésekre keres válaszokat, milyen tudományterületek tá- 
mogatják ebben! 

Amint arról fentebb már olvashatott, a születő curriculumelmélet a XX. század 
közepére válik tárgyát kiszélesítő diszciplínává. A klasszikus tantervelmélet „mit" 
tanítsunk kérdésén túllépve, a tananyagtervezés kutatásának komplex kérdéskörévé 
szélesíti a didaktika alapproblémáinak, vagyis a „miért, mi célból", „mit", „kinek, 
ki", „hogyan", „milyen eredményért, milyen eredménnyel" tanulni és tanítani kérdé- 
seinek teljes körét. Ezen problémák körbejárásához, ezen általános kérdésfeltevések 
lehetséges válaszainak megtalálásához számtalan tudományterület járul hozzá. 

A „ miért „ mi célból " kérdésekhez, a nevelési, oktatási célok megtervezéséhez, 
előrevetítéséhez és lebontásához például a (pedagógiai) axiológia, a (pedagógiai) 

teleológia ad támpontokat. A curriculumok hatásos működésének kiinduló mozzanata 
az értékrend biztonsága. A célok - melyeket az értékrend minősége határoz meg - fő- 
ként a kommunikációt és kooperációt szolgálják oktatásfejlesztő, tantervkészítő, helyi 
programfejlesztő és alkalmazó pedagógus, diák, szülő, intézményvezető és -fenntartó 
között. A pedagógiai ontológia annak átgondolásához nyújt támogatást, hogy mi az a 
létező, ami (intézményes) tanulásra (is) érdemes. A (pedagógiai) episztemológia ab- 
ban igazít el, hogyan ismerhetők meg, miként tanulmányozhatók, hogyan írhatók le a 
tanuló egyén, a tanulási cél, az értékek megtanulása, az értékek megtanulását segítő 
felnőttek és intézmények közötti összefüggések. (Lásd Báthory, 1985; Mihály, 1974; 
1998; Zsolnai, 1986a.) 

A „mit" kérdésköréhez a társadalomontológiai megközelítés nyújt alapozást. 
Annak átgondolására késztet, vajon a társadalmi alrendszerek - mint például az er- 
kölcs, a filozófia, a jog, a művészet, a mindennapi lét, a politika, a technika, a tudo- 
mány, a természet - közül melyek, miként és miért válnak ontológiai kategóriákból 
(intézményes) tanulásra kiszemelt értékekké, (tan)tárgyiasított vagy pedagógiai objek- 
tivációkká. Melyek, miként és miért lényegülnek át pedagógiai programokká, tanter- 
vekké, tankönyvekké, taneszközökké. Az ontodidaktika - mely didaktikus interpretáci- 
ójuk céljából elemzi az egyes tudományok és más társadalmi alrendszerek tartalmát - az 
oktatás tartalmi kérdéseinek széles kontextusban való értelmezésére mozgósít. (Vő. 
Csapó, 1999; Gáspár, 1978; Gyaraki, 1997; Nahalka, 199^; Zsolnai, 1986a.) 

A „kinek", „ki" kérdések válaszainak megfogalmazásához - többek között - a 
(pedagógiai) antropológia szerepét lehet kiemelni, mivel az alábbi kérdésekre adható 
válaszokat segíti értelmezni. Milyen háttértudás szükséges a fejlődésben lévő ember 
szakszerű fejlesztéséhez, tanulásának segítéséhez? Miképpen értelmezhető, tudatosít- 
ható a tanuló, a tanuló emberek helyzete, szerepe, tevékenysége, teljesítménye, énké- 
pe? Miféle háttértudás szükséges a megismerő, befogadó, kérdésfeltevő, problémafel- 
ismerő és -megoldó, az átalakító és alkotó ember (gyermek, ifjú, felnőtt) fejlődésének, 
fejleszthetőségének, motivációinak, teljesítményének, lehetőségszféráinak ismereté- 
hez, számbavételéhez, s e tudás felhasználásához. A pedológiai megközelítés ugya- 
nakkor arra teheti érzékennyé a curriculumelméleti kutatót és a curriculumfej lesztőt, 
hogyan igazodjék az iskolai tanulás tervezése és segítése a tanuló egyén(ek)hez. Ho- 
gyan ismerhető meg a tanuló egyén testi, lelki, szellemi sajátossága, fejlődése, termé- 
szeti és társadalmi környezete? (Vő. Angelusz, 1984; Kamarás, 1993.) 

A „hogyan" kérdésére adható válaszok szerteágazó problémáinak mérlegelését 
például a kommunikációelméleti, az oktatásfiziológiai, a pedagógiai szociálpszicholó- 
giai, a nevelésszociológiai megközelítések tehetik árnyaltabbá. Ezek a tudományterü- 
letek segítik értelmezni - többek között - az alábbi problémák körét. Melyek és ho- 
gyan optimalizálhatók az oktatási szituációkon belüli érintkezések működési, kiala- 
kulási körülményei? Melyek a jó üzenetadás és -vétel körülményei, nehézségei? Mi- 
lyen összefüggésben vannak egymással a gyerekek általános körülményei, iskolai 
életkörülményei, valamint környezetük és fejlődési feltételeik? Az intézmények mű- 
ködése, a tanár- és diákszerepek sajátosságai mennyiben támogatják a hatékony, 
eredményes és sikeres működést? (Lásd például Báthory, 2000; Buda, 1994; Halász, 
l9Sl;Kozma, 19^5; Nagy M., 1994; 2001.) 

A „milyen eredménnyel", „milyen eredményért" kérdéskörhöz a docimológia és 
a doxológia az alábbi kérdéseket támogató kutatásokkal járul hozzá. Milyen szerepet 

játszik az értékelés az iskolai oktatásban (tanulástervezésben, tanulásban, tanulássegí- 
tésben)? Milyen szerepet játszanak a vizsgák, a vizsgáztatás az iskolai oktatásban (ta- 
nulástervezésben, tanulásban, tanulássegítésben)? (Vö. Csapó, 1987; Cserné, 1998; 
Golnhofer - Nádasi - Szabó, 1993; Sáska - Vidákovich, 1990; Orosz, 1994; 2001.) 

1. feladat : Érdemes egy pillanatra megállni és elgondolkodni azon, vajon az Ön szakjá- 

hoz/szakjaihoz, kapcsolódó diszciplínák, interdiszciplínák közül melyek, mi 
módon támogathatják a fenti kérdésekre adható válaszokat? 
Legalább három diszciplínát nevezzen meg, s mintegy 10-15 mondatban fejtse 
ki azt, hogy az Ón által választott diszciplínák miként tehetik árnyaltabbá, 
megalapozottabbá a fenti problémákra adható lehetséges válaszokat. Pontos 
bibliográfiai adatokkal tüntesse fel az Ön által felhasznált, hivatkozható szak- 
irodalmiforrásokat is. 

A fenti szövegrészben olvasható kiemelések az Ön kiegészítésével, a vonatko- 
zó szakirodalmi háttér felhasználásával tovább gazdagodhatnak. 


Milyen kutatások, milyen eredmények vezettek a tantervelmélet 
curriculumelméletté „bővüléséhez"? 

A curriculumelmélet elvi alapjait Ralp Tyler dolgozta ki. Rendszerének fókuszában a 
tanulás és tanítás eredményességének és hatékonyságának konkrét megtervezése állt. 
A Tyler-modell - a célok, a tanulási tapasztalatok, a tervezett tanulási eredmények, s a 
tanulási teljesítmények mérését, értékelését megalapozó követelmények összefüggé- 
seinek feltárásával - valójában az egész oktatási folyamatot átfogta (v.ö.: Tyler, 1949). 
Tyler a pedagógiai értékelésnek kiemelt jelentőséget tulajdonított. Szerinte a pedagó- 
giai értékelés lényege abban rejlik, hogy kimutassa, valamely program céljai és a 
programot tanuló egyénekben - a program hatására - bekövetkezett változások milyen 
viszonyban állnak egymással (kongruensek-e). 

A tanulási eredmények értékeléséhez - a tanulási célok (követelmények) értelmi 
vagy kognitív, érzelmi-akarati vagy affektív, mozgásos elemeket is tartalmazó 
pszichomotoros taxonómiáinak kimunkálásával - Benjámin Bloom és munkatársai 
nyújtottak támpontokat {Bloom, 1956). A hazai taxonómiai kutatások főleg a tan- 
anyag, az elsajátítandó tudás struktúrájával, hierarchikus felépítésének feltárásával, 
valamint a tanulói teljesítmények operacionalizálásával (feladatokra, müveletekre, 
tevékenységekre történő lebontásával) foglalkoztak (Ballér, 1979; Kádárné, 1979; 
Orosz, mi; Zsolnai, 1986b). 

A tantervi értékelés kutatására a pedagógiai értékelés tágabb rendszerén keresztül 
került sor, összefüggést keresve az eredmény, a tanulási és tanítási folyamat, valamint 
a tantervi dokumentumokban rögzített pedagógiai célrendszer (cél, tartalom, követel- 
mény) között. Különös figyelmet érdemeltek az lEA (International Association for the 
Evaluation of Educational Achievement) vizsgálatok, melyek a tanulói teljesítmények 
és az ezeket meghatározó háttérváltozók (iskola, otthon, tanulók, társadalmi környe- 
zet) nemzetközi összehasonlítására irányultak. Ezek a soktényezős elemzések arra is 
alkalmasak voltak, hogy a tantervek működésére, a latens (rejtett) tantervek szerepére 
is fényt deritsenek (lásd például Báthory, 1973; 1978; 1980; Kiss, 1973; 1974; Lewy, 
mia; Szabó, 1979; 1985). 

Az iskolai tanulási hatékonyság és eredményesség növelésének igényéből fakad- 

117 


tak azok a kutatások is, amelyek egyre inkább kiszélesítették a tanterv fogalmát. Egyre 
elfogadottabbá válik az a nézet, mely szerint tantervben nem pusztán tananyagot, ha- 
nem oktatási folyamatot kell tervezni, s át kell látni azt is, hogyan tanul a gyermek, s 
ennek össze fíiggésében hogyan értelmeződik maga a tanítás {Faludi, 1963). Az iskolai 
tudásanyag osztályozásáról és kereteiről szólva Basil Bemstein (1974) - angol szoci- 
ológus - két alapvető viszonyítási rendszert kapcsolt össze, vagyis a tartalmat és an- 
nak közvetítési folyamatát. Az iskolai tudásanyag osztályozása kapcsán a műveltség- 
tartalom belső rendszerével, határaival foglalkozott. Az iskolai tudásanyag kereteinél 
pedig a tartalom feldolgozása során kialakult tanár-diák viszonyt vette alapul. Ezek 
alapján alakította ki a „gyűjteményes" és az „integrált" kód fogalmát. A „gyűjtemé- 
nyes tantervben" a tananyag elrendezése a tudományok logikáját követi, a tantárgyak 
között merev határok vannak, erős tanári irányítás a jellemző. Az „integrált tanterv- 
ben" komplex, integrált tantárgyakban, a tantárgyakat is összefűző problémaközpontú 
tartalmak feldolgozása folyik, rugalmas tanári irányítással, nagy tanulói önállósággal. 

A szaktudományok fejlődésének sajátosságai - a tudásanyag megsokszorozódása, 
a tudományok differenciálódása, új tudományágak születése, a tudományok integráló- 
dása, a rokontudományok eredményeinek egységes rendszerbe rendeződése, az inter- 
diszciplináris folyamatok kiteljesedése - felerősítették a tantárgyi integráció, az 
integratív szemlélet, a tantervben érvényesítendő tartalmi és módszertani integráció 
irányába történő elmozdulást is. A tantervi integráció értelmezési körébe sorolható: 

- az iskolai műveltség (az általános és/vagy szakmai műveltség) integratív szem- 
léletű - azaz rendszerösszefíiggésekre, elméleti és gyakorlati műveltségelemek 
rendszerére, az átfogó világkép kialakítására, elsajátíthatóságára vonatkozó - 
megközelítése; 

- az oktatás tartalmi struktúrájának a tantárgyi integráció különböző módozatai- 
nak figyelembevételével történő elrendezése (szükség szerint a tantárgyblokkok, 
a komplex, az integrált tantárgyak beépítése az oktatás rendszerébe, a tantárgyi 
kapcsolatok, a tantárgyi koncentráció hangsúlyos figyelembevétele); 

- a tantervi integrációhoz immanens módon kapcsolódó tanulási-tanítási módsze- 
reknek, közvetítési és elsajátítási módozatok rendszerösszefíiggéseinek (például 
a tanár szerepének, a kompetenciafejlesztés tartalmának, módjainak, az adekvát 
tanulási-tanítási stratégiáknak, módszereknek) a számbavétele. 

A tananyag tartalmának, elrendezésmódjának meghatározásába világszerte meg- 
figyelhetők azok a tendenciák, melyek a kulcsfogalmakra alapozott spiráhs modellt 
(az átfogó tartalmak, témák köré rendezett tananyagot) képezték le, melyek szakítani 
kívántak a szaktudományok kizárólagos rendezőelvének dominanciájával (lásd példá- 
ul történetiség, problémaközpontúság rendezőelvei, alkalmazás problematikája), s 
amelyek az elméleti ismeretek és a gyakorlati képességfejlesztő tevékenységek har- 
móniáját kívánták megteremteni. A pedagógiai kutatók és iskolafejlesztők azon mód- 
szerek tananyagtervezésére próbálták inspirálni a tantervfejlesztőket, melyek a kutatási 
képességek fejlesztésére irányulnak, melyek az életismerethez, a szakmaismerethez 
szükséges tudások, tapasztalatok megszerzéséhez alakítanak ki készségeket, fejleszte- 
nek ki képességeket és biztosítanak lehetőségeket, melyek a tanuló egyének, a tanuló- 
csoportok önálló munkáját, alkotó részvételét biztosítják a tanulás-tanítás folyamatá- 

ban a tervezéstől az értékelésig. (Lásd például Bárdossy, 1990; Gáspár, 1978; Havas, 
mO; Kárpáti, mS; Lantos, 1994; Zsolnai, 1986a, 1986b.) 

A tanterv hagyományos (a tananyag vertikális és horizontális elrendezésére szo- 
rítkozó) defmícióját az egységes és egyúttal differenciált iskolázás követelményei is 
módosították (Szebenyi, 1994). Egyre „világosabbá vált, hogy a meglódult technikai és 
tudományos fejlődés körülményei között minden országnak elemi érdeke a nemzeti 
munkaerőérték általános emelése, valamint a bármely társadalmi rétegből származó 
tehetségek ápolása és ennek megfelelően: a társadalmi mobilizációs lehetőségek ki- 
szélesítése. (...) A mindenki számára nélkülözhetetlen, közös, általános kompetencia 
csak integrációs technikákkal alakítható ki. (...) Ugyanakkor szakszerű differenciálás 
nélkül nem lehet a különböző felkészültségű, beállítódású tanulókat eljuttatni a közös 
alapokhoz. Ráadásul az általánosan szükséges közös kompetencián túl minden tanulót 
fel kell készíteni a neki szükséges speciális kompetenciák megszerzésére is, ami szin- 
tén nélkülözhetetlenné teszi a differenciálást." (Szebenyi, 1994, 347-348.) 

A tantervfogalom értelmezését sajátos megvilágításba helyezték azok a kutatások, 
melyek az ismeret- és a tevékenységközpontú tanterv, valamint a tananyagleadó iskola 
és a cselekedtető iskola kritikai elemzésén keresztül jutottak el a személyiségfejlesztő, 
a személyiségközpontú vagy emberközpontú tanterv gondolatához. Nagy Józse/" követ- 
keztetése szerint, „az ismeretközpontú, illetve a cselekvésközpontú tantervfejlesztés 
személyiségközpontúvá, kompetenciaközpontúvá fejleszthető, és ezek figyelembevé- 
telével végezhető az ismeretrendszer és a tevékenységrendszer megválasztása", az 
egyén kognitív, személyes, szociális és speciális kompetenciáinak (motívum- és ké- 
pességrendszereinek) fejlesztése érdekében {NagyJ., 1994; 2000, 39). 

A tanterv fogalmát kiszélesítő szemléletmód a tanulási-tanítási stratégiák kutatását, 
eredményeinek hasznosítását is bevonta a tantervi kutatások, a tantervi fejlesztések köré- 
be. A „mastery learning" (mesterfokú tanítási, megtanítási, optimális elsajátítási) straté- 
gia, az adaptív oktatás stratégiája, az önszabályozó tanulás stratégiája ösztönzően hatott 
a currículáris kutatásokra és fejlesztésekre. Sajátos megvilágításba helyezték a céloktól az 
értékelésig terjedő, s egyúttal a tanulói különbségekhez alkalmazkodó, célokban, köve- 
telményekben, tartalmakban, tanulási, tanítási módszerekben és értékelési krítériumokban 
megnyilvánuló, differenciált folyamattervezést (Báthory, 2000; Boekarts, 1997; Bloom, 
1971; Csapó, 1978; Glaser, 1977; Molnár, 2001, 2002; Réthyné, 1998). 

Különösen a XX. század utolsó harmadában élénkültek meg azok a 
currículumelméleti kutatások, amelyek a különböző rendszerszinteken (azaz az oktatás- 
politikai szint tantervi tervezésétől az osztálytermi szint tanulástervezéséig) megvalósuló 
gyakorlati curriculumfejlesztésekhez kívántak elméleti alapot nyújtani, mintegy „arccal 
fordultak" a pedagógiai praxis különböző szintjei felé. Kitüntetett szerepet kaptak az 
iskolai currículumfejlesztést megalapozó currículumelméleti kérdések. A helyi, intéz- 
ményi currículumok kérdésköréhez kapcsolódó kutatások és fejlesztések a teljes nevelé- 
si-oktatási folyamatot átfogó curriculumtípusú tervezést helyezték a középpontba, fi- 
gyelmet fordítva a pedagógusok currículumfejlesztő kompetenciáinak problémáira is, 
hangsúlyozva a reflektivitás kiemelt szerepét (lásd például Bames, 1982; Bárdossy, 
1986; Lewy, 1977b; McKernan, 1991; Peterssen, 1982). A helyi currículumokkal, a 
megújuló, választható tankönyvekkel és taneszközökkel kapcsolatos kutatásokat és fej- 
lesztéseket hazánkban a Nemzeti Alaptanterv előkészületi munkálatai és 1995-ös életbe 
lépése is megtermékenyítette (Ballá, 1994; Ballér, 1990; Bárdossy, 1990; 1998; 2002; 
Kádárné-Káldi, 1996; NagyJ., 1996; Polonkai - Perjés, 1993; 1997). 

2. feladat : Ebben az alfejezetben olvasott - többek között - a Tyler-modellről. Nahalka 

István Tyler rendszerének figyelembevételével bontotta ki az oktatás tartalmá- 
nak „forrásvidékeit" s a források felhasználásának kritériumait. (V.Ö.: Nahalka 
István: Az oktatás tartalma, VII. fejezet. In.: Falus Iván (szerk.): Didaktika. 
Elméleti alapok a tanítás tanulásához. Nemzeti Tankönyvkiadó, Budapest, 
2003. 165-189. o.) 

Eddigi szakmai tudását mozgósítva értelmezze, elemezze a megadott fejezetet. 
Készítsen róla recenziót. A recenzió szövegszerkesztővel, Times New Román 
betűtípussal, másfeles sortávolsággal, 3-4 oldalnyi terjedelemben készüljön. 
Az elkészült recenziók jó alapul szolgálhatnak a csoporton belüli szakmai 
eszmecseréhez, diskurzushoz. 


Milyen kutatások, fejlesztések hatnak napjaink curriculumelméletére 
és curriculumfejlesztésére? 

Napjaink curriculumelméletére a kutatási témák komplexitása, gazdagsága jellemző. 
Különös jelentőséget nyer a társadalmak gazdasági, politikai, kulturális változásainak, 
az egységesedés és a differenciálódás jelentőségének, a globális, a regionális és a lo- 
kális összefüggéseinek vizsgálata, s ezeknek hatása az iskolákra, a tartalmi szabályo- 
zásra, a tantervekre, a tanulási eredményekre, az iskolai programfejlesztésekre és érté- 
kelésekre. Nemzetközi és hazai színtéren is megjelennek azok a nézőpontok, melyek 
szerint az iskola és iskolarendszerek feladatai csakis a társadalmak globális politikai, 
gazdasági, kulturális folyamatainak, mindennapi gyakorlatának rendszerében értel- 
mezhetők. „Azzal párhuzamosan, hogy a politikusok, tudományos testületek, szakértői 
csoportok, majd a tanári testületek mellett a munkaadók, a diákok, a szülők szerveze- 
tei is egyre jelentékenyebb szerepet vállalnak az oktatás tartalmának befolyásolásában, 
a hagyományosan oktatott akadémikus (tudományos jellegű, tudományágakból leve- 
zetett) műveltségtartalmak mellett egyre inkább megjelennek a gyakorlatiasabb tudás- 
formák." {Vágó, 2003, 176. o.) 

A szakirodalomban, de a hazai önfejlesztő iskolák programalkotó és folyamat- 
szervező tevékenységében is jelentkezik a nyitott iskola fogalma, gyakorlata. A nyitott 
iskolák szisztematikusan építik ki kapcsolatrendszerüket a társadalom gazdasági, poli- 
tikai, művelődési, tudományos szervezeteivel, intézményeivel. Felfogásukban a társa- 
dalom és a szűkebb környezet felé nyitott, a társadalmi hatásokat beengedő, megta- 
pasztalni hagyó és feldolgozni segítő iskola lehet képes arra, hogy bevezesse növen- 
dékeit az alapvető társadalmi tevékenységi módokba (a politikai, a kulturális, a gazda- 
sági tevékenységekbe), hogy esélyeket, feltételeket teremtsen az egyéni életutak meg- 
találásához, az élethosszig tartó tanuláshoz. Ezek az iskolák különösen érzékenyek a 
globális, a regionális és a lokális kérdésekre (is) koncentráló problémaközpontú tan- 
tervek, integrált tanulási programok, tantárgyközi témák, projektek fejlesztésére, al- 
kalmazására (lásd például őa//ér, 200 1 ; őárí/ossy, 1997; Delors, 1997; László, 1998; 
Vass, 2000a, 2000b; Veres - Somogyi, 2004; Zrinszky, 2000). Ezek a fejlesztő műhe- 
lyek a nyitott curriculum tervezésében elkötelezettek. A nyitott curriculum nem lezárt, 
gyakorlatközeli, a helyi körülményekhez való alkalmazkodás, alakítás lehetőségét 
megadja, ösztönzi, s egyúttal kiszélesíti a pedagógusok és a tanulók kompetenciáját, 
döntési szabadságát, felelősségi körét. 

A curriculumokat (köztük a nyitott curriculumokat), azok funkcióit, működés- 

módját és rendszerkörnyezetét sajátos megvilágításba helyezi az az értelmezés, amely 
a pedagógiai kultúra, az iskolakultúra és a tantervi kultúra három összetartozó kultu- 
rális rétegződésében való eligazodás felelősségét hangsúlyozza {Perjés, 2003). Ez a 
megközelítés az iskolák sajátos metaforáinak felmutatásával teszi képszerűvé a zárt és 
nyitott társadalmak és iskolák lényegiségét, a zárt vagy nyitott társadalom melletti 
tantervi/iskolai elköteleződés mutatóit is. A „nyitott paradigmájú tantervi szabályozás" 
kapcsán Perjés István a következőkre hívja fel a figyelmet. „A nyílt szabályozás 
posztcurriculáris természetű, azaz nem arra törekszik, hogy a tantervfejlesztés során 
egy „maradandó", „értékálló" tanterv szülessen meg, éppen ellenkezőleg, azzal a 
munkahipotézissel dolgozik, hogy a tanterveknek dinamikusan kell együtt változnia a 
világ, az adott tanulási környezet változásaival. Egy tanterv fejlesztése ilyen értelemben 
sohasem fejeződik be, mindig újabb és újabb verziókat kell kidolgozni, az éppen érvé- 
nyes tanterv (magtanterv, alaptanterv, kerettanterv) felhasználásával. A diskurzusokban, 
vitákban születő tanterv egyik figyelmet érdemlő vonása, hogy mindig 'eső után köpö- 
nyeg', azaz egy élő vita, verseny, konszenzus rögzítése."(Per7és, 2003. 149-150. o.) 

Újabb távlatot nyitnak azok a kutatások és fejlesztések, amelyek a média, a kultú- 
ra és a tanterv összefüggéseinek feltárására, az interaktív, a számítógéppel segített 
tanulás megalapozására, a multimédia felhasználására, a távoktatási programok kidol- 
gozására, a digitális taneszköz-értékelésre, az online teszt- és feladatbankok kifejlesz- 
tésére fókuszálnak {Hegedűs, 1999; Kárpáti, 1999; Varga, 1999). Felhívják a figyel- 
met arra, hogy a kommunikációs és információs technológiák, a számítógéppel segített 
tanulás módszerei „csak abban az esetben terjeszthetők el, ha összehangolt fejlesztés 
indul meg a képzés és továbbképzés, tananyagkészítés, tantervírás és kutatás területe- 
in. (...) Az Európai Unió valamennyi tagországában van helyi szoftver- és internetes 
tananyagfejlesztés. Ez utóbbit az országok iskolai hálózatait felügyelő irodák koordi- 
nálják. (...) A cégek honlapjain is találhatunk óravázlatokat, oktatásban felhasználható 
információkat - természetesen a saját termékekkel kapcsolatban. Ezenfelül minden 
országban léteznek alternatív tananyagokat kínáló honlapok is, ezeket a legtöbbször 
tanári munkacsoportok fejlesztik."(Á"ár/)áí?, 2001, 394—397. o.) 

A curriculumelmélet kérdéseinek újraértelmezéséhez, a curriculumfej lesztés teen- 
dőinek átgondolásához (is) alapot nyújtanak a kognitív pszichológia, a kognitív peda- 
gógia, a konstruktív pedagógia kutatási tapasztalatai, eredményei. Olyan fontos prob- 
lémákra irányítják a figyelmet, melyek sem a curriculumelméleti kutatásokban, sem a 
curriculumfej lesztési gyakorlatban nem hagyhatók figyelmen kívül. Gondolhatunk itt 
többek között arra, hogy: 

- az emberi tudásnak nem annyira a mennyisége, sokkal inkább a minősége, a 
szervezettsége határozza meg a teljesítményt; 

- az adott tudásterületekhez és azok tanulásához kapcsolódó/kapcsolható ismere- 
tek és képességek együttesen működő (és változó) rendszerként tételeződnek; 

- az emberi tudás minőségének fontos szempontja az alkalmazhatóság, a felhasz- 
nálhatóság; 

- az értelmes, jelentéssel bíró tudáshoz az értelmes tanulás, a megértés, az értel- 
mezés, az átértelmezés révén lehet eljutni; 

- a tanuló egyén aktív módon felépíti, megkonstruálja magában az ismereteket, s 
ez a konstruálás az előzetes tudás (a birtokolt tapasztalatok, attitűdök, ismére- 

tek, ismeretrendszerek, készségek és képességek) bázisán, egy értelmezési 
(vagy átértelmezési) folyamat keretében zajlik; 
- a tanulás - a konstruktivista tanulásfelfogás szerint - folyamatosan új konstruk- 
ciók létrehozása, a belső világ folyamatos építése, a saját értelmezési keretek 
kialakítása. (Lásd például Csapó, 1992; 1998; 2000; Karmiloff-Smith, 1996; 
Nahalka, 1997; 2002.) 

A konstruktív pedagógia egyes kutatói, szakértői azt képviselik, hogy „a valóban 
érvényesülő kurrikulumot magának a tanuló közösségnek kell összeállítania, termé- 
szetesen legfontosabbként a pedagógus szakértő asszisztálásával. Az oktatás tartalma, 
eljárásrendszerei, ezek kompozíciója, az eszközrendszer ott, a valóságos, életszerű 
pedagógiai szituációkban formálódik ki, az ottani döntések formálják egységes egész- 
szé a kurrikulumleírásokban megtalálható elemeket, s nem a pedagógiai szituáció 
igazodik valamely kurrikulum elvárásaihoz. Ebben a folyamatban az előzetes tudás a 
döntő tényező. Ez szabja meg a tartalom kiválasztását s a tanulási környezet felépíté- 
sét." {Nahalka, 2002, 75. o.) 


3. Feladat : Válassza ki a NAT 2003 egy műveltségterületét vagy egy kerettanterv egy 

részletét vagy egy oktatási programcsomagot vagy egy helyi tanterv egy rész- 
letét. Elemezze a dokumentumot az Ön által választott szempontok szerint. 
Például: 

-Milyen tanulásfelfogás, milyen tudáskoncepció olvasható ki a doku- 
mentumból? 

- Milyen lehetőséget nyújt közvetve vagy közvetlenül a dokumentum az 
IKT kompetenciák mozgósítására, fejlesztésére? 

- Az elemzett dokumentum nyitott curriculumként tételezhető-e? 

Az elkészült elemzések közzététele jó forrása lehet a csoporton belüli szakmai 
tapasztalatcserének, eszmecserének, diskurzusnak. 


MIKÉNT KÖRVONALAZHATÓK A 
CURRICULUMFEJLESZTÉS AKTUÁLIS KÉRDÉSEI? 

Mit jelent a kétpólusú tartalmi szabályozás 
a cumculum(fejlesztés) szempontjából? 

Miként foglalható össze a kétpólusú tartalmi szabályozás lényegisége? A kétpólusú tar- 
talmi szabályozás az oktatás, a képzés tartalmának meghatározását, bevezetését és meg- 
valósítását irányító rendszemek egy sajátos modellje. Ebben a modellben az oktató, kép- 
ző intézmény munkájának állami szabályozása a bemenet és a kimenet oldaláról érvénye- 
sül. A bemeneti szabályozás az állami alaptanterv és kerettanterv, a képzési irányelvek, 
képesítési követelmények útján történik. A kimeneti szabályozást az állami vizsgarend- 
szer (az alapműveltségi, az érettségi vizsgák, a szakvizsgák rendszere) biztosítja. 

Ebben a modellben a központi és helyi szabályozásnak egyaránt meghatározó 
szerepe van. A kétpólusú szabályozás egyik elemének, azaz a központi szabályozásnak 
egyik funkciója az adott országon belül egységesen érvényes tartalmi alapok, keretek 
kialakítása széleskörű társadalmi, szakmai együttműködésre építve. Másik funkciója a 

központi szabályozás szükséges feladatainak (az oktatáspolitikai, a képzéspolitikai, a 
jogalkotási, a finanszírozási stb. feladatoknak) az ellátása. A kétpólusú szabályozás 
másik elemének, azaz a helyi szabályozásnak felelőssége, feladatköre pedig az intéz- 
ményen belül érvényes nevelési, oktatási, képzési tartalmak és működési keretek ki- 
munkálása, realizálása, fejlesztése, a feltételek megteremtése az intézmény fenntartói- 
nak, a helyi társadalomnak, a szakma képviselőinek a közreműködésével. 

Mit jelent a kétpólusú tartalmi szabályozás a curriculum szempontjából? A két- 
pólusú tartalmi szabályozás az oktatást orientáló dokumentumok szempontjából két- 
szintű tantervi szabályozást jelent. A kétszintű tantervi szabályozás során az oktatás 
tartalmát alapvetően két szinten határozzák meg: 1) állami szinten alaptantervi jelleg- 
gel; 2) intézményi szinten az oktatást, képzést közvetlenül szabályozó intézményi, helyi 
curriculumok (oktatási, képzési programok) formájában. Az oktatásirányítás szem- 
pontjából központi és helyi tantervet/curriculumot különböztethetünk meg. Központi 
tantervnek nevezhetjük azt a dokumentumot, melynek használatát hatóság rendeli el. 
Ebben az értelemben központi tanterv lehet az országos, de a regionális, a fenntartói 
(tartományi, felekezeti intézményhálózati stb.) tanterv is. Helyi tanterv- 
nek/curriculumnak nevezhetjük azt a dokumentumot, melyet az intézmény választott, 
vállalt, dolgozott ki, s melyet a helyi hatóságok, a fenntartók, az akkreditációs testü- 
let(ek) jóváhagytak. 

Magyarországon 2003-ban történt meg az 1995. évi - a 130/1995. (X. 26.) Kor- 
mányrendeletben meghatározott - Nemzeti Alaptanterv felülvizsgálata. A NAT 2003 
kiadásáról, bevezetéséről és alkalmazásáról a 243/2003. (XII. 17.) Kormányrendelet 
rendelkezett. E rendelet egyúttal körvonalazta a tartalmi szabályozás új rendszerét is, 
mely fokozatosan háromszintűvé válik. A Nemzeti Alaptanterv (a core curriculum) és 
a helyi tantervek (local curriculumok) közé ékelődik be - választható, adaptálható 
alternatívákat felvonultatva - a kerettantervek és az oktatási programcsomagok {Gön- 
cöl és Vass, 2004) kínálata. 

Vajon fontos-e a pedagógusok számára ezen tantervi dokumentumok megismeré- 
se? Minden pedagógus számára nélkülözhetetlen a NAT megismerése, a kerettanter- 
vek, az oktatási programcsomagok funkcióinak átlátása, sőt mi több, az értés, az ér- 
telmezés, a megértés joga is megilleti. Hiszen saját pedagógiai tevékenységét az ér- 
téktételező és folyamatszabályozó dokumentumok - úgymint NAT, kerettantervek, 
oktatási programok és programcsomagok, iskolai helyi tanterv és helyi tantárgyi prog- 
ramcsomagok - összefüggésben látása (láthatása) teheti szakmailag megalapozottabbá. 

A kérdést - tágabb összefüggésben - úgy is megfogalmazhatjuk, hogy kiknek 
fontosak a jól összeállított curriculumok? A kérdésre adható válaszok - legyen szó 
központi dokumentumokról, választható programcsomagokról vagy helyi oktatási, 
képzési programokról - a következők lehetnek. 1) A curriculum (az oktatás, képzés 
deklarált programja) egy társadalom ügye, a szó legtágabb értelmében közügy, hiszen 
annak meghatározó (értékjelölő, folyamatorientáló) jelentősége van az állampolgárrá, 
a munkaerővé válásban. 2) A curriculum a helyi társadalom ügye, hiszen egy régió, 
egy település társadalmi, gazdasági fellendülése, népesség- és munkaerő-megtartó 
ereje nagymértékben függ az oktatási, képzési lehetőségektől, az oktatás képzés tar- 
talmától, minőségétől. Egyúttal a régió, a település társadalmi, gazdasági viszonyai 
hatnak arra, befolyásolják azt, milyen oktatásra, képzésre tart igényt, nyújt lehetőséget 
a helyi társadalom. 3) A curriculum az adott intézmény ügye, hiszen annak léte, mükö- 

dőképessége függ - többek között - attól, hogy programja elfogadott-e, támogatott-e, 
hogy nő vagy csökken azok száma, akik az intézményt, a képzést választják. 4) A 
curriculum a közvetlen felhasználók ügye. Fontos a pedagógusnak, aki ez alapján ter- 
vezi, szervezi, értékeh alapvető tevékenységét, vagyis az oktatást és képzést, akinek 
egzisztenciális kérdés, hogy szakmai hozzáértéssel és felelősséggel használja, adap- 
tálja, állítsa össze, fejlessze tovább a curriculumot. Fontos a tanuló egyénnek, hiszen a 
curriculum tartalma, szerkezete, minősége alapvetően befolyásolja azt, hogy miféle 
oktatásban, képzésben részesül, hogy ténylegesen részese-e, alkotó részese-e a tanulás, 
képzés, önművelés, önképzés folyamatának, hogy miféle továbbtanulási, munkába 
állási esélyek teremtődnek meg számára. 

Mire irányul(hat) a pedagógusok 

curriculumfejlesztésí (tanulástervezési) hozzáértése és felelőssége? 

A pedagógusok curriculumokhoz való viszonya, szerepe három megközelítésben ér- 
telmezhető. 1) Vannak olyan curriculumok, amelyek megalkotásában a pedagógusok 
nem vesznek részt. Ebben az esetben a pedagógusok közvetítő szerepet játszanak a 
tantervkészítők és a tanulók között. A curriculum nem változtatható, itt esetleg a mód- 
szerek megválasztásának jogköre a pedagógusé. 2) Vannak olyan curriculumok, ame- 
lyek megalkotásában a pedagógusok akár személyesen, akár képviselőiken keresztül 
részt vehetnek, befolyásolhatják a döntéseket. Ebben az esetben a curriculumot átala- 
kító, transzformáló szerepük kerül előtérbe. Az elvárás itt azt jelenti, hogy tudják „ ol- 
vasni", értelmezni a curriculumot, s tudják „lefordítani" a gyakorlat nyelvére. 3) 
Vannak olyan curriculumok is, amelyek megalkotásában és felhasználásában a fej- 
lesztők a pedagógusokat szakmai partnernek tekintik. Ebben az esetben fejlesztő sze- 
repük kerül előtérbe. A pedagógiai praxis és az arra ható tényezők és feltételek komp- 
lex elemzésével, mérlegelésével rendszerezik, értelmezik, fejlesztik tovább a 
curriculumot, a közvetlen pedagógiai gyakorlatot orientáló folyamattervet. {Connelly 
és Ben-Peretz, 1980; idézi: Kurtán, 2001.) 

Korunk társadalmi, közoktatási és szakmafejlesztési trendjei ez utóbbi speciális 
kompetenciák mozgósítását igénylik. „A speciális kompetenciák sajátos motívumok és 
tudás (speciális képességek, szokások, készségek és ismeretek) rendszerei. A speciális 
kompetencia funkciója, hogy az ember saját és mások érdekében valamilyen állapot- 
változást, produktumot hozzon létre. Valamennyi speciális kompetencia sajátos pro- 
duktumainak első példányai tág értelemben vett alkotás eredményei, ennélfogva vala- 
mennyi speciális kompetenciának a tág értelmében vett alkotóképesség az általános 
alapja." (TVűgy/., 1996, 206.) 

Mit kell tudnia, mihez kell értenie, miféle alkotótevékenységre kell késznek, képes- 
nek lennie a curriculumfejlesztő — a tantervező: azaz a tanulás és tanulássegítés fo- 
lyamatát tervező - pedagógusnak! Megítélésünk szerint a curriculum-fejlesztö peda- 
gógus olyan technológiai tudás birtokosa, aki a curriculumfejlesztéshez nélkülözhe- 
tetlen diszciplínák tudáskészletének alkotó felhasználására, alkalmazására képes. 
Olyan konkrét oktatástervező tevékenység koordinálója, végrehajtója, elemzője és 
értékelője, melynek során kész és képes oktatási programok, tanulási-tanulássegítési 
dokumentiraiok megalkotására, folyamatos kontrolljára és továbbfejlesztésére. 
A curriculum-fejlesztéssel kapcsolatos döntéseket megalapozó és realizáló szempont- 
ok, tevékenységek (és képességek) köre - szükség szerint - kiterjed: 


124 


- a társadalom-egész, az egyes rétegek, csoportok, egyének közös és speciális, aktu- 
ális és perspektivikus igényeinek ismeretére, számbavételére és felhasználására; 

- az országos, regionális és helyi oktatáspolitikai koncepciók összevető elemzésére; 

- a demokratikus egyeztetés szabályainak ismeretére és alkalmazni tudására; 

- a tartalmi szabályozás dokumentumainak (mint pl. NAT, Kerettantervek, Okta- 
tási programcsomagok. Helyi tantervek) elemzésére; 

- a folyamattervezés sikeressége érdekében cél-analízis véghezvitelére (a társa- 
dalmi, mikrotársadakni, intézményi szinttől a tanulói érdekeket figyelembe ve- 
vő megvalósítás technikai szintjéig); 

- a curriculum-fejlesztéshez kapcsolódó döntéselméleti szempontok (a curricu- 
lumfej lesztés résztvevői, a curriculumok érvényességi köre, a curriculumok jel- 
lege stb.) számbavételére és alkalmazására a fejlesztésben; 

- a célrendszer (cél, tananyag, követelmény), az adekvát tanulási környezet peda- 
gógiailag, pszichológiailag optimális megtervezésére; 

- az adott tudásterületekhez és azok tanulásához kapcsolódó/kapcsolható ismere- 
tek és képességek együttesen működő rendszerként tételezésére, a számba ve- 
hető deklarált és procedurális tudással, meta-tudással való „kalkulációra" a 
tantervezés, a curriculum-fejlesztés során; 

- az előzetes tudást (attitűdöket, motivációkat, nézeteket, naiv elméleteket, sze- 
mélyes világmodelleket, sajátos fogalomrendszereket, sémákat) mozgósító fo- 
lyamatok tevékenységszerkezetének, adekvát módszerkészletének feltárására, 
számbavételére és felhasználására a curriculumfej lesztés (a tanulássegítés terve- 
zése) során; 

- a tanulásszervezés, az önszabályozó tanulás stratégiáinak, módszereinek, szer- 
vezeti kereteinek, eszközeinek, az értékelés rendszerének, az ellenőrizhető 
eredmények elérését és visszajelentését szolgáló hatás- és eszközrendszemek 
szisztematikus megtervezésére; 

- a megvalósíthatóság feltételeinek és kritériumainak számbavételére; 

- a curriculum transzformálásának folyamatában: a deklarált, a „lefordított ", az 
„elsajátított " curriculum összevetésének, megfelelési mutatóinak megtervezésére; 

- a kapcsolódó hatásvizsgálatok eredményeinek értelmezésére, felhasználására; a 
befektetések és eredmények összefüggéseinek elemzésére. (V.ö.: Bárdossy, 2005.) 

E fejezet kereteit szétfeszítené, ha külön-külön azt is számba vennénk, miféle 
háttértudás birtoklására, miféle kompetenciák (attitűd-, ismeret- és képességrendszer) 
mozgósítására lehet szükség az oktatásfejlesztés, a tantervezés különböző szintjén és 
színterén alkotó szakemberek esetében. Gondoljunk itt akár a nemzeti alaptantervek 
elméleti kereteit, szakmai koncepcióját megalapozó, s ezen dokumentumokat fejlesztő 
szakemberekre, akár különböző oktatási programcsomagok felkészült/felkészített fej- 
lesztő munkatársaira, akár az egyes nevelő-oktató intézmények pedagógiai program- 
jait összeállító pedagógusokra (jobb esetben nevelőtestületekre, iskolai pedagógiai 
műhelyekre), akár az adott osztály, tanulócsoport, tanuló egyén tanulás(segítés)i, 
(ön)fejlődési/fejlesztési folyamatát tervező, támogató, értékelő pedagógusra. 

A tantervezés iskolai szintjére, színterére, a pedagógusok curriculum-fejlesztésére 
irányítva ismét figyelmünket, azzal bizonyára egyet lehet érteni, hogy a pedagógiai 
kultúra (Zsolnai, 1 999) szerves részét képezi az iskolai tantervezési, tanulás- és tanítás- 
tervezési, curriculum-fejlesztési kompetencia. Ennek hiányában a nemzeti alaptanterv, a 
kerettantervek, az oktatási programok alkotó, hozzáértő elemzése, a helyi tantervekbe, 

tanulási, tanulássegítési programokba való professzionális transzformációja sem érvé- 
nyesíthető. Persze levonhatjuk azt a következtetést is, hogy az intézményes tanuláshoz 
kapcsolódó folyamattervezés kérdései nem csak a curriculumfejlesztő pedagógus, nem 
csak a tanulást támogató tanár, hanem a tanuló egyének, csoportok kompetenciájának, 
hozzáértésének és felelősségének is kulcskérdéseit jelentik. Mindez azért is fontos, mi- 
vel a curriculum-fejlesztési törekvések társadalmi és egyéni haszna, felhasználhatósága a 
gyakorlatban méretik meg, s abban, hogy az egyén (a programalkotó, a programot fel- 
használó, a saját program alapján tanító, a saját program alapján tanuló) miként képes 
megélni ezt a gyakorlatot, miként képes beavatkozni ebbe a gyakorlatba. 

A fejezet zárásaként, mintegy összefoglalásként álljon itt a tanulás és tanítás — Bát- 
hory (2000), Goodlad és Klein (1970), Tyler (1949) nyomán felvázolt - rendszer- 
szemléletű modellje. 


Bemeneti tényezők 


Folyamattényezők 


Kimeneti tényezők 


Társadalom 

-4 i 

Cél 

Tananyag Követelmény 


Civil szféra 


Tanítási-tanulási 
folyamat 


Eredmény 




Lefordított, értelme- 


Elsajátított 

Deklarált curriculum 


zett, aktualizált cur- 


curriculum 



riculum 





Környezet 


Ez a modell a bemeneti tényezőket, a folyamattényezőket és a kimeneti tényező- 
ket, valamint a környezetet, és mindezen komponensek közötti információáramlást és 
kölcsönhatásokat foglalja rendszerbe. A „bemenet" funkciója a célképzés, a célrend- 
szer (a célok, tartalmak, követelmények) kialakítása. A „folyamat" az aktuális tanári 
munkát, tanulói tevékenységet jelenti. A „kimenet" a tanulók tanulási tevékenységei- 
nek eredményét, a tanulókban bekövetkezett (tudás-, teljesítmény- és viselkedésbeli) 
változásokat fejezi ki. (V.ö.: Báthory, 2000.) 

E modell megerősíti, hogy a curriculumfej lesztés során a célrendszeri, metodikai 
kérdésekben egységes látásmód tükröződjön. Támogatja a folyamatszemléletet, azt, 
hogy a célrendszer, a folyamat és az eredmény közötti kapcsolatok ne hierarchikusak, ne 
egyirányúak legyenek. Hogy az információk ne csak a célrendszertől a folyamathoz, és 
onnan az eredményekhez áramoljanak, hanem a pedagógiai értékelés, ellenőrzés visz- 
szajelző csatornáin visszafelé is, ezáltal mintegy kikényszerítve a rendszeren belüli ön- 
irányítási, önszabályozási és önfejlesztési mechanizmusokat. (V.ö.: Báthory, 2000.) 

Az ábra érzékelteti, miként rendelhető a curriculum (a tanulási, tanítási program) 
a tanulás és tanítás rendszerszemléletű modelljéhez. Egyúttal felmutatja azt is, melyek 
azok a rendszerösszetevők és rendszerösszefíiggések, amelyeknek feltárása, elemzése 
nélkülözhetetlen velejárója a currículumfejlesztésnek (a tanulási, tanítási programok 
fejlesztésének). 


4. feladat : Még egyszer gondolja át azokat az információkat, amelyek ebben az alfejezet- 

ben feltárultak. Megítélése szerint szükséges-e ezekkel az információkkal ren- 
delkeznie a curriculum készítésére, fejlesztésére, adaptálására vállalkozó pe- 
dagógusnak, szakembernek? 

Válaszát, s válaszának indoklását röviden - pontokba szedve - összegezze. 
Gondolja át azt, milyen feladatai vannak a tanulást/tanulássegítést tervező, a 
curriculum készítésére, fejlesztésére, adaptálására vállalkozó pedagógusnak, 
szakembernek. Ehhez miféle háttértudás (miféle ismeretek, képességek) szük- 
ségesek. 

Az elkészült listák és indoklások közzététele jó forrása lehet a csoporton belüli 
szakmai tapasztalatcserének, eszmecserének, diskurzusnak. 

FOGALMAK ÉS PÉLDÁK 


Szillabus: 

a szillabus-típusú tantervek a tanítás anyagát vázlatosan osztják be, tantárgyakra, évekre és 
osztályokra bontják, egyúttal rögzítik azt, mely tananyag mennjd idő alatt végezhető el, heti 
hány óra fordítandó rá. 


Példa a szillabusra : Az 1925. évi népiskolai tanterv a következőképpen rendezte el a népiskolá- 
ban tanítandó tantárgyakat: 

I. Hit és erkölcstan 

II. Magyar nyelv 

a/ Beszéd- és értelemgyakorlatok 
hl Olvasás és olvasmánytárgyalás 
c/ írás 

áJ Fogalmazás 

e/ Helyesírás és nyelvi magyarázatok 

III. Számtan és mértan 

IV. Földrajz 

V. Történelem 

dJ A magyar nemzet történelme 
hl Polgári jogok és kötelességek 

VI. Természeti és gazdasági ismeretek 

aJ Természettan és vegytan 

hl Természetrajz, gazdaságtan és háztartástan 

cl Egészségtan 

VII. Rajz 

VIII. Ének 

IX. Kézimunka 

X. Testgyakorlás 

A Beszéd és értelemgyakorlat tantárgy struktúráját a 2. osztályos tantervből 
kiemelt részlet illusztrálja: 

1 . A gyermek játékai 

(labda, bige, csiga, karika, sárkány, lovasdi). 
A játékszerek anyaga és készítésük módja. 
Nyári élmények. 

2. A község belső területe. 

A házak összehasonlítása (lakás, tisztaság, szellőztetés, fíités, világítás, díszítés, szoba, 
erkélyvirágok). 

Az udvarok összehasonlítása (kút, szemétdomb, kerítés, kapu, rend). 

Kertek összehasonlítása (kicsiny, nagy, gondozott, elhanyagolt, szegény, gazdag stb.). 

3. A község főbb utcái 

(épületek, kerítések, gyalogjáró, kocsiút, árok, fertőtlenítés, csatorna, híd, lámpa, fasor, 
park, liget, seprés, por, locsolás, rendőr). 
Nevezetesebb épületek. 

A község a maga egészében. 

Az oktatás terve: 


az oktatás terve típusú tantervek rögzítik az intézménytípus általános céljait, feladatait, az 
egyes tantárgyak céljait, feladatait és órakereteit, a tananyag struktúráját és a követelményeket 
(évfolyamokra bontva), a módszertani utasításokat vagy alapelveket és a taneszközöket. 


Példa az oktatás terve típusú tantervre : 

Az 1978. évi gimnáziumi nevelés és oktatás tervéből vett példa, az első 
osztályos Anyanyelv tantárgy tervéből emel ki részleteket: 

Célok és feladatok 

A magyar nyelv gimnáziumi tanításának célja az, hogy - az általános iskolában 
megszerzett ismeretekre, készségekre és képességekre építve - kialakítsuk a ta- 
nulókban a középszintű anyanyelvi műveltség tartalmi és magatartásbeli eleme- 
it. Középszintű anyanyelvi műveltségnek tekintjük a nyelvismeretnek és a 
nyelvhasználatnak azt a szintjét, amely a befogadás (szóbeli és írásbeli szövegek 
megértése) és a közlés (beszéd és írás) területén kiművelt és szilárd alapot ad az 
ismeretszerzésre, felsőfokú tanulmányok végzésére, valamint a társadalmi élet- 
ben vállalt szerepek betöltésére. (...) 

Tananyas: 

Az ember és a nyelv: Törzsanyag 

Kiegészítő anyag 

A közlőképesség fejlesztésének formái 
(gyakorlatok) 

A szövegalkotás alapjai: Törzsanyag 

Kiegészítő anyag 

A közlőképességfejlesztésének formái 
(gyakorlatok) 

Követelmények 

AJ A tanuló a tanév végén legyen birtokában az alább felsorolt tények, fogal- 
mak, összefüggések, szabályok, kategóriák ismeretének; legyen képes ezeket 
felismerni, megkülönböztetni, rendszerbe illeszteni, illetőleg kifejteni magyará- 
zattal, a rendszerbe tartozó elemek (példák) felsorolásával, meghatározással: 
(...) 

B/ A tanuló a megszerzett ismeretek alkalmazásával legyen képes a következő 
teljesítményekre (tevékenységi formák végzésére): 

(...) Értse meg, és tartalmi szabatossággal közvetítse (azaz idézze fel, olvassa el, 
adja elő) a tanuknányai és művelődése körébe vágó szövegeket. 

A currículumok: 

(oktatási, képzési, tanulási) folyamattervek vagy programok - olyEin értékjelölő, folyamatori- 
entáló dokumentumok, amelyek a tanulási, tanítási folyamat tervezését és leírását hangolják 
össze a tanulás tervezésében és fejlesztésében érdekeltek között. (Jelentik az oktatástervezés 
különböző rendszerszintjein - országos, regionális, fenntartói, iskolai, tantárgyi, tanári, tanu- 
lói szinten - más-más funkcióval és más-más kidolgozottsági fokon megjelenő dokumentu- 
mokat.) 


Példák a curriculum fosalmának többszempontú mesközelítésére : 

A curriculum, - nyílt, dinamikus, és társadalmi konszenzuson ala- 
puló cél- és folyamat-modell. 

(Anweiler, O.: Curriculumforschung im lichte der vergleichenden Erziehungswissenschaft. 
Bildung und Erziehung, 24. 6./1971. 524-531. Fordítás.' Tantervkutatás és összehasonlító neve- 
léstudomány. OPKM D-30547) 

A curriculum - konkrét oktatástervezés, amelyet precíz formák, összefüg- 
gések, teljesíthető tanulási célok alapoznak meg, melynek végrehajtása so- 
rán a tanulási célok teljesítését ellenőrzik. 

(WestphalenAVestphalen, K.: Praxisnahe Curriculumentwicklung. In die Curriculumreform am 
Beispiel Bayerns. Anhang: Der „Curriculare Lehrplan". 6. neubearb. Aufl. Auer, Donauwörth, 
München, 1978.) 

A curriculum - egy jól körülhatárolt tartalmi egységhez rendelhető 
tanítási folyamatnak teljes és részletes leírását jelenti a céloktól az 
értékelésig. 

Taba a curriculum hét komponensét emeli ki: 1) a nevelési célok 
diagnózisa (a társadalmi igények elemzése); 2) a célok kijelölése; 
3) a tartalom kiválasztása; 4) a tartalom organizációja; 5) a tanulási 
feladatok terve; 6) az alkalmazható módszerek, stratégiák; 7) az 
értékelés terve. 

(Báthory Zoltán: Tanulók, iskolák - különbségek. Egy differenciális tanításelmélet vázlata. Tan- 
könyvkiadó, Budapest, 1992; OKKER Kiadó, Budapest, 2000; Taba, H..- Curriculum 
Development: Theory and Practice. Harcourt, Brace and World, New York, 1962.) 


Példák arra, hogyan fogalmazódhatnak meg curriculumként építkező oktatási programok : 
, A problémacentrikus társadalomismeret képzési programja" (Részletek) 

I. A képzés céljai és feladatai 

A problémacentrikus társadalomismeret (...) néhány társadalmi probléma intenzív és 
többszempontú feldolgozását célozza meg(...) A tantervben megjelenített kommunikáci- 
ós képességek fejlesztése, a munkavállalói és munkáltatói, valamint érdekképviseleti 
szerepekre való felkészítés, a kooperációs, a konfliktustíírési, az elemző és probléma- 
megoldó képesség fejlesztése, csakúgy, mint a piacgazdaságra, a politikai intézmény- 

rendszerre és az állampolgári jogokra és kötelezettségekre vonatkozó ismeretek tanítása 

általános elvárásnak tűnik. (...) 

II. Általános követelmények 

1. A tanuló legyen képes a mai magyar társadalom egy akut szociális problémájáról, 
„kényes kérdéséről" (pl. lakáskérdés, válások, cigánykérdés, menekültkérdés, okta- 
tásügy, egészségügy, alkoholizmus, ingázás, munkanélküliség, bűnözés stb.) elem- 
ző-érvelő módon véleményt nyilvánítani. (...) 

III. Javasolt órafelosztás 

Témakörönkénti felbontásban, szabadon is felhasználható keretekkel. 

IV. Javasolt tananyag 

1 . Szocializációs problémák 

1 . 1 . A család funkciói és zavarai 
Kiindulás: filmekből, irodalmi forrásokból 

- a család funkciói, a családi szerepek, a nőszerep ellentmondásai, a családi időhi- 
ány, a család és a társadalom kapcsolata és szerkezeti analógiái 
Cél: a családi konfliktusok okainak tudatosítása, megoldási javaslatok, lehetőségek 
megismerése. 

Tevékenységek: filmvita, szerepjáték (esti beszélgetés, tanácsadó iroda stb.), idő- 
mérleg-készítés, családtörténet-készítés 
1.2. Milyen iskolára lenne szükségem? 
Kiindulás: (...) 
Cél: (...) 

Tevékenységek: (...) 

V. Függelék 

1 . Tananyag objektív feltételei 

(...) A tanulók számára szöveggyűjteményeket, lexikonokat, technikai feltételeket 
(videotechnika, film, magnetofon, hanganyag) kell biztosítani. 

2 . A követelmények részletezése : 

A tanuló - életkorának (17-1 8év) megfelelően - legyen képes: 

-problémák azonosítására és meghatározására, tudjon elvi megoldási javaslatokat ten- 
ni; 

- a szükséges információ lelőhelyének azonosításával az információkat összegyűjteni; 

- értékelni az információt; 

- rendszerezni és elemezni az információt, következtetéseket levonni; 

- hatékonyan résztvenni a csoportmunkában; 

- türelermnel viseltetni más álláspontok iránt, megérteni azok belső érzelmi - gondolati 
logikáját; (...) 

3. A probléma-feldolgozás módszerei (...) 

4. A tanulói tevékenység értékelése 

(A képzési programot összeállította: Beregszászi Marianna) 


„Társadalomismeret és tömegkommunikáció középiskolák számára" (Részletek) 

A képzés céljai és feladatai 

A program arra az alapelvre épül, amely egységbe kívánja hozni a jelenlegi és a kívá- 
natos társadalmi gyakorlatot az ahhoz kapcsolódó elmélettel, és mindezt úgy szeretné el- 
érni, hogy a tanulók aktív részvételével, példaértékű szituációk elemzésével és lehetsé- 
ges általánosításával történjen meg. 

A program céljai 

- a jelen pontosabb megismerése révén általános ehgazodási készség kifejlesztése a jövő 

lokális, nemzeti és globális viszonyrendszerében; 

- alapvető társadalmi, gazdasági, politikai állampolgári ismeretek elsajátítása; 

- konfliktuskezelés és problémamegoldás gyakorlása; 
-(...) 

Általános követelmények 
A/ Tanulói ismeretek: 
A tanuló ... 

I. ... rendelkezzen ismeretekkel a társadalmi struktúráról, rétegződésről, ismerje a 
különböző - történelmileg is meghatározott - társadalmi csoportképző 
folyamatokat és az így kialakuló státus-csoportokat, a mobilitás fogalmát és an- 
nak lehetséges csatornáit és irányait. (...) 

II. ... rendelkezzen elemi ismeretekkel a jogi intézményekről, működésükről, a 
jogügyek intézéséről. (...) 

B/ Tanulói képességek: 
A tanuló legyen képes ... 

1 . ... a problémák azonosítására és meghatározására (...) 

6. ... az írott és elektronikus sajtó, valamint más információforrások tudatos (és kri- 
tikus) felhasználására a vizsgált probléma elemzésében. 
A képzés időkerete 

A javasolt témakörökhöz javasolt időkeretek kapcsolódnak. 
Javasolt tanulói tevékenységek 

1 . Konkrét példák, szituációk gyűjtése a környezetből 

2. A sajtó folyamatos figyelése, releváns információk gyűjtése 

3. Interjúkészítés 

4. Filmezés 

5. Környezettanulmányok 

6. Statisztikák, közvélemény-kutatások elemzése, ill. készítése (...) 

9. Döntésjátékok 

10. Jogszabályok figyelemmel kísérése és értelmezése (...) 

Témakörök: - (ajánlás) 

Az egyes témaköröknél meghatározásra kerülnek a fogalmak, a javasolt témák, ill. feldolgozásuk 
szempontjai 

Pl. Témakör: 

Politikai jellegű problémák 

Fogalmak. 

- állam, államforma, államtípus, állampolgár, 

- alternatíva, kompromisszum, 

- bürokrácia, technokrácia, 

- demokrácia (közvetlen és képviseleti (...) 
Javasolt témák és feldolgozásmódok: 

Az állampolgári engedetlenség (...) vagy 
Erdekmegjelenítés az országos politikában (...)vagy 
Munkavállalói konfliktus (munkahelyi színtereken) 

- Fogalmak (...) 

- Konkrét szituáció kiválasztása egy televíziós érdekvédelmi műsorból. 

- Az ellenérdekek és képviselőik megjelenítése. 

- Az érdekvédelmi szervezetek feladatai a munkahelyeken. 

Függelék : tartalmazza többek között az értékelésre vonatkozó információkat, a tanári felkészülés- 
re vonatkozó javaslatokat. 

(A képzési programot összeállította: Barna Viktor.) 


A fenti két példa illusztrálja azt is, miként érvényesülhet azonos alapstruktúrában építkező 
curriculumok esetében is az alkotók (s természetesen az alkalmazás során majd a felhasználók) 
szabadsága. Közös bennük az, hogy a curriculum lényegi összetevőit (komponenseit) tartal- 
meizzák. 

Core curriculum: 

(mag-curriculum/magtanterv, törzs-curriculum/törzstanterv, alap-curriculum/alaptanterv, kö- 
zös-curriculum/közös tanterv) azokat a - tervezéstől értékelésig orientáló - tartaknakat (pl. 
célokat, fejlesztési feladatokat) rögzíti az oktatási, képzési programban, amelyek az adott ok- 
tatásban, képzésben részesülők teljes körére nézve alapvető fontosságúak, közösek, számukra 
hozzáférhetőek 


Az alábbi példa a Magyarországon érvényben lévő 
Nemzeti alaptanterv (NAT 2003) jellemzőit emeli ki. 

A Magyar Kormány 130/1995. (X. 26.) Kormányrendeletében határozott a Nemzeti alaptanterv 
kiadásáról, s e rendelet mellékleteként adta ki a Nemzeti alaptantervet 1995-ben. A NAT át- 
dolgozott változatának bevezetésére 2003-ban került sor. A Kormány 243/2003 (XII. 17.) 
Kormányrendeletében határozott a NAT 2003 kiadásáról, beevezetéséről és alkalmazásáról. 

A NAT 2003 fő funkciója a közoktatás nélkülözhetetlen elvi, szemléleti megalapozása úgy, 
hogy egyben biztosítsa az iskolák helyi önállóságát. 

Meghatározza az általános képzés keretében zajló nevelő-oktató munka kötelező közös céljait, a 
nevelő-oktató munka alapjául szolgáló, az egyes tartalmi szakaszokban érvényesítendő fej- 
lesztési feladatokat. A közvetítendő műveltség fő területeit (az ún. műveltségi területeket és 
a műveltségi területeken átívelő ún. kiemelt fejlesztési feladatokat) definiálja. 

A Nemzeti alaptantervet a Kormány Rendeletben adja ki. Kiindulópontul szolgál a kerettanter- 
vek, helyi tantervek és vizsgakövetelmények készítői és alkalmazói számára. 

A bevezető fejezet struktúrája: Az iskolai nevelés-oktatás közös értékei. Egységes alapokra 
épülő differenciálás. Kiemelt fejlesztési feladatok (Énkép, önismeret; Hon- és népismeret; 
Európai azonosságtudat - egyetemes kultúra; Környezeti nevelés; Információs és kommuni- 
kációs kultúra; Tanulás; Testi és lelki egészség; Felkészülés a felnőtt élet szerepeire.) A sajá- 
tos nevelési igényű tanulók nevelésének és oktatásának elvei. A nemzeti és etnikai ki- 
sebbségi nevelés és oktatás elvei. A kollégiumi és az iskolai nevelés és oktatás kapcsolata. 

A NAT 2003 felépítése: Műveltségi területek (Alapelvek, célok. Fejlesztési feladatok): Magyar 
nyelv és irodalom, Elő idegen nyelv. Matematika, Ember és társdalom. Ember a termé- 
szetben. Földünk-környezetünk, Művészetek, Informatika, Életvitel és gyakorlati isme- 
retek. Testnevelés és sport. 

A NAT 2003 „üzenete" közvetlenül az iskolák számára választható kerettantervek, oktatási prog- 
ramok, programcsomagok készítőinek szól. 

A local curriculumok: 

(helyi curriculumok) az intézmény oktatási folyamatát, tartalmát szabályozó dokumentumok. 
Azokat az elveket, azokat a fő stratégiai kiindulópontokat, azokat a kereteket határozzák meg, 
amelyek az oktatás folyamatára, tartalmára vonatkoznak. Azokat a - tervezéstol értékelésig 
terjedő - tartalmakat rögzítik a heljd oktatási folyamattervekben, programokban, amelyek az 
adott intézmény, az adott képzési szakirány (core curriculumhoz, országos képzési, képesítési 
követelményekhez igazodó) helyi sajátosságait foglalják magukba: az intézmény, a képzés 
egészére; az egyes tantárgyi, képzési modulokra; az egyes pedagógusra, képző szakemberre, 
ill. oktatásban résztvevő csoportra; valamint az egyes tanuló egyén programjára vonatkoz- 
tatva. Ebben az értelemben a tartalom nem pusztán egy tantárgy, egy képzési modul tananya- 
gát, műveltségtartalmát, hanem a tervezett, a tervezhető hatásrendszer, a helyi curriculumhan 
testet öltő célrendszer, vagyis: a célok, a tanagyag, a követelmények tartalmát, s a vonatkozó 
módszertani, értékelési repertoárt is jelenti. Nem hagyható figyelmen kívül az, hogy a helyi 
tartalmi fejlesztés is csak a szélesen értelmezett pedagógiai kultúrával való szerves egységben 
teljesítheti ki lényegiségét. 


Példa önfejlesztő iskolák kezdeményezéseire : 

A 90-es évek magyar közoktatásának tartalmi változásait feltérképező és 
elemző tanulmánykötet egyik tanulmánya arra hívta fel a figyelmet, hogy 
az iskoláknak több mint 20%-a explicitté tett, nagyobb részük viszont 
„rejtett" helyi tantervvel rendelkezett már a NAT bevezetése előtt is. 

,Az 1985-ös közoktatási törvény megjelenése után gombamód elszaporodtak az iskolai kísér- 
letek, tantervi kezdeményezések. Azok az igazgatók, alkotó pedagógusok, akik legnehezebben 
viselték a merev bemeneti és folyamatszabályozást (a központi tantervet és a szakfelügyeletet), 
az iskoláknak biztosított szakmai autonómia lehetőségével élve, azonnal hozzáláttak iskolájuk 
sajátos arculatának megformálásához. (...) a nyolcvanas évek végére, sorra megjelentek a kí- 
sérleti iskolák, alternatív pedagógiai műhelyek szakmai munkájának dokumentumai, műfajukat 
tekintve pedagógiai programok, tanítási programok, tantervek, követelményrendszerek. A to- 
vábbiakban ezek a fejlesztési produktumok mintaként szolgáltak - nemcsak a kísérletek hold- 
udvarába tartozó ún. követő iskoláknak, hanem az egyéni utakat választóknak is - kvázi peda- 
gógiai programjaik, helyi tanterveik elkészítéséhez. Mivel az így készült helyi tantervi doku- 
mentumoknak csak töredékét publikálták, ezek kidolgozottságáról, szakszerűségéről, a műfaji 
követelményeknek való megfeleléséről nincsenek ismereteink..." 

(V.Ö.: Vágó Irén: Tartalmi változások a közoktatásban 
-A „rejtett" helyi tantervektől a valóságos helyi tantervekig In.: Vágó Irén (szerk.): Tartalmi 
változások a közoktatásban, a 90-es években. Okker Kiadó, Budapest, 1999. 16-17. o.) 


Egy példa arra, hogyan értékelték, értelmezték munkájukat olyan peda- 
gógusok, akik saját iskolájuk számára helyi tantervet (kísérleti tantervet) 
írtak. 

„A tanár-diák kapcsolat közvetlensége és az önállóság a két legfontosabb momentum. Óriási 
lehetőséget nyújtott az is, hogy a programot mi magunk hoztuk létre, és ez fejlesztett is min- 
denkit, aki beime volt." 

„Én a kollégák jó viszonyát tartom a legfontosabbnak. Egyívásúak voltunk, értelmes, alkotó 
feladatot kaptunk. Számomra fontos volt az is, hogy nemcsak a szakomat taníthattam, hanem 
- önképzéssel, mások segítségével - módom nyílt más tárgyak megismerésére is. Igaz, az al- 

kotás szabadságát sok küzdés, munka árán lehetett kivívni, de megvan az eredmény is." 

„ Nekünk magunknak kellett kialakítani az egész tantárgyi rendszertől kezdve a tantárgyak 

tartalmán át a módszerekig mindent, így amit csináltunk, személyes ügyünkké vált." 

(V.Ö.: Varga Dávid: Miért jöttek, miért maradtak? Amit csináltak, személyes ügyükké vált. 
Baranya Megyei Pedagógiai Körkép 1989. 1. sz.) 


Példák a helyi tanterv különböző célrendszeri szintjeire : 

Első példa - intézményi szint - az Innovatív Isltolák Európai Hálózatának 
(ENIS - European Network of Innovative Schools) egyik iskolája: 

„Az A. Roland Holst College holland középiskolában megpróbálják elképzelni a jövőt, és ennek 
megfelelően átalakítani az iskola tanulási környezetét Abból indulnak ki, hogy a számitógép 
fontos a mai társadalomban, és a jövőben még inkább az lesz. Ezért úgy gondolják, legfonto- 
sabb feladatuk az, hogy diákjaikat felkészítsék arra a komputerizált világra, amelyben élni fog- 
nak. 

Pedagógiai programjuk kulcsfogalmai: a különbözőség, sokoldalúság, felelősség. A különböző- 
ségek megismerése és értékelése gazdagítja a diákokat, ezért lehetőséget biztosítanak arra, 
hogy kapcsolatokat alakítsanak ki más európai országok diákjaival és tanáraival, és közös 
projekteken dolgozzanak. Az ilyen programok haszna többszörös, hiszen nemcsak tárgyismeret- 
ük és tény tudásuk gyarapodik, hanem nyelvhasználati jártasságuk is fejlődik, valamint megis- 
merkedhetnek más kultúrákkal is. 

Ahhoz, hogy a diákok független európai polgárokká váljanak, meg kell tanulniuk a felelősség- 
vállalást. Az iskolában ez elsősorban saját tanulásuk eredményességére vonatkozik. Az A. Ro- 
land Holst College-ban meg vannak győződve arról hogy a KIT-eszközrendszer jó lehetőséget 
biztosít ahhoz, hogy a diákok egyéni tanulási stílusuknak megfelelően szerezzék ismereteiket 
Szeretnének eltávolodni a hagyományos, instrukción alapuló tanulástól. Ügy gondolják, a mul- 
timédia jelentős tanulást segítő potenciállal rendelkezik, hiszen életre keltheti, és érdekessé te- 
heti a legunalmasabb leckét is. 

Fontosnak tartják a projekt-alapú tanulást. Ennek elősegítésére 80 perces projekt órákat iktat- 
tak az órarendbe, hogy legyen idő az elmélyült csoportmunkára. A projektek az iskola pedagó- 
giai megújulását szolgálják. Valamennyi tanár rendelkezik számítógép-használati ismeretekkel 
Céljuk az, hogy az iskolában a tanulás a KIT felhasználásával történjen. " 

(V. ö.: Komenczi Bertalan: Innovatív iskolák az Európai iskolai hálózaton. 

Új Pedagógiai Szemle 2000. 7-8. sz. 242-245. o.) 

(Lásd még: 

http://www.enis.eun.org/LeftListQRY.asp?str.SQL=SELECT+%2A+FROM+enis+WIIERE+S% 
5Fnr+%3D161Homepage:http:www.arhc.nl) 


Második példa - tantárgyi programok szintje - a Produktív Iskolák Nem- 
zetközi Hálózatának (INEPS - International Network of Productive 
Schools) egyik iskolája: 

A Város mint Iskola tantárgyi programjainak általános szerkezeti és tartalmi kiindulópontjai. 
Szempontok a programkidolgozáshoz: 

1. Az adott „tantárgyi" koncepció, a cél és funkció megfogalmazása: 

- mely indokok alapján, mely szempontok, kiindulópontok szerint, milyen módon történt 

az adott tantárgykor kiválasztása és összeállítása, az általános rendezőelvek megtalálása, 
-mely értékek, mely képességek és motívumok fejlesztését - mely tevékenységeken ke- 
resztül, mely feltételek megteremtésével - célozza meg az adott tantárgykör tanulási 
programja. 

2. A tananyagtartalmak megfogalmazása, a „mit"? és „hogyan"? egységére utaló orien- 
tációs pontok megjelölésével: 

- mely problémák, mely átfogó kérdések köré, mely strukturált, komplex ismeretek köré, 

- mely tapasztalati, mely manuális és gyakorlati, mely egyéni és kooperatív tevékenysé- 
gek köré rendeződik a tantárgykör tartalma. 

Érdemes megjelölni - a további tapasztalatok és egjóittműködési lehetőségek birtokában 
tovább bővíteni - azt, hogy; 

-mely tantárgyköri tartalmak dolgozhatók fel az iskola falain kívüh komplex programok- 
kal, 

- mely tartalmaknál, mely módon és milyen színtereken alkalmazhatók, bővíthetők az is- 
kolai szemináriumokon szerzett ismeretek, tanult készségek, fejlesztett képességek, 

- mely tartalmak, mely módon adhatnak értékes fogódzókat az egyéni tanulási programok 
(egyéni curriculumok) megtervezéséhez és véghezviteléhez, 

-mely tartalmak, mely módon járulhatnak hozzá a megfelelő gyakorlóhelyen történő 
gyakorlati tanuláshoz, 

- mely tartalmak, mely módon adhatnak lehetőséget a tantárgyköri tanulás és a gyakorlati 
tanulás, a tanulási műhelyekben, a gyakorlóhelyeken történő tanulás összhangjának, 
egymásraépülésének megteremtéséhez, mely tartalmak, mely módon érintkezhetnek a 
gyakorlati tanulás tevékenységi programjával, a tanulási műhelyek adta lehetőségekkel. 

3. A tanulásszervezés módját, az értékelés alapját meghatározó követelmények (tanulás 
célok) megfogalmazása a „mit"? és „hogyan"? egységére utaló orientációs pontok meg- 
jelölésével: 

- mely tudni- és tennivalók rendeződnek az egyes tanulási egységekhez, az egyes problé- 
makörökhöz (formatív, azaz formáló-segítő értékelést, önértékelést segítő követelmé- 
nyek), 

-mely tudni- és tennivalók képezik egy nagyobb egység lezárásának, egy tanúsítvány 
megszerzésének, egy vizsga letételének, egy bizonyítvány elnyerésének kritériumait 
(szummatív, azaz összegző-lezáró értékelést segítő követelmények). 

(V.ö. Bárdossy Ildikó - Kovácsné Tratnyek Magdolna: 
A Város mint Iskola modellkoncepciój a. Pécs, 1996.) 
(Lásd még: Város mint Iskola. Avagy ahol mindenki egy csillag. 

Calibra Kiadó, Budapest, 1993.) 


Harmadik példa - a tanárok tanítási programjának szintje: 

Itt kerül sor a pedagógus: 

- adott csoportokhoz igazodó tanítási (tanulássegítési) programjainak megtervezésére; 

- szükség szerint éves tervének, tematikus terveinek vagy heti terveinek összeállítására. 

Itt kerül sor az egyes tanulási egységekhez igazodóan: 

- az adaptív tanulásszervezés tartalmának, módszereinek, szervezeti és munkaformáinak 
átgondolására; 

- a differenciált tevékenységrendszer, feladatrendszer, követelményrendszer tervezésére, 
szükség szerinti módosítására; 

- a diagnosztikus, a formatív, a szummatív értékelés tartalmának, funkcióinak, módsze- 
reinek és eszközeinek átgondolására, kidolgozására; 

- a felzárkóztató és a tehetséggondozó programok megtervezésére. 

(V.Ö.: Bárdossy Ildikó: A curriculumfej lesztés alapkérdései. 
Távoktatási tananyag pedagógusok, pedagógusjelöltek számára a 
curriculumfejlesztés alapkérdéseinek tanulmányozásához és 
megoldási lehetőségeinek kipróbálásához. 
UNESCO Tanárképző Portál - ELTE, Budapest, 2002.) 


Negyedik példa - az egyes tanulók tanulási programjának (az egyéni 
curriculunmak) szintje: 

Az alábbi példa egy önálló tanulmányi szerződést mutat be: 

A szerződés elemei: 

1 . Határozzuk meg, hogy rövid vagy hosszútávú szerződésről van-e szó. 

2. Alakítsuk ki a szerződés általános formátumát. 

3. Gyűjtsük össze a forrásanyagokat és az információs lehetőségeket. 

4. Tartsunk néhány feed-back ülést a diákkal arról, hogy hol tart a munkában. 

5 . Állapítsuk meg a szerződésben, hogy hogyan fogjuk a diákot értékelni. 

6. Először csak egy gyerekkel kössünk szerződést. Ha ez sikeres, köthetünk a többiek- 
kel is. 

Önálló tanulmányi szerződés: 

Kérdés: 

Hogyan maradnak fenn Afrikában az emberek, ha forróság van, és nincs elég éle- 
lem? 
Feltevések: 

1 . Afrikában forróság van. 

2. Nincs elég élelem 
Tervezett időtartam: 

Két-három hét 
Önálló felkészülés: 

A diák, ha kell, minden kedden elmegy a könyvtárba. 
Konzultáció: 

A tanár és a diák találkozik minden kedden, plusz szükség szerint. 

Tevékenységek: 

A diák megtalálja a fenti kérdésekre a választ, s eredményeit a következő formában 
mutatja be: 

1 . időjárási és esőtérképek elkészítése vagy előkészítése; 

2. interjú két szakemberrel - mindegyiknek 10-10 kérdés feltevése; 

3. az Afrikáról szóló filmek és diák naplószerü bemutatása; 

4. a fenti tevékenységek eredményeinek bemutatása az osztálynak; 

5. válaszadás a tanár és az osztály kérdéseire, a témával kapcsolatban. 
Értékelés: 

A diák „A" jegyet kap, ha valameimyi feladatát megoldja, ha a kérdéseket megvála- 
szolja. 

Lehetséges források: 
Almanach 
Atlasz 

Filmek és diák a könyvtárban 
Egyéb szakkönyvek 
Interjúk 

Aláírások: (diák) 

(tanár) 

(V. ö. C. R. Rogers: A tanulás szabadsága a 80-as években. Kliensközpontú pszichoterápia 
napjainkban a kultúrák közötti kommunikáció kreatív megközelítései 
(ford.: Angster Mária) Magyar Pszichológiai Társaság - Center for Cross-Cultural 
Commnnication, Szeged, 1986. 107-111. o.) 


A Tyler-modell: 

Tyler az oktatás alábbi tényezőit foglalta rendszerbe, s kapcsolta össze a curriculummal: 






A CÉLOKAT, 



azok forrásait: 

-a tanuló tanulási szükségleteit, ér- 
deklődését; 

-a kortárs társadalom igényeit az 
iskola, a műveltség iránt; 

-a szaktudományok képviselői által 
relevánsnak tartott tudás körét. 

és szűrőit : 

-a társadalomról, a nevelésről szóló általános 

filozófiát, pl. a demokráciát; 
-a tanuláspszichológia által feltárt fejlesztési 

lehetőségeket; 



AZOKAT A TANULÁSI TAPASZTALATOKAT, AMELYEKHEZ AZ 
ISKOLÁNAK A TANULÓKAT HOZZÁ KELL SEGÍTENI, 



A TANULÁS TERVEZETT EREDMÉNYEIT, 



AZ EREDMÉNYEK 
OBJEKTÍV ELLENŐRZÉSÉT, MÉRÉSÉT, ÉRTÉKELÉSÉT MEGALAPOZÓ 
KÖVETELMÉNYRENDSZERT 


(V.Ö.: R. Tyler: Basic Principles of Curriculum and Instruction. 
The University of Chicago Press, Chicago, 1949., 1970. (30. kiadás.) 
A tanterv és az oktatás alapelvei, c. munkájából részletek olvashatók magyar nyelven. 
Lásd. pl. A tantervelmélet kialakulása és fejlődése. A tantervelmélet forrásai 5. kötet. 

(vál. és bev.: Ballér Endre) OPI., Budapest, 1985. 50-61.O.) 


Taxonómia: 

a taxonómia a görög taxis (rend), valamint nomos (törvény) szavakból származik. A taxonó- 
mia fő ismérvei: 1) olyan szigorú osztályozás, amelyben az egyes osztályokon belül szigorúan 
azonos elvek szerint történik a besorolás, mégpedig úgy, hogy az elemek kiadják az adott 
osztály teljességét; 2) az elemek, illetve az egyes osztályok és alosztályok között hiereirchia 
van, azaz a magasabb szint magába foglalja és tételezi az alacsonyabbat. 

(V. ö. Zsolnai József: Az értékközvetítő és képességfejlesztő pedagógia. 
ÉKP. Központ - Hohiap Kkt. - Tárogató Kiadó, Budapest, 1995. 126. o.. 

Hajnal Albert: A modellek modellje - Rendszerkutatás. 
Közgazdasági és Jogi Könyvkiadó, Budapest, 1973. 371-374. o.) 

Pedagógiai taxonómia: 

olyan osztályozási rendszer, amely a hierarchia elve alapján igyekszik kategorizálni bizonyos 
pedagógiai fogalmakat, legtöbbször pedagógiai célokat. A pedagógiai taxonómia - más szó- 
val - származtatott célrendszer, melynek elvi és logikai kapcsolatban kell állnia az oktatás, 
képzés általános céljaival. 

(V. ö.: Szabolcs Éva; A taxonómia továbbfejlesztésének elméleti és 
gyakorlati törekvései. Magyar Pedagógia 1983. 4. sz. 426-435. o.) 

A pedagógiai szakirodalomban először a követelmények taxonomizálásával találkozhattunk. A 
követelmények rendszerezésével, a követelményekből levezetett taxonómiákkal kapcsolatos 
elméleti, alapozó munka megkezdése az amerikai Benjámin Bloom nevéhez fűződik. 
Bloom és munkatársai a tanulási célok három szféráját (területét) határozták meg: 

- a kognitív követelmények rendszerét, 

- az affektív követelmények rendszerét, 

- a pszichomotoros követelmények renászerét 

(V. ö. S. B. Bloom: Taxonomy of Educational Objectives: Cognitive Domain. 
McKay, New York, 1956; R. D. Krathwohl - S. B. Bloom - B. B. Masia: Taxonomy of 
Educational Objectives: Affective Domain. McKay, New York, 1964; 
R. H. Dave: Taxonomy of Educational Objectives and Achievement Testing. 
In: Developments in Educational Testing. London, University of London Press, 1969. 
A. J. Harrow: A Taxonomy ofPsychomotor Domain. McKay, New York,1972.) 


A követelménytaxonómia rendszerét, a taxonómiai gondolkodás lényegét a 
következő rendszer illusztrálja. 

Általános pedagógiai követelményrendszer 
Affektív követelmények 

1 . Befogadás (készség érdeklődések, attitűdök és értékek befogadására) 

2. Válaszadás (reagálás érdeklődések, attitűdök és értékek szerint) 

3. Értékek kialakítása (értékbeli különbségek érzékeltetése) 

4. Értékrendszer kialakítása 

5. Az értékrendszer belső, jellemképző erővé alakítása (világnézet) 
Pszicliomotoros követelmények 

1 . Utánzás (mozgások másolása, izomkoordináció nélküli mozgások) 

2. Manipuláció (szenzoros korrekciók végrehajtása, felesleges mozdulatok kiküszöbölé- 
se, a mozgási sebesség növelésének képessége, módosítások elvégzése) 

3. Artikuláció (különböző mozgások koordinálása, hasonló mozgások szimultán és egy- 
mást követő végzésének képessége) 

4. Automatizálás (rutin és spontán mozgások végrehajtása) 
Kognitív követelmények 

1. Ismeret 

1. 1. Tények és elemi információk ismerete 

1. 2. Fogalmak, törvények, konvenciók és szabályok ismerete 

1.3. Alapelvek, elméletek és rendszerek ismerete 

2. Megértés 

2. 1 . Egyszerű összefüggések megértése 

2. 2. Bonyolultabb összefüggések megértése (értelmezés, átkódolás, transzformálás, 

továbbfej lesztés) 

3. Alkalmazás 

3. 1. Alkalmazás ismert szituációban 
3.2. Alkalmazás új szituációbm 

4. Magasabbrendű műveletek 

4. 1. Analízis 
4. 2. Szintézis 
4. 3. Értékelés 

(V. ö. Báthory Zoltán: Tanulók, iskolák, különbségek. 

Egy differenciális tanításelmélet vázlata. 
Tankönyvkiadó, Budapest, 1992, OKKER Kiadó, Budapest, 2000.) 


Az alábbi példa a természettudományi tantárgyak tanulásának - L. E. Klopfer 
által kidolgozott - taxonómiájából mutatja az affektív tanulási célok területét: 

Beállítottságok (attitűdök) és érdeklődések a természettudomány tanulásával kapcsolatban 

1 . Pozitív beállítottság a természettudomány és a tudósok munkája iránt 

2. Pozitív beállítottság a tudományos kutatás módszere, mint a problémák megoldásának 
módja iránt 

3 . A tudományos gondolkodás iránti általános j ellegű pozitív attitűd 

4. A természettudományos tárgyak kedvvel való tanulása 

5. Érdeklődés a természettudományos és az azzal rokon tevékenységek (pl. gjKijtés, kí- 
sérletezés, olvasmányok stb.) 

6. A természettudományos érdeklődésnek megfelelő pályairányulás. 

(V. ö. L. E. Klopfer: The lEA Study in Science. Holt, Rinehart, Winston, New York, 1971.; 
Vári Péter: Cél- és követelményrendszer. OOK, Veszprém, 1980.) 


A következő példa az alsó tagozatos természetismeret tantárgyra vonatkoztatva 
írja le a pszichomotoros szféra elemeit (a tanulói tevékenységek oldaláról) 

I. A megfigyelés 

1. A vizuális, az akusztikus, a tapintási és szaglási közvetlen megfigyelés begyakorlott- 
sága, összekapcsolása az értelmi tevékenységgel (verbalizálás stb.) 

2. A tapasztalati anyag reprodukálása (rajzolás, gyurmázás, papírmunkák, írásjelek 
és szimbólumok használata, montázskészítés) 

II. Összehasonlítás 

1 . Becslés és mérés (fizikai, kémiai, biológiai dimenziók vizsgálata) 

2. Emberismeret és önismeret 

III. Elemzés 

1. Konkrét tárgyak, képek, rajzok elemekre bontása, szétszedés konkrétan és 
szimbólikusan 

2. Konstrukciós játékokkal való foglalkozás 

3. Konstrukciós feladatok megoldása, egyszerű laboreszközökkel való munkálatok vég- 
hezvitele 

IV. Szintézis 

1 . Összerakás, egybeépítés elemekből, eszközökből. Egyszerű fizikai, kémiai és biológiai 
kísérletek 

V. Kísérletezés és problémamegoldás 

1 . Kísérleti eszközökkel való esztétikus, biztonságos és pontos munka 

2. Információrögzítő berendezések ismerete, használata (magnetofon, fényképezőgép, 
zsebszámológép, írógép stb.) 

VI. Információs készségek 

1 . Vázlatkészítés, jegyzőkönyvkészítés, rajzolás, illusztrálás 

2. Könyv- és könyvtárhasználat, jegyzetelés 

3. Adatgyűjtés és csoportosítás 

VII. Természetgondozás 

1 . Elő növények, állatok gondozása, nevelése 

2. Egészséges életmód és szokásrendszer megvalósítása 

3. Mentálhigiéné és az önnevelés alapjainak elsajátítása 

4. Természetvédelem gyakorlati feladatainak ellátása 

(V. ö. Havas Péter: Egy alsó tagozatos természettudományos 
tantárgy taxonómiai keretei. Kutatási jelentés. Budapest, 1982.) 

A következő példában a kognitív taxonómia 1. ismeret, 2. megértés, 3. alkal- 
mazás, 4. magasabb rendű müveletek (4. 1. analízis, 4. 2. szintézis, 4. 3. érté- 
kelés) crtclmczcsct, s egy-egy példával történő illusztrálását követheti nyomon. 


A kognitív taxonómia egyes szintjeinek 
értelmezése 

Példák a kognitív taxonómia egyes szintjei- 
re 

1. Ismeret 

A tanuló képes tényeket, fogalmakat, mód- 
szereket, szabályokat felismerni vagy fel- 
idézni. 

A tanuló fel tudia sorolni az európai királv- 
Ságokat. A tanuló meg tudja határozni az 
energia fogalmát, és fel tudja sorolni a faj- 
táit. 

2. Me 

gértés 

A tanuló megérti, amit közöltek vele, fel 
tudja használni a közlés tartalmát anélkül, 
hogy másfajtatartalommal hozná kapcsolat- 
ba. 

A tanuló el tudja magyarázni az I. világhá- 
ború kitörésének okát. A tanuló le tud for- 
dítani egy bekezdést angolról magyarra. A 
tanuló példát tud mondani egyenes vonalú 
egyenletes mozgásra. 

3. Alkalmazás 

A tanuló képes az elméleti ismereteket, 
szabályokat, elveket, módszereket konkrét 
és sajátos esetekben használni. 

A tanuló képes a barométer segítségével 
előre jelezni az időt. A tanuló képes megta- 
lálni az ismeretlent az egyenletben. 

4. Magasabb rendű műveletek 

4. 1. Analízis 

A tanuló képes a közlést összetevő elemei- 
re, részeire bontani. 

A tanuló képes összehasonlítani különböző 
társadalmi körök politikai célkitűzéseit. 

4. 2. Szintézis 

A tanuló képes az elemekkel, részekkel 

dolgozni, és összerakni ezeket egy egésszé, 
képes egy új modellt vagy struktúrát létre- 
hozni. 

A tanuló képes összefüggő dolgozatot írni a 
nyaralásról. 

4. 3. Értékelés 

A tanuló képes mennyiségi és minőségi 
ítéleteket alkotni arról, hogy anyagok és 
módszerek mennyiben tesznek eleget a 
kritériumoknak 

A tanuló képes megítélni, hogy adott osz- 
tálybeli események meimyiben felelnek 
meg a demokratizmus szabályainak. 


(V. ö. Falus Iván - Szivák Judit: Didaktika. Comenius Bt., Pécs, 1996. 21-22. o.) 


Latens (rejtett) tanterv: 

„az elnevezés összefoglalóan utal mindazokra a pszichikus képződményekre (viselkedési sa- 
játosságok, reakciómódok, attitűdök), amelyeket szervezett, intézményes tanulás keretében 
sajátítunk el, ám amely tartalmak nincsenek hivatalos tantervben megfogalmazva. A rejtett 
tmterv szaknyelvi metafora. Szinonimái a szeikirodalombEin: Eiz iskolázás másodlagos követ- 
kezménye; mellékterméke; 'paracurriculum'." 

(BCiemelés Szabó László Tamás szócikkéből. 
V. ö.: Báthory Zoltán, Falus Iván (főszerk.): Pedagógiai Lexikon. III. kötet. 

Keraban Könyvkiadó, Budapest, 1997. 260-261. o.) 

Mastery learning: 

a megtanítási stratégia v. az optimális elsajátítás stratégiája. Abból indul ki, hogy ha a tanulást 
megfelelően szervezzük, ha minden egyes tanuló számára biztosítjuk a számára szükséges ta- 
nulási időt, a megfelelő motivációt segítjük előhívni, megerősíteni, fenntartani, ha a tanuló 
egyéneknek vagy a tanulók csoportjainak a megfelelő feladatokat és módszereket alkalmaz- 
zuk, ha a visszajelzés folyamatos, ha jelen van a diagnosztikus, a formatív értékelés is, akkor 
optimális elsajátítás valósul meg. Célja, hogy a tanulók eredményesen teljesítsék egy adott 
tantárgy vagy témakör törzsanyagának követelményeit. Tervezésének fontos tennivalói: 1) a 
tananyag feldolgozásához szükséges előzetes tudás (ismeretek, képességek, motívumok stb.) 
számbavétele, 2) a diagnosztikus értékeléshez szükséges eszközök készítése, 3) a tananyag 
részegységekre bontása, 4) az egységek, pontosított, operacionalizált követelményeinek ki- 
dolgozása, 5) a tananyag feldolgozásához kapcsolódó korrekciós, dúsító, kiegészítő anyagok, 
feladatok variációinak összeállítása, 6) a formatív, a szummatív értékeléshez szükséges esz- 
közök készítése. 

Diagnosztikus értékelés: 

feltáró értékelés, funkciója a tájékozódás, a tanuló előzetes tudásának feltárása, a soron követ- 
kező tanulási egység(ek) megkezdése előtt. A diagnózis (a helyzetfeltárás) kiterjedhet az ér- 
telmi képességekre, az affektív és pszichomotoros területekre egyaránt. A „pedagógiai diag- 
nosztika" értelmében a diagnosztika feladata a tanulás hatékonyságának javítása (a tanulási 
problémák feltárása, elemzése, értelmezése alapján), valamint az objektív, megbízható minő- 
sítés módszereinek kidolgozása. 

Formatív értékelés: 

formáló-segítő értékelés, funkciója a folyamatszabályozás, a folyamatos visszajelzés, a tanu- 
lás és tanulássegítés folyamatának állandó kísérője, az eredményes tanulás elősegítése érde- 
kében. A tudáselemekre, résztudásokra irányulva jelenti a tanulási hibák, nehézségek, tudás- 
hiányok differenciált feltárását, javításuk, pótlásuk szakszerű támogatását. 

Szummatív értékelés: 

összegző, lezáró értékelés, funkciója a minősítés a tanulási egység(ek) (tanulási témák, félé- 
vek) végén. Arról ad globális képet, hogy egy-egy hosszabb-rövidebb tanulási egység végén 
(témazáráskor, félév, év végén, iskola befejezésekor) milyen mértékben tett eleget a tanuló a 
követelményeknek. 

Adaptív oktatási stratégia: 

azon a felismerésen alapul, hogy az egyes tanulók tanulási képességei, adottságai, kapcsolódó 
ismeretei, motivációi egymástól lényegesen eltérőek, s hogy ezek a különbségek a tanuló 
egyén(ek)hez alkalmazkodó tanulási környezetet, tanulás- és tanításmetodikai eszközöket, el- 
járásokat, tananyagokat, értékelési módokat igényelnek. 

Önszabályozó tanulás stratégiája: 

Az önszabályozó tanulás - Boekarts nyomán - komplex, interaktív, az akarat által vezérelt 
folyamat, amelyben szerepet játszanak a motivációs önszabályozó és a kognitív önszabályozó 
tevékenységek is. 

(V.Ö.: Boekarts,M.: Self-regulated learning. 
A new concept embraced by researchers, policy makers, educators, teachers, 
and students. Learning and Instruction 1997, 7, 161-186.) 

Az önszabályozó tanulás fázisai: 1) Célkitűzés, tervezés és aktiválás: előre vetíti az önszabályozó 
tanulási folyamat valamennyi mozzanatát. A belső késztetésként, személyes indíttatást is megje- 

lenítő célok, tervek fokozzák a tanulás hatékonyságát. Ekkor érvényesül az előzetes tudás, a 
metakognitív tudás aktiválása, a saját hatékonyság (motiváltság, érzelmi, akarati viszonyulás) 
felbecsülése, a feladat nehézségének felmérése. 2) Monitorozás (figyelemmel kísérés): e fázisban 
különös jelentősége van a kognitív és metakognitív tudás figyelemmel kísérésének, a motiváció 
és emóció tudatosításának, a saját tanulási szituációhoz, feladathoz való személyes hozzáállás, 
kitartás, erőkifejtés, stratégia stb. felbecsülésének. A tanulási feladat értelmének, szerepének, 
személyes jelentőségének megismerése, meglátása megtalálása, megértése fontos eleme a tanulás 
hatékonyságának, az önszabályozó tanulás sikerességének. 3) Kontrollálás, szabályozás: e fázis- 
ban zajlik a figyelemmel kísért mozzanatok korrekciója, alakítása. Ekkor kerül sor a gondolko- 
dás, a tanulás megfelelő (az adott tanulási szituációban előhívható/elő hívandó) kognitív stratégi- 
áinak alkalmazására, a megfelelő motivációs és érzelmi stratégiák mozgósítására. 4) Reakciók, 
reflexiók, visszacsatolás: e fázisában történik a tanulási célok és a tanulási eredmények összeveté- 
se, a teljes tanulási folyamatra (a teljesítményre, a tanulási stratégiákra, a motivációs, emóciós, 
akarati tényezőkre stb.) való visszacsatolás, (ön)értékelés. Ekkor kerülhet sor a saját tanulási 
(csoporttanulási) folyamatban bekövetkezett változások számbavételére, értékelésére, a további 
„lépések" megfontolására. 

(V. ö.: Molnár Éva: Az önszabályozó tanulás. Iskolakultúra 2002. 9. sz.) 

Nyitott curriculum: 

olyan tanulási, tanítási folyamatterv, program, amely gyakorlatközeli, amely megadja a helyi 
körülményekhez, a csoportok, a tanulók szükségleteihez való alkalmazkodás, alakítás lehető- 
ségét, amely kiszélesíti a pedagógus, a diák kompetenciáit, döntési szabadságát, felelősségi 
körét. 

Friedrich Kron arra is felhívja a figyelmet, hogy míg a zárt curriculum nem számol a szociális 
tanulással, addig a nyitott curriculum szervesen beépíti azt a rendszerébe. A nyitott 
curriculumok „felkínálják a lehetőséget am, hogy a szociális tanulást, illetve a reá irányuló 
célokat a curriculumban rögzítsék. (...) A pedagógiai irányultságú anyagok a tanuló tanulási 
folyamatából indulnak ki, és a curriculumokat megalapozó elveknek megfelelően összekötik a 
szakmai-tantárgyi tanulást a szociális tanulással. A tanároknak és tanulóknak ezáltal megvan a 
lehetőségük arra, hogy ezeket az anyagokat szükségleteiknek, érdeklődésüknek és elképzelé- 
seiknek megfelelően megszervezhessék, azazhogy értelmezhessék és továbbfejleszthessék 
azokat. Ezáltal a közös tanítási és tanulási folyamatok meghatározó szubjektív tényezőivé 
válnak. A nyitott curriculum ennélfogva fokozottabb tanulóközpontúságot jelent, és tágabb te- 
ret biztosít a felfedezve tanulásnak, a projektmunkának és a szervezett formában történő taní- 
tás és tanulás formáinak. Általa a tanár szabadsága kitágul. A teljesítményértékelés a 'végter- 
mék' kizárólagos értékeléséről áttevődik a folyamatok értékelésére és reflektálására." 

(V.Ö.: Kron, W. F.: Pedagógia. Osiris Kiadó, Budapest, 1997. 471-472. o.) 

Nemzeti alaptanterv (NAT 2003): 

Fő funkciója a közoktatás nélkülözhetetlen elvi, szemléleti megalapozása úgy, hogy egyben 
biztosítsa az iskolák helyi tartalmi önállóságát. Meghatározza az általános képzés keretében 
zajló nevelő-oktató munka kötelező közös céljait, a nevelő-oktató munka alapjául szolgáló, az 
egyes tartalmi szakaszokban érvényesítendő fejlesztési feladatokat. A közvetítendő műveltség 
fő területeit (az ún. műveltségi területeket és a műveltségi területeken átívelő ún. kiemelt fej- 
lesztésifeladatokat) definiálja. A Nemzeti alaptantervet a kormány rendeletben adja ki. Kiin- 
dulópontul szolgál a kerettantervek, helyi tantervek és vizsgakövetelmények készítői és al- 
kalmazói számára 

A bevezető fejezet struktúrája: Az iskolai nevelés-oktatás közös értékei; Egységes alapokra 
épülő differenciálás; Kiemelt fejlesztési feladatok (Énkép; Önismeret; Hon- és népismeret; 
Európai azonosságtudat - egyetemes kultúra; Környezeti nevelés; Információs és kommuni- 
kációs kultúra; Tanulás; Testi és lelki egészség; Felkészülés a felnőtt élet szerepeire); A sajá- 

tos nevelési igényű tanulók nevelésének és oktatásának elvei; A nemzeti és etnikai kisebbségi 
nevelés és oktatás elvei; A kollégiumi és az iskolai nevelés és oktatás kapcsolata; A NAT fel- 
építése. 

Műveltségi területek (Alapelvek, célok. Fejlesztési feladatok): Magyar nyelv és irodalom; Élő 
idegen nyelv; Matematika; Ember és társadalom; Ember a természetben; Földünk- 
környezetünk; Művészetek; Informatika; Életvitel és gyakorlati ismeretek; Testnevelés és 
sport. A NAT 2003 „üzenete" közvetlenül az iskolák számára választható kerettantervek, ok- 
tatási programok, programcsomagok készítőinek szól. 

(V. ö.: http://www.om.hu) 

Kerettantervek: 

A miniszter az iskolázás adott szakaszára vonatkozóan - a Nemzeti alaptantervre épülve és a 
helyi tanterv készítéséhez alapul szolgálva — választható kerettanterveket ad ki (akkreditál). 
Az akkreditáció feltétele, hogy a kerettanterv segítségével megvalósíthatók-e a Nemzeti alap- 
tantervben meghatározott fejlesztési feladatok, illetve kapcsolódnak-e hozzá olyan részletesen 
kidolgozott oktatási programcsomagok, amelyek a kerettanterv iskolai helyi tantervként való 
alkalmazását szakmailag segítik. 

A kerettantervek meghatározzák a tantárgyak rendszerét, az egyes tantárgyak időkeretét (óra- 
számát), a tananyag felépítését és felosztását az egyes évfolyamok között, továbbá az adott 
szakasz befejező évfolyamának kimeneti követelményeit. Mindezekkel kapcsolatban az egyes 
kerettantervek saját rendszerükön belül is megfogaknazhatnak alternatívákat, választható 
megoldásokat. A kerettanterveket a megadott keretek között a saját viszonyaikra adaptálják az 
iskolák, például a rendelkezésre álló, úgynevezett szabad sáv tartalmát helyi tantervükben 
határozzák meg. 

(V. ö.: http://www.om.hu) 

Oktatási program, programcsomag, pedagógiai rendszer: 

A tanítás-tanulás megtervezéséi-megszervezését segítő, választható dokumentumok, szakmai 
eszközök rendszere. Beszélhetünk átfogó, egy vagy több műveltségi területre, tantárgyra ki- 
terjedő programokról. A tantárgjd program jellegzetes komponensei a következők. 

(1) Kerettanterv: tartalmazza a tantárgy céljait, a követelményeket témákhoz, évfolyamokhoz 
vagy hosszabb ciklusokhoz rendelve, az értékelés elveit, továbbá kijelöli, és az időben el- 
rendezi a tananyagot. 

(2) Pedagógiai koncepció, mely összefoglalja, esetleg elméletileg is megalapozza azokat a 
pedagógiai elveket, amelyeken a program alapul. 

(3) Modulleírások: részletes leírást adnak egy-egy téma feldolgozásának menetéről, mindene- 
kelőtt a tanulói tevékenységekről és az ajánlott eszközökről. 

(4) Eszkőzi elemek, amelyek lehetővé teszik a tervezett tevékenységek megvalósítását: (a) in- 
formációhordozók: tankönyvek, szövegek, képek, filmek, hanghordozók, makettek, CD-k 
stb., (b) feladathordozók: munkafüzetek, feladatlapok stb., (c) a kettő kombinációi: szoft- 
verek stb. 

(5) Értékelési eszközök, amelyek elősegítik a tanulói teljesítmények, a tanulói fejlődés elle- 
nőrzését és értékelését. 

(6) Továbbképzési programok, melyek során felkészítik a pedagógusokat a program alkalma- 
zására. 

(7) Támogatás: tanácsadás és programkarbantartás a fejlesztő műhely részéről. A szóhaszná- 
latot differenciáltabbá tehetjük, ha programnak az (1), (2), (3) és (4) pontban felsorolt 
komponenseket nevezzük, programcsomagról akkor beszélünk, ha ezek kiegészülnek diz 
(5) ponttal. A pedagógiai rendszer pedig a (6) és (7) pontokat is tartalmazza. 

Oktatási programok az alábbi kiemelt kompetenciaterületeken: 1) szövegértési - szövegalko- 


tási, 2) matematikai, 3) idegen nyelvi, 4) IKT, 5) szociális, életviteli és környezeti, 6) életpá- 
lya - építési. 

(V. ö.: http://www.om.hu; http://www.sulinova.hu) 

Tudás: 

az egyén megismerő tevékenységének eredménye, mely keletkezésében mindig szubjektív. A 
nyelvi kommunikáció révén a szubjektív tudás objektívvé válik, tárolható, mások számára 
hozzáférhető. A tudás fogalma magába foglalja az ismeret jellegű „mit" tudást (ún. dekla- 
rált tudást) és a képességek, készségek széles körét mozgósító „hogyan" tudást (ún. 
procedurális tudást). A tudás fogalmába oly módon integrálódnak az ismeretek, készségek, 
képességek, hogy azok nem alkotnak elkülönült rendszert. A sémák az egyén tudásának ösz- 
szefiiggő egységei (egységes egészek). Az egyén az információkat sémák formájában fogadja 
be, tárolja. Hogy valamely információ ehaktározódik-e, beépül-e az egyén tudásába, az attól 
függ, hogy létezik-e az egyén tudáskészletében megfelelő, „befogadó" séma, hogy az aktivá- 
lódik-e, hogy az információk hatására módosulnak-e a meglévők, hogy kialakulnak-e új sé- 
mák. A meta-tudás a saját megismerő tevékenységünk, a saját tudásunk, gondolkodásunk, 
tanulásunk működésének/működtetésének kontrollját jelenti. A metakognitív tudás saját 
személyünkre, az elvégzendő feladatokra és stratégiákra vonatkozó tudást fogja össze. A 
metakognitív tudatosság teszi lehetővé tanulásunk olyan tervezését, rendezését, megfigyelé- 
sét, értékelését, mely direkt módon fejleszti a teljesítményt. 

A deklarált, a lefordított (v. értelmezett) az elsajátított tanterv/curriculum: 

összefüggése a curriculum transzformálásának, működésének folyamatában nyer értelmet. E 
folyamat első szakaszában jelenik meg maga a kívánatosnak tartott, un. deklarált curriculum, 
vagyis a tantervi dokumentáció szövege. A második szakaszban találkozunk az ún. lefordított 
(v. értelmezett) tantervvel. Ez azt a folyamatot jelenti, ahogy a tanterv használói értelmezik, 
tevékenységük során transzformálják, aktualizálják a dokumentumot, ahogy ennek segítségé- 
vel megtervezik és lebonyolítják a tanulás és tanulássegítés folyamatát. A harmadik szakasz- 
ban beszélhetünk az ún. elsajátított tantervről, azaz a tanulás eredményéről, az egyéni tudás- 
ról. Az elsajátított tantervben sűrűsödik a tanuló egyén előzetes tudása (motivációi, ismeretei, 
képességei), környezetének hatásai, valamint az a mód és minőség, ahogy a tanulást segítő 
szakember „lefordította" a tantervet. 

DUDÁS MARGIT 


A BELÉPŐ NÉZETEK FELTÁRÁSA 

BEVEZETÉS A „SAJÁT PEDAGÓGIÁBA" 
A TANULÓKÉNT SZERZETT ÉLMÉNYEK 

Kutatási és képzési tapasztalatok szerint a felsőoktatásba belépő hallgatók nem „tiszta 
lappal" érkeznek. Tizenkét év alatt összegyűjtött személyes tapasztalattal rendelkez- 
nek az iskoláról, a tanulásról és a tanításról. A tanulóként szerzett élmények a felnőtté 
válás folyamatában átalakulnak, vélekedésekké, meggyőződésekké formálódnak és a 
szemléletmódban saját, személyes elméletekben élnek tovább. Ezért a képzésbe belépő 
hallgató sok mindent „ tud ", „ tudni vél ", „ hisz " az iskoláról, a tanárokról, a tanításról, 
a tanulásról, a diákokról és önmagáról. Ez a „tudás", „hit", „vélekedés", „meggyőző- 
dés" elemzés és reflektálás nélküh folyamatban jött létre, ezért többnyire implicit, 
kívül van a tudatosság határán. 

A pályaszocializációval foglalkozó kutatások ismerték fel először, hogy ezek a 
rejtett tartalmak hatással vannak a képzésre, befolyásolják a pedagógiai/tanári szakmá- 
ra felkészülő hallgató gondolkodását, épülő saját pedagógiai filozófiáját. A hivatás- 
személyiség fejlesztésére, a szakmai identitás kialakításának lehetőségeire irányuló 
kutatásokban és képzésfejlesztési törekvésekben fontosnak tartották a hallgatók pálya- 
választási motívumainak, saját élettörténeteinek, a tanári szerepről korábbi élményeik 
alapján kialakult felfogásainak a feltárását (Bagdy, 1996). Építettek a képzést megelő- 
ző időszak tapasztalataira, de nem vizsgálták azt, hogy milyen hatással van- 
nak/lehetnek a tanulóként szerzett tapasztalatok a képzés eredményességére. E kérdés 
megfogalmazása és kutatásának szükségessége a konstruktivizmus fejlődésével elin- 
duló pedagógus-vizsgálatok eredményei nyomán merült fel. A pedagógus-kutatások 
azt bizonyították, hogy korábbi személyes és iskolai tapasztalatokból származó, nem 
tisztán fogalmi szinten lévő pszichikus konstrukciók, nézetek, hitek (beliefs) befolyá- 
solják a tanárok gondolkodását és gyakorlatát. 

Ennek következtében más megvilágításba került az a képzők előtt ismertjelenség, 
hogy a képzésbe belépő hallgatók is személyes iskolai tapasztalatokkal érkeznek. Fel- 
tételezhető volt, hogy a tanulóként szerzett élmények számukra is nézetek, hitek forrá- 
sát jelentik: a hallgató úgy lép be a képzésbe, hogy vannak a tanári szakmával és ön- 
magával kapcsolatos, tehát a képzés szempontjából releváns nézetei. A kutatások a 
nézetek vizsgálata felé fordultak, a hallgatók korábbi iskolai tapasztalataiból származó 
nézeteinek feltárását és ezek képzésben betöltött szerepének megismerését tekintették 
kulcsproblémának. Az alábbi kérdésekre kerestek válaszokat: milyen belépő nézetek- 
kel érkeznek a hallgatók a képzésbe, hogyan értelmezik és értékelik korábbi élmé- 
nyeiket és tapasztalataikat, hogyan és milyen módszerekkel tehetők explicitté a néze- 
tek, mi történik a képzésben a nézetekkel, változik-e a képzés során a tanárjelölt gon- 
dolkodása és szemléletmódja, hogyan használhatók fel a korábbi tapasztalatok és ezek 
nyomán kialakult nézetek a szakmai tudás, a saját tanári filozófia építésére? 

Ebben a fejezetben a tanulóként szerzett tapasztalatok következtében kialakult né- 


zetek vizsgalatával foglalkozó kutatások legfontosabb eredményeit ismerhetjük meg. 
Először áttekintjük a nézetek fogalmának meghatározásait és a képzés eredményességére 
kifejtett /zűíízsmA: jelentőségét, majd bemutatjuk a nézetek feltárására alkalmas módszere- 
ket, illetve a belépő nézetek vizsgálatának kutatási eredményeit. A tanulmány végén 
ajánlott feladatok a pedagógiai/tanári szakma tanulását jelentő önfejlesztési folyamatot 
támogatják, a tanulóként szerzett tapasztalatokból származó nézetek (hitek, vélekedések, 
meggyőződések) megismerésére és tudatosítására adnak lehetőséget. Ily módon a kü- 
lönböző pedagógiai témákra - tanári szakértelem, tanítás, tanulás, diákok, a tanári szak- 
ma tanulása - vonatkozó feladatok megoldása bevezetést jelent a „saját pedagógiába ". 

A képzésbe belépő hallgatók nézeteinek feltárásával kapcsolatos eredmények 
megismerése és felhasználása a képzés tartalmának és módszertanának fejlesztéséhez 
járulhat hozzá. A képzés hatékonyságát és eredményességét is befolyásolhatja, mert 
tanulságokat jelent képzők és hallgatók számára egyaránt. A hallgató szempontjából a 
tanárrá válás önfejlesztési folyamatának tudatosabb tervezését és megvalósítását segít- 
heti elő. A képzők számára pedig a belépő nézeteket figyelembe vevő és arra tekintet- 
tel levő képzési folyamat felépítését teszi lehetővé, ezzel szolgálva a pedagógiai/tanári 
szakmára való sikeresebb felkészítést. 

A NÉZETEK FOGALMA ÉS JELENTŐSÉGE 

Az angol nyelvű szakirodalomban a nézetek (beliefs) fogalma többféle tartalommal 
jelenik meg. Ezeknek az értelmezéseknek közös pontja, hogy a kutatók a nézeteket a 
tapasztalatokból származó pszichikus konstrukcióknak tekintik. A nézetek fogalmának 
megközelítésében tapasztalható eltérés abban van, hogy a nézeteket hogyan külön- 
böztetik meg a hasonló konstrukcióktól - a tudástól és az attitűdöktől -, illetve abban, 
hogy mennyire tekintik elméleti jellegűnek és mennyire konkrét, képekben kifejeződő, 
szemléletes képződményeknek. 

Pajares a nézetek kutatási eredményeit összegző tanulmányában áttekintette azo- 
kat a kutatásokat, amelyekben tanárok és tanárjelöltek nézeteit vizsgálták. Elsősorban 
a tudástól való megkülönböztetésre koncentrált, és egy kiterjesztett álláspontot fogal- 
mazott meg: a tapasztalatokból származó személyes konstrukciók - „attitűdök, érté- 
kek, ítéletek, vélemények, ideológiák, prekoncepciók, feltevések, személyes elméle- 
tek" - nézeteknek, illetve „álruhába öltöztetett nézeteknek" tekinthetők {Pajares, 
1992. 309.). A nézetek és az attitűdök hasonlóságait és különbözőségeit Richardson 
tanulmányozta azoknak a kutatásoknak a számba vételével, amelyeket az attitűdök és 
a nézetek feltárására, illetve megváltoztatására terveztek és valósítottak meg. Megálla- 
pította, hogy a nézetek szorosan összefonódnak az attitűdökkel, nehéz pontosan elkü- 
löníteni őket egymástól. Szerinte az elkülönítés egyik szempontja az lehet, hogy a 
nézetek természete inkább kognitív, az attitűdöké inkább affektív. A különböző kutatók 
álláspontjának összegzésével a nézetek egy lehetséges definíciójának megalkotására is 
vállalkozott: a nézetek „a mentális, személyes konstrukciók egy csoportját alkotják, 
olyan feltételezések, feltevések, propozíciók a világról, amelyeket igaznak vélünk, s 
amelyek befolyásolják ítéleteinket, mások megítélését, s amelyeket felhasználunk 
döntéseink során" (föc/iaríi?5on, 1996. 103.). 

A tanári nézetekre vonatkozó kutatások eredményeinek - a fogalom értelmezési 

különbségeitől függetlenül - egyértelmű közös pontja, hogy a nézetek forrása a sze- 
mélyes és iskolai tapasztalat, illetve az, hogy a nézetek és a cselekvés kölcsönösen 
hatnak egymásra. „A nézetek meghatározzák a cselekedeteket, de a cselekedetekben 
szerzett tapasztalatok és reflexiók visszahatnak a nézetekre, ezáltal okozva változást 
és/vagy gyarapodást" (Richardson, 1996. 104.). 

A nézetek tulajdonságaira vonatkozó kutatásokból kiemelhető néhány eredmény: 
„a nézetek korán kialakulnak és nehezen változnak meg"; „a nézetrendszemek adaptív 
funkciója van, azaz segíti az egyént, hogy definiálja és megértse a világot és saját ma- 
gát"; „a tudás és a nézetek bonyolultan összefonódnak, de a nézetek értékelő termé- 
szetük miatt szűrővé válnak, melyen keresztül értelmezzük az új jelenségeket"; „az 
egyén nézetei jelentősen befolyásolják a viselkedését"; „a tanításról való nézetek már 
kialakultak és megalapozottak, mikorra a diák eljut a felsőoktatásba" {Pqjares, 1992. 
324-325.). A nézetek tartalmára, a vélekedések és elkötelezettségek jelentésére vo- 
natkozó kutatási eredményeket Calderhead ismertette. Az 1985-1995 között megjelent 
publikációk alapján megállapította, hogy a kutatók öt területet találtak, ahol a tanárok 
jelentős nézetekkel rendelkeztek: a tanulókról és a tanulásról (1), a tanításról (2), a 
tantárgyról (3), a tanítás tanulásáról (4), önmagukról és a tanári szerepről (5) 
(Calderhead, 1996). 

A nézetekkel kapcsolatos kutatások megjelenéséről, kérdésfeltevéseiről és ered- 
ményeiről magyar nyelven Fö/ms /vá« tanulmányai {Falus, 1998, 2001a, 2001b, 2001c, 
2002a, 2002b) adnak részletes és összehasonlító áttekintést. Falus szerint a tanári né- 
zetekre vonatkozó kutatásokban közös az a felismerés, hogy „a tanárok rendelkeznek 
egy többé vagy kevésbé koherens nézetrendszerrel, amely segíti őket a bonyolult je- 
lenségek strukturálásában, megértésében és befolyásolja gyakorlati tevékenységüket" 
(Falus, 2001a. 23.). A nézetek (nézetrendszerek) értelmezése mellett megjelenő fo- 
galmak közötti összeföggésekkel kapcsolatban Falus azt írta, hogy a gyakorlati tudás, 
az értékelő rendszer és a nézet (szubjektív elmélet) elnevezés „lényegében három kü- 
lönböző aspektusból ragadja meg a pedagógus gyakorlatból származó, nézetek, szub- 
jektív elméletek formáját öltő, a környező világ strukturálását, értékelését segítő tudá- 
sát. Az első elnevezés főként e tudás forrását, közegét, a második alapvető funkcióját, 
míg a harmadik megjelenési formáját, jellegét emeli ki" (Falus, 2001b. 23.). 

A nézetek vizsgálatának eredményei hatottak a tanárképzés kutatására is, mert 
bizonyítható volt, a nézetek nem csak a tanárok gondolkodására és tevékenységére 
vannak hatással, hanem a tanárjelöltek szakmai fejlődésére is. Számos kutatás igazol- 
ta, hogy a képzésbe belépő fiatal felnőttek - a korábbi személyes és iskolai tapasztala- 
taik nyomán kialakult - a képzés szempontjából releváns, a tanári szakmával és a saját 
személyiségükkel kapcsolatos nézetekkel rendelkeznek (Pajares, 1992). Ezek az 
eredmények további kutatások sorát indították el, melyek a nézetek képzésben betöl- 
tött szerepére irányultak, céljuk a nézetek megismerése és a tanárképzés eredménye- 
sebbé tétele volt. 

A kutatások bizonyították, hogy a tanárrá válás fő meghatározói a tanulóként 
szerzett élmények. A különböző kutatásokban más-más névvel jelölt fogalmak - né- 
zetek, hitek, személyes elméletek, személyes gyakorlati tudás - a képzést megelőző 
személyes tapasztalatok eredményeképpen nem csak kialakultak, mire a hallgató belép 
a képzésbe, hanem meghatározó szerepet töltenek be a tanárrá válás folyamatában. 
„Értelmezési lencseként" szolgálnak, amelynek segítségével a tanárjelöltek és a kezdő 

tanárok értelmezik saját tapasztalataikat, és megpróbálják megoldani a tanulás és a 
tanítás során felmerülő problémáikat (Bullough, 1997a. 95.). Egy másik megközelítés- 
ben a hallgatók prekoncepciói a tanításról „intuitív ernyők", amelyek filterként szűrik 
meg a képzési kurzusok munkáját, tapasztalatait és információit {Goodman, 1988). A 
kutatások szerint a nézetek legfontosabb tulajdonsága az, hogy szűrőként funkcionál- 
nak és befolyásolják a képzés eredményességét. Meghatározzák, hogy a hallgatók mit 
tanulnak meg a képzésből és azt is, hogy később hogyan fognak tanítani; pozitívan 
vagy negatívan viszonyulnak-e a képzési programokhoz; mit és milyen mértékben 
sajátítanak el tanulmányaik során; hogyan értelmezik a helyzeteket, hogyan közelítik 
meg a képzési tartalmakat (Ca/í/er/zeízí/, 1996; Goodman, 19^; Pajares, 1992). 

A hallgatói nézetek filter szerepét bizonyító kutatások hatásaként egyértelművé 
vált, hogy a képzés eredményessége érdekében szükség van arra, hogy a nézetek feltá- 
rása és szükség szerinti megváltoztatása a képzés fókuszában legyen. A tanárképzés- 
ben segíteni kell a hallgatókat rejtett nézeteik megvizsgálásában és megváltoztatásá- 
ban. Ha nem történik meg a hallgatói nézetek feltárása, szükség esetén a módosítása, 
akkor hatástalan maradhat a képzésben közvetíteni kívánt tudás. A kutatások eredmé- 
nyei arra is felhívták a kutatók és a képzők figyelmét, hogy a tanárok és a tanárjelöltek 
szakmai fejlődésének egyik legfontosabb aspektusa az a folyamat, amelyben az impli- 
cit nézetek, nézetrendszerek explicitté válnak. Ebben a folyamatban alakíthatnak ki a 
tanárok és hallgatók módszereket és eszközöket arra, hogy beszélni és gondolkodni 
tudjanak tanulásukról, saját szakmájukról, osztálytermi gyakorlatukról, valamint képe- 
sek legyenek megfogalmazni és felülvizsgálni nézeteiket, felderíteni az esetleges el- 
lentmondásokat, mert ennek következményeként tudnak nagyobb kontrollt gyakorolni 
saját professzionáhs fejlődésük felett (Freeman, 1991). A nézetek feltárásának meg- 
valósításához a refiexió, a reflektivitás régi-új gondolata adott módszereket, eszközö- 
ket és szempontokat annak hangsúlyozásával, hogy a reflektív, tevékenységüket tu- 
datosítani képes tanárok képzése érdekében szükség van a tanárjelöltek elképzelései- 
nek, vélekedéseinek, előfeltevéseinek, képzeteinek, belső képeinek a feltárására, tu- 
datosítására (Loughran, 1996; Szabó, 1999). 

A magyar szakirodalomban Hunyady Györgyné fogalmazta meg elsőként a hall- 
gatók korábbi iskolai élményeinek hatását. „Ezek nem egyszerűen pályaválasztási 
motívumaik vagy a pályáról kialakított elképzeléseik forrását képezik, hanem megha- 
tározzák reagálásukat egyes pedagógiai szituációkban, viselkedési sémaként működ- 
nek a gyerekekkel való kapcsolatukban, értékelési és metodikai mintát adnak pedagó- 
giai tevékenységükben. Ezek éppen a személyes tapasztalat, az élmény erejénél fogva 
rendkívül tartós, nehezen változtatható beállítódás-rendszert alkotnak" (Hunyadyné, 
1993. 165.). A német nyelvű szakirodalomra és saját tapasztalataira építve írta le M. 
Nádasi Mária a „hétköznapi pedagógiai elméletek" forrásait és jelentőségét valamint a 
képzés felelősségét és célját. A pedagógusjelöltek „hétköznapi pedagógiai elméletek- 
kel vesznek részt a didaktikai képzésben. Már az első szemeszter első napján tud min- 
den hallgató válaszolni arra a kérdésre, hogy mi az oktatás célja, mi legyen az oktatás 
tartalma, hogyan kell tanítani, milyenek legyenek a tanulók, a pedagógusok. A képzés 
végére - ha az oktatás során sor került a hallgatók egyéni nézeteinek és a feldolgozott 
didaktikaelmélet szembesítésére, ha az oktatásban való részvétel a hallgatót érzelmileg 
pozitívan érintette, ha módja volt az elmélet gyakorlati működéséről meggyőződni - a 
hallgatók hétköznapi tudása átalakul (nem eltűnik!), mondjuk így: »egyéni, integrált 

pedagógiai elméletté« válik" (M Nádasi, 2002, 211-212.). Nahalka István a modern 
tanítási gyakorlat elterjedésének egyik lehetőségét látja abban, ha a képzés foglalko- 
zik a hallgatók belépő nézeteinek megismerésével és alakításával. „A hallgatók számá- 
ra biztosítani kell, hogy megismerjék saját álláspontjuk, elképzeléseik, hiteik, elméle- 
teik lényegét, ezeket összevethessék a tradicionáhs vagy újabb elméletekkel, amelye- 
ket a pedagógia kidolgozott, biztosítani kell a választás lehetőségét, a saját, kiforrott 
elképzelések konstrukcióját" {Nahalka, 2003a, 29.). 

Falus Iván tanulmányai mutatják be azt a pedagógusképzési modellt, amely figye- 
lembe veszi a képzésbe belépő hallgatók előzetes tapasztalatait, időt és gondot fordít e 
tapasztalatokból eredő nézetek feltárására annak érdekében, hogy a feltárási, a tudato- 
sítási folyamat módszereket és eszközöket adjon a hallgatónak saját nézetei megfo- 
galmazására, felülvizsgálatára, módosítására, személyes gyakorlati tudása kialakításá- 
ra {Falus, 2001a, 2001b, 2001d, 2004). A pedagógusképzés továbbfejlesztésének útja- 
it, módjait Falus az alábbi módon fogalmazza meg: „olyan pedagógusképzésre van 
szükség, amely lehetőséget ad a hallgatóknak arra, hogy felszínre hozzák, tudatosítsák 
- többnyire nem tudatos - belépő nézeteiket, egy viszonylag korszerű gyakorlathoz 
kapcsolódóan, valamint külső forrásokból (előadások, szakirodalom, személyes ta- 
pasztalatcserék) származó ismeretek felhasználásával megformálják saját, személyes 
gyakorlati pedagógiai tudásukat, amely lehetővé teszi számukra az iskolai oktató- 
nevelő munka eredményes ellátását, valamint e munka folyamatos reflexiója, kutatói 
szemléletű megközelítése által a folyamatos szakmai fejlődést" {Falus, 2002a. 73.). 

A fentiekből látható, hogy a hallgatói nézetek, hitek, vélekedések megismerése, 
feltárása, felhasználása, esetleges megváltoztatása a képzés eredményesebbé tételének a 
kulcsa. Felmerül a kérdés: milyen lehetőségek állnak a képzők rendelkezésére, illetve 
mit jelent a képzők felelőssége a nézetek feltárásával és megváltoztatásával kapcsolat- 
ban. A képzők lehetőségeivel kapcsolatban a kutatók a felsőoktatásban oktatók fele- 
lősségére, az általuk kifejtett hatás jelentőségére, a képzésben oktatók nézetei és a kép- 
zés gyakorlata közötti kapcsolat vizsgálatára utalnak {Kane - Sandretto - Heath, 2002). 

A felelősség és a lehetőség megközelítésére adnak példákat, és engednek bete- 
kintést a nézetek feltárásával foglalkozó tanárképző intézmények oktatóinak tapaszta- 
lataiba a Loughran és Russel szerkesztette könyv dolgozatai. A tanulmányok és a 
személyes hangú írások törekvésekről, kipróbált módszerekről és eredményekről szól- 
nak, arra buzdítva az olvasót, hogy tanuljon a szerzőktől {Loughran - Russel, 1997). 
Ebben a kötetben olvashatók a képzők felelősségét és lehetőségeit, a tanárképzők 
szemléletmódját megmutató alábbi sorok: „Mi mindannyian tiszteljük és elfogadjuk 
hallgatóinkat és nézeteiket - még ha nem is mindig értünk egyet velük -, mert tudjuk, 
hogy nem változtathatjuk meg a hallgatók nézeteit. Viszont azt is tudjuk, hogy ők 
dönthetnek arról, hogy megváltoztatják-e vagy sem. Az a célunk, hogy a diákok felis- 
merjék és tudják, hogy milyen nézeteket vallanak. Nem arra törekszem, hogy meg- 
változtassam diákjaim vagy akár egy diákom nézeteit is. A legtöbb esetben sok olyan 
alapvető fontosságú elem van diákjaim gondolkodásában, melyeket én nagyra becsü- 
lök, és szeretném, hogy azok fennmaradjanak, a hallgatók megőrizzék azokat. A fő 
célom a tanárjelöltek tanításával, hogy segítsem őket abban, hogy meglássák, hogyan 
gondolkodnak, és mit tudnak hasznosítani a saját tapasztalataikból, nézeteikből, mi- 
közben tanárként fejlödnek" {Guilfoyle - Hamilton - Pinnegar, 1997. 190.). 

A NÉZETEK FELTÁRÁSÁNAK MÓDSZEREI 


A tanári és hallgatói nézetek empirikus vizsgálatára először a hagyományos feltáró 
módszereket - kérdőív, interjú - alkalmazták a kutatók. Kérdőívvel térképezték fel a 
hatékony, sikeres tanárra vonatkozó hallgatói előfeltevéseket {Minor - Onwuegbuzie - 
Witcher, 2002), valamint a jó osztályvezetésre és a tanár ellenőrző munkájára 
{Johnson, 1 994) vonatkozó nézeteket. Nettle a nézetek változásait vizsgálta a tanítási 
gyakorlat előtt és után kitöltött kérdőívekkel és a nézetek stabilitására és változására is 
talált bizonyítékokat {Nettle, 1998). A nézetek és a gyakorlat kölcsönös egymásra 
hatásának feltárására mélyinterjúk, tanárokkal/diákokkal folytatott viták és megbeszé- 
lések, illetve azok elemzése adott lehetőséget {Richardson - Anders - Tidwell - Lloyd, 
1991, idézi Richardson, 1996). A ,jó tanárral" kapcsolatos vélekedések feltárására a 
Kelly által kifejlesztett, a kérdőív és az interjú sajátos ötvözetét jelentő szereprepertoár- 
rács technikát használták {Corporal, 1991). 

A nézeteket alkotó és meghatározó, nehezen közelíthető tartalmak megragadására 
új kutatási módszerek fejlődtek ki. Ezek egyike a fogalomtérkép módszer. A foga- 
lomtérkép alkalmazásakor a vizsgált személyek nézeteik, vélekedéseik bizonyos terü- 
letéről, annak tartalmáról készítik el az adott fogalom jelentéshálóját, a fogalom tar- 
talmának és szerkezetének kétdimenziós ábrázolását. A fogalomtérkép a központi 
fogalom terjedelmét kibontó szavakból és kifejezésekből valamint az ezeket összekötő 
- a közöttük lévő kapcsolatot jelentő - vonalak hálózatából áll. A kutatók strukturá- 
latlan térképezésnek tekintik az adott fogalom asszociáció útján elkészült hálóját. Ha 
előre megadott fogalomlista elemeit kell elrendezniük a vizsgált személyeknek, meg- 
mutatni a központi fogalomhoz kapcsolódásokat, vagy előírt szerkezetet kitölteni, 
akkor az elkészült háló - és az alkalmazott módszer - a rendezett fa nevet kapja. A 
különböző időpontokban készített fogalomtérképekkel fejlődési folyamatot is nyomon 
lehetett követni (iJeyerZ^űc/;, \9?ii; Calderhead, 1996; Morine-Dershimer, 1993). 

Fogalomtérképet és mondatbefejezést alkalmaztak a kutatók hallgatók és mento- 
raik nézeteinek vizsgálatához {Zanting - Verloop - Vermunt, 2001). Egy másik kuta- 
tásban támogatott felidézéssel és fogalomtérkép készítésével tárták fel a hallgatók 
mentoraik gyakorlati tudását. Ezt hasonlították össze azzal, ahogyan a mentorok taní- 
tottak. A mentor gyakorlati tudása és a tanítási gyakorlata közötti kapcsolat felismeré- 
se közvetett módon segítette a hallgatók saját gyakorlati tudásának fejlődését is 
{Meijer - Zanting - Verloop, 2002). 

A tapasztalatok nyomán kialakult nézetek, elkötelezettségek, vélekedések a peda- 
gógusok/hallgatók gondolkodásának mélyén húzódnak meg. Elemeik képekben, él- 
ményekben rögzülnek, a fogalmi gondolkodás számára nehezen hozzáférhetők, nem 
mindig fejezhetők ki verbálisan. Wubbels azt is feltételezte, hogy a hallgatók prekon- 
cepciói egy „világképet" alkotnak, szimbólumokkal írhatók le, és az ún. „jobb agyfél- 
teke-stratégiákkal" tárhatók fel és ily módon is befolyásolhatók {Wubbels, 1992). A 
nézetek feltárására kialakult legújabb módszer a képekre, a hasonlatokban kifejezhető 
elemekre építő metaforakutatás. A kutatások megerősítették, hogy a tanárok által 
megalkotott metaforák összefüggnek a tanítási gyakorlatukkal. A metaforák alkotása 
és elemzése betekintést engedett a nem tudatos képzetekbe, amelyek közvetlen kérde- 
zés útján nem jöttek volna elő. A metaforák használata azon a feltételezésen alapul, 
hogy a tudás gyakran passzív és több mindent foglal magába, mint amennyi elmond- 
ható vagy leírható {Boullogh, 1991; Calderhead, 1 996). 

A kvalitatív kutatásokból ismert szövegelemzés is lehetőséget adott nézetek, véle- 
kedések azonosítására. Hallgatói írások, naplók és portfóliók elemzése is alkalmasnak 
bizonyult a hallgatók nézeteinek és szakmai fejlődésének a feltárására (Boullogh, 
1993). Egy másik kutatásban a tanárjelöltek motivációval kapcsolatos nézeteinek fel- 
tárásához egy motivációról szóló szöveg reflektív feldolgozását alkalmazták 
{Salisbury-Glennon - Stevens, 1999). 

Fang azoknak a kutatásoknak az összefoglalására vállalkozott, amelyek a tanári 
nézetek és a gyakorlat kölcsönös egymásra hatását vizsgálták. A tanulmány témánk 
szempontjából figyelemre méltó fejezete az a módszertani áttekintés, amely a felhasz- 
nálható módszereket mutatja be: a célok, elvek megragadását, döntést, állásfoglalást 
igénylő módszerek - kérdőívek, különböző dolgok megítélése; a személyes konstrukciók 
feltárása - Repertory Grid technika; a folyamat tanulmányozásának módszerei - hango- 
san gondolkodás, retrospektív interjú, támogatott felidézés, naplóvezetés {Fang, 1996). 

A nézetek feltárásakor, leírásakor és elemzésekor a kutatók arra törekedtek, hogy 
maguk a tanárok és hallgatók is megértsék saját gondolkodásuk, szemléletmódjuk 
természetét, bennük is tudatosodjanak nézeteik. A tanárképző intézményekben foly- 
tatott kutatásoknak célja volt a képzés fejlesztése és eredményesebbé tétele is, a vizs- 
gálatokban fejlesztési eszközként alkalmazták a kutatási módszereket. Egy ilyen kuta- 
tási-fejlesztési programot írt le Boullogh, melynek célja a hallgatók előzetes tapaszta- 
lataiból származó nézetek feltárása volt. A hallgatók által megoldott feladatokat, a 
szakmai fejlődés/önfejlesztés folyamatát egy személyes portfolió dokumentálta a prog- 
ramban. A portfolió elemei: élettörténet-írások, metaforaalkotás, egy diák megfigyelé- 
se és követése, tanári interjúk és osztálytermi etnográfiai leírások, a tanárok munkáját 
segítő kézikönyvek vizsgálata, akciókutatás projekt, iskolai tanítási gyakorlat és a 
szakmai fejlődést dokumentáló portfolió értékelése. A kurzus hatására a tanárjelöltek 
tanításról való gondolkodása árnyaltabb és komplexebb lett, a kezdetben tapasztalható 
naiv optimizmus eltűnt, és érettebb magabiztosság lépett a helyébe. A hallgatók meg- 
értették és elismerték a képzés fontosságát és lényegét (Bullough, 1997b). 

A reflektív gondolkodás, reflektív tanítás értelmezése, a saját tevékenységre való 
reflektálás lehetőségeinek vizsgálata meghatározó irányzatot képviselt a pedagógusok 
gondolkodásának és a tanárképzés fejlesztésének a kutatásában is. A kutatók és kép- 
zők számára a két problémakör - a reflektív gondolkodás és gyakorlat, valamint a 
nézetek megismerése és feltárása - összefügg egymással. Tilemma szerint a tanárkép- 
zésnek fontosabb célja a nézetváltoztatás, mint az elméleti tudás átadása. A nézetek 
megváltoztatása a nézetek feltárását feltételezi, és erre a feltárásra a reflexió-orientált 
képzés ad lehetőséget. Ez alkalmas az implicit nézetek feltárására és a legcélraveze- 
tőbb út és mód arra, hogy a hallgatók felderítsék, szükség esetén megváltoztassák a 
nézeteiket, és fejlődjenek a tanításban (Tilemma, 2000). 

A reflektív tanárképzés megvalósításának egyik lehetséges módjáról Francis 
számolt be. A kutatók/képzők szándéka az volt, hogy a hallgatók konstrukcióit (a tu- 
dás, a tapasztalatok és értékek egyéni, egységbe rendezett, állandóan változó rendsze- 
rét) és a személyes elméletalkotás épülését a reflexió különböző lehetőségeivel tegyék 
- elsősorban a hallgatónak önmaga számára - megfigyelhetővé, átgondolhatóvá, re- 
konstruálhatóvá és megérthetővé. A „Szakmai fejlődés" nevet viselő kurzuson a hall- 
gatók által vezetett Reflektív napló az alábbiakat tartalmazta: tanítási tervek, reflektív 
írásbeli vélemény a szeminárium tartalmáról és a módszerekről, szakmai napló készí- 

tése, a szakirodalomban olvasottakról írt összegzés. A napló írása arra ösztönözte a 
hallgatókat, hogy „meghatározzák azokat a középpontban lévő dolgokat, amelyeket ők 
akarnak megérteni", arra késztette őket, hogy „értékeljék saját ötleteiket, tudásukat, 
azokat a személyes konstrukciókat, melyeket felépítettek". Jól mutatja a tanárképzési 
szemléletváltást az, hogy a tanulmány kitér a tanárképzők felelősségére: a reflektív 
napló olvasása a tanárképzést folytató tanároknak is segít abban, hogy „megértsük a 
hallgatók véleményeit, és úgy közeledjünk hozzájuk, és úgy dolgozzunk velük, mint 
tanulók, ne úgy, mint tanárok". A reflektív naplók a hallgatók személyes dokumentáci- 
óját jelentették, ezért a tanárok külön levél formájában reflektáltak az írásokra ítéletal- 
kotás nélkül; kérdésekkel, elméletek megvilágításával, bátorító, további kifejtést igénylő 
kérdésekkel segítették a hallgatókat saját nézeteik tudatosításában {Francis, 1995. 230.). 

A magyar nyelvű szakirodalomban is megtalálhatók azok a tanulmányok, ame- 
lyek a nézetek feltárásának különböző módszereit és eredményeit mutatják be. A fo- 
galomtérkép és a rendezett fa módszerét E. Szabó Zoltán ismertette {E. Szabó, 1 996). 
Támogatott felidézést alkalmazott Falus Iván a tanári döntéshozatal {Falus, 1985), 
Kotschy Beáta a tanítási tervektől való eltérés tanulmányozására (Kotschy, 1985). 
Golnhofer Erzsébet és M. Nádasi Mária kérdőívvel térképezték fel a tanárjelöltek el- 
gondolásait a nevelés céljáról {Golnhofer - M. Nádasi, 1981). Fülöp Márta a pedagó- 
gusok rivalizációról alkotott nézeteit mélyinterjúval kutatta {Fülöp, 1993). Kezdő és 
tapasztalt tanárok reflektív gondolkodását Szivák Judit tanulmányozta kérdőíves adat- 
felvétellel {Szivák, 1999a, 1999b). A Budapesti Tanítóképző Főiskolán, a korábbi pe- 
dagógiai alkalmassági vizsgálatok folytatásaként a felvéteUzők nevelői attitűdjének 
feltárása irodalmi szemelvények részleteinek feldolgozásával történt, melyben a jelöl- 
tek feladata a szövegrészletekben szereplők jellemzése és értékelése volt {Hunyadyné 
- Ungárné, 2000). A metaforaelemzés felhasználásának eredményeiről Vámos Ágnes 
több tanulmányban számolt be {Vámos, 2001, 2003). Az ELTE Neveléstudományi 
Intézetének kutatócsoportja strukturált interjú segítségével vizsgálta a tanárok nézete- 
it, gyakorlati tudását {Golnhofer - Nahalka, 2001). A kutatás folytatásaként gyerekek, 
szüleik és pedagógusjelöltek neveléssel kapcsolatos elképzeléseinek, értelmezéseinek, 
hiteinek feltárására végzett újabb kutatást a kutatócsoport és számolt be az eredmé- 
nyekről {Nahalka, 2003b; Szivák, 2003b). Szivák Judit könyvei a pedagógusok, hall- 
gatók gondolkodásának, nézeteinek feltárásához alkalmazható módszereket mutatják 
be. Részletesen ismertetik a hangosan gondolkodást, a támogatott felidézést és a nar- 
ratív módszereket - mint a reflektív gondolkodás kutatásának és fejlesztésének mód- 
szereit. A tanári hitek, nézetek, előfeltevések feltárására alkalmazható módszerek kö- 
zül a fogalomtérkép - rendezett fa, a szereprepertoár-rács és a metaforakutatás (ezen 
a néven foglalva össze a metaforához kapcsolódó különböző eljárásokat) módszereket 
írják le {Szivák, 2002, 2003a). 

A BELÉPŐ NÉZETEK VIZSGÁLATÁNAK EREDMÉNYEI 

A képzésbe belépő hallgatók vizsgálata régóta jelen van a tanárképzési kutatásokban. 
Tanulmányozták a képzésbe belépők pályaválasztási motívumait, illetve azt, hogy 
milyen tudást és képességeket birtokolnak. Ezek a kutatások elsősorban a pedagógus 
pályára való alkalmasság kritériiunainak megállapítását, a felvéteU vizsgákon való 

szűrés lehetőségeinek kipróbálását célozták, valamint a képzésben fejlesztendő képes- 
ségek meghatározására adtak támpontokat. 

E kutatásokhoz képest új kérdésfeltevést és megközelítésmódot jelent a nézetek 
vizsgálata. A nézet-kutatásokban az alábbi kérdésekre kerestek válaszokat: milyen 
előzetes élményekkel és elképzelésekkel érkeznek a hallgatók a képzésbe, hogyan 
vélekednek a tanári szakma tanulása szempontjából releváns kérdésekről, hogyan lehet 
a nézeteket feltárni, szükség esetén megváltoztatni. A kutatások eredményei azt mu- 
tatták, hogy a hallgatók bőséges élettapasztalatot, fejlett, bár gyakran fenntartás nél- 
küli, reflektálatlan, személyes és praktikus vélekedést hoznak magukkal. A nézetekről, 
a személyes filozófiákról azt találták a kutatók, hogy nagyon erősek, kapcsolatban 
vannak az iskolai és élettapasztalatokkal, de nem alkotnak egységes, koherens rend- 
szert, egymáshoz lazán kapcsolódó, epizodikus természetű elemekből állnak. Falus 
Iván szerint „az első éves hallgató több mint 10 000 tanulóként átélt tanítási óra ta- 
pasztalati bázisán kialakult nézetrendszerrel rendelkezik a tanításról, a pedagógus 
feladatairól", „ha integráns személyes filozófia nem is fogalmazódott meg, annyi bi- 
zonyos, hogy számos, a tapasztalatokon nyugvó, egyedi, strukturálatlan absztrakció 
birtokában van" {Falus, 2002b. 77-78.). 

Brookhart és Freeman azon empirikus kutatások áttekintésére vállalkoztak, me- 
lyek a képzésbe belépő hallgatók jellemző nézeteit és a nézetváltoztatás lehetőségeit 
tárták fel, legtöbbször kérdőív alkalmazásával. Az összefoglaló tanulmány megálla- 
pítja, hogy a hallgatók sok éves tanulói létük alatt szerzett tapasztalataik hatására el- 
méleteket alkotnak a tanításról, és ezt beviszik a képzésbe. A szerzők szerint a témá- 
val foglalkozó negyvennégy tanulmány eredményei összecsengenek abban, hogy a 
képzésbe belépő tanárjelöltek fontosabbnak látják a tanári felelősség és a tanári sze- 
rep gondozói (nevelői) és interperszonális aspektusát, mint az iskolában megszerez- 
hető tudással, a tanítással kapcsolatos célokat. A hallgatók a tanítást „információ- 
szétosztásnak" értelmezik. A tanításról való nézetek tanárképzésben történő változtat- 
hatóságát bizonyító és cáfoló eredményeket is szolgáltattak a különböző kutatások. A 
belépő hallgatók a tanításról és a tanulásról leegyszerűsítő módon vélekednek: a ta- 
nítás folyamata „elmondás", az információ vagy a tudás átadása, a tanulás pedig emlé- 
kezés. Az iskolában a tanár átadja a tudást, a diák megtanulja, azaz memorizálja. Po- 
zitivista koncepciójuk van a hallgatóknak a tanítás tartalmáról is: minden kérdésre egy 
jó válasz van, a tanár felelőssége az, hogy a diákok megtanulják a megfelelő válaszo- 
kat. A képzésbe belépő hallgatók nem tulajdonítanak jelentőséget a képzésnek. Úgy 
vélik, hogy a tanárképzés elméleti tárgyaiból keveset fognak tanulni, hogy tanítani 
megtanulni csak a tapasztalatokon keresztül lehet {Brookhart - Freeman, 1992). 

A képzésbe belépő hallgatók optimizmusát, a tanításban való bizakodását, és ma- 
gabiztosságát Weinstein vizsgálta. Eredményei szerint a belépő tanárjelölteket „irreális 
optimizmus" jellemzi, tanári képességeiket tekintve túlzott önbizalommal rendelkez- 
nek. Saját magukat az átlag fÖlé emelik szinte minden tanítási készségben, azonban 
ezek az értékek - a vizsgálatok szerint - a bevezető kurzusok után csökkennek. 
Weinstein úgy vélte, hogy a csökkenés azért következik be, mert a bevezető kurzus 
lehetővé teszi a diákoknak, hogy egymáshoz hasonlítsák magukat, illetve egymást és 
önmagukat jobban megismerjék {Weinstein, 1989). Más kutatások szerint a vizsgált 
hallgatók motivációs bázisában fontos szerepet játszik a közalkalmazotti jövő, s a gye- 
rekeken való segítés ideája. A vizsgálati eredmények azt mutatták, hogy a majdan alap- 

fokú iskolában tanító tanárjelöltek gyermekorientáltabbak, a végzés után középiskolák- 
ba irányulókat viszont jobban érdekelte a saját tantárgyuk (Book - Freeman, 1986). 

A belépő tanárjelölteket abból a szempontból is vizsgálták, hogy milyen aggo- 
dalmaik és nyugtalanságaik vannak. Az eredmények szerint a hallgatók leginkább 
amiatt aggódtak, hogy örömöt lelnek-e majd a tanításban, követni fogják-e majd a 
diákok az instrukcióikat, megvannak-e a megfelelő képességeik arra, hogy felkészül- 
jenek a tanításra, az osztály kontrollálására, és képesek lesznek-e felidézni a tudásukat 
az osztály előtt. Legkevésbé amiatt aggódtak a hallgatók, hogy boldogok lesznek-e 
életpálya-választásukkal, tudják-e kezelni a tanítványok és a közöttük meglévő társa- 
dalmi különbségeket, tudnak-e válaszolni a diákok kérdéseire, és milyen lesz a kap- 
csolatuk a diákjaikkal. A kutatók összegzése szerint: a belépő tanárjelöltek magabizto- 
sak és bizalomteliek, ugyanakkor azonban aggódnak saját képességeik mozgósítása 
miatt (Pigge - Marso, 1987). 

A nézetek megváltozására irányuló kutatások ellentétes eredményeket hoztak. 
Volt olyan vizsgálat, amely a vélekedések átalakulását és/vagy differenciálódását bi- 
zonyította. A képzésbe belépő hallgatóknak a kurzus elején és végén készült írásait, 
esszéit elemezve a vizsgálatok kimutatták, hogy a tanításról való nézeteik a kurzus 
elején leegyszerűsítők voltak: a tanárok tanítanak, a tanulók tanulnak, a tanítás pedig 
elmondás, elbeszélés. A kurzus végén készült esszékben már látható volt, hogy a hall- 
gatók rájöttek, a tanítás sokkal bonyolultabb, mint ahogy korábban gondolták, és el- 
kezdtek a tanítás és a tanulás kapcsolatáról is gondolkodni (Feiman-Nemser - 
McDiarnid - Melnick - Parker, 1989). Egy másik kutatásban, hallgatók írásait ele- 
mezve azt tapasztalták a kutatók, hogy néhány tanárjelölt ellenállt nézetei megváltoz- 
tatásának (McDfarnfc/, 1990). 

A belépő hallgatók nézeteire vonatkozó kutatások másik ellentmondásos területe: 
a tanári szereppel és saját magukkal kapcsolatos nézetek. A belépő hallgatók előzetes 
„tanárszerep identitással" rendelkeznek, melyek előző élményeikből, a megtapasztalt 
tanári mintákból konstruálódnak. Más kutatók (Kagan, 1992) szerint a belépő hallga- 
tók saját magukról, mint tanárokról kevesebb nézetet hoznak, mint a tanításról. Az „én 
mint tanár" nézetek a képzés során alakulnak ki, a saját tapasztalatok bővülése és a 
tanárokkal való együttműködés során. 

ÖSSZEFOGLALÁS 

Az eddigiek összefoglalásaképpen tekintsük át röviden a belépő nézetek fogalmára, 
jelentőségére, feltárásuk módszereire irányuló kutatások fontosabb eredményeit: 

(1) A szakirodalomban bizonyított, hogy a képzésbe belépők kialakult nézetekkel 
érkeznek leendő szakmájukkal és önmagukkal kapcsolatos kérdésekről. 

(2) A kutatók egyetértenek abban, hogy a belépő nézetek forrása a tanulóként 
szerzett korábbi személyes és iskolai tapasztalat, és a nézetek többnyire impli- 
cit jellegfíek. 

(3) A belépő nézetek kutatásában elfogadott az a definíció, mely szerint a nézetek 
leíró, értékelő és előíró komponensekkel rendelkező mentális, személyes 
konstrukciók. Ebből következően belépő nézetnek tekinthető minden olyan 

feltevés, felismerés, vélekedés, meggyőződés, személyes elmélet, amely egy 
adott tartalom leírásában és megítélésében valamint a hozzá kapcsolódó dön- 
tésben befolyásolja/befolyásolhatja a hallgatót. 

(4) A kutatók közös álláspontja az is, hogy a belépő nézetek feltárása a tanárkép- 
zés szakszerűbbé és eredményesebbé tételének kulcsa, mivel a nézetek a kép- 
zési folyamatban filterként funkcionálnak, befolyásolják a szakma tanulását, a 
képzés eredményességét. 

(5) A szakirodalom alapján a képzés szempontjából releváns nézeteknek tekint- 
hetők a belépő hallgatóknak a tanári szakértelemről, a tanári szakma tanulha- 
tóságáról, a tanításról, a tanulásról és önmagukról mint leendő tanárokról ki- 
alakult nézetei. A szakma tanulásában meghatározó jelentőségű, hogy a kép- 
zésbe belépők hogyan vélekednek e szakmai fogalmakról, és e tartalmakhoz 
kötődő saját implicit elveiknek milyen tartalma és szerkezete van. 

(6) A nézetek feltárása, explicitté tétele a szakirodalomban azt jelenti, hogy szó- 
ban vagy írásban megfogalmazható a fenti szakmai fogalmak megközelítése 
és értelmezése. A feltárás folyamata a reflektív paradigma alapján a személyi- 
ségen belül zajló változásnak és a gondolkodásban végbemenő, részben per- 
cepciós, részben interpretációs folyamatnak tekinthető, amely önelemzést, a 
tapasztalatok reflexióját, az ehhez szükséges önelemző képességek működését 
igényli és feltételezi. 

(7) A nézet-kutatásokban új módszerek, kvalitatív kutatási módszerek - fogalom- 
térkép, metaforaalkotás - jelentek meg, amelyek kifejezetten a nézetek, a nem 
tisztán fogalmi szinten lévő személyes konstrukciók vizsgálatában használha- 
tók. E kutatási módszereket a képzési folyamat különböző szakaszaiban fej- 
lesztés céljából is alkalmazták. 

(8) A fejlesztési folyamatot is jelentő kutatásokban a hallgatóknak módjuk volt 
megfigyelni, átgondolni és megérteni azokat a folyamatokat, amelyek saját né- 
zeteik kialakulásához vezettek. Nem csak a kutatók számára voltak feltárhatók 
a hallgatók nézetei, hanem a hallgatók maguk is képessé váltak nézeteik expli- 
citté tételére, személyes elméleteik kialakulási történetének és eredményének 
megismerésére, a „saját pedagógia" megfogalmazására. Ez adott esélyt - a 
képzés nyújtotta tapasztalatok eredményeképpen és szükség esetén - a belépő 
nézetek módosítására. 

FELADATOK 


1. feladat : Ön hogyan vélekedik a tanári szakértelemről? Gyűjtse össze a gondolatait arról, 
hogy milyen ismeretek, képességek és személyiségvonások meglétét tartja el- 
engedhetetlenül fontosnak az eredményes pedagógusi munkához! Készítsen 
fogalomtérképet a „Tanár" vagy a „Tanári szakértelem" központi fogalom 
tartalmának kibontásával! Ha érdeklődik, megnézhet néhányat - a belépő né- 
zetek feltárásának módszereire irányuló kutatásban {Dudás, 2004, 2005) ké- 
szült -, a hallgatói kiscsoportok által szerkesztett „Tanár" fogalomtérképekből! 


2. feladat : Ön hogyan gondolkodik a diákokról? Készítsen fogalomtérképet a „Diák" 
központi fogalomról eszébe jutó asszociációiról! Ha érdeklődik, itt megnézhet 
egy „Diák" fogalomtérképet! 


3. feladat : Mit jelent Önnek a „tanár" és a „tanítás", valamint a „diák" és a „tanulás" kap- 
csolata? Milyen tapasztalatai és nézetei vannak önmagáról és a tanári szerep 
vállalásáról? Készítsen fogalomtérképeket a „Tanár - Tanítás", a „Diák - Ta- 
nulás", valamint az „Én - Tanári szerep" fogalom-párokról! Gondolkodjon ar- 
ról is, hogy hogyan értékelhetőek a hallgatók fenti fogalom-párokról készített 
fogalomtérképei ! 


4. feladat : Idézzen fel képeket a tanulóként szerzett élményeiből! Keressen olyan képeket, 
amelyekben felfedezhetőek a hasonlóságok a tanítással! Keressen 
metaforá(ka)t oly módon, hogy befejezi az alábbi mondatot: A tanítás szerin- 
tem olyan, mint... Indokolja meg választásait! Ha érdeklődik, itt olvashat né- 
hány példát hallgatók metaforaalkotásaiból! Hogyan látja az összehasonlítás 

eredményeit? 


5. feladat : Keresse fel egy volt tanárát, akitől sokat tanult, akinek hálás, aki iránt megbe- 
csülést érez! Kérjen tőle interjút, beszélgessen vele arról, hogyan vélekedik a 
tanári szakértelemről, a tanításról, a tanulásról, a diákokról, hogyan látja a taná- 
ri szakma tanulásának lehetőségeit! A beszélgetés alkalom lehet fogalomtérkép 
készítésére és a tanítással kapcsolatos hasonlatok alkotására, indoklására is! 


6. feladat : Hospitáljon volt tanára óráján! Figyelje meg, hogyan kapcsolódnak össze 
tanára szemléletmódjának, nézeteinek és osztálytermi gyakorlatának legfonto- 
sabb jellemzői! 

„Tanár" fogalomtérképek 
1. számú „tanár" fogalomtérkép 


^ legyen érzéke a tanításhoz ^ 

^ elhivatottság"^ 


^ nyitott a problémákra"^ 


kézügyesség ^ 



^ kiegyensúlyozott ^ 


epito 
kritika 


2. számú „tanár" fogalomtérkép 


^ változatosság" 
{ érdeklődést felkeltő témák" 
( kreativitást igénylő feladatok 
( játékos módszerek ) ~ 
( csoportmunka ~ 



tudja motiválni 
a diákokat 


( kulturális ismeretek "^ 


széleskörű általános 
műveltség 



^irodalmi tájékozottság"^ 


tökéletes tárgyi 
tudás 



biztos nyelvi tudás ) 


3 


közvetlenség 
tekintély/szigor 


( közéleti tájékozottság^ 

( történelmi, irodalmi, művelődéstörténeti, filozófiai ismeretek"^ 


következetesség ) 
határozottság/magabiztosság") 
( empátia ) 

3. számú „tanár" fogalomtérkép 


( helyzetfelismerő képesség^ 



„Diák" fogalomtérkép 


( elismerik ) 


( elismerés^^^^^^^^^^ 

I ^ -\ "'('"sporteseménvek ) i ■ 1 

\ koncertek^ ) ^ ^ ' (^előadások ) 


( segítség egymásnak ) 


( konfliktusok^^^^ rendezvények ^ 




( legyelem ") 


( lenézik ) 


C 


stressz 

X 


1 


( lustaság ) ( viszonyuk diákokkal~) 

^ protekció ) ( "pikkelés" ) 
^^^^^/^ ''^^^^^^ ( felelés, dolgozat ) 

( protekciós diák helyzete~^ — — ^ többiek hozzáállása ) ^ súgás, puskázás ) 


Fogalom-párokról készült fogalomtérképek 
1. számú „Diák - tanulás" fogalomtérkép 



2. számú „Diák - tanulás" fogalomtérkép 


/ tanulás iránt 
\ hiánya (utá 


( sikertapasztalat hiánya ) 

I 

^ segítő hiánya ) 


( követelmény csökkentése ) 


( siker ) ( 

( alsóbbrendűségi érzet ) 


segítségkérés, -nyújtás 


sikerélmény, kudarc 


tudás iránti vágy 


követelmény 



tapasztalat 



társadalmi kiegyensúlyozottság 

I 

í megfelelő erőfeszítés ) 


életfelfogás 


TANULÁS 


buzgó tanulás 


) 


í\ j kevés \ /a nevelés elleniX I \ 

I \ erőfeszítés 1 \ lázadás 1 \ 1 


I túlzott \ 
\ erőfeszítés / 


/társad 
\ ki is z 


/társadalom 

s zárja 



társadalmi 
kizárkózás 


Ha sikertelenségV 
elleni rettegés / 

{ depresszió ) 

1. számú „Tanár - tanítás" fogalomtérkép 


(érdeklődés fenntartása) 



( kreativitás ) 


( műveltség ) 


(rátermettség) 

2. számú „Tanár - tanítás" fogalomtérkép 


/ más tanárok \_ 
\ megfigyelése / 


szakkönyvek 




f a tanárról alkotott kép ' 
^ átértékelése segítséggel y 

) — 






( más tanárokhoz valő viszony ) 


1. számú „Én - tanári szerep" fogalomtérkép 



szili játék 


TANARI SZEREP 


I \ ( ön i s in V r c t ) 
í pályakezdés ) \ / 


^saját egyéniségem^ 


^bizonytalanság^ 


( 


tulajdonságaim felvállalása 


( személyiségfejlesztés ) 
( változás ) ( magabiztosság ) 


) 


( pozitív tapasztalatok felhasználása ) ( nagyobb önbizalom ) 

(~ hatalomvágy ) 


2. számú „Én - tanári szerep" fogalomtérkép 


^ értékrend ^ 


alkalmazkodás 


visszajelzések 



mérlegelés 


túlkapás 


előadóképesség 


Metaforaalkotás és indoklás 

A tanítás olyan, mint... 
Sok mindenhez lehet hasonlítani a tanítást. Lehet hasonlítani a művészethez, mint al- 
kotást. Mikor a tanár tanít, alkot, formálja a diákot, tudását, személyiségét. Hajói si- 
került az alkotás, ki tudja állítani, büszke rá, mert az ö munkájának az eredménye. A 
jó diákot tanulmányi versenyekre küldheti, ahol eredményesen szerepelhet. 
A tanítást a mérnöki munkához is lehet hasonlítani. A tanóra meg van tervezve, fel 
van építve, több elemből áll. A tervezői munka még az óra előtt kezdődik, mikor a 
tanár elkészíti az óra tervezetét. Hajói tervezi az órát és jól kivitelezi, akkor eredmé- 
nyes lesz. 

A tanítás olyan, mint... 
A tanítás olyan, mint a kertészet. Pontosabban, mint az ültetés. A tanár elülteti a diá- 
kokban a tudás magját, ami a diákoktól függ, hogy milyen gyorsan és milyen minő- 
ségben növekszik. A tanár gondozza a diákok tudását, mint a kertész a palántáit. 
Próbálja a leggyengébbet is felerősíteni, de nem szab gátat annak, amelyik kiváló és 
túlnő a társain. 

A tanítás olyan, mint... 
Itt abba kell hagynom, pontosabban félbe kell hagynom a mondatot, mert nagyon 
sok dologhoz tudnám hasonlítani. Talán túl fennköltnek hangzana, ha azt monda- 
nám, hogy a tanítás alkotás. Annyiban lehet alkotásnak nevezni, hogy egy tanár is 
vért izzad néha, mire lefejti egy tanítványról a burkot, elnyeri a bizalmát és tekintély- 
re tesz szert a nebuló szemében, hogy az hallgasson rá, tisztelje és örömmel tanulja 
az adott tanár tantárgyát. De azért ez nem ennyire idilli, mert ha nem egy jó, kemény 
fát kap a tanár, amiből kifaragja kisebb-nagyobb kínszenvedések árán a maga müvét, 
akkor már nagyobb a gond. Van, hogy nyers tojást kap, amiről akármennyire is 
óvatosan próbálja lefejteni a burkot, a belső mindenképp kifolyik a keze közül. 

A tanítás olyan, mint... 
Szerintem ezt nagyon nehéz lenne meghatározni. Sok »hozzávalóra« van szükség, 
hogy teljes legyen. Tehát hasonlíthatnám akár a főzéshez. Nem mindegy a mennyi- 
ség, mert ha túl sok, akkor nehéz, de ha túl kevés, akkor az ember éhes marad. Sze- 
retet is kell hozzá, és élvezni kell azt, hogy az ember »főz«. Persze a »füszerezés« se 
mindegy. Ha túl fűszeres lesz, akkor senki nem tudja megemészteni. De ha kevés 
van benne, akkor senki nem akarja megkóstolni. 

A tanítás olyan, mint... 
A tanítás egy munka. Az ember tanít diákokat, amiért megfizetik. Egyértelmű fela- 
data van és egyértelmű bérezése. Viszont ahhoz, hogy az ember tanár legyen, kell 
egyfajta rátermettség. Ahhoz, hogy jó tanár legyen, kell az elhivatottság. 
Mindezek alapján: a tanítás olyan, mint egy matematikai feladat. Adott egy cél, pél- 
dául hogy a diák leérettségizzen, és ehhez a célhoz több úton el lehet jutni. Ahogy a 
matematikai feladat több oldalról is megközelíthető, úgy a diákhoz is többféleképpen 
lehet hozzáállni. 

FORRAY R. KATALIN 


ROMOLÓGIA ÉS NEVELÉSSZOCIOLÓGIA 


A tanulmány a Pécsi Tudományegyetem neveléstudományi műhelyének azt a sajátos 
vonását jeleníti meg, amely a neveléstudományba a romológiát is szervesen beépíti. 
Ez egyrészt a kisebbségi ismereteknek a nevelésszociológiába való beágyazását jelen- 
ti, másrészt annak a sajátos nevelési-oktatási, oktatáspolitikai helyzetnek a leírását, 
amely a cigány, roma közösségekből érkezett gyermekeket és fiatalokat körülveszi. A 
népcsoport etnikai és szociológiai jellemzőinek megismerése képezi az anyag köz- 
ponti részét, amely a gyakorlatban is alkalmazható készségeket és jártasságokat, kom- 
petenciákat szeretné átadni a hallgatóknak. 

A leírásban arra törekszem, hogy érzékelhető legyen, a nevelésszociológia alap- 
kérdései jelennek meg akkor is, amikor e népcsoport helyzetét vizsgáljuk. A tananyag 
elméleti része a cigány, roma közösség, valamint a többség-kisebbség viszony leírásá- 
ra vállalkozik, kitekintve a magyar tudományosságra és az európai fejleményekre. 
Bemutatja azokat az oktatáspolitikai változásokat, amelyek a rendszerváltás után bon- 
takoztak ki. 

A tanulmányhoz csatolt feladatok és illusztrációk adatokkal egészítik ki az itt 
elmondottakat, és a tanultak alkalmazásához adnak segítséget. 

BEVEZETÉS 

A magyarországi cigánykutatások a nemzetközi szakirodalom mércéjén is jelentős 
tudományos eredményeket értek el. Sajnos az eredményeknek csekély a nemzetközi 
tudományos visszhangja. A magyar szakemberek olvasták és felhasználják mindazokat 
a tudományos eredményeket, amelyek világnyelveken jelentek meg, a világnyelveken 
megjelenő szakírók viszont Magyarországot szinte „terra incognita"-nak tekintik. 

A cigányság történetével foglalkozó szakirodalomban közhelynek számít, hogy a 
cigány nyelv indiai rokonságát egy Leidenben tanuló diák fedezte fel, aki felismerését 
egy bécsi újságban adta közzé 1773-ban. A diák egy komáromi magyar fiatalember 
volt. Ez még lehet kultúrhistóriai anekdota, de az már súlyosabb érv, hogy az első 
tudományos mű, amely átfogóan - nagyjából a mai tudományos kritériumoknak meg- 
felelően - tárgyalja a cigányság történetével, néprajzával, nyelvével és szociológiájá- 
val kapcsolatos ismereteket, Grellmann, H. M. műve (1807, első megjelenés 1783 
németül, Heidelberg), mely a történelmi Magyarországon - főként Erdélyben - gyűj- 
tött tapasztalatokat foglalja össze. A disszertáció fejezetcímeit ma is örömmel üdvö- 
zölnénk egy monografikus munkában: életmód, háztartás, foglalkozások és munka- 
fajták, házasság és nevelés, betegség, halál és temetés, vallás, nyelv, tudományok és 
művészetek. Erre a műre gyakran hivatkoznak a nemzetközi szakirodalomban anélkül, 
hogy tudomást vennének arról, hogy a Magyarország területén élő cigányság tudomá- 
nyos kutatásának úttörő érdemei vannak. Csaknem hasonló sors jutott osztályrészül a 
19. századvégén élt Wlislocki Henrik müveinek, amelyekre szokás hivatkozni anélkül. 

hogy a szerzők tudnák, Wlislocki magyar közegben nyert tapasztalatok alapján (ma- 
gyarul is) publikált, mesét, balladát gyűjtött, a többi között a Pallas Lexikon számára 
készített terjedelmes szócikket másfél íves melléklettel, kitérve mindazon kérdésekre, 
amelyeket ma is kutatunk. 

A cigányságról a közelmúltban megjelent nagyobb monográfiák minderről nem 
vesznek tudomást. (Fraser-nek a magyarul az Osiris Kiadónál 1996-ban megjelent 
könyvébe a magyar hivatkozásokat a szerkesztők utólag illesztették be, Crowe a ci- 
gányság kelet-európai történetéről írott és New Yorkban megjelent könyvében arra 
hivatkozik, hogy többek között Magyarországról sincsen tudományos információ. 
Costarelli 1993-ban, az UNICEF keretében végzett kutatás keretében megjelent müve 
szerint Magyarországról nem jutott információhoz.) Hozzájuk hasonlóan az európai 
cigánypolitikában is nagyon befolyásos Liégeois, J-P. (legutóbbi könyve 1994-ben 
jelent meg, magyarul 2002-ben) sem hivatkozik magyar kutatásokra, s ha a jövőben 
egyáltalán kiterjed erre is a figyelme, az egy romániai cigány szociológus- 
politikusnak, Gheorghe, A'^-nak köszönhető, aki felhívta a figyelmét Magyarországra. 

A 20. századi magyar cigánykutatások első korszakának egyik legvitatottabb tudósa 
Vekerdi József, aki nyelvészként jelentős mértékben járult hozzá a cigány nyelv, folklór- 
szövegek megismeréséhez és publikálásához. Kultúra-interpretációját azonban vitatható 
szemlélet hatja át (Vekerdi, 1984). A cigány kultúrát szerinte anyagi és szellemi igény- 
telenség, a vándorlás következtében nem kialakult hagyományrendszer, „pazarló beállí- 
tottság" stb. jellemzi. Ezeknek az elutasító, stigmatizáló nézeteknek a veszélyességét 
növeU, hogy jelentős kutató életművével hitelesíti, továbbá jól összecsengenek a társa- 
dalomban amúgy is jelen lévő előítéletességgel. Éppen e kontextus miatt nehezen lehet 
védeni az állítások valóságtartalmát is. Vekerdi a cigány kultúra egységességét vonja 
kétségbe (a közös cigány dal-, mese- és tánckincs létezését). Azt a kérdést pedig indo- 
koltan lehet feltenni, hogy - például éppen kulturális antropológiai nézőpontból - lehet-e 
a cigányság egységes kultúrájáról beszélni. (Vannak érvek mellette is, ellene is, ha ér- 
tékmozzanat nem fűződik hozzá, mindkét álláspont védhető lehet.) 

Nem tárgyalom sem a pedagógiai szűkebb területének kutatásait (ezért maradt 
hivatkozás nélkül például Vámagy Elemér), sem azokat a szociálpszichológiai irányú 
munkákat, amelyek közvetlenül vagy közvetve vonatkoznak a cigányságra. Az előbbi- 
eket azért nem, mert más tudományos területnek a neveléstudományban való megjele- 
nítését tekintem célnak, az utóbbiakat azért nem, mert túlságosan megnövelnék a ta- 
nulmány terjedelmét. 

A CIGÁNYSÁG, MINT TÁRSADALMI RÉTEG 

Az 1970-72. között végzett országos cigánykutatás nemzetközi szempontból is párat- 
lan vállalkozás volt {Kemény, 1974). Hatása is igen nagy: a köré szerveződő és rá- 
épülő Kemény-iskola a cigányságra irányuló kutatásokban máig nélkülözhetetlen 
eredményeket, tapasztalatokat nyújt kutatók, oktatáspolitikai és más szakértők számá- 
ra. Ezen kívül - bár ez a vonulat egyelőre feldolgozatlan - politikai hatása legalább 
olyan nagy volt, mint a tudományos. Ebben az iskolában alakult ki a későbbi demok- 
ratikus ellenzék magva, a párt és az állam túlhatalmával szemben autonóm módon 
gondolkodó, a nem-létezőnek deklarált, de nagyon is létező szegénységgel szolidáris 
értelmiségi csoport. 

A kutatás a cigányságot „életforma-csoportként", gyakorlatilag azonban a sze- 
génység szubkultúrájának hordozójaként határozta meg. Ebből a felfogásból értelme- 
zendő - azóta is gyakran vitatott - felfogása, hogy azt tekintette cigánynak, akit kör- 
nyezete is annak tart. A cigányság - illetve a cigánysággal azonosítható nem cigány 
szegények - abban az értelemben nevezhető társadalmi rétegnek, hogy a társadalom 
peremén, marginális helyzetben él. Társadalmi felemelkedésének útja az iskolázáson 
át vezet, illetve - az iskolán kívül - az ipari munkássá válás valósítja meg. Ez elsősor- 
ban és a tömegeket illetően a segédmunkássá válást jelenti, perspektivikusan azonban 
a szakmunkás! létet alapozza meg. 

A Kemény-vizsgálat alapjában véve életmódkutatás volt - magyar elődei és pél- 
dái a harmincas évek parasztságkutatói -, az élet anyagi és szellemi feltételeit vizs- 
gálta. Mind a magyar elődök, mind pedig Lewis (1968 és é.n.) szép stílusban írott, 
megrázó, nagyhatású könyvei - és természetesen a cigányság általános magyarországi 
életviszonyai - szinte magától értetődővé teszik, hogy a szegénység szubkultúrájának 
kutatására esik a hangsúly. A szegénység ezen elmélet szerint életmód, nem egyszerű- 
en az anyagi-szellemi javaktól való megfosztottság állapota. Az életmód meghatáro- 
zott ideológiákat és életstratégiákat követel meg: ezért nem azonos a középosztályból 
lecsúszott, szegénnyé vált emberek életmódja, életstílusa a „szegénység szubkultúrá- 
jával". A cigányok életét e felfogás szerint elsősorban a hiány és a megfosztottság 
jellemzi, életstratégiáik a másnapi túlélésre irányulnak. A családi melegség, összetar- 
tás, a szép emberi kapcsolatok részei ezeknek az életstratégiáknak {Kemény - Gábor, 
1992). Ezt a kutatást - ahogyan a Kemény-iskolát és a Kemény tanítványokat általá- 
ban - a szegényekkel, a cigányokkal való mélyen átérzett szolidaritás, nagyfokú szo- 
ciális érzékenység és elkötelezettség jellemzi. 

A szociografikus, dokumentarista látásmód - amely Lewis (1968) könyvének 
hitelét és varázsát adja -, a Kemény-tanítványok egyik vonulatának a cigányokkal 
kapcsolatos kutatásaiban folytatódik (pl. Solt Ottilia, Csalog Zsolt, Havas Gábor, 
Diósi Ágnes stb.). Kitűnő munkák sora emelte ki ezáltal a cigányságot az ismeretlen- 
ségből, és tette a szélesebb olvasó nagyközönség számára sorsukat érzékelhetővé, 
átélhetővé. Itt említhetjük meg azokat a filmeket is, amelyek szociográfiai módszere- 
ket is alkalmazva máig megrázó hitelességgel jelenítik meg a magyarországi cigány- 
ság helyzetét (Pl. Cséplő Gyuri, Feldobott kő). 

A Kemény-iskola másik vonulata inkább a szociológiai aspektust örökítette to- 
vább. Az 1993-ban folytatott, majd 2003-ban megismételt kérdőíves adatgyűjtést a 
„nagy cigánykutatás" folytatásának tekintik {Kemény, Havas, Kertest, 1994, 2003). 
Bár tudományosan nehezen értékelhető, mégis ki kell emelnem Kozák Istvánnét (össze- 
foglaló írásából két hosszabb részlet jelent meg a Phralipei-ben, 1998), aki vezető állás- 
ban lévő tisztviselőként és termékeny íróként adatolta a cigányság iskolai, egészségügyi, 
foglalkoztatási és lakáshelyzetének alakulását. Ez a kutatói szemlélet határozta meg 
azoknak a kutatásoknak jelentős részét, amelyek a cigány gyermekek iskolázási viszo- 
nyaira vonatkoztak (pl. Réger Zita, Ladányi János, Csongor Anna, Andor Mihály, 
lazábban és inkább a kilencvenes évektől kapcsolódva a témához Liskó Ilona). Már az 
1970-es évek végén, a 80-as évek elején rámutattak, hogy az államszocializmus ered- 
ményei gyakran látszat-eredmények: 


1990-2000 között működött irodalmi, művészeti és politikai folyóirat, a Phralipe cigány szervezet magyar nyelvű 
lapja; főszerkesztője Osztojkán Béla volt. 

- a cigány gyermekek tömegei a pedagógussal, dologi feltételekkel legrosszabbul 
ellátott iskolákba járnak, 

- az eredetileg felzárkóztató céllal létrehozott „cigányosztályok" rossz körülmé- 
nyek közé kényszerített, versenyképtelen, szegregált formációk lettek, 

- a cigány gyermekek felülreprezentáltak^ a gyógypedagógiai iskolákban, és 

- kevés esélyük van akár a legalacsonyabb szintű, legkevésbé vonzó szakmun- 
kásképző iskolákba is eljutni. 

A cigányság életforma-csoportként való értelmezése, a szegénység központba 
helyezése, a szociológiai látásmód minden erénye mellett problémákat is felvet. 

- Lényegében figyelmen kívül hagyja az etnicitást (a kultúrát) - még akkor is, ha 
szavakban elismeri jelentőségét -, ezért érdeklődésén kívül maradnak azok az 
életformák, életmódok, életstratégiák, amelyek nemzedékek óta a jóval a sze- 
génység-küszöb fölött élő cigány közösségek sajátjai. (Bár például a cigányság 
nyelv szerinti megoszlásában éppen az eredeti Kemény-vizsgálat adatát hasz- 
náljuk ma is.) 

- Szinte teleologikus látásmóddal azt sugallja, hogy a cigányság számára nincsen 
más lehetőség, mint az asszimiláció (az uralkodó társadalom szociális struktú- 
ráinak átvétele) vagy az örök szegénység. Ez azzal van összefüggésben, hogy 
úgy határozza meg a cigányságot, mi szerint a nem szegény, a nem iskolázatlan, 
a nem képzetlen „már" nem tartozik ide, amiből számos tudományos és gya- 
korlati probléma származik. 

- A társadalom (társadalompolitika) számára a cigányság léte eszerint súlyos 
problémát okoz, amelyet a társadalomnak (politikának) meg kell oldania. Az 
állam, a társadalom olyan atyaként tűnik fel, amelynek kötelessége a gyermeki 
módon viselkedő cigányságról is gondoskodni. Nem merül fel az a kérdés, hogy - 
a voltaképpen kívülről vizsgált és interpretált - cigányságnak milyen várakozásai 
vannak a társadalommal és a társadalmi szervezetekkel szemben, továbbá, hogy 
mit tesz és mit tehet igényei, szükségletei kielégítése érdekében. 

- A cigányságot homogén társadalmi rétegnek, csoportnak tekinti, és nem keres 
választ a gazdaságilag sikeres cigányok életstratégiáinak értelmezésére. 

Nevelésszociológiai szempontból ez a paradigma a „deficit- elmélet" alapjain áll. 
A hiányokkal, a lemaradással jellemezhető gyermekek, fiatalok hátrányban vannak a 
„normálissal", az átlagossal szemben, fel kell zárkózniuk ahhoz, hogy egyenrangú 
versenytársak legyenek. Ez az álláspont is vitatható, bár még az 1993-as kisebbségi 
törvény oktatáspolitikai bekezdésében is visszaköszön. Egy népcsoport egésze aligha 
jellemezhető lemaradóként, elmaradóként, hiszen különböző társadalmi helyzetű em- 


^ Reprezentativitás: a kutatásba bevont személyek, a minta jellemzője. Ha a mintában ugyanaz a tulajdonságok 
megoszlása, mint az alapsokaságban, akkor beszélünk reprezentativitásról. Ebből következően feltehető, hogy az 
ilyen minták elemzésével nyert leírások és magyarázatok az alapsokaságra vonatkozó hasonlókat képviselnek 
(reprezentálnak) A valószínűségi mintavételi eljárások alkalmazása növeli a reprezentativitást, a reprezentativitás 
teszi lehetővé az eredmények általánosíthatóságát, és a statisztikai következtetéseket. Ha valamely tulajdonsággal 
jellemezhető csoport az alapsokasághoz viszonyítva nagyobb arányban van jelen a mintában, akkor 
felülreprezentációról, ha kisebb arányban, akkor alulreprezentációról beszélünk. 

berekből áll. Árnyaltabb és korrektebb úgy fogalmazni, hogy a cigány, roma népes- 
ségbenjóval magasabb a szegények, az iskolázatlanok aránya, mint a társadalom egé- 
szében. Különösen joggal bírálható az, hogy a közírásban, a pedagógiai szakírásban és 
gondolkodásban az „ingerszegény környezet", az „értelmi nevelés hiánya", a „kizáró- 
lag biológiai nevelés" és az ezekhez hasonló sztereotípiák jelennek meg a cigány 
gyermekekkel kapcsolatban. Tudományosan a kívülről származó kategorizáció prob- 
lémájának látszik, a mindennapokban azonban azt az elfogadhatatlan nézetet jelenti, 
hogy a jómódú, rendezett életű család „már nem cigány". így alapjaiban rongálja az 
önértékelést, fokozza a bizonytalanságot, akadályozza a teljesítményt. 

Ennek a kutatásmódszertani - valójában társadalomelméleti - vitának az alapkérdé- 
sei jól nyomon követhetők a Kemény - Havas - Kertest és a Ladányi - Szelényi (1997, 
1998) között lezajlott, a Kritiká-han közölt vitában. 

A nevelésszociológia számára e kutatási irány rendkívüli érdeme, hogy a hátrá- 
nyos helyzet és az ebből eredő iskolai lemaradás korrekcióját az oktatáspolitika egyik 
alapvető prioritásaként fogalmazta meg és hangsúlyozza napjainkig. 

A CIGÁNYSÁG, MINT ETNIKUM 

Talán nem szükséges az ethnosz fogalmának alaposabb értelmezése ahhoz, hogy a 
cigányság - a magyar és a nemzetközi gyakorlatnak megfelelően - etnikumkénti, etni- 
kai csoportkénti meghatározását elfogadjuk. Ennek ellenére ez a fogalom tudományo- 
san még ma is felvet kérdéseket. Néhány példát idézve: mind a nyelv (mennyiben 
tekinthető önállónak, egységesnek), mind a kultúra (mennyiben tekinthető egységes- 
nek és eredetinek), mind a szokásrendszer (az öltözködéstől az emberek közötti viszo- 
nyokig), mind a közös eredet tudata, mind a rasszj egyek kérdésében vannak viták. 

Legalább azonban Grellmann-nak a 18. század végén írott könyve óta - bár ő is 
hivatkozik tudós elődökre - a cigánynak nevezett népcsoportok történetét, nyelvét, 
tárgyi és nem tárgyi kultúráját, művészetét stb. mint önálló, legalábbis más népcso- 
portoktól eltérő etnikumét tanulmányozzák. Grellmann a cigány nyelv (romani) leírá- 
sában is úttörőnek számít, de az első valóban tudományos rendszerezés Pott, A. F. - 
nek, a hallei egyetem általános nyelvtudományi tanszékének professzorától származik 
{Die Zigeuner in Európa und Asien, 1844-1845), akinek müvére való hivatkozással a 
cigányságról szóló minden jelentősebb monográfiában találkozunk. Az 1980-ban in- 
dult Ethnographia című folyóirat közölte József főhercegnek a cigányokról szóló írá- 
sát, a - nemzetközi romológiai/ciganológiai szakirodalomban szintén kiemelkedő te- 
kintélynek számító, magyarul és németül is publikáló Wlislocki Henrik gyűjtőmunká- 
jának eredményeit. Hermann Antal nevét is említem még ebből a korból, aki az 1893- 
ban készült „czigány összeírás" tudományos vezetője és tanulmányírója volt (mindhá- 
rom az első nagy ciganológiai triász tagja, rendszeres szerzője a létező tudományos 
társaság, a Gypsylore Society folyóiratának. A 19. század végén Magyarországon vi- 
rágzott a romológiai/ciganológiai kutatás. Ennek a hagyománynak a folytatója Erdős 
Kamill, akinek Cigánytanulmányai címmel 1989-ben Békéscsabán megjelent gyűjte- 
ményes kötete gyakorlatilag hozzáférhetetlen ma már (Forray, 1998b). 

A cigányság kulturáhs arculatának, etnikai jellegének vizsgálatára történettudo- 
mányi, nyelvészeti, néprajzi, kulturális antropológiai kutatások irányulnak. 

A Cigány Néprajzi Tanulmányok 1993 után megjelent periodika első száma egy 
1991-ben megrendezett nemzetközi kárpát-medencei „ciganisztikai" konferencia anyagát 
adja közre. A tematika gazdagsága - a cigány folklór általánosabb kérdéseitől egy alföldi 
község cigány családfájáig, a cigány népmeséktől a nagyvárosi cigány kártyázási szoká- 
sokig, a népzenétől a nyelvi szocializációig, és így tovább - minden más érvnél meggyő- 
zőbben bizonjdtja a cigány kultúra létezésének tényét. Indokolt a tudományos érdeklődés 
azért is, mert Európában kevés olyan népcsoport van, amely folklórját ma is éli, fejleszti. 
A különböző kutatási irányok illusztrálására a már korábban említetteken kívül Voigt 
Vilmos etnográfiai, Kovalcsik Katalin népzenei kutatásait emelem ki. 

A cigányság etnikumként való meghatározásának kidolgozásában a nyelvészetnek 
külön jelentősége van, mert a nyelv a kulturális önállóság egyik fontos jellemzője. A 
cigány nyelv - a romani - keltette fel először a tudósok figyelmét e népcsoport iránt. 
Réger Zita (1990) alkalmazott nyelvészeti kutatásainak a nyelvi szocializációra vonat- 
kozó eredményei alapvetően járulnak hozzá a cigány gyermekek szocializációjának 
megértéséhez. 

A cigányság történetéről is gyűlnek az ismeretek (talán Tomka Miklós tanulmá- 
nyát, (1983), a Mezey Barna és mtsai által szerkesztett (1986) ill. a Fraser által írt 
(1996) könyveket említhetjük), sorra jelennek meg a párizsi Centre des Recherches 
Tsigane intézet kiadványai magyar nyelven is. Ma már nemcsak a cigányság vándorlá- 
sait és újkori európai megjelenését ismerhetjük meg ezekből a könyvekből, hanem a 2. 
világháború náci rezsimjeinek a cigányságra is kiterjedő népirtását. 

A kulturáUs antropológiai kutatás újabb szempontokkal egészíti ki a cigány kultú- 
ra megismerését. A kultúra ebben az értelemben életmód, az anyagi életviszonyok, 
életstílus, alkalmazkodási módok, kommunikáció stb. jelenségeinek köréből bármely 
olyan viszonjoilási sort, egjonással összefüggő specifikumok, minták sorát jelenti, 
amelyet az egyén, mint saját közössége kultúráját megérteni és megújítani törekszik. 
Michael Stewart: Daltestvérek (1994) című monográfiája egyetlen oláhcigány közös- 
ség életét elemzi, a résztvevő megfigyelés módszerével - a szerző hosszú időt töltött 
ebben a közösségben. A mű tudományosan is értékes, mert az egyedi megfigyeléseket 
modellszerűen rendezi, így általánosítani is tudja, de izgalmasságához hozzájárul az is, 
hogy az „igazi angol" fiatalember éveket töltött Magyarországon, megfigyelései egye- 
sítik a „külső" szempontokat a „belsőkkel". 

Néhány éve sorra jelennek meg a nyugat-európai antropológiai cigánykutatások 
eredményeiből készült kötetek Prónai Csaba szerkesztésében (Prónai, 2000, 2001). E 
kötetek értékes adalékokkal szolgálnak földrészünk cigány, roma népességének kultú- 
rájáról. 

A szociológiai cigánykutatások nagy magyar műhelye, a Kemény-iskola közvet- 
lenül, a benne résztvevők személyén át, kapcsolódott politikai folyamatokhoz. A kul- 
túrára irányuló kutatásoknak is van közvetlen politikai kapcsolódása. A kutatók közül 
többen személyesen is részt vettek és vesznek a cigányság kulturális és politikai ön- 
szerveződésének támogatásában, az egyes szakpolitikák, így az oktatáspolitika for- 
málásában is. Az etnikai öntudat megszilárdulásához való közvetett hozzájárulás pedig 
vitathatatlan. E kutatások, publikációk, konferenciák hozzájárulnak ahhoz, hogy a 
cigányság egyre szélesebb tömegei tanulják meg, hogy van saját történetük, kultúrá- 
juk, vannak olyan értékeik, amelyeket öntudattal mutathatnak be a többségi társada- 
lomnak, és örökíthetnek át a fiatal nemzedékeknek. A polgárjogi mozgalmak és civil 

szerveződések erősödése a kultúrák egyenrangúságán alapul, és így nem csak a cigány 
népcsoportot, hanem a társadalom egészét is az egyenjogúságon alapuló társadalom- 
hoz közelíti. 

Ha a tudományos eredményeknek a gyakorlatban - az oktatásban - való alkal- 
mazását mérlegeljük, láthatjuk ennek a folyamatnak a problémáit is. 

- Az etnicitás túlhangsúlyozása azzal a veszéllyel jár, hogy a globális társadalmi 
összefüggéseket az etnikumok belső, kulturális életviszonyaival helyettesíti, így - 
mintegy önbeteljesítő próféciaként - az etnocentrizmust3 és az etnikai alapú fe- 
szültségeket erősíti. 

- Figyelmen kívül hagyja a szociokulturális életviszonyokat és a társadalom ha- 
talmi struktúráit. így a cigány egyén elsősorban mint egy többé-kevésbé tradici- 
onális kultúra reprezentánsa jelenik meg (például ő „a vadember"). Ezzel aka- 
dályozhatja a népcsoport modernizálódását, egyszersmind nem ösztönzi a kor- 
mányzatot az életviszonyok javítására. 

- „Hiperkulturalizmusnak" bélyegezhetjük azt, hogy kulturális jelenségként ér- 
telmezünk és fogadunk el eseti, esetleg társadalmilag káros magatartásokat is. 

A nevelésszociológiában a cigányság (a nemzetközi gyakorlatban az etnikai kul- 
túra általában) elismerése a multikulturális/interkulturális4 paradigma kidolgozását 
eredményezte. Eredménynek tekinthető, hogy itthon a cigány óvodások, iskolások 
számára 1 990 óta szervezett és finanszírozott ún. felzárkóztató programokban a Nemzeti 
Alaptanterv előírásai szerint helyet kapott a cigány népismeret, a cigány népi kultúra 
megismertetése, igény és lehetőség szerint a cigány nyelv(ek) oktatása is. A hazai cigány 
nyelvek (romani/lovari és a beás) államilag elismert nyelvvé váltak, állami nyelvvizsgát 
lehet belőlük tenni. Elvi akadálya tehát nincsen annak, hogy ezek a nyelvek az iskolai 
oktatásban is egyre nagyobb helyet kapjanak, akár a nemzetiségi nyelvek mintájára. 

Ugyanakkor az elmúlt években „az etnikum" gúnyos-eufémisztikus megjelölése 
lett a cigányoknak. Ebből a kategóriából még nehezebb kitömi, mint a „hátrányos 
helyzetből", mivel „az etnikumba" beleszületik az ember, nincsen választási lehetősé- 
ge. Félő, hogy ténylegesen erősödik a hétköznapi rasszizmus - nemcsak a diszkrimi- 
náció ellen fellépők hangja -, és ebben szerepet játszanak a cigányság kulturális egy- 
ségének, identitásának és autonómiájának növelésére bátoritó kutatások is. 

A CIGÁNYSÁG, MINT ÉLETSTÍLUS-CSOPORT 

Fraser (1996. 281) figyelmeztet arra, hogy mindig a megalapozatlan általánosítás 
veszélyével jár, ha a cigányok életének egyes aspektusait kiválasztjuk, és azokból 
próbálunk a cigányság egészére következtetéseket levonni. Sem a hagyományos fog- 


3 Az etnikai-nemzetiségi liovatartozást - vagy annak liangsúlyozott tagadását - a középpontba lielyezö politika, 
ideológia. 

A multikulturális/interkulturális paradigma a neveléstudományban, illetve az alkalmazott pedagógiában 
(oktatáspolitika, iskolai szervezet) a többféle kultúrára támaszkodó nevelést-oktatást jelenti; különbséget is lehet 
tenni a két fogalom között, e szerint a multikulturalizmus a kultúrák (etnikumok) egymás mellett élését, az 
interkulturalizmus az egymás mellett létező kultíirák egymásra hatását jelenti. 

lalkozások, sem a letelepedés nem szüntette meg a cigány identitást. Liégeois (2002. 
111.) az alábbi elemek kombinációit sorolja fel: „a nyelvtől a független foglalkozásig, 
a szolidaritástól a helyváltoztatás minden lehetőségének kihasználásáig, a szociális 
szerveződéstől a különbözőség miatt érzett büszkeségig, a közös eredet tudatától az 
élet sajátos szabályaiig, a csoporthoz tartozás tudata és a kívülállókkal való szembe- 
nállás, a saját történelem, az életfilozófia, a gyereknevelési módszerek, a család szi- 
lárdsága és így tovább. A csoport utazásai során felvett elemeket elsajátították, és az 
egészbe integrálták ... a cigányok és vándorlók a változás hagyományát fejlesztették 
ki, a megújítás hagyományát, ami viszonylagos állandóságot hoz a bizonytalanságba." 
A cigány kultúra „hordozható", írja másutt, amely szociális kapcsolatokban, nyelvben 
és más olyan viselkedésekben fejeződik ki, amelyeket a kívülálló megfigyelő is érzé- 
kel: ilyen a zene, a tánc, az életstílus látható elemei. 

A hagyományos néprajzi és kulturális antropológiai megközelítéssel szemben 
mondhatni napjainkban kialakult új irányzat a cigányságot úgy mutatja be, mint amely 
nem egyfajta „kulturáUs kövületként" létezik, hanem lényege éppen a változó vilá- 
gokhoz, környezetekhez való alkalmazkodásban van. Eszerint nincsen egyetlen egysé- 
ges cigány kultúra, hanem helyi közösségek vannak, ám közös életstílus, közös attitű- 
dök és beállítódások, értékek és normák mégis hasonítják a cigány közösségeket {Pia- 
sere, 2000, in: Prónai, 2001). Az új paradigma azért izgalmas, mert magyarázatot 
kínál a „cigány-jelenség" interkontinentális összefüggéseire. 

A cigány kultúra értelmezésére egy új fogalmat is alkottak: a „peripatetikus kö- 
zösség" fogalmát. Okely (1991) ^4. Rao nyomán ezt úgy határozza meg, mint olyan 
életformát, amely nem illeszkedik be a nomád életformát folytató közösségek értelme- 
zési keretébe: nem állattartók, nem vadászó-gyüjtögetők. Közös bennük az őket körül- 
vevő gazdasággal fenntartott intenzív kapcsolat. Olyan „nomádok", akiknek megél- 
hetési forrását más közösségek jelentik. 

Ez az elmélet magyarázatot kínál arra, miért olyan zavarba ejtően kétségesek az 
eredmények, ha a cigány kultúrát úgy akarjuk bemutatni és értelmezni, mint egy 
„nemzetiségi" kultúrát (ahogyan például a magyar jog és oktatási rendszer határozza 
meg a „nemzetiséget"). Ebben a felfogásban a cigányság nem „nemzetiség", hanem 
olyan közösség(ek), amely(ek) lényege az (etnikai) összetartozás tudata, ugyanakkor a 
közösségek ideológiájának megújulási és alkalmazkodási képessége. Továbbá a ci- 
gányság e felfogásban per definionem kisebbség - s ezzel a fogalommal túllépünk az 
etnográfia, a nyelvészet, a kulturális antropológia stb. hagyományos fogalmi körén. 

A kulturáhs gyökeret, a más csoportoktól és közösségektől elválasztó specifikumot, 
a lényeget ez az elmélet a tevékenységi kör megválasztásban és az idő bizonyos fajta 
beosztásában keresi. Az idő beosztását és a tevékenységek sajátos besorolását (amely 
éppúgy összeegyeztethető a vándorlással mint a letelepedéssel) korábbi kutatásunkban 
magunk is kulcsmozzanatnak találtuk (Forray - Hegedűs, 1991). Az idő sajátos értel- 
mezését olyan tényezőként írtuk le, amely a vizsgált cigány csoport és az iskola együtt- 
működését nagy mértékben befolyásolja. Az időbeosztás sajátosságait mi nem az ősi 
kultúrával hoztuk összefüggésbe, hanem a közösség jellemző életritmusával. 

Liégeois, J-P. nem elsősorban tudósként, hanem a cigányság érdekeit képviselő 
európai politikusként ismert. Könyveit az Európa Tanács kiadásának oktatási soroza- 
tában jelenteti meg, ezért is, de a szerző elkötelezettsége okán is az iskolának és az 
oktatás kérdéseinek általában is hangsúlyos szerep jut a cigányság helyzetének tár- 

gyalása során. Szemléletét még legutóbbi {Liégeois, 2002) könyvében is az határozza 
meg, hogy nem tesz különbséget a cigány és az „utazó nép" („traveller") között. A 
„roma" kifejezést szerinte politikai összefüggésben lehet általános érvénnyel használ- 
ni, a „cigány" (gypsy) és a „vándorló/utazó" (traveller) fogalmakat szinonimának 
tekinti, mivel hasonlók az életstílus, életlehetőségek, foglalkozási viszonyok, társas 
struktúrák, társadalmi helyzet, identitás, nem utolsó sorban a politikai szerveződés 
szempontjából. Ez a nézőpont sajátosan nyugat-európai. 

A cigányságot az alábbi fő dimenziók mentén látják megragadhatónak: nyelv, 
szociáUs szerveződés, vándorlás („travelling"), család, vallás, gazdasági szerveződés, 
művészet, életstílus és identitás. Az e szempontokból mutatott sajátosságokkal él a 
cigányság a modem Európában, próbálja meg modernizálni, az új feltételekhez alkal- 
mazkodva megőrizni mindazokat az értékeit, amelyek századokon át biztosították 
túlélését. A virulens előítéletek, manipulált cigány-kép, a közigazgatás diszkrimináci- 
ója, a szűkülő munkalehetőségek tartósítják a rossz életfeltételeket. 

A továbblépés kulcsát Magyarországon és Európában mindenütt az iskolázásban 
látják. A cigányság egyre jobban megérti, hogy az iskolában elsajátítható tudás nélkül 
nem alkalmazkodhatnak többé a társadalomhoz, belátja, hogy az analfabétizmus már 
nem alkalmas a kultúra megőrzésére. (Sőt, írásos eszközök nélkül kultúrájuk elsüly- 
lyed.) Ugyanakkor az iskolát a velük szemben ellenséges társadalom egyik intézmé- 
nyének látják, és attól tartanak, gyermekeiket ellenük neveli. A barátságos, a cigány- 
ságot, a cigány embert tisztelő iskola képes arra, hogy az új cigány nemzedékek szá- 
mára a modem identitáshoz vezető utakat megnyissa (Forray, 1998a). 

Európa minden országában nő a cigányok helyi politikai és érdekképviseleti szer- 
vezeteinek a száma, helyi szinten, országos szinten és nemzetközi szinten egyaránt. Az 
Európai Unió, az Európa Tanács programjai lehetőséget adnak olyan projektek pénz- 
ügyi támogatására, amelyek integrációjukat támogatják. Az iskola segítségével egyre 
több cigány ember válik képessé arra, hogy részt vegyen az információs folyamatok- 
ban és megfogalmazza saját igényeit, érdekeit. 

A cigányság életstílus-csoportként való értelmezése az oktatáspolitikában nem 
alakított ki - mindeddig - egységes új koncepciót. Két vonulatot emelek ki. 

Az egyik a projekt-orientált szemlélet terjedése. Ez azt jelenti - az Európai Unió 
finanszírozási mechanizmusai is ezt erősítik -, hogy a problémák reménytelenül ha- 
talmasnak látszó halmazát apró, gyakorlatias lépésekkel próbálják megoldani. A 
„Gondolkozz globálisan, cselekedj lokálisan" frappáns jelszava ezt a gondolkodásmó- 
dot fogalmazza meg. így „a cigányságnak" az összes, a társadalommal kapcsolatos 
problémái helyett az itt és most élő csoport iskolázási, egészségügyi, foglalkoztatott- 
sági helyzetét kell javítani. 

A másik vonulatnak a nevelésszociológiai elméletek megújulása látszik. A mo- 
dem Európa víziója a „nagypolitika", a „makrogazdaság" szintjén integrált, nyelvé- 
ben, kultúrájában, bőrszínében, vallásában, helyi politikájában sokszínű földrész. A 
vízió megvalósulásának, a nemzetek, népek, népcsoportok, egyének egyenrangú társa- 
dalmi beilleszkedésének feltétele a gazdasági, hatalmi egyenlőtlenségek csökkentése 
mellett bizonyos kulturális kompetenciák elsajátítása. Közöttük elsődlegesnek 
Bourdieu, Hahermas és mások nyomán a „ többnyelvű habitus " kialakítását tekintik 
(Allemann-Ghionda, 1995, cit. Forray - Hegedűs, 2003.). A kérdésnek jelentős szak- 
irodalma alakult már ki, amelynek akár vázlatos ismertetése is messzire vezetne. Nem 

csupán idegen nyelv(ek) ismeretét jelenti, hanem olyan összetett képességet, készsé- 
gek, beállítódások, gondolkodásmódok együttesét, amelyek birtokában az egyén képes 
kommunikálni és együttműködni másokkal. Ebben az értelmezésben a származás, a 
kultúra, a szexuális szokások, a testi, az antropológiai jellemzők egyéni jegyek, ame- 
lyeknek legfeljebb egy-egy szituációban van jelentőségük, a kommunikációt és az 
együttműködést, a párbeszédet és a közös feladatok közös megoldását nem befolyá- 
solják. A fentieket összefoglalva olyan személyiségvonások és attitűdök erősítéséről 
van szó, mint az empátia, a szerep-távolság, az ambivalencia elviselése, az együttmű- 
ködési készség erősítése, stb. Mindez összetett identitást követel, azaz új és más világ- 
képek (Weltbild, construct of the world) befogadását, az irántuk való nyitottságot. 

{Allemann-Ghionda, 1995, cit. Forray - Hegedűs, 2003) ezeknek a céloknak a 
megvalósítására javasolja a multikulturális/interkulturális nevelés és oktatás paradig- 
májának a „különbözőségre nevelés" koncepciójával való felváltását. Ez ugyanis el- 
ismeri a kulturális és a szociokulturális tényezők szerepét, de a kulturális dimenziót 
csak a különbözőség egyik tényezőjének tekinti, míg a különbözőséget „normális" 
állapotnak fogadja el, az egyik lehetséges identitásnak tartja. 

Látszatra talán messzire kanyarodtam a magyarországi cigányság kutatásának 
kérdéseitől, s e kutatások nevelésszociológiai értelmezésétől. Úgy gondolom, hogy a 
cigányság életstílus-csoportként való értelmezése vezet legközelebb ahhoz az oktatás- 
politikához, amely ki tudja kerülni mind a szociokulturális felfogásból következő 
asszimilatorikus oktatáspolitika, mind pedig az etnicitás és a kulturális különbözőség 
túlhangsúlyozásából eredő etnocentrikus oktatáspolitika veszélyeit. 


OKTATÁSPOLITIKÁK A RENDSZERVÁLTÁSTÓL NAPJAINKIG 

Az 1960-as évektől fogalmazódott meg egyre hangsúlyosabban a kérdés, hogyan le- 
hetne a társadalomból egyre feltűnőbben Idrekedő cigány, roma népességet beilleszte- 
ni, asszimilálni. Messzire vezetne, ha a politikai - szakpolitikai - intézkedéseket ele- 
mezném. (Az érdeklődők figyelmébe Kozákné (1998) írását ajánlom.) Még az oktatás- 
és művelődéspolitika alakulásának vázlatos bemutatása is meghaladja e fejezet kere- 
teit. Itt csak azt emelem ki - erre korábban már utaltam -, hogy a sikeresebb iskolázás 
és beiskolázás érdekében kialakított ún. „cigányosztályok" gyakorlata súlyos kudarc- 
hoz vezetett (Réger, 1975). 

A nyolcvanas évek közepéig a cigányság csak mint a „társadalomba be nem il- 
leszkedett" csoport, illetve „hátrányos helyzetű" diákság kapott annyi-amennyi fi- 
gyelmet. Az etnikai-kulturális dimenzió megjelenése az oktatásban - hosszú viták után 
- a művelődési tárca oldaláról kapott indítékot, a táncház-mozgalom, a népzenei ve- 
télkedőkjárultak ehhez hozzá (erről és a továbbiakról Id. Forray - Hegedűs, 1995). 

A rendszerváltás utáni első törvény az önkormányzatokról szólt, a tankötelesek 
iskoláztatását az önkormányzatok hatáskörébe rendelte. Normatív finanszírozást ve- 
zetett be, amelynek rendszerében a nemzetiségi oktatásban való résztvevők után a 
fenntartók - a külön feladatnak megfelelően - kiegészítő normatívát kaptak. Itt jelenik 
meg először a cigány gyermekek „felzárkóztatásának" kiegészítő normatívával támo- 
gatott feladata is. Az 1993-ban hatályba lépett kisebbségi törvény a nemzetiségek és 
etnikai kisebbségek körében már a cigányságot is felsorolta, de az oktatás területén 
újra csak a felzárkóztatást nevezte meg feladatként. 


Ugyanakkor azonban megkezdődtek azok a próbálkozások is, amelyek a cigány 
közösségek kultúrájának (népismeret, nyelv) az oktatásba való beemelését célozták 
meg. Ennek folyamán fogalmazódott meg az egyetemek nemzetiségi tanszékeinek 
mintájára hasonló romológiai vagy ciganológiai tanszékek létrehozása is, többek kö- 
zött éppen a pécsi Janus Pannonius Tudományegyetemen, bár maga a Romológia Tan- 
szék csak 2000-ben, a romológia egyetemi szakként történt elismerése után alapult meg. 
Ekkor kezdték - ugyancsak a nemzetiségi középiskolák mintájára - a Gandhi Gimnázi- 
um szervezését is a Pécsett nagyon aktív civil szervezetek és magánszemélyek. Míg a 
deklarált oktatáspolitikában felzárkóztatásról volt még mindig szó, erősödött az a szem- 
lélet és aktivitás, amely szerint a cigány, roma népességnek a más magyarországi nem- 
zeti kisebbségekkel egyenlő jogokat és lehetőségeket kell biztosítani az oktatás területén 
is (nemzetiségi alap- és középiskolák, nemzetiségi pedagógusképzés, nyelvoktatás). 

Az 1996-ban hatályba lépett Nemzeti Alaptanterv (NAT) - kevéssé kifejtve 
ugyan - jelzi a cigány népismeret és nyelvek oktatásának szükségességét. Ebben az 
időszakban vált állami nyelvvizsgával is elismertethetővé a két hazai cigány nyelv, a 
romani (lovári) és a beás. 

A problémát az egész évtized folyamán az a dilemma jelentette, hogy mennyiben 
van és legyen szó a hátrányos helyzetűek támogatásáról, mennyiben legyen szó a ci- 
gány népcsoport kulturális örökségének támogatásáról. A sokat vitatott kiegészítő 
normatívában ugyanis összeolvadt a két feladat, illetve azonosnak volt tekinthető a 
hátrányos helyzet és a cigányság. Az ezredfordulóra végül a két feladat finanszírozás- 
ban is elvált egymástól: így a népismeret és a cigány nyelvek oktatása (bár a nyelvok- 
tatás alól meghatározatlan ideig felmentést kaptak a cigány kisebbségi oktatást bizto- 
sító iskolák) más nemzetiségi programokhoz hasonló szabályok szerint történik, míg a 
hátrányos helyzetűek sajátos programok szerinti oktatását vállaló iskolák külön sza- 
bályok szerint részesülnek támogatásban. 

így megszűnt a zavaró és diszkrimináló jogi helyzet - a cigányság egészének 
„hátrányos helyzetüekként" való definiálása -, de nem oldódott meg a probléma, a 
szociokulturálisan rossz helyzetű, külön segítség nélkül sikeresen iskolázódni nem 
képes cigány, roma gyermekek, fiatalok támogatásának kérdése. Az is láthatóvá vált, 
hogy a tervutasításos gazdaság összeomlása leginkább ezt a népcsoportot sújtotta, 
taszította tömegesen nyomorba, tette az előítéletes, nem ritkán diszkrimináló környe- 
zet védtelen áldozatává. Másfelől - a többi között a szabad iskolaválasztás kiterjedt 
gyakorlattá válásával - egyre erőteljesebb lett a „cigányosztályok" kialakulásának 
tendenciája, amihez a cigány kisebbségi oktatás támogatásának rendszere is hozzájá- 
rult. És - bár sok szakértő szorgalmazta - nem fordult figyelem arra, miként, milyen 
módszerekkel lehet oktatni-nevelni az eltérő kulturális háttérrel rendelkező gyermeke- 
ket, hogyan lehet megvalósítani a multikulturális/interkulturáhs oktatást. 

Az új oktatáspolitikai prioritás (egy 2002-es OM-rendelettel) a szegregáció - a 
cigány diákok iskolai elkülönítésének - felszámolása lett. Egyidejűleg olyan mód- 
szertani központot és hálózatot hozott létre az oktatási kormányzat, amely kidolgozza 
a heterogén csoportokban folyó, a résztvevők kooperációjára épülő oktató-nevelő 
mimka módszereit, felkészíti e módszerek alkalmazására a vállalkozó pedagógusokat, 
egyidejűleg az iskolai szervezeteket is alkalmassá teszi arra, hogy integrált keretekben 
dolgozzanak (erről részletesen Id. Arató - Varga, 2005). 

A „hátrányos helyzet" és az etnikai kultúra (etnicitás) dilemmáját az látszik felöl- 

dani, hogy a hangsúly egyfelől a különbözőségre, az identitások változatosságára ke- 
rült, másfelől pedig a befogadó környezet kialakítására (inkluzív iskola). Látható, ez a 
gondolat igen közel van a korábban idézett {Allemann-Ghionda, 1995) megfontolá- 
sokhoz, ajánlásokhoz. 

ÖSSZEGZÉS 

A nevelésszociológia számára a cigánysággal kapcsolatos tudományos kutatások több- 
féle szempontból jelentenek fontos aspektusokat. Láthatjuk, hogy a tudományos 
eredmények új feladatokat jelöltek ki az oktatáspolitika számára is. 

A sorrendiség nem a tudományok „haladását" kívánja megjeleníteni, hanem olyan 
időrendet, ahogyan az oktatáspolitika a tudományok eredményei alapján igyekezett 
megérteni és megoldani azt a társadalmi problémát, amelyet a lakosság egyes cso- 
portjainak lemaradása jelent. Meggyőződésem, hogy ebben a tekintetben haladást 
értünk el. A fejlődés nem egyik vagy másik tudományos irányzat „meghaladását" 
jelenti, hanem társadalmi jelenségek egyre összetettebb és mélyebb megértését, re- 
mélhetőleg jobb megoldási módok kialakítását -miközben persze maguk a megoldásra 
váró kérdések is mindig új és új formában bukkannak elő. 

FELADATOK 


1 ■ feladat : Tanulmányozza az alább közölt dokumentumrészletet és az utána közölt táblá- 

zatot! Vonjon le következtetéseket a cigány népesség iskolázásának szintjéről 
és a száz év alatt bekövetkezett változásokról! 

„Az összes népességnek olvasni-írni tudó százaléka a férfiaknál 7-szer, a nőknél meg éppen 10- 
szer haladja meg a czigányokét. De az írni-olvasni tudó férfiak százaléka a czigányoknál is na- 
gyobb mint a nőké, csakhogy még fokozott arányban. Mert az összes népességben az írni-olvasni 
tudókból 100 férfira 77 nő esik, a czigányoknál azonban csak 54..." 

A Magyarországban 1893. január 31-én végrehajtott cigányösszeírás eredményei (A magyaror- 
szági cigánykérdés dokumentumokban, szerk.: Mezey Barna, Kossuth Könyvkiadó, Budapest, 
1986.) 


A nyolcadikosokhoz viszonyított bejutási arányok 
a középfokú oktatásban, 1993 



A teljes népesség 

A roma népesség 

Szakiskola 

6,0 

9,4 

Szakmunkásképző 

35,5 

31,2 

Szakközépiskola 

32,0 

10,0 

Gimnázium 

24,2 

0,6 

Középiskola együtt 

56,2 

10,6 

Mindösszesen 

97,7 

51,2 


(Forrás: Kemény, 1996. 81.) 

2 . feladat : Egy közvéleménykutató intézet felmérésének adatai alapján készült a dia- 

gramm, amely a magyar lakosság zsidókkal és cigányokkal kapcsolatos előíté- 
letes nézeteinek alakulását mutatja. Elemezze a diagramot, és vonjon le követ- 
keztetéseket! A mellékelt irodalmi szöveg alapján vizsgálja meg az összefüggé- 
sek valóságtartalmát! 



"nem kedveli a zsidókat" 
"idegenkedik a cigányoktól" 


2002 


2003 


(Forrás: www.gallup.com/archivum) 


„Tanulnod kell, te légy a legjobb" - mondtam neki. Nem engedtem a hegedű közelébe, cigányul 
nem beszélhetett. 

Az általános után gimnáziumba adtam, majd egyetemre került, bölcsészkarra. Gúnyolt érte ci- 
gány, paraszt a faluban: „Mit akarsz a fiadtól, meg sem ismer majd, mert cigány vagy!" „Azt 
akarom úgyis!" - mondtam. - Akkor leszek boldog." Egyetlen cigányt se ismerjen meg, felejtse 
el ezt az utcát, hogy volt apja, anyja. (...) Aztán gyérültek a levelei, én meg ritkábban válaszoltam. 
Az egyikben azt írta, hogy egy kislánnyal jár, szerelmes; ha úgy gondolom, elhozza bemutatni. 
Hát én nem akartam! Örültem, hogy van mellette valaki, aki végleg segít neki elfelejteni, hogy 
cigány." 


(Holdosi József (1987): Cigánymózes. Szépirodalmi, Budapest, 28-30) 

3. feladat : Elemezze a következő ábrát! A nyilak berajzolásával mutassa be az egyes 

tényezők közötti ok —>■ okozati összefüggéseket! Értelmezze a halmozottan hát- 
rányos társadalmi helyzet fogalmát! Érvényes-e ez az összefüggés az Ön lakó- 
helyén élőkre? Csak a cigány, roma népességre vagy másokra is? 


aprófalvas településszerkezet 
iskolázottság közlekedési kapcsolatok 


továbbtanulási esélyek , , 

munkaeropiaci heliJzet 


tradíciók átlagkereset 
átlagos családnagyság szociális helyzet 


életkclrülrmények, egészségUgiJi helyzet 

lakásviszonyok 


4. feladat; 

Hasonlítsa össze a két táblázat adatait! Állapítson meg összefüggéseket a teljes 
népesség és a cigány, roma népesség iskolázottságában, az iskolázottság és a 
foglalkoztatottság között az ország teljes népességében és cigány, roma népes- 
ségében! Mi lehet az oka annak, hogy egyazon iskolázottság mellett is alacso- 
nyabb a cigányság körében a foglalkoztatottsági arány, mint a roma népesség- 
ben? 

A foglalkoztatottság és az iskolázottság összefüggése az ország teljes népességében 

(Hány százalék foglalkoztatott a különböző iskolai végzettségű népességből?) 




Legmagasabb befejezett iskolai végzettség 




Összesen 

8 osztálynál 
kevesehh 

8 

oszt. 

közép, érettségi nélkül, 
sznkmni oklevéllel 

középiskola 
érettségivel 

felső- 
fokií 



Együtt (%) 

43,4 

3,1 

25,1 

67,3 

55,4 

72,4 



Férfi (%) 

50,3 

5,7 

28,5 

71,7 

59,5 

72,6 



Nó (%) 

37,3 

1,9 

22,6 

58,5 

52,4 

72,1 


A foglalkoztatottság és az iskolázottság összefüggése 
az ország cigány, roma népességében 
(Hány százalék foglalkoztatott a különböző iskolai végzettségű népességből?) 





Legmagasabb befejezett iskolai végzettség 




Összesen 

8 osztálynál 
kevesebb 

8 

oszt. 

közép érettségi nélkül, 
szakmai oklevéllel 

középiskola 
érettségivel 

felső- 
fokú 



Együtt (%) 

16,7 

6,4 

19,0 

40,2 

46,0 

74,7 



Férfi (%) 

22,0 

9,4 

23,2 

44,7 

48,6 

73,3 



Nö (%) 

11,3 

4,3 

13,8 

30,4 

43,2 

76,3 




(Forrás: A 2001 -es népszámlálás alapján számított adatok) 

5. feladat : Az idézet és a tulajdonságlisták alapján gondolkozzon el azon, hogy Ön vagy a 

környezete milyen tulajdonságokat tulajdonít a cigányoknak? Megegyezik-e 
véleménye a gyerekekével? Találkozott-e környezetében rasszizmussal? Ha 
igen, hogyan határozná meg? 

„Ha egymás mellett látunk egy nagyon sötét bőrű, gyapjas hajú és vastag ajkú embert, meg egy 
olyat, akinek sápadt a bőre, egyenes vagy hullámos a haja és vékony az ajka, akkor valóban úgy 
vélhetjük, hogy alapvetően különbözi fizikai felépítésük... Egy vérmintát vizsgáló tudós aligha 
lenne képes megállapítani, hogy a vér fekete vagy fehér embertől származik-e. (...) A rasszizmus 
azt jelenti, hogy hamis okfejtéssel öröklött személyiségjegyeket vagy viselkedési jellegzetessége- 
ket tulajdonítunk egy bizonyos fizikai külsővel rendelkező embercsoportnak. A rasszista pedig 
olyasvalaki, aki meggyőződéssel vallja, hogy bizonyos fizikai jegyekkel rendelkező emberek 
állítólagos felsőbb- vagy alsóbbrendüsége biológiailag magyarázható." 

Giddens, A. (1995): Szociológia. Osiris, Budapest, 258-259. o. 

Az alábbiakban a 2004-es Országos Altalános Iskolai Temulmányi Verseny cigány népismereti 
dolgozataiból kigyűjtött sztereotípiákat mutatunk be, amelyek a roma közösségre vonatkoznak. 


Pozitív jellemzők 

Negatív jellemzők 

Barátságos 

Családszerető 

Érzelemgazdag 

Vidám 

Dolgos 

Erős akaratú 

Tehetséges 

Tanulékony 

„mulatós nép" 
hamar verekszik 
hangos az utcán 
veszekedős 
iszákos (férfiak) 
kapzsi 
babonás 

munkakerülő (férfiak) 


Forray R. Katalin (2004): Cigány gyermekek közösségeikről. Iskolakultúra, 8. 130-136. 

6. feladat : A magyarországi cigányok többsége magyarcigány (romungro), csak magyarul 

beszél, őseik sok évszázada élnek Magyarországon. Elit csoportjuk a zenészek, 
muzsikusok, nekik köszönheti a magyar kultúra a „cigányzenét", magyamótát. 
A roma nép magyarul oláhcigány (a Dunántúlon kolompárnak is mondják), ők 
képezik a leginkább hagyományőrző csoportot, nyelvük a romani (ennek leg- 
kiműveltebb nyelvjárása a lován). Az ún. autentikus cigányzene ma nagyon 
népszerű, zömmel az ö népzenéjüket tolmácsolják a mai együttesek. A beások 
többsége a Dunántúlon él, régen famunkával (teknővájás, kanálkészítés, kosár- 
fonás) foglalkoztak. Nyelvük a beás nyelv, önmagukat cigánynak vagy beásnak 
nevezik. Meséiket, zenéjüket, dalaikat csak néhány évtizede gyűjtik. 

Olvassa el a cigány nyelvekről írott szemelvényt, majd a magyarországi cigányság nyelvi ösz- 
szetételét illusztráló táblázatot! Az Ön lakóhelyén milyen cigány csoportok élnek? Mi jellemző 
gyermekeik iskolai magatartására és iskolai pályafutására? Ha vannak konfliktusok közöttük, 
az iskola és családjaik között, mi okozza ezeket? 

,A cigány nyelv (romani) az indoeurópai nyelvcsalád ind ágába tartozó, elsősorban Európában 
beszélt új ind nyelv. Rokonai az India északi részén elterjedt új ind nyelvek, pl. a hindi és urdu 
(hindusztáni), a pandzsabi és mások, valamint még két Örményországban és a Közel-Keleten, 
nomád csoportok által beszélt nyelv (bósa, ill. zutt, nawari). (...) A nyelv alapszókincse és főbb 
nyelvtani kategóriái (pl. a nyelvtani nemek őrzése) egyrészt az eredeti újind sémát követik, más- 
részt a balkáni nyelvekhez való másodlagos közeledést mutatják. Az ind alapállományon kívül a 
vándorlás útvonalának megfelelően több tucat iráni (pl. perzsa), örmény és görög, valamint dél- 
szláv szó került a nyelvbe. Ez a minden nyelvjárásban közös alapszókincs természetesen mindig 
kiegészül a mindenkori befogadó ország, ill. nép nyelvéből vett nagyszámú átvétellel. (...) A 
beások archaikus, nyelvújítás előtti románnyelvjárásokat beszélnek. Nyelvüket nem hívják ro- 
mánnak, hanem beásnak vagy cigánynak... Mivel közvetlenül délszláv nyelvi környezetből ér- 
keztek, nyelvükbe számos délszláv elem került." 

(Tálos Endre (1998): A cigány és a beás nyelv Magyarországon. 
In.' Tanulmányok a cigányság társadalmi helyzete és kultúrája köréből. 

Szerk: Kovalcsik Katalin, BTF - IFA - MKM, Budapest. 


magyar anyanyelvű 

89,5 % 

beás anyanyelvű 

5,5 % 

romani anyanyelvű 

4,4 % 


beás nyelven tud 

11,1 % 

romani nyelven tud 

11,1 % 


Forrás : Kemény István (2000): A nyelvcseréről és a roma/cigány gyerekek nyelvi 
hátrányairól az iskolában. In: Horváth - Landau - Szálai: Cigánynak születni. 

Új Mandátum Könyvkiadó, Budapest, 313-220. 

7. feladat; Az alábbi táblázatban az iskola és a család közötti konfliktusok egyik lehetsé- 
ges oka, az eltérő igények, várakozások vannak szembeállítva. Értelmezze eze- 
ket az állításokat a nevelésszociológia fogalmaival! Fejtse ki egyetértését vagy 
egyet nem értését az egyes állításokkal! Vizsgálja meg az állításokat saját in- 
tézménye szempontjából! 


Az iskola céljai és elvárásai 

A cigányok értelmezése 
(hagyományőrző, hátrányos helyzetű) 



(az iskola önképe) 

(a cigányok idegenképe) 


1. Oktatási és nevelési célok 


az iskola működése társadalmi egyetértésen 
alapul a célok, értékek, normák stb. tekintetében 

Az iskola működése a törvényeken és jogsza- 
bályokon alapul (kényszerít, büntet, megtorol) 



a gyerekek (tanulók) az iskolában az életre ké- 
szülnek fel 

a gyerekek „valódi" élete itt és most, és az isko- 
lán kívül zajlik 



az iskola az oktatás-nevelés által jobb életesélye- 
ket kínál 

Az iskola megtanítja az írás, olvasás, számolás 
tudományát, az alapvető ismereteket 



az iskola határozza meg a megtanítandó ismere- 
teket 

A gyereknek (családnak) joga van ahhoz, hogy 
meghatározza az elsajátítani kívánt ismereteket 



a tanulót az iskola osztályzatokkal minősíti 

a gyereket az iskola a tanári dicséretekkel és 
szidásokkal minősíti 



az iskola nyelve a müveit társadalom nyelve, 
amelyet egyformán értünk és beszélünk 

az iskola nyelvét nem lehet pontosan érteni, de 
nem is tanítják meg a gyereket rá 


2. Az iskolai nevelés 


tanítási időben az iskoláé az elsőbbség 

mindig a családé és a közösségé az elsőbbség 



a családnak kötelessége a gyereket felkészülten 
küldeni iskolába 

Az iskola kötelessége a gyereket úgy felkészíteni, 
ahogy az iskola kívánja 



az iskola nevelési feladatokat vesz át a családtól 

csak a család és a közösség feladata a gyermek- 
nevelés 


3. „Magyar" iskoi 

a és cigány család 


a tanulók mindig „gyermekek" az iskolában, a 
tanárhoz való viszonyban 

a gyermekek csak a prepubertásig igazán gyere- 
kek 



az iskolai munka lényegéhez nem tartoznak 
személyes érzelmek 

az iskola akkor fogadható el, ha a tanárokat a 
gyerekekhez személyes, érzelemteli viszonyok 
fűzik 



az iskolában csak a tanár és a tanuló, valamint a 
tanuló és tanuló között vannak konfliktusok 

az iskolai konfliktusok lényege, hogy cigányok 
és gádzsók (fehérek és feketék) között történnek 



a szülőknek tanítási időben nincs az iskolában 
helyük 

a szülő (család, közösség) kötelessége, hogy a 
gyereket az iskolában is megvédje 



a cigány tanulók motiválatlanok, agresszívek, sőt 
destruktívak 

a pedagógusok és az osztálytársak előítéletesek, 
rasszisták, ellenségesek 


Forrás: Forray R. Katalin - Hegedűs T. András (2003): 
Cigányok, iskola, oktatáspolitika. Oktatáskutató Intézet - Új Mandátum, Budapest 


MELEG CSILLA 


AZ ISKOLAI EGÉSZSÉGNEVELÉS 
KONCEPCIONÁLIS KERETEIi 


A tanulók egészségmagatartásának pedagógiai stratégiákkal, módszerekkel és eszkö- 
zökkel történő befolyásolásához mindenekelőtt az egészség fogalmát alkotó tartalmak 
feltárása és a neveléstudomány számára is elfogadható értelmezése szükséges. 

Mindennapi életünket, ismerősökkel és ismeretlenekkel való konvencionális és 
hivatalos kapcsolatainkat különböző körülmények és tényezők szabályozzák. E történé- 
sek eredményesnek vagy eredménytelennek, harmonikusnak, semlegesnek vagy feszült- 
ségekkel terhesnek minősítése és megélése nagyrészt azon múlik, hogy verbális és nem 
verbális kommunikációink során használt jelrendszerek azonos értését feltételezzük. 
Fogalomhasználataink egyértelműségének a hiedelme magyarázza azt is, hogy értetlenül 
szemléljük evidensnek tartott alapigazságok visszatérően aktuáUs felfedezését. 

Ilyen evidenciának tekinthető, hogy az egészség érték, ugyanakkor azonban a 
társadalomstatisztikai adatok egészségtelen életmódjellemzők sokaságát tárják fel. Az 
egészségszociológiai kutatások tovább árnyalják a képet az egészség társadalmi cso- 
portok szerinti egyenlőtlen elosztásának a bemutatásával. {Józan, 1994, 2005) Ezért 
feltételezhetjük, hogy az egészség is azon fogalmaink közé tartozik, melynek értelme- 
zési tartománya jelentős eltéréseket mutathat, többféle tartalom és hangsúly sűrűsödik 
e fogalom tartalmában. Az egészségfogalom tartalmi összetevőinek a feltárásakor 
kimutathatók azok a jellegzetességek, melyek területi, településbeli (pl. Európa és 
Afrika, Nyugat- és Kelet-Európa, város és falu), társadalmi (magas és alacsony státu- 
súak) és demográfiai (fiatalok-idősek, férfiak-nők) dimenziók mentén jelenítenek meg 
más-más hangsúlyokat. 2 Az egészségfogalom pedagógiai értelmezéséhez e tartalmi 
összetevők feltárásán keresztül juthatunk el. 


A népegészségügyi kérdésekkel foglalkozó szakirodalom kezdetben egészségnevelésről, majd egészségmegőrzésről 
újabban pedig egészségfejlesztésről beszél. Az „egészségnevelés" pedagógiai értelmezése (a nevelési feladatból 
adódóan) mind a megőrzés, mind a fejlesztés folyamatát tartalmazza. 

Az egyes nemzetek kulturális hagyományrendszere és gazdasági-társadalmi berendezkedése által alakított életfelté- 
telek az egyéneket összekötő legintimebb szférákig hatnak, országonként eltérő módon alakítva az emberi kapcsola- 
tokat. (Social Network and Support Systems, 1986, ISSP: nemzetközi országonkénti reprezentatív összehasonlító 
vizsgálat, AusztráUa, USA, Ausztria, NSZK, Nagy-Britannia, Olaszország, Magyarország) Utasi Ágnes a magyar 
aknintára jellemző, másoktól leginkább különböző interperszonális kapcsolati tendenciákat emeU ki ebből a vizsgá- 
latból. Témánk szempontjából lényeges jellemzők: az emocionális kötelékek gyakori hiánya (Utasi, 1991. 171.), a 
csak magukra számít(hat)ók aránya (négyszer magasabb, mint a többi ország átlaga!), ezen belül is kiugró a magyar 
férfiak körében (kb. kétszer nagyobb, min t a nőknél), korcsoportonként pedig az idősek között. A pszichés feszült- 
ségoldó fimkciót ellátó kontaktusok arányát tekintve a magyarok kapcsolatrendszere a leghiányosabb (Utasi, 1991. 
181.), és a magyaroknál a legkisebb az esély az emocionáUs segítségre is utaló baráti kontaktusok működésére, kü- 
lönösen az alacsonyan képzettek csoportjában. Különösen kevesen varrnak olyanok a magyarok között, akiknek 
nyugdíjkoron túl is vannak még lelki jó barátaik. Az összehasonlításból nemcsak az derül ki, hogy Magyarországon 
a leghátrányosabb öregnek lenni (Utasi, 1991. 184.), hanem az is, hogy Magyarország az utolsó helyen áll az egymás 
iránti fokozott bizalmatlanság cs a pszichés terhek feloldatlan kínjai vonatkozásában. (Buda Béla pl. elhallgatott 
élettörtcnctckrol, elfojtott generációs titkokról beszél egy interjúban. Kopp Mária megismételt vizsgálatai pedig más 
mintákon is alátámasztják a nemzetközi összehasonlító vizsgálatból nyert adatokat. MCs) A személyközi kapcsola- 
tokat is dominánsan a gazdasági érdek motiválja. (Utasi, 1991. 187.) 

181 


AZ EGÉSZSÉGFOGALOM TARTALMA 


Az egészségfogalom tartalma gazdag, sokrétű és heterogén, mely mást és mást hang- 
súlyozó tudományos és köznapi gondolkodásmódokban érhető tetten. {Fitzpatrick, 
1984) Ezért az iskolai egészségnevelés alapját képező egészségfogalom pontos leírá- 
sához számba kell vennünk a már ismert tartalmi elemeket és mindazokat a körülmé- 
nyeket, melyek e tartalmak kialakulását meghatározzák. 

A tudományos egészségdefiníciók rendkívül sokfélék. (Aggleton, 1994) Vannak, 
amelyek a testi-lelki betegségek hiányait rögzítik.3 Az iskolai egészségnevelés újra- 
gondolásához azonban azok a megközelítések visznek közelebb bennünket, melyek- 
ben valaminek vagy valamiknek a megléte utal az egészségre. Ezekben az egészség 
felfogható a testi, lelki és szociális jólét állapotaként (WHO, 1946) vagy olyan fizikai 
és mentális egyensúlyként, melynek során az egyén optimális kapacitása birtokában a 
leghatékonyabban képes társadalmi szerepeinek a megvalósítására. (Parsons, 1972) 
Az egészség megint más felfogásban árucikké válik, üzleti tartalmat kap, amely nem- 
csak elveszíthető, hanem meg is vásárolható. Magas befektetésekkel megvehető a lu- 
xusszintű egészségügyi ellátás (pl. magán gyógyintézetek igénybevételével), eladható 
egészséges ételeken, testedzéseken, valamiről leszoktató vagy rászoktató programo- 
kon keresztül, visszavásárolható a sürgősségi ellátás igénybevételével és a gyógysze- 
rek ártámogatásában, de el is veszíthető balesetek, betegségek következtében. 
(Seedhouse, 1986) Lehet azonban az egészség egyfajta attitűd is, az egyén törekvése 
és készsége az állandóan változó körülményekhez való adaptálódásra, vagy éppenség- 
gel azoknak a faktoroknak az összessége, melyek az egyént személyes ereje maximális 
kifejtésében segítik. (Dubos, 1959) 

Rövid körképünk az egészség különböző megközelítéseit és az azokhoz kapcso- 
lódó tartalmi elemeket mutatta be. E megközelítések nem zárják ki egymást, minde- 
gyik az egészség egy vagy több lényegi jellemzőjét találja meg. Ebből adódik, hogy 
nincs egyetlen igazi, egyetlen helyes definíció, ezért az egészség neveléstudományi 
értelmezéséhez több szempont együttes figyelembevétele vezethet. 

Az egészségfogalom tartalma tovább bővíthető, ha kulturális kontextusba helyez- 
zük az egészségről vallott felfogásokat. Hiszen hogy mikor, milyen esetekben lép át 
valaki szimbolikusan és/vagy konkrétan az egészség mezsgyéjéről a betegségére, az 
tág és szerteágazó forráskészleten alapul. Nem hagyható figyelmen kívül még az ez- 
redforduló után sem, hogy milyen hagyományok, tradíciók, kulturális tartalmak jelölik 
ki különböző társadalmi csoportok és egyének esetében a házi gyógymódok érvényes- 
ségi és alkalmazási körét, határait vagy az elkerülhetetlen orvoshoz fordulást. Társa- 
dalmi és kulturális jelentést hordoz tehát az egészség fogalma abban a vonatkozásban, 
hogy az egészség és a betegség megítélésében hol és milyen választóvonal található, 
mi és hogyan szabályozza a beavatkozás vagy be-nem-avatkozás, a házi és/vagy pro- 
fesszionális orvoslás igénybevételét. 

A társadalmi-kulturális jelentést hordozó egészségtartalmak szemléletmódbeli 
változásai végső soron a társadalmi-történeti idő lenyomatai, ezért a temporalitást is a 


Ezen „negatív egcszségdefmíciók" szerint nem tekinthető egészségesnek az, aki valamilyen testi abnormalitással 
rendelkezik, mint ahogy az sem, aki distresszel kínlódik. Ebben a megközelítésben az egészségfogalomban azok a 
tartalmi jegyek kapnak helyet, melyek meglétekor egészségről már nem beszélhetünk, ugyanakkor a tényleges 
egészség jellemzőiről nem tudunk meg semmit. {Field, 1976, Blayter és Paterson, 1982, Macintyre, 1986) 

fogalom szerves részének tekintjük. Az általunk ismert legősibb egészségfelfogások fő 
jellemzője a holisztikus szemléletmód volt, mely a hangsúlyt az egyénen belüli, az 
emberek közötti és a környezettel kapcsolatos egyensúlyi állapotra helyezte .4 Az 1 800- 
as évek tudományos mentalitása az egészségfelfogást sem hagyta érintetlenül. „Szét- 
szedtük az univerzumot, és fogalmunk sincs, hogy rakjuk össze. Az előző évszázadban 
dollárbilliókat költöttünk a kutatásban a természet szétszedésére, csak most ismerjük be, 
hogy fogalmunk sincs arról, hogyan tovább - kivéve, hogy még apróbb darabokra 
szedjük." {Barabási, 2003. 17.) E tendencia az egészségfogalom tartalmát is módosítot- 
ta. A hoUsztikus látásmód, az egységes gondolatkörbe tartozó fogalom a természettu- 
dományok és az orvostudomány fejlődése következtében elemeire bomlott, és így az 
egészség biológiai majd társadalmi faktorai kerültek a figyelem középpontjába. A kü- 
lönböző egészségfelfogások ebben az időszakban aszerint differenciálódtak, hogy mek- 
kora egymáshoz viszonyított súlyt adtak magyarázatukban a biológiai és a társadalmi 
tényezőknek. A mai modem egészségfelfogások közös sajátossága viszont az, hogy 
megfigyelhetők bennük a már bemutatott jellemzők, melyekre a szakirodalomban a bio- 
pszicho-szociális egészség megnevezés utal. Mindehhez szervesen kapcsolódik az az 
orvostudományban megfigyelhető gyökeres tartalmi fordulat, mely a kutatások irányát 
az egészség (és nem a betegség) forrásai felé fordította. (Antonovsky, 1979. 1987)5 

AZ EGÉSZSÉG AZ ÉRTÉKRENDSZEREK HÁLÓZATÁBAN 

Az egyes emberben szocializációja során számos érték alakul ki. A nemzetközi össze- 
hasonlító értékkutatásokból arról tájékozódhatunk, hogy a vizsgált nemzetek érték- 
rendjében mely értékek vagy mely értékcsoportok tekinthetők dominánsnak, melyek 
kisebb súlyúaknak. Az egyes értékek rangsorolása alapján kialakuló preferenciák 
mentalitásbeli, magatartásbeli sajátosságokat és különbségeket mutatnak egy adott 
társadalmon belül és társadalmak között is. E kutatások eredményeinek tükrében biz- 
ton állíthatjuk, hogy az egészség az alapértékek között található. (Losonczi, 1989, 
Varga, 2004) Ugyanakkor ennek ellentmondanak az egészséges életvitel hiányára is 
utaló megbetegedési és halálozási statisztikák. (Meleg, 1988) E látszólagos ellentmon- 
dás magyarázatát abban kereshetjük, hogy az értékek különféle módon és más-más 
értékek összekapcsolódásával kialakuló értékrendszerekbe ágyazódnak be. Az egyen- 
ként interiorizálódó értékek ereje és magatartásban is megnyilvánuló hatása attól függ, 
hogy az egyén domináns értékrendjében milyen más értékekkel együtt erősítik vagy 
gyengítik egymást. Az egészség esetében ez úgy értelmezhető, hogy bár rangsorbeli 
helye alapján előkelő helyet foglal el más értékekhez viszonyítva, ugyanakkor külön- 
böző értékrendszeri beágyazódása következtében az egyéni magatartásban megnyilvá- 
nuló hatása más és más lesz. Ezáltal válik életvezetésünk egészségessé vagy egészség- 


Ezt figyelhetjük meg a hindu, a kínai és a görög egészségfelfogásban. 

Az Ottawai charta (1986) előzménye a kanadai egészségügyi és népjóléti miniszter 1970-es évek elején tett 
nyilatkozata, melyben a világon először nyilvánosan is elismerte egy kormányzat, hogy a gyógyászat és az 
egészségügyi rendszer csak kicsi és korlátozott szerepet játszik az állam polgárainak egészségi állapotában. Ezért a 
Chartában az egészségi állapot javításának új stratégiájaként az egészségfejlesztést jelölték meg, melyben az 
egészség minden meghatározó tényezőjét számba vették. Ez pedig szemléletében az Antonovsky által észlelt 
orvostudományi fordulathoz kapcsolódik. (Varga, 2004. 15.) 

teleimé, ugyanis az értékrendszerünkből adódó értékítéletek alapján hozzuk meg az 
életvitelünkre vonatkozó tudatos és/vagy nem tudatos döntéseket, választunk alterna- 
tívák között. Ezért egészségesen élni nem egyenlő azzal, hogy az egészséget mint érté- 
ket önmagában elfogadjuk. Az egészséges életvitel azon az (egészséget is magában 
foglaló) értékrendszeren alapul, mellyel a bennünket körülvevő szűkebb és tágabb 
világhoz viszonyulunk. 

Az egészségfogalom tartalmának társadalmi, kulturális és idökontextusba helyezé- 
sével „az egészség érték" kijelentést tehát különböző jelentéseket és viszonyulásokat 
hordozó alapigazságként kezelhetjük. Belátható ugyanis, hogy sem az egészségfogalom 
tartalmában, sem az egészség értékként megragadásában nem teremthető egységes je- 
lentést eredményező konszenzus. A mélyebb mechanizmusok feltárására irányuló tudo- 
mányos megközelítéssel azonban megengedhető, hogy „az egészség érték" alapigazsá- 
gát értékrendszerhez kapcsolódó viszonyként értelmezzük. {Kapitány és Kapitány, 1983) 

Mivel az értékképződési folyamatban a szocializációs csatornák kiemelt szerepet 
játszanak, érdemes újból átgondolnunk az egészségérték kiépítésében, formálásában 
meglévő lehetőségeiket és feladataikat. {Meleg, 1986) 

Hogy a család és az iskola - mint az egyén legfőbb szocializációs csatornái - 
egymást erősítsék az egészség értékének közvetítésében, ahhoz elengedhetetlen az a 
tudás, melynek segítségével az egészségnek az értékrendszerbe való beágyazottságáról 
alkothatunk képet. 

Kutatási eredmények segítik az eligazodást. A biológiai vagyonnal való sáfárko- 
dásról árulkodnak az iskolázottság és a szociokulturális háttér szerint elkülönülő meg- 
betegedési és halálozási adatok. Azokban a társadalmi csoportokban, ahol az átlagnál 
magasabb a születéskor várható élettartam, ahol a megbetegedések súlya és gyakori- 
sága átlag alatti, ott azt feltételezhetjük, hogy az egészségérték olyan más értékek közé 
ágyazódott be, melyekkel együtt egészséget támogató értékrendszer és életvezetési 
gyakorlat szerveződött. Azokban a társadalmi csoportokban viszont, ahol átlag alatti a 
születéskor várható élettartam és ezzel egyidejűleg átlag felettiek a megbetegedések, 
ott az önmagában esetleg értéknek vallott egészség támogató értékek hiányában (vagy 
az egészséggel ellentétes értékek között) nem volt képes az életvezetés során domi- 
nanciára szert tenni, hatása háttérbe szorult. Ezekben az esetekben beszélhetünk ve- 
szélyeztetett csoportokról, mégpedig nemcsak a felnövekvő, hanem a még meg sem 
született gyermekek vonatkozásában is. A család ugyanis mint elsődleges szocializá- 
ciós közeg kitüntetett szerepet tölt be az értékek kialakításában és rendszerré szerve- 
ződésében. Egészséges nemzedékeket nevelni, a biológiai vagyont magas szinten to- 
vábbörökíteni azok a családok képesek, melyek értékrendszerükkel mint mintával 
gyermekeik nevelésén keresztül segítik az egyes értékek megfelelő rendszerbe szerve- 
ződésének folyamatát. Ezért az intézményes egészségnevelés újragondolásakor nem 
elégséges csupán az egészség értékmivoltára koncentrálnunk, hanem meg kell keres- 
nünk azokat a támogató értékeket is, melyekkel együtt várható csak el az életmódban is 
tükröződő hatás. Kutatási eredmények szerint a mentálhigiénével, az interperszonális 
kapcsolatok minőségével, a problémamegoldással, a konfliktuskezelés flexibilitásával 
összefüggő értékrendszer az, mely az egészségérték beágyazódásával társadalmi cso- 
portonként elkülöníthető egészségmagatartásokat eredményez. Ezért válik kiemelke- 
dően fontossá a lelki egészségvédelemmel kapcsolatos értékrendszer megismerése és 
fejlesztése, ugyanis kedvező életmódváltoztatás csak akkor remélhető, ha az egészség- 

érték a fenti támogató értékrendszerbe egymást erősítő módon épül be. E támogató 
értékrendszer jelentőségének megfelelő kezelése, karban tartása és fejlesztésének elő- 
segítése az egészségügyi és a köznevelési intézményrendszer közös és felelősségteljes 
feladata. A mindenkori felnövekvő generációk egészségmagatartásának minősége az, 
amely egy hosszú távú egészségnevelési (prevenciós, egészségmegőrzési és -fejlesztési) 
stratégia alfája és ómegája. Az egészséghez való viszony így válhat mindennapi éle- 
tünkben választásainkat, döntéseinket, életvezetésünket befolyásoló értékviszonnyá. 

Az egészség értékviszonyként felfogása az 1960-as évektől megfigyelhető kuta- 
tásmetodikai szemléletváltásban is tükröződik. A társadalommal foglalkozó szakem- 
berek számára egyre nyilvánvalóbbá vált, hogy az egyes országok fejlettségének mé- 
résére és összehasonlítására nem elegendő csupán mennyiségeket kifejező mérőszá- 
mokat alkalmazni. Az anyagi javak birtoklását tartalmazó életszínvonal mellett ugya- 
nis figyelemre méltóak azok a különbségek, melyeket az életminőség fogalma fog 
össze. Ezek fejeződnek ki az emberi kapcsolatok-kapcsolatrendszerek minőségében, 
az élet értelméről, céljáról, hasznosságáról való meggyőződésekben, az önmegvalósí- 
tásba vetett hitekben. Az egészségszociológiai kutatások is megerősítik, hogy az egyes 
országok (és azokon belül a különböző társadalmi csoportok) egészségi állapotát min- 
dent összevetve sokkal inkább életminőségük megítélése, fizikai-szellemi aktivitásuk 
és testi-lelki kimerültség-érzésük gyakorisága határozza meg, mint a szokványos rizi- 
kófaktorok (pl. alkoholfogyasztás vagy dohányzás). {Tahin - Jeges - Lampek, 2000. 
322.) Ezen kutatások is egyértelműen bizonyítják, hogy a testi-lelki egészség az élet- 
minőséget meghatározó legfontosabb tényezők között található. (Allardt, 1997) 

Magyarországon a megbetegedési és a halálozási adatok az életminőséggel kap- 
csolatos problémákra utalnak. Témánk szempontjából különös figyelmet érdemelnek a 
pszichoszomatikus megbetegedések arányváltozásai. Az életminőség romlásához ve- 
zető korai jelenségek felismerésében és a beavatkozás kontrollálhatóságában kitünte- 
tett szerepe van a tanköteles korosztályokat befogadó iskolarendszemek. Ezért az 
egészségnevelésre nem tekinthetünk úgy, mint az iskola egyik megoldandó feladatára, 
hanem azt az iskola oktatási-nevelési rendszerét átfogó feladatként és koordináló 
szemléletmódként értelmezzük. 


AZ ISKOLAI EGÉSZSÉGNEVELÉS ÉS 
ÚJRAFOGALMAZÁSÁNAK SZÜKSÉGESSÉGE 

Az iskolai egészségnevelés nem új keletű feladata a ma iskolájának, mindig is az in- 
tézményes nevelés részét képezte. Bármely történeti kor intézményes oktatást-nevelést 
érintő szakirodalmába bepillantva jól látható, hogy az egészség mint érték a jövő ge- 
nerációjának vonatkozásában kiemelt figyelmet kapott. Ugyanakkor ebben az esetben 
sem hagyható figyelmen kívül, hogy az egyes korokban más-más tudattartalmak ösz- 
szegződtek az egészség fogalmában. A kezdeti organikus világképből adódó, a test és 
a lélek egységén alapuló, az ember és környezete közötti harmónia jelentőségét felis- 
merő holisztikus szemléletű egészségtartalomban az egymást követő történelmi ko- 
rokban hangsúlyeltolódások, majd változások következtek be. E folyamat során té- 
mánk szempontjából megkülönböztetett figyelmet érdemelnek a 19. és 20. század 
fordulóján történő társadalmi változások, melyek következtében az iskola a munka- 


szervezetek felépítésének, működésének és időstruktúrájának a hatására maga is társa- 
dalmi célokat megvalósító szervezetté formálódott. A tantárgyakra bontott tudástar- 
talmakkal együtt az egészség fogalmának korábbi tudattartalmai is darabokra szakad- 
tak, mozaikokra és részletekre estek szét. Mivel mindezen folyamatok időbeli eltoló- 
dásokkal ugyan, de az intézményes nevelés mentalitásbeli változásaihoz vezettek, 
könnyen belátható, hogy az iskolai egészségnevelés - mint azonos elnevezése egy 
ellátandó feladatnak - különböző korszakokban különböző tartalmakat hordozott. 
Éppen ezért pontosításra vár, hogy a ma iskolája milyen tartalmakkal tölti meg az 
egészség fogalmát és ezek kialakításához, formálásához, befolyásolásához milyen 
nevelési módszer- és eszköztárat társít. 

Az iskolai egészségnevelés tartalma más vonatkozásban is tisztázást kíván. Mivel 
az egészség több tudománynak is tárgyát képezi, a kompetenciahatárok nem egyértel- 
műek. Az iskolai egészségnevelés a jövő generációjának egészsége szempontjából 
értékelhető kutatási eredmények szintézisének és gyakorlattá transzformálódásának 
tekinthető, mely mintegy összefogja és ellensúlyozza az egészség tudományágak kö- 
zötti szétdaraboltságát (orvostudomány, demográfia, szociológia, antropológia stb.). 

Az eddig elmondottak alapján belátható, hogy az iskolai egészségnevelés nem 
tekinthető a korábbi egészséges életmódra nevelés folytatásának vagy új elnevezésé- 
nek sem, és teljes egészében egyik tantárgy tartalmába sem integrálható. Az iskolai 
egészségnevelés alapvető feladata, hogy a felnövekvő nemzedékeket intézményesen is 
készítse elő egészségmagatartásuk formálására, jövendő életminőségük alakítására, 
megőrzésére. E feladathoz olyan szemléletmóddal és módszerrel közeledhetünk, 
melynek alapvető jellemzője a szétesett és hiányos tartalmak újbóli összeillesztése és a 
szintézisre törekvés. 

Az egészségfogalom partkularizálódására és fragmentálódására, e folyamat máig 
ható következményeire több vonatkozásban is érdemes figyelmet szentelnünk. Az 
egészségfogalom tartalmában megfigyelhető teljesség szétesésének következtében az 
intézményes nevelés során a lelki tartalmak először elhalványultak, majd a későbbiek- 
ben teljes mértékben a privát szférába szorultak vissza. Másrészt az is nyomon követ- 
hető, hogy az egészségfogalom tartalmának szétesése az intézményes egészségnevelés 
kompetenciaszintjében is változást eredményezett. Az intézményes közvetítés során a 
fogalmi hangsúlyok különböző tantárgyak résztartalmaivá formálódtak, melyek egy- 
máshoz alig vagy sehogy sem kapcsolódtak. A tantárgyak általi közvetítés következ- 
tében (a nevelési-oktatási rendszer egésze helyett) a nevelési feladat ismeretátadássá 
kezdett transzformálódni.^ Ez a folyamat teremtette meg a precedenst arra, hogy isme- 
retátadás és nevelés közé egyenlőségjelet (is) lehet tenni. Végül az új diszciplína, az 
iskola-egészségügy azért érdemel figyelmet, mert tudományos és gyakorlati irányult- 
sága alapján alkalmas lehetett volna arra is, hogy a szakadozó szálakat, a felfeslett 
egészet összefogja. Ehelyett azonban olyan törésvonal kezdeteként értelmezhetjük, 
mely a köznevelést és az egészségügyet inkább elválasztotta, mintsem összekötötte 
volna.7 Az iskola-egészségügy nem tudott híddá válni a köznevelés és az egészségügy 
között az egészség résztartalmainak a koordinálásában, a lelki egészségtartalmak pe- 


6 Azt a hiedelmet pedig, hogy a résztartalmak majd a tanulók fejében és cselekedeteiben egymáshoz kapcsolódva 

életmódformálóvá válnak, a kutatások sorra megcáfolták. (McBroom, 1972) 

E törésvonal mélyülését még Németh László integráló és szintetizáló törekvése sem tudta megállítani. {Németh, 1988) 


dig kikerültek az intézményes közvetítésből. Az egészségfogalom tartalmának dara- 
bokra törése, az intézményes egészségnevelés kompetenciaszintjének megváltozása és 
az iskola-egészségügy dezintegráló folyamatai együttesen ahhoz vezettek, hogy a 20. 
század második felétől az iskolákban folyó egészséges életmódra nevelés hátterében már 
csupán a testi egészségre leszűkült egészségfogalmat találjuk.8 Az 1980-as évek köze- 
pén végzett kutatások nemcsak azt mutatták ki, hogy a valamikor volt egészség teljessé- 
ge szétesett, hanem az is dokumentálhatóvá vált, hogy a lelki egészséggel kapcsolatos 
tartalmak kikerültek az intézményes közvetítés köréből. {Meleg, 1991) (1. ábra) 

A köznsvslési az sgézzzégüg^i rsndzzsr ^g^üttműköáézs az sgézzzé^ogalom tartdma 

Az egészségfelfogásban megjelenő tudattartalmak történelmi koronkénti változása a magyar iskolarendszerben is 
nyomon követhető. Az ép testű és haiTnonikus lelkű, a görög kalokagathia eszményét idéző egészséges személyek 
nevelése tölti meg tartalommal a 16. századi protestáns nevelési gyakorlathoz kapcsolódó egészségnevelést. A 17. 
században Apáczai Csere János az egészséges ember közérzetét testi-lelki harmóniával, külső és belső jellemzők 
bemutatásával irja le. {Apáczai, 1959) Az iskolai tananyagba az I. Ratio Educationis-szal (1777) visszavonhatatlanul 
bekerülő egészséges életmódra nevelés a rousseau-i nevelési eszményhez, a harmonikus, teljességet megélő 
emberképhez kapcsolódik. Ugyan a testi nevelésről szól egy a 19. században megjelent írás, azonban szerzője már a 
bevezetőben világossá teszi egészségértelmezését: a test eszköz, melynek segítségével a lélek munkálkodik. {Kéri, 
2000) Széchenyi István is a testi-lelki értelemben egészséges, teljes ember kibontakozását tartja szem előtt. {Kéri, 
1999) Kiragadott példáink azt mutatják, hogy az egyre általánosabbá váló magyar iskoláztatás egészségfelfogásában 
lényegében megőrizte a görög embereszményt. A 19. század második felében bekövetkező változások (az 
iskolahálózat jelentős bővülése, a tankötelezettség bevezetésével az iskolák eltömegesedése, a pozitivista 
ttidományos gondolkodásmód) azonban nem kedveztek az egészségfogalom tartalmában addig megőrzött 
teljességnek. Az egészségnevelés ettől az időszaktól kezdve elsősorban a test nevelésével és a közegészségüggyel 
kapcsolatos problémává szűkült, az oktatásügy különböző szintjein lelki nevelésről már alig esett szó. A teljes élet, a 
komplex egészségfelfogás, az organikus világszemlélet helyett az egészségi állapot fenntartására vonatkozó 
szabályok kerültek a középpontba. A törvénycikkekre és tantárgyakra bontott teljesség következménye az lett, hogy 
az egészséges ember nevelése kikerült a nevelési-oktatási rendszer egészét érintő feladatok közül és szakórákon 
megtanítandó tananyaggá transzfonnálódott. 

Eddigi áttekintésünk az iskolai egészségneveléshez kapcsolódó fogalmak, folyama- 
tok és feladatok újrafogalmazásának a szükségességét indokolta. Az iskolai egészségne- 
velés ugyanis csak akkor tud megfelelni a vele szemben elvárt követelményeknek, ha a 
neveléstudomány által felkínált egészségfogalmat értelmezi és nevelési feladattá alakítja. 

Az egészségfogalom újrafogalmazásához induljunk ki abból, hogy az iskolában az 
egészségnek mely résztartalmai jelennek meg és ezek milyen problémákat hordoznak! 

A műszerekkel mérhető, általánosan elfogadott standardokkal jellemezhető fittség 
az egészség kézzelfogható, jól körülhatárolható tartalma. A rendelkezésünkre álló 
adatsorok kimerevített pillanatfelvételek az adott korosztály egészségi állapotáról. 
Ezek jelentőségét az adja, hogy az adatsorok segítségével a fejlesztés, a tudatos be- 
avatkozás pontosabban meghatározható. Az állapotmutató képek mögött ugyanis fo- 
lyamatok zajlanak, melyek az idő tengelyére helyezve javuló vagy romló trendként 
kötik össze a pillanatfelvételeket. E folyamatok nem öntörvényüek, különböző szinte- 
ken történő (társadalmi, szervezeti-iskolai, egyéni) beavatkozási stratégiákkal befo- 
lyásolhatók. Mivel bennünket az iskolába járó korosztályok érdekelnek, érdemes né- 
hány lényegi kérdésről említést tennünk. Iskolaorvosok, védőnők évtizedek óta jelzik, 
hogy növekszik azon iskoláskorú gyermekek aránya, akiknek jelenlegi testi elváltozá- 
sai megfelelő beavatkozás hiányában felnőttkorban már csak súlyos betegségként ke- 
zelhetők (pl. gerincproblémák, lúdtalp, tyúkmell stb.). E fizikai elváltozások keletke- 
zésének hátterében általában nem születési rendellenességek, hanem mozgáshiánnyal 
összefüggő életmódbeli tényezők és iskolai „ártalmak" állnak (pl. a gyermek súlyának 
egyötödét kitevő iskolatáska, mely hátitáskaként viselve is tartáskárosító). Az iskolai 
szintű beavatkozási stratégia tantárgya e vonatkozásban a testnevelés. 9 Az eredmé- 
nyesség kulcsát az iskola-egészségügy által feltárt jelenségek és a testnevelés órák 
adta lehetőségek egymásra vonatkoztatásában látjuk, azaz az iskola-egészségügy által 
regisztrált és az egész korosztályt veszélyeztető problémákra a testnevelési órák tema- 
tikájában és gyakorlatában megjelenő kompetens és adekvát válaszok megtalálásá- 
ban. A beavatkozás ebben az esetben a kezdődő elváltozásokat mutató tanulóknál az 
időbeni korrekciót szolgálná, míg a többieknél a megelőzést, a prevenciót. Az iskola- 
egészségügy adatrendszerének ismeretében alapos okkal feltételezhető, hogy a testne- 
velési órák tematikáinak újragondolása és felépítése a gyógytestneveléssel együtt kép- 
zelhető csak el. {Meleg, 1999)10 

A táplálkozással kapcsolatos kérdések mai konjunktúrája jól jelzi az egészségfo- 
galom e tartalmi elemének kiemelését és hangsúlyozását. (Olyannyira, hogy az „egész- 
séges táplálkozás", „testsúlykontroll", „reformkonyha" címszó alatt hirdetett termé- 
kekből keletkező haszon nyereséget termelő üzletágakat működtet.) A táplálkozástu- 
domány szakemberei közötti véleménykülönbségekben az állásfoglalás, a számtalan 
speciáhs részletkérdés ismerete és figyelembevétele nem az iskola feladata. Az viszont 


9 Az iskolai egészségnevelés vonatkozásában a testnevelés az egyetlen olyan tantárgy, ami még csak lehetőséget 
sem ad arra, hogy ismeretek megtaníttatásával történjék meg a felmerülő problémákra való válaszadás. 

10 Ha ugyanis már nem egyediek többé, hanem általánossá kezdenek válni a csontrendszerrel kapcsolatos 
deformitások, akkor a normál testnevelés óra feladata mind a korrekciós, mind a prevenciós feladatok ellátása. Ha 
az iskolatáska súlya évtizedek óta nem csökkenthető, akkor a későbbi tartási rendellenességeket megelőzendő a 
gerincoszlop és a vázizomzat kiemelt erősítése is folyamatos feladatot jelent. (Viola-Somhegyi, 2005. 118-132). A 
növekvő arányú allergiás tanulók számára sem az a legmegfelelőbb megoldás, hogy a testnevelés órák látogatása 
alól felmentést kapnak. A sor még folytatható. 



igen, hogy az iskola kompetenciájába tartozó és a szakemberek egyetértését is élvező 
kérdések mind az iskola gyakorlatában (pl. közétkeztetés, szakköri tevékenység), mind 
pedig a táplálkozás kérdéskörét különböző összefüggésekben érintő tantárgyak isme- 
retanyagában helyet kapjanak. A hangsúlyt e vonatkozásban az iskolában szerzett, a 
táplálkozással összefüggő gyakorlati tapasztalatok és ismeretek összhangjára helyez- 
zük, u Ilyen feltételek mellett várható csupán azoknak a késztetésnek a kialakulása (és 
kialakítása), melyek hatására a tanulók saját táplálkozási szokásaikra is odafigyelnek, 
önként kontrollálják és tudatosan változtatják azokat. 

Az egészségügyi szokásrendszer megléte is hozzátartozik az egészségfogalom 
tartalmához. Az alapvető egészségügyi szokások kialakítása intézményesen az óvodai 
évek alatt történik, azonban a szokások rendszerbe szerveződésében és automatizmus- 
sá válásában az iskolának közvetett módon ugyan, de lényeges szerepe van. Ez első- 
sorban a feltételek biztosítására és az ahhoz kapcsolódó szabályok betartatására vonat- 
kozik. E tekintetben megfontolandó annak a kérdésnek az újragondolása, hogy az is- 
kola a megfelelő feltételek biztosításán túl milyen módon tud hozzájárulni az alapvető 
szokások (pl. kézmosás) óvodában megkezdett kialakításának alkalmakhoz (pl. étke- 
zés) kötődő begyakoro Itatásához, magasabb szintűvé fejlesztéséhez, megszilárdításá- 
hoz.i2 E vonatkozásban kiaknázatlanok még azok a lehetőségek, melyek a tanulók 
közötti interperszonáUs kapcsolatok, a társas erőterek dinamikájának célirányos fel- 
használásában rejlenek. (Gondolunk itt pl. a referenciaszemélyek, referenciacsoportok 
megtalálására és ezek segítségével az utánzásra, mintakövetésre indító kortárscsoport- 
hatások kiaknázására.) Ezen indirekt befolyásolások megtervezése és kivitelezése is 
nevelési, pedagógiai feladat. 

Az egészségfogalom eddig említett résztartalmainak közös sajátossága, hogy kü- 
lön-külön mindegyik hozzájárul az életmód formálásához, azonban önmagában egyik 
sem felel annak alakulásáért. Viszont ha együttesen szemléljük e résztartalmakat, ak- 
kor differenciáltabban közelíthetjük meg az életvitelben betöltött szerepüket. 

Képzeljünk el egy skálát, melynek értelmezési tartománya az életmód! Ha erre a 


Számtalanszor elhangzik, hogy az iskolai étkeztetés azért egyhangú és egészségtelen, mert az egészséges 
étkeztetés túl sokba kerül. Magam hallottam már évekkel ezelőtt egy rádióműsorban a dietetikus szakember 
nyilatkozatát, aki e probléma kapcsán értetlenségének adott hangot. Kidolgozott egészséges étrendajánlataik 
vannak, melyek az iskolai közétkeztetési pénzügyi nonnákhoz igazodnak. Az iskolák azonban nem fordulnak 
hozzájuk. Úgy tűnik, ebben az esetben is érvényes a különböző kommunikációs csatornákon való közlekedés. 
Természetesen az iskolai közétkeztetés ennél jóval bonyolultabb kérdéskör, mivel az iskolák általában 
gyermekélelmeztetési vállalkozásokkal szerződnek. Ha azonban a vállalkozók közötti választás lehetősége adott, 
akkor az iskola az egészséges táplálkozás iránti igényeit is érvényesítheti. {Domonkos - Mramurácz, 2005. 52-66) 

Az alapvető higiénés szokások intézményes kialakításáról (meghatározott alkalmakhoz kötődő kézmosás, 
evőeszköz-használat, szájhigiéne stb.) az óvoda gondoskodik. Ezen szokások automatizmussá válása azonban 
akkor valószínűsíthető, ha az iskolában is megvannak a feltételek pl. a kulturált étkezéshez és a mellékhelyiség 
használatához. Az egészségügyi szokásrendszer azonban nem csupán elemek sokaságát és egymásmellettiségét 
jelenti. Az iskolás évek alatt történik meg ezen elemek rendszerbe szerveződése. Ekkor formálódik a tanulókban 
tudattalanul az a beállítódás, mely a feladatok - iskolai és iskolán kívüli - sokaságának és a hozzájuk kapcsolható 
időmennyiségnek az összeegyeztethetőségén alapul. Ekkor épül ki a prioritások hierarchikus rendszere, mely a 
majdani életmódot, életvitelt és életminőséget fogja jellemezni. Ezért az egészségügyi szokásrendszer magasabb 
szintűvé tételének lényeges kérdése, hogy az iskola e bonyolult egyensúlyteremtési folyamatban tudatosan, 
egészségnevelési tevékenysége kapcsán milyen feladatot tart magáénak. Például el kívánja-e juttatni tanulóit 
annak a belátásához, hogy mindennapi életük nem külső körülmények által alakul, hanem saját maguk által 
alakítható, megtervezhető, melyben felelősségük van. Más szavakkal kifejezve: szerepet vállal-e az iskola a belső 
kontroll kiépítésének folyamatában. Segítséget ad-e tanulóinak abban, hogy az időbeosztáshoz, a napirend szerint 
éléshez, a munka és a pihenés egyénre szabott mértékének kialakításához szükséges készségek fejlesztéséhez 
eszközrendszert bocsát tanulói rendelkezésére. 



skálára vetítjük rá a tanulók életvitelére jellemző sajátosságokat, akkor a fizikai akti- 
vitásban, a táplálkozásban és az egészségügyi szokásrendszerben egyaránt fellelhető 
hiányosságok nagy valószínűséggel az egészségtelen, míg a fittség, az egészséges 
táplálkozás és a kívánatos egészségügyi szokásrendszer együttes megléte az egészsé- 
ges életmódra engednek következtetni. Az egészségfogalom e résztartalmai közötti 
konzisztencia (megfelelés) tehát hiányosságok esetében világosan kijelöh az iskolai 
feladatokat: a hiátusok tartalommal megtöltése (ismeretadás és -bővítés) és ezek inte- 
riorizálása (a tevékenységrendszer részévé tétel). Az egészségfogalom ezen résztartal- 
mai közötti inkonzisztencia a kifejezetten egészségtelen és a kifejezetten egészséges 
életmód közötti tartományban számtalan variánst eredményez. A fizikai aktivitás ma- 
gas szintjéhez táplálkozás- és szokásrendszerbeh hiányosságok társulhatnak, vagy más 
esetben az egészséges táplálkozás mozgáshiánnyal és rendszertelen időbeosztással 
párosulhat (és így tovább). 

A résztartalmak együttes szemlélete, a köztük lévő különböző szintű konziszten- 
ciák és/vagy inkonzisztenciák az iskolai egészségnevelés vonatkozásában kettős üze- 
netet hordoznak. Egyrészt az egyes területeken meglévő tartalmak számbavétele után a 
hiányosságok pótlására figyelmeztetnek, másrészt pedig arra, hogy mindhárom részte- 
rület együttes fejlesztésének eredményeképpen létrejövő konzisztenciával valószínű- 
síthető csupán a majdani egészséges életvitel. Bármely részterületnek a többivel 
szembeni túlhangsúlyozása inkonzisztenciát eredményez, melynek a következménye 
az is lehet, hogy a pozitív és a negatív hatások kioltják egymást és így az életvitelt 
nem módosítják. 

Az egészségfogalom részeként az alkohol, a drog, a dohányzás és általában az 
élvezeti szerek kérdésköre egjre hangsúlyosabb szerepet kap az iskolában. Ezen tar- 
talom azonban egészen más módon viszonyul az egészségességhez, mint az előző 
három. Míg azokban az egészségességhez a fittségben, a táplálkozásban, az egészség- 
ügyi szokásrendszerben együttesen meglévő pozitív tartalmak járultak hozzá, addig 
ebben az esetben az élvezeti szereknek, azaz a tartalmi elemeknek a hiánya kapcsoló- 
dik az egészségességhez. Ebből viszont az következik, hogy egy virtuális egyensúlyi 
helyzettől való elmozduláskor (pl. az egészségességet még nem veszélyeztető élvezeti 
szerekkel élés: kulturált alkoholfogyasztás, alkalmi dohányzás) a tartalmi elemekkel 
való élés szűkülése (egészen az absztinenciáig) valószínűsíthetően az egészségesség- 
gel, míg bővülése (pl. rendszeres alkoholfogyasztás, dohányzás, droghasználat - füg- 
getlenül annak mértékétől) egészségkárosodással jár együtt. Minél kevésbé jellemez- 
hetők ugyanis a tanulók dohányzással, alkohol- és drogfogyasztással, annál inkább 
egészségesnek minősül az életmódjuk és fordítva: minél gyakrabban élnek ezen élve- 
zeti szerekkel, annál inkább tartjuk egészségtelennek életmódjukat. Az egészségfoga- 
lom e résztartalma esetében tehát az előző résztartalmaktól eltérő, azokhoz képest 
ellentétes irányú változások vezetnek az egészséges vagy egészségtelen életmódhoz. 
Az iskolai egészségnevelésnek ezt az ellentmondást is kezelnie kell, mégpedig a peda- 
gógiailag is kompetens válasz megtalálásával. Az ismeretek közvetítésére berendez- 
kedett iskolában a tanulókat ugyanis meg lehet tanítani az élvezeti szerekre mint ve- 
szélyforrásokra, meg lehet ismertetni velük azok káros következményeit és gyakorol- 
hatják visszautasításukat is. így azonban minél több ismeretre tesznek szert, annál 
inkább az egészségtelen életmódról való tudásuk gyarapszik. (Gondoljuk el, ha a fitt- 
ség, táplálkozás, szokásrendszer kapcsán csupán a mozgáshiányról, az egészségtelen 

ételekről és az egészségügyi szokások hiányáról tanulnának a tanulók, azaz arról, ho- 
gyan lehet egészségtelenül élni.) Az ismeretek gyarapításának természetesen e terüle- 
ten is van funkciója. Intézményes segítséget azonban azok a tevékenységek jelenthet- 
nek, melyeknek felkínálása a tanulók számára vonzó alternatíva az élvezeti szerektől 
várt élményekkel szemben. A „mi vonzza egyre nagyobb arányban és mind fiatalabb 
életkorban a tanulókat az élvezeti szerekhez" kérdése ezért úgy fogalmazható át, hogy 
„milyen alternatívákat tud kínálni az iskola ahhoz, hogy ne az élvezeti szerek közös 
fogyasztása hozzon létre több szálon is egymáshoz kapcsolódó kortárscsoportokat". 
Kutatási eredmények segítenek a második kérdés megválaszolásában. A csoporthoz 
tartozás és az abban való megmérettetés, a társas közeg, a szorongások, félelmek ki- 
egyenlítésének szükséglete életkori sajátosság (mégpedig azon életkoré, amikor az 
élvezeti szerek felé fordulás történik!). Ha ezen igények kielégítéséhez nem kapcso- 
lódnak intézményesen felkínált alternatívák, akkor a már dohányzó, alkoholizáló, 
drogfogyasztó csoportok vonzó hatása könnyebben érvényesül. {Meleg, 1998; Nem- 
zetközi riport, 2000) Mivel a csoportba tartozás előfeltétele a csoportnormák elsajátí- 
tása, sok esetben éppen a csoportba tartozás vágyának erőssége kényszeríti ki a do- 
hányzásra való rászokást, az alkohol, a kábítószer kipróbálását, fogyasztását, Ezért 
alapos átgondolást igényel, hogy az élvezeti szerek káros következményeinek megis- 
mertetésére irányuló iskolai gyakorlatot milyen más jellegű, az életkori igényekhez 
kapcsolódó vonzó tevékenységek kínálatával lehet kiegészíteni és újjáépíteni. 14 E 
feladat megoldása két vonatkozásban is előremutató. Egyrészt a csoporthoz tartozás 
szükségletéhez az iskola teremt alternatívákat, melynek eredményeképpen 
ellenpontozható a tanulóknál a kény szerfogyasztáshoz vezető hiányérzet és/vagy e 
szerek bármelyikének hamis ígéretein alapuló várakozás, élménykeresés. Másrészt - 
és ez talán az előzőnél is jobban tágítja a horizontot - az iskola által közvetített összes 
egészségtartalom és az egészséges életmód jellemzői képzeletbeli skálánkon ugyana- 
zon irányú mozgások következtében kerülnek az egészséges vagy egészségtelen tarto- 
mányba. Ennek következtében az iskolai egészségnevelés során egymást erősíthetik az 
eddig bemutatott egészségtartalmak, az ellentétes irányú mozgások egymást gyengítő 
vagy éppen kioltó hatásával kevésbé kell számolnunk. 

Az eddig bemutatott egészségtartalmak nem újdonságukkal, hanem más megvilá- 
gításba helyezésükkel és az ahhoz kapcsolódó egészségnevelési felfogással járulnak 
hozzá az iskolai egészségtartalom megkonstruálásához. Nem ejtettünk azonban még 
szót az intézményes közvetítésből kikerülő lelki egészségtartalomról. Mielőtt azonban 
erről szólnánk, célszerűnek tartunk néhány módszertani megjegyzést. 

Az eddigi gondolatmenet az elemzés kedvéért választotta szét és vizsgálta meg 
egyenként az egészségfogalom résztartalmait. Ezzel azonban az a látszat kelthető, 
mintha egy puzzle-játék keretei között mechanikus egymás mellé helyezéssel össze- 


lő Andorka Rudolf az elidegenedés és az anómia fogalmainak együttes kezelésével a deviáns viselkedések általános 
értelmezési keretét alkotta meg. (Andorka, 1994) Elekes Zsuzsa, Paksi Borbála és Oprics Judit empirikus 
vizsgálatai középiskolások körében mutattak rá ezekre a .normakövető" magatartásokra és a csoportvonzásra. 
{Elekes - Paksi, 1994, Oprics - Paksi, 1998) 

l"* Nem kívánunk e tevékenységekre „receptkönyvet" adni. Kiemeljük azonban a közös élményeket megalapozó, majd 
továbbépítő kirándulásokban, a hasonló érdeklődésű tanulók számára iskolán belül és azon kívül is együttműködési 
mintákat nyújtó szakkörökben, a csoportépítésre és a csoportok közötti versengések megtanulására egyaránt alkalmas 
sporttevékenységekben rejlő lehetőségeket. 

rakhatóvá válhatna az egész. (Tehát ha eddig kimaradtak a lelki tartalmak, akkor csu- 
pán vissza kell illesztenünk.) Hogy az egészség többdimenziós fogalom, több évtizede 
tudjuk. A kutatások azt is kimutatták, hogy az egészségfogalom eddig bemutatott di- 
menziói lényegében függetlenek egymástól, a kapcsolat közöttük az egymásmelletti- 
ség, nem pedig a kölcsönös kapcsolódás. Erre utaltunk a korábbiakban az egészségfo- 
galom résztartalmai közötti inkonzisztencia és az egészséges életmód közötti összefüg- 
gés kapcsán. A mindennapi életben mindez úgy jelenik meg, hogy pl. az egészségtelen 
táplálkozási struktúra egészségesre történő megváltoztatása önmagában nem alkalmas 
arra, hogy a mozgás és az élvezeti szerek vonatkozásában is átstrukturálódási folya- 
matot indítson el. Az egészséges táplálkozásra való áttérés nem vonja maga után au- 
tomatikusan sem a mozgásszegény életmód átalakításának az igényét, sem a dohány- 
zási, alkoholfogyasztási szokások megváltoztatásának a szükségességét. Ugyanígy a 
dohányzásról, alkoholról való leszokás önmagában nem garantálja a többi területen is 
az egészségesség irányába való elmozdulást, ugyanis kapcsolódási pontok hiányában a 
transzferhatás nem érvényesül. Ha ezeket a tanulságokat az iskolai egészségnevelő 
munkában fel kívánjuk használni, akkor nyilvánvaló, hogy az egyes résztartalmakhoz 
kapcsolódó területeken az iskolai egészségnevelés lehet sikeres vagy sikertelen (pl. le 
lehet szoktatni a tanulókat a dohányzásról vagy nem, alkoholfogyasztásukat befolyá- 
solni lehet vagy nem), azonban ezt nem tekinthetjük komplex egészségnevelésnek. Ez 
a fajta egészségnevelés a résztartalmak egymáshoz való kapcsolódásának hiányában 
ugyanis nem érintheti meg a teljes személyiséget, és ezért nem válhat az egészséges 
életmód előrejelzőjévé sem. 


2. ábra 

As egézzzégfogaiom dimenziói 



202 


Az eddig bemutatott résztartalmaktól lényegileg különbözik az egészségfogalom 
lelki tartalmakat összefogó dimenziója, mely kutatásaink szerint az egészségfogalom 
valamennyi résztartalmához több szálon kapcsolódik. (2. ábra) 

Az ábra azt mutatja, hogy más szinten ugyan, de végül is összekapcsolódhatnak 
az egyébként egymástól független pályákon futó résztartalmak, azonban ehhez a lelki 
egészségtartalmakon keresztüli közvetítés szükséges. A kutatásokból leszűrhető tanul- 
ságok mindennapi életünk olyan értelmezését engedik meg, hogy a lelki egészség ked- 
vező folyamatai valamennyi dimenzió esetében az egészségesség irányába mutató 
törekvéseket hívnak elő, míg a lelki egészség megbomlása a többi dimenzióban is az 
egészség szempontjából kedvezőtlen tüneteket vagy tünetegyütteseket eredményez. 15 

A lelki egészség integráló, a teljes személyiséget és életvitelét befolyásoló szerepe 
az iskolai egészségnevelés újrafogalmazásához visz közelebb bennünket. Ezért az 
eddig külön-külön tárgyalt kérdésköröket is integráljuk a lelki egészség tartalmának a 
felfejtéséhez.16 Módszertanilag ez már más megközelítést igényel, analízis helyett 
szintetizálást kíván. 

A lelki egészség tartalma rendkívül sokrétű. Tudor ( 1 996) leírásában a következő 
tartalmi elemek jelennek meg: megküzdési képesség, a feszültségek és a stressz uralá- 
sának képessége, megfelelő énkép és önazonossági érzés, önértékelés, önfejlesztés és 
a fejlődés képessége, autonómia, változási képesség, a társas támogatások igénybevé- 
telének képessége. Doku (1997) lelki egészség -modelljében a társas viszonyoknak és 
az ezekkel kapcsolatos egyéni képességeknek ad nagyobb hangsúlyt, melyekből té- 
mánk vonatkozásában külön is kiemelendőnek tartjuk a tapasztalatból tanulás képes- 
ségét.i7 A felsorolt jellemzők alapján azt mondhatjuk, hogy a lelki egészség tartalmát 
több más mellett harmónia, kiegyensúlyozottság, megbirkózási készségek, önmegva- 
lósítás, közösségi védőháló, társas folyamatok erőterében való egyéni és kölcsönös 
felelősség alkotja. Ahogy az előzőekben már bemutattuk, meglétének vagy hiányának 
az egész személyiséget érintő következményei vannak. Ezért amikor az iskola e tarta- 
lom közvetítésében szerepet kíván vállalni, több vonatkozásban is alapvető szemlélet- 
váltásra van szükség. 

A lelki egészség definícióiban megjelelő tartalmak nem kínálnak olyan objektív 
adatokkal kicövekelt viszonyítási pontokat, mint az egészségfogalom eddig tárgyalt 
résztartalmai. Kellő magabiztossággal nyilatkozhatunk arról, hogy az optimális test- 
súlyhoz képest mi minősül soknak vagy kevésnek. Még arról is vannak elképzelése- 
ink, hogy mennyi mozgás tekinthető optimálisnak bizonyos életkorban, és ezért egy 


15 Például ha azt tapasztaljuk, hogy egy gyereknek felborult a korábban jól működő napirendje, ebből adódóan 
iskolai teljesítménye romlani kezd, túl keveset vagy túl sokat eszik, elkezd dohányozni vagy alkoholt fogyasztani, 
akkor három különböző problémát észlelünk. Azonban ha tudjxik, hogy mindezek az érzelmi biztonság sérülésével 
vannak kapcsolatban, akkor e biztonságérzet újbóli megtalálásában nyújtott segítség a korábbi kedvezőtlen tünetek 
visszaszorulását, esetleg megszűnését eredményezheti. 

16 A lelki egészségben kifejeződő egyensúlyi állapot belső szerkezetének megértését Antonovsky koherenciaérzet- 
definíciója segíti. Eszerint a koherenciaérzet olyan globális orientáció, melyben az „átláthatóság, érthetőség" és a 
„van értelme, érdemes megtenni" érzése mint személyiségdiszpozíciók képesek a „megvalósíthatóság" érzetét az 
objektív körülményektől függetlenül is befolyásolni. {Varga, 2005b. 18-19). Az iskola szereplői esetében ez úgy is 
értelmezhető, hogy az átláthatóság és a személyes elköteleződés érzésének a kiváltása megfelelően alkalmazott 
pedagógiai eszköztárral képes lehet olyan belső erőforrások mozgósítására, melyek segítségével az adott állapot 
kezelhetőségének az esélyei megnőnek. 

17 Mindkét kutatóra Buda Béla hivatkozik. {Buda, 2003a. 2 1 -22.) 

tapasztalati bázisra épülő közmegállapodás alapján minősítjük a környezetünkben 
lévőket túl aktívnak vagy túl passzívnak. A lelki egészség vonatkozásában azonban 
még hallgatólagos közmegegyezés sem létezik. Nem tudjuk, hol van és mindenkire 
érvényes-e egy határ, melyet különböző irányba átlépve a lelki egészség birodalmában 
járunk vagy éppen kiléptünk belőle. Azt sem tudjuk, hogy pontosan milyen tényezők 
együttes megléte esetén tarthatjuk magunkat lelkileg egészségesnek, és mely tényezők 
együttes hiányakor beszélhetünk annak elvesztéséről. 

Maga a probléma és a lelki egészségnek az előző dimenziók mindegyikéhez való 
többszálú kapcsolódása a nyelvi kifejezés által közvetített tartalmakon keresztül is 
érzékelhető. A teljesség igénye nélkül néhány példával illusztráljuk az elmondottakat. 
A testi erő mérhető paraméterekhez viszonyítható. Azonban mihez képest határozhat- 
juk meg a lelki erő nagyságát, melynek szerepe kétségtelen harmóniára, kiegyensúlyo- 
zottságra törekvésünkben, lelki egészségünkben. Az egészséges táplálkozás jegyében 
az étrendek sokrétű kínálatával találkozhatunk és egy közmegegyezésen alapuló mér- 
ték birtokában beszélhetünk túl sok vagy túl kevés egészséges táplálékról. De melyek 
és hányfajták azok a „receptek", melyek a lélek táplálásának egészségességét és mér- 
tékét legalább az előzőekhez hasonló módon garantálják? Tudjuk, hogy a személyi és 
a tárgyi környezet erősítheti, de ki is égetheti a lelket, és az emberi szervezetet külön- 
böző mértékben károsító élvezeti szereket is jól ismerjük. De mit tudunk mondani a 
médiumokon keresztül bennünket elárasztó információkról, fogyasztásra felhívó rek- 
lámokról, életvezetési tévutakról, azaz azokról az élvezeti szerként funkcionáló hatá- 
sokról és mértékükről, melyek a lelket rombolják? Az élvezeti szerek fogyasztása 
helyett is kínálhatunk más tevékenységeket. De hol vannak a léleképítés olyan erős 
alternatívái, melyek ellensúlyozni képesek a lelki függőségre csábító ajánlattömeget? 
A fizikai fájdalmak erősségének különbözőségeiről is közel hasonló mértékben gon- 
dolkodunk (pl. a küszöbbe botlás, a csonttörés és a vesegörcs okozta fájdalmak nagy- 
ság szerinti sorrendbe állítása egy képzeletbeli „fájdalomerősség-skálán" nem ütközik 
különösebb nehézségbe, függetlenül attól, hogy valaha is átélte-e az illető bármelyi- 
ket). Ugyanakkor nem létezik közmegegyezés arról, hogy a lelki egyensúly fenntartása 
mekkora erejű és milyen időtartamú fájdalmakat visel még el. A különféle testi fáj- 
dalmak gyógyszerekkel csillapíthatók, de a lelki fájdalmakra, a lelket mérgező érzel- 
mekre (pl. bizalmatlanság, ellenségesség) kínálható-e olyan orvosság, amely meg 
tudja akadályozni az élvezeti szerek által kínált „fájdalomcsillapítást" és az 
önsorsrontó viselkedésekbe menekülést? Arra a következtetésre juthatunk tehát, hogy 
a lelki egészség meglétével vagy hiányával kapcsolatos vélekedések, hiedelmek (ön- 
minősítés és/vagy egymás minősítése) különböző, standardizált határokkal nem ren- 
delkező viszonyítási rendszerekben történnek (természetesen a patológiás esetek ki- 
vételével). Úgy gondoljuk, hogy az elmondottak alapján indokolt, hogy az iskola tisz- 
tázza saját kompetenciáját és ebből adódó feladatait a lelki egészség vonatkozásában. 

A szemléletváltás szükségességét az iskola tantárgyi rendszere is indokolja. Az 
egymástól különálló egészségtartalmak nagyobbik részének különböző vonatkozások- 
ban ugyan, de meg lehet találni a tantárgyi megfelelőit. A fizikai aktivitás a testneve- 
lés órák gyakorlatában, a táplálkozás, az egészségügyi szokások, az élvezeti szerekkel 
kapcsolatos problémák pedig különböző tantárgyak túlnyomórészt ismeret- és kevéssé 
gyakorlati anyagában kapnak helyet. Ez persze azt is jelenti egyben, hogy az egés- 
zségnevelési kérdések tantárgyakban megjelenő ismeretanyagként szaktanári és osz- 

tályfőnöki felelősséggel „kipipálhatok". A lelki egészség tartalma azonban nem engedi 
meg a tantárgyiasítást. Ha tehát az iskola a testi-lelki tartalmakat együttesen tartalma- 
zó egészségnevelést kíván folytatni, akkor járható útként az egész iskolát átfogó neve- 
lési rendszerbe való integrálás kínálkozik. 

Az egészségfogalom tartalmi egységének újbóli megteremtése és az iskola neve- 
lési rendszerébe integrálása felkínálja a szemléletváltást. Azonban hogy az iskolában 
az egészség nevelése végül is hogyan fog történni, az nemcsak a szemléletmódon és a 
hozzá kapcsolódó eszközrendszer megtalálásán és alkalmazásán múlik. Mindehhez 
szorosan hozzátartozik az egészségtartalmak integrálásában és a teljes személyiség- 
formálásban kulcsszerepet játszó lelki egészség pedagógiai tartalmának a kidolgozása 
és nevelési rendszerré szervezése. Ehhez viszont támpontok kellenek. 

Az iskola-egészségügy adataiból, a serdülőkkel kapcsolatos kutatásokból megbíz- 
ható tudással rendelkezünk a korosztály lelki egészségéről, a problémákról, előfordu- 
lásuk gyakoriságáról, a különböző szempontokból veszélyeztetett csoportokról (társa- 
dalmi helyzet, életkor, nem). Ezen információk különböző módon strukturálhatók, az 
adott iskolában tapasztalt leginkább jellemző problémák mentén nemcsak rendszerbe 
szervezhetők, hanem hosszú távon a napi aktualitást igénylő egészséggel kapcsolatos 
kérdéseknek is megvan a helye bennük. 

A lelki egészség vonatkozásában a felnövekvő korosztályokat az iskolás évek 
alatt érő, alakuló identitásukat befolyásoló tudatos és nem tudatos hatásokat sem 
hagyhatjuk figyelmen kívül. Mivel a kutatások által feltárt problematikus jelenségek 
többnyire az iskolai teljesítményhez kapcsolódnak, ezért az egészségmagatartás for- 
málásának megtervezésekor is célszerű ezekre irányítanunk a figyelmünket. 

Az iskolai intellektuális követelményeknek való megfelelés mindenekelőtt teljesít- 
ményt vár el a tanulóktól.is A követelmények és a teljesítmények közötti távolságnak 
általában motivációs ereje van, azonban az iskoláskorúakkal végzett vizsgálatok szerint 
növekszik a teljesítménykényszerrel ]QllQme7hQiö'k aránya. A perfekcionizmusnak hosz- 
szú távú következménye viszont az, hogy személyiségjellemzővé válva a lelki egészsé- 
get fertőzi, melyre a test „szervbeszéddel" (elváltozásokkal, betegségekkel) válaszol. 
Átgondolandó egészségnevelési rendszerképző feladat ezért az iskola részéről a köve- 
telmények és a teljesítmények közötti optimális távolságnak a megtalálása, mely a 
tanulók motivációs bázisának a fejlesztésére irányul.i' 

A teljesítménykényszerhez kapcsolódnak azok a zavarok is, melyeket a tanulók 
önismeretével, önbizalmával, önértékelésével kapcsolatos kutatások és gyakorlati ta- 
pasztalatok jeleznek. Az önbizalom hiánya és az alulértékelés, valamint a megalapo- 
zatlan önbizalom és a felülértékelés is a lelki egyensúly kibillenésének tünetei közé 
tartozik. Mivel az egyensúly helyreállításának a legkisebb ellenállást jelentő útját a 
pótcselekvések (pl. élvezeti szerek fogyasztása, táplálkozási túlkapások - nassolás) 


18 Snyder, C. R. kísérletére hivatkozik Goleman, amikor azt írja, liogy a remény foka megbízhatóbban jelzi előre a 
tanulók félévi jegyeit, mint az IQ-tcszt. (Goleman, 1997. 134.) Ebben az értelemben „a remény foka" a 
követelmények és a teljesítmények közötti időtávlat kifejeződése. 

1' Egy országos reprezentatív vizsgálat szerint a 12-16 éves iskolások közel egyharmada túlzónak ítéli mind a szülei, 
mind a tanárai elvárását tanulmányait illetően. Ugyanezen iskolások egynegyedét nyomasztják az iskolai 
feladatok, alvási nehézségeik vannak, egyharmaduk gyakran panaszkodik fejfájásra, lehangoltságra, 
ingerlékenységre, feszültségre, közel felük pedig idegesnek vallja magát. (Iskolás gyermekek egészségmagatartása 
1986-1993. 42.,62.,92.) 

kínálják, ezért a nevelési konzekvenciát a mérték köré szervezett egészségnevelés 
jelentheti, mely egyben a koherenciaérzet kialakításához is hozzájárul.20 

Az eddig bemutatott, a lelki egészséget veszélyeztető figyelmeztető jelek ellen- 
súlyozására épülő nevelési stratégiák bármelyike alkalmas arra, hogy egy komplex 
egészségnevelés iskolai rendezőelve legyen. Ennek kidolgozásával és alkalmazásával 
olyan szintézis teremthető, melynek eredményeképpen a külső kontrollra szocializált 
korosztályoknak esélye lehet arra, hogy belső kontrolijuk kialakításához az intézmé- 
nyes egészségnevelés jelentősen hozzájáruljon.21 

Az eddigiek során egy tartalmában egységes nevelési folyamatot vázoltunk fel, 
melynek legfőbb célját abban láttuk, hogy a kötelező iskoláztatásban résztvevő kor- 
osztályok saját jövendő egészségükért érzett felelős egészségmagatartásuk alakításá- 
hoz hatékony intézményes segítséget is kapjanak. Miután értelmeztük az iskolai egés- 
zségnevelést és rendszerbe szervezéséhez támpontokat nyújtottunk, e nevelési folya- 
mat megtervezőiről és irányítóiról, a pedagógusokról is szólnunk kell. Szándékosan 
nem valamilyen szakos tanárokról beszélünk, ugyanis álláspontunk szerint - tudatosan 
vagy tudattalanul, közvetlen vagy közvetett módon - valamennyi pedagógus nevel 
egészségre is és annak az ellenkezőjére is. A pedagógus személyisége és az általa köz- 
vetített pozitív vagy negatív minta ebben a vonatkozásban is megkerülhetetlen. A to- 
vábbi vizsgálódás ezért nem arra irányul, hogy a pedagógusok hajlandóak-e, képesek- 
e e szemléletváltást és a korábbiaktól eltérő gyakorlatot igénylő feladatban közremű- 
ködni. Erre választ fogunk találni az iskolák pedagógiai programjaiban. A kérdés sok- 
kal inkább az, hogy a pedagógusok hogyan értelmezik saját szerepüket az egészségne- 
velés folyamatában, egy feladat végrehajtójaként vagy együttműködőjeként definiál- 
ják-e önmagukat. (Burden, 1981; Chandler, 1981; Cochran-Smith és Lyde, 1993; 
Combs, 1982; Dworkin, 1987; Friese, Prokop és Sarros, 1988)22 Lényeges a szerep- 
vállalás, ugyanis ez alapozza meg az önreflexiót. Ismeri-e a pedagógus önmagát, mit 
tud saját testi-lelki egészségéről, milyen tényezőknek tulajdonít jelentőséget saját 
életminősége alakításában, hogyan éli meg konfliktusokkal teh mindennapjait, mit 
tesz, ha megoldhatatlannak látszó problémákkal találkozik, hogyan éli meg interper- 
szonális kapcsolatait, segítőkésznek vagy inkább ellenségesnek érzékeli környezetét. 
A pedagógusok saját magukra vonatkoztatott kérdéseit és az azokra történő válasz- 
adást kulcsfontosságúnak tekintjük, ugyanis a tanulók belső kontrolljának kialakítását, 
megerősítését célul kitűző egészségnevelés hatékonysága a tét. Ha ugyanis a pedagó- 


20 A koherenciaérzetnek az egészségességben betöltött szerepét elemzi Varga Károly. (Varga, 2004, 2005a, 2005b) 
Serdülőkkel folytatott reprezentatív magyarországi kutatás szerint a kevés önbizalommal rendelkező iskolások 
közel felének életérzése a boldogtalanság. (Iskolás gyermekek egészségmagatartása 1986-1993. 80.) 

21 Rotter, J. B. klinikai gyakorlatában különbséget talált az emberek között a kontroll helye szempontjából. Belső 
kontroUúaknak nevezte el azokat, akik cselekedeteiket eredményesnek ininösítik, és úgy érzik, hogy sorstik 
irányítása saját erőfeszítéseiktől függ. Külső kontroUúaknak azokat tekintette, akik a külső körülmények 
determinációját érezték döntőnek saját sorsuk alakulásában. (Rotter, 1966) Wallace, P. szerint az erős belső 
kontroUú emberek sokkal esélyesebbek, hogy kitűnjenek az iskolában, sikeresek legyenek az életben, ők azok, 
akik úgy gondolják, hogy irányítani tudják a dolgokat, uralni tudják a körülményeket, védettebbek a különböző 
függőségek kialakulásával (pl. internethasználat) szemben. (Wallace, 2002. 215.) Egy longitudináUs vizsgálat 
pedig azt mutatta ki, hogy a magasabb szintű belső kontroll érzése kedvező hatással van az egészségre. (Tahin - 
Jeges - Lampek, 2000. 319.) 

22 Az angolszász szakirodalom a pedagógus szereptartalmakat sokoldalú megközelítéssel és a társadalomfejlődés 
különböző időszakaszaiban vizsgálja. Témánk vonatkozásában kutatásra vár még, hogy Magyarországon a társa- 
dalmi változások milyen befolyásolt gyakoroltak a tanári szereptartalmakra. 

206 


gusok nem képesek saját egészségük értelmezésére, nem tudnak vagy nem akarnak 
szembenézni azzal, hogy különböző problémáktól szenvednek, akkor azok feloldásá- 
ért, megoldási módok kereséséért, rendszerbe szervezéséért sem fognak semmit tenni, 
a rajtuk kívül álló körülmények foglyai maradnak. Ellenben ha saját élményként 
megtapasztalják és napi életvitelük részévé válik, hogy testi-lelki egészségük megis- 
merése, ápolása és fejlesztése nagyrészt az ő kezükben van, akkor indirekt módon 
mintaadókként a tanulók egészségmagatartásának eredményes formálásához járulhat- 
nak hozzá. Belátható tehát, hogy az iskolai egészségnevelés, legyen az bármennyire is 
tökéletesen kidolgozott, egészséges szemléletű pedagógusok nélkül megvalósíthatat- 
lan. Ezért hangsúlyozzuk az együttműködő szerepvállalást valamennyi pedagógus 
részéről. Az egészségmagatartás-formáló nevelés jövőbeni eredménye ugyanis csak 
akkor várható, ha az iskolai direkt és indirekt hatások egymást erősítik. Saját egészsé- 
gük alakításához részvételre megnyerni a tanulókat csak azok a pedagógusok képesek, 
akik önmaguk vonatkozásában már meggyőződtek erről. Csak azok a pedagógusok 
tudják a tanulókat saját egészségük iránti felelősségvállalásra bátorítani, akik önmaguk 
is eszerint élnek. E pedagógus-attitűd lényeges jellemzője a diákorientáltság és nem 
egy elvégzendő feladatra való beállítódás. Az elmondottakat úgy összegezhetjük, hogy 
az iskolai egészségnevelés alapvető előfeltételének tekintjük a pedagógusok mintaadó 
személyiségét, saját magukra és másokra vonatkoztatott mentálhigiénés felkészültsé- 
gét, pedagógusi szerepük újraértelmezését.23 

Az iskolai egészségnevelés újrafogalmazásán gondolkodva egyértelművé vált, 
hogy a lelki egészségen keresztül ismét intézménjd szintre emelhető a feladat. Ehhez 
azonban nemcsak a megjelölt feladatok és problémák rendszerbe szervezése szüksé- 
ges, hanem az intézményes közvetítés hatékonysága érdekében az iskola szervezeti 
működésének pedagógiai módszerekkel és eszközökkel történő befolyásolása is. 

AZ ISKOLAI EGÉSZSÉGNEVELÉS 
KONCEPCIONÁLIS ÚJRAGONDOLÁSA 

Az egészségnevelés hosszú távon érvényes feladatot ad az iskolának, hiszen az 
újonnan belépő korosztályok folyamatosan igénylik a mindenkori aktualitást. Kidol- 
gozása és működtetése tehát stratégiai szempontból is létfontosságú. Ez jelenti az 
egészségnevelés és az iskola kapcsolatának egyik oldalát. Másrészt az egészségsta- 
tisztikákból megrajzolható trendeket elemezve az iskola felelőssége is felvethető, 
ugyanis a mai életminőség-mutatók bizonyos értelemben a korábbi intézményes egés- 
zségmagatartás-formálás hatékonyságát és eredményességét tükrözik. Az iskola hely- 
zetét nehezíti, hogy egyidejűleg kétfajta időszemléletet igénylő feladatnak kell eleget 


23 Buda Béla úgy látja, hogy az iskola hatékonyságát sokkal inkább növeh a pedagógusok elkötelezettsége, 
modellhatása, hitelessége, kongruenciája, mint a normatív rend. A pálya legfőbb nehézségét azonban az jelenti, 
hogy az egyik legbonyolultabb szerephálózat, szerepproblematika jelenik meg benne. A pedagógusok lelki 
egészsége ezért kiemelt jelentőségű, hiszen az indirekt nevelés mintakövetéseken, azonosulásokon keresztül 
érvényesül. így a pedagógus-szerep újraértelmezése egyre sürgetőbb feladat. (Buda, 2003b. 72. és 157.) Az 
előzőek alapján mentálhigiénés beavatkozási pontnak tekinthető a szcrepviszonyokból eredő szervezeti problémák 
követése és megoldása. (Buda, 2003a. 283.) Az Egész-ség elnevezésű pedagógiai program mentálhigiénére 
alapozott iskolai szervezetfejlesztéssel a szerepviszonyokat újrastrukturálta, a terhelési pontokat egyéni és 
csoportszinten átrendezte. (Meleg, 2001) 

tennie. Egyrészt a jövőre irányuló és ezért szükségképpen az iskoláztatás éveitől idő- 
ben jóval távolabb eső eredmény érdekében stratégiai feladatként kell kezelnie az 
egészségnevelést, másrészt a jelen rizikófaktorainak ismeretében a napi problémákra 
azonnal reagálva kellene eredményes választ adnia. Úgy látjuk, hogy az iskolai egés- 
zségnevelési gyakorlatot inkább e jelenre beállítódás jellemzi, mely jól nyomon kö- 
vethető az iskolákban alkalmazott programok elnevezésében is (D.A.D.A., 
drogprevenció, dohányzásleszoktató program stb.). E programok segítségével az iskolai 
beavatkozás a már meglévő bajok korrigálására, illetőleg ismeretadással a bajok meg- 
előzésére, a figyelem felkeltésére irányul. A tartalmilag jóval gazdagabb egészségneve- 
lési programok (pl. életvitel-programok) sem különböznek irányultságukat tekintve lé- 
nyegesen az előzőektől.24 Mivel mindegyik program meghatározott tantárgyhoz és eb- 
ből adódóan meghatározott tanárhoz kötődik, érvényességi tartományuk is e korlátok 
közé szorul. Más tantárgy és más tanár kívül esik e körön. Összegezve úgy is fogalmaz- 
hatnánk, hogy az iskola nevelési rendszerébe e programok nem tudtak beépülni. 

A jövőre irányuló és stratégiai célokat szolgáló egészségnevelés nemcsak tartalmá- 
ban és a nevelési rendszer egészébe való beágyazottságában különbözik az előzőektől, 
hanem az iskolai beavatkozás mikéntjében is. Míg a jelen problémáira való reagálás 
korrekcióban és ismeretadásban realizálódik, addig a jövőt szem előtt tartó egészség- 
nevelés más perspektívában, a felnövekvő korosztályok életminőségében gondolkodik. 
Az egészségnevelés iskolai rendszerének ilyetén felépítése és működtetése az értelmes, a 
személyiséget gazdagító hatások és dolgok közötti választás alternatíváinak felkínálásá- 
val és súlypontozásával indirekt módon a hamis alternatívák húzóerejét gyengíti. így 
szolgálja azt a célt, hogy a teljes személyiség formálására irányuló egészségnevelés 
hosszú távon a korrekcióra szorulók arányát csökkentheti. Az iskola e másfajta út kikö- 
vezésének megkezdésével a további haladás irányait jelöli ki. Nem arra int, hogy bizo- 
nyos utak választása eltévedést eredményez, arra menni tilos (Id. az élvezeti szerekről 
írottakat), hanem különböző irányokba vivő, ám bármelyiken célba érő utakat mutat (pl. 
az életkori érzelmi szükségletek kielégítéséhez kapcsolódó tevékenységekkel). 

Mindezek után helyénvaló a kérdés, hogy e kétféle feladat, a jelen és a jövő szol- 
gálata az egyik vagy a másik melletti választási kényszert jelent-e az iskola számára. 
Az egészségnevelés komplex értelmezése tartalmazza a szintézis lehetőségét. Az 
életminőséget szem előtt tartó egészségmagatartás formálásának a jelen problémáival 
való szembenézés is részét képezi. Hogy e problémák megfelelő helyen és megfelelő 
súllyal szerepeljenek, ahhoz az szükséges, hogy az iskolai egészségnevelés jövőre 
irányuló teljes rendszere kidolgozott legyen. Ez a rendszer garantálja ugyanis a közeli 
és távoli célok megvalósításának szinkronba hozatalát.25 

Az iskolai egészségnevelés koncepcionális újragondolása és végső soron társadalmi 
jelentőségű. Ha ugyanis a felnőtt lakosság életminőségében kimutatható különbségek 


24 Egy 2000 fős gyermekmintán végzett országos vizsgálat (New Hampshire Egyetem, 1984) kiderítette, hogy a 
szexuális visszaélés megelőzésére kidolgozott programok nem sokat érnek, sőt egyenesen károsak. Ezek a 
programok az alapvető tudnivalókra szorítkoztak: megtanították a különbséget ,jó" és „rossz" érintés között, 
felhívták a figyelmet a veszélyekre, és arra buzdították a gyerekeket, hogy bármi kellemetlen történik is velük, 
közöljék a felnőttekkel. A követő vizsgálatok azonban kiderítették, hogy az ilyen programok nem mozgósították a 
gyerekeket a szembeszegülésre. (Goleman, 1997, 379.) 

25 Úgy gondoljuk, hogy az iskolai egészségnevelés újragondolása nemcsak az életminőséget, hanem a nevelés 
szerepét tekintve is túlmutat az iskola falain. „A nevelés európaisága nem egyszerűen ismeretbővítésből áll, hanem 
a teljes személyiséget alakító, összetett pedagógiai tevékenység."(iíóí:iíi/a/vy, 1997) 

kapcsolatba hozhatók az iskolázottsággal, akkor az egészségmagatartás-formálás neve- 
lési feladatrendszerré konvertálása a neveléstudomány és a pedagógusok felelőssége. 

FELADATOK 


1 ■ feladat : Gyűjtse össze a Központi Statisztikai Hivatal (KSH) legfrissebb évkönyveiből 

a magyarországi megbetegedési (morbiditási) és halálozási (mortalitási) muta- 
tókat településtípus, foglalkozási szerkezet (iskolázottság), életkor és nem sze- 
rinti bontásban! 


2. feladat : Vizsgáljon meg és elemezzen pedagógiai programokat abból a szempontból, 

hogy az egészségfogalom mely tartalmi elemei és milyen súllyal találhatók 
benne! 


3. feladat : Gyűjtse össze és alkossa meg az egészséget támogató és gyengítő értékek rend- 

szerét! 


4. feladat : Gyűjtse össze azokat a tényezőket, melyek együttes megléte esetén valószínű- 

síthető az egészségileg is veszélyeztetett helyzet! 


5. feladat : Fejtse ki és hasonlítsa össze az életszínvonal és az életminőség tartalmát, és 

értelmezze az iskolai egészségnevelés szempontjából figyelembe veendő tar- 
talmi különbségeket! 


6. feladat : Fejtse ki az iskolai egészségnevelés tartalmát alkotó dimenziókat és ezek ne- 

velési feladattá transzformálásának lehetséges útjait! 


7. feladat : Gyűjtse össze a pszichoszomatikus megbetegedésekhez vezető iskolai ártalma- 

kat és az ellensúlyozásukra képes nevelési stratégiákat! 


8. feladat : Helyezze el az iskolai egészségnevelést az életminőség formálódásának folya- 

matában, és kapcsolja hozzá a pedagógus-szerep tartalmának újraépítését! 

ADONYINÉ GÁBORI MÁRIA 


A SAJÁTOS NEVELÉSI IGÉNYŰ GYERMEK 
INTEGRÁLT/INKLÚZÍV NEVELÉSE 

A SALAMANCAI AJÁNLÁS 

Az UNESCO 1994-ben rögzített salamancai ajánlása szerinti alapelv: „az iskolák 
minden gyermeket befogadjanak, függetlenül a testi, értelmi, szociális, érzelmi, nyelvi 
vagy egyéb állapotuktól: beleértve a fogyatékos és a tehetséges gyermekeket, az utca- 
gyerekeket és kiskorú foglalkoztatottakat, a nomád körülmények között élő, a nyelvi, 
etnikai vagy kulturális kisebbséghez tartozó gyermekeket, és más hátrányos helyzetű 
vagy peremterületeken élő csoportok gyermekeit." (Salamanca Statement on 
Principles, Policy and Practice in Special Needs Educations UNESCO 1994, 3) 

Az oktatáspolitika számára a salamancai ajánlás azt tartalmazza, hogy „az 
inklúzív nevelés olyan megközelítésmód, mely arra ad választ, hogy hogyan lehet az 
oktatási rendszereket átalakítani annak érdekében, hogy kezelni tudják a tanulók kö- 
zötti különbségeket." {Overcoming Exclusion through inclusive Approaches in 
Education. A challenge and a vision. Conceptual Paper for the Education Sector, 
UNESCO 2001, 8) 

Ez a megközelítésmód a befogadó nevelés elméletét és annak gyakorlati módsze- 
reit állítja a gyermekekkel való intézményes foglalkozás központjába. A tanároknak 
heterogén osztályokban kell majd dolgozniuk, ehhez alapfeltétel az egyes jelenségek 
interdiszciplináris megközelítésének képessége, a fejlett személyiség és a tudatos 
professzionalitás. A pedagógusnak kell átalakulnia a nevelés megváltoztatása érdeké- 
ben. (Schiffer, 2005) 

A Közoktatási Törvény (1993) 10. § szerint a fogyatékos gyermeknek joga, hogy 
különleges gondozás keretében, állapotának megfelelő pedagógiai ellátásban része- 
süljön attól kezdődően, hogy a fogyatékosságát megállapították. 

Az együttnevelés ettől kezdve vár megvalósításra. A változás lassú, az integrált 
nevelésben részesülő sajátos nevelési igényű tanulók aránya sokáig mindössze 3 szá- 
zalék volt közoktatási intézményeinkben. 

Az Emberi Jogok Nemzetközi Törvénye (1948) az alapvető emberi jogok gya- 
korlására szólítja fel a nemzeteket. A Kartához hazánk is csatlakozott, tartalma a Ma- 
gyar Köztársaság Alkotmányában szervesült. Az Alkotmányban foglaltak megvalósí- 
tása felé törekedve nemzetközi próbálkozások, szerveződések, megvalósult eredmé- 
nyek, csatlakozási pontok tárulnak elénk. 

Az Európai Unióban 1996-ban alapították a legfontosabb nemzetközi érdekvédelmi 
szervezetet, az Európai Fogyatékosügyi Fórumot (European Disability Forum = EDF). 
Ez a szervezet véleményezési jogot gyakorol a fogyatékkal élő embereket is érintő jog- 
szabályok kidolgozásakor és végrehajtásakor. Az EDF munkáját bizottságok segítik. 

Az EDF kampányokat szervez. Ilyen például az évente december 3-án rendezett 
„A Fogyatékossággal Élők Európai Napja". A rendezvényen történik az Akadályok 

Megszüntetése Díj átadása. A díjat az kapja, aki a munkában egyenlő esélyeket teremt 
dolgozóinak (pl. az a munkaadó, aki támogatta dolgozóinak a jelnyelv megtanulását 
siket munkatársuk kedvéért). 

Az Ifjúsági Innovációs Versenyen magyar siker is született: 3 magyar diák lett 
világelső Braille -dokumentumok számítógépes feldolgozásával kapcsolatos pálya- 
munkával. Következő évben vakok számára fejlesztettek ki számítógép segítségével 
megjeleníthető szövegolvasó programot egy speciális egér kialakításával. 

2003 a Fogyatékos Emberek Európai Eve volt. Epek és sérültek bevonásával tíz- 
ezernél is több rendezvényt szerveztek a sérült emberek jogainak megismertetése ér- 
dekében. A fogyatékkal élőknek társadalom értékeihez való hozzájárulását, a problé- 
mák felfedését és a diszkrimináció formáit vonultatták fel. (A fogyatékossági folyamat 
a WHO szerint; Kullmann, 1 999) 

AZ INKLÚZIÓ, AZ INTEGRÁLT NEVELÉS-OKTATÁS 

Az integrált nevelés-oktatás feltételeit az alábbi fő csoportokban foglalhatjuk össze 
{Báron - Bolton, 

A pedagógus legyen kapcsolatban a gyógypedagógussal, aki a sajátos nevelési 
igényű tanuló speciális igényeit, fejlesztését szolgáló tanítási-tanulási módszereket, a 
szükséges technikai, szemléltető eszközöket, segítő eljárásokat jól ismeri. 

A pedagógus és asszisztense akkor jár el megfelelően, ha a sajátos nevelési igé- 
nyű gyermek érdekében gyógypedagógiai tudást szerez. 

Alapismeretekkel kell rendelkeznie a tanulást akadályozó körülményekről, a rész- 
képesség-zavarokról és a fogyatékossági típusokról. 

A csoporttársak, osztálytársak befogadó viselkedése is befolyásolja a tanulásban 
gátolt gyermek eredményeit. Alacsony létszámú osztályban kedvező feltételek adód- 
nak nevelőnek, gyermeknek egyaránt az intenzív fejlesztéshez. 

Sokat segít a szülők bevonása a fejlesztő tevékenységbe, a felzárkóztatás pillanat- 
nyi állapotába, a tanuló haladásába. 

Az integráció mellett szól, hogy a pozitív magatartásminták közvetítésének lehe- 
tőségei gazdagok ilyen közösségben. Nem kell elszakadni a családtól, a megszokott 
környezettől, nem a képességek hiánya kerül középpontba, inkább a szolidaritás és a 
szociabilitás képességek együttese - épek és fogyatékosok részéről egyaránt. 

A nevelési-oktatási szempontú integráció fajtái az alábbiak: 

Lokális vagy fizikai integráció a legegyszerűbb változat. Az épület közös, de az 
ép és fogyatékkal élő gyermekek közt nincs strukturális vagy tevékenységbeli kap- 
csolat. Az iskolában elkülönített részen egy gyógypedagógus foglalkozik a sajátos 
nevelési igényű gyermekekkel. Magyarországon a logopédiai osztályok ilyenek. 

Szociális integráció esetében a külön oktatott gyermekeket szociális kapcsolatok 
kialakítására bátorítják, foglakozáson kívül - pl. kirándulásokon, szünetekben, séták 
alkalmával, étkezéskor - a csoportokat együtt tartják. Csak az oktatás idejére válnak 
külön a sajátos nevelési igényű és ép gyermekek. 

Funkcionális integráció: 


- A részleges integráció előfeltétele a lokális és a szociális integráció. A sajátos 
nevelési igényű gyermekek idejük és a foglalkozások, a tanórák egy részét 
együtt töltik az egészséges gyermekekkel. 

- A teljes integráció akkor történik, amikor a sajátos nevelési igényű gyermek 
minden foglalkozást társaival együtt látogat. 

- Spontán (hideg) integráció: a sajátos nevelési igényű gyermek jelen van a több- 
ségi osztályban, mert az osztályfőnök , jóindulatú", de valódi segítségben nem 
részesül, a tudatos fejlesztés elmarad. 

- Beilleszkedés (integráció): egyszerű beilleszkedés, szűkebb értelmű integráció, 
a többségi intézménybe felveszik a sajátos nevelési igényű tanulót, de nem is- 
merik sajátos szükségleteit, ezért beilleszkedési (asszimilációs) viselkedést vár- 
nak el tőle. A probléma megoldása a szülőre és a gyógypedagógusra hárul. 

- Befogadás (inklúzió): a gyermeket a lakóhelyéhez közeli többségi intézménybe 
veszik fel, ezek mindegyike felkészül a befogadásra. Az iskola életét, értékeit, 
módszereit, személyi és tárgyi feltételeit minden gyermek nevelési szükségle- 
teinek kielégítéséhez alakítják. Gyógypedagógus közvetlen és közvetett segítsé- 
gével, a szülő, a pedagógus, segítője és a gyermek együttműködésével folyik a 
nevelés. Minden gyermek speciális szükségletének figyelembe vétele meg- 
szünteti a szegregációt, az izolációt. 

A testi, mozgásszervi, értelmi, beszéd és más fogyatékossággal élők a Tanulási 
Képességeket Vizsgáló Szakértői Rehabilitációs Bizottsághoz (TVSZB), míg a beil- 
leszkedési, tanulási, magatartási nehézségekkel küzdő gyermekek szülei a Nevelési 
Tanácsadóhoz fordulhatnak segítségért. A pedagógusok és segítőik pedig az eredmé- 
nyes integrálás érdekében a régiek mellé új kompetenciákkal barátkoznak. 

A terápiák sorában kiemelkedő a kórház-pedagógia, mert elhivatott pedagógusok, 
asszisztensek és pedagógusjelöltek beteg gyermekeknek tartanak hidat a visszatérés- 
hez, a családba, az iskolába. Igazán egyszerű eszközökkel dolgoznak: a tananyagnak a 
kórterembe vitelével, személyes törődéssel, nehéz pillanatokban mesével, énekkel, 
rajzolással, gyógyító beszélgetéssel. 

A Közoktatási Törvény nyilatkozik a magántanulókról és a tartósan beteg gyer- 
mekek oktatásáról, de a nekik járó normatíva, a kórházi nevelést-oktatást (iskolával, 
szülővel kapcsolattartást) végző önkéntes pedagógusok és/vagy asszisztenseik munka- 
bérének ügye még nem oldódott meg. 

Alapítványok, egyesületek állnak a nevelési-oktatási problémákkal küzdő csalá- 
dok, gyermekek, integrálást vállaló vagy inklúzív pedagógiát folytató pedagógiai in- 
tézmények mellé. 

A nemzetközi statisztikák nem adnak világos képet a sérült lakosság arányairól. 
Jól követhető azonban, hogy az Európai Unióban 380 ezer foglalkoztatott fogyatékos 
él (ENSZ-Disability). Magyarországon sem megbízhatók a statisztikai adatok a lét- 
számot illetően. A fogyatékkal élők egyesületei, alapítványai és a népszámlálás adatai 
nem egyeznek. (Fogyatékosok helyzete Magyarországon, Népszámlálás, 2001.) Az 
utóbbi két évtizedben felgyorsult az a nemzetközi folyamat, mely a fogyatékkal élő 
fiatalok képzésére vonatkozóan az integrált nevelést-képzést szorgalmazza. 

Az integráció mellett szóló érvek (Hirzel és mtsai, 1994.): 

- pozitív szociális magatartásmintákat közvetít; 

- igényesebb követelmények támasztásával az egész közösség javát szolgálja; 

- a speciális iskolától távol lakó gyermeket nem lehet a családtól, megszokott 
környezetéből kiszakítani, hiszen lehet, hogy nagyobb törést okozna az elszakí- 
tás, mint amennyi pozitívumot adhatna a speciális képzésre felkészült, 
szegregált intézmény. 

- A tanárok munkaszituációja az integrált koncepció megvalósításakor a megszo- 
kottakhoz képest jelentősen változik: 

- az általános iskolai és a gyógypedagógiai tanárok speciális feladatkörökkel, 
együttműködve dolgoznak, a tanulási nehézségekkel küzdő gyermekek oktatá- 
sának egyes feladatait a tanárok felosztják egymás között, 

- az osztályok és a csoportok tanulói összetétele az oktatási területeknek (tantár- 
gyaknak) megfelelően változik. 

- az együttműködés biztosítja a más tanárok oktatók munkájába való betekintést, 

- a szülőkkel stb. tartott kapcsolatot a tanári team ápolja. 

Ervek az integráció ellen: 

- az új szervezési formák a pedagógusokból ellenérzést váltanak ki; 

- a hibás integráció inkább árt, mint használ, 

- a gyógypedagógiában megszokott feltételek hiánya formális integrációt ered- 
ményezhet, 

- ha a sajátos nevelési igényű gyermeket sok negatív benyomás éri, sérülhet a 

személyisége, 

- ez az oktatási forma jobban megterheli a pedagógust, 

- több odafigyelés szükséges a gyermekekre, 

- a nevelőnek a gyermekek egymással való elfogadtatását is meg kell oldania, 

- nem mindenki integrálható, 

- problémát okozhat az épületek akadálytalanítása, a technikai segédeszközök be- 
szerzése. 

Az épületek akadálymentességének biztosítása nem kizárólag építészeti feladat. 

Az akadálymentesítés mindazokat a tevékenységeket magába foglalja, amelyek 
eredményeként a mozgássérült, a látásban, hallásban akadályozott emberek alkalmas 
épített környezetben élhetnek. Mindez magában foglalja az épületekbe való bejutást, 
az önálló közlekedés lehetőségét, az épületben és az azon kívül található tárgyak ter- 
vezését, kivitelezését, az információk érthetővé tételét, az eligazodást és a kielégítő 
kommunikációt. 

Az épültek akadálymentesítéséről nemzetközi szabványokat alakítottak ki. Ha- 
zánkban akadálymentesítést elsősorban a rekonstrukciós építkezéseken és új épü- 
let(rész) kialakítása során végeznek. A hiányosságok miatt az a mozgássérültek ja- 
vaslata, hogy megyénként csak szakértői bizottságok egyetértése nyomán kapjanak a 
tervdokumentumokban foglaltak megvalósítására engedélyt az építtetők. A mozgássé- 
rültek kedvezményes kölcsön-konstrucióiból kevés van, a támogató szolgálatok fenn- 
tartásának keretei is csökkentek 2005-ben. 

A mozgássérültek és életállapotuk miatt korlátozottak a középületekbe, a kultu- 
rálódás színhelyeire és az oktatási intézményekbe alig, vagy egyáltalán nem jutnak be. 

1976-ban az USA-ban, 1981-ben Angliában hozott új oktatási törvények a fogya- 
tékossági kategóriák helyébe a speciális nevelési szükségleteket jelölték meg. Az 
UNESCO a törekvéseket támogatta. Spanyolországban, Dániában, Olaszországban, 
Ausztráliában is követték ezeket az intézkedéseket. A törvények változtatása új intéz- 
ményi feltételeket követelt. {Kőpatakiné Mészáros Mária szerk. 2003.) 

Ki kellett építeni a gyógypedagógiai szakszolgálatokat, változtatni kellett a peda- 
gógusok alapképzésén, utazó gyógypedagógusokat kellett képezni, osztálylétszám 
korlátozása vált szükségessé, át kellett építeni az igényeknek megfelelően az épülete- 
ket, a tantervek rugalmassága követelmény lett, és a szülők a döntéshozatalban részt 
vesznek ezután. 


Az alap- és alsó középfokú oktatásban részt vevő sajátos nevelési igényű 
tanulók aránya százalékban (Ferenciné Ivicz Ilona előadása alapján) 


Ország 

Vak, 

Siket, 

Testi és 

Enyhe értelmi 

gyengénlátó 

halláskárosult 

mozgásfogyatékos 

fogyatékos 

Uj-Zcland 

0,13 

0,11 

0,10 

0,03 

Törökország 

0,02 

0,09 

0,01 

0,27 

Finnország 

0,02 

0,15 

0,20 

0,46 

Olaszország 

0,04 

0,09 

0,18 

0,92 

Írország 

0,07 

0,18 

0,26 

1,03 

Magyarország 

0,05 

0,11 

0,04 

3,56 


Az integrációban leginkább Finnország, (13,8%), Csehország (11,7%) és Málta 
(11%) jár elől. 


Magyarországon az érintett, 
a közoktatásban részt vevő fiatalok aránya: 


ép tanulók 

a populáció 80-85 %-a 

többlettámogatást igénylők 

10-15 % 

különleges gondozásra szorulók 

5-10 % 


A sajátos nevelési szükségletű gyermekek intézményi nevelése érdekében a peda- 
gógiai szakszolgálatok járnak el. A pedagógiai szakszolgálat intézményeinek csoport- 
jai a következők: 

- hatósági igazgatási jellegű tevékenységet folytathatnak a tanulási képességet 

vizsgáló szakértői és rehabilitációs bizottságok, melyeknek feladata a fogyaté- 
kosság szűrése, javaslat tétele a gyermek, a tanuló különleges gondozás kereté- 
ben történő ellátására; 

- a nevelési tanácsadók. 

A többi intézmény feladata a hatósági intézkedések végrehajtása: 

- a gyógypedagógiai tanácsadás, korai fejlesztés és gondozás feladata a testi-, az 
érzékszervi-, az értelmi-, a beszédfogyatékos, autista vagy pszichés fejlődési 
zavaraiból adódóan az oktatási, nevelési folyamatban tartósan vagy súlyosan 
akadályozottak korai fejlesztése (0-6 éves korig) a szakértői bizottság szakvé- 
leménye alapján. 

- A képzési kötelezettek ellátása, fejlesztő felkészítés: azoknak a sajátos nevelési 
igényű gyermekek fejlesztése 5 éves kortól, akik a tankötelezettségüket hagyo- 
mányos iskolarendszerben nem tudják teljesíteni súlyos halmozott fogyatékos- 
ságuk miatt. 

- A logopédiai ellátás feladata a beszéd, a beszédindítás, beszédhibák javítása, 
nyelvi-kommunikációs zavarok javítása, diszlexia megelőzése. 

- A nevelési tanácsadás feladata a beilleszkedési, tanulási, magatartási nehézség- 
gel küzdő gyermek problémáinak feltárása, ennek alapján szakvélemény készí- 
tése, a gyermek rehabilitációs célú foglalkoztatása a pedagógus és a szülő bevo- 
násával, továbbá az óvoda megkeresésére szakvélemény készítése az iskolakez- 
déshez, ha a gyermek egyéni adottsága, fejlettsége azt szükségessé teszi. 

- A gyógytestnevelés feladata a gyermek, a tanuló speciális egészségügyi célú 
testnevelési foglalkoztatása, ha az iskolaorvosi vagy szakorvosi szűrővizsgálat 
gyógy- vagy könnyített testnevelésre utalja. 

- A továbbtanulási és pályaválasztási tanácsadás: feladata a tanuló adottságainak, 
tanulási képességének, irányultságának szakszerű vizsgálata, és ennek eredmé- 
nyeképpen iskolaválasztás ajánlása. 

A SPECIÁLIS NEVELÉSI-OKTATÁSI SZÜKSÉGLETŰ TANULÓKRÓL 

Az 1998. évi XXVI. Törvény a fogyatékos személyek jogairól és esélyegyenlőségük 
biztosításáról a fogyatékos személyek teljes társadalmi integrációját fogalmazza meg, 
beleértve az oktatást, a foglalkoztatást, a társadalom megismertetését a fogyatékkal 
élőkkel, társadalmi elfogadottságuk megerősítését. 
A definíció szerint: 

„4. § a) Fogyatékos személy: az, aki érzékszervi- így különösen látás-, hallásszer- 
vi, mozgásszervi, értelmi képességeit jelentős mértékben vagy egyáltalán nem birto- 
kolja, illetőleg a kommunikációjában számottevően korlátozott, és ez számára tartós 
hátránj^ jelent a társadalmi életben való aktív részvétel során. 

Látási fogyatékos: 23. § (1) a) segédeszközzel vagy műtéti úton nem korrigálható 
módon látóképessége teljesen hiányzik vagy aliglátóként minimális látásmaradvánnyal 
rendelkezik és ezért kizárólag tapintó-halló életmód folytatására képes 

Hallási fogyatékos: 23.§ (1) b) hallásvesztesége olyan mértékű, hogy a beszédnek 
hallás útján történő megértésére és spontán elsajátítására segédeszközzel sem képes és 
halláskárosodottsága miatt a hangzó beszéd érthető ejtése elmarad. 

Értelmi fogyatékos: értelmi akadályozottsága genetikai, illetőleg magzati károso- 
dás vagy szülési trauma következtében, továbbá tizennegyedik életévét megelőzően 
bekövetkező súlyos betegség miatt középsúlyos vagy annál nagyobb mértékű. 

Mozgásszervi fogyatékos: 23. § (1) d) a mozgásrendszer károsodása, illetőleg 
funkciózavara miatt helyváltoztatása a külön jogszabályban meghatározott segédesz- 
köz állandó és szükségszerű használatát igényU. 

Halmozottan fogyatékos: 23. § (1) a)-d) pontban meghatározott súlyos fogyaté- 
kosságok közül legalább két fogyatékossága van. 

Autista személy (fogyatékos, mert állapota tartósan vagy véglegesen fennáll, to- 
vábbá önálló életvitelre nem képes vagy mások állandó segítségére szorul): állapota a 
személyiség egészét érintő fejlődés átható zavara miatt, az autonómia-tesztek alapján 
súlyosnak vagy középsúlyosnak minősíthető", (http://www.weborvos.hu) 

Az eltelt évek folyamán a „fogyatékos" állapotjelzőt a pedagógiai szóhasználat- 
ban a „sajátos nevelési igényű" vagy a „speciális nevelési (oktatási) szükségletű" ter- 
minus technicus váltotta fel. 

Az Oktatási Miniszter 2/2005. (III. 1.) OM rendelete a sajátos nevelési igényű 
gyermekek, tanulók óvodai nevelésének, iskolai oktatásának irányelveiről szól. 

Úgy rendelkezik a dokumentum, hogy a Nemzeti Alaptanterv a sajátos nevelési 
igényű tanulók iskolai oktatásának is alapdokumentuma. Az Irányelv a sajátos nevelé- 
si igényű tanulók esetében a tartalmi szabályozást és gyermeki sajátosságokat hangolja 
össze. Ennek érdekében a tartalmak módosíthatók, elhagyhatók, egyszerűsíthetők, más 
területek ugyanakkor bevonhatók, az időbeli határok nagyobb mértékben kiterjeszt- 
hetők. Cél a sérült funkciók helyreállítása, újak kialakítása, az épek bevonása a hiá- 
nyok pótlása érdekében, speciális eszközök elfogadtatása, sikerorientált képzés meg- 
valósítása. Ennek érdekében speciális tanterv, tankönyvek, tanulási segédletek, speci- 
ális gyógyászati, és életvitelt segítő technikai eszközök használata szükséges. 

A mozgáskorlátozott tanulók 

A mozgáskorlátozottság szomatopedagógiai értelmezése szerint azokat a személyeket 
soroljuk ide, akiknél a tartó és/vagy mozgató szervrendszer veleszületett vagy szerzett 
sérülése, károsodása és/vagy funkciózavara következtében a mozgásos tapasztalat- 
szerzés, a szocializáció jelentős és maradandó akadályozottsága áll fenn. 

A mozgássérültek pedagógiai szempontú csoportosítása: 

- A végtagredukciós fejlődési rendellenességek és szerzett végtaghiányok kórcso- 
portjába tartozó mozgássérült tanulók mozgásnevelése irányulhat a felső művég- 
tag használatára, az alsó művégtag, a támbot és a mankó használatára stb. 

- Társas beilleszkedésük érdekében a manipuláció, az önellátás alakítása a tanuló, a 
szülő és a gyermek közös feladata, így készül az önálló és önrendelkező életre. 

- A petyhüdt bénulást okozó kórformák közül néhány (pl. Heine-Medine, spina 
bifida, harántsérülések, DMP) mozgásnevelésüknél szükséges a neurohabilitá- 
ció (14 hónapig), segédeszközök (pl. ortopéd cipő, járógép, támasztóeszközök) 
használata, járóképesség, helyzetváltoztató mozgások alakítása stb. Szociabilitá- 
suk fejlődik a közösségi hatások eredményeként. Segítő környezeti feltételek 
közt alakul önellátásuk, szokásaik. 

- A korai agykárosodás utáni mozgás-rendellenességek típusainál (spasztikus, 
athetotikus, ataxiás) szükséges mozgásnevelési feladatok: a neurohabilitáció 
(14 hónapig), reflexgátló testhelyzetek, járóképesség fejlesztése, segédeszközök 
használata, stb. A terápiáról orvos gondoskodik. A korai agykárosodás kommu- 

nikációs gondokat is okozhat. Pedagógiai feladat a korai beszédnevelés, szak- 
mai feladatot lát el esetükben a logopédus, beszédkésztetést végezhet. A meg- 
ismerő tevékenység területén fontos feladat az érzékelés, észlelés fejlesztése. 
Szociabilitásuk fejlesztése szempontjából az integráció nevelő hatású lehet, a 
pedagógiai feladatok pedig hasonlóak a petyhüdt bénulást okozó kórformákkal 
élő tanulókéval. 

- Egyéb, maradandó mozgásállapot-változást, mozgáskorlátozottságot okozó kór- 
formák (pl. luxatio coxae, osteogenesis imperfecta, arthrogryposis) esetében a 
kommunikáció gátoltságára nem kell különös figyelmet fordítani. A mozgásne- 
velésben orvosi és fizioterápia szükséges a járóképesség, helyzetváltoztató 
mozgások fejlesztéséhez. Megismerő tevékenységükhöz speciális feltételek já- 
rulnak, szociabilitásuk az integráció körülményei közt segíti személyiségük 
fejlődését. 

- A halmozott sérüléssel járó különböző kórformák egyedi segítési módokat kí- 
vánnak, az érintettek szociabilitásának fejlesztése kiemelt feladat. 

A szomatopedagógiai tanár munkája az iskola akadálymentesítésétől a környezeti 
adaptáción át az egyéni tanulási eszközök használatának segítéséig terjed. 
A tanuló mozgásnevelése egyéni vagy csoportos formában történik. Fontos feltétel az 
úszás-oktatás és a speciális sportolás megszervezése. A szomatopedagógus helyett 
gyógytornász (egészségügyi felsőoktatásban nyert diplomát) is felkérhető a feladatra. 

A tantárgyi oktatás egyéni korrekciós foglalkozások szervezésével, egyéni fej- 
lesztési programokkal, differenciált feladatokkal lehetséges. Megváltozott feladatidő, 
módosított feladatlapok, gépi írás, számítógép alkalmazása válhat szükségessé. A ta- 
pasztalatszerzés mássága miatt a mozgásában korlátozott tanulónak a környezetről, 
önmagáról szerzett tudása eltér a megszokottól, ami az átlagostól eltérő pszichés, szo- 
ciális és fizikai szükségleteket idézhet elő. 

A látássérült tanulók 

A látássérülés a szem, a látóideg vagy az agykérgi látóközpont sérülése következtében 
kialakult állapot. Magyarországon, a teljes populáción belül a látássérültek aránya kb. 4 
ezrelék, közelítőleg 90 ezer fő, ebből 45 ezer regisztrált járadékos, súlyos látássérült. Idős 
korban az arányok romlanak: minden harmadik embert érinti a látássérültség állapota. 

Gyógypedagógiai szempontból látássérült az, akinek látásteljesítménye (vízusa) 
az ép látáshoz (vízus: 1) viszonyítva két szemmel és korrigáltan (szemüveggel) is 0- 
0,33 (látásteljesítmény 0-33%) közötti. 

Vakok azok a tanulók, akiknek látóképessége teljesen hiányzik (vízus: 0). 

Aliglátók azok a tanulók, akik minimális látásuk miatt fényt érzékelnek, ujj olva- 
sók, nagytárgylátók (vízus: fényérzés - 0,1). 

Gyengénlátók, akiknek az életvitelét nagymértékben korlátozza a csökkent látás- 
teljesítmény (vízus: 0,1-0,33). 

Tapintó-halló életmód a vak, a gyakorlatilag vak, és az aliglátó tanulókat jellemzi 
(akusztiko-taktilis oktatás). A látásukat praktikusan használó aliglátók és a 
gyengénlátó tanulók látó-halló (tapintó) életmód szerint élnek. 

Gyengénlátók (súlyos: V = 0,1 - 0,2; enyhe: V = 0,2 - 0,33 jobbik szemen szem- 
üveggel) látó típusú oktatásban vesznek részt. 

A látás hiányossága befolyásolja a személyiség fejlődését. A pedagógusnak tájé- 
kozottnak kell lennie a látássérültség fokáról, okáról, a szemészeti állapot prognózisá- 
ról, a gyermek intelligenciájáról, személyiségvonásairól. A látássérültséghez társulhat 
egyéb fogyatékosság is (mozgás-, hallás- és értelmi fogyatékosság, részképesség- 
kiesés, autizmus). A pedagógiai eszközöket, módszereket a tanulók állapotából adódó 
egyéni szükségletekhez kell igazítani. 

A látássérült tanulók számára is az általános, korszerű alapműveltséget és a látás- 
sérültségből fakadó hátrányok leküzdését, ezért az ép érzékszervek fejlesztését támo- 
gatja az integrált nevelés-oktatás. 

A látás hiánya pszichésen is megterhelő. Egyéni bánásmóddal, a közösség támo- 
gató magatartásával lehet javítani a tanuló helyzetét. A pedagógus fejlesztheti az 
önállóság iránti igényt, főként az önkiszolgálás terén, a működő érzékszerveket foko- 
zottan kihasználtatja, akarati tulajdonságokat erősíti, kapcsolatépítésben segíti, az ön- 
bizalom és az önkritika képességét erősíti látássérült tanítványában. 

A gyógytestnevelés is hangsúlyos program. Emellett a közlekedés szabályainak 
biztonságos betartására sarkalljuk a látássérült gyermeket, a tájékozódási támpontok 
szerinti tájékozódást, a fehér bot használatának elsajátítást támogatjuk. 

A Braille-féle pontírásrendszer megtanulásának eszközeit a közoktatási intézmény 
is biztosítja. Az idegen nyelv tanulásában a hallás utáni nyelvtanulás nagyjelentőségű. 
A geometria tanítása szerkesztés helyett modellezés útján történik. A mozgás harmó- 
niájának kialakulásához a tánc oktatása segít. 

Az informatika fejlődésével az írott szövegek „megszólalnak", ezért kiemelt je- 
lentőségű önálló ismeretszerzéskor a számítógép eszközként való használata. 

A hallássérült tanulók 

Hallássérült a gyógypedagógiai értelmezés szerint az a személy, akinek hallásveszte- 
sége oly mértékben korlátozza a fejlődési, nevelési és tanulási lehetőségeit, hogy az 
eredményes fejlesztéshez gyógypedagógiai támogatás szükséges. Mivel a hallásvesz- 
téssel arányosan akadályozott az anyanyelv - a beszéd - kialakulása, a speciális neve- 
lési szükséglet elsősorban a természetes beszédelsajátítás feltételeinek megteremtésé- 
benjelentkezik. 

A hallássérült tanulók csoportosítása: 

A siket tanulónál súlyos fokú hallásveszteség (a beszédtartományban mért veszteség 
90 dB alatti) áll fenn. A hangzó beszéd spontán kialakulása nem lehetséges, elsajátítá- 
sa súlyosan nehezített, a nyelvi kommunikáció általánosan akadályozott. 

A nagyothalló személy esetében a beszédtartományban mért hallásszintek átlaga 

- enyhe nagyothallás esetén 30-45 dB, 

- közepes nagyothallás esetén 46-65 dB, 

- súlyos nagyothallás esetén 66-90 dB) akadályozott a hangzó beszéd elsajátítás- 
ban és értésében. Mértéke a súlyos kommunikációzavartól a normál nyelvhasz- 
nálat megközelítése szintjéig terjedhet. 

A hallásukat műtéti úton helyreállított hallássérült tanulóknál közel ép hallás ér- 
hető el. Fejlesztésükre kiváló az ép hallásúak közege. 

A hangos beszéd kialakulása után hallássérültté vált tanulók az állapotváltozást ne- 
hezen dolgozzák fel, a kompenzációs csatornák kialakításához fokozott segítséget igé- 
nyelnek, ezért igen fontos a megfelelő végzettségű gyógypedagógus segítő tevékenysége. 

A súlyos fokban hallássérült és nyelvi kommunikációjukban nagyfokú elmaradást 
mutató gyermekeknél hosszabb bevezető és kezdő szakasz (6 év) szükséges. Az inten- 
zív nyelvi kommunikációs fejlesztő szakasz három évet vesz általában igénybe (olva- 
sás technikája, írás technikája, tudatos anyanyelvtanulás előkészítése). 

A jelnyelv fontos kommunikációs eszköz, amelyre azért is nagy szükség van, mert 
az integráció akadálya a szókincs fejletlensége. Kiemelt fejlesztési feladat a beszéd- 
hallásnevelés, a helyes ejtés, a szájról olvasás, a jelnyelv (augmentációs kommunikáció 
- 7. osztálytól), és élő idegen nyelv elsajátítása, amely főként írásban történhet. 

A különböző mértékben hallássérült tanulók fejlesztési stratégiáját a fogyatékosság 
mértéke, egyéni állapotuk alapján a helyi dokumentumokban jeleníti meg a pedagógus. 

Az enyhén értelmi fogyatékos tanulók 

Az enyhe fokú értelmi fogyatékosság diagnosztizálása elsősorban orvosi, gyógypedagó- 
giai és pszichológiai feladat. A kognitív funkciók lassúbb fejlődése pszichodiagnosztikai 
vizsgálatokkal állapítható meg. Az enyhén értelmi fogyatékos tanulók nevelési igényei- 
nek megfelelő gyógypedagógiai nevelés és terápia hatására fejlődésük a mentális képes- 
ségek területén is számottevő lehet. 

Az iskolai fejlesztés pedagógiai szakaszai eltérnek a többségi iskolákban alkalma- 
zott módszertől, és eltérő az egyes szakaszok tartalma is. 


Bevezető szakasz 

1-2. évfolyam. 

Alapfokú nevelés 

Kezdő szakasz 

3-4. évfolyam, 

Alapozó szakasz 

5-6. évfolyam, 

Fejlesztő szakasz 

7-8. évfolyam, 

Megszilárdító szakasz 

9-10. évfolyam. 

Középfokú oktatás 


Szakképesítés megszerzésére felkészítő szakasz (OKJ-ben javasolt formában, 
időtartamban) 

A középsúlyos értelmi fogyatékos tanulók 

A középsúlyos értelmi fogyatékosok igen eltérő egyéni adottságokkal rendelkeznek, 
fejlesztésük egyéni szükségleteik figyelembe vételével történik. A korai fejlesztés és 
az óvodai nevelés során alkalmazott fejlesztő eljárások folytatására kell felkészülni. 

A szülői házzal együttműködve folyamatos gyógypedagógiai tevékenység szük- 
séges fejlesztésükhöz. A sikeres tanulás feltétele a jól átlátható, tagolt, ösztönző tanu- 
lási környezet, kis lépésekben haladás, gyakori ismétlés. A pedagógiai szakaszok az 
iskolai fejlesztésben azonosak az enyhén értelmi fogyatékos gyermekek fejlesztési 
szakaszolásával. 

A korai agyi károsodás okai lehetnek: 

- születés előtti okok (pl. örökletes kórképek, méhen belüli ártalmak, oxigénhi- 
ány, kémiai ártalmak, születés előtti agyvérzés, Rh-összeférhetetlenség, anyag- 
cserezavarok) 

- születés alatti okok (pl. oxigénhiány, agyvérzés, alkati tényezők); 

- szülés utáni okok (pl. baleset, fertőzések, érrendszeri zavarok, oxigénhiány, 
immunológiai betegségek, mérgezések, anyagcserezavar, daganatképződés). 

A súlyos értelmi fogyatékos gyermekek fejlesztése speciálisan fejlesztő gyógy- 
pedagógiai, vagy szociális intézményekben történik. 

A beszédfogyatékos tanulók 

A beszéd szervezetünk egyik legösszetettebb funkciója. Általában feltétele az ép hallás, 
ép beszédszervek, ép idegrendszeri működés, beszélő környezet és a helyes beszédminta. 

Beszédfogyatékos az a tanuló, akinél veleszületett vagy szerzett idegrendszeri mű- 
ködési zavarok és a környezeti hatások következtében jelentős mértékű a beszédbeli aka- 
dályozottság. Ennek következtében átmeneti illetve tartós zavarok léphetnek fel a nyelvi, 
kommunikációs és tanulási képességekben, a szociális kapcsolatok kialakításában. 

A beszédfogyatékosság a beszéd- és nyelvi teljesítmények súlyos zavara, amely- 
nek hátterében elsősorban biológiai/organikus, funkcionáUs okok húzódnak meg. 

A beszédzavar elsősorban a beszédszervi központ fejlődési és működési akadá- 
lyozottsága folytán jön létre, egyidejűleg érintve a kommunikációs teljesítmények 
több területét (a hangzó-kifejező beszédet és a nyelvi működést is). 

A beszédhiba a beszédbeli akadályozottság legenyhébb formája. A beszédhangok 
képzésének eltérései tartoznak ide, amikor a hiba hátterében inkább a beszéd- és a 
nyelvi fejlődés lassúsága, valamint a beszédszervek ügyetlensége, renyhesége, a hallá- 
si észlelés gyengesége valószínűsíthető, mint organikus sérülés. 

Beszéd- és nyelvi fejlettségi hátrányról akkor beszélünk, amikor a gyermekek 
tüneteik és tényleges teljesítményük alapján rosszul kommunikálnak és ennek folytán 
eredménytelenebb tanulásuk, a képzési-oktatási követelményeknek gyengén, vagy 
egyáltalán nem felelnek meg. 

Az akadályozottság a beszédhangok helyes ejtésének, a beszéd-észlelés és meg- 
értés zavaraiban, a beszédritmus sérülésében, a grafomotoros és a vizuomotoros koor- 
dináció éretlenségében, valamint az általános beszédgyengeséggel együtt járó részké- 
pesség-kiesésben lehet. 

Ha a beszédfogyatékosság az iskoláskorig fennmarad, a gyermek továbbra is 
gyógypedagógiai ellátásra szorul. A kommunildciós nehézségek miatt magatartásza- 
var alakulhat ki, majd a probléma esetleg tanulási akadályozottsággá alakul. 

A beszédbeli akadályok csoportjai az alábbiak: 

- megkésett beszédfejlődés, 

- diszfázia (a beszéd- és a nyelvi fejlődés akadályozottsága), 

- diszlália (pöszeség). 

- orrhangzós beszéd (rinofónia), 

- beszédritmus zavara (dadogás, hadarás), 

- diszfónia (az emberi hangfunkció zavara), 

- dadogás (élettani, klónusos, tónusos, hadarásos, dysarthriás, hisztériás), 

- elektív mutizmus (választott némaság), 

- afázia (már kialakult beszéd részleges vagy teljes elvesztése), 

- diszlexia-diszgráfia, 

- súlyos beszédészlelési és beszédmegértési zavar, illetve ezek halmozott előfor- 
dulása. 

A beszédfogyatékos gyermek ép beszélő környezetben integráltan nevelhető, 
hiszen a felfelé nivellálást segítő pedagógiai környezetben tanul. A fejlesztésnek tu- 
datosnak, tervszerűnek, intenzívnek és folyamatosnak kell lennie. 

Az Oktatási Miniszter 2/2005. (III. 1.) OM rendelete a sajátos nevelési igényű gyer- 
mekek, tanulók óvodai nevelésnek, iskolai oktatásának irányelveiről olyan dokumentum, 
ami az integrálásra törekvő iskolák pedagógusai számára szakirodalmi mélységű instruk- 
ciókatjuttat el. Különösen igaz ez a rehabilitációra vonatkozó fejezetrészekben. 

Az autísta gyermek 

Az autizmus-spektrumzavarok az idegrendszer igen korai, nagy valószínűséggel vele- 
született ártalmának, illetve a genetikai, egyéb biológiai és környezeti tényezők 
együttes hatásának következményei. A fejlesztés egyre nehezebb, bár a nevelhetőség 
belenyúlik a felnőttkorba. (Baron-Bolton, 2000) 

A gyermekek a legsúlyosabb tüneteket 2-5 év között mutatják. A statisztika sze- 
rint minden 100 típusosán autísta gyermekből 5 lesz önálló felnőtt életre alkalmas, 25- 
30 jelentős fejlődést mutat, de támaszt igényel, a többiek ellátásra szorulnak. 
20-22 ezer lehet Magyarországon az autisztikus személyek száma. Fiúk között gyako- 
ribb az autísta, mint a lányok között. 

Az autizmus legszembetűnőbb tünetei a következők: 

- közömbös viselkedés; 

- gyermekekkel nem játszik, csak ha felnőtt erőlteti, segíti; 

- egyoldalú a kapcsolata, a válaszra nem figyel; 

- a felnőtt kezével jelzi szükségleteit; 

- ugyanarról a témáról beszél szakadatlan; 

- papagáj szerűen utánozza a beszédet; 

- bizarr viselkedés j ellemzi; 

- indokolatlanul nevet, kuncog, sír; 

- a tárgyakat fogdossa, pörgeti; 

- ritkán néz mások szemébe; a változások ellen tiltakozik; szerepjátékokba nem lép; 

- szociális érzéket igénylő feladatban nem ügyes; 

- az autísta gyermek jövőképében negatív előjelzések: értelmi fogyatékosság, be- 
széd-, érzékszervi-, mozgás- és/vagy egyéb fogyatékosság, viselkedésproblé- 
mák (pl. önbántalmazás, agresszió). 

Pedagógiai szempontból is tipizálhatók az autista viselkedések az alábbiak szerint: 

- izolált típus, aki kapcsolatot nem kezdeményez, legnehezebben tanítható, 

- passzív típus, aki nem kezdeményező, de gyakran jól irányítható; a legjobban 
tanítható, legjobb prognózisú, de észrevétlenül kikapcsolódhat a tanulási folya- 
matból, 

- aktív, bizarr típus, aki szociálisan aktív, esetleg sokat kezdeményez, csak saját 
érdeklődési körébe tartozó témákra szorítkozik (pl. művészi megjelenítés átfo- 
galmazott formájában Barry Levinson - rendező, Ronald Bass - forgatókönyv 
író filmje: Esőember (Rain Man) - Dustin Hoffman főszereplésével); 

- merev, formális típus, aki a legjobb értelműek közé tartozik, erősen él benne a 
kompenzációs igyekezet. 

Típusos erősségeikhez tartozik, hogy a vizuális információkat jól értelmezik, ta- 
nult rutinokhoz, szabályokhoz alkalmazkodnak, jó a mechanikus memóriájuk, érdek- 
lődésüket kiváltó témánál kiemelkedő a koncentrációjuk, kitartásuk, nem szociális 
jellegű tantárgyakban viszonylag jó képességekkel rendelkeznek. 

Típusos gyengeségeikből néhány: tanultak alkalmazásának hiányosságai, a szim- 
bolikus gondolkodás hiánya, a valóság hibás értelmezése, a realitás és a fantázia ter- 
méke keveredik, gyermekközösségben bűnbakká válik, félelmek, fóbiák, szorongások 
gyötrik őket. 

A pedagógiai feladat az, hogy segíteni kell az egyéni képességek, fejlettség szint- 
jén elérhető legjobb felnőttkort adaptációhoz vezető útban, a meglevő készségek fej- 
lesztése. A feladatokat úgy kell kiválasztani, hogy a rugalmatlanság miatt az ismeretek 
folyamatos használata legyen lehetséges. Fontos feladat a másokat és önmagukat ve- 
szélyeztető viselkedések kezelése, a taníthatóság kialakítása, a családi életet akadályo- 
zó viselkedés kezelése, az egyéni motivációs rendszer kiépítése. 

A tanulási folyamatban tartósan és súlyosan akadályozott tanulók 

A súlyos tanulási, beilleszkedési és magatartási zavarok hátterében részképesség- 
zavarok, kóros hj^erkinetikus vagy kóros aktivitászavar és/vagy figyelemzavar áll. 
Az iskolai teljesítményekhez szükséges pszichikus funkciók kialakulatlanok, fejletle- 
nek. A részképesség-zavarok tüneteit mutató tanulók a nehéznek látszó feladatok iránt 
közömbösek, majd a tanulással kapcsolatos tevékenységeket elutasítják. 

A kóros hyperkinetikus vagy kóros aktivitászavar, a figyelemzavar miatt a fela- 
dathelyzet elveszti vonzását. Gyenge önértékelésük, fejletlen önirányításuk miatt ál- 
landó megerősítésre, kontrollra szorulnak. A viselkedésük miatt értelmi fogyatékosnak 
látszanak. Kicsi az idegrendszerük terhelhetősége, fáradékonyak, követhető szabályo- 
kat, tevékenységi kereteket kívánnak. 

A fejlesztés gyógypedagógusi kompetenciákat igényel, ÉS egyéni terápiás terv 
szerint történik. Bizonyos tantárgyakból az értékelés alóli mentességet élvezhetnek a 
tanulók. Cél a kudarctűrő képesség növelése, az önállóságra nevelés és az egészséges 
önbizalom kialakítása. 

A tanulási zavarok egyike a diszlexia. Intelhgenciaszinttől független olvasási és 
helyesírási gyengeség. Olai közé tartoznak a központi idegrendszer sérülései, organi- 

kus eltérései, érési kiesése, működési zavara, örökletesség, lelki és környezeti okok 
lehetnek, valamelyik dominanciájával. Meixner Ildikó a diszlexia-prevenció területén 
ért el kiváló eredményeket. Iskolateremtő munkája eredményeként gyógypedagógiai 
módszereket érvényesítő terápiát dolgozott ki. {Meixner L - Weiss, M,1996) 

Diszgráfia jellegzetessége a rossz kéztartás, görcsösség. Az írómozgás egyenet- 
len, ritmusa, lendülete töredezett. Diszgráfiásoknak különös gondot okoz az élő idegen 
nyelv tanulása. Auditív megközelítéssel, speciális módszerekkel eredmény érhető el, 
az informatika segítségével a számítógép igen hasznos segítség a tanulásban. 

Díszkalkulia különböző számtani műveletek, matematikai jelek, kifejezések, 
szabályok megértésének, a számjegy, számkép felismerésének, egyeztetésének, grafi- 
kus ábrázolásának, számok sorrendiségének, számneveket szimbolizáló vizuális alak- 
zatok azonosításának nehézsége. 

A hyperkinetikus zavarok az első öt életév során megjelennek. Az ilyen gyermek 
csapongó, figyelmetlen, nagyon impulzív, a szabályokat megszegi, konfrontálódik a 
társakkal, kognitív képességei gyengék, nyelvi képességei késnek, aszociális viselkedés, 
csökkent önértéktudat jellemzi. Agresszív, dacos, a szociális elvárásokat durván áthágja. 

Fejlesztése során egyénhez igazított követelmények támasztása szükséges, segíte- 
nünk kell a kortárscsoportba való beilleszkedését. A családdal és szakemberekkel 
együttműködő szakember pozitív visszajelzéseket ad, sikerélményt biztosít a gyer- 
meknek. 

A tanulási korlátok súlyosságuk szerint az alábbi csoportokba oszthatók: 

- tanulási nehézségek (figyelmetlenség, motoros nyugtalanság, problémák a 
kultúrtechnikák tanulásában); 

- tanulási zavarok (tartós teljesítményromlás, kissé csökkent intelligenciaszint IQ: 
75-80 felett, részképesség-zavarok); 

- tanulási akadályozottság (iskolaéretlenség, átlag alatti intelligencia IQ 50-70 
között, sajátos nevelési igény) 

AZ INKLÚZIÓ (LEHETSÉGES) HATÁSAI 

A sajátos nevelési szükségletű gyermekek, fiatalok fejlesztéséről szóló viták még nem 
ültek el. 

Az inklúzió hívei az egészséges társadalom ismérveként tartják számon a befoga- 
dás igényét, az együttnevelés minden feltételét megteremtik. 

A gyermekek érdekében az egyéni differenciálás elve szerint munkálkodik az 
intézmény tantestülete. 

Változatosan szervezik óráikat, a munkaformák kiválasztásakor figyelembe ve- 
szik a gyermekek sajátos fejlesztési szükségletét. 

A tanterv rugalmas lesz, de az értékelés is a gyermeki képességekhez igazodik. 

A gyógypedagógus (a fejlesztő pedagógus) jelenléte megerősíti a többségi peda- 
gógusok hatékonyságát. 

A sajátos nevelési igényű gyermek szülei partnerek a pedagógiai folyamat egé- 
szében. Az intézményben élő szociális befogadás gyakorlata miatt a tanulók későbbi 
társadalmi beilleszkedése könnyebbé válik. 

A folyamatos és temiészetes segítő magatartás beépül a tanítványok életébe, ér- 
tékrendszerébe. Az érzelmekben gazdag nevelési folyamat minden szereplőben a szo- 
ciális érzékenységet támogatja. 

Az inklúziót vállaló intézmények pedagógusainak személyisége fejlődik a prob- 
lémamegoldás, a kreativitás, a reflektivitás dimenziójában. 

EGY ALTERNATÍV MÓDSZER A SPECIÁLIS SZÜKSÉGLETŰ 
GYERMEKEK KOMPLEX FEJLESZTÉSÉRE 

Nem lebecsülendő az a szaktudás, amit a világon szerte népszerű (nálunk éppen haló- 
dó) középsúlyos és súlyos értelmi fogyatékos gyermekek lovasterápíájának tanulmá- 
nyozásakor tapasztalhatunk. A lovasterápiát neurológiai betegségek, ortopédiai prob- 
lémák, pszichés zavarok, érzelmi és mentális zavarok, érzékszervi fogyatékosságok 
esetén alkalmazzák. Különleges értéke, hogy szabadlevegőn, természetes környezet- 
ben, képzett terapeuta segítségével zajlik. 

Az egyik formája kiegészítő képzés, mely tudatosan megtervezett és csak klinikai 
rehabihtációval lehet eredményes. A hippoterápia mozgásszervi rendellenességek, 
tartás és mozgásfunkciók hibája esetén eredményes. 

Szomatopedagógus vagy gyógytornász segítségével tartási és egyensúlyreakció- 
kat vált ki a terápia a lovasból. A központi idegrendszert stimulálja a ló mozgásával, 
így azokat az ingereket továbbítja gerincével, amelyek a járáskor alakulnának ki. A 
lovaglóülés a spasztikus izmokat passzívan kényszeríti a helyes tartásra, lazítja, 
nyújtja azokat. 

A gyógypedagógiai célú vagy fejlesztő lovaglás során az ember - ló együttműkö- 
dése eredményeként létrejövő pszichológiai értékek kerülnek előtérbe. A lóval kiala- 
kuló kontaktus, járásának ringása segítik kikapcsolni a káros külső és belső ingereket. 
A foglalkozások előtt és után a ló gondozása, a törődés is pozitív hatású. 

Ismert továbbá az akadályozottak sportlovaglása, amely során speciáUs felszerelés 
kerül a lóra, így összemérhetik tudásukat parasportolók és egészséges sporttársaik. 

FELADATOK 


1. feladat: 

írja le, melyek az együttnevelés törvényi feltételei! 



2. feladat: 

Mi az inklúzió? Milyen magatartást kíván pedagógusaitól a befogadó nevelé- 
si-oktatási intézmény? 


3. feladat: 

Melyek a hallássérült gyermek fejlesztését szolgáló eszközök, módszerek? 


Melyek a hallássérüléssel együtt járó pedagógiai problémák? 


4. feladat: 

Melyek a látássérült gyermekek fejlesztésének speciális eszközei, módszerei? 



5. feladat: 

Milyen szerepet tölt be az ép értelmű gyermekekkel folytatott együttnevelés 
az értelmi fogyatékos gyermekek fejlesztésében? 


6. feladat: 

Gyűjtsön érveket, miszerint a Magyar Alkotmány a sajátos nevelési igényű 


fiatalok számára esélyegyenlőséget biztosít! 


FOGALMAK 

SAJÁTOS NEVELÉSI IGÉNYŰ TANULÓ 

A: „Jellemzően organikus eredetű rendellenességek, orvosilag egyértelműen diag- 
nosztizálhatók, mint a hallássérülés, a látássérülés, a középsúlyos vagy a súlyos 
értelmi fogyatékosság, a halmozott fogyatékosság. Az érintett tanulók különböző 
szociális rétegekhez tartoznak." (fogyatékosok) 

B: „A tanulók sajátos nevelési igényei nem tartoznak dominánsan sem az A, sem a C 
kategória jellemzőihez." (tanulási nehézségeik vannak) 

C: „A tanulók sajátos nevelési igényei elsődlegesen szociális-gazdasági, kulturális 
és/vagy nyelvi faktoroknak köszönhetőek." (hátrányos helyzetűek) 

GECD definíció (Csányi Y. és mtsai, 2004) 

SZOMATOPEDAGÓGIA 

A gyógypedagógia szakága, a mozgáskorlátozott személyekkel foglalkozó gyógype- 
dagógiai tevékenységek összessége. 

Mozgáskorlátozottakkal foglalkozó szakemberek: 

Orvosok (neurológus, neurapszichiáter, ortopéd szakorvos, sebész, stb.) 

Fizioterápiát végző szakemberek 

Gyógytornászok (egészségügyi célú testnevelést végeznek) 
Konduktorok (központi idegrendszer károsodása közben kialakult mozgáskorláto- 
zott gyermekek komplex fejlesztésével foglalkoznak) 

Szomatopedagógia szakos tanárok (iskolai oktatás, rehabilitáció, mozgásnevelés, 
szakszolgálati feladatok, tanácsadás) 

Szomatopedagógiai terapeuta (egyéni fejlesztési eljárások, prevenció, rehabilitá- 
ció, korai gondozás - iskolás kor előtt) 

A FOGYATÉKOSSÁGI FOLYAMAT ELEMEI 

- Betegség vagy rendellenesség 

- Károsodás (impairment): időszakos vagy állandó anatómiai, élettani vagy pszic- 
hológiai veszteséget vagy rendellenességet jelent (pl. sérült testrész, szerv, ampu- 
tált végtag, beszűkült légzésfunkció, szorongás). A károsodás tehát a biológiai mű- 
ködés zavara. 

- Fogyatékosság (disability): az ember normális érzékelő, mozgási vagy értelmi 
funkcióiban (pl. járás, tárgyak mozgatása, látás, beszéd, a környezettel kapcsolat- 
tartás) szükséges képességek részleges vagy teljes, átmeneti vagy végleges hiányát 
jelenti. A fogyatékosság teát speciáhsan emberi (humán) funkciók zavara. 

- Rokkantság (handicap): az egyén kora, neme, társadalmi szerepei szerint elvárható 
mindennapi tevékenység (pl. önfenntartás, társas kapcsolatok, tanulás, keresőké- 
pesség, szórakozás) tartós akadályozottsága. A rokkantság tehát az embernek mint 
társadalmi lénynek a társadalmi szerepeiben, funkcióiban bekövetkező zavara 

VÍZUS = V 

A szem felbontó képessége az a hányados, amelynek számlálója a vizsgálat távolsága, 
nevezője az a távolság, ahonnan egy szögperces látószöget ad. 

JELNYELV 

Augmentációs kommunikáció 
AUTIZMUS-SPEKTRUMZAVAROK 

A társas viselkedés, a kommunikációs és sajátos gondolkodási képességek minőségi 
károsodása, amely jellegzetes viselkedési tünetekben nyilvánul meg. Pl. károsodott 
kölcsönös kommunikáció, rugalmatlan viselkedés, egyenetlen képességprofil. Új hely- 
zetben, váratlan események, körülmények hatására felerősödhetnek a típusos tünetek. 
A tünetek változatosak, az autizmus súlyosságának mértéke széles skálájú. 

A GYÓGYPEDAGÓGIA SZAKTERÜLETEI 

- Értelmileg- és tanulásban akadályozottak pedagógiája (ohgolrénpedagógia) 

- Beszédben akadályozottak pedagógiája (logopédia) 

- Látássérültek pedagógiája (tiflopedagógia) 

- Hallássérültek pedagógiája (szurdopedagógia) 

- Mozgássérültek pedagógiája (szomatopedagógia) 

FÜGGELÉK 


A Magyar Köztársaság Alkotmánya 

(részletek) 

(XII. fejezet: Alapvető jogok és kötelességek) 

70/A. § (1) A Magyar Köztársaság biztosítja a területén tartózkodóminden személy szá- 
mára az emberi, illetve az állampolgári jogokat, bármely megkülönböztetés, nevezetesen faj, 
szín, nem, nyelv, vallás, politikai vagy más vélemény, nemzetei vagy társadalmi származás, 
vagyoni, születési vagy egyéb helyzet szerinti különbségtétel nélkül. 

(2) Az embereknek az (1) bekezdés szerinti bármilyen hátrányos megkülönböztetését a 
törvény szigorúan bünteti. 

(3) A Magyar Köztársaság a jogegyenlőség megvalósulását az esélyegyenlőségek kikü- 
szöbölését célzó intézkedésekkel is segíti. 


1998. évi XXVI. Törvény a fogyatékos személyek jogairól 
és esélyegyenlőségük biztosításáról 

(részletek) 

13 § (1) A fogyatékos személyek joga, hogy állapotuknak megfelelő és életkoruktól függő 
korai fejlesztésben és gondozásban, óvodai és iskolai nevelésben és oktatásban részesüljön, 
fejlesztő felkészítésben vegyen részt a közoktatásról szóló törvényben meghatározottak szerint. 

(2) Abban az esetben, ha az erre a célra létrehozott szakértői és rehabilitációs bizottság 
szakértői véleménybe foglaltak szerint a fogyatékos személy képességeinek kibontakoztatása 
céljából előnyös, a fogyatékos személyt óvodai nevelésben és oktatásban, a többi gyerekkel, 
tanulóval azonos - óvodai csoportban, iskolai osztályban vesz részt. 

V. fejezet 

22. § A fogyatékossági támogatás 

23. § A jogosulti kör meghatározása 

Közoktatási törvény - 1993. évi LXXIX. Törvény 

(részletek) 

A tankötelezettségről vázlatosan: 

6 § (2) - általános tankötelezettség feltételei 

6 § (3) - A tankötelezettség annak a tanévnek a végéig tart, amelyben a tanuló tizennyol- 
cadik életévét betölti. A sajátos nevelési igényű tanulók tankötelezettsége meghosszabbítható 
legfeljebb annak a tanévnek a végéig, amelyben a huszadik életévét betölti. 

6 § (4) b) A tankötelezettség meghosszabbításáról a tanulási képességet vizsgáló szakértői 
és rehabilitációs bizottság vagy az országos szakértői és rehabilitációs tevékenységet végző 
szakértői és rehabilitációs bizottság szakértői véleménye alapján döntenek.. 

Kerettanterv: 


8/B. § (3) 
Gyermekek j ogai : 

10 § (3) f) állapotának, személyes adottságainak megfelelő megkülönböztetett ellátásban - 
különleges gondozásban, rehabilitációs célú ellátásban - részesüljön, életkorától függetlenül a 
pedagógiai szakszolgálat intézményéhez forduljon. 

Szülői jogok és kötelességek: 

13 § (1) .... Nevelési és oktatási intézmény szabad megválasztásának joga.... 

Különleges gondozás: 

30 § - A különleges gondozáshoz, a rehabilitációs célú foglakoztatáshoz való jog, a 
gyógypedagógiai nevelési-oktatási intézmény, a képzési kötelezettség szabályozása 

33 § (12) Egységes gyógypedagógiai módszertani intézmény, egységes konduktív peda- 
gógiai módszertani intézmény hozható létre a sajátos nevelési igényű gyerekek, tanulók többi 
gyerekekkel, tanulókkal együtt történő nevelésének-oktatásának segítsége céljából... 

44 § (1) Nevelési és pedagógiai program megalkotása - szakértői vélemény beszerzése 

50 § Sajátos nevelési igényű gyerekek, tanulók a) óvodai, b) iskolai helyi tanterve tartal- 
mazza a hátrányok csökkentését szolgáló, fogyatékosság típusához igazodó fejlesztő tevékeny- 
séget, programot. 

52 § (6) ... sajátos nevelési igényű tanulók részére ... tanórai foglalkozáson túl kötelező 
egészségügyi és pedagógiai célú habilitációs, rehabilitációs tanórai foglalkozásokat kell szer- 
vezni. 

Egyéb ide tartozó rendelkezések: 

88 § (6) közoktatási intézmények átszervezési feltételei 

91 § (4) jegyző feladata a szakértői bizottság tájékoztatása az intézmények sajátos nevelé- 
si igényű gyermek fogadásra való felkészültségről. 

114 § (2) A sajátos nevelési igényű tanulónak ingyenes az oktatásban és kollégiumi ellá- 
tásban való részvétel 

(3) Ingyenes a fejlesztő felkészítés és pedagógiai szakszolgálatok igénybevétele. 

Értelmező rendelkezések: 

121 § 16. integrációs felkészítés fogalma 

121 § 29. sajátos nevelési igényű tanuló meghatározása 

A Költségvetési törvény megfogalmazza az általános és fogyatékosságnak megfelelő, 
egyénre szabott normatív támogatás összegét óvodai és iskolai nevelési és oktatási intézmé- 
nyekben tanuló diákok számára. 2005-ben ez több mint kétszerese a nem sajátos nevelési igé- 
nyű tanuló normatív támogatásának. 

A törvény még meghatározza a tankönyvtámogatási ill. útiköltség térítés feltételeit. Eze- 
ken túl képesség-kibontakoztató felkészítés és integrációs nevelési-oktatási támogatás is igény- 
be vehető. 

A Közoktatási törvény a tárgyi, eszközbeni környezeti feltételek megteremtését is meg- 

említi. A mozgássérült számára lift, hallássérült esetén mikrofon illetve hallókészülék beszer- 
zése, vakok számára a közlekedés megkönnyítése, vagyis az oktatási-nevelési épület akadály- 
mentesítése minden szempontból. 

Az intézmények az integráció tényét az Alapító Okiratukba belefoglalják. 

A sajátos nevelési igényű tanuló megfelelő oktatásához szükséges az illető Szakértői Bi- 
zottság véleménye is. 


Az Emberi Jogok Nemzetközi Törvénye 

(részletek) 

1. cikk 

Minden emberi lény szabadon születik és egyenlő méltósága és joga van. Az emberek, ész- 
szel és lelkiismerettel bírván, egymással szemben testvéri szellemben kell, hogy viseltessenek. 

2. cikk 

Mindenki, bármely megkülönböztetésre, nevezetesen fajra, színre, nemre, vallásra, politikai 
vagy bármely más véleményre, nemzeti vagy társadalmi eredetre, vagyonra, születésre, vagy 
bármely más körülményre való tekintet nélkül hivatkozhat a jelen Nyilatkozatban kinyilvánított 
összes jogokra és szabadságokra. 

Ezenfelül nem lehet semmiféle megkülönböztetést tenni annak az országnak, vagy terület- 
nek politikai, jogi vagy nemzetközi helyzete alapján sem, amelynek a személy állampolgára, 
aszerint, hogy az illető ország vagy terület független, gyámság alatt áll, nem autonóm vagy szuve- 
renitása bármely vonatkozásban korlátozott. 

3. cikk 

Minden személynek joga van az élethez, a szabadsághoz és a személyi biztonsághoz. 

4. cikk 

Senkit nem lehet kínvallatásnak, avagy kegyetlen, embertelen vagy lealacsonyító büntetés- 
nek vagy bánásmódnak alávetni. 

12. cikk 

Senkinek magánéletébe, családi ügyeibe, lakóhelye megválasztásába vagy levelezésébe nem 
szabad önkényesen beavatkozni, sem pedig becsületében vagy jó hímevében megsérteni. Minden 
személynek joga van az ilyen beavatkozásokkal vagy sértésekkel szemben a törvény védelméhez. 

13. cikk 

(1) Az államon belül minden személynek joga van szabadon mozogni és lakóhelyét szaba- 
don megválasztani. 

(2) Minden személynek joga van minden országot, ideértve saját hazáját is elhagyni, vala- 
mint saját hazájába visszatérni. 

15. cikk 

(1) Minden személynek joga van valamely állampolgársághoz. 

16. cikk 


(1) Mind a férfinak, mind a nőnek a házasságra érett kor elérésétől kezdve joga van fajon, 
nemzetiségen vagy valláson alapuló korlátozás nélkül házasságot kötni és családot alapítani. A 
házasság tekintetében a férfinak és a nőnek mind a házasság tartama alatt, mind a házasság fel- 
bontása tekintetében egyenlő jogai vannak. 

(2) Házasságot csak a jövendő házastársak szabad és teljes belegyezésével lehet kötni. 

(3) A család a társadalom természetes és alapvető alkotó eleme és joga van a társadalom, 
valamint az állam védelméhez. 

17. cikk 

(1) Minden személynek, mind egyénileg, mind másokkal együttesen joga van a tulajdonhoz. 

(2) Senkit sem lehet tulajdonától önkényesen megfosztani. 

18. cikk 

Minden személynek joga van a gondolat, a lelkiismeret és a vallás szabadságához, ez a jog 
magában foglalja a vallás és a meggyőződés megváltoztatásának szabadságát, valamint a vallás- 
nak vagy a meggyőződésnek mind egyénileg, mind együttesen, mind a nyilvánosság előtt, mind a 
magánéletben oktatás, gyakorlás és szertartások végzése útján való kifejezésre juttatásának jogát. 

20. cikk 

(1) Minden személynek joga van békés célú gyülekezési és egyesülési szabadsághoz. 

(2) Senkit nem lehet valamely egyesületbe való belépésre kötelezni. 

21. cikk 

(1) Minden személynek joga van a hazája közügyeinek igEizgatásábem akár közvetlenül, akár 
szabadon választott képviselői útján való részvételhez. 

(2) Minden személynek egyenlő feltételek mellett joga van saját hazájában közszolgálati 
állásokra való alkalmazáshoz. 

(3) A közhatalom tekintélyének alapja a nép akarata; ez az akarat egyenlő szavazati jog és 
titkos szavazás vagy a szavazás szabadságát ezzel egyenértékűen biztosító eljárás alapján idősza- 
konként tartandó tisztességes választáson kell, hogy kifejezésre jusson. 

22. cikk 

Minden személynek mint a társadalom tagjának joga van a szociáhs biztonsághoz; minden 
személynek ugyancsak igénye van arra, hogy - az államok erőfeszítései és a nemzetközi együtt- 
működés eredményeképpen és számot vetve az egyes országok szervezetével és gazdasági erőfor- 
rásaival - a méltóságához és személyiségének szabadon való kifejlődéséhez szükséges gazdasági, 
szociális és kulturális jogait kielégíthesse. 

23. cikk 

(1) Minden személynek joga van a munkához, a munka szabad megválasztásához, a méltá- 
nyos és kielégítő munkafeltételekhez és a munkanélküliség elleni védelemhez. 

(2) Az egyenlő munkáért mindenkinek, bármilyen megkülönböztetés nélkül egyenlő bérhez 
van joga. 

(3) Mindenkinek, aki dolgozik, olyan méltányos és kielégítő fizetéshez van joga, amely 
számára és családja számára az emberi méltóságnak megfelelő létet biztosít és amelyet megfelelő 
esetben a szociális vádelem összes egyéb eszközei egészítenek ki. 

24. cikk 

(1) Minden személynek joga van saját maga és családja egészségének és jólétének biztosí- 
tásra alkalmas életszínvonalhoz, nevezetesen élelemhez, ruházathoz, lakáshoz, orvosi gondozás- 
hoz, valamint a szükséges szociális szolgáltatásokhoz, joga van a munkanélküliség, betegség, 
rokkantság, özvegység, öregség esetére szóló, valamint mindazon más esetekre szóló biztosítás- 
hoz, amikor létfenntartási eszközeit akaratától független körülmények miatt elveszíti. 

(2) Az anyaság és a gyermekkor különleges segítséghez és támogatáshoz adnak jogot. 
Minden gyermek, akár házasságból, akár házasságon kívül született, ugyanabban a szociális vé- 
delemben részesül. 

26. cikk 

(1) Minden személynek joga van a neveléshez. A nevelésnek, legalábbis az elemi és alap- 
vető oktatást illetően, ingyenesnek kell lennie. Az elemi oktatás kötelező. A technikai és szakok- 
tatást általánossá kell tenni; a felsőbb tanulmányokra való felvételnek mindenki előtt - érdeméhez 
képest - egyenlő feltételek mellett nyitva kell állnia. 

(2) A nevelésnek az emberi személyiség teljes kibontakoztatására, valamint az emberi jogok 
és alapvető szabadságok tiszteletben tartásának megerősítésére kell irányulnia. A nevelésnek elő 
kell segítenie a nemzetek, valamint az összes faji és vallási csoportok közötti megértést, türelmet 
és barátságot, valamint az Egyesült Nemzetek által a béke fenntartásának érdekében kifejtett 
tevékenység kifejlődését. 

(3) A szülőket elsőbbségi jog illeti meg a gyermekeiknek adandó nevelés megválasztásában. 

27. cikk 

Minden személynek joga van a közösség kulturális életében való szabad részvételhez, a 
művészetek élvezéséhez, valamint a tudomány haladásában és az abból származó jótétemények- 
ben való részvételhez. 

(2) Mindenkinek joga van minden általa alkotott tudományos, irodalmi és művészeti ter- 
mékkel kapcsolatos erkölcsi és anyagi érdekeinek védelméhez. 

28. cikk 

Minden személynek joga van ahhoz, hogy mind a társadalmi, mind a nemzetközi viszonyok 
tekintetében olyan rendszer uralkodjék, amelyben a jelen Nyilatkozatban kinyilvánított jogok és 
szabadságok teljes hatállyal érvényesülhessenek. 

MRÁZIK JULIANNA 


MÉDIUMPEDAGÓGIA - A MÉDIUMOK 
ALKALMAZÁSA AZ OKTATÁSBAN 


Fejezetünk célja, hogy átfogó képet adjon a médium(ok)ról, közelebbről a médium(ok) 
lehetséges alkalmazási módjairól a pedagógia világában, valamint összefoglalja a té- 
mával kapcsolatos szakirodalmat. Különbséget kell tennünk - a fogalom szintjén is - a 
médiumpedagógia- és a médiapedagógia tartalmai között. Médiumpedagógiai alatt azt 
fogjuk érteni, hogy - az egyébként a mindennapi életben létező - eszközöket hogyan 
alkalmazhatjuk a pedagógiai tevékenységekben. A médiapedagógia^ pedig a média 
alkalmazását, az arról való ismeret oktatását fogja jelölni. Ennek kapcsán a követke- 
zőkben taneszközökről^, tankönyvről, audiovizuális taneszközökről, közvetítő eszkö- 
zökről, a digitális fényképezésről, a számítógépről az oktatásban, a média, a multimédia 
és a pedagógia kapcsolatáról, az internetről az oktatásban, a távoktatásról, az e-leaming- 
ről valamint a médiumpedagógia-tanári kompetenciákról fogunk szót ejteni. 

BEVEZETÉS 

Azokról a közvetítő eszközökről (médium) szólunk tehát, amelyek egyrészt kiegészítik, 
kiteljesítik a tankönyveket, másrészt akár önállóan is „elektronikus tankönyvvé" vál- 
hatnak. Ilyenek az audiovizuális, illetve elektronikus szatellitek (hangkazetták, diafil- 
mek, videofilmek, CD-k, számítógépes floppylemezek, internetes közlemények). Az 
utóbbi évtizedekben gyors gyarapodáson estek át mennyiségben és minőségben egya- 
ránt, és fejlődésük illetve egymásba kapcsolódásuk napjainkban is tart. Terjeszkedé- 
süknek korábban még gátat szabott a hozzáférés és elérhetőség nehézkessége (különö- 
sen a számítógéppel és a digitális technikával kapcsolatos eszközöknél) és használatuk 
individuális jellege, valamint viszonylag magas áruk. Mára ez utóbbi szempont csak- 
nem teljesen eltűnőben van, azonban a korábbi problémák helyét újabbak foglalták el. 

A hagyományos közvetítő eszközök között elsősorban a nyomtatott taneszközökre 
(könyvek, feladatlapok, munkafüzetek, tanári segédletek) valamint nyomtatott grafikai 
eszközökre (fényképek, faliképek) gondolunk. További eszközcsoportot képeznek az 
auditív információhordozók (hanglemez, hangszalag, hangkazetta, iskolarádió), a vi- 
zuális információhordozók (diafilm, keretezett dia, transzparens, átvetíthető modell, 
némafilm, diaporáma, hologram), valamint az audiovizuális információhordozók (mint 
a hangosfilm, a hangosított dia, TV, videokazetta). 


1 Az egyébként a mindennapi életben létező eszközöket miképpen alkalmazhatjuk a pedagógiai tevékenységekben. 

2 A média, a tömegkommunikáció jelenlétét fogja jelölni és annak bevonását a pedagógia világába. 

3 A taneszköz az oktatás folyamatában az oktatás céljainak elérését segítő tárgy. Fontos tulajdonság a 
dokumentumszeiiiség: a fotók, filmek, videók, hanganyagok a valóságot örökítik meg. Az audiovizuális eszközök 
manipulálhatók és ezek asz eszközök sokszorosíthatók - a felhasználók köre korlátlanul bővíthető. 

4 Az állókép, a fénykép, a diakép, a transzparens, a televízió, a videóprojekt or, a videórendszerek, az oktatófilm, a 
kamera. 

A hagyományos, oktatásban alkalmazott közvetítő eszközök közé sorolhatók a 
tanulókísérleti eszközök (kísérleti felszerelés, logikai készlet, modellek) és a tanári 
demonstrációs eszközök (a kísérleti eszközök, modellek, természeti tárgyak, gyűjte- 
mények). A mába és a jövőbe egyaránt mutatnak az oktatócsomagok: egyéni és cso- 
portos tanuláshoz szerkesztett multimédia-rendszerek illetve a különféle oktatástech- 
nikai eszközök (episzkóp, dianéző, diavetítő, filmvetítő, magnetofon, lemezjátszó, tv, 
rádió, nyelvi labor, projektor, számítógép). 

A TANKÖNYV 

A tankönyv az oktatás fontos (legfontosabb) eszköze. Hosszabb időre szóló tantervi- 
tantárgyi tananyagot tartalmaz, közöl: informatív dokumentum, a tudás forrása, de 
készség- és képességfejlesztő hatása is kiemelkedő. A tananyagot didaktikus feldolgo- 
zásban, a használók életkorának, fejlettségi szintjének megfelelően nyújtja, tanulható- 
vá-taníthatóvá teszi. Elsősorban a tanulók, de a tanár munkáját is - a teljes oktatási 
folyamatot - megalapozza, segíti. Egy tanévre (félévre vagy rövidebb időszakra is) 
szólhat e tantervre épülő taneszköz (Karlovitz, 2000). 

A tankönyv különféle funkciókat tölt be: információs, transzformációs, nevelési, 
irányító, kutatási-önképzési és egyéb szerepeket (az egyes definíciók eltérő alkalmazá- 
sokat részesítenek előnyben). A tankönyv fogalmán kívül a tankönyv-konstellációkat 
is meg kell említenünk, hiszen ma már a különféle médiumok között egyre nagyobb az 
átjárhatóság, s egyik médium ismerete nélkül nehezen megérthető egy másik. A kü- 
lönféle tankönyv-konstellációk között említést kell tenni például a tankönyvcsaládról.^ 
Maga az alaptankönyv (a tankönyvcsalád „feje") elsősorban a megtanulandó ismeret- 
anyag rögzítésére, közlésére, magyarázatára, s a feldolgozást segítő feladatok megfo- 
galmazására vállalkozik. Hozzá csatlakoznak az olyan forrás-jellegü „szatellitek", 
mint az irodalmi szöveggyűjtemény, a matematikai, fizikai példatár, idegen nyelvi 
szótár, a földrajzi és történelmi atlasz, továbbá a tananyag feldolgozásához, begya- 
korlásához, a készség- és képességfejlesztéshez szükséges, illetve a visszacsatolásához 
használható munkafüzet, feladatlap, forrásszemelvény-gyüjtemény, példatár. A tan- 
könyvi (tanulói, illetve tanári) segédlet^ könyvszerü nyomtatvány, elektronikus és 
egyéb eszköz egyaránt lehet, amely a tanulást, tanítást segíti. 

A modul-rendszerü tankönyvek, tankönyv-modulok^általában - a tankönyvcsalá- 
dokhoz hasonlóan - egy „alaptankönyv" köré csoportosulnak, a modul-rendszerü fü- 
zetek csupán a szükséges példányszámban készülnek. A középiskolai tankönyvek in- 
formációgazdagsága, magasabb szintű, elvontabb tárgyalásmódja, szakszerűbb karak- 
tere szembetűnő jellegzetesség más közoktatási szintek tankönyveivel összehasonlítva, 
de nagy különbség van a közismereti és a szakképzési tankönyvek között. 

A felsőoktatás tankönyveire - a magasabb (bonyolultabb) szint, tudományos jel- 


5 Tankönyvcsalád: több, egymással szorosan összetartozó tagból áll, s tagjai között feladatmegosztás van. 

ö Tankönyvi segédlet: hangkazetta vagy hanglemez is (nyelvek, ének-zene), film vagy mikrofilm (művészeti 
oktatás, teiTnészettudományos tárgyak), önálló irodalmi alkotás, történelmi forrásanyag vagy számítógépes lemez, 
CD-ROM. 

Modul-rendszerü tankönyvek, tankönyv-modulok: kisebb egységekre bontott füzetek, könyvek, amelyek 
„alternatív" (választható) modulokban kínálják a tananyagot a használók számára. 

leg mellett - jellemző az alternatív megoldások, a hipotézisek gyarapodása, a formai 
elemek alárendelése a tartalmi követelményeknek. A szakirodalomban és a napi gya- 
korlatban többen sajátos, a többitől jól megkülönböztethető tankönyvcsoportnak te- 
kintik a felnőttoktatás tankönyveit, amelyeknek jellegzetességei közé sorolják többek 
között a feldolgozás tanmenetének (tantervi hátterének, követelményrendszerének 
stb.) közlését, a tananyag gyakorlatias megközelítését, a gyakorlati alkalmazás ki- 
emelését, az egyszerűbb megfogalmazást, a kiemelt közlemények, összefoglalások 
nagyobb mennyiségét. 

Külön csoportot alkotnak a közismereti és szakképzési tankönyvek. A közismere- 
tiek évszázados történeti hagyományokkal rendelkeznek, meglehetősen kiforrottan, 
éppen ezért némileg lassúbb fejlődést mutatva dolgozzák fel és oktatják az ismerete- 
ket. A könyvnyomtatás előtti időszakban lényegében kézzel írt jegyzeteket^ használtak 
az oktatás minden szintjén. A mai jegyzetek nyomtatottak, de szerzőik fenntartják a 
változtatás, a „véglegesítés" jogát. A jegyzetek jellemzői közé tartozik, hogy gyako- 
ribb bennük az eltérő nézetek, ütköző elméletek, sőt hipotézisek ismertetése, a „képlé- 
keny" tananyag. A korszerű technika lehetővé teszi, hogy ne csak nyomtatásban, ha- 
nem elektronikus információhordozók formájában is megvalósítsuk a tananyag kifej- 
tését, közvetítését (elektronikus tankönyv^) Az iskolai könyv vagy iskoláskönyv a tan- 
könyv szinonimájaként használatos, de egyre önállóbb jelentéstartalommal felruházott 
kifejezés. A tankönyv nagyon sokáig egyedüli könyv volt az iskolai oktatás és tanulás 
folyamatában, így az „iskolai könyv" fogalma egyenlő volt a tankönyvvel. Ujabban 
kiszélesedett a fogalom, mivel a tankönyv nem kizárólagos, hanem egy a sok iskolai 
könyv közül. A tanulók használnak például munkafüzeteket és feladatlapokat, szöveg- 
gyűjteményeket és példatárakat, földrajzi és/vagy történelmi atlaszokat, kézikönyve- 
ket, lexikonokat, kötelező vagy ajánlott olvasmányokat, tudományos-ismeretterjesztő 
irodalmat. Az iskolai könyvek egyre sokrétűbbek, távolodnak a korábbi mereven di- 
daktikus iskoláskönyvektől - a népszerű ismeretterjesztő könyvek irányába. 

Újabban gyakran használt fogalom a tartós tankönyvio, melyet gyakran csak taka- 
rékossági okokkal hoznak összefüggésbe. A tartósságnak azonban a tartalomra és a 
kivitelezésre egyaránt vonatkoznia kell. Tartalmilag tartós tankönyvek csak stabil 
(tartós) tantervek esetén születhetnek. A formai tartósság egyik lehetséges, de koránt- 
sem egyetlen változata a kemény fedelű megjelentetés (a technikai fejlődés lehetővé 
tette a fóliázott kartonfedelü, mégis tartósnak bizonyuló könyvek, kiadását is). A tartós 
tankönyveket iskolai könyvtárakban nagyobb mennyiségben tárolják, s akár egész évi 
használatra kölcsönzik a tanulóknak, illetve a diákok átadják (értékesítik) azokat a 
következő évfolyamok tanulóinak. 


1. feladat : A fent vizsgált szempontok alapján elemezzen egy választott tankönyvet! 


^ Jegyzet: ideiglenes (kéziratnak tekinthető) tankönyv, amely elsősorban a felsőoktatásban használatos. 

^ Elektronikus tankönyv: a tankönyv tartalmi kritériumainak megfelelő tananyag elektronikus infoiTnáció- 
hordozókon (számitógépes floppylemez, internet, CD-ROM videofilm) jelenik meg. 

10 Tartós tankönyv: amelynek tananyaga és kivitelezése egyaránt lehetővé teszi, hogy a tanulók több évig - illetve 
egymásnak átadva - hasznáhii tudják. 

TANESZKÖZKÉNT ALKALMAZHATÓ AUDIOVIZUÁLIS ESZKÖZÖK 


Az állóképek közül a fényképetn ismerjük legjobban, vagy leggyakrabban alkalmaz- 
zuk. Legfontosabb eszköze a képi kompozíció: ezen a képet alkotó részek egymáshoz 
és a képfelület határát alkotó síkidomhoz való viszonyát, arányát értjük. A kompozíci- 
ótól függően különböző hatást keltenek a képen ábrázolt dolgok közti viszonyok. Pe- 
dagógiailag éppen ez a hatás az, amely jól kiaknázható. A diaképneki2 a frontális 
munka során egyszerű és kényelmes kezelhetőségén kívül jó figyelemirányító hatására 
is számíthatunk, de hasznos eszköznek mutatkozik a differenciált vagy individualizált 
munkában is. Ilyenkor a hangosított diasorozat irányíthatja a tanulók munkáját. A 
diaképek fajtái az élő felvétel, a diagram és a táblázat. Az írásvetítőid által kivetíthető 
anyagok köre széles, itt csupán a transzparensről (fólia) szólunk. Az egylapos transz- 
parens egyetlen átlátszó fóliából áll. A takarásos transzparens vetítésekor a kép egyes 
részeiben is mutatható. A segédtranszparens lehet négyzetháló, négyzetrács; a többla- 
pos transzparens az alapfóliára tehető kiegészítő lapokból áll. {Takács, 1997). 

A DIGITÁLIS FÉNYKÉPEZÉS 

A fényképezésben, a fényképek feldolgozásában, tárolásában és gondozásában egyre 
nagyobb teret hódít a digitális technika. Magyarországon még többen dolgoznak hagyo- 
mányos fiknre, mint digitális kamerával, de az ő képeiket is egyre inkább digitális labo- 
rok dolgozzák ki: számítógépes rendszerek állítják elő a megfelelően korrigált, szürőzött, 
méretre vágott papírképeket. Az iskolai szertárakban is egyre gyakrabban találkozhatunk 
kisebb, amatőr vagy félprofesszionális digitális kamerákkal. A digitális fényképezéssel 
kapcsolatban azonban meg kell jegyeznünk, hogy külön kategóriaként kell kezelni a stili- 
zált képkészítést és a dokumentumkészítést (Buckingham, 2005, 178.). Itt is igaz - ami a 
médiumhasználat egészére -, hogy a különféle eljárások, eszközök alkalmazásával a 
hatás manipulálható. Ilyen manipuláció lehet például a méret növelése vagy csökkentése, 
a kép egyes tulajdonságainak kihangsúlyozása, képélesítés, panorámaképek készítéséhez 
képkockák egymáshoz illesztése, animációs célból több kép egymás után fűzése, a képfé- 
nyesség, kontraszt igazítása, egy másik, digitális formába való konvertálás. 


11 Fénykép: a fénykép a fényképezett dolog kétdimenziós ábrázolása. Adott pillanatban a dolgok térbeli viszonyait 
képen rögzítő képessége miatt a fénykép dokumentális érvényű. 

12 Átlátszó kép, átvilágítható kép: 1. fényképészeti úton előállított, általában vetítés útján jól láthatóvá tehető kép. A 
film nyersanyagától függően készülhet színes vagy fekete-fehér kivitelben. Ez utóbbinak a jelentősége ma egyre 
csőkkenőben van, bár bizonyos művészi hatások elérése éppen a fekete-fehér képek segítségével lehetséges. A 
csoportos megtekintésre, a kivetítéshez a diavetítő valamilyen fajtájára és vetítőfelületre, vagy az egyéni 
szemléléshez a rendszerint kis nagyítást lehetővé tevő dianézőre van szükség. Az előállított képméret és a kép 
hűsége az elmúlt évtizedekben nagyot fejlődött. 

13 A tábla mellett leggyakrabban használt vizuális bemutatóeszkőz, az állóképvetítők családjába tartozó optikai 
készülék. Alkalmas előre elkészített, átvilágítható pozitív képek (fóliaképek, transzparensek), átlátszó 
síkmodellek, mozgást bemutató fóliák vetítésére, ill. üres fólián történő vázlatírásra, rajzolásra. A vetítendő felület 
mérete a legtöbb típusnál 25 cm x 25 cm-es. Az írásvetítő nagy fényereje (2000-8000 lumen) miatt a tanteremben 
sötétítés nélkül használható. Az írásvetítőre helyezett LCD panel segítségével számítógépes ábrák, videofelvételek 
nagy méretűre vetíthetők. A különböző megoldású írásvetítő transzparensek arra adnak lehetőséget, hogy a 
bemutatás megfelelő sorrendben és didaktikai struktúrában történjék. A tanárok által készített ábrákon túl, a 
taneszköz-gyártók által készített és forgalmazott tematikus sorozatok, tantárgyanként és témakörönként rendezett, 
módszertani ajánlásokkal, esetenként feladatlapokkal kiegészített kötetek is elérhetők. 

Digitális fényképezés az iskolában 


A digitális fotótechnika előnyeit sokan, sokféle szempont szerint vetették már össze a 
hagyományos fényképezés lehetőségeivel. Az iskolai használatban a legfontosabb 
talán az, hogy az elkészített felvétel azonnal megtekinthető a legtöbb kamerán megta- 
lálható kis monitoron. A kapott digitális kép univerzálisan felhasználható médium. 
Attölthető egy számítógépbe, beilleszthető szövegszerkesztőbe, e-mailben küldhető 
vagy az internetre alkalmazható. Az iskolai felhasználásban fontos szempont, hogy 
költségkímélő, hisz nem kell fizetni a negatívokért és a költséges előhívásokért. Mivel 
a digitális fényképezőgépek azonnal mutatják az elkészített képet, rögtön látjuk a jó 
vagy rossz eredményt, nincs az a hosszú várakozás a képek előhívásakor. Nyomtatás 
előtt (ha szükség van erre) a hibák észlelhetőek és javíthatóak. Környezetkímélő, mi- 
vel nem használja a hagyományos feldolgozás során igényelt vegyi anyagokat. 

Egy további lehetséges alkalmazási terület az oktatóanyagok készítése. A digitális 
fényképezőgép segítségével bármelyik tantárgyhoz készíthetünk ábrákat, képeket. 
Némelyik gép rövid filmfelvételek készítésére is alkalmas. A kamera segítségével 
egyes kísérletek szemléletesebben vagy egyszerűbben végezhetők el. A diákok saját 
munkáikat színesíthetik saját képeik segítségével. Ennek rendkívüli motiváló ereje 
van, mivel lehet a munka nyomtatott házi feladat, elektronikus dokumentum, az iskola- 
újság képekkel támogatása vagy fotózás iskolai rendezvényeken, osztálykiránduláson. A 
digitális fényképezéssel megkapjuk azt a kreatív szabadságot, hogy akármit fényképez- 
hetünk, akárhányszor, tetszőleges beállítással bármilyen következmény nélkül. 

A közelmúltban megjelentek a digitális fényképek készítésére is alkalmas mobil- 
telefonok. A készülékek egyelőre szerény képességekkel rendelkeznek a fényképezés 
terén, de valószínűleg egy új technológia első hírnökeiről van szó. A sajtófotósok 
számra mindennapos szükséglet a digitális felvételek továbbítása, olykor percekkel a 
fényképezett esemény után. Az üzleti szférában is hasznos, ha valaki a mobiltelefon- 
ján képi információkat tud küldeni. 

Digitális képet nemcsak digitális kamerával készíthetünk, hanem hagyományos 
fényképből is előállítható szkenner segítségével. A digitális fénykép életciklusa három 
részre tagolható: a kép előállítására, valamilyen transzformáció végrehajtására és végül 
az eredmény tárolására. A kép előállítása úgy történik, hogy valamilyen beviteli eszköz- 
zel létrehozzuk egy számítógépes rendszerben a fényképet. A képi információ bevitelére 
legalkalmasabbak a következők: a digitális fényképezőgép, a kézi szkenner, digitális 
videó kamerák. A digitális fénykép megjelenítésére, arra, hogy mások számára elérhető- 
vé és érthetővé tegyük, sokféle lehetőségünk van, ilyen például a kép kinyomtatása vagy 
szövegszerkesztőbe, weblapbai4 illesztése valamint e-mail-benis való elküldése. 


14 Weblap: a WWW (Word Wide Web) egy országra, intézményre, személyre stb. vonatkozó információcsokrának; 
lapja, amely a többi infonnáció elérésére is tartalmazhat utalást. 

15 e-mail: elektronikus hálózaton keresztül teszi lehetővé a levél- vagy üzenetváltást, amely kiválthatja a postai 
szolgáltatásokat, helyettesítve a telefont vagy a telefaxot. Az e-mail rendszerek fő jellemzői: a) az üzenet vagy 
válasz törzsének összeállítása, b) az üzenet továbbítása a vevőig, c) jelentés az üzenet sorsáról: megérkezett-e, 
olvasható-e; hibás-e, d) az üzenet olyan fonnájúvá alakítása, amelyet a fogadó a saját rendszerében kezelni tud, e) 
rendelkezés: a fogadó dönt az üzenet sorsáról, „eldobja-e", tárolja-e még. Ezt egy postaláda-rendszer segíti, 
ezekben gyűlnek a felhasználónak szánt üzenetek. Az e-mail rendszerek legnagyobb előnye, hogy nem igénylik 
egy időben a két fél jelenlétét, és nagy mennyiségű információ átadására alkalmasak viszonylag gyorsan és 
hamarosan olcsóbban, mint a jelenlegi postai szolgáltatás. 

A televízióid, a (videó)projektori7, a videórendszerekis, a digitális videorendsze- 
reki9 mindegyike taneszközként, közelebbről a mozgókép megjelenítésének eszközei, s 
ez a mozgókép nyelvének megértési problémáit veti fel. Vagyis az általuk közvetített 
üzenetek és értékek megértését, feldolgozását és befogadását. Ennek elérése céljából 
néhány alapvető feladattal kell megbirkóznia a befogadónak (Buckingham, 2005. 49). 
Fel kell ismernie a realizmus különféle szintjeit (realitás-problémák), a filmnyelvi 
elemeket, mégpedig azért, hogy indokolni tudja személyes reakcióit, fel kell ismernie 
a mozgóképi eszközöket. Azzal az érdekes jelenséggel szembesülünk, hogy azokhoz a 
kompetenciákhoz, melyek a befogadásra tesznek alkalmassá bennünket, éppen ezek- 
nek az eszközöknek a segítségével jutunk el, azaz a televízió és az egyéb eszközök 
lassanként megtanítanak a használatukra. Többek között éppen ezt a hatást lehet kiak- 
názni az oktatófilm esetében, e speciális mozgókép-nyelvi formációban. 

AZ OKTATÓFILM 

Az oktatófilm^o elsősorban a tanítás vizuális eszköze {Takács, 1997). Alapvető hatása 
a látványon, a vizualitáson alapul, ezért nem mondhat le a játékfilmek által elfogadott 
értelemre és érzelemre egyaránt ható manipulációs mechanizmusokról. Pedagógiai 
szempontból központi kérdés, hogy milyen szerepe van az oktatófilmnek a tanítás- 
tanulás folyamatában. Az oktatófilm egy előzetesen elkészített terv szerinti tanítási 
rendszer egyik szemléltető eszköze, amely a kiválasztott tananyagrészt a film alapvető 
filmtechnikai és filmnyelvi eszközeivel és általános esztétikai követelmények érvé- 
nyesítésével valósítja meg. Az oktatófilm jellemzője, hogy tanítási órához készül, a 
tantervhez igazodva, tehát tartalmi, nyelvi szempontból is kötött. Különleges technikai 
hatásokkal dolgozik: időszükítés, idősürités, röntgenkép, mikroszkopikus felvételek, 
animáció. A figyelem irányítása a lényeg kiemelésével (ismételhető képsorok, kicsi- 
nyítés, nagyítás) történik. A nézőnek nincs közvetlen kapcsolata a bemutatott anyaggal 


16 A hőskorban fekete-fehér televíziózás volt, a mainál kisebb átlóval. Színes televíziózás az ötvenes-hatvanas 
évektől, hazánkban a hetvenes évektől van. A TV feladata, hogy a kábelen az antenna bemenetére vezetett jelből 
látható képet és hallható hangot állítson elő. {Szabó Sóki László - Maros Gábor, 2004). 

1'^ Nagyobb létszámú közönségnek tíil kis képet szolgáltatnak a televíziók. A projektomál egy LCD (liquid cristal 
display) panelt világítunk át nagyon egyenletesen, igen jó minőségű, nagy fényerejű izzóval. Fehér felületen 
felfogva az objektíven keresztül kivetített tévéjelet, nagyobb méretű képet kapunk. A projektorokat természetesen 
nem csak videó, hanem számítógép megjelenítésére is használjuk. Legfontosabb jellemzőjük a fényerejük: minél 
nagyobb ez az érték, annál kevésbé kell használatukhoz elsötétíteni. 

1^ Az első vidóomagnók orsóra feltekert mágnesszalagra rögzítettek. Szélességük 2 coll, később 1 coll volt. Ilyenek 
voltak az ötvenes, hatvanas években használt videomagnók. Később helyeztek szalagot kazettába. Az első kazettás 
rendszer a U-matic rendszer volt, 1973-ban jelent meg. Amatőr célokra 1978-ban egyidejűleg került a piacra a 
SONY által fejlesztett Betamax és a JVC által fejlesztett VHS rendszer. 

1^ A digitáhs rendszerek 1995-től kerültek a piacra. „DV rendszer" azt jelenti, hogy digitalizált jelet rögzítünk. 

20 Oktatófilm: a taneszközök, azon belül az audiovizuális eszközök és anyagok azon eleme, amely elsősorban 
folyamatok, események, jelenségek dokumentálására, mozgásban való bemutatására alkalmas. Mint ilyen a 
komplex tanulási környezet része, pedagógiai eszköz, amely a filmművészet kifejezési eszközeit és a speciális 
filmtechnikai eszközöket pedagógiai célkitűzések megvalósítása érdekében az oktatási folyamat szerkezetétől 
meghatározott módon alkalmazza. Az oktatófilmek kezdetben hosszúak (45 perc körüli időtartamúak), majd egyre 
lényegre törőbbek, rövidebbek lettek. Magyarországon az oktatófilmek vetítése nagy múltra tekint vissza. A 
videotechnika megjelenése az oktatófilm alkalmazásának gyakoriságát és súlyát csökkentette, az oktatófilm 
készítésének teclmikai eszköztárát gazdagította. 

(leküzdhető térbeli és időbeli korlátok), a filmek megismételhetők. A kameráéi térbeli 
mozgása irányítja a figyelmet. Logikailag rendszerezett, optimálisan kialakított a kö- 
tött témájú képek rögzített sorrendje. Az időtartam is meghatározott, s az oktatófilm a 
térbeliség illúzióját keltheti. Korlátja, hogy a filmes eszközöknek csak információköz- 
vetítő szerepük van, és az ismertetésre szánt, az intellektus segítségével egyértelműen 
rögzíthető információra koncentrál. A cselekvés, történés hiányzik, a dramaturgiai erő 
maga a közlendő információ. A felvételek természetes környezetben történnek, a kreá- 
ció csak a szükséges vizualitás igényeit elégíti ki. A komplex oktatófilm fogalomal- 
kotó, problémakifejtő, rendszerező, összefoglaló tulajdonságokkal bír. 

Léteznek úgynevezett egyes kódoltságú oktatófilmek, melyek csak képszöveget 
tartalmaznak. Ezeknek a használata akkor célszerű, ha a megértéshez és feldolgozáshoz 
nem szükséges előzetesen kidolgozott tudásstruktúra, ismeretanyag. Ekkor alapvető 
ismereteket közlünk, vagy a már megszerzett ismeretek felszínre hozása a cél. A kettős 
kódoltságú oktatófilmek esetén a képi információt nyelviekkel erősítjük meg. Sokak 
véleménye, hogy azokról a jelenségekről kell oktatófilmet készíteni, amelyek az órán 
nem bemutathatók. A képi kiemelések, a figyelem koncentrálása bizonyos kiválasztott 
dologra és az érzelmi azonosulás az alkalmazott filmtechnikai eszközök révén olyan 
nevelési lehetőségeket nyújt, amelyeket bármely téma esetén érdemes kihasználni. A 
tanítandó fogalom minél nagyobb méretű képi megjelenítésének a kognitív szférára való 
hatásáról is szólni kell: létezik képi fogalomalkotás, mely megelőzheti az absztrakt fo- 
galom kialakulását. Ehhez hozzájárul az impresszív filmkép. A legjobban azokat a jelen- 
ségeket ismerjük, amelyek szemmagasságban zajlanak le, és amelyeket a tiszta látás 
távolságából látunk. A szokatlan látószög és horizont a nézőre kényszeritő erővel hat, 
kénytelen a kamerával azonosulva nézni az eseményeket, így maga is részesévé válik. 
Ez a szubjektív kamera módszere, amelyet az oktatófilm készítésben is alkalmazunk. A 
szubjektív kamera használata, a kameramozgás22 a nézőben érzelmi hatást kelt. 


2. feladat : Említsen példákat a digitális és audiovizuális taneszközök alkalmazására a 

hagyományos oktatás keretei között! 


21 Kamera: képek rögzítésére alkalmas berendezések gyűjtőneve. Idetartozik a fényképezőgép, a filmfelvevő gép 
vagy televíziós kamera (videókamera). Ma elsősorban a televízió-jeleket előállító berendezést nevezik kamerának, 
amely a képinformációt a televíziós stúdiólánchoz biztosítja. A kamera főbb részei: az objektív, a képbontó, az 
erősítő, az áramkörök, illetve a kereső. Az objektív gyújtótávolsága határozza meg a kamera látószögét, vagyis azt, 
hogy a kiválasztott térből mi és milyen méretben legyen a felvett képen. A képbontó feladata a jelátalakítás. A 
képbontó által előállított jeleket a videóerősítő alakítja a további videóeszközők működtetését biztosító szintre. A 
kamera keresője rendszerint egy mini monitor, amelyben a felvétel készítője azt a képet látja, amit a vevőkészülék 
is mutat majd a lejátszáskor. Az amatőr felhasználásra gyártott kamerák általában beépített mikrofonnal a képet 
kísérő hang felvételére is alkalmasak. 

22 Kameramozgás: a képi kifejezés egyik eszköze. Egy cselekményt, egy helyszínt többféleképpen lehet a képernyőn 
bemutatni. (Alulról, fölülről, közelről, távolról stb.) A panorámázás (svenk) a kamera függőleges tengelye körüli 
forgása. A vízszintes tengely köriili forgás a döntés. Az emelés és a süllyesztés a kamera függőleges irányú 
mozgatása. Az előre- és a hátrakocsizáskor a kamerának a szereplökhöz, tárgyaklioz viszonyított távolságát 
változtatják meg. Oldalkocsizáskor a kamera egyenes vonalú mozgást végez a tárgyak, illetve szereplők 
helyzetével párhuzamosan. Sok esetben a kamera a tárgyat körbejárja, ezt körbekocsikázásnak nevezik. A variózás 
optikai mozgás, amelynél a kamera egészének elmozdítása nélkül optikai eszköz (varioobjektív) segítségével a 
látószög és a képméret (közeli, totál stb.) folyamatosan változnak, így látszólag a néző közeledik a felvétel 
tárgyához vagy távolodik attól. 

SZÁMÍTÓGÉPEK AZ OKTATÁSBAN 


A nemzeti (központilag kidolgozott, az egész országban kötelező) tanterv nagyban 
befolyásolja, mennyit tudnak a tanulók, és hogyan használják a tanárok az informati- 
kai eszközöket {Kárpáti, 2004.). Ahol a tanterv, a kötelező oktatási feladatok az egész 
iskolai időt lefedik, de a számítástechnika nem kötelező tárgy, a tanároknak nagy ne- 
hézséget okoz időt találni az informatikai ismeretek tanítására. Számos országban az 
informatikai alapismeretek valamennyi tantárgy tantervébe beépültek, itt a tanároknak 
kötelezően előírt, a szaktárgyukhoz kapcsolódó informatikai alapismeretek oktatására 
szolgáló óraszám és tervezett tananyag áll rendelkezésére, hogy az alapismereteket 
megtanítsák. A harmadik modell szerint az informatika iskolai tantárgy - itt a tanulók 
megfelelő alapismeretekkel rendelkeznek, de más tantárgyak oktatása gyakran nem 
tartalmazza a számítógéppel^^ segített alkalmazásokat, tanulási módszereket. A más 
szakos tanárok úgy vélik, ez az informatika oktatójának feladata. Van olyan ország, 
ahol az iskolák választhatnak: tantárgyi keretek között vagy interdiszciplináris módon 
oktatják a számítógépes ismereteket. Nyilvánvaló, hogy ez a rendszer iskolaváltáskor 
komoly nehézségeket okoz, és egyébként sem garantálja az egységes informatikai 
műveltséget. Úgy tűnik, a szervezeti megoldások hatnak a tartalomra: ahol valamennyi 
tantárgy oktatója köteles számítógépes módszereket alkalmazni, ott a diákok praktikus, 
felhasználói ismereteket szereznek, ahol pedig külön tantárgy a számítástechnika, ott a 
gépek történetéről, a programozás elméleti alapjairól szól a tananyag jelentős része. 

Az egyes országok oktatási céljai az IKT24 területén nagyon különbözőek. Az 
USA-ban például a számítógéppel segített tanulás legfontosabb funkciója a hatéko- 
nyabb ismeretátadás, a matematika, az írás-olvasás vagy a természettudományos 
alapismeretek személyre szabott közvetítése. Norvégia és Luxemburg oktatáspolitiku- 
sai pedagógiai reformokat várnak a nagyarányú iskolai számítógépesítéstől - szerintük 
a diákok önálló ismeretszerzésében az internet és a digitális taneszközök kulcsszerepet 
kapnak. Görögországban az IKT alapvető technikáinak elsajátítása a cél oly módon, 
hogy a technikai tudást a tanulók minél több, a munka világában fontos célra használ- 
hassák. Számos, nagy regionális autonómiával rendelkező országban (Németország, 
Olaszország) helyi célok határozzák meg az IKT terjedését. 

A hosszú távú, kiszámítható és finanszírozható országos és helyi (iskolai) fej- 
lesztési elképzelések nélkül az oktatási informatika inkább megnehezíti, mint meg- 
könnyíti a pedagógusok munkáját. Az informatikai kultúra kulcsszereplői a tanárok. A 
számítógépesítésben legsikeresebb észak-európai, amerikai és távol-keleti országok- 
ban a tanárokat erkölcsi és anyagi ösztönzőkkel (óraszám-kedvezmények, számítógép- 
vásárlási-, ajándékozási akciók) igyekeznek érdekeltté tenni az informatikai ismeretek 


23 A számítógép egyéb felhasználási lehetőségei: (szövegszerkesztő) írásos dokumentumok elektronikus előállítása: 
dolgozatok, jegyzőkönyvek, tananyagok, képi-, hang vagy mozgóképes segédanyagok készítése. Folyamatok 
modellezése, szimulálása, mérések, kísérletek kiértékelése, számítógépes tudásmérés, tesztelés, infonnációszerzés. 
Rutinfeladatok gyakoroltatása: számolás, idegen szavak, Iskolai dolgozatok elkészítése, oktatási segédanyagok 
készítése, iskolai újság szerkesztése, oklevelek elkészítése, szórólapok, meghívók megtervezése és kivitelezése, 
tantervek, tanmenetek elkészítése, (táblázatkezelő) szemléltető diagramok elkészítése, tanulmányi eredmények 
nyilvántartása, osztálykirándulás költségvetésének elkészítése. Több alkalmazásban is használhatók: diagram- 
készítés (pl. szervezeti), rajzos illusztrációk készítése és weblapkészítés, prezentációk készítése. 

24 IKT: Az információtároló és -feldolgozó műszaki eszközök (számítógépek, szoftverek, kommunikációs csatornák 
stb.) népszerű összefoglaló neve. 

(Forrás: http://www.hexavill2000.hu/index.php?webdesign=keresomarketing/informatikai fogalomtar&like=I&null=l) 

elsajátításában és alkalmazásában. Mindenütt probléma a szakképzett rendszergazdák 
hiánya, de ahol központi szerviz-gyorsszolgálat, az iskolába rendszeresen beérkező 
szakértő van, ott jelentősen nő az IKT oktatási felhasználása. Ahol ezt nem oldják 
meg, ott csak az a tanár használ digitális taneszközöket, aki a gépek karbantartásához 
is ért, s ilyen sokoldalú szakember az OECD országok iskoláiban is csak elvétve akad. 


3. feladat : Milyen újabb, eddig még nem ismert területen lehet a számitógépet alkal- 

mazni az oktatásban? 


MÉDIAPEDAGÓGIA25 

Milyen médiumok tartoznak a médiapedagógia^^ területéhez? A mozgóképkultúra és a 
médiaismeret követelményei által meghatározott terület már önmagában heterogén. Szinte 
valamennyi kommunikációs médium ide sorolható: a televízió, a mozi, videó, a rádió, a 
fényképészet, a reklám, a nyomtatott sajtó, a zenei felvételek, a számítógépes játékok és 
az internet, összefoglalva tehát a különféle médiaszövegek (Buckingham, 2005. 12.). 

Hatásmechanizmusuk a televízió által sugárzott műsor példáján keresztül jól il- 
lusztrálható: a (kép) és az általa bemutatott világ (valóság) között mind a műsor alko- 
tói, mind a műsor nézői hajlamosak azonosságot feltételezni. Természetesen vala- 
mennyien tudjuk, hogy csak képet látunk, ráadásul emberek által létrehozott mestersé- 
ges képet, de a gyakorlatban mégis az érzésünk az, hogy a televízió (a média) segítsé- 
gével meghódítottuk a valóságot. A televízió műsorai egyfajta közösséget hoznak 
létre, illetve erősítik a műsorok által létrehozott közösség összetartozását. A szappan- 
operák nézői, a különböző, ifjúsági szubkultúrák, zenekarok rajongói akár egymástól 
földrésznyi távolságban is összetartozónak érezhetik magukat; a sztárokat utánzó ruha és 
hajviselet, a munkahelyen megbeszélt előző napi tévéműsor pedig korábban egymást 
nem ismerő embereket is összekapcsolhat. Igaz, hogy a média által létrehozott emberi 
közösségek nem közvetlenek és sokoldalúak, hanem virtuálisak, de funkciójukat tekint- 
ve döntő fontosságúak, hiszen ma - ha valaki tudatosan kivonja magát a tömegkom- 
munikáció rendszeréből (nincs telefonja, nem olvas újságot, nem hallgat rádiót, nem 
néz televíziót) - szükségszerűen kimarad a tágabb környezetből, a közösségből. 

A média műsorai, képei mögött az ember meglehetősen kiszolgáltatottnak érzi 
magát: az információ, a kép, az üzenet égi csatornákon érkezik. A különböző médiu- 
mokat működtető érdekcsoportok igyekeznek befolyásolni az emberek értékrendjét, 
gondolkodásmódját, s az emberek a közösséghez való tartozás érdekében többnyire el 
is fogadják ezt a helyzetet. Milyen hatást gyakorol a média, tömegkommunikáció^? a 


25 A médiapedagógia a neveléstudomány azon ága, amely a médiumoknak (taneszközöknek, illetve a 
tömegkommunikációs eszközöknek) a nevelésben betöltött szerepét vizsgálja. A médiumok jelenthetik mind az 
oktatás eszközét, mind pedig a tárgyát. 

26 A médiapedagógia felöleli a hagyományos értelemben felfogott filmkultúrát (filmtörténetet, filmesztétikát stb.), az 
írott sajtó legkülönbözőbb foimáit, illetve produktumait, a különböző audiovizuális médiumokat (fotó, plakát, 
képregény, rádió, televízió, videó, interaktív médiumok különböző számitógépes rendszerek, hálózatok). 

27 Tömegközlés: a társas kommunikáció folyamatainak, ezek között jelesül a köznapi kommunikációnak az egyik 
sajátos fonnája, amely mind a személyes, mind a csoportközi kommunikációtól viszonylag tisztán 
megkülönböztethető. Legfontosabb jellegzetességei: a tömegesség, a heterogenitás és a közvetítettség. A 

fogyasztóra? A média oldaláról megfogalmazható, hogy manipulál, erőszakot közve- 
tít, eltorzítja a valóságot, de az, hogy mindez a legkülönbözőbb emberek, illetve cso- 
portok életére valójában hogyan hat, már más kérdés. A horrorfilmeket ugyan el lehet 
ítélni, hogy erőszakot gerjesztenek, sokan azonban arra esküsznek, hogy az emberek 
ily módon élik ki feszültségeiket, szorongásaikat, rejtett agresszióikat. A diákokkal 
kapcsolatban óhatatlanul felmerül a szülő mellett a pedagógus felelőssége is. A tö- 
megkommunikáció rendszere ugyanis olyan nagymértékben igyekszik befolyásolni a 
diákok életét, hogy igazából sem a diáknak, sem a tanárnak nincsen lehetősége a tu- 
datos kontrollra. A média ma már a diákok életének minden területén meghatározó 
szerepet játszik: meghatározza, hogyan strukturálják az időt, fölgyorsítják az érzékelé- 
süket, ezért a valóságos szituációkat sokszor lassúnak, unalmasnak találják. Meghatá- 
rozza életmódjukat, hatással van a beszédkultúrára, a kommunikációs kultúrára és a 
kapcsolati mintákra. Meghatározó lehet az értékrendben, az értékhierarchiában, az 
erkölcsi rend sajátosságaiban, az erőszak értelmezésében. A médiatartalmak befolyá- 
solják a gondolkodásmódot, célokat sugallnak, világnézetet, eszményeket, jövőképet 
adnak és meghatározzák, hogy egy bizonyos dologról, milyen vonatkoztatási rend- 
szerben, keretben gondolkodjunk. 

Alapvető veszélyforrás az, hogy a diákok sok olyan információhoz jutnak, ame- 
lyeket nem tudnak földolgozni, értelmezni, amelyeket aztán félreértelmezhetnek. Szo- 
rosan ehhez tartozik, hogy a média nagyon hamar elveszi a gyerekkort a diákoktól. A 
felnőtt filmeket korán néző gyermeknek bonyolult helyzeteket kell értelmeznie, a tö- 
megkommunikáció által sugárzott erőszakkal, pornográfiával kell megbirkóznia, mi- 
közben személyisége többnyire még nem elég érett ezeknek a terheknek a viseléséhez. 
A fiataloknak szóló filmek többsége (klipek, rajzfilmek, reklámok) olyan felfokozott 
tempójú, hogy befogadásuk során nincs is idő tudati kontrollra - ezek az információk 
tehát tudati ellenőrzés nélkül hatnak. A tömegkommunikációs rendszer a könnyebb 
érthetőség és nagyobb nézőszám kedvéért szükségképpen sematizál, uniformizál. 
Mindez szükségképpen befolyásolja a nézők világképét is. 

Komoly veszélyforrást jelent, hogy a tömegkommunikációval folytatott emberi kom- 
munikáció általában egyirányú - ez még akkor is igaz, ha az utóbbi időben egyre na- 
gyobb szerephez jutnak az interaktív médiumok. Ez egyrészt jelentheti a befogadó 
passzivitását az aktív televízió előtt, másrészt viszont jelentheti az aktív számítógép- 
kezelőt a passzív számítógép előtt. Mindkét forma egyirányú kommunikációt eredmé- 
nyezhet: a számítógép-használó megszokja, hogy szinte korlátlanul uralkodhat a gép 
fölött, s a valóságban már nem tudja elviselni az „önálló partnereket", miközben a 
passzív televíziónéző teljes mértékben önállótlanná válik. A tömegkommunikációs 
rendszerek üzeneteiben nagyon gyakran összemosódnak az értékek, értelmezhetetlen- 
né válnak a hagyományos erkölcsi rend kategóriái. Nagyon sokszor összemosódik a 
média által kreált világ és a diákok valóságos élete. Ebben az esetben az a fő veszély, 
hogy a két világ kontroUálhatatlanul összekeveredik. 


tömegesség három szempontból jellemzi a tömegközlési folyamatokat. Tömeges méretekben továbbítanak 
tájékoztató, kulturális és szórakoztató tartalmakat, másrészt ezeket a közönség széles tömegeihez juttatják el. A 
továbbított kommunikációs tartalmak előállítási, produkciós folyamatának technikai-technológiai menete 
nagymértékben hasonlít az ipari tömegtermelés technológiai folyamatához. A tömegközlés mind tartalma, mind 
közönsége vonatkozásában heterogén: formájában, minőségében, míífajában, jelrendszerében, funkciójában 
különböző objektivációkat közvetít egy időben a társadalom osztály-, réteg-, csoport-hovatartozását illetően, 
műveltségi szintjét, érdeklődési körét, életmódját tekintve különböző tagjainak. 

4. feladat : Sorolja fel és elemezze a média által kiváltott hatásokat! 


MULTIMÉDIA 

A multimédia28-rendszer az írott, hallott és látott információk együttes megjelenitésére 
szolgál, ami számítógép segítségével megvalósítható. A multimédia oktatásban betöl- 
tött szerepe forradalmi változást eredményezett: lehetővé vált a programozott oktatás^^ 
kiteljesítése, és olyan feladatok elvégzése, melyek a hagyományos pedagógiai megkö- 
zelítésben szinte elképzelhetetlenek. 

A multimédiával szemben elvárás, hogy minél több médiumot jelenítsen meg 
(text, hang, álló-, és mozgókép, hypertext^o, animáció). Ezen belül sok igény fogal- 
mazható meg. Szükséges, hogy a kép nagysága és minősége kiváló legyen. A szöveg 
mennyiségének a monitor méretével arányosnak kell lennie, s a betűnagyság könnyen 
olvasható, a hangminőség élvezhető, a narrátor hangja érthető, szövege világos, a be- 
széd sebessége megfelelő legyen. Tartalmilag fontos követelmény, hogy a program 
tűzzön ki olyan célokat, melyek egybeesnek a hallgató céljaival és igényeivel. Fontos 
a didaktikai és nevelési célok meghatározása és megvalósítása a programon keresztül. 
Alapvető, hogy az induló (a felhasználó) szint határozott legyen: jártasságot és készséget 
kell biztosítania a tananyagban, ugyanakkor motiváló hatást kell kifejtenie: keltse fel 
és tartsa fenn az érdeklődést. Az elkészült tananyagnak biztosítania kell a tanuláshoz 
az önálló tanulás lehetőségét a tanuló részére. Jó, ha sok példát tartalmaz a hatalmas 
adatbázisokban, és minden lehetséges módon nyújtson segítséget. A tananyag legyen 
korszerű, tehát tartalmaznia kell szemléltetést, szimulációt. A programnak - a gondol- 
kodás fejlesztése érdekében - elágazásosnak kell lennie, biztosítva a magas szintű 
navigálást, a helyes utakat a felhasználónak avégett, hogy tudja elemezni és értékelni 
az eredményeket. 


28 Multimédia: 1. Eredetileg a több érzékszervi csatomára ható információhordozók gyűjtőneve. Az 
oktatástechnológiai szemlélet - amelynek egyik megalapozója az audiovizuáUs szemléltetés, igazolta a 
többcsatornás ismeretközlés oktatási célú alkalmazásának eredményességét. A verbális (auditív; hang) 
információval párhuzamosan megjelenő vizuális infonnáció (rajz, álló- és mozgófénykép) a teclinikai megoldástól 
függetlenül gazdagította a tanítás-tanulás módszer- és eszköztárát. 2. A multimédia a technikai médiumok 
(információhordozók és -közvetítők) rendszerbe állított, a tananyagot tartalmazó együttese, amely a tanár és a 
tanulók számára egyaránt használható. A rádióviziós oktatóprogram, a hangosított diasorozat, az oktatócsomag 
lényegében multimédia-rendszer. 

29 Számítógépes programozott oktatás: a nyomtatott szövegre épülő oktatással szemben a visszacsatolás, az előrehaladás 
az objektíven ellenőrző számitógép ellenőrzése alatt folyik. A számítógép képes a tanulót egész munkája alapján 
folyamatosan éltékelve a sok irányba elágazó program megfelelő részeire vezetni {Sovány, 2002. 14.) 

30 A hypertext olyan interaktív dokumentum, mely linkeket biztosít az olvasónak a szövegek közti átjárhatóság 
céljából. Ezeken a hnkeken tovább lehet haladni más szövegek felé 

(forrás: http://magyar-irodalom.elte.hu/vita/szuts/02.html). 

INTERNET31 


Az internetes taneszközök esetében olyan megfontolásokat kell szem előtt tartani, 
mint például az oktatási design minősége: az internetes stílus interaktív, kooperatív és 
nyitott, lehetővé teszi távoli csoportok rendszeres, monitorozott együttműködését. Az 
internetes taneszköznek a tantervre kell épülnie: világosan hivatkozni az alap- és ke- 
rettanterv tartalmára és céljaira. Ugyanakkor interdiszciplinárisnak kell lennie: nem 
lineáris szerkezete segíti a tantárgyközi kapcsolatok kialakítását. Lehetővé válik az 
oktatási tartalom, a különböző előképzettségi szinteknek és életkoroknak megfelelő, 
eltérő mélységű tananyag-feldolgozása. Ugyanígy jó alkalom a tanulót segítő infor- 
mációs források beépítése: magyarázó jegyzeteket, ábrákat, grafikonokat, térképeket 
lehet elhelyezni az internetes felületeken, melyek szükség szerint megjeleníthetők. 
Helyet kaphat az oktatási program leírása, az ötletek az óravezetéshez, háttér- 
információk adhatók, feltüntethető a szükséges anyagok és eszközök listája - a be- 
szerzési lehetőséggel - az időterv, azaz egyfajta online segítő szolgálat is beépíthető a 
tananyagba. Ami az internetes tartalmak esetén az egyik legproblémásabb területet 
illeti, az a hozzáférés kérdése. Hozzáférés alatt értjük, hogy a letöltés lehetséges-e, 
annak könnyüségét, időigényét; azt, hogy azonnal hozzáférhető-e az információ, va- 
lamint az oldal méreteit, a használt képi és szövegformátumokat, a használathoz szük- 
séges browsert32, a tananyag érthetőségét. A „digitális szakadék" (Buckingham, 2005), 
azaz az eltérő társadalmi-gazdasági hátterű, az iskolában egyébként együtt tanulók 
számára miképpen oldható meg, hogy ezeken a tartalmakon keresztül szerezzék meg 
ismereteiket? A hozzáférés ezen kívül nem csupán a technikai eszközök rendelkezésre 
állását, hanem azoknak a kommunikációs formáknak, kifejezésmódnak és kompeten- 
ciáknak a meglétét is jelenti, amelyek ezeknek a kezelését teszik lehetővé. 

A TÁVOKTATÁS33 (E-LEARNING) 

A távoktatási formára legjellemzőbb eltérés a hagyományos tanulási módszertől, hogy 
a képzés sokkal inkább résztvevő-központú, az egész képzés egyetlen rendszert alkot, 
személytelenebbé válik az oktatás, de szervezés kérdése lehet, hogy a személytelennek 
mondott oktatást sokkal személyre szabottabban, egyre több egyéni konzultációval és 
csoportos vitákkal lehet hatékonyabbá tenni. Napjaink egyik vezérlőelve a hatékony- 
ság, az oktatás is idő- és pénzigényes tevékenység, ezért törekedni kell a képzés leg- 
hatékonyabb (leggyorsabb és legolcsóbb) megvalósítására. Különösen fontos szem- 


31 Internet: olyan elektronikus hálózati rendszer, amely összeköti a térben különböző helyeken működő elektronikus 
hálózatokat, biztosítva ezzel (megfelelő jelszórendszer használatával) az azokban levő infonnációk elérhetőségét. 
Fontos eszköz az elektronikus levelezés szervezéséhez, kezeléséhez. Segítségével az iskolák számos 
demonstrációs anyaghoz, esetleg új tantervekhez, új koncepciótervekhez, mások tapasztalataihoz juthatnak, 
rendkívül gyorsan bővítve ezzel saját tudásukat. 

32 Browser: a webet alkotó weboldalak és más dokumentumok megjelenítésére, és az azok közötti navigációra 
alkalmas böngésző. (Fon'ás: http://pcforam.hu/szotar/webb%F6ng%E9sz%F5.html) 

33 A távoktatás olyan oktatási forma, amelyben lehetőség van arra, hogy az oktató és a hallgató (térben és időben) 
aszinkron módon kerüljön kapcsolatba. Előnye, hogy nagyobb hallgatóságot lehet egyszerre elérni, a hallgató a 
saját időbeosztása szerinti ütemben haladhat, jóval olcsóbb, rendelkezésre áll a legújabb tudásanyag, és lehetőség 
van a folyamatos visszacsatolásra. 

247 


pont az oktatás hatékonysága a reálterületeken, ahol a megszerzett tudás áltagosan 
maximum 3-4 év alatt elavul. A képzés hagyományos formája a klasszikus tantermi 
képzés: a teljes értékű kommunikáció, a frontális módszer. Jelentős hátránya a költsé- 
gessége (utazási, szállás, terembérleti költségek) és időigényessége. 

A távoktatás (e-leaming lényege), hogy a tananyag elektronikus formában jut el a 
hallgatókhoz. Az e-leaming átviteli közegei az Internet és intranet34 hálózatok. A 
szinkron e-leaming esetében a tanár és a hallgatók egy időben vesznek részt a képzé- 
sen. A hallgatók interaktívan részt vehetnek az órán. Ez azt jelenti, hogy a tudástar- 
talmak közvetítése során olyan hatásrendszert hozunk létre, mely alkalmazkodik az 
emberi agy információ-felvevő és rögzítő mechanizmusához {Sovány, 2002). Az 
aszinkron e-leaming lényege, hogy a tananyag online formában áll a hallgatóság ren- 
delkezésére, a tanár és hallgatóság között a kommunikáció is intenzív, az oktatás idő- 
ben azonban nincs szinkronizálva, azaz a tananyag tetszőleges ütemben sajátítható el. 
A kommunikációt és interaktivitást a képzés során elvégzendő különféle tesztek és 
feladatok jelentik. Az e-leaming technikai feltétele a számítógépes ellátottság, a szé- 
leskörű intemet/intranet elérés és az e-leaming szerver-infrastmktúra. A felhasználói 
oldalon az e-leaming alkalmazások szinte mindegyike csak ingyenes szoftvereket igé- 
nyel (MS Explorer, Netscape Navigator). Az e-leaming szerverek biztosítják a szinkron 
és aszinkron távoktatás lebonyolítását. Az e-leaming egyre nagyobb teret hódít (ala- 
csony költsége, rugalmassága miatt), azonban nő a módszerrel elégedetlenek száma. 


5. feladat : Hasonlítson össze egy hagyományos és egy távoktatási tananyagot! 


A MÉDIUMPEDAGÓGIA TANÁRTÓL ELVÁRANDÓ 
ÉS ELVÁRHATÓ KOMPETENCIÁK35 

A médiapedagógia müveléséhez a hagyományostól eltérő tanári szerep, tanári felfogás 
szükséges. A tanár itt nem „mindentudó", hanem valódi gyermekvezető, aki irányítja, 
szervezi a diákok kreatív tanulását. Akik nem kész tananyagot akamak leadni, hanem 
elfogadják, hogy a tananyag állandóan változik, akik partnerként kezelik a diákokat, s 
igyekeznek beépíteni a tananyagba a diákok tapasztalatait és tudását. „A tanár szerepe 
módosul, a tudásrendszert átadó, frontális információ-közvetítő tevékenységéről átte- 
vődik a hangsúly a tanulási kömyezet, a tanulási folyamat időbeli és térbeli valamint 
szociális tervezésére, vagyis felerősödik a humán-humán interakciók jelentősége: a 
tanár egyrészt motivál és segít, másrészt értéket, normát, stílust és módszert jelenít 
meg és ad át. Az „új tanulás" koncepciója szerint megváltozott a tanár-diák viszony" 
{Sovány, 2002. 10). A megváltozott tanárszerep kapcsán nyilvánvalóan nem lehet el- 


34 Intranet: Web technológiák speciális alkalmazása egy szervezet keretein belül. 
(Forrás: http://www.otk.hu/cd9198/1997/nyuligabor.htm) 

35 A média- és kommunikációs kultúra közvetítéséből adódó kompetenciák köre (Hiihay József nyomán) 

I. Szocializációs tevékenységek, illetve szerepek kezeléséhez szükséges kompetenciák 

II. Perszonalizációs teendők ellátásához szükséges kompetenciák 

III. Az iskolai szervezet életéből következő kapcsolattartási kompetenciák 

IV. Az ügykezelés, információszolgáltatás kompetenciái 

V. Érdekképviseleti kompetenciák 

VI. Az önmegvalósítás kompetenciái 

várni egyetlen pedagógustól sem, hogy egy ennyire heterogén ismeret- és 
tudásegyüttes (médiiunpedagógia) valamennyi területén (film, fotó, rádió, televízió, 
videó stb.) otthonosan mozogjon szakmailag. Ebből a szempontból nagyon fontos 
azonban, hogy legalább egy-két területen rendelkezzen magas szintű szakmai felké- 
szültséggel. A többi területen pedig tudja eredményesen felhasználni a különböző 
segédanyagokat, eszközöket, illetve álljon kapcsolatban az adott - számára kevésbé 
ismert - részterület szakemberével, akit időről időre meghívhat az iskolába, illetve, 
akikhez (pl. helyi televíziós stúdió stb.) elviheti szakmai gyakorlatra a diákokat. A 
médiumok ismeretével kapcsolatos részterületet nagyon sok országban szemléletként, 
módszerként tanítják, méghozzá nem a közoktatásban, hanem a felsőoktatásban, a 
tanárképzésben. Minden leendő tanár módszertani felkészítést kap arra, hogy intelli- 
gens, tudatos, értelmiségi fogyasztója legyen a különböző audiovizuális üzeneteknek; 
képes legyen arra, hogy bármely szaktárgyi órán reagáljon a diákokat foglalkoztató 
kérdésekre, problémákra, amelyek a különböző médiumok felől érkeznek. A leendő 
továbbképzéseknek tehát ezeket a módszertani segítségeket kell megadniuk egyrészt a 
médiumok felől érkező üzenetek elemzése révén, másrészt a filmnyelvi elemek elsajá- 
títása révén, harmadrészt a gyakorlatok, az ún. kreatív médiapedagógia révén. A terü- 
let bármely formájú oktatásához nyitott tanári személyiség szükségeltetik, aki elfo- 
gadja a partneri viszonyt diákjaival, azt, hogy állandóan változó ismereteket kell taní- 
tania, azt, hogy a diákjai időnként több élménnyel, több ismerettel rendelkeznek egy- 
egy konkrét területen, mint a tanár, azt, hogy sokkal személyesebbnek, „életszerűbb- 
nek" kell lennie, mint a hagyományos tárgyak esetében. 


6. feladat : Egészítse ki a tanári kompetenciák sorát az Ön által még hiányzónak ítélt 

komponensekkel ! 


ZÁRSZÓ 

Látható tehát, hogy a médiumpedagógia tárgya széles ismeret- és tudásterületeket 
foglal magába, melyek folyamatosan bővülnek, újabb elemekkel egészülnek ki. A 
mozgókép-, és médiaismeret tanártól elvárható kompetenciák köre - ebből következő- 
en - igen széles. Megkockáztathatjuk, hogy napjainkig teljességgel még nem feltárt, 
illetőleg szinte napi gyakorisággal újabb és újabb komponensekkel egészülhet ki a 
pedagógiának e tartománya. További megoldandó feladat, hogy ezeket a további tu- 
dáselemeket és az azokhoz szükséges kompetenciákat hol lehet megszerezni és a 
meglévőket milyen intézményesült keretek között lehet fejleszteni, képezni. A jövő 
médiaismeret-tanárai előtt már nem az a kihívás áll, hogy válasszák-e média kínálta 
lehetőségeket, hanem az, hogy melyik stratégia vagy elgondolás mentén tegyék azt. A 
média mindent átható jellegétől az iskola sem függetlenedhet, a kérdés az, hogy a pe- 
dagógia világa ezt a médiakömyezetet hogyan tudja saját viszonyaira alkalmazni és 
lehetőségeit minél nagyobb hatékonysággal kiaknázni. Reméljük, fejezetünk hozzájá- 
rult a médiumpedagógiára vonatkozó ismeretek és az azok használatához szükséges 
tanári jártasságok szélesebb körben való megismeréséhez. 

